Datasets:

ai4bharat

/

Pralekha

like 1

Follow

AI4Bharat 263

pib-32594

48a111bc02bc4424350df3041ebc7221cbe4244eec8b040ea518003ecfbe387b

guj

પ્રધાનમંત્રીનું કાર્યાલય ઈન્ડીયા એનર્જી ફોરમના ઉદઘાટન પ્રસંગે પ્રધાનમંત્રીના સંબોધનનો મૂળપાઠ હીઝ એક્સેલન્સી મી. ડેન બ્રોયુઈલેટ્ટ, યુએસ સેક્રેટરી ઓફ એનર્જી, હીઝ રોયલ હાઈનેસ પ્રિન્સ અબ્દુલ- અજીજ, સાઉદી અરેબીયાના ઉર્જા મંત્રી, ડો. ડેનિયસ યારગીન, વાઈસ ચેરમેન, આઈએચએસ માર્કેટ, મારા સાથીદાર શ્રી ધર્મેન્દ્ર પ્રધાન., વિશ્વના ઓઈલ અને ગેસ ઉદ્યોગના પ્રતિનિધિઓ નમસ્તે ! ઈન્ડીયા એનર્જી ફોરમ CERA વીકની ચોથી એડીશનમાં આપ સૌને હાજર રહેલા જોઈને મને અત્યંત આનંદ થાય છે. આ પ્રસંગે ડો. ડેનિયસ યારગીનને ઉર્જા ક્ષેત્રમાં તેમના પ્રદાન બદલ હું તેમને અભિનંદન પાઠવુ છું. હું તાજેતરમાં પ્રસિધ્ધ થયેલા તેમના પુસ્તક “ન્યુ મેપ” બદલ પણ તેમને અભિનંદન પાઠવુ છું. મિત્રો, આ વર્ષનો ચર્ચાનો વિષય સુસંગત છે. આ વિષય છે “બદલાતા વિશ્વમાં ભારતનુ ઉર્જા પ્રદાન”. હું તમને ખાત્રી સાથે કહી શકુ છું કે, ભારત ઉર્જાથી સભર છે ! ભારતમાં ઉર્જાનુ ભાવિ ઉજળુ અને સલામત છે. હવે હું તમને કહીશ કે આવુ મને કેમ લાગે છે મિત્રો, આ વર્ષ ઉર્જા ક્ષેત્ર માટે પડકારજનક રહ્યું છે. ઉર્જાની માંગમાં આશરે એક તૃતીયાંશ જેટલો ઘટાડો થયો હતો. ભાવમાં પણ અસ્થિરતા જણાઈ હતી. મૂડીરોકાણોને પણ અસર થઈ હતી. આ કારણે વૈશ્વિક સંસ્થાઓ એવુ માનતી થઈ હતી કે આગામી બે વર્ષમાં પણ ઉર્જાની માંગમાં સંકોચન ઉભુ થશે. પરંતુ આ એજન્સીઓનો અંદાજ એવો પણ હતો કે ભારત અગ્રણી ઉર્જા વપરાશકાર તરીકે ઉભરી આવશે. ભારત લાંબા ગાળે તેના ઉર્જાના વપરાશમાં આશરે બે ગણો વધારો કરશે. મિત્રો, એવાં ઘણાં ક્ષેત્રો છે કે જે અમને ધબકતાં જણાય છે. ઉદાહરણ લઈએ તો ઉડ્ડયન ક્ષેત્ર. સ્થાનિક ઉડ્ડયન પ્રવૃત્તિની વાત કરીએ તો ભારત એ સૌથી વધુ ઝડપે વિકસતુ ત્રીજા નંબરનુ બજાર છે. ભારતનાં વિમાનો તેમના કાફલાનુ કદ વર્ષ 2024 સુધીમાં 600થી વધારીને 1200નુ કરશે. આ નાની હરણફાળ નથી! મિત્રો, ભારત માને છે કે ઉર્જાની ઉપલબ્ધી પોસાય તેવી અને ભરોસાપાત્ર હોવી જોઈએ. આવુ હોય તો જ સામાજિક-આર્થિક પરિવર્તન શકય બની શકે છે. અમે ઉર્જા ક્ષેત્રને લોકોના શક્તિકરણમાં વધારો કરનાર તથા “જીવન જીવવાની આસાનીમાં વધારો કરનાર” પરિબળ તરીકે જોઈએ છીએ. ભારતે 100 ટકા વીજળીકરણ હાંસલ કર્યું છે. એલપીજીના વપરાશના વ્યાપમાં પણ વધારો થયો છે. આ પરિવર્તનથી ખાસ કરીને અમારા ગ્રામ્ય વિસ્તારને, અમારા મધ્યમ વર્ગને તથા અમારા ભારતની મહિલાઓને લાભ થયો છે. મિત્રો, ભારતના એનર્જી પ્લાનનો ઉદ્દેશ ઉર્જા ન્યાયની ખાત્રી અપાવવાનો છે, અને તે પણ સાતત્યપૂર્ણ વિકાસની અમારી વૈશ્વિક જવાબદારીઓનુ સંતોષવાનુ ચાલુ રાખીને. આનો અર્થ એ થયો કે વધુ ઉર્જાથી ભારતીયોના જીવનને લાભ થશે, અને એ પણ કાર્બનના ઓછા વ્યાપ સાથે. મિત્રો, અમારૂ ઉર્જા ક્ષેત્ર વિકાસલક્ષી છે. ઉદ્યોગો માટે મૈત્રીપૂર્ણ છે અને પર્યાવરણ અંગે સભાન છે. અને આથી જ ભારત રિન્યુએબલ એનર્જીની પ્રવૃત્તિ આગળ ધપાવવામાં અત્યંત સક્રિય દેશોમાં સ્થાન પામે છે. મિત્રો, છેલ્લા 6 વર્ષમાં 36 કરોડથી વધારે એટલે કે 360 મિલિયન એલઈડી બલ્બનુ વિતરણ કરવામાં આવ્યુ છે. એલઈડી બલ્બના ખર્ચમાં પણ 10 ગણો ઘટાડો કરવામાં આવ્યો છે. 1.1 કરોડથી વધુ એટલે કે 11 મિલિયન સ્માર્ટ એલઈડી સ્ટ્રીટ લાઈટ લગાડવામાં આવી છે. તેનાથી અંદાજે વાર્ષિક 60 અબજ યુનિટ ઉર્જાની બચત થઈ છે. આ કાર્યક્રમને કારણે અંદાજીત ગ્રીન-હાઉસ ગેસ એમિશનમાં 4.5 કરોડથી વધુ એટલે કે વાર્ષિક 45 મિલિયન ટન અંગારવાયુનો ઘટાડો થયો છે. આ પ્રકારની દરમ્યાનગીરીને કારણે એવા અહેવાલો પ્રસિદ્ધ થયા છે કે ભારત ક્લીન એનર્જીમાં મૂડીરોકાણ માટે ખૂબ જ ઉભરતુ બજાર છે. મિત્રો, અગાઉ મેં જણાવ્યુ તે મુજબ ભારત હંમેશાં વિશ્વ માટે સારી ભાવના સાથે કામ કરતુ રહેશે. અમે વૈશ્વિક સમાજ સમક્ષ જે કટીબધ્ધતા વ્યક્ત કરી છે તે સારી રીતે સંતોષવાના માર્ગે છીએ. અમે રિન્યુએબલ એનર્જીની ક્ષમતા વર્ષ 2022 સુધીમાં વધારીને 175 GW કરવાની કટિબધ્ધતા વ્યક્ત કરી છે. અમે આ લક્ષ્યમાં વધારો કરીને તેને વર્ષ 2030 સુધીમાં 450 GW સુધી લઈ જવાનો નિર્ણય કર્યો છે. ઔદ્યોગીકરણ થયેલી વિશ્વની બાકીની દુનિયાની તુલનામાં ભારત ઓછો કાર્બન છોડતા દેશોમાં સમાવેશ પામે છે. સાથે સાથે અમે જલ વાયુ પરિવર્તન સામેની લડત પણ ચાલુ રાખીશું. મિત્રો, છેલ્લા 6 વર્ષમાં ભારતમાં સુધારાની મજલ ખૂબ જ ઝડપભેર આગળ ધપી રહી છે. ઉર્જા ક્ષેત્રમાં પણ ઘણા નવતર સુધારા હાથ ધરાયા છે. ફેબ્રુઆરી 2019માં એક્સપ્લોરેશન અને લાયસન્સીંગ પોલિસી અમલમાં મુકવામાં આવી છે. આવક વધારવાને બદલે ઉત્પાદન વધારવા તરફનો ઝોક દાખવવામાં આવ્યો છે. અમે પ્રક્રિયાને પારદર્શક અને સરળ બનાવી છે. અમે અમારી રિફાઈનીંગની ક્ષમતાને વર્ષ 2025 સુધીમાં વાર્ષિક 250 મિલિયન મે. ટનથી વધારીને 400 મિલિયન મે. ટન સુધી લઈ જવા માગીએ છીએ, સ્થાનિક સ્તરે ગેસના ઉત્પાદનમાં વધારો કરવાને અમે મહત્વની સરકારી અગ્રતા ગણાવી છે. અમે “વન નેશન વન ગેસ ગ્રીડ”ની સિધ્ધિ હાંસલ કરવાનુ આયોજન કરી રહ્યા છીએ અને ગેસ આધારિત અર્થતંત્ર બનવા તરફ આગળ ધપી રહ્યા છીએ. મિત્રો, ઘણા લાંબા સમયથી વિશ્વમાં ક્રૂડના ભાવમાં મોટો વધારો ઘટાડો થતો રહ્યો હતો. આપણે જવાબદાર ભાવ તંત્ર તરફ જવાનુ છે. આપણે ઓઈલ અને ગેસ બંનેનાં પારદર્શક અને સુગમ બજાર તરફ આગળ ધપવાનુ છે. મિત્રો, નેચરલ ગેસનુ સ્થાનિક ઉત્પાદન વધારવા માટે અને બજારની માર્કેટ પ્રાઈસ ડીસ્કવરીમાં એકરૂપતા લાવવા માટે અમે આ મહીનાની શરૂઆતમાં નેચરલ ગેસ માર્કેટીંગ સુધારાની શરૂઆત કરી છે. તેનાથી ઈ-બીડીંગ મારફતે નેચરલ ગેસના વેચાણમાં ઘણી સ્વતંત્રતા રહેશે. ભારતના પ્રથમ ઓટોમેટેડ રાષ્ટ્રીય સ્તરના ગેસ ટ્રેડીંગ પ્લેટફોર્મનો આ વર્ષે જૂનમાં પ્રારંભ કરવામાં આવ્યો છે. એમાં ગેસનો બજાર ભાવ નક્કી કરવા માટે સ્ટાન્ડર્ડ પ્રક્રિયાઓ નક્કી કરવામાં આવી છે. મિત્રો, અમે આત્મનિર્ભર ભારતના વિઝન સાથે આગળ ધપી રહ્યા છીએ. સ્વનિર્ભર ભારત વિશ્વના અર્થતંત્ર માટે એક બહુગુણીત બળ બની રહેશે. અમારા પ્રયાસોમાં ઉર્જા સુરક્ષા અગ્ર સ્થાને છે. તમને એ જાણીને આનંદ થશે કે અમારી કામગીરી હકારાત્મક પરિણામો આપી રહી છે. હાલના પડકારજનક સમયમાં પણ અમને ઓઈલ અને ગેસ વેલ્યુ ચેઈનમાં મૂડીરોકાણો થતાં જોવા મળી રહ્યાં છે. અમને અન્ય ક્ષેત્રોમાં પણ એવી જ નિશાનીઓ જોવા મળી છે. મિત્રો, અમે વિશ્વની ટોચની ઉર્જા કંપનીઓ સાથે વ્યુહાત્મક અને ઘનિષ્ઠ સંબંધો તરફ આગળ વધી રહ્યા છીએ. ભારતની “નેબરહૂડ ફર્સ્ટ” પોલિસીના ભાગ તરીકે અમે પરસ્પરના લાભ માટે અમારા પડોશી દેશો સાથે એનર્જી કોરીડોર વિકસાવી રહ્યા છીએ. મિત્રો, સૂર્યનાં કીરણો માનવની પ્રગતીના માર્ગમાં ઉજાસ ફેલાવે છે. સૂર્ય ભગવાનનો રથ ખેંચતા 7 અશ્વની જેમે ભારતનો ઉર્જા નકશો 7 મહત્વનાં પ્રેરક બળ ધરાવે છે. પરિવર્તનનાં આ પરિબળો નીચે મુજબ છે : - ગેસ આધારિત અર્થતંત્ર બનવા તરફના અમારા પ્રયાસોમાં ગતિ લાવવી - જમીનમાંથી નીકળતા વધુ શુધ્ધ બળતણનો અને ખાસ કરીને પેટ્રોલિયમ અને કોલસાનો ઉપયોગ કરવો - બાયોફ્યુઅલ્સને વેગ આપવા સ્થાનિક સ્ત્રોતોનો વધુ ઉપયોગ કરવૉ - વર્ષ 2030 સુધીમાં 450 GW સુધીનો રિન્યુએબલ લક્ષ્યાંક હાંસલ કરવો - હેરફેરના સાધનોમાંકાર્બનનો ઉપયોગ ઘટાડવા વીજળીનુ યોગદાન વધારવુ - હાઈડ્રોજન સહિતના ઉભરતાં બળતણોનો ઉપયોગ કરવો - તમામ એનર્જી પદ્ધતીઓમાં ડીજીટલ ઈનોવેશન અપનાવવાં અમે આગામી 6 વર્ષ સુધી આ મજબૂત ઉર્જા નીતિ સાથે આગળ ધપવાનુ ચાલુ રાખીશું. મિત્રો, ઈન્ડીયા એનર્જી ફોરમ સેરા વીક - CERA Week ઉદ્યોગ, સરકાર અને સમાજ વચ્ચે મહત્વનુ મંચ બનવા તરીકેનુ કામ કરી રહ્યુંછે. મને વિશ્વાસ છે કે આ કોન્ફરન્સમાં થનાર ચર્ચાઓ ઉર્જાના બહેતર ભાવી માટે ખૂબ જ ફળદાયી બની રહેશે. હું વધુ એક વાર કહેવા માગુ છું કે ભારતની ઉર્જા વિશ્વને ઉર્જામય બનાવશે. આપનો આભાર, ફરી એક વાર આપનો આભાર ! SD/GP/BT (

pib-78082

d848fb534870ee4e4c6994a61412bcf93c385626977ad94aea87cb1abf45f24f

guj

ગૃહ મંત્રાલય કેન્દ્રીય મંત્રીમંડળે નાણાકીય વર્ષ 2022-23થી વર્ષ 2025-26 માટે રૂ. 4800 કરોડની નાણાકીય ફાળવણી સાથેની કેન્દ્ર સરકાર દ્વારા પ્રાયોજિત યોજના – "વાઇબ્રન્ટ વિલેજ્સ પ્રોગ્રામ"ને મંજૂરી આપી માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નાણાકીય વર્ષ 2022-23થી 2025-26 માટે રૂ. 4800 કરોડની નાણાકીય ફાળવણી સાથે કેન્દ્ર સરકાર દ્વારા પ્રાયોજિત યોજના – "વાઇબ્રન્ટ વિલેજ્સ પ્રોગ્રામ" ને મંજૂરી આપી છે. ઉત્તર સરહદ પરના તાલુકાઓનાં ગામોનો વ્યાપક વિકાસ, આ રીતે ઓળખાયેલાં સરહદી ગામોમાં રહેતા લોકોના જીવનની ગુણવત્તામાં સુધારો કરે છે. આનાથી લોકોને સરહદી વિસ્તારોમાં તેમનાં મૂળ સ્થાનો પર રહેવા માટે પ્રોત્સાહિત કરવામાં મદદ મળશે અને આ ગામોમાંથી સ્થળાંતરને ઉલટું કરવામાં મદદ મળશે અને સરહદની સુરક્ષામાં વધારો થશે. આ યોજના દેશની ઉત્તરીય જમીનની સરહદ પર 4 રાજ્યો અને 1 કેન્દ્ર શાસિત પ્રદેશોમાં 19 જિલ્લાઓ અને 46 સરહદી તાલુકાઓમાં આવશ્યક માળખાગત સુવિધાઓના વિકાસ અને આજીવિકાની તકોનું સર્જન કરવા માટે ભંડોળ પૂરું પાડશે, જે સર્વસમાવેશક વૃદ્ધિ હાંસલ કરવામાં અને સરહદી વિસ્તારોમાં વસતિને જાળવી રાખવામાં મદદ કરશે. પ્રથમ તબક્કામાં ૬૬૩ ગામોને કાર્યક્રમમાં લેવામાં આવશે. આ યોજના ઉત્તર સરહદ પર આવેલાં સરહદી ગામોના સ્થાનિક કુદરતી માનવ અને અન્ય સંસાધનો પર આધારિત આર્થિક ચાલકોને ઓળખવા અને વિકસાવવા તથા સામાજિક ઉદ્યોગસાહસિકતાને પ્રોત્સાહન, કૌશલ્ય વિકાસ અને ઉદ્યોગસાહસિકતા મારફતે યુવાનો અને મહિલાઓનું સશક્તીકરણ દ્વારા "હબ એન્ડ સ્પોક મૉડલ" પર વૃદ્ધિ કેન્દ્રો વિકસાવવામાં, સ્થાનિક સાંસ્કૃતિક પ્રોત્સાહન મારફતે પ્રવાસન સંભવિતતાનો લેવા, સમુદાય આધારિત સંસ્થાઓ, સહકારી મંડળીઓ, એસએચજી, એનજીઓ વગેરે મારફતે "એક ગામ-એક ઉત્પાદન"ની વિભાવના પર પરંપરાગત જ્ઞાન અને વારસો અને સાતત્યપૂર્ણ ઇકો-એગ્રિ વ્યવસાયોનો વિકાસ કરવા વગેરેમાં મદદ કરે છે. જિલ્લા વહીવટી તંત્ર દ્વારા ગ્રામ પંચાયતોની મદદથી વાઈબ્રન્ટ વિલેજ એકશન પ્લાન બનાવવામાં આવશે. કેન્દ્ર અને રાજ્ય યોજનાઓની 100 ટકા સંતૃપ્તિ સુનિશ્ચિત કરવામાં આવશે. જે મુખ્ય પરિણામોનો પ્રયાસ કરવામાં આવ્યો છે તેમાં બારમાસી માર્ગો સાથે જોડાણ, પીવાનું પાણી, 24x7 વીજળી – સૌર અને પવન ઊર્જા પર ધ્યાન કેન્દ્રિત કરવું, મોબાઇલ અને ઇન્ટરનેટ કનેક્ટિવિટી પર ધ્યાન કેન્દ્રિત કરવું, પ્રવાસન કેન્દ્રો, બહુહેતુક કેન્દ્રો તથા આરોગ્ય અને સુખાકારી કેન્દ્રો વગેરેનો સમાવેશ થાય છે. બોર્ડર એરિયા ડેવલપમેન્ટ પ્રોગ્રામ સાથે ઓવરલેપ થશે નહીં. 4800 કરોડ રૂપિયાની નાણાકીય ફાળવણીમાંથી 2500 કરોડ રૂપિયા રસ્તા માટે વાપરવામાં આવશે. YP/GP/JD (Visitor Counter : 132

pib-259393

cede1122899d5387e7e217cc9b2145be2c051347da738e3892100e5dbc34494d

guj

પ્રધાનમંત્રીનું કાર્યાલય પ્રધાનમંત્રીએ શિકાગો ખાતે સ્વામી વિવેકાનંદના 1893ના ઉત્કૃષ્ટ ભાષણને યાદ કર્યું પ્રધાનમંત્રી શ્રી નરેન્દ્ર મોદીએ શિકાગો ખાતે સ્વામી વિવેકાનંદના 1893ના ઉત્કૃષ્ટ ભાષણને યાદ કર્યું છે. શ્રી મોદીએ કહ્યું છે કે 1893માં આ દિવસે જ તેમણે શિકાગોમાં તેમનું સૌથી ઉત્કૃષ્ટ ભાષણ આપ્યું હતું. તેમના સંબોધનથી વિશ્વને ભારતની સંસ્કૃતિ અને નૈતિકતાની ઝલક મળી. એક ટ્વીટમાં, પ્રધાનમંત્રીએ કહ્યું: "11મી સપ્ટેમ્બરનો સ્વામી વિવેકાનંદ સાથે વિશેષ સંબંધ છે. 1893માં આ દિવસે તેમણે શિકાગોમાં તેમનું સૌથી ઉત્કૃષ્ટ ભાષણ આપ્યું હતું. તેમના સંબોધનમાં વિશ્વને ભારતની સંસ્કૃતિ અને નૈતિકતાની ઝલક મળી હતી." YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-291049

2fcbaca013df89034109109545ab9f04bbbd481ed15222e76fe9026e121b7018

guj

પ્રધાનમંત્રીનું કાર્યાલય પ્રધાનમંત્રીએ NEPના અમલીકરણ પર અખિલ ભારતીય શિક્ષા સમાગમનું ઉદ્ઘાટન કર્યું “રાષ્ટ્રીય શિક્ષણ નીતિનું મૂળભૂત વચન શિક્ષણને સંકુચિત વિચારધારામાંથી બહાર કાઢવાનું અને તેને 21મી સદીના આધુનિક વિચારો સાથે જોડવાનું છે” “બ્રિટિશરો દ્વારા બનાવવામાં આવેલી શિક્ષણ પ્રણાલી ક્યારેય ભારતીય સિદ્ધાંતોનો હિસ્સો રહી જ નથી” “આપણા યુવાનો કૌશલ્યવાન, આત્મવિશ્વાસુ અને વ્યવહારું હોવા જોઇએ, શિક્ષણ નીતિ આના માટેનો આધાર તૈયાર કરી રહી છે” “જે ક્ષેત્રો પહેલાં મહિલાઓ માટે બંધ હતા તે હવે તેમની પ્રતિભા બતાવી રહ્યા છે” “રાષ્ટ્રીય શિક્ષણ નીતિએ આપણને અસંખ્ય સંભાવનાઓને સાર્થક કરવાનું સાધન આપ્યું છે” પ્રધાનમંત્રી શ્રી નરેન્દ્ર મોદીએ આજે વારાણસીમાં રાષ્ટ્રીય શિક્ષણ નીતિના અમલીકરણ પર અખિલ ભારતીય શિક્ષા સમાગમનું ઉદ્ઘાટન કર્યું હતું. આ પ્રસંગે ઉત્તરપ્રદેશના રાજ્યપાલ શ્રીમતી આનંદીબેન પટેલ, ઉત્તરપ્રદેશના મુખ્યમંત્રી યોગી આદિત્યનાથ, કેન્દ્રીય મંત્રીઓ શ્રી ધર્મેન્દ્ર પ્રધાન, શ્રીમતી અન્નપૂર્ણા દેવી, ડૉ. સુભાષ સરકાર, ડૉ. રાજકુમાર રંજન સિંહ, રાજ્યના મંત્રીઓ, શિક્ષણવિદો અને અન્ય હિતધારકો ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતી વખતે પ્રધાનમંત્રીએ જણાવ્યું હતું કે, આપણી શિક્ષણ પ્રણાલી અને આપણી યુવા પેઢીનો ‘અમૃતકાળ’ના સંકલ્પોને સાકાર સ્વરૂપ આપવામાં ખૂબ જ મોટો હિસ્સો છે. તેમણે મહાનામા મદન મોહન માલવિયાને વંદન કરતી વખતે આ સમાગમ માટે શુભેચ્છાઓ પાઠવી હતી. દિવસ દરમિયાન અગાઉ, પ્રધાનમંત્રીએ એલ.ટી. કોલેજમાં અક્ષયપાત્ર મધ્યાહન ભોજન રસોડાનું ઉદ્ઘાટન કર્યું હતું. તેમણે જણાવ્યું હતું કે, તેમણે જે વિદ્યાર્થીઓ સાથે વાર્તાલાપ કર્યો હતો તેમની ઉચ્ચ કક્ષાની પ્રતિભા એ તેમની પ્રતિભાનો ઉપયોગ કરવા માટે જરૂરી પ્રયાસોનો સંકેત છે. પ્રધાનમંત્રીએ જણાવ્યું હતું કે, “રાષ્ટ્રીય શિક્ષણ નીતિનું મૂળભૂત વચન શિક્ષણને સંકુચિત વિચારધારામાંથી બહાર કાઢવાનું અને તેને 21મી સદીના આધુનિક વિચારો સાથે જોડવાનું છે.” પ્રધાનમંત્રીએ આગળ ઉમેર્યું હતું કે, દેશમાં બૌદ્ધિક લોકો અને કૌશલ્યની ક્યારેય અછત થઇ જ નથી, જોકે, બ્રિટિશરો દ્વારા બનાવવામાં આવેલી શિક્ષણ પ્રણાલી ક્યારેય ભારતીય સિદ્ધાંતોનો હિસ્સો નથી રહી. તેમણે શિક્ષણના ભારતીય સિદ્ધાંતોની બહુપરીમાણીયતાને રેખાંકિત કર્યા હતા અને આધુનિક ભારતીય શિક્ષણ પ્રણાલીને અંકિત કરવા માટે તે પાસું હોવું જોઇએ તેમ કહ્યું હતું. પ્રધાનમંત્રીએ ભારપૂર્વક જણાવ્યું હતું કે, “આપણે માત્ર ડિગ્રી મેળવનારા યુવાનોને તૈયાર ના કરવા જોઇએ નહીં પરંતુ દેશને આગળ વધવા માટે જે પણ માનવ સંસાધનોની જરૂર છે તે અનુસાર દેશને આપણી શિક્ષણ પ્રણાલી આપવી જોઇએ. અમારા શિક્ષકો અને શૈક્ષણિક સંસ્થાઓએ આ સંકલ્પનું નેતૃત્વ સંભાળવાનું છે.” નવા ભારતનું સર્જન કરવા માટે, પ્રધાનમંત્રીએ આગ્રહપૂર્વક કહ્યું હતું કે, નવી પ્રણાલી અને આધુનિક પ્રક્રિયાઓ ઘણી મહત્વપૂર્ણ છે. તેમણે કહ્યું હતું કે, અગાઉના સમયમાં જેની કલ્પના પણ નહોતી કરવામાં આવતી તે હવે વાસ્તવિક થઇ રહ્યું છે. પ્રધાનમંત્રીએ આગળ ઉમેર્યું હતું કે, “કોરોના જેવી મહામારીમાંથી આપણે ખૂબ જ ઝડપથી બેઠા થયા છીએ એવું નથી પરંતુ આજે ભારત સમગ્ર દુનિયામાં સૌથી ઝડપથી વૃદ્ધિ પામી રહેલા અર્થતંત્રમાંથી એક છે. આજે, આપણે આખી દુનિયામાં ત્રીજી સૌથી મોટી સ્ટાર્ટઅપ ઇકોસિસ્ટમ છીએ.” પ્રધાનમંત્રીએ નોંધ્યું હતું કે, અવકાશ ટેકનોલોજી જેવા ક્ષેત્રોમાં, જ્યાં અગાઉના સમયમાં માત્ર સરકાર દ્વારા જ બધું કરવામાં આવતું હતું ત્યાં, હવે ખાનગી ખેલાડીઓ દ્વારા યુવાનો માટે એક નવી દુનિયા બનાવવામાં આવી રહી છે. જે ક્ષેત્રો અગાઉના સમયમાં મહિલાઓ માટે બંધ હતા તેઓ હવે તેમની પ્રતિભા બતાવી રહ્યા છે. પ્રધાનમંત્રીએ એ બાબત પર પ્રકાશ પાડ્યો હતો કે, નવી નીતિમાં સંપૂર્ણ ધ્યાન બાળકોને તેમની પ્રતિભા અને બાળકોની પસંદગીઓ અનુસાર તેને કૌશલ્યવાન બનાવવા પર કેન્દ્રિત કરવામાં આવ્યું છે. તેમણે કહ્યું હતું કે, “આપણા યુવાનો કૌશલ્યવાન, આત્મવિશ્વાસુ, વ્યવહારુ અને ગણતરીશીલ હોવા જોઇએ, શિક્ષણ નીતિ આ માટે આધાર તૈયાર કરી રહી છે.”. પ્રધાનમંત્રીએ વિચારવાની નવી પ્રક્રિયા સાથે ભવિષ્ય માટે કામ કરવાની જરૂરિયાત પર ખાસ ભાર મૂક્યો હતો. તેમણે જણાવ્યું હતું કે, બાળકો આજે ખૂબ જ અદ્યતન પ્રતિભા બતાવી રહ્યા છે અને આપણે તેમની પ્રતિભાને મદદ કરવા માટે અને તેમનો ઉપયોગ કરવા માટે તૈયાર રહેવાની જરૂર છે. NEP તૈયાર કરવા માટે હાથ ધરવામાં આવેલા પ્રયાસોની પ્રધાનમંત્રીએ પ્રશંસા કરી હતી, જો કે, તેમણે ભારપૂર્વક કહ્યું હતું કે, નીતિ તૈયાર કર્યા પછી તેની ગતિમાં જરાય ઘટાડો થવા દેવામાં આવ્યો નથી. નીતિના અમલીકરણ પર એકધારી ચર્ચા કરવામાં આવી છે અને તેના પર કામ કરવામાં આવ્યું છે. નીતિના અમલીકરણ વિશે વાત કરવા માટે પ્રધાનમંત્રીએ વ્યક્તિગત રીતે ઘણા સેમિનાર અને કાર્યક્રમોમાં હાજરી આપી હતી. આના પરિણામ સ્વરૂપે એવી પરિસ્થિતિનું નિર્માણ થયું છે કે, દેશના યુવાનો દેશના વિકાસમાં સક્રિયપણે ભાગીદાર બની રહ્યા છે. પ્રધાનમંત્રી દેશમાં શિક્ષણને લગતી માળખાકીય સુવિધાઓના ખૂબ જ મોટા ફેરફારો અંગે વાત કરી હતી. તેમણે માહિતી આપી હતી કે, દેશમાં સંખ્યાબંધ નવી કોલેજો, યુનિવર્સિટીઓ, IIT અને IIM ખુલી રહ્યા છે. વર્ષ 2014 પછી મેડિકલ કોલેજોની સંખ્યામાં 55 ટકાનો વધારો થયો છે. યુનિવર્સિટીઓ માટેની સામાન્ય પ્રવેશ પરીક્ષાના કારણે યુનિવર્સિટીમાં પ્રવેશની કામગીરીમાં સરળતા અને સમાનતા આવશે. તેમણે કહ્યું હતું કે, “રાષ્ટ્રીય શિક્ષણ નીતિ હવે માતૃભાષામાં અભ્યાસ માટે માર્ગ મોકળો કરી રહી છે. આ ક્રમમાં, સંસ્કૃત જેવી પ્રાચીન ભારતીય ભાષાઓને પણ આગળ વધારવામાં આવી રહી છે.” પ્રધાનમંત્રીએ વિશ્વાસ વ્યક્ત કર્યો હતો કે, ભારત વૈશ્વિક શિક્ષણના એક મોટાં કેન્દ્ર તરીકે ઉદયમાન થઇ શકે છે. તેમણે કહ્યું હતું કે, ભારતીય ઉચ્ચ શિક્ષણને આંતરરાષ્ટ્રીય ધોરણો અનુસાર તૈયાર કરવા માટે માર્ગદર્શિકા બહાર પાડવામાં આવી છે. સંસ્થાઓની આંતરરાષ્ટ્રીય બાબતો માટે 180 યુનિવર્સિટીઓમાં વિશેષ ઓફિસોની સ્થાપના કરવામાં આવી છે. તેમણે આ ક્ષેત્રમાં આંતરરાષ્ટ્રીય આચરણો માહિતગાર રહેવા માટે નિષ્ણાંતોને અનુરોધ કર્યો હતો. પ્રધાનમંત્રીએ પ્રેક્ટિકલ અનુભવ અને ફિલ્ડવર્કના મહત્વ પર વિશેષ ભાર મૂક્યો હતો અને ‘લેબ ટુ લેન્ડ’ના અભિગમને અપનાવવાનો અનુરોધ કર્યો હતો. તેમણે શિક્ષણવિદોને તેમના અનુભવને ચકાસાયેલ પરીક્ષણ દ્વારા માન્ય કરવા માટે કહ્યું હતું. તેમણે પુરાવા આધારિત સંશોધન માટે અનુરોધ કર્યો હતો. પ્રધાનમંત્રીએ ભારતના ડેમોગ્રાફિક ડિવિડન્ડ પર સંશોધન કરવા અને તેનો શ્રેષ્ઠ ઉપયોગ કરવા માટે તેમજ વિશ્વના વૃદ્ધ સમાજો માટે ઉકેલો શોધવા માટે પણ કહ્યું હતું. એ જ રીતે, સ્થિતિસ્થાપક ઇન્ફ્રાસ્ટ્રક્ચર એ સંશોધનનું બીજું ક્ષેત્ર છે તેમ કહ્યું હતું. તેમણે એવું તારણ કાઢ્યું હતું કે, “રાષ્ટ્રીય શિક્ષણ નીતિ’એ આપણને અસંખ્ય સંભાવનાઓને સાકાર કરવા માટે એક સાધન આપ્યું છે જે અગાઉ ઉપલબ્ધ નહોતું. આપણે તેનો સંપૂર્ણ ઉપયોગ કરવાની જરૂર છે.” અખિલ ભારતીય શિક્ષા સમાગમ શિક્ષણ મંત્રાલય દ્વારા 7 થી 9 જુલાઇ દરમિયાન શિક્ષા સમાગમનું આયોજન કરવામાં આવી રહ્યું છે. તે જાણીતા શિક્ષણવિદો, નીતિ ઘડવૈયાઓ અને શૈક્ષણિક નેતાઓને તેમના અનુભવો અંગે ચર્ચા કરવા અને તેનું આદાનપ્રદાન કરવા માટે અને રાષ્ટ્રીય શિક્ષણ નીતિ 2020 ના અસરકારક અમલીકરણ માટે રોડમેપ પર ચર્ચા કરવા માટે એક પ્લેટફોર્મ પૂરું પાડશે. આ કાર્યક્રમનું આયોજન સમગ્ર દેશમાંથી યુનિવર્સિટીઓ , રાષ્ટ્રીય મહત્વની સંસ્થાઓ ના 300 શૈક્ષણિક, પ્રશાસનિક અને સંસ્થાકીય અગ્રણીઓની ક્ષમતા નિર્માણના ભાગ રૂપે કરવામાં આવી રહ્યું છે. વિવિધ હિતધારકો તેમની સંબંધિત સંસ્થાઓમાં NEPના અમલીકરણની પ્રગતિની માહિતી રજૂ કરશે અને અમલીકરણની નોંધપાત્ર વ્યૂહરચના, શ્રેષ્ઠ પ્રયાસો અને સફળતાની ગાથાઓ પણ શેર કરશે. ત્રણ દિવસ માટે યોજવાં આવેલા શિક્ષા સમાગમ કાર્યક્રમ દરમિયાન, NEP 2020 હેઠળ ઉચ્ચ શિક્ષણ માટે ઓળખી કાઢવામાં આવેલા નવ વિષયો પર પેનલ ચર્ચાઓ હાથ ધરવામાં આવશે. આ થીમ્સ બહુશાખીય અને સર્વાંગી શિક્ષણ; કૌશલ્ય વિકાસ અને રોજગારી; સંશોધન, આવિષ્કાર અને ઉદ્યોગસાહસિકતા; ગુણવત્તાપૂર્ણ શિક્ષણ માટે શિક્ષકોની ક્ષમતાનું નિર્માણ; ગુણવત્તા, રેન્કિંગ અને માન્યતા; ડિજિટલ સશક્તિકરણ અને ઑનલાઇન શિક્ષણ; સમાન અને સમાવેશી શિક્ષણ; ભારતીય જ્ઞાન પ્રણાલી; અને ઉચ્ચ શિક્ષણનું આંતરરાષ્ટ્રીયકરણ સામેલ છે. SD/GP/JD (

pib-81106

9e906102977b9b30540fcb4a1d6027d8dfe17e2066488da03a48fe88a17e2364

guj

PIB Headquarters કોવિડ-19 વિશે PIBનું દૈનિક બુલેટીન કોવિડ-19 વિશે PIBનું દૈનિક બુલેટીન - ભારતે દૈનિક સ્તરે સૌથી વધુ સાજા થયેલા દર્દીઓની સંખ્યા નોંધાવી નવી સિદ્ધિ હાંસલ કરી - છેલ્લા 24 કલાકમાં 68,584 દર્દીઓ સ્વસ્થ થયા - 26 રાજ્યો અને કેન્દ્રશાસિત પ્રદેશોએ 70%થી વધુ સાજા થવાનો દર નોંધાવ્યો - ભારતમાં દૈનિક પરીક્ષણમાં અભૂતપૂર્વ ઉછાળો જોવા મળ્યો - છેલ્લા 24 કલાકમાં 11.7 લાખથી વધુ કોવિડ પરીક્ષણો કરવામાં આવ્યા - કુલ પરીક્ષણોની સંખ્યા 4.5 કરોડથી વધુ Press Information Bureau Ministry of Information and Broadcasting Government of India ભારતે દૈનિક સ્તરે સૌથી વધુ સાજા થયેલા દર્દીઓની સંખ્યા નોંધાવી નવી સિદ્ધિ હાંસલ કરી, છેલ્લા 24 કલાકમાં 68,584 દર્દીઓ સ્વસ્થ થયા, 26 રાજ્યો અને કેન્દ્રશાસિત પ્રદેશોએ 70%થી વધુ સાજા થવાનો દર નોંધાવ્યો વધુ વિગતો માટે : https://pib.gov.in/PressReleseDetail.aspx?PRID=1650970 ભારતમાં દૈનિક પરીક્ષણમાં અભૂતપૂર્વ ઉછાળો જોવા મળ્યો, છેલ્લા 24 કલાકમાં 11.7 લાખથી વધુ કોવિડ પરીક્ષણો કરવામાં આવ્યા, કુલ પરીક્ષણોની સંખ્યા 4.5 કરોડથી વધુ વધુ વિગતો માટે : https://pib.gov.in/PressReleseDetail.aspx?PRID=1650918 શ્રી ધર્મેન્દ્ર પ્રધાન યુએસઆઈએસપીએફ -ત્રીજા વાર્ષિક નેતૃત્વ શિખર સંમેલનને સંબોધિત કર્યું, અમેરિકી કંપનીઓને આત્મનિર્ભાર ભારત અભિયાનમાં ભાગીદારી માટે આમંત્રણ આપ્યું વધુ વિગતો માટે : https://pib.gov.in/PressReleseDetail.aspx?PRID=1650770 7 સપ્ટેમ્બર 2020થી તબક્કાવાર રીતે મેટ્રો ઓપરેશન્સ ફરીથી શરુ થશે વધુ વિગતો માટે : https://pib.gov.in/PressReleseDetail.aspx?PRID=1650731 ગ્રામીણ જળ સ્વચ્છતા અને આરોગ્ય સેવા પ્રદાતાઓ માટે સલામતીની સાવચેતી અંગે સલાહ સૂચનો આપવામાં આવ્યા વધુ વિગતો માટે : https://pib.gov.in/PressReleseDetail.aspx?PRID=1650710 ગ્લોબલ ઇનોવેશન ઈન્ડેક્સમાં ભારતે ટોચના 50 ક્રમાંકિત દેશોમાં સ્થાન મેળવ્યું વધુ વિગતો માટે : https://pib.gov.in/PressReleseDetail.aspx?PRID=1650835 FACT CHECK (

pib-294776

d730dc544cf6eb0885024fd9d46a0427bf95ff294dd60c1b8978ca52adc74060

guj

ગૃહ મંત્રાલય કેન્દ્રીય ગૃહ મંત્રી અને સહકાર મંત્રી શ્રી અમિત શાહ મંગળવાર, 26મી સપ્ટેમ્બર 2023ના રોજ અમૃતસરમાં ઉત્તરીય ઝોનલ કાઉન્સિલની 31મી બેઠકની અધ્યક્ષતા કરશે પ્રધાનમંત્રી શ્રી નરેન્દ્ર મોદી માને છે કે મજબૂત રાજ્યો મજબૂત રાષ્ટ્રનું નિર્માણ કરે છે ઝોનલ કાઉન્સિલ બે કે તેથી વધુ રાજ્યો અથવા કેન્દ્ર અને રાજ્યોને અસર કરતા મુદ્દાઓ પર નિયમિત સંચાર અને ચર્ચા માટે વ્યવસ્થિત પદ્ધતિ દ્વારા સહકાર વધારવા માટે પ્લેટફોર્મ પૂરું પાડે છે જૂન, 2014 થી, વિવિધ ઝોનલ કાઉન્સિલની કુલ 53 બેઠકો યોજાઈ છે જેમાં સ્થાયી સમિતિઓની 29 બેઠકો અને ઝોનલ કાઉન્સિલની 24 બેઠકોનો સમાવેશ થાય છે સ્થાયી સમિતિ દ્વારા પસંદ કરાયેલ દરેક રાજ્ય/કેન્દ્રશાસિત પ્રદેશની એક સારી પ્રેક્ટિસની રજૂઆત સાથે ઝોનલ કાઉન્સિલની દરેક બેઠકમાં રાષ્ટ્રીય મહત્વના ઘણા મુદ્દાઓ પર પણ ચર્ચા કરવામાં આવે છે કેન્દ્રીય ગૃહ મંત્રી અને સહકારિતા મંત્રી શ્રી અમિત શાહ મંગળવાર, 26મી સપ્ટેમ્બર 2023ના રોજ પંજાબના અમૃતસરમાં ઉત્તરીય ઝોનલ કાઉન્સિલની 31મી બેઠકની અધ્યક્ષતા કરશે. ઉત્તરીય ઝોનલ કાઉન્સિલમાં પંજાબ, હરિયાણા, રાજસ્થાન, હિમાચલ પ્રદેશ અને કેન્દ્રશાસિત પ્રદેશો દિલ્હી, જમ્મુ અને કાશ્મીર, લદ્દાખ અને ચંદીગઢનો સમાવેશ થાય છે. આ બેઠકનું આયોજન ઈન્ટર સ્ટેટ કાઉન્સિલ સચિવાલય, ભારત સરકારના ગૃહ મંત્રાલય હેઠળ, પંજાબ સરકારના સહયોગથી કરવામાં આવી રહ્યું છે. ઉત્તરીય ઝોનલ કાઉન્સિલની 31મી બેઠકમાં સભ્ય રાજ્યોના મુખ્ય પ્રધાનો હાજરી આપશે. દરેક રાજ્યમાંથી બે વરિષ્ઠ મંત્રીઓ અને કેન્દ્રશાસિત પ્રદેશોના લેફ્ટનન્ટ ગવર્નર/પ્રશાસકો, રાજ્ય સરકારો અને કેન્દ્રશાસિત પ્રદેશોના મુખ્ય સચિવો અને અન્ય વરિષ્ઠ અધિકારીઓ અને કેન્દ્ર સરકારના વરિષ્ઠ અધિકારીઓ પણ બેઠકમાં ભાગ લેશે. રાજ્ય પુનર્ગઠન અધિનિયમ, 1956 ની કલમ 15-22 હેઠળ વર્ષ 1957માં પાંચ ઝોનલ કાઉન્સિલની સ્થાપના કરવામાં આવી હતી. કેન્દ્રીય ગૃહમંત્રી આ પાંચ ઝોનલ કાઉન્સિલના અધ્યક્ષ છે, જ્યારે રાજ્યોના મુખ્યમંત્રી અને કેન્દ્રશાસિત પ્રદેશોના પ્રશાસક/લેફ્ટનન્ટ ગવર્નર સંબંધિત ઝોનલ કાઉન્સિલમાં સમાવિષ્ટ તેના સભ્યો છે, જેમાંથી એક દર વર્ષે પરિભ્રમણ દ્વારા વાઇસ-ચેરમેન છે. દરેક રાજ્યમાંથી વધુ બે મંત્રીઓને રાજ્યપાલ દ્વારા કાઉન્સિલના સભ્યો તરીકે નામાંકિત કરવામાં આવે છે. દરેક ઝોનલ કાઉન્સિલે મુખ્ય સચિવોના સ્તરે એક સ્થાયી સમિતિની પણ રચના કરી છે. પ્રધાનમંત્રી શ્રી નરેન્દ્ર મોદી માને છે કે મજબૂત રાજ્યો મજબૂત રાષ્ટ્રનું નિર્માણ કરે છે. ઝોનલ કાઉન્સિલ બે કે તેથી વધુ રાજ્યો અથવા કેન્દ્ર અને રાજ્યોને અસર કરતા મુદ્દાઓ પર નિયમિત સંવાદ અને ચર્ચા માટે વ્યવસ્થિત પદ્ધતિ દ્વારા સહકાર વધારવા માટે એક પ્લેટફોર્મ પૂરું પાડે છે. ઝોનલ કાઉન્સિલ સલાહકારની ભૂમિકા ભજવે છે, પરંતુ વર્ષોથી આ પરિષદો વિવિધ ક્ષેત્રોમાં પરસ્પર સમજણ અને સહકારને પ્રોત્સાહન આપવા માટે એક મહત્વપૂર્ણ મિકેનિઝમ તરીકે ઉભરી આવી છે. છેલ્લા 9 વર્ષોમાં, જૂન 2014 થી, વિવિધ ઝોનલ કાઉન્સિલની કુલ 53 બેઠકો યોજાઈ છે જેમાં સ્થાયી સમિતિઓની 29 બેઠકો અને ઝોનલ કાઉન્સિલની 24 બેઠકોનો સમાવેશ થાય છે. કેન્દ્રીય ગૃહ મંત્રી અને સહકારિતા મંત્રી શ્રી અમિત શાહે રાજ્યોને સશક્ત કરવા માટે સહકારી સંઘવાદના અભિગમને પ્રોત્સાહન આપ્યું છે અને નીતિ માળખા પર કેન્દ્ર અને રાજ્યો વચ્ચે સારી સમજણને પ્રોત્સાહન આપ્યું છે. તેમણે વિવાદોને ઉકેલવા અને સહકારી સંઘવાદને પ્રોત્સાહન આપવા માટે ઝોનલ કાઉન્સિલનો ઉપયોગ કરવાની હિમાયત કરી છે. ઉત્તરીય ઝોનલ કાઉન્સિલ ભાખરા-બિયાસ મેનેજમેન્ટ બોર્ડ, પંજાબ યુનિવર્સિટી સાથે જોડાણ, PMGSY હેઠળ માર્ગ નિર્માણ કાર્ય, નહેર પ્રોજેક્ટ્સ અને પાણીની વહેંચણી, રાજ્યોના પુનર્ગઠન, માળખાકીય સુવિધાઓના વિકાસ, જમીન સંપાદન, પર્યાવરણીય અને વન સંબંધિત મંજૂરી, UDAN યોજના હેઠળ પ્રાદેશિક જોડાણ અને પ્રાદેશિક સ્તરે સામાન્ય હિતના અન્ય મુદ્દાઓનો સમાવેશ થાય છે. ઝોનલ કાઉન્સિલની દરેક બેઠકમાં રાષ્ટ્રીય મહત્વના ઘણા મુદ્દાઓ પર પણ ચર્ચા કરવામાં આવે છે. આમાં ઝડપી તપાસ અને મહિલાઓ અને બાળકો સામેના બળાત્કારના કેસોના ઝડપી નિકાલ માટે ફાસ્ટ ટ્રેક સ્પેશિયલ કોર્ટ્સ નું સંચાલન, દરેક ગામની 5 કિમીની અંદર બેંક/ઈન્ડિયા પોસ્ટ પેમેન્ટ બેંકની શાખાઓની સુવિધા, બે લાખ નવી પ્રાથમિક કૃષિ ક્રેડિટ સોસાયટીઓની રચનાનો સમાવેશ થાય છે. દેશમાં , પોષણ અભિયાન દ્વારા બાળકોમાં કુપોષણને નાબૂદ કરવા, શાળાના બાળકોના ડ્રોપ આઉટ દરમાં ઘટાડો, આયુષ્માન ભારત પ્રધાન મંત્રી જન આરોગ્ય યોજના માં સરકારી હોસ્પિટલોની ભાગીદારી અને રાષ્ટ્રીય સ્તરના સામાન્ય હિતના અન્ય મુદ્દાઓ પણ છે. સ્થાયી સમિતિ દ્વારા પસંદ કરાયેલ દરેક રાજ્ય/યુટીમાંથી એક સારી પ્રથા પણ સભ્ય રાજ્યો/કેન્દ્રશાસિત પ્રદેશો દ્વારા ઝોનલ કાઉન્સિલની દરેક બેઠકમાં રજૂ કરવામાં આવે છે. CB/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 50

pib-161642

640e4eb3dc2cb771843e542976c69ce239825f314ad3ffece4bca6a48a5fa30b

guj

પ્રધાનમંત્રીનું કાર્યાલય પ્રધાનમંત્રીએ ગુજરાતના પૂર્વ મુખ્યમંત્રી સ્વ.શ્રી કેશુભાઇ પટેલને શ્રદ્ધાંજલિ અર્પણ કરી પ્રધાનમંત્રી શ્રી નરેન્દ્ર મોદીએ ગુજરાતના પૂર્વ મુખ્યમંત્રી સ્વર્ગસ્થ શ્રી કેશુભાઇ પટેલને ગાંધીનગર સ્થિત તેમના નિવાસ સ્થાને શ્રદ્ધાંજલિ અર્પણ કરી હતી. SD/GP/BT (

pib-117163

de8b21cb5a1f8857311514ad667e7bf27ecfad47036ccf8446919b57015d3cc7

guj

પ્રધાનમંત્રીનું કાર્યાલય પ્રધાનમંત્રીએ સંત કબીર દાસજીને તેમની જયંતી નિમિત્તે શ્રદ્ધાંજલિ આપી પ્રધાનમંત્રી શ્રી નરેન્દ્ર મોદીએ સંત કબીર દાસજીને તેમની જયંતી નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે સંત કબીર દાસજી માત્ર સામાજિક દૂષણો સામે લડ્યા નહોતા બલકે તેમણે વિશ્વને માનવતા અને પ્રેમનો પાઠ પણ ભણાવ્યો. તેમણે જે માર્ગ સૂચવ્યો છે તે આગામી પેઢીઓને ભાઈચારા અને સદ્ભાવની સાથે આગળ વધવા માટે પ્રેરણારૂપ બની રહેશે. પ્રધાનમંત્રીએ મગહરમાં સંત કબીર દાસની મગહર ખાતે નિર્વાણ સ્થળની થોડા વર્ષ પૂર્વે લીધેલી મુલાકાતની તસવીરો પણ શેર કરી હતી. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-3146

a807bee429dfac181f1c1b96dc495fda85c5bd3cf3b5cfbfdbf433e565103140

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ છેલ્લા 24 કલાકમાં 81 લાખથી વધુ ડોઝ આપવામાં આવ્યા છે રાષ્ટ્રવ્યાપી રસીકરણ અભિયાન અંતર્ગત અત્યાર સુધી 66.30 કરોડ લોકોને રસી આપવામાં આવી છેલ્લા 24 કલાકમાં ભારતમાં 47,092 નવા કેસ નોંધાયા સક્રિય કેસ કુલ કેસનાં 1.19% થયા ભારતમાં સક્રિય કેસનું ભારણ 3,89,583 થયું સાજા થવાનો દર હાલમાં 97.48% નોંધાયો છેલ્લા 24 કલાકમાં 35,181 દર્દીઓ સાજા થયા, કુલ વધીને 3,20,28,825 દર્દીઓ સાજા થયા સાપ્તાહિક પોઝિટિવીટી દર છેલ્લા 69 દિવસથી 3% કરતા ઓછો થઈ ગયો છે, હાલમાં 2.62% છે દૈનિક પોઝિટિવીટી દર 2.80% પહોંચ્યો કુલ 52.48 કરોડ પરીક્ષણો કરવામાં આવ્યા SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-137456

10492fcbf7c3e999d61b2017885dcd89ecfc7758daf6cfdebd917cc926b67cbb

guj

પ્રધાનમંત્રીનું કાર્યાલય પ્રધાનમંત્રીએ રસીકરણ અભિયાનની પ્રગતિની સમીક્ષા કરવા ઉચ્ચ સ્તરીય બેઠક યોજી પ્રધાનમંત્રીએ આ અઠવાડિયામાં રસીકરણની ઝડપમાં વધારા પર સંતોષ વ્યક્ત કર્યો અને આગ્રહ કર્યો કે, આ ઝડપ આગળ જતાં જળવાઈ રહે એ મહત્વપૂર્ણ છે પરીક્ષણમાં ઘટાડો ન થાય એ સુનિશ્ચિત કરવું પડશે, કારણ કે કોઈ પણ વિસ્તારમાં ઇન્ફેક્શનમાં વધારા પર નજર રાખવા અને એને નિયંત્રણમાં રાખવા પરીક્ષણ અતિ મહત્વપૂર્ણ અને ઉપયોગી માધ્યમ છેઃ પ્રધાનમંત્રી કોવિન પ્લેટફોર્મ સ્વરૂપે ભારતની ટેકનોલોજીકલ કુશળતા સાથે એમાં રસ ધરાવતા તમામ દેશોને મદદ કરવા પ્રયાસો કરવા પડશે છેલ્લા છ દિવસ દરમિયાન રસીના કુલ 3.77 કરોડ ડોઝ આપવામાં આવ્યાં, જે મલેશિયા, સાઉદી અરેબિયા અને કેનેડા જેવા દેશોની કુલ વસ્તીથી વધારે છે પ્રધાનમંત્રીએ દેશમાં રસીકરણની કામગીરીમાં પ્રગતિની અને કોવિડની સ્થિતિની સમીક્ષા કરવા ટોચના અધિકારીઓ સાથે બેઠક કરી હતી. આ બેઠકમાં અધિકારીઓએ દેશમાં રસીકરણની પ્રગતિ પર પ્રધાનમંત્રી સમક્ષ વિગતવાર રજૂઆત કરી હતી. પ્રધાનમંત્રીને વિવિધ વયજૂથમાં રસીકરણ વિશે ટૂંકમાં માહિતગાર કરવામાં આવ્યાં હતાં. સાથે સાથે પ્રધાનમંત્રીને વિવિધ રાજ્યોમાં આરોગ્યકર્મીઓ, ફ્રન્ટલાઇન વર્કર્સ અને સાધારણ જનતા વચ્ચે રસીકરણના કવરેજ વિશે પણ સંક્ષિપ્ત માહિતી આપવામાં આવી હતી. અધિકારીઓએ પ્રધાનમંત્રીને આગામી મહિનાઓમાં રસીના પુરવઠા વિશે અને રસીનું ઉત્પાદન વધારવા હાલ ચાલી રહેલા પ્રયાસો વિશે જાણકારી આપી હતી. પ્રધાનમંત્રીને માહિતી આપવામાં આવી હતી કે, છેલ્લાં 6 દિવસ દરમિયાન કુલ 3.77 કરોડ ડોઝ આપવામાં આવ્યાં છે, જે મલેશિયા, સાઉદી અરેબિયા અને કેનેડા જેવા દેશોની કુલ વસ્તીથી વધારે છે. બેઠકમાં એ ચર્ચા પણ થઈ હતી કે, દેશમાં 128 જિલ્લાઓમાં 45 વર્ષથી વધારે વયજૂથ ધરાવતા 50 ટકાથી વધારે લોકોનું રસીકરણ થયું છે અને 16 જિલ્લાઓમાં 45 વર્ષથી વધારે વયજૂથ ધરાવતા લોકોનું 90 ટકાથી વધારે રસીકરણ થયું છે. પ્રધાનમંત્રીએ આ અઠવાડિયામાં રસીકરણમાં આવેલી ઝડપ પર સંતોષ વ્યક્ત કર્યો હતો અને આગ્રહ કર્યો હતો કે, રસીકરણની આ ઝડપ આગળ જતાં જળવાઈ રહે એ મહત્વપૂર્ણ છે. અધિકારીએ પ્રધાનમંત્રીને જાણકારી આપી હતી કે, તેઓ રસીકરણ માટે લોકો સુધી પહોંચવાની નવીન પદ્ધતિઓ ચકાસવા અને એનો અમલ કરવા રાજ્ય સરકારો સાથે સતત સંપર્કમાં છે. પ્રધાનમંત્રીએ આ પ્રકારના પ્રયાસોમાં સેવાભાવી સંસ્થાઓ અને અન્ય સંસ્થાઓને સામેલ કરવાની જરૂરિયાત વિશે વાત કરી હતી. પ્રધાનમંત્રીએ અધિકારીઓને એ સુનિશ્ચિત કરવા રાજ્યો સાથે કામ કરવાની સૂચના આપી હતી કે, પરીક્ષણની ઝડપ ઘટવી ન જોઈએ, કારણ કે કોઈ પણ વિસ્તારમાં ઇન્ફેક્શનમાં વધારા પર નજર રાખવા અને એને નિયંત્રણમાં લેવા પરીક્ષણ અતિ મહત્વપૂર્ણ અને ઉપયોગી માધ્યમ છે. અધિકારીઓએ પ્રધાનમંત્રીને દુનિયાભરમાં કોવિન પ્લેટફોર્મમાં રસ વધી રહ્યો હોવાની જાણકારી પણ આપી હતી. પ્રધાનમંત્રીએ કહ્યું હતું કે, કોવિન પ્લેટફોર્મ સ્વરૂપે ભારતની ટેકનોલોજીકલ કુશળતા સાથે એમાં રસ ધરાવતા તમામ દેશોને મદદ કરવા પ્રયાસો કરવા પડશે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-274393

10bb09236f05c5c72a5fc9fba796bedb149bbba2d99c98700c7fdb643029de97

guj

પ્રધાનમંત્રીનું કાર્યાલય જી-20 શિખર સંમેલનની સાથે યોજાયેલા કાર્યક્રમમાં પ્રધાનમંત્રીના સંબોધનનો મૂળપાઠ: ગ્રહની સલામતી: CCE અભિગમ આદરણીય, મહાનુભવો, આજે, આપણે આપણા નાગરિકો અને અર્થતંત્રને વૈશ્વિક મહામારીના પ્રભાવથી બચાવવા પર ધ્યાન કેન્દ્રિત કરી રહ્યાં છીએ. આબોહવા પરિવર્તન સામે લડત આપવા માટે પણ આપણે આટલું જ ધ્યાન કેન્દ્રિત કરીએ તે મહત્વનું છે. આબોહવા પરિવર્તન સામે અવશ્ય લડવું જોઇએ, મર્યાદિત રીતે નહીં પરંતુ એકીકૃત, વ્યાપક અને સર્વગ્રાહી રીતે. પર્યાવરણ સાથે સૌહાર્દપૂર્વક રહેવાના અમારા પરંપરાગત સિદ્ધાંતો અને મારી સરકારની કટિબદ્ધતાથી પ્રેરણા લઇને, ભારતે ઓછા કાર્બન અને આબોહવા અનુકૂળ વિકાસની પદ્ધતિઓ અપનાવી છે. મને જણાવતા આનંદ થાય છે કે, ભારતે માત્ર અમારા પેરિસ કરારના લક્ષ્યો જ પ્રાપ્ત નથી કર્યાં, પરંતુ તેનાથી પણ આગળ વધ્યું છે. ભારતે સંખ્યાબંધ ક્ષેત્રોમાં નક્કર પગલાં લીધા છે. અમે LED લાઇટ્સને લોકપ્રિય બનાવી છે. આનાથી દર વર્ષે 38 મિલિયન ટન કાર્બન ડાયોક્સાઇડનું ઉત્સર્જન ઓછું થાય છે. અમારી ઉજ્જવલા યોજના મારફતે 80 મિલિયનથી વધુ પરિવારોને ધુમાડારહિત રસોડા આપવામાં આવ્યા છે. આ વૈશ્વિક સ્તરે સૌથી મોટી સ્વચ્છ ઉર્જાની કવાયતો પૈકી એક છે. એકલ વપરાશ પ્લાસ્ટિકના ઉપયોગના નાબૂદ કરવાના પ્રયાસો હાથ ધરવામાં આવ્યા છે; અમારા વનાવરણનું વિસ્તરણ થઇ રહ્યું છે; સિંહ અને વાઘની વસ્તી સંખ્યા વધી રહી છે; અમે 2030 સુધીમાં 26 મિલિયન હેક્ટર વેરાન જમીનને ફરી હરિયાળી કરવાનું લક્ષ્ય રાખીએ છીએ; અને અમે વલયાકાર અર્થતંત્રને પ્રોત્સાહન આપીએ છીએ. ભારત આગામી પેઢીના ઇન્ફ્રાસ્ટ્રક્ચર જેમ કે, મેટ્રો નેટવર્ક, જળમાર્ગો અને બીજા અનેક કાર્યોનું નિર્માણ કરી રહ્યું છે. સગવડતા અને કાર્યદક્ષતાની સાથે સાથે, તેનાથી સ્વચ્છ પર્યાવરણમાં યોગદાન મળશે. અમે 2022 સુધીમાં 175 ગીગાવૉટ અક્ષય ઉર્જાનું નિર્ધારિત લક્ષ્ય ઘણા વહેલાં જ પ્રાપ્ત કરી લઇશું. હવે, અમે 2030 સુધીમાં 450 ગીગાવૉટનું લક્ષ્ય પ્રાપ્ત કરવાની દિશામાં એક મોટું ડગલું ભરી રહ્યાં છીએ. આદરણીય, મહાનુભવો, આંતરરાષ્ટ્રીય સૌર સંગઠન સૌથી ઝડપથી વધી રહેલા આંતરરાષ્ટ્રીય સંગઠનો પૈકી છે જેમાં 88 સભ્ય દેશોએ હસ્તાક્ષર કર્યા છે. અબજો ડૉલરને કાર્યાન્વિત કરવાના, હજારો હિતધારકોને તાલીમ આપવાના અને અક્ષય ઉર્જા ક્ષેત્રમાં સંશોધન અને વિકાસને પ્રોત્સાહન આપવાના આયોજન સાથે, ISA કાર્બન ફુટપ્રિન્ટમાં ઘટાડો કરવામાં સતત યોગદાન આપતું રહેશે. અન્ય એક દૃશ્ટાંત આપત્તિ પ્રતિરોધક ઇન્ફ્રાસ્ટ્રક્ચર ગઠબંધન છે. જી-20ના 9 સભ્ય દેશો સહિત 18 દેશો – અને 4 આંતરરાષ્ટ્રીય સંગઠનો પહેલાંથી જ આ ગઠબંધનમાં જોડાયેલા છે. CDRIએ મહત્વપૂર્ણ ઇન્ફ્રાસ્ટ્રક્ચરની સ્થિતિસ્થાપકતા વધારવાની દિશામાં કામ શરૂ કરી દીધું છે. કુદરતી આપત્તિઓ દરમિયાન થતું માળખાકીય નુકસાન એક એવો વિષય છે જેના પર હકીકતમાં આપવું જોઇએ એટલું ધ્યાન અપાયું નથી. આનાખી ખાસ કરીને ગરીબ રાષ્ટ્રો પર વધુ અસર પડી છે. આથી, આ ગઠબંધન ઘણું મહત્વ ધરાવે છે. આદરણીય, મહાનુભવો, નવી અને ટકાઉક્ષમ ટેકનોલોજીઓના સંશોધન અને આવિષ્કારમાં હજુ પણ વૃદ્ધિ કરવા માટે આ શ્રેષ્ઠ સમય છે. આપણે સહકાર અને સહયોગની ભાવના સાથે આ કરવું જોઇએ. જો વિકાસશીલ વિશ્વને ટેકનોલોજી અને નાણાંનું વધુ સમર્થન મળે તો આખી દુનિયા ઝડપથી પ્રગતિ કરી શકે છે. આદરણીય, મહાનુભવો, માનવજાતની સમૃદ્ધિ માટે, પ્રત્યેક વ્યક્તિ સમૃદ્ધ થાય તે જરૂરી છે. શ્રમને માત્ર ઉત્પાદનના પરિબળ તરીકે જોવાના બદલે, દરેક કામદારના માનવીય ગૌરવ પર ધ્યાન આપવું આવશ્યક છે. આવો અભિગમ આપણા ગ્રહને સલામત રાખવા માટે શ્રેષ્ઠત્તમ બાંહેધરી આપી શકશે. આપનો આભાર. SD/GP/BT (

pib-273930

a1b044d639518169bfc291b3f69cde6647caa83609798f88372e4d2898c5eff8

guj

પ્રધાનમંત્રીનું કાર્યાલય પ્રધાનમંત્રી શ્રીએ ગુજરાતના મોઢેરામાં મોઢેશ્વરી માતાના મંદિરમાં દર્શન અને પૂજા કરી પ્રધાનમંત્રી શ્રી નરેન્દ્ર મોદીએ આજે ગુજરાતના મોઢેરામાં મોઢેશ્વરી માતાના મંદિરની મુલાકાત લીધી હતી તેમજ દર્શન અને પૂજા કરી હતી. પ્રધાનમંત્રી શ્રીનું આગમન થતાં તેમનું સ્વાગત કરવામાં આવ્યું હતું. શ્રી મોદીએ હાથ જોડીને દેવી પાસેથી આશીર્વાદ લીધા અને ગર્ભગૃહમાં સ્થિત મોઢેશ્વરી માતાની મૂર્તિ સમક્ષ માથું નમાવ્યું. પ્રધાનમંત્રી શ્રીની સાથે ગુજરાતના મુખ્યમંત્રી શ્રી ભૂપેન્દ્ર પટેલ અને સંસદ સભ્ય શ્રી સી આર પાટીલ પણ હતા. આજે અગાઉ, પ્રધાનમંત્રી શ્રીએ ગુજરાતના મોઢેરા, મહેસાણામાં રૂ. 3900 કરોડથી વધુના મૂલ્યના બહુવિધ પ્રોજેક્ટ્સનો શિલાન્યાસ અને લોકાર્પણ કર્યું હતું. પ્રધાનમંત્રી શ્રીએ મોઢેરાને ભારતનું પ્રથમ 24x7 સૌર ઊર્જાથી ચાલતું ગામ જાહેર કર્યું. YP/GP/JD (

pib-104198

373b0e6dbffcbc9005b18ccbce684d072a6b9220054dd2328b1c367bb577b179

guj

પર્યાવરણ અને વન મંત્રાલય G20ના પ્રતિનિધિઓએ ગાંધીનગર ખાતે બીજી ECSWG મીટના પ્રથમ દિવસે એકીકૃત જળ સંસાધન વ્યવસ્થાપનની ચર્ચા કરી ભારતના પરંપરાગત અને આધુનિક જળ વ્યવસ્થાપનનું કૌશલ્ય પ્રતિનિધિઓને બતાવવામાં આવ્યું પર્યાવરણ અને આબોહવા સ્થિરતા કાર્યકારી જૂથની 2જી મીટિંગ જળ સંસાધન વ્યવસ્થાપન પર ધ્યાન કેન્દ્રિત કરીને શરૂ થઈ. મહાત્મા મંદિર, ગાંધીનગર, ગુજરાત ખાતે યોજાનારી બેઠકમાં 19 G20 સભ્ય દેશો, 09 આમંત્રિત દેશો અને 13 આંતરરાષ્ટ્રીય સંસ્થાઓના 130થી વધુ પ્રતિનિધિઓ ભાગ લઈ રહ્યા છે. જલ શક્તિ મંત્રાલયના વિશેષ સચિવ શ્રીમતી દેબાશ્રી મુખર્જીએ તેમના પ્રારંભિક સંબોધનમાં જી-20 સભ્યો, આમંત્રિત દેશો અને આંતરરાષ્ટ્રીય સંસ્થાઓના પ્રતિનિધિઓનું સ્વાગત કર્યું અને એ હકીકત પર પ્રકાશ પાડ્યો કે જળ સંસાધનોનું સર્વગ્રાહી રીતે વ્યવસ્થાપન એ દેશના વિકાસ માટે પૂર્વ આવશ્યકતા છે. રાષ્ટ્ર અને પરિણામે જળ સુરક્ષિત વિશ્વ. તેમણે જળ સંસાધનોના ક્ષેત્રમાં સહયોગ અને જ્ઞાનની વહેંચણીની જરૂરિયાત પર ભાર મૂક્યો હતો. તેણીએ એ પણ નિર્દેશ કર્યો કે G20 ઈન્ડિયા પ્રેસિડેન્સી જી20 સભ્યો દ્વારા જળ સંસાધનોના ક્ષેત્રમાં મૂલ્યવાન કાર્ય, સફળ કાર્યક્રમો અને નવીનતાઓની પ્રશંસા કરે છે અને ભારત ટેકનિકલ અનુભવો, શ્રેષ્ઠ પ્રથાઓના આદાનપ્રદાન દ્વારા જળ સંસાધનોના વિકાસ અને સંચાલનમાં અત્યાધુનિક સાધનો અને ટેકનોલોજીનો ઉપયોગ અને પરસ્પર લાભો માટે જળ ક્ષેત્રમાં સફળ હસ્તક્ષેપનો કેસ સ્ટડી આ સહયોગને મજબૂત કરવા પ્રતિબદ્ધ છે. ત્યારબાદ, G20 સભ્યો અને અન્ય સહભાગીઓએ ઇન્ડોનેશિયા, બ્રાઝિલ, આર્જેન્ટિના, કેનેડા, ચીન, યુરોપિયન યુનિયન, ફ્રાન્સ, જર્મની, ઇટાલી, કોરિયા, મેક્સિકો, જાપાન, સાઉદી અરેબિયા, દક્ષિણ આફ્રિકા, તુર્કી, યુકે, યુએસએ, ડેનમાર્ક, સિંગાપોર, સ્પેન, ઓમાન અને નેધરલેન્ડ્સ તેમજ ફૂડ એન્ડ એગ્રીકલ્ચર ઓર્ગેનાઈઝેશન , ઈન્ટરનેશનલ સોલર એલાયન્સ , યુનાઈટેડ નેશન્સ ડેવલપમેન્ટ પ્રોગ્રામ અને એશિયન ડેવલપમેન્ટ બેંક જેવી આંતરરાષ્ટ્રીય સંસ્થાઓ દ્વારા તેમના જળ સંસાધન વ્યવસ્થાપન પર શ્રેષ્ઠ પ્રેક્ટિસ દર્શાવવામાં આવી છે.. તેમની પ્રસ્તુતિઓના મુખ્ય વિષયો નીચે મુજબ હતા: • જળ સંસાધન/ઇકોસિસ્ટમ મેનેજમેન્ટનો સંકલિત અને ટકાઉ ઉપયોગ • વોટરબોડી રિસ્ટોરેશન / નદી કાયાકલ્પ • વરસાદી પાણીનું વ્યવસ્થાપન • ભૂગર્ભજળ વ્યવસ્થાપન • આબોહવા પરિવર્તન માટે અનુકૂલન સાથે જળ કાર્યક્ષમતાનો અભિગમ • દુષ્કાળ/પૂર વ્યવસ્થાપન • નાગરિક સમાજની ભાગીદારી પર ફોકસ સાથે વોટરશેડ મેનેજમેન્ટ • કાર્યક્ષમ વોટર ગવર્નન્સ • સલામત પીવાનું પાણી અને ગંદાપાણીનું વ્યવસ્થાપન • પાણી પુરવઠામાં વધારો • સહભાગી ભૂગર્ભજળ વ્યવસ્થાપન પદ્ધતિઓ સમાપન ટિપ્પણી દરમિયાન, શ્રીમતી મુખર્જીએ પ્રતિનિધિઓને તેમની સક્રિય ભાગીદારી માટે અને જળ સંસાધન વ્યવસ્થાપન પર શ્રેષ્ઠ પ્રયાસો શેર કરવા બદલ આભાર માન્યો. તેણીએ પ્રશંસા કરી હતી કે સમગ્ર વિશ્વમાંથી પાણીની સમસ્યાઓ અને પડકારો અને G20 સભ્યો દ્વારા તેમને સૌહાર્દપૂર્ણ રીતે ઉકેલવા માટેની નવીન રીતોનો સમાવેશ કરતી રજૂઆતો ચોક્કસપણે તમામ G20 સભ્યો માટે ખૂબ મૂલ્યવાન હશે. તેણીએ ભારપૂર્વક જણાવ્યું હતું કે ભારત હંમેશા આવા સહયોગી વૈજ્ઞાનિક પ્રયાસોમાં સક્રિય ભૂમિકા ભજવે છે કારણ કે અમે સાચા અર્થમાં 'યુનિવર્સલ ભાઈચારો અને સામૂહિક શાણપણ' ની વિભાવનામાં વિશ્વાસ કરીએ છીએ, અને હંમેશા માનવજાત અને સામૂહિક રીતે સારા માટે યોગદાન આપ્યું છે, તે 'એક પૃથ્વી, એક પરિવાર અને એક ભવિષ્ય'' તરફ દોરી જશે. અટલ જલ, સ્વચ્છ ભારત મિશન, જલ જીવન મિશન, નમામી ગંગે, જલ શક્તિમાં વિવિધ થીમ્સ દર્શાવતા અને ગુણવત્તાયુક્ત કાર્યની વહેંચણી કરતા જલ શક્તિ મંત્રાલય હેઠળના સંગઠનો દ્વારા મૂકવામાં આવેલા પ્રદર્શન સ્ટોલની પ્રતિનિધિઓ દ્વારા સત્રની મુલાકાત લેવામાં આવી હતી. અભિયાન, રાષ્ટ્ર જળ મિશન વગેરે. ત્યારબાદ, G20 પ્રતિનિધિઓ દ્વારા ભારતની જળ વ્યવસ્થાપન પ્રથાઓ દર્શાવતી નીચેની સાઇટો પર પ્રવાસની મુલાકાતો લેવામાં આવી હતી. • અડાલજ વાવ - ભારતની પ્રાચીન જળ વ્યવસ્થાપન પદ્ધતિઓનું પ્રદર્શન • સાબરમતી સાઇફન - સાબરમતી સાઇફન ભારતની ઇજનેરી પરાક્રમનું નિદર્શન કરે છે કારણ કે નર્મદા નદીના પાણી નદીના પટની નીચે બનેલી વિશાળ ટનલમાંથી વહે છે. • સાબરમતી એસ્કેપ - સાબરમતી એસ્કેપ કટોકટીની સ્થિતિમાં કેનાલને સુરક્ષિત રીતે ખાલી કરાવવાની સુવિધા આપે છે. • સાબરમતી રિવર ફ્રન્ટ- પ્રોજેક્ટનો અભિગમ સમગ્ર પર્યાવરણીય સુધારણા, સામાજિક ઉત્થાન અને રિવરફ્રન્ટ સાથે ટકાઉ વિકાસ લાવવાનો છે. GP/JD (Visitor Counter : 167

pib-8392

f5fca4c4e27ea377a51cecd1b075dd74b0761abe24e6f7a91404198199f03002

guj

પ્રધાનમંત્રીનું કાર્યાલય પ્રધાનમંત્રીએ J&K ના બારામુલ્લા જિલ્લામાં વિવિધ વિકાસ કાર્યોના ઉદ્ઘાટન પર ખુશી વ્યક્ત કરી પ્રધાનમંત્રી શ્રી નરેન્દ્ર મોદીએ J&K ના બારામુલ્લા જિલ્લામાં ખેડૂતો માટે 7 કસ્ટમ હાયરિંગ સેન્ટર, SHG માટે 9 પોલી ગ્રીન હાઉસ સહિત અનેક મુખ્ય માળખાકીય પ્રોજેક્ટના ઉદ્ઘાટન પર ખુશી વ્યક્ત કરી છે. J&Kના લેફ્ટનન્ટ ગવર્નરના કાર્યાલયના ટ્વીટ થ્રેડો શેર કરતા, પ્રધાનમંત્રીએ ટ્વીટ કર્યું; "જમ્મુ અને કાશ્મીરના લોકો, ખાસ કરીને મહત્વાકાંક્ષી જિલ્લાઓ માટે જીવનની ગુણવત્તા વધારવા પ્રત્યેની અમારી પ્રતિબદ્ધતાના પુરાવા તરીકે ઉદ્ઘાટન કરાયેલ વિકાસ કાર્યોની નોંધપાત્ર શ્રેણી." YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-89917

8d2a92192fa4abc7c712b274f49ecd63ad9558f9b5ecf2c27197d202c3719d4e

guj

મંત્રીમંડળ મંત્રીમંડળે સંચારનાં ક્ષેત્રમાં સહકાર સ્થાપિત કરવા ભારત અને વિયેતનામ વચ્ચે થયેલા સમજૂતી કરારને મંજૂરી આપી પ્રધાનમંત્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં સંચારનાં ક્ષેત્રમાં સહકાર સ્થાપિત કરવા માટે ભારત અને વિયેતનામ વચ્ચે થયેલા સમજૂતી કરાર ને કાર્યોત્તર મંજૂરી આપવામાં આવી છે. લાભ: આ સમજૂતી કરાર સંચારનાં ક્ષેત્રમાં દ્વિપક્ષીય સહકાર અને પારસ્પરિક સમજણને ગાઢ બનાવશે. RP (Visitor Counter : 89

pib-279575

cebdf777bb18e9e04ff031bca3bb17086af6b036682a5812acbccb87ec5f3b4e

guj

રેલવે મંત્રાલય રેલ્વે પ્રોટેક્શન ફોર્સ માં કોન્સ્ટેબલ માટે 9000 જગ્યાઓ માટે ભરતી અંગેના મીડિયા અહેવાલોનું ખંડન રેલ્વે પ્રોટેક્શન ફોર્સ માં કોન્સ્ટેબલની 9000 જગ્યાઓ માટે ભરતી અંગે મીડિયામાં એક કાલ્પનિક સંદેશ પ્રસારિત કરવામાં આવી રહ્યો છે. આથી જાણ કરવામાં આવે છે કે RPF અથવા રેલવે મંત્રાલય દ્વારા તેમની સત્તાવાર વેબસાઇટ પર અથવા કોઈપણ પ્રિન્ટ અથવા ઇલેક્ટ્રોનિક મીડિયા દ્વારા આવી કોઈ સૂચના જારી કરવામાં આવી નથી. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 147

pib-215020

f9cb95b13cfb274fd06bca7a4bf2fd0cb92662cea1f5627850e10bc387e6a7a7

guj

| સ્વાસ્થ્ય અને પરિવાર કલ્યાણ મંત્રાલય | ભારતનું સંચિત કોવિડ-19 રસીકરણ કવરેજ લગભગ 207.47 કરોડને પાર 12-14 વર્ષની વય જૂથ માટે 3.96 કરોડથી વધુ રસીના ડોઝ આપવામાં આવ્યા છે ભારતમાં સક્રિય કેસનું ભારણ તાજેતરમાં 1,23,535 છેલ્લા 24 કલાકમાં 16,561 દૈનિક નવા કેસ નોંધાયા સાજા થવાનો દર હાલમાં 98.53% સાપ્તાહિક પોઝિટિવિટી દર 4.88% આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 207.47 Cr ને વટાવી ગયું છે. આ 2,75,59,030 સત્રો દ્વારા હાંસલ કરવામાં આવ્યું છે. 12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.96 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું. આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે: | | સંચિત વેક્સિન ડોઝ કવરેજ | | HCWs | | પ્રથમ ડોઝ | | 1,04,12,924 | | બીજો ડોઝ | | 1,00,97,661 | | સાવચેતી ડોઝ | | 65,14,375 | | FLWs | | પ્રથમ ડોઝ | | 1,84,32,582 | | બીજો ડોઝ | | 1,76,83,199 | | સાવચેતી ડોઝ | | 1,26,62,678 | | 12-14 વર્ષ સુધીનું વય જૂથ | | પ્રથમ ડોઝ | | 3,96,83,369 | | બીજો ડોઝ | | 2,89,99,048 | | 15-18 વર્ષ સુધીનું વય જૂથ | | પ્રથમ ડોઝ | | 6,14,28,819 | | બીજો ડોઝ | | 5,16,73,887 | | 18 થી 44 વર્ષ સુધીનું વય જૂથ | | પ્રથમ ડોઝ | | 55,99,69,735 | | બીજો ડોઝ | | 51,06,69,990 | | સાવચેતી ડોઝ | | 3,78,40,183 | | 45 થી 59 વર્ષ સુધીનું વય જૂથ | | પ્રથમ ડોઝ | | 20,37,82,027 | | બીજો ડોઝ | | 19,57,37,312 | | સાવચેતી ડોઝ | | 2,34,59,356 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 12,75,04,891 | | બીજો ડોઝ | | 12,23,36,345 | | સાવચેતી ડોઝ | | 3,58,30,653 | | સાવચેતી ડોઝ | | 11,63,07,245 | | કુલ | | 2,07,47,19,034 સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,23,535 થયો છે. દેશના કુલ પોઝિટિવ કેસના 0.28% સક્રિય કેસ છે. પરિણામે, ભારતનો રિકવરી રેટ 98.53% છે. છેલ્લા 24 કલાકમાં 18,053 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા હવે 4,35,73,094 છે. છેલ્લા 24 કલાકમાં 16,561 કેસ નોંધાયા છે. છેલ્લા 24 કલાકમાં કુલ 3,04,189 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 87.95 કરોડ થી વધુ સંચિત પરીક્ષણો કર્યા છે. સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.88% છે અને દૈનિક સકારાત્મકતા દર 5.44% હોવાનું નોંધાયું છે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com

pib-156951

4d9c5792ac171a8a488d1f938d97e682c9e557d68f3a6ca740f4cb7c3c04d14b

guj

પ્રધાનમંત્રીનું કાર્યાલય પ્રધાનમંત્રીએ ઉત્તરપ્રદેશમાં નોઇડા આંતરરાષ્ટ્રીય હવાઇમથકનો શિલાન્યાસ કર્યો “આ હવાઇમથક સમગ્ર પ્રદેશને રાષ્ટ્રીય ગતિશક્તિ માસ્ટર પ્લાનનું શક્તિશાળી પ્રતીક બનાવશે” “આ હવાઇમથક પશ્ચિમ ઉત્તરપ્રદેશમાં હજારો લોકોને નવી રોજગારી પણ પૂરી પાડશે” “ડબલ એન્જિનની સરકારના પ્રયાસોથી આજે ઉત્તરપ્રદેશ દેશમાં સૌથી વધુ કનેક્ટિવિટી ધરાવતા પ્રદેશમાં પરિવર્તિત થઇ રહ્યું છે” “ખુર્જા કારીગરો, મેરઠના રમતગમત ઉદ્યોગ, સહારનપુરના ફર્નિચર, મોરાદાબાદના પિત્તળ ઉદ્યોગ, આગ્રાના પગરખાં અને પેઠા ઉદ્યોગને આગામી માળખાકીય સુવિધાઓથી ખૂબ જ મોટાપાયે સહકાર મળશે” “જે ઉત્તરપ્રદેશને અગાઉ વિવિધ સરકારો દ્વારા ખોટા સપનાં બતાવવામાં આવ્યા હતા તે હવે ફક્ત રાષ્ટ્રીય નહીં પરંતુ આંતરરાષ્ટ્રીય ફલક પર પોતાની ઓળખ અંકિત કરી રહ્યું છે” “અમારા માટે માળખાકીય સુવિધા એ રાજનીતિનો હિસ્સો નથી પરંતુ રાષ્ટ્રનીતિનો હિસ્સો છે” પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશમાં નોઇડા આંતરરાષ્ટ્રીય હવાઇમથકનો શિલાન્યાસ કર્યો હતો. આ પ્રસંગે ઉત્તરપ્રદેશના મુખ્યમંત્રી શ્રી યોગી આદિત્યનાથ, કેન્દ્રીય મંત્રી શ્રી જ્યોતિરાદિત્ય સિંધિયા, જનરલ વી.કે. સિંહ, શ્રી સંજીવ બલિયાન, શ્રી એસ.પી. સિંહ બઘેલ અને શ્રી બી. એલ. વર્મા સહિત અન્ય મહાનુભાવો ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતા પ્રધાનમંત્રી એ જણાવ્યું હતું કે, 21મી સદીનું નવું ભારત આજે સૌથી શ્રેષ્ઠ આધુનિક માળખાકીય સુવિધાઓમાં ગણના પામતી સુવિધાઓનું નિર્માણ કરી રહ્યું છે. તેમણે કહ્યું હતું કે, “સારા માર્ગો, સારું રેલવે નેટવર્ક, સારા હવાઇમથકો માત્ર માળખાકીય સુવિધાઓની પરિયોજનાઓ નથી પરંતુ તેનાથી સમગ્ર પ્રદેશનું રૂપાંતરણ થાય છે અને તેનાથી લોકોના જીવનમાં સંપૂર્ણ પરિવર્તન આવે છે.” પ્રધાનમંત્રીએ કહ્યું હતું કે, નોઇડા આંતરરાષ્ટ્રીય હવાઇમથક ઉત્તરીય ભારતનો લોજિસ્ટિક્સ ગેટવે બની જશે. તેમણે ઉમેર્યું હતું કે, આ હવાઇમથક સમગ્ર પ્રદેશને રાષ્ટ્રીય ગતિશક્તિ માસ્ટર પ્લાનનું શક્તિશાળી પ્રતીક બનાવશે. માળખાકીય સુવિધાઓના વિકાસના આર્થિક પરિબળો અંગે ટિપ્પણી કરતા પ્રધાનમંત્રીએ જણાવ્યું હતું કે, હવાઇમથકના નિર્માણ કાર્ય દરમિયાન રોજગારની તકોનું સર્જન થયું છે. તેમણે ઉમેર્યું હતું કે, “આ હવાઇમથકને પણ સરળતા અને સુગમતાથી કામ કરવા માટે હજારો લોકોની જરૂર પડવાની છે. આથી, આ હવાઇમથક પણ પશ્ચિમી ઉત્તરપ્રદેશમાં હજારો લોકોને રોજગારી પૂરી પાડશે.” પ્રધાનમંત્રીએ ટિપ્પણી કરી હતી કે, સ્વતંત્રતાના 7 દાયકા પછી પહેલી વખત ઉત્તરપ્રદેશે હંમેશા તે જેના માટે લાયકાત ધરાવે છે તે મેળવવાની શરૂઆત કરી છે. ડબલ એન્જિનની સરકારના પ્રયાસોથી, આજે ઉત્તરપ્રદેશ સમગ્ર દેશમાં સૌથી વધારે કનેક્ટિવિટી ધરાવતા પ્રદેશમાં પરિવર્તિત થઇ રહ્યું છે. તેમણે કહ્યું હતું કે, નોઇડા આંતરરાષ્ટ્રીય હવાઇમથક ભારતમાં ઉડ્ડયન ક્ષેત્રના વિકાસમાં ઘણી મોટી ભૂમિકા નિભાવશે અને હવાઇમથકોની જાળવણી, રિપેરિંગ તેમજ પરિચાલનના કેન્દ્ર તરીકે વર્તશે. તેમણે માહિતી આપી હતી કે, જાળવણી, રિપેરિંગ અને સમારકામ MRO સુવિધા 40 એકરના વિસ્તારમાં તૈયાર કરવામાં આવી રહી છે જેનાથી સેંકડો યુવા લોકોને રોજગારી મળી રહી છે. આજે ભારત આ સેવાઓ વિદેશમાંથી મેળવવા માટે હજારો કરોડ રૂપિયાનો ખર્ચ કરી રહ્યું છે. આગામી સમયમાં તૈયાર થઇ રહેલા એકીકૃત મલ્ટિ-મોડલ કાર્ગો હબ વિશે ટિપ્પણી કરતા તેમણે કહ્યું હતું કે, ચારેબાજુથી ભૂમિ પ્રદેશોથી ઘેરાયેલી ઉત્તરપ્રદેશ જેવા રાજ્યમાં હવાઇમથક ખૂબ જ ઉપયોગી રહેશે. આ હબ અલીગઢ, મથુરા, મેરઠ, આગ્રા, બિજનૌર, મુરાદાબાદ અને બરેલી જેવા ઔદ્યોગિક કેન્દ્રોને સેવા પૂરી પાડશે. તેમણે ઉમેર્યું હતું કે, ખુર્જા કારીગરો, મેરઠના રમતગમત ઉદ્યોગ, સહારનપુરના ફર્નિચર, મોરાદાબાદના પિત્તળ ઉદ્યોગ, આગ્રાના પગરખાં અને પેઠા ઉદ્યોગને આગામી સમયમાં નિર્માણ પામી રહેલી માળખાકીય સુવિધાઓથી ખૂબ જ મોટાપાયે સમર્થન મળી રહેશે. પ્રધાનમંત્રીએ આગળ જણાવ્યું હતું કે, અગાઉની સરકારોએ જે ઉત્તરપ્રદેશને વંચિત અને અંધકારમાં રાખ્યું હતું, જે ઉત્તરપ્રદેશને અગાઉની સરકારોએ ખોટા સપનાં બતાવ્યા હતા તે જ ઉત્તરપ્રદેશ માત્ર રાષ્ટ્રીય સ્તરે જ નહીં પરંતુ આંતરરાષ્ટ્રીય ફલક પર પણ પોતાની ઓળખ અંકિત રહ્યું છે. પ્રધાનમંત્રીએ જેવર હવાઇમથકનું ઉદાહરણ ટાંકીને કેવી રીતે ઉત્તરપ્રદેશ અને કેન્દ્રમાં અગાઉની સરકારોએ પશ્ચિમ ઉત્તર પ્રદેશના વિકાસની અવગણના કરી હતી તે જણાવ્યું હતું. તેમણે કહ્યું હતું કે, બે દાયકા પહેલાં ઉત્તરપ્રદેશમાં ભાજપની સરકાર સત્તારૂઢ થઇ ત્યારે ઉત્તરપ્રદેશમાં આ પરિયોજનાની કલ્પના કરવામાં આવી હતી. પરંતુ બાદમાં આ હવાઇમથક કેટલાય વર્ષો સુધી દિલ્હી અને લખનઉમાં આવેલી અગાઉની સરકારોના કારણે ખોરંભે મૂકાઇ ગયો હતો. ઉત્તરપ્રદેશમાં અગાઉ સત્તારૂઢ હતી તે સરકારે તત્કાલીન કેન્દ્ર સરકારને પત્ર લખીને જાણ કરી હતી કે, આ હવાઇમથકની પરિયોજનાને અટકાવી દેવામાં આવે. હવે ડબલ એન્જિન સરકારના પ્રયાસોથી, આજે આપણે એ જ હવાઇમથકના ભૂમિપૂજનના સાક્ષી બની રહ્યાં છીએ. પ્રધાનમંત્રીએ જણાવ્યું હતું કે, “અમારા માટે માળખાકીય સુવિધાઓ રાજનીતિનો હિસ્સો નથી પરંતુ રાષ્ટ્રનીતિનો હિસ્સો છે. અમે કોઇપણ પરિયોજના અટવાય નહીં, વિલંબમાં પડીને લટકે નહીં અથવા આડા માર્ગે ફંટાય નહીં તેની ખાતરી કરીએ છીએ. અમે નિર્ધારિત સમયમાં જ માળખાકીય સુવિધાઓની પરિયોજનાઓનું કામ પૂરું થાય તેવો પ્રયાસો કરીએ છીએ.” પ્રધાનમંત્રીએ ટિપ્પણી કરી હતી કે, દેશમાં કેટલાક રાજકીય પક્ષોએ હંમેશા તેમના અંગત હિતોને સર્વોપરી રાખ્યા છે. પ્રધાનમંત્રીએ કહ્યું હતું કે, “આવા લોકોના વિચારોમાં માત્ર અંગત સ્વાર્થ હોય છે, તેમને માત્ર પોતાનો અને પોતાના પરિવારનો વિકાસ થાય તેમાં જ રસ છે. જ્યારે અમે સૌથી પહેલાં રાષ્ટ્ર ભાવનાને આગળ રાખીએ છીએ. સૌનો સાથ, સૌનો વિકાસ, સૌનો વિશ્વાસ – સૌનો પ્રયાસ એ અમારો મંત્ર છે.” પ્રધાનમંત્રીએ સરકાર દ્વારા તાજેતરમાં હાથ ધરવામાં આવેલી વિવિધ પહેલ ગણાવી હતી. તેમણે 100 કરોડ રસીના ડોઝ આપવાનું આધારચિહ્ન પ્રાપ્ત કરવાની સફળતા, 2070 સુધીમાં નેટ ઝીરોના લક્ષ્ય સુધી પહોંચવાના મક્કમ નિર્ધાર, ખુશીનગર હવાઇમથક, ઉત્તરપ્રદેશમાં નવ મેડિકલ કોલેજો, મહોબામાં નવો ડેમ અને સિંચાઇની પરિયોજનાઓ, ઝાંસીમાં સંરક્ષણ કોરિડોર અને સંલગ્ન પરિયોજનાઓ, પૂર્વાંચલ એક્સપ્રેસવે, જનજાતિ ગૌરવ દિવસની ઉજવણી, ભોપાલમાં આધુનિક રેલવે સ્ટેશન મહારાષ્ટ્રના પંઢરપુરમાં રાષ્ટ્રીય ધોરીમાર્ગ અને આજે નોઇડા આંતરરાષ્ટ્રીય હવાઇમથક સહિતના કાર્યો અંગે ચર્ચા કરી હતી. પ્રધાનમંત્રીએ પોતાની વાતનું સમાપન કરતા જણાવ્યું હતું કે, “અમુક રાજકીય પક્ષોમાં સ્વાર્થની રાજનીતિ અમારા રાષ્ટ્રવાદ અને રાષ્ટ્ર સેવા સામે ટકી શક્યા નથી.” SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-44856

d810171469fe0cd5d409246f2a8dc1d72b1565145d1534eb6fe9a3dc0a2d09eb

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 217.96 કરોડ રસીના ડોઝ આપવામાં આવ્યા છેલ્લા ચોવિસ કલાકમાં 13,87,533 ડોઝ આપવામાં આવ્યા ભારતમાં સક્રિય કેસનું ભારણ 40,979 થયું સક્રિય કેસનું ભારણ હાલમાં 0.10% છે સાજા થવાનો દર હાલમાં 98.72% નોંધાયો છેલ્લા 24 કલાકમાં 4,972 દર્દીઓ સાજા થયા, કુલ વધીને 4,40,09,525 દર્દીઓ સાજા થયા છેલ્લા 24 કલાકમાં ભારતમાં 3,615 નવા કેસ નોંધાયા દૈનિક પોઝિટિવીટી દર 1.12% પહોંચ્યો સાપ્તાહિક પોઝિટિવીટી દર હાલમાં 1.55% છે કુલ 89.44 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,23,293 ટેસ્ટ કરાયા YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 103

pib-23849

fa7cb3d771c2c59ea4e0063364e84903371dfa5f714120da9933ae0a386e9481

guj

નાણા મંત્રાલય પેટ્રોલિયમ અને કુદરતી ગેસ ક્ષેત્રે મોટી પહેલ ઉજ્જવલા યોજનાના 1 કરોડ જેટલા લાભાર્થીઓને લાભ મળશે જમ્મુ અને કાશ્મીરમાં ગેસ પાઇપલાઇન પ્રોજેક્ટ શરૂ કરવામાં આવશે સ્વતંત્ર ગેસ વાહક પ્રણાલી પરીચાલાકની સ્થાપના કરવામાં આવશે કોવિડ - 19 લોકડાઉન સમયગાળા દરમિયાન સરકારે દેશભરમાં બળતણનો અવિરત પુરવઠો ચાલુ રાખ્યો હતો. લોકોના જીવનમાં બળતણની આવશ્યકતાના મહત્વને ધ્યાનમાં રાખીને કેન્દ્રીય નાણાં મંત્રી શ્રીમતી નિર્મલા સીતારમણે આજે સંસદમાં કેન્દ્રીય બજેટ 2021-22 રજૂ કરતી વખતે પેટ્રોલિયમ અને કુદરતી ગેસ ક્ષેત્રે કેટલીક મહત્વપૂર્ણ પહેલની ઘોષણા કરી હતી. : - ઉજ્જવલા યોજનાનો 1 કરોડ અતિરિક્ત લાભાર્થીઓ સુધી વ્યાપ વધારવામાં આવશે. આ યોજનાનો લાભ 8 કરોડ પરિવારો મેળવી ચુક્યા છે. - આગામી ત્રણ વર્ષમાં, શહેરી ગેસ વિતરણ નેટવર્કમાં 100 વધારાના શહેરો ઉમેરવામાં આવશે. - જમ્મુ અને કાશ્મીરના કેન્દ્ર શાસિત ક્ષેત્રમાં ગેસ પાઇપલાઇન પ્રોજેક્ટ શરૂ કરવામાં આવશે. - ભેદભાવ મુક્ત તમામ કુદરતી ગેસ પાઇપલાઇન્સમાં બુકિંગ અને સામાન્ય વાહક ક્ષમતાના સંકલનને સરળ બનાવવા માટે એક સ્વતંત્ર ગેસ વાહક પ્રણાલી પરીચાલાકની સ્થાપના કરવામાં આવશે. SD/GP/BT (

pib-296112

44c80de6c19fcb8f826a100f0e9f8303b15fd7ba84cc2f0779158e2053b46d3d

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 164.59 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.38 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 1,64,59,69,525 | | બાકી ઉપલબ્ધ | | 12,38,35,511 ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 164.59 કરોડ થી વધુ રસી પૂરી પાડી છે. હાલમાં, કોવિડ-19 રસીના 12.38 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 136

pib-193485

f4583609645972fc138e9648d0faad1e3d49ae318e210cc704c2b52c73e886b1

guj

પ્રધાનમંત્રીનું કાર્યાલય પ્રધાનમંત્રી મોદીએ શૈક્ષણિક ક્ષેત્રમાં સુધારાની ચર્ચા કરવા સમીક્ષા બેઠક યોજી પ્રધાનમંત્રી શ્રી નરેન્દ્ર મોદીએ આજે રાષ્ટ્રીય શિક્ષણ નીતિ સહિત શૈક્ષણિક ક્ષેત્રમાં જરૂરી સુધારા અને મુદ્દાઓ પર ચર્ચાવિચારણા કરવા માટે એક બેઠક યોજી હતી. આ બેઠકમાં તેમણે શિક્ષણમાં ટેકનોલોજીના ઉપયોગ પર અને આ ટેક્નોલોજીના ઉપયોગનો સ્વીકાર અને એના થકી શિક્ષણ પ્રદાન કરવા પર વિશેષ ભાર મૂકવામાં આવ્યો હતો. આ ટેકનોલોજીમાં ઓનલાઇન ક્લાસીસ, એજ્યુકેશન પોર્ટલ અને સમર્પિત એજ્યુકેશન ચેનલો પર વર્ગ મુજબ પ્રસારણ સામેલ છે. આ બેઠકમાં નવા રાષ્ટ્રીય શૈક્ષણિક માળખા દ્વારા ગુણવત્તાયુક્ત શિક્ષણની સાતત્યપૂર્ણ સુલભતા, પ્રાથમિક શિક્ષણની ગુણવત્તામાં સુધારો કરવા પર ધ્યાન કેન્દ્રિત કરવામાં આવ્યું હતું. નવું રાષ્ટ્રીય શૈક્ષણિક માળખું એકથી વધારે ભાષા પર કેન્દ્રિત છે, જેમાં 21મી સદીની કુશળતા, રમત અને કળા, પર્યાવરણ વગેરે મુદ્દાને સામેલ કરવામાં આવ્યાં છે. બેઠકમાં શાળાઓ અને ઉચ્ચ સ્તરે શિક્ષણ માટે વિવિધ પદ્ધતિઓ એટલે કે ઓનલાઇન પદ્ધતિ, ટીવી ચેનલો, રેડિયો, પોડકાસ્ટ વગેરેમાં ટેકનોલોજીના ઉપયોગ અને પ્રોત્સાહનની વિગતવાર ચર્ચા થઈ હતી. ભારતીય શૈક્ષણિક વ્યવસ્થાને આંતરરાષ્ટ્રીય સ્તરના ઉચ્ચ ધારાધોરણોને સમકક્ષ બનાવીને ઉચ્ચ શિક્ષણની સ્થિતિને સુધારવાની ચર્ચા થઈ હતી, જેથી શિક્ષણને અસરકારક, સર્વસમાવેશક, ભારતીય સંસ્કૃતિ અને નીતિમત્તાના મૂલ્યોને જાળવીને સમકાલીન બનાવી શકાય. સંપૂર્ણપણે જોઈએ તો બેઠકમાં બાળકોના વિકાસ અને શિક્ષણ, મૂળભૂત સાક્ષરતા અને આંકડાકીય જાણકારી, સમકાલીન શૈક્ષણિક પદ્ધતિઓના સ્વીકાર, ભારતની સાંસ્કૃતિક અને ભાષાકીય વિવિધતાને જાળવવા પર ભાર મૂકવામાં આવ્યો હતો, જેમાં વિશેષ ભાર શિક્ષણને રોજગાર અભિમુખ બનાવવા પર મૂકવામાં આવ્યો હતો. બેઠકમાં ઉચ્ચ ગુણવત્તાયુક્ત શિક્ષણ સુનિશ્ચિત કરીને જીવંત નોલેજ સોસાયટીની રચના કરવા શૈક્ષણિક સુધારા કરવાનો નિર્ણય લેવાયો હતો, જેથી ભારતને ‘ગ્લોબલ નોલેજ સુપર પાવર’ બનાવી શકાય. આ લક્ષ્યાંકો હાંસલ કરવા અને અસરકારક શૈક્ષણિક વહીવટી સુનિશ્ચિત કરવા ટેકનોલોજીનો બહોળો ઉપયોગ કરવામાં આવશે, જેમાં આર્ટિફિશિયલ ઇન્ટેલિજન્સને પ્રોત્સાહન આપવામાં આવશે. (

pib-29618

6838e8c8cd303d3200171ee3ce227c70e9846c32c255301d2d61c4b2e5df96ab

guj

મંત્રીમંડળ મંત્રીમંડળે કંપની વિધેયક, 2019ને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કંપની કાયદા, 2013માં સુધારો લાવવા માટે કંપની વિધેયક, 2019ને મંજૂરી આપી છે. આ વિધેયક અંતર્ગત નાદારીના એવા કેસો કે જેને હેતુપૂર્વક નિર્ધારિત કરી શકાય, જે અન્યથા છેતરપિંડીના ઇરાદાથી નથી અથવા મોટાપાયે જાહેરહિતમાં સંડોવાયેલ નથી તેની ગુનાખોરી દૂર કરશે. તેનાથી દેશમાં ગુનાખોરીમાં ન્યાય પ્રણાલીને આગળ ધરાવવામાં મદદ મળી શકશે. આ વિધેયકના કારણે કાયદાનું પાલન કરનારી કોર્પોરેટ કંપનીઓને કામ કરવામાં વધુ સરળતા કરી આપશે. અગાઉ, કંપની વિધેયક, 2015માં કાયદાની કેટલીક ચોકક્સ જોગવાઇઓમાં સુધારો કરવામાં આવ્યો હતો જેથી કાયદાની વિવિધ જોગવાઇઓના અમલીકરણમાં પડતી સમસ્યાઓનો નિકાલ લાવી શકાય. SD/DS/GP (

pib-85236

d406393c0ba6731da5c231befa101c65654bdc5df7650496b891b4c9687fb610

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.42 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 1,93,53,58,865 | | બાકી ઉપલબ્ધ | | 15,42,60,930 ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ થી વધુ રસી પૂરી પાડી છે. હાલમાં, કોવિડ-19 રસીના 15.42 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 116

pib-96307

11cf35e7811457e9381f72a67fdd060dc1daf2a4defc5d1414f215ca476792e2

guj

ગૃહ મંત્રાલય ગૃહ મંત્રાલયે કોવિડ-19 સામે પ્રતિક્રિયાના ભાગરૂપે લાગુ કરવામાં આવેલા વીઝા અને પ્રવાસ પરના પ્રતિબંધો હળવા કર્યા, વિદેશમાં ફસાયેલા ચોક્કસ શ્રેણીના OCI કાર્ડ ધારકોને ભારત પરત આવવા મંજૂરી આપી કેન્દ્રીય ગૃહ મંત્રાલય દ્વારા કોવિડ-19 મહામારી સામે પ્રતિક્રિયાના ભાગરૂપે વીઝા અને પ્રવાસ પર મુકવામાં આવેલા પ્રતિબંધો થોડા હળવા કરવામાં આવ્યા છે અને હવે વિદેશમાં ફસાયેલા ચોક્કસ પ્રકારની શ્રેણીના વિદેશી ભારતીય નાગરિક કાર્ડ ધારકોને ભારત પરત આવવા માટે મંજૂરી આપવામાં આવી છે. નીચે ઉલ્લેખ કરેલી શ્રેણીમાં આવતા OCI કાર્ડધારકોને ભારત પરત આવવા માટે મંજૂરી આપવામાં આવી છે:- - વિદેશમાં જન્મેલા અને OCI કાર્ડ ધરાવતા ભારતીય નાગરિકોના સગીર બાળકો. - એવા OCI કાર્ડધારકો જેઓ પરિવારમાં મૃત્યુ જેવી કોઇ તાકીદની પારિવારિક સ્થિતિના કારણે ભારતમાં પરત આવવા માંગે છે. - એવા દંપતીઓ જેમાં પતિ અથવા પત્નીમાંથી કોઇ એક OCI કાર્ડધારક હોય અને બીજી વ્યક્તિ ભારતીય નાગરિક હોય અને તેમની પાસે ભારતમાં કાયમી વસવાટની મંજૂરી હોય. - યુનિવર્સિટીના એવા વિદ્યાર્થીઓ જેઓ OCI કાર્ડધારક હોય પરંતુ તેમના માતાપિતા ભારતીય નાગરિક હોય અને તેઓ ભારતમાં રહેતા હોય. અગાઉ 07.05.2020ના રોજ કેન્દ્રીય ગૃહ મંત્રાલય દ્વારા અમલમાં મૂકવામાં આવેલા પ્રવાસના પ્રતિબંધો ઉપરોક્ત ઉલ્લેખ કરવામાં આવેલા વિદેશમાં ફસાયેલા OCI કાર્ડધારકોને વતનમાં પરત લાવવા માટે તૈનાત કરવામાં આવેલા કોઇપણ એરક્રાફ્ટ જહાજ, ટ્રેન અથવા અન્ય કોઇપણ વાહન માટે લાગુ થવાપાત્ર રહેશે નહીં. કેન્દ્રીય ગૃહ મંત્રાલય દ્વારા 07.05.2020ના રોજ લાગુ કરવામા આવેલી અન્ય તમામ શરતોનો અમલ ચાલુ રહેશે. સત્તાવાર દસ્તાવેજ જોવા માટે અહીં ક્લિક કરો GP/DS (

pib-28514

184a499d42111f02666e09300d6a300acb6abb0f1c28eedf1e8d8db6ffdd3d7a

guj

પ્રધાનમંત્રીનું કાર્યાલય શ્રીલંકાના પ્રધાનમંત્રી મહિન્દા રાજપક્ષેનું દિલ્હીમાં આગમન શ્રીલંકાના પ્રધાનમંત્રી મહિન્દા રાજપક્ષે આજે નવી દિલ્હી ખાતે આવ્યા છે. આપણા પ્રધાનમંત્રીએ આપેલા આમંત્રણને સ્વીકારીને તેઓ 8 – 11 ફેબ્રુઆરી 2020 સુધી ભારતમાં રાજકીય મુલાકાતે છે. શ્રીલંકાના પ્રધાનમંત્રીની સાથે ઉચ્ચ સ્તરીય પ્રતિનિધિ મંડળ આવ્યું છે. 8 ફેબ્રુઆરી મુખ્ય મુલાકાતોનો દિવસ છે જેમાં તેઓ પ્રધાનમંત્રી સાથે પ્રતિનિધિ મંડળ સ્તરની મંત્રણા કરશે. શ્રીલંકાના પ્રધાનમંત્રી આપણા રાષ્ટ્રપતિને પણ પણ મળશે અને સવારે વિદેશમંત્રી પણ તેમની સાથે મુલાકાત કરશે. શ્રીલંકાના પ્રધાનમંત્રી દિલ્હીમાં પોતાની સત્તાવાર મુલાકાતો પછી કોલંબો પરત ફરતા પહેલાં વારાણસી, સારનાથ, બોધ ગયા, તિરુપતિની મુલાકાતે રવાના થશે. બંને દેશો વચ્ચે ઉચ્ચ સ્તરની સંખ્યાબંધ મુલાકાતોનું આયોજન કરવામાં આવ્યું છે. શ્રીલંકાના રાષ્ટ્રપતિ ગોતાબાયા રાજપક્ષેએ ચૂંટણીમાં વિજય થયા પછી રાષ્ટ્રપતિ તરીકે હોદ્દો સંભાળ્યા બાદ તુરંત સૌથી પહેલા ભારતની મુલાકાત લીધી હતી. DS/GP (Visitor Counter : 150

pib-173376

b66f3d477503f9f31acc5b4f49ee3af35cb3aa5c21fbb189fc5c09c3c4565d4a

guj

પ્રધાનમંત્રીનું કાર્યાલય કોવિડ-19ની પરિસ્થિતિ અંગે પ્રધાનમંત્રીએ ઇશાન રાજ્યોના મુખ્યમંત્રીઓ સાથે મંત્રણા કરી ઇશાન રાજ્યો પ્રત્યે સંભાળ રાખવા તથા ચિંતા વ્યક્ત કરવા બદલ મુખ્યમંત્રીઓએ પ્રધાનમંત્રીની પ્રશંસા કરી અને કોવિડ મહામારી સામે સમયસર પગલા લેવા માટે આભાર માન્યો પ્રધાનમંત્રીએ તમામ પરિવર્તન પર કડક દેખરેખ રાખવા તથા તેનું ધ્યાન રાખવા પર ભાર મૂક્યો યોગ્ય સાવચેતી રાખ્યા વિના હિલ સ્ટેશન પર ભીડ એકત્રિત કરવા સામે કડક ચેતવણી આપી ત્રીજી લહેરને કેવી રીતે અટકાવવી તે આપણા માનસ પરનો મુખ્ય પ્રશ્ન હોવો જોઇએ : પ્રધાનમંત્રી વેક્સિનેશન સામેની ભ્રમણા અને ભીતિ દૂર કરવા માટે સામાજિક સંસ્થાઓ, શૈક્ષણિક સંસ્થાનો, જાણીતી હસ્તીઓ અને ધાર્મિક સંગઠનોની મદદ માટેની યાદી તૈયાર કરો : પ્રધાનમંત્રી ‘વેક્સિનેશન તમામ માટે વિનામૂલ્ય છે’ તે ઝુંબેશ માટે ઉત્તર-પૂર્વના રાજ્યો મહત્વના છે : પ્રધાનમંત્રી દેશના મેડિકલ માળખાને સુધારવા માટે તાજેતરમાં મંજૂર કરાયેલા 23000 કરોડ રૂપિયાના પેકેજથી મદદ મળશે : પ્રધાનમંત્રી પ્રધાનમંત્રીએ પીએમ કેર્સ ફંડ મારફતે ઓક્સિજન પ્લાન્ટને પૂર્ણ કરવા મુખ્યમંત્રીઓને અનુરોધ કર્યો પ્રધાનમંત્રી શ્રી નરેન્દ્ર મોદીએ આજે કોવિડ-19ની પરિસ્થિતિને અનુલક્ષીને ઇશાનના રાજ્યોના મુખ્યમંત્રીઓ સાથે મંત્રણા હાથ ધરી હતી. આ મંત્રણામાં નાગાલેન્ડ, ત્રિપૂરા, સિક્કિમ, મેઘાલય, મિઝોરમ, અરૂણાચલ પ્રદેશ, મણીપુર અને આસામના મુખ્યમંત્રીઓ ઉપસ્થિત રહ્યા હતા. મુખ્યમંત્રીઓએ કોવિડની મહામારી સામે સમયસર પગલાં ભરવા બદલ પ્રધાનમંત્રીનો આભાર માન્યો હતો. તેમણે ઇશાનના રાજ્યો પ્રત્યે ખાસ દરકાર લેવા તથા ચિંતા દાખવવા બદલ પ્રધાનમંત્રીની પ્રશંસા કરી હતી. મુખ્યમંત્રીઓ ઉપરાંત ગૃહ, સંરક્ષણ, આરોગ્ય મંત્રાલયના કેન્દ્રીય મંત્રીઓ, દાતાઓ અને અન્ય મંત્રી પણ આ મંત્રણામાં ઉપસ્થિત રહ્યા હતા. મુખ્યમંત્રીઓએ તેમના રાજ્યોમાં વેક્સિનેશનની પ્રગતિ અને અંતરિયાળ વિસ્તારમાં વેક્સિન માટે કેવા પ્રયાસો હાથ ધરાયા છે તે અંગે પ્રધાનમંત્રીને માહિતગાર કર્યા હતા. તેમણે વેક્સિન લેવામાં નાગરિકોના ખચકાટ અને તેમાંથી પાર પાડવામાં કેવા પગલા લેવાયા છે તે અંગે પણ ચર્ચા કરી હતી. કોરોનાનો સામનો કરવા માટે બહેતર આરોગ્ય માળખાને સુધારવા અંગેની માહિતી આપી હતી અન પીએમ કેર્સ ફંડમાંથી મળેલા સહકારનો પણ ઉલ્લેખ કર્યો હતો. મુખ્યમંત્રીઓએ કોરોનાના પોઝિટિવ કેસની સંખ્યા ઘટાડવા અને સાથે સાથે તેમના રાજ્યોમાં કોરોનાના કેસની સંખ્યા અંગે લેવાયેલા સમયસરના પગલા અંગે પણ ખાતરી આપી હતી. કેન્દ્રીય ગૃહમંત્રીએ કોરોનાના દૈનિક કેસોમાં એકંદરે ઘટાડા અંગે ચર્ચા કરી હતી અને સાથે સાથે એવી પણ ટકોર કરી હતી કે આમ થવા બદલ આપણે હળવાશ અનુભવવી જોઇએ નહીં કે કોરાના સામેની લડતમાં હથિયાર હેઠાં મૂકી દેવા જોઇએ નહીં. તેમણે જણાવ્યું હતું કે દેશના કેટલાક પ્રાંતોમાં પોઝિટિવ કેસોની સંખ્યાનો દર ઘણો ઉંચો છે. તેમણે ટેસ્ટિંગ, ટ્રેસિંગ, ટ્રેકિંગ અને વેક્સિનેશનના મહત્વ પર ભાર મૂક્યો હતો. કેન્દ્રીય આરોગ્ય સચિવે દેશમાં કોરોનાના કેસો અંગે ચિતાર આપ્યો હતો અને ઉત્તર-પૂર્વના કેટલાક રાજ્યોમાં પોઝિટિવ કેસોની ઉંચી સંખ્યા અંગે ચર્ચા કરી હતી. તેમણે મેડિકલ ઓક્સિજનના પુરવઠામાં વેગ લાવવા માટે હાથ ધરાયેલા પગલાં અંગે માહિતી આપી હતી અન વેક્સિનેશનની પ્રગતિ અંગે પણ માહિતી આપી હતી. આ પ્રસંગે પ્રધાનમંત્રીએ ઉત્તર-પૂર્વના રાજ્યોના નાગરિકો, આરોગ્ય કર્મચારીઓ અને સરકારોએ મહામારી સામે કરેલા આકરા પ્રયાસોની પ્રશંસા કરી હતી અને રાજ્યોના કપરા પ્રાંતો હોવા છતાં ટેસ્ટિંગ, સારવાર અને વેક્સિનેશનનું એક માળખું રચવા બદલ તેમની પ્રશંસા કરી હતી. પ્રધાનમંત્રીએ કેટલાક જિલ્લાઓમાં કોરોનાના કેસની વધતી જતી સંખ્યા અંગે ચિંતા વ્યક્ત કરી હતી અને આ સંકેતોને પારખીને સુક્ષ્મ સ્તર પર તેની સામે કડક પગલા ભરવાની જરૂરિયાત પર ભાર મૂક્યો હતો. તેમણે આ પરિસ્થિતિનો સામનો કરતી વખતે માઇક્રો કન્ટેન્ટમેન્ટનો પ્રોટોકોલનો ઉપયોગ કરવા પર ફરી ફરીને ભાર મૂક્યો હતો. તેમણે આ મહામારીનો સામનો કરવામાં છેલ્લા દોઢ વર્ષમાં હાથ ધરાયેલા પ્રયાસોના અનુભવને કામે લગાડવા સૂચન કર્યું હતું. કોરાનાના વાયરસની ઝડપી પરિવર્તનશીલ પ્રકૃત્તિને ધ્યાનમાં લઈને પ્રધાનમંત્રીએ તમામ પ્રકારના પરિવર્તન પર દેખરેખ રાખવા તથા તેનો ટ્રેક રાખવાની સલાહ આપી હતી. તેમણે માહિતી આપી હતી કે નિષ્ણાતો આ પરિવર્તન અને તેની અસરોનો અભ્યાસ કરી રહ્યા છે. આ પ્રકારની પરિસ્થિતિમાં નિવારણ અને સારવાર મહત્વના છે. તેમણે જણાવ્યું હતું કે કોવિડના યોગ્ય વર્તન પર ભાર મૂકવો જોઇએ. શ્રી મોદીએ શારિરીક અંતર, માસ્ક અને વેક્સિનના સ્પષ્ટ ઉપયોગ પર ભાર મૂક્યો હતો. આ જ રીતે ટેસ્ટિંગ અને સારવારની નીતિ એ પુરવાર થયેલી રણનીતિ છે. મહામારીને પ્રવાસન અને વેપાર પર અસર પડી છે તેની નોંધ લેતાં પ્રધાનમંત્રીએ કોઈ પણ સાવચેતી વિના હિલ સ્ટેશન પર ભીડ એકત્રિત થવા સામે ચેતવણી ઉચ્ચારી હતી. ત્રીજી લહેર અગાઉ પ્રજા મનોરંજન માણવા માગે છે તેવી દલીલને ફગાવી દેતાં પ્રધાનમંત્રીએ જણાવ્યું હતું કે એ સમજવું જરૂરી છે તે ત્રીજી લહેર તેની જાતે આપમેળે જ આવી જવાની નથી. તેમણે જણાવ્યું હતું કે આપણા માનસમાં મુખ્ય પ્રશ્ન એ હોવો જોઇએ કે ત્રીજી લહેરને કેવી રીતે રોકવી. નિષ્ણાતો વારંવાર બેદરકારી અને ભીડ એકત્રિત થવા સામે ચેતવી રહ્યા છે કેમ કે તેનાથી કેસોની સંખ્યામાં જંગી વધારો થવાનો છે. તેમણે ભીડ એકત્રિત થતી અટકાવવાની સલાહને મજબૂતીથી ટેકો આપ્યો હતો. પ્રધાનમંત્રીએ જણાવ્યું હતું કે કેન્દ્ર સરકારની ‘તમામને વિનામૂલ્યે વેક્સિન’ની ઝુંબેશમાં ઉત્તર-પૂર્વના રાજ્યોને પણ એટલું જ મહત્વ અપાયું છે અને આપણે આ વેક્સિનેશનની પ્રક્રિયાને વેગ આપવાની જરૂર છે. વેક્સિનેશન સામેની પ્રજાની ભ્રમણા અને ભીડ એકત્રિત થવાના કિસ્સાનો સામનો કરવા માટે પ્રધાનમંત્રીએ સામાજિક સંસ્થાઓ, શૈક્ષણિક સંસ્થાનો, જાણીતી હસ્તીઓ અને ધાર્મિક સંગઠનોની મદદ માટેની યાદી તૈયાર રહેવા જણાવ્યું હતું. તેમણે જે પ્રાંતોમાં વારયસના ફેલાવાની અપેક્ષા રખાય છે ત્યાં વેક્સિનેશન ઝુંબેશ ઝડપી બનાવવાની સલાહ આપી હતી. તાજેતરમાં જ ટેસ્ટિંગ અને સારવાર માટેના તબીબી માળખામાં સુધાર માટે કેન્દ્રીય કેબિનેટે મુંજૂર કરેલી 23000 કરોડ રૂપિયાની સહાયનો ઉલ્લેખ કરીને પ્રધાનમંત્રીએ જણાવ્યું હતું કે આ પેકેજ ઇત્તર પૂર્વમાં આરોગ્ય માળખાને મજબૂત કરવામાં મદદરૂપ બનશે. આ પેકેજથી ઉત્તર પૂર્વમાં પરિક્ષણ, ઇલાજની પ્રક્રિયામાં વેગ આવશે. પ્રધાનમંત્રીએ ઉત્તર પૂર્વમાં હોસ્પિટલ બેડ, ઓક્સિજન સવલતો તથા બાળકોની સભાળ માટેના માળખાની સંખ્યામાં ઝડપથી વધારો કરવાની જરૂરિયાત પર ભાર મૂક્યો હતો. પ્રધાનમંત્રીએ માહિતી આપી હતી કે પીએમ કેર્સ ફંડ મારફતે દેશમાં હજારોની સંખ્યામાં ઓક્સિજન પ્લાન્ટ સ્થાપવામાં આવ્યા છે અને ઉત્તર પૂર્વના રાજ્યો પણ અંદાજે 150 પ્લાન્ટ મેળવશે. પ્રધાનમંત્રીએ આ ઓક્સિજન પ્લાન્ટની પ્રક્રિયા ઝડપથી પૂર્ણ કરવા મુખ્યમંત્રીઓને અનુરોધ કર્યો હતો. પ્રધાનમંત્રીએ ઇશાનના રાજ્યોની ભૌગોલિક પરિસ્થિતિને કારણે ત્યાં કામચલાઉ હોસ્પિટલની રચના કરવાની જરૂરિયાત પર ભાર મૂકયો હતો. તેમણે સક્ષમ માનવશક્તિને સજ્જ કરવાનું પણ કહ્યું હતું કેમ કે ઓક્સિજન પ્લાન્ટ, આઇસીયુ વોર્ડ, બે બ્લોક લેવલની હોસ્પિટલમાં પહોંચી રહેલા નવા મશીનોના ઉપયોગ માટે નિષ્ણાત કર્મચારીઓની જરૂર પડશે. તેમણે કેન્દ્ર સરકાર તરફથી તમામ પ્રકારની સહાયની ખાતરી આપી હતી. દેશમાં પ્રતિદિન 20 લાખ પરિક્ષણની ક્ષમતાની નોંધ લેતા પ્રધાનમંત્રીએ અસરગ્રસ્ત જિલ્લાઓમાં પરિક્ષણના માળખાની જરૂરિયાત પર પણ ભાર મૂક્યો હતો. તેમણે રેન્ડમ પરિક્ષણની સાથે સાથે આક્રમક ટેસ્ટિંગ પર પણ ભાર મૂક્યો હતો. પ્રધાનમંત્રીએ એવી આશા વ્યક્ત કરી હતી કે આપણા તમામના સહિયારા પ્રયાસોથી આપણે ચોક્કસપણે વારયસને ફેલાતો અટકાવી શકીશું. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-17718

72a6115d002ab5cd9477924b0355726a695213430fcc820a17416d1c486ef916

guj

પ્રધાનમંત્રીનું કાર્યાલય પ્રધાનમંત્રીએ ભાઇ બીજના અવસર પર દેશવાસીઓને શુભેચ્છા પાઠવી પ્રધાનમંત્રી શ્રી નરેન્દ્ર મોદીએ ભાઇ બીજના પાવન અવસર પર દેશવાસીઓને શુભેચ્છાઓ પાઠવી હતી. આ તહેવાર ભાઇ-બહેનના સંબંધોને ગાઢ બનાવે છે. RP (Visitor Counter : 81

pib-31840

012357fbd1e2c0be72955eb145b9f4caa62b4d6077dca09f2a05723728533b1f

guj

પ્રધાનમંત્રીનું કાર્યાલય પ્રધાનમંત્રીની હસન આલમ હોલ્ડિંગ કંપનીના સીઈઓ શ્રી હસન આલમ સાથે મુલાકાત પ્રધાનમંત્રી શ્રી નરેન્દ્ર મોદીએ 24 જૂન 2023ના રોજ કૈરોમાં મિડલ ઈસ્ટ અને ઉત્તર આફ્રિકન ક્ષેત્રમાં કાર્યરત ઈજિપ્તની સૌથી મોટી કંપનીઓમાંથી એક હસન આલમ હોલ્ડિંગ કંપનીના સીઈઓ શ્રી હસન આલમ સાથે મુલાકાત કરી હતી. તેઓએ પુનઃપ્રાપ્ય ઊર્જા, ગ્રીન હાઇડ્રોજન, ઇન્ફ્રાસ્ટ્રક્ચર અને બાંધકામ ક્ષેત્રોમાં ભારતીય કંપનીઓ સાથે ગાઢ સહકાર બનાવવાની શક્યતાઓ પર ચર્ચા કરી. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-65975

6f87c5f1ab9bb58a20f30d72a9e384c290d819c5cfa215edea54f9aff3e9c1c2

guj

રેલવે મંત્રાલય ભારતીય રેલવેમાં કોચનું નિર્માણ શરૂ થયું આરસીએફ કપૂરથલાએ 23.04.2020ના રોજ ઉત્પાદન પ્રક્રિયા ફરી શરૂ કરી રાજ્યોમાં લોકડાઉનના આદેશોને આધારે રાજ્ય સરકાર પાસેથી મંજૂરી મળતા અન્યો ટૂંક સમયમાં ઉત્પાદન શરૂ કરશે નૂર પરિવહન વધારવા છેલ્લાં બે દિવસ દરમિયાન આરસીએફએ 2 પાર્સલ કોચનું નિર્માણ થયું કપૂરથલામાં ભારતીય રેલવેના ઉત્પાદન એકમ રેલ કોચ ફેક્ટરી એ રાષ્ટ્રીય સ્તરે લોકડાઉનના 28 દિવસ પછી 23.04.2020ના રોજ એની ઔદ્યોગિક પ્રક્રિયાઓ ફરી શરૂ કરી છે. કોવિડ-19 સામે સતત લડાઈમાં સલામતીની તમામ સાવચેતીઓ અને ગૃહ મંત્રાલયે આદેશો બહાર પાડીને જાહેર કરેલી માર્ગદર્શિકા તથા સ્થાનિક વહીવટીતંત્રોએ બહાર પાડેલા નીતિનિયમોનું પાલન કરીને ફેક્ટરી ફરી ચાલુ થઈ છે. કુલ 3744 કર્મચારીઓને કામ પર જોડાવાની મંજૂરી મળી છે, જેઓ આરસીપી સંકુલોની વસાહતની અંદર રહે છે. ગૃહ મંત્રાલયે જાહેર કરેલી માર્ગદર્શિકા અને રાજ્ય સરકારની એડવાઇઝરી મુજબ, ભારતીય રેલવેના અન્ય ઉત્પાદન એકમો સલાહ મુજબ પુનઃ ઉત્પાદન કામગીરી શરૂ કરશે. ઉત્પાદન માટે ઉપલબ્ધ સંસાધનોની મર્યાદિત ઉપલબ્ધતા હોવા છતાં આરસીએફ કપૂરથલા બે દિવસમાં બે કોચનું નિર્માણ કર્યું છે. એક એલએચબી હાઈ કેપેસિટી પાર્સલ વાન અને એક લગેજ કમ જનરેટર કાર અનુક્રમે 23.04.2020 અને 24.04.2020ના રોજ બની છે. લોકડાઉન પછી કામ પર જોડાયેલા તમામ કર્મચારીઓને માસ્ક, સેનિટાઇઝર બોટલ અને સાબુ ધરાવતી સેફ્ટી કિટ આપવામાં આવી છે. કોચનું ઉત્પાદન કરવા માટે કારખાનામાં ફરજ પર હાજર થવાની મંજૂરી ધરાવતા તમામ કર્મચારીઓને બોલાવવામાં આવ્યાં છે. વહીવટી ઓફિસોમાં તમામ અધિકારીઓ ઓફિસમાં કામે લાગી ગયા છે અને 33 ટકા સ્ટાફ રોટેશન રોસ્ટરને આધારે કાર્યરત છે. વર્કશોપ, ઓફિસ અને રહેણાક સંકુલોમાં મોકાના સ્થળો પર કોવિડ અંગે જાગૃતિ લાવતા પોસ્ટરો લગાવવામાં આવ્યાં છે અને સલામતીની સૂચનાનું પાલન થાય છે. કાર્યસ્થળ પર તમામ કામદારોને સલામતીની માર્ગદર્શિકાનું પાલન કરવા તેમના સુપરવાઇઝરો અને અધિકારીઓ નિયમિત સલાહ આપે છે. શોપ ફ્લોર અને ઓફિસોમાં કર્મચારીઓ માટે હેન્ડ્સ ફ્રી લિક્વિડ સોપ ડિસ્પેન્સર અને વોશ બેઝિન પર્યાપ્ત માત્રામાં પ્રદાન કરવામાં આવ્યું છે. કામદારોને જુદાં જુદાં સમયે ત્રણ શિફ્ટમાં બોલાવવામાં આવે છે. તમામ ત્રણ શિફ્ટમાં એન્ટ્રી, લંચ ટાઇમ અને એક્ઝિટ ટાઇમિંગ વચ્ચે ગેપ છે. પ્રવેશદ્વાર પર દરેક કર્મચારીનાં શરીરનું તાપમાન થર્મલ સ્કેનરથી માપવામાં આવે છે. આરસીએફ સંકુલોમાં પ્રવેશતા દરેક વાહનને મિસ્ટ સેનિટાઇઝર ટનલ દ્વારા સેનિટાઇઝ કરવામાં આવે છે. તમામ કામદારો સોશિયલ ડિસ્ટન્સિંગની આચારસંહિતા જાળવે છે અને તેમના કાર્યસ્થળે સલામતી અને સ્વચ્છતાની માર્ગદર્શિકાઓનું પાલન કરે છે. આરસીએફ કેમ્પસમાં સ્થિત લાલા લજપતરાય હોસ્પિટલ કોવિડ ઇન્ફેક્શનનાં ચિહ્નો ધરાવતા દર્દીઓ માટે અલગ કાઉન્ટર અને ઓપીડી સેલ પ્રદાન કરે છે. આરસીએફ કેમ્પસમાં 24 બેડની ક્વારેન્ટાઇન સુવિધા અને એલએલઆર હોસ્પિટલમાં 8 બેડ આઇસોલેશન વોર્ડ કોવિડ સાથે સંબંધિત કોઈ પણ કેસનું સંચાલન કરવા તૈયાર છે. રાજ્યોમાં લોકડાઉનનાં આદેશોને આધારે રાજ્ય સરકાર પાસેથી મંજૂરી મળતા અન્ય ટૂંક સમયમાં ઉત્પાદન શરૂ કરશે. GP/DS (Visitor Counter : 181

pib-101942

391b508cbe1f42978980d5bd97148eb1cbc6d033e5021c60a651be43f6fcdf4b

guj

પ્રધાનમંત્રીનું કાર્યાલય પ્રધાનમંત્રીએ આરોગ્ય ક્ષેત્રમાં અંદાજપત્રની જોગવાઇઓના અસરકારક અમલીકરણ માટે આયોજિત વેબિનારમાં સંબોધન કર્યું તંદુરસ્ત ભારત માટે સરકાર ચાર તરફી વ્યૂહનીતિ સાથે આગળ વધવા માટે કામ કરી રહી છે: પ્રધાનમંત્રી આરોગ્ય ક્ષેત્રમાં ભારતે દર્શાવેલી મજબૂતી અને દૃઢતાની હવે આખી દુનિયા સ્પષ્ટપણે પ્રશંસા કરી રહી છે: પ્રધાનમંત્રી ભારતે દવાઓ અને તબીબી ઉપકરણોના ઉત્પાદન માટે જરૂરી કાચા માલની આયાત ઘટાડવા પર કામ કરવું જોઇએ: પ્રધાનમંત્રી પ્રધાનમંત્રી નરેન્દ્ર મોદીએ આરોગ્ય ક્ષેત્ર માટે અંદાજપત્રમાં કરવામાં આવેલી જોગવાઇઓના અસરકારક અમલીકરણ માટે યોજવામાં આવેલા વેબિનારને વીડિયો કોન્ફરન્સિંગના માધ્યમથી સંબોધન કર્યું હતું. આ વેબિનારને સંબોધિત કરતા પ્રધાનમંત્રીએ જણાવ્યું હતું કે, આ વર્ષના અંદાજપત્રમાં આરોગ્ય ક્ષેત્ર માટે ફાળવવામાં આવેલું બજેટ અભૂતપૂર્વ છે અને પ્રત્યેક નાગરિકને બહેતર આરોગ્ય સંભાળ પૂરી પાડવા માટેની સરકારની કટિબદ્ધતા દર્શાવે છે. શ્રી મોદીએ ગત વર્ષે મહામારીના કારણે ઉભી થયેલી દરેક મુશ્કેલીઓ અને પડકારજનક પરિસ્થિતિને યાદ કરી હતી અને તેવા પડકારજનક તબક્કામાંથી બહાર આવવામાં તેમજ સંખ્યાબંધ લોકોના જીવ બચાવવામાં મળેલી સફળતા અંગે ખુશીની લાગણી પણ વ્યક્ત કરી હતી. તેમણે આ સિદ્ધિ પ્રાપ્ત કરવાનો શ્રેય સરકાર અને ખાનગી ક્ષેત્રોના સહિયારા પ્રયાસોને આપ્યો હતો. પ્રધાનમંત્રીએ કેવી રીતે ભારતમાં પરીક્ષણ માટેની 2500 લેબોરેટરીનું નેટવર્ક ઉભું કરી શકાયું અને કેવી રીતે માત્ર એક ડઝન પરીક્ષણોમાંથી 21 કરોડ પરીક્ષણોના સીમાચિહ્નરૂપ આંકડા સુધી પહોંચવામાં સફળતા મળી તે બાબતો યાદ કરી હતી. પ્રધાનમંત્રીએ જણાવ્યું હતું કે, કોરોનાએ આપણને શીખવ્યું છે કે આપણે માત્ર આજે જ મહામારી સામે લડવાનું છે એવું નથી પરંતુ, દેશને ભવિષ્યમાં કોઇપણ આવી પરિસ્થિતિ માટે તૈયાર પણ કરવાનો છે. આથી, આરોગ્ય સંભાળ સંબંધિત પ્રત્યેક ક્ષેત્રને મજબૂત કરવામાં આવે એ પણ એટલું જ જરૂરી છે. તેમણે જણાવ્યું હતું કે, આપણે તબીબી ઉપકરણોથી માંડીને દવાઓ, વેન્ટીલેટરથી માંડીને રસી, વૈજ્ઞાનિક સંશોધનોથી માંડીને દેખરેખના ઇન્ફ્રાસ્ટ્રક્ચર, ડૉક્ટરોથી માંડીને રોગશાસ્ત્રીઓ સુધી દરેક બાબતો પર ધ્યાન કેન્દ્રિત કરવાનું છે જેથી દેશ ભવિષ્યમાં કોઇપણ આરોગ્ય સંબંધિત આપદાનો સામનો કરવા માટે સંપૂર્ણ તૈયાર રહે. પ્રધાનમંત્રી આત્મનિર્ભર સ્વચ્છ ભારત યોજના પાછળ પણ આ જ પ્રેરણા છે. આ યોજના અંતર્ગત, એવું નક્કી કરવામાં આવ્યું છે કે, દેશમાં જ સંશોધનથી માંડીને પરીક્ષણ અને સારવાર સુધીની આધુનિક ઇકો-સિસ્ટમ વિકસાવવામાં આવશે. આનાથી દરેક પ્રકારે આપણી ક્ષમતાઓમાં વધારો થશે. પ્રધાનમંત્રીએ ઉમેર્યું હતું કે, 15મા નાણાં પંચ દ્વારા કરવામાં આવેલી ભલામણો અનુસાર, આરોગ્ય સેવાને ધ્યાનમાં રાખીને સ્થાનિક સંગઠનોને વધુ રૂપિયા 70,000 કરોડ મળશે. મતલબ કે, સરકાર માત્ર આરોગ્ય સંભાળમાં રોકાણ કરવા પર ધ્યાન નથી આપી રહી પરંતુ, દેશમાં છેવાડાના વિસ્તારો સુધી આરોગ્ય સંભાળ સેવાઓના વિસ્તરણ અને પહોંચ સુનિશ્ચિત કરવા માટે પણ ભાર આપી રહી છે. તેમણે ખાસ જણાવ્યું હતું કે, માત્ર આરોગ્યમાં સુધારો કરવા માટે નહીં પરંતુ રોજગારીની તકોમાં પણ વધારો કરવા પર ધ્યાન કેન્દ્રિત કરીને રોકાણ કરવામાં આવે તે સુનિશ્ચિત થવું જોઇએ. શ્રી નરેન્દ્ર મોદીએ જણાવ્યું હતું કે, ભારતે કોરોના મહામારીના સમય દરમિયાન આરોગ્ય ક્ષેત્રમાં જે પ્રકારે પોતાના અનુભવ અને કૌશલ્યના આધારે પોતાની મજબૂતી અને દૃઢતા બતાવી છે તેના કારણે હવે આખી દુનિયા સ્પષ્ટપણે ભારતના સામર્થ્યની પ્રશંસા કરી રહી છે. તેમણે કહ્યું હતું કે, સમગ્ર દુનિયામાં દેશના આરોગ્ય ક્ષેત્રની પ્રતિષ્ઠા અને તેના પર લોકોના વિશ્વાસમાં અનેકગણો વધારો થયો છે અને હવે દેશે આ બાબતને અનુલક્ષીને ભવિષ્ય તરફ આગળ વધવા માટે કામ કરવાનું છે. તેમણે કહ્યું હતું કે, ભારતીય ડૉક્ટરો, ભારતીય નર્સો, ભારતીય પેરા મેડિકલ સ્ટાફ, ભારતીય દવાઓ અને ભારતીય રસીની માંગ સમગ્ર દુનિયામાં વધશે. તેમણે કહ્યું હતું કે, દુનિયાનું ધ્યાન ચોક્કસપણે ભારતની તબીબી શિક્ષણ પ્રણાલી તરફ ખસશે અને ભારતમાં તબીબી અભ્યાસ કરવા માટે વિદેશમાંથી ખૂબ જ મોટી સંખ્યામાં વિદ્યાર્થીઓ આવશે. શ્રી મોદીએ ઉમેર્યું હતું કે, મહામારીના સમય દરમિયાન વેન્ટિલેટર્સ અને ઉપકરણોના વિનિર્માણમાં આપણે હરણફાળ ભર્યા પછી આપણે વધુ ઝડપ સાથે આગળ વધવાનું છે કારણ કે, આના માટેની આંતરરાષ્ટ્રીય માંગમાં પણ વધારો થયો છે. તેમણે વેબિનારના સહભાગીઓને પ્રશ્ન કર્યો હતો કે, શું ભારત આખી દુનિયાને ઓછા ખર્ચમાં તમામ જરૂરી તબીબી ઉપકરણો પૂરાં પાડવાનું સપનું ના જોઇ શકે? શું આપણે વપરાશકર્તાને અનુકૂળ હોય તેવી ટેકનોલોજી સાથે પરવડે તેવા અને ટકાઉક્ષમ ધોરણે ભારતને વૈશ્વિક પૂરવઠાકાર બનાવવા પર ધ્યાન આપી શકીએ? અગાઉની સરકારોથી વિપરિત, પ્રધાનમંત્રીએ જણાવ્યું હતું કે, વર્તમાન સરકાર માત્ર એક વિશેષાધિકાર પ્રાપ્ત સમૂહના બદલે સર્વાંગી રીતે આરોગ્ય મુદ્દાઓ પર ધ્યાન આપી રહી છે. આથી, માત્ર સારવાર પર નહીં પરંતુ સુખાકારી પર ધ્યાન આપવામાં આવી રહ્યું છે. તેમણે ઉમેર્યું હતું કે, નિવારણથી સંભાળ સુધીનો સર્વગ્રાહી અને સંકલિત અભિગમ અપનાવવામાં આવ્યો છે. તેમણે કહ્યું હતું કે, તંદુરસ્ત ભારત માટે સરકાર ચાર તરફી વ્યૂહનીતિ સાથે આગળ વધવા પર કામ કરી રહી છે. આમાંથી પહેલી બાબત છે "બીમારીઓનું નિવારણ અને સુખાકારીને પ્રોત્સાહન”. સ્વચ્છ ભારત અભિયાન, યોગ, સગર્ભા મહિલાઓ તેમજ બાળકોની સમયસર સંભાળ અને સારવાર જેવા વિવિધ પગલાં તેનો જ એક હિસ્સો છે. બીજી બાબત છે, “ગરીબમાં ગરીબ વ્યક્તિને સસ્તી અને અસરકારક સારવાર પૂરી પાડવી”. આયુષમાન ભારત અને પ્રધાનમંત્રી જન ઔષધી કેન્દ્રો જેવી યોજનાઓ આ દિશામાં કામ કરી રહી છે. ત્રીજી બાબત છે, “આરોગ્ય સંબંધિત માળખાગત સુવિધાઓ અને આરોગ્ય સંભાળ સંબંધિત પ્રોફેશનલ્સની સંખ્યા અને ગુણવત્તામાં વૃદ્ધિ”. છેલ્લા 6 વર્ષથી, દેશમાં એઇમ્સ જેવી સંસ્થાઓમાં વિસ્તરણ કરવામાં આવી રહ્યું છે અને મેડિકલ કોલેજોની સંખ્યામાં વધારો કરવામાં આવ્યો છે જે આ દિશામાં હાથ ધરાયેલા પ્રયાસો છે. ચોથી બાબત તરીકે તેમણે, “અવરોધોમાંથી બહાર આવવા માટે મિશન મોડ પર કામગીરી”નો ઉલ્લેખ કર્યો હતો. મિશન ઇન્દ્રધનુષનું વિસ્તરણ દેશમાં આદિવાસી અને અંતરિયાળ વિસ્તારો સુધી કરવામાં આવ્યું છે. તેમણે કહ્યું હતું કે, 2030 સુધીમાં દુનિયામાંથી TB નાબૂદ કરવાનું લક્ષ્ય નક્કી કરવામાં આવ્યું છે જ્યારે ભારત તેના કરતાં પાંચ વર્ષ વહેલાં જ એટલે કે, 2025 સુધીમાં દેશમાંથી TB નાબૂદ કરવાનું લક્ષ્ય ધરાવે છે. પ્રધાનમંત્રીએ ઉમેર્યું હતું કે, કોરોના વાયરસને રોકાવા માટે અપનાવવામાં આવેલા પ્રોટોકોલની જેવા જ પ્રોટોકોલ TBના નિવારણ માટે અપનાવવામાં આવ્યા છે કારણ કે આ બીમારી પણ ચેપગ્રસ્ત વ્યક્તિના ડ્રોપલેટ્સના કારણે ફેલાય છે. માસ્ક પહેરવું અને વહેલા નિદાન તેમજ સારવાર પણ TBના નિવારણ માટેના ખૂબ મહત્વપૂર્ણ પાસાં છે. પ્રધાનમંત્રીએ કોરોના સમય દરમિયાન આયુષ ક્ષેત્રએ હાથ ધરેલા પ્રયાસોને બિરદાવ્યા હતા. તેમણે કહ્યું હતું કે, આપણાં આયુષની માળખાગત સુવિધાઓના કારણે દેશને રોગપ્રતિકારકતા વધારવા અને વૈજ્ઞાનિક સંશોધન કરવાના સંબંધમાં ખૂબ જ મોટી સહાય પ્રાપ્ત થઇ છે. તેમણે કહ્યું હતું કે, કોવિડ-19ને નિયંત્રણમાં રાખવા માટે, રસીની સાથે-સાથે પરંપરાગત ઔષધીઓ અને મસાલાઓના ઉપયોગની અસરનો સમગ્ર દુનિયાએ અનુભવ કર્યો છે. તેમણે જાહેરાત કરી રહી કે, WHO ભારતમાં વૈશ્વિક પરંપરાગત ઔષધી કેન્દ્ર ઉભું કરવા જઇ રહ્યું છે. પ્રધાનમંત્રીએ ખાસ જણાવ્યું હતું કે, આરોગ્ય ક્ષેત્રની પહોંચ અને પરવડતાને આગામી સ્તર સુધી લઇ જવા માટે આ ઉત્તમ તકની ક્ષણ છે. તેમણે આ લક્ષ્ય પ્રાપ્ત કરવા માટે આરોગ્ય ક્ષેત્રમાં અદ્યતન ટેકનોલોજીનો ઉપયોગ કરવા માટે અનુરોધ કર્યો હતો. તેમણે કહ્યું હતું કે, ડિજિટલ હેલ્થ મિશનથી સામાન્ય લોકોને તેમની અનુકૂળતાએ અસરકારક સારવાર લેવામાં મદદ મળશે. તેમણે કહ્યું હતું કે, આત્મનિર્ભર ભારત માટે તે આ પરિવર્તનો ખૂબ જ મહત્વપૂર્ણ છે. શ્રી મોદીએ જણાવ્યું હતું કે, આજે ભારત ભલે દુનિયાની ફાર્મસી બની ગયું હોય પરંતુ હજુ પણ કાચા માલ માટે તે આયાત પર નિર્ભર છે. તેમણે અફસોસ કરતા કહ્યું હતું કે, જો આવી નિર્ભરતા રહેશે તો આપણા ઉદ્યોગના ભવિષ્ય માટે તે ઠીક નથી અને ગરીબોને પરવડે તેવી દવાઓ પૂરી પાડવા તેમજ આરોગ્ય સંભાળ આપવા માટે આ બાબત ખૂબ જ મોટા અવરોધરૂપ છે. પ્રધાનમંત્રીએ જાહેરાત કરી હતી કે, આત્મનિર્ભરતા માટે છેલ્લા કેન્દ્રીય અંદાજપત્રમાં ચાર યોજનાઓ શરૂ કરવામાં આવી છે. આ અંતર્ગત, દેશમાં દવાઓ અને તબીબી ઉપકરણોના ઉત્પાદન માટે ઉત્પાદન સાથે સંકળાયેલી પ્રોત્સાહન યોજના શરૂ કરવામાં આવી છે. દવાઓ અને તબીબી ઉપકરણો માટે મેગા પાર્ક્સ જેવી સુવિધાઓ ઉભી કરવામાં આવી રહી છે. તેમણે જણાવ્યું હતું કે, દેશને સુખાકારી કેન્દ્રો, જિલ્લા હોસ્પિટલો, ગંભીર સારવારના એકમો, આરોગ્ય દેખરેખ માળખાગત સુવિધાઓ, અદ્યતન લેબોરેટરીઓ અને ટેલિમેડિસિનની જરૂરિયાત છે. તેમણે ભારપૂર્વક કહ્યું હતું કે, પ્રત્યેક સ્તરને પ્રોત્સાહન આપવા માટે પ્રત્યેક સ્તરે કામ કરવાની જરૂર છે. તેમણે કહ્યું હતું કે, આપણે સુનિશ્ચિત કરવાનું છે કે દેશમાં દરેક વ્યક્તિ, ભલે તે ગરીબમાં ગરીબ હોય કે પછી છેવાડાના વિસ્તારમાં રહેતી હોય, તેમને શક્ય હોય તેવી શ્રેષ્ઠ સારવાર મળે. તેમણે કહ્યું હતું કે, આવું શક્ય બને તે માટે કેન્દ્ર સરકાર, રાજ્ય સરકારો અને દેશની સ્થાનિક સંસ્થાઓ બહેતર પરિણામો માટે સાથે મળીને કામ કરી રહ્યાં છે. પ્રધાનમંત્રીએ કહ્યું હતું કે, જાહેર આરોગ્ય લેબોરેટરીઓના નેટવર્કના નિર્માણ તેમજ PMJAYમાં હિસ્સા માટે ખાનગી ક્ષેત્ર PPP મોડલને સહકાર આપી શકે છે. રાષ્ટ્રીય ડિજિટલ આરોગ્ય મિશન, નાગરિકોની ડિજિટલ આરોગ્ય નોંધણીઓ અને અન્ય અદ્યતન ટેકનોલોજીમાં પણ ભાગીદારી થઇ શકે છે. SD/GP/BT (

pib-218974

f7c9aa478ecd19a529b8b5b4dab95df2e25eccc2b74c746b7ff3baa9cedeafc3

guj

પ્રધાનમંત્રીનું કાર્યાલય પ્રધાનમંત્રીએ અમદાવાદમાં નવરાત્રી ઉત્સવની ઉજવણીમાં ભાગ લીધો લાખો ભક્તો સાથે મહા આરતી કરી પ્રધાનમંત્રી શ્રી નરેન્દ્ર મોદીએ આજે રાત્રે અમદાવાદના GMDC ગ્રાઉન્ડ ખાતે નવરાત્રી મહોત્સવમાં હાજરી આપી હતી. પ્રધાનમંત્રી ગુજરાતના રાજ્યપાલ શ્રી આચાર્ય દેવવ્રત અને ગુજરાતના મુખ્યમંત્રી શ્રી ભૂપેન્દ્ર પટેલ સાથે સ્થળ પર પહોંચ્યા હતા. પ્રધાનમંત્રીએ રાજ્યપાલ અને મુખ્ય પ્રધાન અને લાખો શ્રદ્ધાળુઓ સાથે સ્થળ પર મા અંબાની મહા આરતી કરી હતી. નવરાત્રિની ઉજવણીમાં પ્રધાનમંત્રીની સહભાગિતા જે ભારતીય સંસ્કૃતિની નિશાની છે અને ગુજરાતના સ્થાનિક સ્વાદને મૂર્તિમંત કરે છે તે શુભ અવસર પર ભક્તોને આનંદ અને આનંદથી ભરી દે છે. મુખ્યમંત્રીએ પ્રધાનમંત્રીને શુભ સ્મૃતિચિહ્ન તરીકે મા અંબાજી શ્રી યંત્ર અર્પણ કર્યું હતું. પ્રધાનમંત્રીએ સાંસ્કૃતિક કાર્યક્રમ અને ગરબા પણ નિહાળ્યા હતા. પ્રધાનમંત્રી કે જેઓ આજે ગુજરાતના બે દિવસના પ્રવાસે છે તેમણે સુરત અને ભાવનગર ખાતે શ્રેણીબદ્ધ કાર્યક્રમોમાં હાજરી આપી અને ઉદ્ઘાટન/સમર્પિત/શિલારોપણ કર્યું. તેમણે આજે અમદાવાદમાં નેશનલ ગેમ્સ 2022ની ઓપનિંગ પણ જાહેર કરી હતી. આવતીકાલે, પ્રધાનમંત્રી 51 શક્તિપીઠો પૈકીના એક અંબાજી ખાતેના અન્ય આસ્થાના સ્થળે હાજરી આપશે. પ્રધાનમંત્રી શિલાન્યાસ કરશે અને અંબાજીમાં 7200 કરોડ રૂ.થી વધુના મૂલ્યના વિવિધ વિકાસ પ્રોજેક્ટ રાષ્ટ્રને સમર્પિત કરશે. પ્રધાનમંત્રી પીએમ આવાસ યોજના હેઠળ બનેલા 45,000થી વધુ મકાનોનું લોકાર્પણ અને શિલાન્યાસ કરશે. પ્રધાનમંત્રી પ્રસાદ યોજના હેઠળ તારંગા હિલ-અંબાજી-આબુ રોડ નવી બ્રોડગેજ લાઇન અને અંબાજી મંદિરમાં યાત્રાધામ સુવિધાઓના વિકાસનો શિલાન્યાસ કરશે. નવી રેલવે લાઇન 51 શક્તિપીઠોમાંથી એક અંબાજીની મુલાકાત લેતા લાખો ભક્તોને લાભ કરશે અને આ તમામ તીર્થ સ્થાનો પર ભક્તોના પૂજાના અનુભવને સમૃદ્ધ બનાવશે. અન્ય પ્રોજેક્ટ જેનો શિલાન્યાસ કરવામાં આવશે તેમાં એરફોર્સ સ્ટેશન, ડીસા ખાતે રનવે અને સંલગ્ન ઈન્ફ્રાસ્ટ્રક્ચરનું બાંધકામ, અંબાજી બાયપાસ રોડ સહિત અન્ય સામેલ છે. પ્રધાનમંત્રી વેસ્ટર્ન ફ્રેટ ડેડિકેટેડ કોરિડોરના 62 કિમી લાંબા ન્યૂ પાલનપુર-નવા મહેસાણા સેક્શન અને 13 કિમી લાંબા ન્યૂ પાલનપુર-નવા ચટોદર સેક્શન ને પણ સમર્પિત કરશે. તે પીપાવાવ, દીનદયાળ પોર્ટ ઓથોરિટી , મુન્દ્રા અને ગુજરાતના અન્ય બંદરો સાથે કનેક્ટિવિટી વધારશે. આ વિભાગો ખોલવા સાથે, વેસ્ટર્ન ડેડિકેટેડ ફ્રેટ કોરિડોરનો 734 કિમી કાર્યરત થઈ જશે. આ પટ શરૂ થવાથી ગુજરાતમાં મહેસાણા-પાલનપુરના; રાજસ્થાનમાં સ્વરૂપગંજ, કેશવગંજ, કિશનગઢ; હરિયાણામાં રેવાડી-માનેસર અને નારનૌલ ઉદ્યોગોને ફાયદો થશે. પ્રધાનમંત્રી મીઠા-થરાદ-ડીસા રોડને પહોળો કરવા સહિત વિવિધ રોડ પ્રોજેક્ટનું પણ લોકાર્પણ કરશે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-180965

a2afb26c47e403cc2562e1ce7e03a38ec9903620b6095633e11c9ea3cc3db553

guj

ગૃહ મંત્રાલય કેન્દ્રીય ગૃહ અને સહકારિતા મંત્રી, શ્રી અમિત શાહ 27 અને 28 ઓક્ટોબર, 2022ના રોજ હરિયાણાના સુરજકુંડ ખાતે 'રાજ્યોના ગૃહ મંત્રીઓના ચિંતન શિબિર'ની અધ્યક્ષતા કરશે પ્રધાનમંત્રી શ્રી નરેન્દ્ર મોદી 28 ઓક્ટોબર, 2022 ના રોજ ચિંતન શિબિરને વીડિયો કોન્ફરન્સિંગ દ્વારા સંબોધન કરશે ચિંતન શિબિરમાં રાજ્યોના ગૃહ પ્રધાનો અને કેન્દ્રશાસિત પ્રદેશોના લેફ્ટનન્ટ ગવર્નરો અને પ્રશાસકો ભાગ લેશે 'ચિંતન શિબિર'નો ઉદ્દેશ્ય પ્રધાનમંત્રી નરેન્દ્ર મોદીના સ્વતંત્રતા દિવસના ભાષણમાં જાહેર કરાયેલા "વિઝન 2047" અને પંચ પ્રણના અમલીકરણ માટે એક્શન પ્લાન તૈયાર કરવાનો છે. કોન્ફરન્સમાં સાયબર ક્રાઈમ મેનેજમેન્ટ માટે ઈકો-સિસ્ટમ વિકસાવવા, પોલીસ દળોનું આધુનિકીકરણ, ફોજદારી ન્યાય વ્યવસ્થામાં આઈટીનો ઉપયોગ વધારવો, જમીન સરહદ વ્યવસ્થાપન અને દરિયાઈ સુરક્ષા અને અન્ય આંતરિક સુરક્ષા જેવા મુદ્દાઓ પર ચર્ચા કરવામાં આવશે. '2047 સુધીમાં વિકસિત ભારત'ના લક્ષ્યને હાંસલ કરવા માટે 'નારી શક્તિ'ની ભૂમિકા મહત્વપૂર્ણ છે, મહિલાઓની સુરક્ષા અને તેમના માટે સુરક્ષિત વાતાવરણ બનાવવા પર વિશેષ ભાર મૂકવામાં આવશે. પરિષદનો ઉદ્દેશ્ય રાષ્ટ્રીય નીતિ ઘડતર અને બહેતર આયોજન અને સંકલનને સરળ બનાવવાનો પણ છે કોન્ફરન્સના પ્રથમ દિવસે હોમગાર્ડઝ, સિવિલ ડિફેન્સ, ફાયર પ્રોટેક્શન, એનિમી પ્રોપર કેન્દ્રીય ગૃહ અને સહકાર મંત્રી, શ્રી અમિત શાહ 27 અને 28 ઓક્ટોબર, 2022ના રોજ હરિયાણાના સૂરજકુંડ ખાતે રાજ્યોના 'ગૃહ મંત્રીઓની ચિંતન શિબિર'ની અધ્યક્ષતા કરશે. પ્રધાનમંત્રી શ્રી નરેન્દ્ર મોદી 28 ઓક્ટોબર, 2022ના રોજ વીડિયો કોન્ફરન્સ દ્વારા ચિંતન શિબિરને સંબોધન કરશે.. તમામ રાજ્યોના ગૃહ પ્રધાનો અને કેન્દ્રશાસિત પ્રદેશોના લેફ્ટનન્ટ ગવર્નરો અને પ્રશાસકોને બે દિવસીય ચિંતન શિબિરમાં ભાગ લેવા આમંત્રણ આપવામાં આવ્યું છે. રાજ્યના ગૃહ સચિવો, પોલીસ મહાનિર્દેશકો અને કેન્દ્રીય સશસ્ત્ર પોલીસ દળોના મહાનિર્દેશકો અને કેન્દ્રીય પોલીસ સંગઠનો પણ ચિંતન શિબિરમાં ભાગ લેશે. બે દિવસીય ચિંતન શિબિરનો ઉદ્દેશ્ય પ્રધાનમંત્રી શ્રી નરેન્દ્ર મોદીના સ્વતંત્રતા દિવસના ભાષણમાં જાહેર કરાયેલ "વિઝન 2047" અને 'પંચ પ્રણ'ના અમલીકરણ માટે એક એક્શન પ્લાન તૈયાર કરવાનો છે. ગૃહમંત્રીઓની પરિષદમાં સાયબર ક્રાઈમ મેનેજમેન્ટ માટે ઈકો-સિસ્ટમનો વિકાસ, પોલીસ દળોના આધુનિકીકરણ, ફોજદારી ન્યાય પ્રણાલીમાં આઈટીના વપરાશમાં વધારો, જમીન સરહદ વ્યવસ્થાપન અને દરિયાઈ સુરક્ષા અને અન્ય આંતરિક સુરક્ષા મુદ્દાઓ પર ચર્ચા કરવામાં આવશે. '2047 સુધીમાં વિકસિત ભારત'ના લક્ષ્યને હાંસલ કરવા માટે 'નારી શક્તિ'ની ભૂમિકા મહત્વપૂર્ણ છે અને મહિલાઓની સુરક્ષા અને તેમના માટે સુરક્ષિત વાતાવરણ બનાવવા પર વિશેષ ભાર મૂકવામાં આવશે. કોન્ફરન્સનો ઉદ્દેશ ઉપરોક્ત ક્ષેત્રોમાં રાષ્ટ્રીય નીતિ ઘડતર અને બહેતર આયોજન અને સંકલનને સરળ બનાવવાનો પણ છે. ‘ચિંતન શિબિર’માં છ સત્રોમાં વિવિધ વિષયો પર ચર્ચા કરવામાં આવશે. કોન્ફરન્સના પ્રથમ દિવસે હોમગાર્ડઝ, સિવિલ ડિફેન્સ, ફાયર પ્રોટેક્શન અને એનિમી પ્રોપર્ટી જેવા અનેક મહત્વના મુદ્દાઓ પર ચર્ચા કરવામાં આવશે. બીજા દિવસે, સાયબર સુરક્ષા, નશીલી દવઓની હેરફેર, મહિલા સુરક્ષા અને સરહદ વ્યવસ્થાપન જેવા અન્ય મહત્વપૂર્ણ મુદ્દાઓ પર ચર્ચા કરવામાં આવશે. કોન્ફરન્સમાં NDPS એક્ટ, NCORD, NIDAAN અને નશા મુક્ત ભારત અભિયાન સહિત ડ્રગ હેરફેરના મુદ્દાઓ પર ચિંતનનું આયોજન કરવામાં આવ્યું છે. લેન્ડ બોર્ડર મેનેજમેન્ટ અને કોસ્ટલ સિક્યોરિટીની થીમ હેઠળ સરહદોની સુરક્ષા અને સરહદી વિસ્તારોના વિકાસ અંગે ચર્ચા કરવામાં આવશે. ICJS અને CCTNS સિસ્ટમ્સ અને IT મોડ્યુલ - NAFIS, ITSSO, અને NDSO અને Cri-MAC નો ઉપયોગ કરીને ટેક્નોલોજી આધારિત તપાસ દ્વારા દોષિત ઠરાવવાનો દર વધારવા પર પણ ચર્ચા કરવામાં આવશે. સેફ સિટી પ્રોજેક્ટ, 112-સિંગલ ઇમરજન્સી રિસ્પોન્સ સિસ્ટમ, જિલ્લાઓમાં માનવ તસ્કરી વિરોધી એકમો, પોલીસ સ્ટેશનોમાં મહિલા હેલ્પ ડેસ્ક અને માછીમારો માટે બાયોમેટ્રિક ઓળખ કાર્ડ જેવી પહેલો પર પણ ચર્ચા કરવામાં આવશે. વિવિધ વિષયો પરના સત્રોનો હેતુ આ મુદ્દાઓ પર રાજ્ય સરકારોની ભાગીદારીને પ્રોત્સાહિત કરવાનો અને તેની ખાતરી કરવાનો છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 135

pib-287035

5b831ea50eb723091c257bfd95a53dcdeb9f669e1d17057c44a6cd28ec61d364

guj

પ્રધાનમંત્રીનું કાર્યાલય પ્રધાનમંત્રીએ રાષ્ટ્રપતિ ભવનમાં સંરક્ષણ રોકાણ સમારોહમાં હાજરી આપી પ્રધાનમંત્રી શ્રી નરેન્દ્ર મોદીએ નવી દિલ્હીમાં રાષ્ટ્રપતિ ભવનમાં સંરક્ષણ રોકાણ સમારોહમાં હાજરી આપી હતી. સમારોહમાં વીરતા પુરસ્કાર એનાયત કરવામાં આવ્યા હતા. એક ટ્વીટમાં, પ્રધાનમંત્રીએ કહ્યું; "આજે અગાઉ, ડિફેન્સ ઇન્વેસ્ટિચર સમારોહમાં હાજરી આપી હતી જ્યાં વીરતા પુરસ્કારો એનાયત કરવામાં આવ્યા હતા." SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-28917

5efb4543e1c4f572509adaeff868a0a033c89f233374a2e993ecc77374e6f3a5

guj

પ્રધાનમંત્રીનું કાર્યાલય ઝારખંડમાં રાંચી ખાતે આયુષ્માન ભારત – પીએમજેએવાયના શુભારંભ પ્રસંગે પ્રધાનમંત્રીના સંબોધનનો મૂળપાઠ ઝારખંડના રાજ્યપાલ શ્રીમતી દ્રૌપદી મુરમુજી, રાજ્યના ઊર્જાવાન લોકપ્રિય મુખ્યમંત્રી શ્રીમાન રઘુવર દાસ, કેન્દ્રમાં મંત્રી પરિષદના મારા સાથી શ્રીમાન જગત પ્રસાદ નડ્ડાજી, કેન્દ્રમાં મંત્રી પરિષદના મારા સાથી અને આ જ ધરતીના સંતાન શ્રીમાન સુદર્શન ભગતજી, કેન્દ્રમાં અમારા સાથી જયંત સિંહાજી, નીતિ આયોગના સદસ્ય ડૉક્ટર વી.કે. પોલ, રાજ્ય સરકારના મંત્રી રામચંદ્ર ચંદ્રમુંશી, સંસદમાં મારા સાથી શ્રીમાન રામટહલ ચૌધરીજી, વિધાયક શ્રીમાન રામકુમાર પાહણજી, અહિં ઉપસ્થિત તમામ મહાનુભવો અને વિશાળ સંખ્યામાં પધારેલા ઝારખંડના મારા વ્હાલા ભાઈઓ અને બહેનો. સાથીઓ, આજે આપણે સૌ આજે તે વિશેષ અવસરના સાક્ષી બની રહ્યા છીએ જેનું મૂલ્યાંકન ભવિષ્યમાં માનવતાની ખૂબ મોટી સેવાના રૂપમાં થવાનું નક્કી છે. આજે હું અહિં માત્ર ઝારખંડના વિકાસને ગતિ આપવા માટે જ નહીં, પરંતુ સમગ્ર ભારતમાં જે સપનું આપણા ઋષિ મુનીઓએ જોયું હતું, જે સપનું દરેક પરિવારનું હોય છે, અને આપણા ઋષિ મુનીઓએ સપનું જોયું હતું કે ‘સર્વે ભવન્તુ સુખિનઃ સર્વે સન્તુ નિરામયા:’. આપણા આ સદીઓ જુના સંકલ્પને આ જ શતાબ્દીમાં આપણે પૂર્ણ કરવાનો છે અને આજે તેનો એક બહુમૂલ્ય પ્રારંભ થવા જઈ રહ્યો છે. સમાજની છેલ્લી હરોળમાં જે માણસ ઉભો છે. ગરીબમાં ગરીબને પણ ઈલાજ મળે, સ્વાસ્થ્યની વધુ સારી સુવિધા મળે. આજે આ સપનાને સાકાર કરવા માટેનું એક ખૂબ મહત્વનું પગલું આ બિરસામુંડાની ધરતી પરથી ઉઠાવવામાં આવી રહ્યું છે. આજે સમગ્ર હિંદુસ્તાનનું ધ્યાન રાંચીની ધરતી પર છે. દેશના 400થી વધુ જિલ્લાઓમાં આવા જ મોટા સમારોહ ચાલી રહ્યા છે અને ત્યાંથી બધા જ લોકો આ રાંચીના ભવ્ય સમરોહને જોઈએ રહ્યા છે અને તેઓ પણ આના પછી ત્યાં આગળ આ જ કાર્યક્રમને આગળ વધારવાના છે. આજે અહિં મને બે મેડિકલ કોલેજનો પ્રારંભ કરવાનો અવસર મળ્યો. આપણા મુખ્યમંત્રીજી કહી રહ્યા હતા કે આઝાદીના 70 વર્ષની અંદર ત્રણ મેડિકલ કોલેજ, સાડા ત્રણસો વિદ્યાર્થી અને ચાર વર્ષમાં આઠ મેડિકલ કોલેજ, 1200 વિધાર્થીઓ. કામ કેવી રીતે થાય છે, કેટલા વ્યાપક પ્રમાણમાં થાય છે, લેટલી તીવ્ર ગતિએ થાય છે, હું નથી માનતો કે આનાથી મોટું બીજુ કોઈ ઉદાહરણ હવે કોઈને શોધવા જવાની જરૂર છે. ભાઈઓ બહેનો, આજે આયુષ્માન ભારતના સંકલ્પની સાથે પ્રધાનમંત્રી જન આરોગ્ય યોજના પીએમજેએવાય આજથી લાગુ થઇ રહી છે. આ યોજનાને પ્રત્યેક વ્યક્તિ પોત-પોતાની કલ્પના અનુસારનું નામ આપી રહ્યો છે. કોઈ તેને મોદી કેર કહી રહ્યા છે, કોઈ કહી રહ્યા છે કે ગરીબોની માટે યોજના છે. જુદા-જુદા નામોથી લોકો બોલાવી રહ્યા છે પરંતુ મારા માટે તો આ આપણા દેશના દરિદ્રનારાયણની સેવા કરવાનો એક મહામૂલો અવસર છે. ગરીબની સેવા કરવા માટે હું સમજુ છું કે આનાથી મોટો બીજો કોઈ કાર્યક્રમ ન હોઈ શકે, અભિયાન ન હોઈ શકે, યોજના ન હોઈ શકે. દેશના 50 કરોડથી વધુ ભાઈ બહેનોને પાંચ લાખ રૂપિયા સુધીની આરોગ્ય બાહેંધરી આપનારી દુનિયાની આ પ્રકારની સૌથી મોટી યોજના છે. સમગ્ર દુનિયામાં સરકારી પૈસે આટલી મોટી યોજના કોઈ પણ દેશમાં દુનિયામાં નથી ચાલી રહી. આ યોજનાના લાભાર્થીઓની સંખ્યા, જ્યારે આપણે અહિં બેસીએ છીએ ત્યારે કલ્પના નથી કરી શકતા. સમગ્ર યુરોપિયન સંઘ, 27-28 દેશોની જેટલી વસ્તી છે, તેટલા લોકોને ભારતમાં આયુષ્માન ભારત યોજનાનો લાભ મળવાનો છે. સંપૂર્ણ અમેરિકાની વસ્તી, સંપૂર્ણ કેનેડાની વસ્તી, સંપૂર્ણ મેક્સિકોની વસ્તી, આ ત્રણેય દેશોની વસ્તી ભેગી કરીએ અને જેટલી સંખ્યા બને છે તેનાથી પણ વધુ લોકોની આયુષ્માન ભારત યોજના વડે દેશના લોકોના આરોગ્યની ચિંતા થવાની છે. અને એટલા માટે હમણાં આપણા આરોગ્ય મંત્રી નડ્ડાજી જણાવી રહ્યા હતા કે આરોગ્ય જગતનું વિશ્વનું જે સૌથી વધુ માન્યતા પ્રાપ્ત મેગેઝીન છે, તે પણ આગળ વધીને વખાણ કરી રહ્યું છે કે હિન્દુસ્તાને એક ગેમ ચેન્જર, એક ખૂબ મોટી મહત્વાકાંક્ષી યોજનાને આગળ વધારવાનો નિર્ણય લીધો છે. અને મને વિશ્વાસ છે, અને મને પૂરો વિશ્વાસ છે કે આવનારા દિવસોમાં દુનિયામાં મેડિકલ ક્ષેત્રમાં કામ કરનારા લોકો આરોગ્યના સંબંધમાં જૂદી-જૂદી યોજનાઓના સંબંધમાં વિચારનારા લોકો, આરોગ્ય અને અર્થશાસ્ત્રની ચર્ચા કરનારા લોકો, આરોગ્ય અને આધુનિક સંસાધનોની ચર્ચા કરનારા લોકો, આરોગ્ય અને સામાન્ય માનવીની જિંદગીના બદલાવથી સમાજ જીવન પર પડનારા પ્રભાવની ચર્ચા કરનારા લોકો, ભલે તે સામાજિક વિજ્ઞાની હોય, કે પછી મેડિકલ સાયન્સની દુનિયાના લોકો હોય, કે અર્થશાસ્ત્રના લોકો હોય, દુનિયામાં હરેકને ભારતની આ આયુષ્માન ભારતની યોજનાનો અભ્યાસ કરવો પડશે, વિચારવું પડશે અને તેના આધાર પર દુનિયાની માટે કયું મોડલ બની શકે તેમ છે તેની માટે ક્યારેક ને ક્યારેક તો વિચારીને યોજનાઓ બનાવવી જ પડશે. હું આ યોજનાને મૂર્તરૂપ આપવામાં જે ટીમે કામ કર્યું છે, મારા તમામ સાથીઓએ જે કામ કર્યું છે, તે કામ નાનું નથી. છ મહિનાની અંદર દુનિયાની આટલી મોટી યોજના, જેની કલ્પનાથી લઈને કરિશ્મા કરીને દેખાડવા સુધીની યાત્રા માત્ર છ મહિનામાં. ક્યારેક સુશાસનની જે લોકો ચર્ચા કરતા હશે ને, એક ટીમ બનીને, એક વિઝનની સાથે, એક રોડમેપ લઈને, સમયબદ્ધ તેની પૂર્તિ કરીને અને 50 કરોડ લોકોને જોડીને, 13 હજાર દવાખાનાઓને જોડીને, છ મહિનાની અંદર આટલી મોટી યોજના આજે ધરતી પર લઈને આવવી, તે પોતાનામાં જ એક બહુ મોટી અજાયબી છે. અને હું એટલા માટે મારી સમગ્ર ટીમને આજે સાર્વજનિક રૂપે સવા સો કરોડ દેશવાસીઓની સામે મન ભરીને અભિનંદન પાઠવુ છુ, હૃદયપૂર્વક અભિનંદન આપુ છુ. અને મને વિશ્વાસ છે કે આ ટીમ હવે વધુ તાકાત સાથે અને વધુ સમર્પણની સાથે કામ કરશે કારણ કે અત્યાર સુધી તો પ્રધાનમંત્રી તેમની પાછળ લાગેલા રહેતા હતા, પરંતુ હવે 50 કરોડ ગરીબોના આશીર્વાદ તેમની સાથે છે. ને જ્યારે 50 કરોડ ગરીબોના આશીર્વાદ આ ટીમની સાથે હોય, ગામડામાં બેઠેલ આશા વર્કર પણ મન દઈને આ કામને પૂરું કરવામાં લાગી જશે, તેને યશસ્વી બનાવીને રહેશે, એ મારો સંપૂર્ણ વિશ્વાસ છે. સાથીઓ, ગરીબોને આરોગ્યનું આ જે સુરક્ષા કવચ પ્રાપ્ત થઇ રહ્યું છે, તેને સમર્પિત કરતા હું ભગવાનને પણ પ્રાર્થના કરું છું, યોજના તો સારી છે, દરેકની માટે છે, પરંતુ શું કોઈ દવાખાનાનું ઉદઘાટન કરવા જાય અને એવું કહી શકે છે કે તમારું દવાખાનું હંમેશા ભરેલું રહે? કોઈ નથી કહી શકતું. હું તો દવાખાનાનું ઉદઘાટન કરવા જઈશ તો કહીશ કે તમારું દવાખાનું હંમેશા ખાલી રહે. આજે આયુષ્માન ભારત યોજનાનો આરંભ કરતી વખતે પણ હું ભગવાનને એ જ પ્રાર્થના કરીશ કે મારા દેશના કોઈ પણ ગરીબને તેના પરિવારમાં એવી કોઈ મુસીબત ન આવે જેથી કરીને આ યોજના માટે દવાખાનાના દરવાજે જવાની મજબૂરી આવી પડે. કોઈને પણ જીવનમાં આવી ખરાબ હાલત ન થવી જોઈએ. અને તેના માટે પણ ઉત્તમ સ્વાસ્થ્ય માટે પણ આપણે પરમાત્માને પ્રાર્થના કરીએ છીએ અને જો કોઈ મુસીબત આવી તો આયુષ્માન ભારત તમારા ચરણોમાં હાજર છે. જો દુર્ભાગ્યે તમારા જીવનમાં બીમારીનું દુષ્ચક્ર આવ્યું તો તમારે પણ દેશના ધનવાન માણસો જે રીતે આરોગ્યની સેવા પ્રાપ્ત કરી શકે છે, હવે મારા દેશનો ગરીબને પણ તે જ સેવાઓ ઉપલબ્ધ થવી જોઈએ. મારા દેશના ગરીબને પણ તે તમામ સુવિધાઓ ઉપલબ્ધ થવી જોઈએ જે દેશના કોઈ ધનવાનને મળે છે. ભાઈઓ અને બહેનો, આ યોજના આજથી લાગુ થઇ છે પરંતુ કારણ કે આટલી મોટી યોજના હતી એટલે ટ્રાયલ કરવી પણ જરૂરી હતી. ટેકનોલોજી કામ કરશે કે નહીં કરે, જે આરોગ્ય મિત્ર બનાવ્યા છે તેઓ સરખી રીતે કામ કરી શકશે કે નહીં કરી શકે, દવાખાનાઓ જે પહેલા કામ કરતા હતા તેમને બદલીને સારા કરીએ કે નહીં અને એટલા માટે છેલ્લા કેટલાક દિવસોથી દેશના જૂદા-જૂદા જિલ્લાઓમાં આની ટ્રાયલ ચાલી રહી હતી. અને મને વિશ્વાસ છે કે દેશને સાચા અર્થમાં સ્વાસ્થ્યનો અધિકાર આપવાનું આ અભિયાન પોતાના દરેક ઉદ્દેશ્યમાં સફળ રહેશે. સ્વાસ્થ્ય સેવાના ક્ષેત્રને વધુ મજબૂત કરશે. સાથીઓ, આયુષ્માન ભારત યોજનાથી એક વિશેષ અવસર પણ જોડાયેલો છે. જ્યારે 14 એપ્રિલના રોજ છત્તીસગઢના બસ્તરના જંગલોમાંથી મેં તેના પ્રથમ તબક્કાનો પ્રારંભ કર્યો હતો, આરોગ્ય કેન્દ્રના કામનો પ્રારંભ કર્યો હતો, તે બાબા સાહેબ આંબેડકરની જયંતી હતી. આજે જ્યારે બીજો મહત્વપૂર્ણ તબક્કો આગળ વધી રહ્યો છે તો આજે પંડિત દીનદયાળ ઉપાધ્યાયજીની જન્મ જયંતી 25 સપ્ટેમ્બરને ધ્યાનમાં રાખીને બે દિવસો પૂર્વે આજે આ કાર્યક્રમનો પ્રારંભ કરવામાં આવી રહ્યો છે. આજે રવિવાર હતો, મને પણ અનુકુળતા હતી અને એટલા માટે અમે બે દિવસ અગાઉ તેને કર્યો. પરંતુ આજે એક બીજો પણ મહત્વપૂર્ણ અવસર છે. આજે જે ધરતી, જે નામને લઈને ઊર્જાની અનુભૂતિ થાય છે, ચેતનવંત બની જઈએ છીએ, જેના દરેક શબ્દમાં જગાડવાનું સામર્થ્ય રહેલું છે, એવા રાષ્ટ્ર કવિ દિનકરની પણ જયંતી છે. અને એટલા માટે તે મહાપુરુષોના આશીર્વાદની સાથે સમાજના દરેક પ્રકારના ભેદભાવને દુર કરવા માટે અને જેમણે જીવનભર ગરીબો માટે વિચાર્યું, ગરીબો માટે જીવ્યા, ગરીબોની ગરિમા માટે પોતાની જાતને ખપાવી દીધી, એવા મહાપુરુષોના સ્મરણ કરીને આજે દેશને આ યોજના અમે આપી રહ્યા છીએ. દેશમાં વધુ સારો ઈલાજ કેટલાક લોકો સુધી જ સીમિત ન હોય. તમામને ઉત્તમ ઈલાજ મળે. એ જ ભાવના સાથે આજે આ યોજના દેશને સમર્પિત કરવામાં આવી રહી છે. ભાઈઓ અને બહેનો, આપણા દેશના આરોગ્ય ક્ષેત્રની જ્યારે વાત આવે છે તો કહેવામાં આવે છે કે ભારતમાં જો કોઈના ઈલાજ પર 100 રૂપિયા ખર્ચ થઇ રહ્યા છે તો તેમાં 60 રૂપિયાથી વધુનો બોજ તે પરિવાર અને તે વ્યક્તિ પર જાય છે. તેણે બચાવેલું છે તે બધું જ બીમારીમાં જતું રહે છે. કમાણીનો મોટો ભાગ આવા જ ખર્ચાઓ થવાના કારણે દર વર્ષે લાખો લોકો ગરીબીમાંથી બહાર નીકળવાની તૈયારીમાં હોય છે પરંતુ એક બીમારી ફરીથી એકવાર તેમને ગરીબીમાં પાછા લઇ જાય છે. આ જ હાલતને બદલવા માટે અમે આ બીડું ઉપાડ્યું છે. ભાઈઓ બહેનો, ગરીબી હટાવોના નારા, દેશ આઝાદ થયો ત્યારથી આપણે સાંભળતા આવ્યા છીએ. ગરીબોની આંખોમાં ધૂળ નાખનારા, ગરીબોના નામની માળાઓ જપતા રહેનારા લોકો આજથી 30-40-50 વર્ષ પહેલા ગરીબોના નામ પર રાજનીતિ કરવાને બદલે ગરીબોના સશક્તિકરણ પર જોર આપતા તો દેશ, આજે જે હિન્દુસ્તાન દેખાઈ રહ્યું છે તેવું ન હોત. તેમણે ગરીબો વિષે વિચારવામાં ભૂલ કરી છે. આ મૂળભૂત ભૂલના લીધે દેશને આજે ભોગવવું પડી રહ્યું છે. તેમણે એ ન વિચાર્યું કે, ગરીબ કંઈક ને કઈક માંગે છે. ગરીબને કંઈક મફતમાં આપી દો, તેને જોઈએ છે, એ જ તેમની સૌથી મોટી ખોટી વિચારધારા હતી. ગરીબ જેટલો સ્વાભિમાની હોય છે, કદાચ તે સ્વાભિમાનને માપવા માટે તમારી પાસે કોઈ ત્રાજવું નહીં હોય. મે ગરીબીને જીવી છે, હું ગરીબીમાંથી ઉછરીને મોટો થઈને નીકળ્યો છું. મે ગરીબોની અંદરના સ્વાભિમાનને મન ભરીને જીવ્યું છે. આ એ જ સ્વાભિમાન છે કે જે ગરીબી સામે લડવાની તાકાત પણ આપે છે. ગરીબીની હાલતમાં પણ જીવવાની તાકાત પણ આપે છે. પરંતુ ન તો ક્યારેય ગરીબના સ્વાભિમાનને સમજવાનો પ્રયાસ કરવામાં આવ્યો અને ન તો ગરીબના સપનાઓને સાકાર કરવા માટે તેના ઈરાદાઓને સમજવાની કોશિશ કરવામાં આવી અને એટલા માટે દરેક ચૂંટણીઓમાં ટુકડાઓ ફેંકો, પોતાનો રાજનૈતિક અપેક્ષા સાધો, બસ આ જ રમત ચાલતી રહી. અમે બીમારીના મૂળને પકડ્યું છે. દેશ ગરીબીમાંથી મુક્તિ તરફ તીવ્ર ગતિએ આગળ વધી રહ્યો છે. પાછલા દિવસોમાં એક આંતરરાષ્ટ્રીય સંસ્થાએ કહ્યું- બે ત્રણ વર્ષની અંદર અંદર દેશમાં પાંચ કરોડ પરિવારો અતિ ગરીબીમાંથી બહાર આવી ગયા છે. ભાઈઓ બહેનો, આ એટલા માટે સંભવ થઇ શક્યું છે કારણ કે ગરીબોનું સશક્તિકરણ, એમ્પાવરમેન્ટ ઑફ પુઅર, આ વાત પર જોર આપવામાં આવી રહ્યું છે. અને એટલા માટે જો ઘર મળે છે તો તે માં જિંદગીમાં આત્મવિશ્વાસની સાથે બીજાની બરાબરીમાં ઉભી રહે છે. જ્યારે ગરીબનું બેંકમાં ખાતું ખુલે છે તો તે પણ આત્મસમ્માનનો અનુભવ કરે છે. પૈસા બચાવવાનો ઈરાદો નક્કી કરી લે છે. જ્યારે ગરીબનું રસીકરણ થાય છે, પોષણ મિશનનો લાભ મળે છે તો ગરીબ પણ સશક્તિકરણ તરફ આગળ વધે છે. તમે જોયું હશે, હમણાં એશિયાઇ રમતોત્સવ થયો, એશિયાઇ રમતોત્સવમાં એવોર્ડ લાવનાર કોણ હતા? ગોલ્ડ મેડલ લાવનારા કોણ હતા? ભારતને નવી નવી સન્માનજનક સ્થિતિ અપાવનારા કોણ હતા? મોટા ભાગના બાળકો, છોકરો હોય કે છોકરી, નાના ગામડામાં જન્મેલા, ગરીબના ઘરમાં પેદા થયેલા, કુપોષણની જિંદગીમાંથી ગુજારો કરીને ઉછરેલા, પરંતુ મોકો મળ્યો તો હિંદુસ્તાનનું નામ રોશન કરીને આવી ગયા. ગરીબમાં પણ તે તાકાત પડેલી છે, તેને ઓળખવી જરૂરી છે. અને એટલા માટે આપણી બધી યોજનાઓ ગરીબોના સશક્તિકરણ માટેની છે. દેશમાં એક ઘણો મોટો બીજો બદલાવ આવ્યો છે. દેશમાં બધી નીતિઓ માત્ર અને માત્ર વોટ બેંકોની રાજનીતિને આધાર બનાવીને કરવામાં આવી છે. કઈ જાતિને ફાયદો મળશે, જે જાતિ પાસેથી ચૂંટણી જીતવાની બાહેંધરી મળશે. કયા સંપ્રદાયના લોકોને ફાયદો મળશે, જે સંપ્રદાયના લોકો પાસેથી વોટ ભેગા કરવાની સંભાવના વધશે. પછી તે પ્રાદેશિક વિકાસનો માપદંડ હોય, કે પછી તે સામાજિક બદલાવનો માપદંડ હોય, ભલે તે સાંપ્રદાયિક તણાવોમાંથી મુક્તિનો રસ્તો હોય, પહેલા સરકારોએ માત્ર અને માત્ર વોટ બેંકની રાજનીતિ અંતર્ગત સમાજની તાકાત વધારવાને બદલે રાજનૈતિક દળોની તાકાત વધારવા માટે સરકારી ખજાનાઓનો ઉપયોગ કર્યો. અને સરકારી ખજાનાઓને ભરપુર માત્રામાં લુંટવામાં આવ્યા. અમે તે રસ્તો છોડી દીધો છે. અમે ઈચ્છીએ છીએ કે દેશ ક્યારેય પણ તે રસ્તે પાછો ના ફરે. અમારો મંત્ર રહ્યો છે ‘સૌનો સાથ સૌનો વિકાસ.’ સંપ્રદાયના આધાર પર આયુષ્માન ભારત યોજના નહિ ચાલે. જાતિના આધાર પર આયુષ્માન ભારત ચાલે. ઊંચ નીચના ભેદભાવના આધાર પર આયુષ્માન ભારત નહીં ચાલે. ‘સૌનો સાથ સૌનો વિકાસ’ કોઈ પણ જાતિમાંથી હોય, કોઈ પણ બિરાદરીમાંથી હોય, કોઈપણ વિસ્તારમાંથી હોય, કોઈ પણ સંપ્રદાયમાંથી હોય, ભગવાનને માનતા હોય – ન માનતા હોય, મંદિરમાં જતા હોય, મસ્જીદમાં જતા હોય, ગુરુદ્વારામાં જતા હોય, ચર્ચમાં જતા હોય, કોઈ ભેદભાવ નહીં. દરેકને આયુષ્માન ભારત યોજનાનો લાભ મળશે અને એ જ છે ‘સૌનો સાથ સૌનો વિકાસ’. સાથીઓ, આ યોજના કેટલી વ્યાપક છે - તેનું અનુમાન એ વાતથી લગાવી શકાય તેમ છે કે કેન્સર, હૃદયની બીમારી, કીડની અને લીવરની બીમારી, ડાયાબિટીસ સહિત 1300થી વધુ બીમારીઓને, તેમના ઈલાજને આ યોજનામાં સામેલ કરવામાં આવ્યા છે. એક હજાર ત્રણસો – આ ગંભીર બીમારીઓનો ઈલાજ સરકારી નહીં પરંતુ દેશના ખાનગી દવાખાનાઓમાં પણ સુલભ હશે. પાંચ લાખ સુધીનો જે ખર્ચ થશે, તેમાં દવાખાનામાં ભરતી થવા સિવાય જરૂરી તપાસ, દવાઓ, ભરતી થતા પહેલાનો ખર્ચ અને ઈલાજ પૂરો થવા સુધીનો ખર્ચ, તેમાં સામેલ છે. જો કોઈને પહેલાથી કોઈ બીમારી છે તો તે બીમારીનો પણ ખર્ચ આ યોજના દ્વારા ઉઠાવવામાં આવશે. એટલું જ નહીં, દેશભરના દરેક લાભાર્થીને સરખી રીતે તેનો લાભ પહોંચાડી શકાય, તેની પણ પ્રભાવક વ્યવસ્થા કરવામાં આવી છે. તમારે ઈલાજની માટે ભટકવું નહીં પડે, તેને ધ્યાનમાં રાખતા વ્યવસ્થાઓ ઉભી કરવામાં આવી છે. બધું જ ટેકનોલોજીના માધ્યમથી સુનિશ્ચિત કરવાનો પ્રયાસ કરવામાં આવી રહ્યો છે. કોઈ જરૂરિયાતમંદ રહી ન જાય તેની સમીક્ષા સતત ચાલી રહી છે. તમારે આ યોજનામાં કોઈ પ્રકારની નોંધણી કરાવવાની જરૂર નથી. તમને જે ઈ-કાર્ડ મળી રહ્યું છે તે જ તમારી માટે પુરતું છે. ઈ-કાર્ડમાં તમને લગતી બધી જ જાણકારીઓ હશે. તેની માટે તમારે તમામ કાગળની કાર્યવાહીના ચક્કરમાં પણ હવે પડવાની જરૂર નથી. તેના સિવાય એક ટેલીફોન નંબર અને હું માનું છું કે તેને યાદ રાખવો જોઈએ તમારે લોકોએ. મારા તમામ ગરીબ પરિવારોને ખાસ આગ્રહ કરું છું, આ નંબરને જરૂરથી યાદ રાખો – 14555, એક ચાર પાંચ પાંચ પાંચ, આ નંબર પર તમે જાણકારી લઇ શકો છો કે તમારું આ યોજનામાં નામ છે કે નથી. તમારા પરિવારનું નામ છે કે નથી. તમેન શું સમસ્યા છે, કયો લાભ મળી શકે તેમ છે, આ બધી જ વસ્તુઓ, અથવા તો તમારી નજીકમાં જે કોમન સર્વિસ સેન્ટર છે, આજે દેશમાં ત્રણ લાખ કોમન સર્વિસ સેન્ટર છે, તે ત્રણ લાખ સેન્ટર માટે કોઈએ પણ બે ત્રણ કિલોમીટરથી વધુ દૂર નહીં જવું પડે. તેઓ ત્યાં જઈને પણ ત્યાંથી પોતાની જાણકારીઓ લઇ શકે છે. સાથીઓ, આ વ્યવસ્થાઓની સાથે જ બે અન્ય મોટા સહાયક આસપાસ હશે. એક – તમારા ગામની આશા અને એએનએમ બહેન, અને બીજા – દરેક દવાખાનામાં તમારી મદદ માટે ઉપસ્થિત રહેનારા પ્રધાનમંત્રી આરોગ્ય મિત્ર. આ પ્રધાનમંત્રી આરોગ્ય મિત્ર દવાખાનામાં ભરતી થવા પહેલાથી લઈને ઈલાજ પછી સુધી તમને યોજનાનો લાભ પ્રાપ્ત કરાવવામાં તમારો સંપૂર્ણ સહયોગ આપશે. દેશને આયુષ્માન બનાવવામાં લાગેલા અમારા આ સમર્પિત સાથીઓ તમામ સાચી જાણકારી તમારા સુધી પહોંચાડશે. સાથીઓ, આયુષ્માન ભારતનું આ મિશન સાચા અર્થમાં એક ભારત, બધાને એક રીતના ઉપચારની ભાવનાને મજબૂત કરે છે. જે રાજ્યો આ યોજના સાથે જોડાયેલા છે, તેમાં રહેનારા વ્યક્તિઓ જો તે રાજ્યની બહાર ક્યાય જઈ રહ્યા છે અને ત્યાં અચાનક જરૂર પડી ગઈ તો પણ આ યોજનાનો લાભ તેઓ બીજા રાજ્યમાં પણ લઇ શકે છે. અત્યાર સુધી આ યોજનાથી દેશભરના 13 હજારથી વધુ દવાખાનાઓ પણ આ યોજનામાં અમારા સાથી બની ચુક્યા છે. આવનારા સમયમાં બીજા પણ અન્ય દવાખાનાઓ આ મિશનનો ભાગ બનવાના છે. એટલું જ નહીં, જે દવાખાનાઓ સારી સેવાઓ આપશે, ખાસ કરીને ગામડાના દવાખાનાઓ, તો તેમને સરકાર દ્વારા મદદ પણ આપવામાં આવશે. ભાઈઓ અને બહેનો, આયુષ્માન ભારત યોજનાનું લક્ષ્ય આર્થિક સુવિધા આપવાનું તો છે જ, સાથે સાથે એવી વ્યવસ્થા પણ ઉભી કરવામાં આવી રહી છે કે જેનાથી તમારે ઘરની પાસે જ ઈલાજની શ્રેષ્ઠ સુવિધાઓ મળી જશે. સાથીઓ આજે અહિંયાં આગળ 10 આરોગ્ય કેન્દ્રોનો પણ શુભારંભ કરવામાં આવ્યો છે. હવે ઝારખંડમાં આશરે 40 આવા કેન્દ્રો કામ કરી રહ્યા છે અને દેશભરમાં તે આશરે બે અઢી હજાર સુધી પહોંચી ચુક્યા છે. આગામી ચાર વર્ષમાં દેશભરમાં આવા દોઢ લાખ આરોગ્ય કેન્દ્રો તૈયાર કરવાનું લક્ષ્ય છે. ભાઈઓ અને બહેનો, આ આરોગ્ય અને કલ્યાણ કેન્દ્રો આયુષ્માન ભારતનો એક મહત્વનો હિસ્સો છે. આ કેન્દ્રોમાં નાની બીમારીઓનો ઈલાજ, તેના ઈલાજ માટે દવાઓતો ઉપલબ્ધ હશે જ, સાથે જ અહિં અનેક નિશુલ્ક ટેસ્ટ પણ કરાવવાની વ્યવસ્થા કરવામાં આવી રહી છે. તેનાથી ગંભીર બીમારીઓના લક્ષણોની ઓળખ પહેલા જ કરવામાં મદદ મળશે. સાથીઓ, સરકાર દેશના સ્વાસ્થ્ય ક્ષેત્રને સુધારવા માટે ટુકડે-ટુકડે નહીં પરંતુ સંપૂર્ણતા સાથે એક સમગ્રતયા પદ્ધતિએ કાર્ય કરી રહી છે. દરેક નિર્ણય, દરેક નીતિ એક બીજાની સાથે જોડાયેલી છે. એક બાજુ સરકાર સસ્તી આરોગ્ય કાળજી પર ધ્યાન આપી રહી છે તો સાથે જ અવરોધાત્મક આરોગ્ય કાળજી પર પણ ભાર મૂકવામાં આવી રહ્યો છે. યોગ હોય, સ્વચ્છ ભારત અભિયાન હોય, ખુલ્લામાં શૌચમુક્ત ગામ બનાવવાનું અભિયાન હોય, આ બધા જ માધ્યમો તે કારણોને દુર કરવાના પ્રયાસો કરવામાં આવી રહ્યા છે જેનાથી ગંભીર બીમારીઓ હોય છે. તમે હમણાં જ વાંચ્યું હશે કે સ્વચ્છ ભારત મિશનના લીધે ત્રણ લાખ બાળકોનું જીવન બચવાની સંભાવના ઉત્પન્ન થઇ છે. નવજાત બાળકોનું જીવન બચાવવા સાથે જોડાયેલ આંકડા હોય કે પછી પ્રસૂતા માતાઓને, દેશ ખૂબ ઝડપ ની સાથે આજે સ્વસ્થ ભારત બનવાની દિશામાં પગલા ભરવામાં આવી રહ્યા છે. સરકાર દ્વારા રાષ્ટ્રીય પોષણ મિશન જેવા અભિયાન પણ શરુ કરવામાં આવ્યા છે જેથી કરીને શરૂઆતના દિવસોથી જ શરીરને કુપોષિત થવાથી રોકવામાં આવી શકે. વળી મેડિકલ ફિલ્ડના માનવ સંસાધનને વધારવા પર પણ સતત કાર્ય કરવામાં આવી રહ્યું છે. અનુમાન છે કે આયુષ્માન ભારતના લીધે આવનારા ત્રણ વર્ષોમાં દેશમાં લગભગ અઢી હજાર નવા સારી ગુણવત્તાવાળા આધુનિક દવાખાના બનશે. તેમાંથી મોટાભાગના ટાયર 2, ટાયર 3, નાના-નાના કસબાઓમાં બનશે. અને તેના કારણે મધ્યમ વર્ગીય પરિવારો માટે એક નવા વ્યવસાયનું ક્ષેત્ર ખુલવાનું છે. રોજગારના નવા અવસરો ઉત્પન્ન થવાના છે. એટલું જ નહીં, આ સમગ્ર પ્રક્રિયામાં મેડિકલ સેવાઓની સાથે સાથે વીમા, ટેકનીકલ કૌશલ્ય, કોલ સેન્ટર, વ્યવસ્થાપન, દવા ઉત્પાદન, સાધન નિર્માણ જેવા અનેક ક્ષેત્રોમાં લાખો કરોડો રોજગારની પણ સંભાવનાઓ પેદા થવા જઈ રહી છે. તેની સાથે સાથે મેડિકલ ક્ષેત્રની સાથે જોડાયેલા સ્ટાર્ટ અપની માટે પણ નવા અવસરો બનશે. લાખોની સંખ્યામાં ડૉક્ટર, નર્સ, હોસ્પિટલ મેનેજમેન્ટ સાથે જોડાયેલા લોકોને આ વ્યવસ્થાઓને ચલાવવાનો, તેની સાથે જોડાવાનો અવસર મળશે. એટલે કે એક ઘણો મોટો મોકો દેશના નિમ્ન મધ્યમ વર્ગ, મધ્યમ વર્ગની માટે પણ છે. દેશના ગામડાઓ, કસબાઓ, ટાયર 1, ટાયર 2 શહેરોમાં આરોગ્યને લગતા માળખાગત બાંધકામને મજબૂત કરવા માટે, તેને આધુનિક બનાવવા માટે સરકાર સતત કામ કરી રહી છે. વીતેલા ચાર વર્ષોમાં દેશમાં 14 નવા એમ્સને સ્વીકૃતિ આપવામાં આવી છે. પ્રધાનમંત્રી સ્વાસ્થ્ય સુરક્ષા યોજના અંતર્ગત દરેક રાજ્યમાં ઓછામાં ઓછા એક એમ્સને બનાવવાનું કામ કરવામાં આવી રહ્યું છે. તેની સાથે જ દેશમાં વર્તમાન સમયમાં 82 નવી સરકારી મેડિકલ કોલેજો આજે બનાવવામાં આવી રહી છે. સરકારનો જે ભાર છે દેશની ત્રણ સંસદીય કે ચાર સંસદીય બેઠકોની વચ્ચે ઓછામાં ઓછી એક મેડિકલ કોલેજ જરૂરથી હોય. એ જ પ્રયાસ અંતર્ગત આજે અહિં પણ 600 કરોડથી વધુના ખર્ચાથી બનનારી બે મેડિકલ કોલેજનો શિલાન્યાસ કરવામાં આવ્યો છે. કોડરમામાં અને ચાયબાસામાં બનનારી આ મેડિકલ કોલેજમાં આશરે 400 પથારીની નવી સુવિધા જોડાવાની છે. ભાઈઓ અને બહેનો, વીતેલા ચાર વર્ષોમાં દેશભરમાં મેડિકલના લગભગ 25 હજાર અન્ડર ગ્રેજ્યુએટ અને પોસ્ટ ગ્રેજ્યુએટ નવી બેઠકો જોડવામાં આવી છે. સરકારનું લક્ષ્ય છે કે આવનારા ચાર પાંચ વર્ષો દરમિયાન દેશમાં એક લાખ નવા ડૉક્ટર તૈયાર કરવાની ક્ષમતા વિકસિત થાય. એટલે કે ભવિષ્યની જરૂરિયાતોને ધ્યાનમાં રાખીને માળખાગત સુવિધા અને માનવ સંસાધન, બંને પર ધ્યાન આપવામાં આવી રહ્યું છે. સાથીઓ, દીનદયાળ ઉપાધ્યાયજી કહેતા હતા કે શિક્ષણની જેમ જ સ્વાસ્થ્ય પર થનારો ખર્ચ એ ખર્ચ નહીં રોકાણ હોય છે. સારું શિક્ષણ અને કૌશલ્યના અભાવમાં સમાજ અને દેશનો વિકાસ શક્ય નથી. તે જ રીતે નાગરિક સ્વસ્થ હોય, તો સશક્ત રાષ્ટ્રનું નિર્માણ નથી થઇ શકતું. સાથીઓ, હું સંપૂર્ણ રીતે આશ્વસ્ત છું કે આ યોજના સાથે જોડાયેલ દરેક વ્યક્તિના પ્રયાસો વડે આરોગ્ય મિત્ર અને આશા, એએનએમ બહેનોના સહયોગ સાથે, દરેક ડૉક્ટર, દરેક નર્સ, દરેક કર્મચારી, દરેક સર્વિસ પ્રોવાઇડરની સમર્પિત ભાવના વડે આપણે આ યોજનાને સફળ બનાવી શકીશું, એક સ્વસ્થ રાષ્ટ્રનું નિર્માણ કરી શકીશું. નવું ભારત સ્વસ્થ હોય, નવું ભારત સશક્ત હોય, આપ સૌ તંદુરસ્ત રહો, આયુષ્માન રહો. એ જ કામના સાથે હું પ્રધાનમંત્રી જન આરોગ્ય યોજના આજે રાંચીની ધરતી પરથી, ભગવાન બિરસા મુંડાની ધરતી પરથી સવા સો કરોડ દેશવાસીઓના ચરણોમાં સમર્પિત કરું છું. આપ સૌનો ખૂબ-ખૂબ આભાર! ભારત માતાની – જય ભારત માતાની - જય ભારત માતાની - જય હું કહીશ આયુષ્માન, તમે કહો ભારત આયુષ્માન – ભારત આયુષ્માન – ભારત આયુષ્માન – ભારત આયુષ્માન – ભારત આયુષ્માન – ભારત ખૂબ ખૂબ આભાર! RP (Visitor Counter : 454

pib-219975

6c2cecfe5e46bfcfc73ebaaddaedfe308d6d57a6f501056c57003249fe2ce1a9

guj

પ્રધાનમંત્રીનું કાર્યાલય પ્રધાનમંત્રીએ જલ જીવન મિશન હેઠળ હરઘર જલ ઉત્સવને વીડિયો સંદેશ દ્વારા સંબોધન કર્યું દેશના 10 કરોડ ગ્રામીણ ઘરોને પાઇપ દ્વારા સ્વચ્છ પાણીની સુવિધા સાથે જોડવામાં આવ્યા છે ગોવા પ્રથમ હરઘર જલ પ્રમાણિત રાજ્ય બન્યું દાદરા નગર હવેલી અને દમણ અને દીવ આ સિદ્ધિ હાંસલ કરનાર પ્રથમ કેન્દ્રશાસિત પ્રદેશ બન્યા છે દેશના વિવિધ રાજ્યોમાં એક લાખ ગામડાઓ ODF પ્લસ બન્યા છે "અમૃતકાળની આનાથી સારી શરૂઆત ન હોઈ શકે" “જેને દેશની પરવા નથી, તેઓને દેશના વર્તમાન કે ભવિષ્યને બગાડવાની ચિંતા નથી. આવા લોકો ચોક્કસપણે મોટી વાતો કરી શકે છે, પરંતુ પાણી માટે ક્યારેય મોટી દ્રષ્ટિ સાથે કામ કરી શકતા નથી. "7 દાયકામાં માત્ર 3 કરોડ પરિવારોની સરખામણીએ માત્ર 3 વર્ષમાં 7 કરોડ ગ્રામીણ પરિવારો પાઈપથી પાણીથી જોડાયેલા છે" "આ એ જ માનવ-કેન્દ્રીત વિકાસનું ઉદાહરણ છે, જેની વાત મેં આ વખતે લાલ કિલ્લા પરથી કરી હતી" "જલ જીવન અભિયાન એ માત્ર એક સરકારી યોજના નથી, પરંતુ તે સમુદાય દ્વારા, સમુદાય માટે ચલાવવામાં આવતી યોજના છે" "જનશક્તિ, મહિલા શક્તિ અને ટેકનોલોજીની શક્તિ જલ જીવન મિશનને શક્તિ આપી રહી છે" પ્રધાનમંત્રી શ્રી નરેન્દ્ર મોદીએ આજે જલ જીવન મિશન અંતર્ગત હરઘર જલ ઉત્સવને વીડિયો સંદેશ દ્વારા સંબોધન કર્યું હતું. આ ઘટના પણજી ગોવા ખાતે બની હતી. ગોવાના મુખ્યમંત્રી શ્રી પ્રમોદ સાવંત, કેન્દ્રીય મંત્રી શ્રી ગજેન્દ્ર સિંહ શેખાવત આ પ્રસંગે હાજર હતા. પ્રધાનમંત્રીએ જન્માષ્ટમીના શુભ અવસર પર શ્રી કૃષ્ણ ભક્તોને શુભેચ્છા પાઠવી હતી. શરૂઆતમાં, પ્રધાનમંત્રીએ અમૃતકાળમાં ભારત જે વિશાળ લક્ષ્યો પર કામ કરી રહ્યું છે, જે આજે પૂરા કરવામાં આવ્યા છે તેનાથી સંબંધિત ત્રણ મહત્વપૂર્ણ લક્ષ્યો પ્રત્યે પ્રત્યેક ભારતીયના ગર્વની વાત કરી હતી. તેમણે કહ્યું, “સૌપ્રથમ, આજે દેશના 10 કરોડ ગ્રામીણ પરિવારોને પાઇપ દ્વારા સ્વચ્છ પાણીની સુવિધા સાથે જોડવામાં આવ્યા છે. દરેક ઘર સુધી પાણી પહોંચાડવાના સરકારના અભિયાનની આ એક મોટી સફળતા છે. 'સબકા પ્રયાસ'નું આ એક ઉત્તમ ઉદાહરણ છે. બીજું, તેમણે ગોવાને પ્રથમ હરઘર જલ પ્રમાણિત રાજ્ય બનવા બદલ અભિનંદન પાઠવ્યા હતા જ્યાં દરેક ઘર પાઈપથી પાણી સાથે જોડાયેલું છે. તેમણે દાદરા નગર હવેલી અને દમણ અને દીવને આ સિદ્ધિ હાંસલ કરનાર પ્રથમ કેન્દ્રશાસિત પ્રદેશ તરીકે પણ સ્વીકાર્યું. પ્રધાનમંત્રીએ લોકો, સરકાર અને સ્થાનિક સ્વરાજ્યની સંસ્થાઓની તેમના પ્રયાસો માટે પ્રશંસા કરી હતી. તેમણે માહિતી આપી હતી કે ઘણા રાજ્યો ટૂંક સમયમાં આ યાદીમાં સામેલ થવા જઈ રહ્યા છે. ત્રીજી સિદ્ધિ, અંગે પ્રધાનમંત્રીએ માહિતી આપી હતી કે દેશના વિવિધ રાજ્યોમાં એક લાખ ગામડાઓ ODF પ્લસ બન્યા છે. થોડા વર્ષો પહેલા દેશને ખુલ્લામાં શૌચ મુક્ત જાહેર કર્યા પછી, આગામી ઠરાવ ગામડાઓ માટે ODF પ્લસ દરજ્જો પ્રાપ્ત કરવાનો હતો એટલે કે ત્યાં સામુદાયિક શૌચાલય, પ્લાસ્ટિક કચરો વ્યવસ્થાપન, ગ્રે વોટર મેનેજમેન્ટ અને ગોબરધન પ્રોજેક્ટ્સ હોવા જોઈએ. વિશ્વ જે જળ સુરક્ષા પડકારનો સામનો કરી રહ્યું છે તેના પર ભાર મૂકતા પ્રધાનમંત્રીએ કહ્યું કે વિકસિત ભારત - વિકસીત ભારતના સંકલ્પને પૂર્ણ કરવામાં પાણીની અછત એક વિશાળ અવરોધ બની શકે છે. "અમારી સરકાર છેલ્લા 8 વર્ષથી જળ સુરક્ષાના પ્રોજેક્ટ્સ માટે અવિરતપણે કામ કરી રહી છે",એમ તેમણે કહ્યું. ટૂંકા ગાળાના અભિગમની ઉપર લાંબા ગાળાના અભિગમની જરૂરિયાતને પુનરાવર્તિત કરતા, પ્રધાનમંત્રીએ ભારપૂર્વક જણાવ્યું હતું કે "તે સાચું છે કે સરકાર બનાવવા માટે, વ્યક્તિએ દેશ બનાવવા માટે જેટલી મહેનત કરવી પડે છે તેટલી મહેનત કરવાની જરૂર નથી. આપણે બધાએ રાષ્ટ્ર નિર્માણ માટે કામ કરવાનું પસંદ કર્યું છે. એટલા માટે અમે વર્તમાન અને ભવિષ્યના પડકારો પર કામ કરી રહ્યા છીએ. જેમને દેશની પરવા નથી, તેઓને દેશના વર્તમાન કે ભવિષ્યને બગાડવાની ચિંતા નથી. આવા લોકો ચોક્કસપણે મોટી વાતો કરી શકે છે, પરંતુ પાણી માટે ક્યારેય મોટી દ્રષ્ટિ સાથે કામ કરી શકતા નથી. જળ સુરક્ષા સુનિશ્ચિત કરવા માટે સરકારના બહુપક્ષીય અભિગમ વિશે વાત કરતા, પ્રધાનમંત્રીએ ‘કેચ ધ રેઈન’, અટલ ભુજલ યોજના, દરેક જિલ્લામાં 75 અમૃત સરોવર, નદી-સંબંધ અને જલ જીવન મિશન જેવી પહેલોની સૂચિબદ્ધ કરી. તેમણે કહ્યું કે ભારતમાં રામસર વેટલેન્ડ સાઇટ્સની સંખ્યા 75 થઈ ગઈ છે, જેમાંથી 50 છેલ્લા 8 વર્ષમાં ઉમેરવામાં આવી છે. “અમૃતકાળની આનાથી સારી શરૂઆત ન હોઈ શકે”, પ્રધાનમંત્રીએ માત્ર 3 વર્ષમાં 7 કરોડ ગ્રામીણ ઘરોને પાઈપથી પાણી સાથે જોડવાની સિદ્ધિની પ્રશંસા કરતા કહ્યું હતું, આઝાદીના 7 દાયકામાં માત્ર 3 કરોડ પરિવારો પાસે જ આ સુવિધા હતી. તેમણે કહ્યું, “દેશમાં લગભગ 16 કરોડ ગ્રામીણ પરિવારો હતા, જેમને પાણી માટે બહારના સ્ત્રોતો પર નિર્ભર રહેવું પડતું હતું. અમે ગામની આટલી મોટી વસ્તીને આ મૂળભૂત જરૂરિયાત માટે લડતા છોડી શખીએ એમ નહતા. તેથી જ 3 વર્ષ પહેલા મેં લાલ કિલ્લા પરથી જાહેરાત કરી હતી કે દરેક ઘરને પાઇપથી પાણી મળશે. આ અભિયાન પર 3 લાખ 60 હજાર કરોડ રૂપિયાનો ખર્ચ કરવામાં આવી રહ્યા છે. 100 વર્ષની સૌથી મોટી મહામારીના કારણે વિક્ષેપો હોવા છતાં, આ અભિયાનની ગતિ ધીમી પડી નથી. આ સતત પ્રયાસનું પરિણામ એ છે કે માત્ર 3 વર્ષમાં દેશે 7 દાયકામાં કરેલા કામ કરતા બમણાથી વધુ કામ કર્યું છે. આ એ જ માનવ-કેન્દ્રીત વિકાસનું ઉદાહરણ છે, જેની વાત મેં આ વખતે લાલ કિલ્લા પરથી કરી હતી” પ્રધાનમંત્રીએ ભાવિ પેઢી અને મહિલાઓ માટે હરઘર જલના ફાયદા પર પ્રકાશ પાડ્યો હતો. તેમણે કહ્યું કે પાણી સંબંધિત સમસ્યાઓના મુખ્ય પીડિત તરીકે મહિલાઓ સરકારના પ્રયાસોના કેન્દ્રમાં છે. તે મહિલાઓ માટે જીવનની સરળતામાં સુધારો કરી રહી છે અને તેમને જળ શાસનમાં મુખ્ય ભૂમિકા આપી રહી છે. "જલ જીવન અભિયાન એ માત્ર એક સરકારી યોજના નથી, પરંતુ તે સમુદાય દ્વારા, સમુદાય માટે ચલાવવામાં આવતી યોજના છે",એમ તેમણે કહ્યું. પ્રધાનમંત્રીએ કહ્યું કે જલ જીવન મિશનની સફળતાના આધાર પર ચાર આધારસ્તંભ છે એટલે કે લોકોની ભાગીદારી, હિસ્સેદારોની ભાગીદારી, રાજકીય ઈચ્છાશક્તિ અને સંસાધનોનો મહત્તમ ઉપયોગ. સ્થાનિક લોકો અને ગ્રામ સભાઓ અને સ્થાનિક શાસનની અન્ય સંસ્થાઓને અભિયાનમાં અભૂતપૂર્વ ભૂમિકા આપવામાં આવી છે. સ્થાનિક મહિલાઓને પાણીના પરીક્ષણ માટે તાલીમ આપવામાં આવે છે અને તેઓ 'પાણી સમિતિ'ના સભ્યો છે. પંચાયતો, એનજીઓ, શૈક્ષણિક સંસ્થાઓ અને તમામ મંત્રાલયો દ્વારા દર્શાવવામાં આવેલા ઉત્સાહમાં હિતધારકોની ભાગીદારી સ્પષ્ટ છે. એ જ રીતે, છેલ્લા 7 દાયકામાં જે હાંસલ કરવામાં આવ્યું હતું તેના કરતાં માત્ર 7 વર્ષમાં ઘણું વધારે હાંસલ કરવું એ રાજકીય ઇચ્છાશક્તિ દર્શાવે છે. સંસાધનોનો મહત્તમ ઉપયોગ મનરેગા જેવી યોજનાઓ સાથે સુમેળમાં પ્રતિબિંબિત થાય છે. પાઈપવાળા પાણીનું સંતૃપ્તિ કોઈપણ ભેદભાવની શક્યતાને પણ દૂર કરશે, એમ તેમણે ઉમેર્યું. પાણી પુરવઠા અને ગુણવત્તા નિયંત્રણ માટે પાણીની અસ્કયામતોનું જીઓ-ટેગીંગ અને ઈન્ટરનેટ ઓફ થિંગ સોલ્યુશન્સ જેવી ટેકનોલોજીના ઉપયોગનો ઉલ્લેખ કરતા પ્રધાનમંત્રીએ ધ્યાન દોર્યું કે જનશક્તિ, મહિલા શક્તિ અને ટેકનોલોજીની શક્તિ જલ જીવન મિશનને શક્તિ આપે છે. SD/GP/NP (

pib-254704

49ab3ec6d8b309c04fa1ce1eef9b21ea1bd17ca7904628b01c4ade6848ce0975

guj

કૃષિ મંત્રાલય કેન્દ્રીય મંત્રીમંડળે બજાર સિઝન 2022-23 માટે રવિ પાક માટે લઘુતમ ટેકાના ભાવ માં વધારાને મંજૂરી આપી વધારાયેલ એમએસપીનો ઉદ્દેશ પાક વિવિધતાને પ્રોત્સાહન આપવાનો છે ઘઉં, રાયડો અને સરસવના કિસ્સામાં અને ત્યારબાદ મસૂર, ચણા, જવ અને કુસુમના કિસ્સામાં ખેડૂતોને એમના ઉત્પાદન ખર્ચ પર વળતર સર્વોચ્ચ રહેવાનો અંદાજ તેલિબિયાં, કઠોળ અને બરછટ અનાજની તરફેણમાં એમએસપીને જોડવામાં આવ્યા રવિ પાકની એમએસપીમાં વધારો ખેડૂતો માટે લાભદાયી ભાવો સુનિશ્ચિત કરશે આદરણીય પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી આર્થિક બાબતો અંગેની મંત્રીમંડળીય સમિતિ એ રવિ બજાર સિઝન 2022-23 માટે તમામ અધિદિષ્ટ રવિ પાક માટે લઘુતમ ટેકાના ભાવ માં વધારાને મંજૂરી આપી છે. ખેડૂતોને પોતાના પાક માટે લાભદાયી ભાવો સુનિશ્ચિત કરવા માટે સરકારે આરએમએસ 2022-23 માટે રવિ પાકના લઘુતમ ટેકાના ભાવોમાં વધારો કર્યો છે. અગાઉના વર્ષની સરખામણીએ એમએસપીમાં સૌથી વધારે સંપૂર્ણ વધારો મસૂર અને રાયડો અને જવ માટે ભલામણ કરવામાં આવી છે. ત્યારબાદ ચણા માં વધારો કરવામાં આવ્યો છે. કુસુમ માટે ગત વર્ષની સરખામણીએ ક્વિન્ટલે રૂ. 114નો વધારો કરવામાં આવ્યો છે. પરિવર્તનશીલ વળતરનો હેતુ પાક વૈવિધ્યને પ્રોત્સાહન આપવાનો છે. બજાર સિઝન 2022-23 માટે તમામ રવિ પાક માટે એમએસપી | | પાક | | આરએમએસ 2021-22 માટે એમએસપી | | આરએમએસ 2022-23 માટે એમએસપી | | 2022-23નો ઉત્પાદન ખર્ચ| | એમએસપીમાં વધારો | | ખર્ચ પર વળતર | | ઘઉં | | 1975 | | 2015 | | 1008 | | 40 | | 100 | | જવ | | 1600 | | 1635 | | 1019 | | 35 | | 60 | | ચણા | | 5100 | | 5230 | | 3004 | | 130 | | 74 | | મસૂર | | 5100 | | 5500 | | 3079 | | 400 | | 79 | | રાયડો અને સરસવ | | 4650 | | 5050 | | 2523 | | 400 | | 100 | | કુસુમ | | 5327 | | 5441 | | 3627 | | 114 | | 50સર્વગ્રાહી ખર્ચ છે જેમાં નોકરીએ રાખેલ માનવ શ્રમ પાછળ ખર્ચ, બળદ શ્રમ/મશીન શ્રમ, જમીનમાં ગણોત માટે ચૂકવાયેલ ભાડું, બિયારણ, ખાતર, છાણ, સિંચાઇ શુલ્ક જેવી સામગ્રીઓના વપરાશ પાછળ ખર્ચ, ઓજારો અને ખેત ઇમારતોનો ઘસારો, કાર્યકારી મૂડી પરનું વ્યાજ, પમ્પ સેટ ઈત્યાદિના વપરાશ માટે ડીઝલ/વીજળી, પરચૂરણ ખર્ચ અને પારિવારિક શ્રમની ઉમેરાયેલ મૂલ્ય જેવાં ચૂકવાયેલ તમામ ખર્ચાનો સમાવેશ થાય છે. આરએમએસ 2022-23 માટે રવિ પાક માટે એમએસપીમાં વધારો અખિલ ભારત ભારાંક સરેરાશ ઉત્પાદન ખર્ચના ઓછામાં ઓછા દોઢ ગણા એમએસપી નક્કી કરવા માટે કેન્દ્રીય અંદાજપત્રે 2018-19માં કરાયેલી જાહેરાતને અનુરૂપ છે જેનો ઉદ્દેશ ખેડૂતો માટે વાજબી વળતર માટેનો છે. ખેડૂતોને એમના ઉત્પાદન ખર્ચની ઉપર અપેક્ષિત વળતર ઘઉં અને રાયડા તેમજ સરસવના કિસ્સામાં સર્વોચ્ચ અને ત્યારબાદ મસૂર ; ચણા ; જવ ; કુસુમ પર મળવાની ધારણા છે. તેલિબિયાં, કઠોળ અને બરછટ-જાડાં અનાજની તરફેણમાં એમએસપીને ફરી જોડવા માટેના કેન્દ્રીય પ્રયાસો છેલ્લાં કેટલાંક વર્ષોમાં થયા છે જેથી ખેડૂતો એમનો મોટો વિસ્તાર આ પાક હેઠળ લાવવા અને માગ-પુરવઠાના અસંતુલનને સુધારવા માટે શ્રેષ્ઠ ટેકનોલોજી અને ખેત પદ્ધતિઓ અપનાવવા પ્રોત્સાહિત થાય. આ ઉપરાંત, સરકાર દ્વારા તાજેતરમાં જાહેર થયેલી કેન્દ્ર પુરસ્કૃત યોજના નેશનલ મિશન ઓન એડિબલ ઑઇલ્સ-ઑઇલ પામ ખાદ્ય તેલોના ઘરેલુ ઉત્પાદનને વધારવામાં અને આયાત પરના અવલંબનને ઘટાડવામાં મદદ કરશે. કુલ રૂ. 11040 કરોડના ખર્ચ સાથે આ યોજના આ ક્ષેત્રના વિસ્તારને વિસ્તારવામાં અને ઉત્પાદકતાને વધારવામાં મદદ કરશે એટલું જ નહીં, પણ ખેડૂતોને એમની આવક વધારીને એમને મદદરૂપ થશે અને વધારે રોજગાર પેદા કરશે. 2018માં સરકાર દ્વારા જાહેર કરાયેલી છત્ર યોજના “પ્રધાનમંત્રી અન્નદાતા આય સંરક્ષણ અભિયાન” ખેડૂતોને એમના પાક માટે લાભદાયી વળતર પૂરું પાડવામાં મદદ કરશે. આ છત્ર યોજના ત્રણ પેટા યોજનાઓ ધરાવે છે જેમ કે પ્રાઇસ સપોર્ટ સ્કીમ , પ્રાઇસ ડેફિસિયન્સી પેમેન્ટ સ્કીમ અને પ્રાઈવેટ પ્રોક્યુઅર્મેન્ટ એન્ડ સ્ટૉકિસ્ટ સ્કીમ પાઇલટ આધારે સામેલ કરવામાં આવી છે. SD/GP/BT (Visitor Counter : 389

pib-244446

2f40eb46443d038a356f5e332705c121941241b3b59f55d592f8e241122c6f33

guj

સ્વાસ્થ્ય અને પરિવાર કલ્યાણ મંત્રાલય કોવિડની રસીની ફાળવણી અંગે અપડેટ કેન્દ્ર સરકાર 16થી 31 મે સુધીના એક પખવાડિયામાં રાજ્યો/કેન્દ્રશાસિત પ્રદેશોને કોવિડની રસીના લગભગ 192 લાખ ડોઝ વિનામૂલ્યે પૂરા પાડશે દેશમાં કોવિડ-19 વિરોધી રસીના અત્યાર સુધીમાં કુલ આપવામાં આવેલા ડોઝનો આંકડો લગભગ 18 કરોડ સુધી પહોંચી ગયો છે. કોવિડ-19 રસીકરણ અભિયાને સફળતાપૂર્વક 118 દિવસ પૂરા કર્યા છે અને તમામ રાજ્યો/કેન્દ્રશાસિત પ્રદેશો સાથે સહયોગપૂર્ણ પ્રયાસોથી કુલ 17.8 કરોડ લાભાર્થીઓને રસી આપવામાં આવી છે. રસીકરણના 17 કરોડના સીમાચિહ્નરૂપ આંકડા સુધી ભારત સૌથી ઝડપથી એટલે કે 114 દિવસમાં પહોંચી ગયું છે. USAને આટલી સંખ્યામાં રસીના ડોઝ આપવામાં 115 દિવસ જ્યારે ચીનને 119 દિવસ લાગ્યા હતા. ‘કોવિડ-19 રસીકરણની ઉદારીકૃત અને પ્રવેગિત તબક્કા-3ની વ્યૂહનીતિ’નો અમલ 1 મે 2021ના રોજથી શરૂ કરવામાં આવ્યો છે જેમાં ઉપલબ્ધ ડોઝમાંથી 50% જથ્થો ભારત સરકારની ચેનલ મારફતે રાજ્યો/કેન્દ્રશાસિત પ્રદેશોને વિનામૂલ્યે આપવા માટે નિર્ધારિત કરવામાં આવ્યો છે જ્યારે બાકી રહેલો 50% જથ્થો રાજ્યો/કેન્દ્રશાસિત પ્રદેશો અને ખાનગી હોસ્પિટલો સીધા જ રસીના ઉત્પાદક પાસેથી ખરીદી શકશે. ભારત સરકાર દ્વારા રાજ્યો/કેન્દ્રશાસિત પ્રદેશોને રસીના પુરવઠાની ફાળવણી તેમની વપરાશની રૂપરેખા અને આગામી પખવાડિયામાં બીજા ડોઝના લાભાર્થીઓના ભારણના આધારે નક્કી કરવામાં આવે છે. 16થી 31 મે 2021 સુધીના પખવાડિયા દરમિયાન કેન્દ્ર દ્વારા રાજ્યો અને કેન્દ્રશાસિત પ્રદેશોને કોવિશિલ્ડ અને કોવેક્સિનના 191.99 લાખ ડોઝ પૂરા પાડવામાં આવશે. આમાં કોવિશિલ્ડના 162.5 લાખ ડોઝ અને કોવેક્સિનના 29.49 લાખ ડોઝ સામેલ રહેશે. આ ફાળવણી માટેનું ડિલિવરી શેડ્યૂલ અગાઉથી બધાને આપી દેવામાં આવ્યું છે. રાજ્યોને વિનંતી કરવામાં આવી છે કે, સંબંધિત અધિકારીઓ તેમને ફાળવવામાં આવેલા ડોઝનો વ્યવહારુ અને ઉચિત ઉપયોગ સુનિશ્ચિત કરે અને રસીનો બગાડ શક્ય એટલો ઓછા થાય તેના પર ધ્યાન આપે. ભારત સરકાર દ્વારા 15 દિવસ અગાઉથી જ રાજ્યો/કેન્દ્રશાસિત પ્રદેશોને તેમના વિનામૂલ્યે રસીના જથ્થા વિશે આગોતરી જાણ કરવાનો મૂળ ઉદ્દેશ તેઓ વિનામૂલ્યે પ્રાપ્ત થનારા આ ડોઝના ઉચિત અને શ્રેષ્ઠતમ ઉપયોગ માટે પોતાના તરફથી પૂર્વતૈયારીનું પ્લાનિંગ કરી શકે તે માટેનો છે. વિનામૂલ્યે મળનારા આ ડોઝ 45 વર્ષથી વધુ ઉંમરના નાગરિકો, HCW અને FLW માટે છે. 1થી 15 મે 2021 સુધીના અગાઉના પખવાડિયામાં કેન્દ્ર સરકારે રાજ્યોને કુલ 1.7 કરોડ રસીના ડોઝ વિનામૂલ્યે ઉપલબ્ધ કરાવ્યા છે. આ ઉપરાંત, રાજ્યો અને ખાનગી હોસ્પિટલો દ્વારા સીધી ખરીદી માટે કુલ 4.39 કરોડથી વધારે ડોઝનો જથ્થો મે 2021માં ઉપલબ્ધ કરાવવામાં આવ્યો છે. SD/GP/JD (

pib-262984

e13f03ba82e138c9feea2657b5b6da098092ac5ec41d9494e205ff610d6f8412

guj

સ્વાસ્થ્ય અને પરિવાર કલ્યાણ મંત્રાલય રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 172.68 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 10.98 કરોડથી વધુ ડોઝ ઉપલબ્ધ છે કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 1,72,68,90,400 | | બાકી ઉપલબ્ધ | | 10,98,57,832 ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 172.68 કરોડ થી વધુ રસી પૂરી પાડી છે. હાલમાં, કોવિડ-19 રસીના 10.98 કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 118

pib-142987

1101e4d3c8dbdbc3af58866cffdfc65bd750c070ebdb0d67ba3c832cc408beaa

guj

પ્રધાનમંત્રીનું કાર્યાલય શ્રી અરવિંદની 150મી જન્મ જયંતીની ઉજવણી પ્રસંગે યોજાયેલા કાર્યક્રમમાં પ્રધાનમંત્રીના સંબોધનનો મૂળપાઠ નમસ્કાર. શ્રી અરવિંદની 150મી જન્મ જયંતી વર્ષના આ મહત્વપૂર્ણ કાર્યક્રમમાં આપ તમામનું હૃદયપૂર્વક સ્વાગત કરું છું. આ પૂણ્ય અવસર પર હું તમામ દેશવાસીઓને પણ અનેક અનેક શુભકામના પાઠવું છું. શ્રી અરવિંદનું 150મું જન્મ વર્ષ સમગ્ર દેશ માટે એક ઐતિહાસિક અવસર છે. તેમની પ્રેરણાને, તેમના વિચારોને આપણી નવી પેઢી સુધી પહોંચાડવા માટે દેશે આ આખા વર્ષને વિશેષ રૂપથી ઉજવવાનો સંકલ્પ કર્યો હતો. તેના માટે એક વિશેષ ઉચ્ચ સ્તરીય સમિતિ રચવામાં આવી હતી. સંસ્કૃતિ મંત્રાલયના નેતૃત્વમાં તમામ અલગ અલગ કાર્યક્રમ પણ યોજાઈ રહ્યા છે. આ જ શ્રેણીમાં પુડ્ડુચેરીની ધરતી પર, જે મહર્ષિની પોતાની તપોસ્થળી રહી છે, આજે રાષ્ટ્ર તેમને વધુ એક કૃતજ્ઞ શ્રદ્ધાંજલિ આપી રહ્યો છે. આજે શ્રી અરવિંદ પર એક સ્મૃતિ કોઈન અને પોસ્ટલ સ્ટેમ્પ પણ જારી કરવામાં આવી રહી છે. મને વિશ્વાસ છે કે શ્રી અરવિંદના જીવન અને તેમના શિક્ષણથી પ્રેરણા લેતા લેતાં રાષ્ટ્રના પ્રયાસો આપણા સંકલ્પોને એક નવી ઉર્જા, નવી તાકાત પ્રદાન કરશે. સાથીઓ, ઇતિહાસમાં ઘણી વખત, એક જ સમયગાળામાં ઘણી આશ્ચર્યજનક ઘટનાઓ એક સાથે બને છે. પરંતુ, તેઓ સામાન્ય રીતે માત્ર એક સંયોગ તરીકે લેવામાં આવે છે. હું સંમત છું કે જ્યારે આ પ્રકારના સંયોગો બને છે તો તેની પાછળ કોઈને કોઇક યોગ શક્તિ કામ કરે છે. યોગ શક્તિ, એટલે કે એક સામૂહિક બળ, સૌને જોડનારું એકીકૃત બળ! તમે જુઓ, ભારતના ઇતિહાસમાં, ઘણા મહાપુરુષો થયા છે, જેમણે આઝાદીની ભાવના અને આત્માને પણ મજબૂત કર્યો. તે પૈકીના ત્રણ – શ્રી અરવિંદ, સ્વામી વિવેકાનંદ અને મહાત્મા ગાંધી એવા મહાપુરુષ છે જેમના જીવનની સૌથી મહત્વપૂર્ણ ઘટનાઓ એક જ સમયમાં ઘટી હતી. આ ઘટનાઓથી આ મહાપુરુષોનું જીવન પણ બદલાયું તથા રાષ્ટ્રજીવનમાં પણ પરિવર્તન આવ્યા. 1893માં 14 વર્ષ બાદ શ્રી અરવિંદ ઇંગ્લેન્ડથી ભારત પરત ફર્યા. 1893માં જ સ્વામી વિવેકાનંદ વિશ્વ ઘર્મ પરિષદમાં પોતાના ખ્યાતનામ પ્રવચન માટે અમેરિકા ગયા. અને એ જ વર્ષે ગાંધીજી દક્ષિણ આફ્રિકા ગયા જ્યાંથી તેમની મહાત્મા ગાંધી બનવાની યાત્રા શરૂ થઈ હતી. અને આગળ જતાં દેશને આઝાદીનો મહાનાયક મળ્યો. ભાઈઓ અને બહેનો, આજે ફરી એક વાર આપણું ભારત એક સાથે આવા જ અનેક સંયોગોનું સાક્ષી બની રહ્યું છે. આજે જ્યારે દેશે પોતાની આઝાદીના 75 વર્ષ પૂરા કર્યા છે, અમૃતકાળની આપણી યાત્રા શરૂ થઈ રહી છે. તે જ સમયે આપણે અરવિંદની 150મી જયંતી મનાવી રહ્યા છે. આ જ સમયગાળામાં આપણે નેતાજી સુભાષચંદ્ર બોઝની 125મી જન્મ જયંતી જેવા અવસરોના પણ સાક્ષી બન્યા છીએ. જ્યારે પ્રેરણા અને કર્તવ્ય, મોટિવેશન અને એક્શન એક સાથે મળી જાય છે તો અસંભવ લક્ષ્યાંક પણ અસંભાવી બની જાય છે. આઝાદીના અમૃતકાળમાં આજે દેશની સફળતાઓ, દેશની સિદ્ધિઓ તથા ‘સૌનો પ્રયાસ, સૌનો વિકાસ’નો સંકલ્પ આ વાતનો પુરાવો છે. સાથીઓ, શ્રી અરવિંદનું જીવન એક ભારત, શ્રેષ્ઠ ભારતનું પ્રતિબિંબ છે. તેમનો જન્મ બંગાળમાં થયો હતો પરંતુ તે બંગાળી, ગુજરાતી, મરાઠી, હિન્દી તથા સંસ્કૃત સહિત ઘણી ભાષાઓના જાણકાર હતા. તેમનો જન્મ ભલે બંગાળમાં થયો હતો પરંતુ તેમણે પોતાનો મોટા ભાગનો સમય ગુજરાત અને પુડ્ડુચેરીમાં પસાર કર્યો હતો. તેઓ જ્યાં પણ ગયા, ત્યાં તેમણે પોતાના વ્યક્તિત્વની ઉંડી છાપ છોડી હતી. આજે આપ દેશના કોઈ પણ હિસ્સામાં જશો, મહર્ષિ અરવિંદના આશ્રમ, તેમના અનુયાયી, તેમના પ્રશંસક દરેક સ્થાને મળશે. તેમણે આપણને દેખાડ્યું કે જ્યારે આપણે આપણી સંસ્કૃતિને જાણી લઈએ છીએ, જીવવા લાગીએ છીએ તો આપણી વિવિધતા આપણા જીવનનો સહજ ઉત્સવ બની જાય છે. સાથીઓ, આ આઝાદીના અમૃતકાળ માટે ઘણી મોટી પ્રેરણા છે. એક ભારત શ્રેષ્ઠ ભારતનું આથી ઉત્તમ પ્રોત્સાહન શુ હોઈ શકે છે ? થોડા દિવસ અગાઉ હું કાશી ગયો હતો. ત્યાં કાશી-તમિળ સંગમમના કાર્યક્રમનો હિસ્સો બનવાનો મને અવસર સાંપડ્યો હતો.તે અદભૂત આયોજન હતું. ભારત કેવી રીતે પરંપરા અને સંસ્કૃતિના માધ્યમથી કેવી રીતે અતૂટ છે તે કાશી-તમિળ સંગમમમાં જોવા મળ્યું. આજે સમગ્ર દેશનો યુવાન ભાષા-ભૂષાના આધાર પર ભેદ કરનારી રાજનીતિને પાછળ છોડીને એક ભારત, શ્રેષ્ઠ ભારતની રાજનીતિથી પ્રેરિત છે. આજે જ્યારે આપણે શ્રી અરવિંદને યાદ કરીએ છીએ, આઝાદીનો અમૃત મહોત્સવ મનાવી રહ્યા છીએ ત્યારે આપણને કાશી-તમિળ સંગમમની ભાવનાનો વ્યાપ વધારવો પડશે. સાથીઓ, મહર્ષિ અરવિંદના જીવનને જો આપણે નજીકથી નિહાળીશું તો તેમાં આપણને ભારતનો આત્મા તથા ભારતની વિકાસ યાત્રાના મૌલિક દર્શન થાય છે. અરવિંદ એવી વ્યક્તિ હતા - જેમના જીવનમાં આધુનિક શોધ પણ હતી, રાજનૈતિક પ્રતિરોધ પણ હતો અને બ્રહ્મ બોધ પણ હતો. તેમનો અભ્યાસ ઇંગ્લેન્ડના બહેતરમાંથી બહેતર સંસ્થાનોમાં થયો હતો. તેમને એ જમાનાનું સૌથી આધુનિક વાતાવરણ મળ્યું હતું. વૈશ્વિક પ્રસિદ્ધિ મળી હતી. તેમણે ખુદે પણ આધુનિકતાને એટલા જ ખુલ્લા દિલથી અંગીકાર કરી. પરંતુ એ જ અરવિંદ દેશમાં પરત આવે છે તો અંગ્રેજી શાસનના આગેવાન બની જાય છે.તેમણે દેશની સ્વતંત્રતા માટે સ્વાધીનતા સંગ્રામમાં આગળ રહીને ભાગ લીધો. તેઓ એ પ્રારંભિક સ્વાતંત્ર્ય સેનાનીઓમાંથી એક હતા જેમણે જાહેરમાં પૂર્ણ સ્વરાજની વાત કરી હતી. કોગ્રેસની અંગ્રેજ પરસ્ત નીતિઓની ખુલ્લેઆમ ટીકા કરી હતી. તેમણે કહ્યું હતું – “જો આપણે રાષ્ટ્રનું પુનનિર્માણ ઇચ્છીએ છીએ તો આપણે રડતા બાળકની માફક બ્રિટિશ સંસદની આગળ રોદણા રડવાનું બંધ કરવું પડશે.” બંગાળ વિભાજનના સમયે અરવિંદે યુવાનોની ભરતી કરી અને નારો આપ્યો, કોઈ સમાધાન નહી. તેમણે ‘ભવાની મંદીર’ના નામે ચોપાનીયા છપાવ્યા, નિરાશામાં ઘેરાયેલા લોકોને સાંસ્કૃતિક રાષ્ટ્રના દર્શન કરાવ્યા. આવી વૈચારિક સ્પષ્ટતા, આવી સાંસ્કૃતિક દૃઢતા અને આ રાષ્ટ્રભક્તિ. તેથી જ એ સમયના મહાન સ્વાતંત્રતા સેનાની શ્રી અરવિંદને પોતાના પ્રેરણાસ્ત્રોત માનતા હતા. નેતાજી સુભાષ જેવા ક્રાંતિકારી તેમને પોતાના સંકલ્પોની પ્રેરણા માનતા હતા. ત્યાં જ બીજી તરફ જ્યારે તમે તેમના જીવનના બૌદ્ધિક અને આધ્યાત્મિક ઉંડાણને જોશો તો તમને એટલા જ ગંભીર અને મનસ્વી ઋષિ નજરે પડશે. તેઓ આત્મા અને પરમાત્મા જેવા ગંભીર વિષયો પર પ્રવચન કરતા હતા, બ્રહ્મ તત્વ અને ઉપનિષદોની વ્યાખ્યા કરતા હતા. તેમણે જીવ અને ઇશના તર્કને સમાજસેવના સૂત્રથી સાંકળ્યું હતું. નરથી લઈને નારાયણ સુધીની યાત્રા કેવી રીતે કરી શકાય છે તે આપ શ્રી અરવિંદના શબ્દો દ્વારા અત્યંત સહજતાથી શીખી શકો છો. આ જ તો ભારતનું સંપૂર્ણ ચરિત્ર છે. જેમાં અર્થ અને કામના ભૌતિક સામર્થ્ય પણ છે. જેમાં ધર્મ એટલે કે કર્તવ્યનું અદભૂત સમર્પણ છે અને મોક્ષ એટલે કે આધ્યાત્મનો બ્રહમ બોધ પણ છે. તેથી જ આજે અમૃતકાળમાં જ્યારે દેશ ફરી એક વાર પોતાના પુનનિર્માણ માટે આગળ ધપી રહ્યો છે તો આ જ સમગ્રતા આપણા ‘પંત પ્રાણો’માં છલકાય છે. આજે આપણે એક વિકસિત ભારતની રચના કરવા માટે તમામ આધુનિક વિચારોને, શ્રેષ્ઠ પ્રેક્ટિસન સ્વિકારીને તથા અંગીકાર કરી રહ્યા છીએ. આપણે કોઈ પણ જાતના સમાધાન વિના, કોઈ દૈત્ય ભાવ વિના ‘ઇન્ડિયા ફર્સ્ટ’ના મંત્રને સામે રાખીને કામ કરી રહ્યા છીએ. અને સાથે સાથે આજે આપણે આપણા વારસાને, આપણી ઓળખને પણ એટલા જ ગર્વથી દુનિયા સમક્ષ રજૂ કરી રહ્યા છીએ. ભાઈઓ અને બહેનો, મહર્ષિ અરવિંદનું જીવન આપણને ભારતની એક અન્ય તાકાતનો બોધ આપે છે. દેશની આ તાકાત ‘આઝાદીનો આ પ્રાણ’ અને એ જ ગુલામીની માનસિકતાથી મુક્તિ. મહર્ષિ અરવિંદના પિતા શરૂઆતમાં અંગ્રેજીના પ્રભાવમાં તેમને ભારત અને ભારતની સંસ્કૃતિથી સંપૂર્ણપણે દૂર રાખવા માગતા હતા. તેઓ ભારતથી હજારો માઇલ દૂર અંગ્રેજી માહોલમાં દેશથી સંપૂર્ણ રીતે દૂર થતા રહ્યા. પરંતુ જ્યારે તેઓ ભારત પરત ફર્યા, જ્યારે તેઓ જેલમાં ગીતાના સંપર્કમાં આવ્યા, તો એ જ અરવિંદ ભારતીય સંસ્કૃતિનો સૌથી બુલંદ અવાજ બનીને સામે આવ્યા. તેમણે શાસ્ત્રોનો અભ્યાસ કર્યો. રામાયણ, મહાભારત અને ઉપનિષદોથી માંડીને કાલીદાસ, ભવભૂતિ અને ભર્તહરિ સુધીના ગ્રંથોનો અનુવાદ કર્યો. જે અરવિંદને ખુદ યુવાવસ્થામાં ભારતીયતાથી દૂર રાખવામાં આવ્યા હતા લોકો હવે તેમના વિચારોમાં ભારતને નિહાળવા લાગ્યા. આ જ તો ભારત અને ભારતીયતાની અસલી તાકાત છે. તેમને કોઈ ગમે તેટલા ભૂંસી નાખવાનો પ્રયાસ કરે, તેમને આપણી અંદરથી બહાર કરી દેવાનો ગમે તેટલ પ્રયાસ કરે. ભારત એ અમર બીજ છે જે વિપરિતમાં વિપરિત સંજોગોમાં થોડો દબાઈ જાય, કરમાઈ જાય પરંતુ તે મરી શકે નહીં તે અજેય છે, અમર છે. કેમ કે ભારત માનવ સભ્યતાનો સૌથી પરિસ્કૃત વિચાર છે. માનવતાનો સૌથી સ્વાભાવિક સ્વર છે. આ મહર્ષિ અરવિંદના સમયમાં પણ અમર હતો અને આજે પણ આઝાદીના અમૃતકાળમાં પણ અમર છે. આજે ભારતનો યુવાન પોતાના સાંસ્કૃતિક સ્વાભિમાનની સાથે ભારતનો જયઘોષ કરી રહ્યો છે. દુનિયામાં આજે ભીષણ પડકારો છે. આ પડકારોના સમાધાનમાં ભારતની ભૂમિકા મહત્વપૂર્ણ છે. તેતી મહર્ષિ અરવિંદથી પ્રેરણા લઈને આપણે આપણી જાતને તૈયાર કરવાની છે. સૌના પ્રયાસથી વિકસિત ભારતનું નિર્માણ કરવાનું છે. ફરી એક વાર મહર્ષિ અરવિંદને નમન કરતાં આપ સૌને હૃદયપૂર્વક ખૂબ ખૂબ ધન્યવાદ. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-38072

6e1a3e7e0a3812d25e14512c50065abcba216cbe26de3269158ea4ea35fb40e9

guj

ઉપરાષ્ટ્રપતિ સચિવાલય ઓણમના પર્વ પર ઉપરાષ્ટ્રપતિનો રાષ્ટ્રને સંદેશ હું ઓણમના શુભ અવસર પર આપણા દેશના લોકોને મારી હાર્દિક શુભેચ્છાઓ અને શુભકામનાઓ આપું છું. ઓણમ એ એકતા, લણણી અને સાંસ્કૃતિક સમૃદ્ધિનો ઉત્સવ છે, જે સમુદાયોને પરંપરાઓના ટેપેસ્ટ્રીમાં બાંધે છે. સુપ્રસિદ્ધ રાજા મહાબલીની યાદમાં ઉજવવામાં આવે છે, તે પરોપકાર, કરુણા અને બલિદાનના કાલાતીત મૂલ્યોની કરુણ સ્મૃતિ તરીકે સેવા આપે છે. આપણા ખેડૂત સમુદાયના અથાક પ્રયત્નોને માન આપવાનો અને કુદરત માતાની તેમની કૃપા માટે કૃતજ્ઞતા વ્યક્ત કરવાનો પણ આ પ્રસંગ છે. ઓણમની ભાવના બધાના જીવનમાં સુખ અને સમૃદ્ધિ લાવે. CB/GP/JD (Visitor Counter : 62

pib-224330

b2469e3afab8845500dccb202f74d5ff5aa05b5c9c252f178186a4dfc875d7f9

guj

પ્રધાનમંત્રીનું કાર્યાલય પીએમએ NH-334B પર 40.2 કિમીના વિસ્તારમાં ટકાઉ સામગ્રીના ઉપયોગની પ્રશંસા કરી પ્રધાનમંત્રી, શ્રી નરેન્દ્ર મોદીએ NH-334B પર 40.2 કિમીના પટમાં ખર્ચ-અસરકારકતા અને પર્યાવરણીય મિત્રતા બંનેમાં પરિણમે પ્લાસ્ટિક વેસ્ટ અને ફ્લાય એશ જેવી ટકાઉ સામગ્રીના ઉપયોગની પ્રાથમિકતાની પ્રશંસા કરી છે. આ પટ UP-હરિયાણા બોર્ડર પાસે બાગપતથી શરૂ થાય છે અને રોહના, હરિયાણામાં સમાપ્ત થાય છે. કેન્દ્રીય મંત્રી શ્રી નીતિન ગડકરીના ટ્વીટનો જવાબ આપતાં શ્રી નરેન્દ્ર મોદીએ ટ્વિટ કર્યું: "ટકાઉ વિકાસ અને ઉન્નત કનેક્ટિવિટીનું સંપૂર્ણ મિશ્રણ. તે આર્થિક વૃદ્ધિને પણ વેગ આપશે." YP/GP/JD (

pib-137002

c757bf7b6105b2bb9067f38b324800713614ba024a6a567104321ac2779780ab

guj

વિદ્યુત મંત્રાલય ભારત સરકાર સમગ્ર દેશમાં પબ્લિક ઈલેક્ટ્રિક વ્હીકલ ચાર્જિંગ આધારભૂત સંરચનાનું વિસ્તરણ કરશે સરકારના પ્રયાસોથી છેલ્લા ચાર મહિનામાં 9 મોટા શહેરોમાં ચાર્જિંગ સ્ટેશનોમાં 2.5 ગણો વધારો થયો છે ઓક્ટોબર 2021થી જાન્યુઆરી 2022 દરમિયાન આ 9 શહેરોમાં 678 વધારાના જાહેર EV ચાર્જિંગ સ્ટેશનોની સ્થાપના કરાઈ હાલ ભારતના 1640 જાહેર ઈવી ચાર્જરોમાંથી 9 શહેરોમાં લગભગ 940 છે દેશભરના મુખ્ય શહેરો અને રાજમાર્ગો પર ઓઈલ માર્કેટિંગ કંપનીઓની તરફથી 22000 ઈવી ઓઈલ સ્ટેશન લગાવવામાં આવશે હાલમાં જ વિદ્યુત મંત્રાલયે 14 જાન્યુઆરરી, 2022ના રોજ ઈવી ચાર્જિંગ આધારભૂત સંરચના માટે સંશોધિત સંગઠિત સમુચિત દિશાનિર્દેશ અને માપદંડો જારી કર્યા. ભારત સરકારે દેશમાં ઈલેક્ટ્રિક વાહનોના નિર્માણ અને તેના સ્વીકારને પ્રોત્સાહન આપવા માટે અનેક પહેલ કરી છે. જાહેર ઈવી ચાર્જિંગ આધારભૂત સંરચનામાં ખૂબ વિસ્તાર સાથે ઈલેક્ટ્રિક વાહનોએ ભારતીય બજારમાં કદમ રાખવાનું શરૂ કરી દીધું છે. સરકારે ખાનગી અને જાહેર એજન્સીઓ ને સામલ કરીને જાહેર ચાર્જિંગ આધારભૂત સંરચનાને પ્રોત્સાહન આપવા માટે તમામ પ્રકારના પ્રયાસ કરવામાં આવ્યા છે. ગ્રાહકોનો વિશ્વાસ જીતવા અને સુવિધાજનક ચાર્જિંગ નેટવર્ક ગ્રિડ વિકસિત કરવા અંગે અનેક ખાનગી સંગઠન પણ ઈવી ચાર્જિંગ સ્ટેશન લગાવવા માટે આગળ આવી રહ્યા છે. વિદ્યુત મંત્રાલય એ યોજના બનાવી છે કે ચાર્જિંગ સ્ટેશન 3x3 કિમી ગ્રિડના ક્ષેત્રમાં હોવા જોઈએ. હાલ ભારતમાં કુલ 1640 કાર્યરત જાહેર ઈવી ચાર્જર છે. તેમાંથી 9 શહેરો માં લગભગ 940 ચાર્જિંગ સ્ટેશન છે. સરકારે શરૂઆતમાં આ 9 મોટા શહેરો થી વધુ છે) પર પોતાનું ધ્યાન કેન્દ્રિત કર્યુ છે. વિવિધ કાર્યાન્વયન એજન્સીઓના માધ્યમથી સરકાર દ્વારા કરાયેલા આક્રમક પ્રયાસોના પરિણામે જાહેર ઈવી ચાર્જિંગ આધારભૂત સંરચનાના ફેલાવામાં ઝડપથી વધારો થયો છે. આ 9 શહેરોમાં ઓક્ટોબર 2021થી જાન્યુઆરી 2022 દરમિયાન 678 વધુ જાહેર ઈવી ચાર્જિંગ સ્ટેશનોની સ્થાપના કરવામાં આવી છે, જે અગાઉની સંખ્યાના લગભગ 2.5 ગણા છે. આ અવધિમાં લગભગ 1.8 લાખ નવા ઈલેક્ટ્રિક વાહન પણ આવ્યા તેણે ગ્રાહકો વચ્ચે ઈલેક્ટ્રિક મોબિલિટી તરફથી સ્થાનાંતરિત થવાનું વધુ વિશ્વાસ દર્શાવ્યો છે. આ મોટા શહેરોમાં ઈવી ઈન્ફ્રાસ્ટ્રક્ચરની પરિપૂર્ણતા પછી સરકારની યોજના છે કે તબક્કાવાર રીતે અન્ય શહેરોમાં તેનો વિસ્તાર કરવામાં આવે. ભારતમાં ઈલેક્ટ્રિક વાહનોને અપનાવવામાં ઝડપ લાવવા માટે પૂરતા ચાર્જિંગ ઈન્ફ્રાસ્ટ્રક્ચરની ઉપલબ્ધતા મુખ્ય અવરોધ રહ્યો છે. આ મામલે વિદ્યુત મંત્રાલયે દેશભરમાં જાહેર ઈવી ચાર્જિંગ આધારભૂત માળખાના ઝડપી ફેલાવા માટે કેન્દ્ર અને રાજ્યસ્તર પર વિવિધ ભાગીદારોની ભૂમિકાઓ અને જવાબદારીઓનું વર્ણન કરતા કહ્યું “ઈલેક્ટ્રિક વાહનો માટે ચાર્જિંગ ઈન્ફ્રાસ્ટ્રક્ચર-દિશાનિર્દેશ અને માપદંડ” જારી કર્યા. હાલમાં જ વિદ્યુત મંત્રાલયે 14 જાન્યુઆરી, 2022ના નિમ્નલિખિત સુધારાઓની સાથે આ દિશાનિર્દેશો અને માપદંડોને સંશોધિત કર્યાઃ i. જાહેર ઈવી ચાર્જિંગ સ્ટેશન સંચાલકો તેમજ માલિકો અને ઈલેક્ટ્રિક વાહન માલિકો દ્વારા વસૂલવા યોગ્ય રાહત દર પ્રદાન કરવો. ii. ઈલેક્ટ્રિક વાહનો માટે માલિકોને પોતાના હાલના વીજળી કનેક્શનનો ઉપયોગ કરીને પોતાના ઘરો કે કાર્યાલયોમાં ઈલેક્ટ્રિક વાહનોને ચાર્જ કરવામાં સક્ષમ બનાવવા. iii. જાહેર ચાર્જિંગ સ્ટેશનને પરિચાલનના દ્રષ્ટિકોણથી આર્થિક રીતે વ્યવહારૂ બનાવવા અંગે ભૂમિ ઉપયોગ માટે મહેસૂલ વહેંચણીનું સૂચન કરવામાં આવ્યું છે. iv. જાહેર ચાર્જિંગ સ્ટેશન ને ઈવી જાહેર ચાર્જિંગના ઝડપી રોલઆઉટ માટે કનેક્ટિવિટી આપવા અંગે સમયમર્યાદા નિર્ધારિત કરવામાં આવી છે. v. જાહેર ચાર્જિંગ સ્ટેશનો માટે ટેકનિકલ આવશ્યકતાઓને સુસંપન્ન કરવામાં આવ્યું છે. આ દિશામાં ઓઈલ માર્કેટિંગ કંપનીઓએ દેશભરના મુખ્ય શહેરો અને રાષ્ટ્રીય રાજમાર્ગો પર 22000 ઈવી ચાર્જિંગ સ્ટેશન લગાવવાની ઘોષણા કરી છે. 22000 ઈવી ચાર્જિંગ સ્ટેશનોમાંથી 10000 આઈઓસીએલ, 7000 ભારત પેટ્રોલિયમ કોર્પોરેશન લિમિટેડ અને 5000 હિન્દુસ્તાન પેટ્રોલિયમ કોર્પોરેશન લિમિટેડ દ્વારા સ્થાપિત કરવામાં આવશે. આઈઓસીએલએ પ્રથમ જ 439 ઈવી ચાર્જિંગ સ્ટેશન સ્થાપિત કરાયા છે અને આગામી વર્ષમાં 2000 અને ઈવી ચાર્જિંગ સ્ટેશન લગાવવાની યોજના છે. બીપીસીએલએ 52 અને એચપીસીએલએ 382 ચાર્જિંગ સ્ટેશન લગાવ્યા છે. હાલમાં જ ભારે ઉદ્યોગ વિભાગે 25 રાજમાર્ગો અને એક્સપ્રેસવે માટે 1576 જાહેર ચાર્જિંગ સ્ટેશનોને મંજૂરી આપી છે જે આ એક્સપ્રેસવે તથા રાજમાર્ગોની બંને તરફ દર 25 કિમીની મર્યાદામાં સ્થિત રહેશે. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 (Visitor Counter : 214

pib-168595

4fb7d5e48d43a9a20d4809884d7211a17760b45053427d06519e69217f161e5f

guj

પ્રધાનમંત્રીનું કાર્યાલય પ્રધાનમંત્રીએ મિઝોરમને આશરે ₹2500 કરોડની 11 યોજનાઓ માટે અભિનંદન પાઠવ્યા પ્રધાનમંત્રી શ્રી નરેન્દ્ર મોદીએ મિઝોરમના લોકોને આશરે ₹2500 કરોડની11 અલગ-અલગ યોજનાઓ માટે અભિનંદન પાઠવ્યા છે. કે જેનું ઉદ્ઘાટન અથવા શિલાન્યાસ કેન્દ્રીય મંત્રી શ્રી અમિત શાહ દ્વારા ગઈકાલે કરવામાં આવ્યું હતું. પ્રધાનમંત્રીએ ટ્વીટ કર્યું "વિવિધ ક્ષેત્રોને આવરી લેતા આ વિકાસ કાર્યો દ્વારા રાજ્યના વિકાસના માર્ગને વેગ આપવા બદલ મિઝોરમના લોકોને અભિનંદન." GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-2246

09c4b9cfa4873f19712bb85b2190c7e859d57ba579785a7334bf832ad0790ac5

guj

પ્રધાનમંત્રીનું કાર્યાલય ઉત્તર પ્રદેશમાં બલરામપુર ખાતે સરયુ નહેર રાષ્ટ્રિય પ્રોજેક્ટના પ્રારંભ પ્રસંગે પ્રધાનમંત્રીના સંબોધનનો મૂળપાઠ ભારત માતા કી જય! ભારત માતા કી જય! ભારત માતા કી જય! હું અહીંની પવિત્ર ધરતીને વારંવાર પ્રણામ કરૂં છું. આજે મને આદિશક્તિ મા પાટેશ્વરીની પાવન ધરતી અને નાની કાશીના નામથી પ્રખ્યાત બલરામપુરની ધરતી પર ફરીથી આવવાનો અવસર પ્રાપ્ત થયો છે. અમને તમારા ખૂબ ખૂબ આશીર્વાદ પ્રાપ્ત થયા છે. ઉત્તર પ્રદેશના રાજ્યપાલ શ્રીમતી આનંદીબેન, ઉત્તર પ્રદેશના કર્મઠ, લોકપ્રિય મુખ્યમંત્રી યોગી આદિત્યનાથજી, ઉપમુખ્ય મંત્રી શ્રીમાન કેશવ પ્રસાદ મૌર્યજી, કેન્દ્રના મંત્રી ગજેન્દ્ર સિંહ શેખાવતજી, કૌશલ કિશોરજી, રાજ્ય સરકારમાં મંત્રી મહેન્દ્ર સિંહજી, રમાપતિ શાસ્ત્રીજી, મુકુટ બિહારી વર્માજી, વ્રજેશ પાઠકજી, આશુતોષ ટંડનજી, બળદેવ ઓલાખજી, શ્રી પલટુ રામજી, મંચ પર ઉપસ્થિત તમામ સાંસદો, મારા સાથી સભ્યો, તમામ આદરણીય ધારાસભ્યો, જીલ્લા પંચાયતના સભ્યો અને મારા વ્હાલા ભાઈઓ અને બહેનો. ક્રાંતકારીઓની આ ધરતીએ દેશના આઝાદીના સંગ્રામમાં પોતાનું અમૂલ્ય યોગદાન આપ્યું છે. રાજા દેવી બક્ષ સિંહ, રાજા કૃષ્ણ દત્તરામ અને પૃથ્વી પાલ સિંહ જેવા પરાક્રમીઓએ અંગ્રેજી શાસન સામે લડત આપવામાં કોઈ કસર બાકી રાખી ન હતી. અયોધ્યામાં નિર્માણ પામી રહેલા શ્રી રામના ભવ્ય મંદિરની જ્યારે જ્યારે વાત થશે ત્યારે બલરામપુર, રજવાડાના મહારાજા પાટેશ્વરી પ્રસાદ સિંહના યોગદાનનો ઉલ્લેખ અવશ્ય થશે. બલરામપુરના લોકો પણ એટલા પારખુ છે કે તેમણે નાનાજી દેશમુખ અને અટલ બિહારી વાજપેયી સ્વરૂપે બે- બે ભારત રત્નોનું ઘડતર કર્યું છે અને સંવર્ધન પણ કર્યું છે. સાથીઓ, રાષ્ટ્ર નિર્માતા અને રાષ્ટ્ર રક્ષકોની આ ધરતી પરથી હું આજે દેશના એ તમામ યોધ્ધાઓને પણ શ્રધ્ધાંજલિ અર્પણ કરી રહ્યો છું કે જેમનું તા.8 ડિસેમ્બરના રોજ થયેલા હેલિકોપ્ટર અકસ્માતમાં નિધન થયું છે. ભારતના પ્રથમ ચીફ ઓફ ડિફેન્સ સ્ટાફ, જનરલ બિપીન રાવતજીના અવસાનથી દરેક ભારતપ્રેમી માટે, દરેક રાષ્ટ્ર ભક્ત માટે ખૂબ મોટી ઊણપ ઉભી થઈ છે. જનરલ બિપીન રાવતજી જેટલા બહાદુર હતા, દેશની સેનાઓને આત્મનિર્ભર બનાવવા માટે તે જે મહેનત કરતા હતા, સમગ્ર દેશ તેનો સાક્ષી રહ્યો છે. એક સૈનિક જેટલા દિવસ તે સેનામાં રહ્યો હોય માત્ર એ સમય પૂરત જ સૈનિક રહેતો નથી. તેનું સમગ્ર જીવન એક યોધ્ધા જેવું હોય છે. શિસ્ત, દેશના આન- બાન અને શાન માટે તે દરેક પળ માટે સમર્પિત હોય છે. ગીતામાં કહેવામાં આવ્યું છે કે- નૈનમ છિદન્તી શસ્ત્રાણિ, નૈનમ દહતિ પાવકહઃ. ના તો, શસ્ત્ર તેને છિન્નભિન્ન કરી શકે છે કે અગ્નિ પણ તેને સળગાવી શકતો નથી. જનરલ બિપીન રાવત આવનારા દિવસો પોતાના દેશ ભારતને નવા સંકલ્પો સાથે તે જ્યાં હશે ત્યાંથી, આગળ ધપતો જોઈ શકશે. દેશની સરહદોની સુરક્ષા આગળ ધપાવવાનું કામ, સરહદ પર માળખાકીય સુવિધાઓ મજબૂત કરવાનું કામ, દેશની સેનાઓને આત્મનિર્ભર બનાવવા માટેનુ અભિયાન, ત્રણેય સેનાઓમાં તાલમેળ મજબૂત કરવાનું અભિયાન જેવા અનેક કામ ઝડપથી આગળ ધપતા રહેશે. ભારત દુઃખી છે, પણ દર્દ સહન કરતાં કરતાં પણ આપણે પોતાની ગતિ કે પ્રગતિ રોકીશું નહીં. ભારત રોકાશે નહીં, ભારત અટકશે નહીં. આપણે ભારતીયો સાથે મળીને વધુ મહેનત કરીશું. દેશની અંદર અને દેશની બહાર ઉભેલા દરેક પડકારોનો સામનો કરીશું. ભારતને ખૂબ જ શક્તિશાળી અને સમૃધ્ધ બનાવીશું. સાથીઓ, ઉત્તર પ્રદેશના સપૂત, દેવરિયામાં નિવાસ કરનારા ગ્રુપ કેપ્ટન વરૂણ સિંહજીનું જીવન બચાવવા માટે ડોક્ટરો તનમનથી લાગી ગયા છે. હું મા પાટેશ્વરીને તેમના જીવનનું રક્ષણ કરવા માટે પ્રાર્થના કરૂં છું. દેશ આજે વરૂણ સિંહજીના પરિવારની સાથે છે. આપણે જે વીરોને ગૂમાવ્યા છે તેમના પરિવારોની સાથે છીએ. ભાઈઓ અને બહેનો, રાષ્ટ્ર પ્રથમની ભાવનાને સર્વોપરી રાખીને દેશ આજે એવું દરેક કામ કરી રહ્યો છે કે જે આપણને 21મી સદીમાં નવી ઉંચાઈઓ પર લઈ જશે. દેશના વિકાસ માટે એ પણ ખૂબ જ જરૂરી છે કે ક્યારેય પાણીની અછત ક્યારેય અવરોધ બને નહીં. એટલા માટે દેશની નદીઓના પાણીનો સદુપયોગ થાય, ખેડૂતોના ખેતર સુધી પૂરતા પ્રમાણમાં પાણી પહોંચે તે બાબત સરકારની સર્વોચ્ચ અગ્રતાઓમાંની એક છે. સરયુ નહેર રાષ્ટ્રિય પરિયોજના પૂરી થવી તે એ બાબતનો પૂરાવો છે કે જ્યારે વિચારણા પ્રમાણિક હોય છે ત્યારે દરેક કામ દમદાર બની રહેતું હોય છે. દાયકાઓથી તમે આ કામ પૂરૂ થવાની પ્રતિક્ષા કરી રહ્યા હતા. ઘાઘરા, સરયૂ, રાપ્તી, બાણગંગા અને રોહિણીની જળ શક્તિ હવે આ વિસ્તારમાં સમૃધ્ધિનો નવો તબક્કો લઈને આવવાની છે. બલરામપુરની સાથે સાથે બહરાઈચ, ગોંડા, શ્રીવસ્તી, સિધ્ધાર્થનગર, બસ્તી, ગોરખપુર, મહારાજગંજ અને કુશીનગરના તમામ સાથીઓને, મારા લાખો ખેડૂત ભાઈઓ અને બહેનોને આજે હૃદયપૂર્વક ખૂબ ખૂબ અભિનંદન પાઠવું છું. વરસાદની મોસમમાં આ વિસ્તારમાં જે તકલીફો ઊભી થતી હતી તેનો ઉપાય શોધી કાઢવામાં સહાય થશે. અને હું જાણું છું કે મારા ભાઈઓ અને બહેનો, આપણે ત્યાં ઈતિહાસ પણ સાક્ષી છે કે જો કોઈ તરસ્યાને એક ગ્લાસ પાણી પણ આપવામાં આવે તો તે વ્યક્તિ જીવનભર તે ઋણ ભૂલી શકતો નથી. જીવનભર તે વ્યક્તિને ભૂલતો નથી. અને આજે લાખો ખેડૂતોના તરસ્યા ખેતરોમાં જ્યારે પાણી ઉપલબ્ધ થશે ત્યારે મને પૂરો ભરોસો છે કે તમારા આશીર્વાદ અમને સમગ્ર જીવનપર્યંત કામ કરવાની તાકાત પૂરી પાડશે. તમારા આશીર્વાદ અમને નવી ઊર્જા પૂરી પાડશે. ભાઈઓ અને બહેનો, આજે હું એ કહેવા માંગુ છું કે એવા ખેડૂતો કે જેમની પાસે બે હેક્ટરથી ઓછી જમીન છે તેમના માટે સિંચાઈની આ વ્યવસ્થા જીવનને બદલી નાંખનારી બને છે. જે રીતે કોઈ વ્યક્તિ મૃત્યુશૈયા પર પડેલો હોય અને તેને લોહીની જરૂર હોય, રક્તની જરૂરિયાત હોય એવા જ સમયે ડોકટર લોહી લાવીને તેને ચડાવે તો તેનું જીવન બચી જતું હોય છે. આ સમગ્ર વિસ્તારના ખેતરોને પણ નવી જિંદગી પ્રાપ્ત થવાની છે. સાથીઓ, બલરામપુરની મસૂરદાળનો સ્વાદ તો વિતેલા વર્ષોમાં સમગ્ર દેશમાં ફેલાયેલો જ છે. હવે પરંપરાગત ખેતીની સાથે સાથે આ વિસ્તારના ખેડૂતો વધુ ભાવ મળે તેવી, વધુ આવક પ્રાપ્ત થાય તેવા અન્ય પાકની ખેતી પણ વ્યાપક રીતે કરી શકશે. સાથીઓ, જાહેર જીવનમાં મને એક લાંબા સમયથી કામ કરવાનું સૌભાગ્ય પ્રાપ્ત થયું છે. મેં અગાઉ પણ ઘણી સરકારો જોઈ છે, તેમનું કામકાજ પણ જોયું છે. આ લાંબા સમયગાળા દરમ્યાન જે વાત મને સૌથી વધુ નડતરરૂપ લાગી છે, જેનાથી સૌથી વધુ મને દુઃખ થયું છે તે છે- દેશનું ધન, દેશનો સમય, દેશના સાધનોનો દુરૂપયોગ અને તેનું અપમાન. સરકારી પૈસો છે તો મારે શું, આ તો સરકારી છે, એવો વિચાર દેશના સમતોલ અને સંપૂર્ણ વિકાસ માટે સૌથી મોટો અવરોધરૂપ બની છે. આવા વિચારોના કારણે સરયુ નહેર યોજનાને લટકાવી પણ અને ભટકાવી પણ છે. આજથી આશરે 50 વર્ષ પહેલાં આ યોજના માટે કામ શરૂ થયું હતું. તમે વિચાર કરો, 50 વર્ષ પછી આજે તેનું કામ પૂરૂ થઈ રહ્યું છે. જ્યારે આ યોજનાનું કામ શરૂ કરવામાં આવ્યું ત્યારે માત્ર અહીંના નાગરિકો જ નહીં, દેશના નાગરિકો આ બાબત સમજ્યા હતા. ઉજ્જવળ ભવિષ્યની ઈચ્છા રાખનારા મારા દેશના નવયુવાનો પણ સમજ્યા. સાથીઓ, આ યોજના પર જ્યારે કામ શરૂ થયું ત્યારે તેનો ખર્ચ રૂ.100 કરોડ કરતાં પણ ઓછો થતો હતો. તમે પણ બોલી ઉઠશો કે જ્યારે આ યોજના શરૂ થવાની હતી ત્યારે ખર્ચ કેટલો ઓછો હતો? તે સમયે કેટલા હતા 100 કરોડ. અને આજે કેટલે પહોંચ્યા છે, ખબર છે ? આજે તે લગભગ રૂ.10 હજાર કરોડનો ખર્ચ કર્યા પછી પૂરી થઈ છે. રૂપિયા 10 હજાર કરોડ, કેટલા રૂ.10 હજાર કરોડ? અગાઉ જે યોજના રૂ.100 કરોડમાં પૂરી થવાની હતી તે આજે રૂ.10 હજાર કરોડમાં પૂરી થઈ છે. આ પૈસા કોના હતા? ભાઈઓ આ પૈસા કોના હતા? આ ધન કોનું હતું? તમારૂ હતું કે નહીં? તેના માલિક તમે પણ હતા કે નહીં? તમારી મહેનતનો એક એક રૂપિયો યોગ્ય સમયે, યોગ્ય કામ માટે ઉપયોગમાં લેવાવો જોઈતો હતો. આવુ થવું જોઈતું હતું કે નહીં? જેમણે આ નથી કર્યું તે તમારા ગૂનેગાર છે કે નહી? આવા લોકોને તમે સજા આપશો કે નહીં? ચોક્કસ આપશો? મારા વ્હાલા ભાઈઓ અને બહેનો, અગાઉની સરકારોએ બેદરકારી દાખવી તેની 100 ગણાથી વધુ કિંમત આ દેશે ચૂકવવી પડી છે. તમે કલ્પના કરી શકો છો કે આપણાં આ વિસ્તારમાં લાખો ખેડૂતોને પણ જો સિંચાઈનું આ પાણી 20 વર્ષ કે 30 વર્ષ પહેલાં મળ્યું હોત તો, જો ખેડૂતની પાસે પાણી હોત, વિતેલા 25 થી 30 વર્ષમાં પાણી તેમની પાસે પહોંચ્યું હોત તો તે સોનુ પેદા કરી શક્યા હોત. પેદા કરી શક્યા હોત કે નહીં? દેશનો ખજાનો ભરી દીધો હોત કે નહીં? પોતાના બાળકોને શિક્ષણ સારી રીતે આપી શક્યા હોત. ભાઈઓ અને બહેનો, દાયકાઓના વિલંબને કારણે આપણે ત્યાં ખેડૂત ભાઈઓ અને બહેનોને અનેક અબજો રૂપિયાનું નુકશાન થયું છે. આમ તો સાથીઓ, હું જ્યારે દિલ્હીથી નિકળ્યો ત્યારે પ્રતિક્ષા કરી રહ્યો હતો કે ક્યારેક કોઈ આવશે અને જણાવશે કે મોદીજી આ યોજનાની શરૂઆત તો અમે કરી હતી. આ યોજનાની રિબન અમે કાપી હતી. એવા કેટલાક લોકો છે કે જેમને આવું કહેવાની ટેવ પડી છે. શક્ય છે કે બાળપણમાં આ યોજનાની રિબન તેમણે જ કાપી હોય. સાથીઓ, કેટલાક લોકોની અગ્રતા માત્ર રિબન કાપવાની જ છે. અમારા લોકોની અગ્રતા યોજનાઓને સમયસર પૂરી કરવાની છે. વર્ષ 2014માં હું જ્યારે સરકારમાં આવ્યો હતો ત્યારે એ જોઈને પરેશાન થયો હતો કે દેશમાં સિંચાઈની 99 મોટી યોજનાઓ છે કે જે દેશના અલગ અલગ ખૂણે દાયકાઓથી અધૂરી પડેલી છે. અમે જોયું કે સરયૂ નહેર યોજનામાં ઘણી જગ્યાએ નહેરો એકબીજા સાથે જોડાયેલી ન હતી. પાણીને અંતિમ છેડા સુધી પહોંચાડવાની કોઈ વ્યવસ્થા ન હતી. સરયૂ નહેર યોજના કે જેનું કામ પાંચ દાયકામાં જેટલું થયું હતું તેના કરતાં પણ વધુ કામ અમે પાંચ વર્ષ પૂરાં થાય તે પહેલા કરી બતાવ્યું છે. સાથીઓ આ તો ડબલ એન્જિનની સરકાર છે. આ તો, ડબલ એન્જિનની સરકારની કામ કરવાની ઝડપ છે. અને તમે યાદ રાખો કે યોગીજીના આગમન પછી અમે બાણસાગર યોજનાનું લોકાર્પણ કર્યું. થોડાંક દિવસ પહેલાં અર્જુન સહાયક નહેર પરિયોજનાનું લોકાર્પણ પણ કરવામાં આવ્યું. આ અઠવાડિયે ગોરખપુરમાં ફર્ટિલાઈઝરના કારખાના અને એઈમ્સનું લોકાર્પણ કરવામાં આવ્યું તેની પણ વર્ષોથી પ્રતિક્ષા થઈ રહી હતી. કુશીનગર ઈન્ટરનેશનલ એરપોર્ટની ફાઈલો પણ વર્ષોથી ચાલી રહી હતી, પણ આ એરપોર્ટને શરૂ કરવાનું કામ ડબલ એન્જિનની સરકારે જ કર્યું છે. સાથીઓ, અમારી સરકાર જે રીતે વર્ષો જૂના સપનાં સાકાર કરી રહી છે તેનું વધુ એક ઉદાહરણ કેન-બેતબા લીંક પરિયોજના પણ છે. વર્ષોથી આ યોજનાની માંગ થઈ રહી હતી. હમણાં બે- ત્રણ દિવસ પહેલાં જ કેબિનેટે આ યોજનાને મંજૂરી આપી દીધી છે. આ યોજના માટે રૂ.45 હજાર કરોડનો ખર્ચ કરવામાં આવશે. આ ઉત્તર પ્રદેશને આટલી મોટી ભેટ મળી રહી છે, રૂ.45 હજાર કરોડનો ખર્ચ કરવામાં આવશે. આ યોજના બુંદેલખંડને પાણીના સંકટમાંથી મુક્ત કરવામાં ખૂબ મોટી ભૂમિકા બજાવશે. ભાઈઓ અને બહેનો, આજે દેશમાં આઝાદી પછીની પ્રથમ એવી સરકાર છે કે જે નાના ખેડૂતોની સંભાળ લઈ રહી છે. પ્રથમ વખત 2 હેક્ટર કરતાં ઓછી જમીન ધરાવતા નાના ખેડૂતોને સરકારી લાભ સાથે, સરકારી સુવિધા સાથે જોડવામાં આવ્યા છે. બીજથી માંડીને બજાર સુધી, ખેતરથી માંડીને ખળા સુધી તેમને દરેક પ્રકારની મદદ કરવામાં આવી રહી છે. આ નાના ખેડૂતોના બેંકના ખાતામાં પ્રધાનમંત્રી ખેડૂત સન્માન નિધિમાંથી હજારો કરોડ રૂપિયા સીધા મોકલવામાં આવી રહ્યા છે. તેમની આવક વધારવા માટે, તેમને ખેતી સાથે જોડવા માટે અન્ય વિકલ્પો માટે પણ પ્રેરણા આપવામાં આવી રહી છે. એવા વિકલ્પો કે જેમાં ઘણી મોટી જમીનની તેમને જરૂર પડતી નથી તેવા રસ્તા તેમને બતાવવામાં આવ્યા છે. આવા વિચારની સાથે સાથે પશુપાલન હોય, મધમાખી ઉછેર હોય કે પછી મત્સ્ય ઉછેર તેમના માટે, રાષ્ટ્રીય સ્તરે નવી યોજનાઓ શરૂ કરવામાં આવી છે. આજે ભારત દૂધના ઉત્પાદનની બાબતે મોખરે છે જ, પરંતુ તમને એ જાણીને આનંદ થશે કે આજે આપણે મધ, મધની નિકાસ બાબતે પણ વિશ્વમાં પોતાનું સ્થાન ઊભું કરી રહ્યા છીએ. અમારી સરકારના પ્રયાસોના કારણે વિતેલા 7 વર્ષમાં મધની નિકાસ વધીને લગભગ આશરે બે ગણી થઈ ગઈ છે અને તેનાથી ખેડૂતોને રૂ.700 કરોડથી વધુ રકમની કમાણી થઈ છે. ભાઈઓ અને બહેનો, ખેડૂતોની આવકમાં વધારો કરવા માટેનો વધ એક વિકલ્પ બાયોફ્યુઅલ પણ છે. આપણે અખાતી દેશોના તેલથી ચલાવી રહ્યા હતા. હવે આપણે વનસ્પતિનું તેલ લઈને આવી રહ્યા છીએ. બાયોફ્યુઅલની અનેક ફેક્ટરીઓ ઉત્તર પ્રદેશમાં સ્થપાઈ રહી છે. બદાયુ અને ગોરખપુરમાં બાયોફ્યુઅલના મોટા સંકુલો બનાવવામાં આવી રહ્યા છે. અહીંયા નજીકમાં જણ ગોંડામાં ઈથેનોલનો એક મોટો પ્લાન્ટ સ્થપાઈ રહ્યો છે અને તેનો લાભ આ વિસ્તારના ઘણાં ખેડૂતોને થશે. શેરડીમાંથી ઈથેનોલ બનાવવાના અભિયાનમાં પણ ઉત્તર પ્રદેશ અગ્રણી ભૂમિકા બજાવવા તરફ આગળ વધી રહ્યું છે. વિતેલા સાડા ચાર વર્ષમાં આશરે 12 હજાર કરોડ રૂપિયાનું ઈથેનોલ ઉત્તર પ્રદેશમાંથી ખરીદવામાં આવ્યું છે. યોગીજીની સરકાર જ્યારથી આવી છે ત્યારથી શેરડીની ચૂકવણીમાં પણ ખૂબ મોટી ઝડપ આવી છે. વર્ષ 2017ની પહેલાનો પણ એક સમય હતો કે જ્યારે શેરડીના ખેડૂતોને દર વર્ષે બાકી રકમની ચૂકવણી થવાની પ્રતિક્ષા કરવી પડતી હતી. પાછલી સરકારોના સમય દરમ્યાન જ્યાં 20 થી વધુ ખાંડની મિલોને તાળાં લાગી ગયા હતા ત્યાં યોગીજીની સરકારે એટલી જ ખાંડની મિલોનું વિસ્તણ અને આધુનિકીકરણ કર્યું છે. હું આજે બલરામપુરથી સમગ્ર દેશના ખેડૂતોને એક ખાસ આમંત્રણ પણ આપવા માંગુ છું. અને મારી ઈચ્છા છે કે માત્ર ઉત્તર પ્રદેશના જ નહીં, સમગ્ર દેશના ખેડૂતો મારા આ નિમંત્રણનો સ્વિકાર કરે અને મારી સાથે જોડાય. મારૂ નિમંત્રણ કઈ બાબતે છે? આ મહિને પાંચ દિવસ પછી 16 તારીખે, 16 ડિસેમ્બરે સરકાર કુદરતી ખેતી અંગે, નેચરલ ફાર્મીંગ અંગે એક ખૂબ મોટું આયોજન કરવા તરફ આગળ વધી રહી છે. આપણાં પદ્મ પુરસ્કાર વિજેતા સુભાષજી કરી રહ્યા છે- મહારાષ્ટ્રમાં તેમણે જીરો બજેટ ખેતીનો એક વિચાર વિકસીત કર્યો છે. આ એ કુદરતી ખેતીનો વિષય છે કે જેમાં આપણી ધરતી માતા બચે છે અને આપણું પાણી પણ બચે છે અને પાક પણ સારો અને અગાઉની તુલનામાં વધુ ઉપજે છે. મારો આપ સૌ ખેડૂત સાથીઓને, સમગ્ર ખેડૂત સાથીઓને આગ્રહ છે કે આપ સૌ 16 ડિસેમ્બરે ટીવીના માધ્યમથી અથવા કૃષિ વિજ્ઞાન કેન્દ્રોના માધ્યમથી આ કાર્યક્રમ સાથે ચોક્કસ જોડાયેલા રહેશો અને તમે સમગ્ર બાબત સમજશો. અને મને પૂરો વિશ્વાસ છે કે તમે પોતાના ખેતરમાં તે લાગુ કરશો. તમારા માટે તે ખૂબ જ લાભદાયી પૂરવાર થવાનો છે. સાથીઓ, તમારી તમામ જરૂરિયાતને ધ્યાનમાં રાખીને તમારૂં જીવન આસાન બનાવવા માટે અમે દિવસ રાત મહેનત કરી રહ્યા છીએ. તેની છાપ તમને પ્રધાનમંત્રી આવાસ યોજના હેઠળ બની રહેલા પાકા ઘરમાં પણ જોવા મળશે. પ્રધાનમંત્રી આવાસ યોજના હેઠળ મળી રહેલા ઘરમાં ઈજ્જત ઘર એટલે કે શૌચાલય છે. ઉજ્જવલા યોજનાનો ગેસ પણ છે. સૌભાગ્ય યોજનાનું વિજળીનું જોડાણ પણ છે. ઉજાલાનો એલઈડી બલ્બ પણ છે. દરેક ઘરે જળ યોજના હેઠળ મળી રહેલું પાણીનું જોડાણ પણ છે. અને મને એ સમયે આનંદ થાય છે કે જ્યારે આ ક્ષેત્રનો હું પ્રવાસ કરી શક્યો છું. મને ખબર છે કે જ્યારે અહીંયા થારૂ જનજાતિના મારા ભાઈઓ અને બહેનોને પણ આ યોજનાનો લાભ મળી રહ્યો છે. આથી આનંદ પણ ઘણો થાય છે અને અમને આશીર્વાદ પણ ઘણાં મળે છે. સાથીઓ, આપણે ત્યાં સદીઓથી એક પધ્ધતિ ચાલી આવી રહી છે કે ઘર થશે, મારા માતાઓ અને બહેનો જરૂરથી એ બાબત સમજે અને મારા પુરૂષ ભાઈઓ પણ પોતાના ઘરમાં જણાવે. આપણે ત્યાં એક માન્યતા ચાલી આવી રહી છે, પરંપરા ચાલી રહી છે, વ્યવસ્થા ચાલી રહી છે કે ઘર હોય તો પુરૂષના નામે, દુકાન હોય તો પુરૂષના નામે, ગાડી હોય તો પુરૂષના નામે, ખેતર હોય તો પુરૂષના નામે. મહિલાઓના નામે કશુ જ હોતું નથી. મહિલાઓના નામે કેમ હોતું નથી? હું તેમનું સાચુ દુઃખ સમજું છું. માતાઓ અને બહેનો માટે અમે શું કર્યું? મને એ વાતનો આનંદ છે કે પ્રધાનમંત્રી યોજના હેઠળ જે ઘર બની રહ્યા છે તેમાં વધુમાં વધુ ઘરનો માલિકી હક્ક અમે માતાઓ અને બહેન- દીકરીઓને આપ્યો છે. આ કારણે દેશમાં એવી બહેનોની સંખ્યામાં ઘણો વધારો થયો છે કે જેમના નામે ઓછામાં ઓછી એક મિલકત તો છે. ડબલ એન્જિનની સરકારની પ્રયાસોથી ઉત્તર પ્રદેશના 30 લાખ કરતાં વધુ ગરીબ પરિવારોને પાકા ઘર મળી ચૂક્યા છે. આવનારા દિવસોમાં આનાથી પણ વધુ ઘર બનાવવા માટે અમારી સરકાર રૂ.2 લાખ કરોડથી વધુ રકમની જોગવાઈ કરી છે. આનો અર્થ એ કે જેમને હજુ સુધી પાકા ઘર મળ્યા નથી તેમને આવનારા સમયમાં જરૂર મળશે. સાથીઓ, જ્યારે સરકાર સંવેદનશીલ હોય, ગરીબોને સાંભળતી હોય, તેમના દુઃખ- દર્દ સમજતી હોય ત્યારે ફર્ક જરૂર પડે છે. ફર્ક પડે છે કે નથી પડતો? પડે છે. 100 વર્ષમાં આવેલી સૌથી મોટી મહામારી સામે દેશ હમણાં લડી રહયો છે. કોરોના આવ્યા પછી દરેક વ્યક્તિ એવુ વિચારી રહી હતી કે હવે શું થશે. કેવી રીતે થશે. દરેક વ્યક્તિને ઓછા- વત્તા અંશે કોરોનાના કારણે દુઃખ વેઠવું પડ્યું છે. પરંતુ સાથીઓ, આ કોરોના કાળમાં પણ અમે પ્રમાણિકતા સાથે પ્રયાસ કર્યો છે કે કોઈ ગરીબ ભૂખે સૂએ નહીં. હમણાં એટલા માટે જ પીએમ ગરીબ કલ્યાણ અન્ન યોજના હેઠળ મળી રહેલા મફત રાશન અભિયાનને હોળીથી આગળ સુધી લંબાવવામાં આવી છે. ગરીબોને મફત રાશન મળે તે માટે સરકાર રૂ.2 લાખ 60 હજાર કરોડ કરતાં પણ વધુ રકમનો ખર્ચ કરી રહી છે. ભાઈઓ અને બહેનો, પહેલાં જે લોકો સરકારમાં હતા, તમે જાણો છો કે, સારી રીતે જાણો છો કે અગાઉ જે લોકો સરકારમાં હતા તે માફિયાઓને રક્ષણ પૂરૂ પાડતા હતા. આજે યોગીજીની સરકાર માફિયાઓનો સફાયો કરવામાં લાગી ગઈ છે. આ કારણે તો ઉત્તર પ્રદેશના લોકો કહી રહ્યા છે કે તફાવત સ્પષ્ટ છે. અગાઉ જે લોકો સરકારમાં હતા તે લોકો બાહુબલી લોકોને આગળ ધપાવી રહ્યા હતા. આજે યોગીજીની સરકાર ગરીબ, દલિત, પછાત અને આદિવાસી સહિત તમામ લોકોને સશક્ત બનાવવામાં જોડાઈ ગઈ છે. આ કારણે તો ઉત્તર પ્રદેશના લોકો કહે છે ફર્ક સ્પષ્ટ છે. અગાઉ જે લોકો સરકારમાં હતા તે લોકો જમીનો પર ગેરકાયદે કબજો કરાવતા હતા. આજે આવા માફિયાઓ ઉપર દંડ લાગી રહ્યો છે, બુલડોઝર ચાલી રહ્યા છે. આ કારણે જ ઉત્તર પ્રદેશના લોકો કહે છે કે ફર્ક સ્પષ્ટ છે. અગાઉ ઉત્તર પ્રદેશની દીકરીઓ ઘરેથી બહાર નિકળતાં પહેલાં 100 વખત વિચાર કરવા મજબૂર બનતી હતી. આજે અપરાધી ખોટુ કામ કરતાં પહેલાં 100 વખત વિચારે છે. આથી તો ઉત્તર પ્રદેશના લોકો કહે છે કે ફર્ક સ્પષ્ટ છે. અગાઉ દીકરીઓ ઘરમાં દબાઈને રહેવા માટે મજબૂર હતી, હવે ઉત્તર પ્રદેશના અપરાધી જેલમાં સડે છે. આથી જ કહેવામાં આવે છે કે ફર્ક સ્પષ્ટ છે. સાથીઓ, આજે હું એક યોજના અંગે તમને ચોક્કસ કહેવા માંગુ છું- આ યોજનાથી ઉત્તર પ્રદેશના લોકોને ઘણી મદદ મળવાની છે અને તે યોજના છે- સ્વામિત્વ યોજના. સ્વામિત્વ યોજના હેઠળ આજે ગામોમાં મિલકતોનું મેપીંગ કરાવીને ઘરના, ખેતરોના, માલિકી હક્કના કાગળો લોકોને આપવામાં આવી રહ્યા છે. આ અભિયાન થોડાક જ સમયમાં ઉત્તર પ્રદેશના દરેક ગામ સુધી પહોંચવાનું છે અને તેનાથી તમને ગેરકાયદે કબજાના ડર સામે મુક્તિ મળશે અને બેંકોની મદદ લેવાનું પણ તમારા માટે આસાન બની જશે. હવે ગામના યુવકોને બેંકમાંથી પોતાના કામ માટે પૈસા મેળવવામાં અવરોધ પણ નડશે નહીં. સાથીઓ, આપણે સૌએ સાથે મળીને ઉત્તર પ્રદેશને નવી ઉંચાઈએ લઈ જવાનો છે. ઉત્તર પ્રદેશને નવી ઓળખ આપવાની છે. ઉત્તર પ્રદેશને દાયકાઓ પાછળ લઈ જનારા લોકોથી તમારે સતત સતર્ક રહેવાનું છે. ભાઈઓ અને બહેનો, ફરી એક વખત આપ સૌને સરયુ નહેર યોજના માટે ખૂબ ખૂબ અભિનંદન પાઠવું છું. મારી સાથે બે હાથ ઉંચા કરીને પૂરી તાકાત સાથે બોલો ભારત માતા કી જય- ભારત માતા કી જય- ભારત માતા કી જય. ખૂબ ખૂબ ધન્યવાદ! (

pib-93152

7312c47b7a5a368bd203a6e236076da596ccc2e0ad5ecaab86ab52b98cf9a9fd

guj

પ્રધાનમંત્રીનું કાર્યાલય રોજગાર મેળા હેઠળ, પ્રધાનમંત્રી 13મી એપ્રિલે સરકારી વિભાગો અને સંસ્થાઓમાં નવા નિમણૂક પામેલા 71,000 નિમણૂંક પત્રોનું વિતરણ કરશે પ્રધાનમંત્રી શ્રી નરેન્દ્ર મોદી 13મી એપ્રિલ, 2023ના રોજ સવારે 10:30 વાગ્યે વિડિયો કોન્ફરન્સિંગ દ્વારા લગભગ 71,000 નવા નિમણૂક પત્રોનું વિતરણ કરશે. આ પ્રસંગે પ્રધાનમંત્રી આ નિયુક્તિઓને પણ સંબોધિત કરશે. રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તિકરણ અને રાષ્ટ્રીય વિકાસમાં ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે. દેશભરમાંથી પસંદ કરાયેલા નવી ભરતીઓ ભારત સરકાર હેઠળ વિવિધ હોદ્દા/પોસ્ટ પર જોડાશે જેમ કે ટ્રેન મેનેજર, સ્ટેશન માસ્ટર, સીનિયર કોમર્શિયલ કમ ટિકિટ ક્લાર્ક, ઈન્સ્પેક્ટર, સબ ઈન્સ્પેક્ટર, કોન્સ્ટેબલ, સ્ટેનોગ્રાફર, જુનિયર એકાઉન્ટન્ટ, ટપાલ સહાયક, આવક ટેક્સ ઈન્સ્પેક્ટર, ટેક્સ આસિસ્ટન્ટ, સિનિયર ડ્રાફ્ટ્સમેન, જેઈ/સુપરવાઈઝર, આસિસ્ટન્ટ પ્રોફેસર, ટીચર, લાઈબ્રેરિયન, નર્સ, પ્રોબેશનરી ઓફિસર્સ, PA, MTS વગેરે. નવા નિમણૂક પામેલાઓને કર્મયોગી પ્રારંભ દ્વારા પોતાને તાલીમ આપવાની તક પણ મળશે, જે વિવિધ સરકારી વિભાગોમાં તમામ નવા નિમણૂકો માટે ઓનલાઈન ઓરિએન્ટેશન કોર્સ છે. YP/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-100420

914065224416a801475d94fb1638dd1320f7d306a265fcd9b22921867e91a03d

guj

ગ્રાહક બાબતો, ખાદ્ય અને જાહેર વિતરણ મંત્રાલય રૂ. 46.86 કરોડની નાણાકીય સહાય છેલ્લા ત્રણ નાણાકીય વર્ષ 2020-21, 2021-22 અને 2022-23 દરમિયાન રાશન કાર્ડની રાષ્ટ્રવ્યાપી પોર્ટેબિલિટી માટે વન નેશન વન રેશન કાર્ડ યોજના હેઠળ રાજ્યો/કેન્દ્રશાસિત પ્રદેશો, NIC/NICSIને જારી કરાઈ કેન્દ્રીય ગ્રાહક બાબતો, ખાદ્ય અને જાહેર વિતરણ રાજ્ય મંત્રી, સુશ્રી સાધ્વી નિરંજન જ્યોતિએ આજે લોકસભામાં એક પ્રશ્નના લેખિત જવાબમાં શેર કર્યું કે ટેકનોલોજી આધારિત વન નેશન વન રેશન કાર્ડ સિસ્ટમ દ્વારા તમામ લાભાર્થીઓ રાષ્ટ્રીય ખાદ્ય સુરક્ષા અધિનિયમ, 2013 , ખાસ કરીને સ્થળાંતર લાભાર્થીઓ, તેમના વર્તમાન રાશન કાર્ડ અથવા આધાર નંબર દ્વારા બાયોમેટ્રિક પ્રમાણીકરણ સાથેનો ઉપયોગ કરીને દેશમાં કોઈપણ ઈલેક્ટ્રોનિક પોઈન્ટ ઓફ સેલ સક્ષમ ફેર પ્રાઈસ શોપ પરથી તેમના માસિક હકદાર અનાજને ભાગો અથવા સંપૂર્ણ રીતે ઉપાડી શકે છે.. તેમના પરિવારના સભ્યો, જો કોઈ હોય તો, તે જ રેશનકાર્ડ પર ભાગ/બેલેન્સ અનાજ પણ ઉપાડી શકે છે. રેશનકાર્ડની દેશવ્યાપી પોર્ટેબિલિટી માટે વન નેશન વન રેશન કાર્ડ યોજના આ વિભાગ દ્વારા સેન્ટ્રલ સેક્ટર સ્કીમ એટલે કે ઈન્ટિગ્રેટેડ મેનેજમેન્ટ ઑફ પબ્લિક ડિસ્ટ્રિબ્યુશન સિસ્ટમ હેઠળ લાગુ કરવામાં આવી છે, જેને એપ્રિલ 2018માં કુલ રૂ. 127.3 કરોડના ખર્ચ સાથે મંજૂર કરવામાં આવી હતી.. આ યોજના 31મી માર્ચ 2023 સુધી લંબાવવામાં આવી છે. અત્યાર સુધીમાં છેલ્લા ત્રણ નાણાકીય વર્ષ 2020-21 , 2021-22 અને 2022-23 દરમિયાન રાજ્યો/ કેન્દ્રશાસિત પ્રદેશો, NIC/NICSI વગેરેને રૂ. 46.86 કરોડ રૂપિયાની નાણાકીય સહાય જારી કરવામાં આવી છે. રાષ્ટ્રીય ખાદ્ય સુરક્ષા અધિનિયમ 2013 લાભાર્થીઓની રાષ્ટ્રવ્યાપી પોર્ટેબિલિટી માટે વન નેશન વન રેશન કાર્ડ યોજના હાલમાં સમગ્ર NFSA વસ્તી ને આવરી લેતી સમગ્ર દેશના તમામ 36 રાજ્યો/ કેન્દ્રશાસિત પ્રદેશોમાં સક્ષમ છે. દેશમાં હાલ દેશમાં દર મહિને ONORC હેઠળ લગભગ 3.5 કરોડ પોર્ટેબિલિટી વ્યવહારોની સરેરાશ નોંધાઈ રહી છે. અત્યાર સુધીમાં ONORC હેઠળ કુલ 93.31 કરોડ પોર્ટેબિલિટી વ્યવહારો નોંધાયા છે. NFSA લાભાર્થીઓમાં ONORC વિશે જાગૃતિ લાવવા માટે દેશવ્યાપી ઝુંબેશ હાથ ધરવામાં આવી છે. 167 FM અને 91 કોમ્યુનિટી રેડિયો સ્ટેશનો, રેલ્વે સ્ટેશનો પર ઓડિયો વિઝ્યુઅલ સ્પોટ, બેનરો, પોસ્ટરો અને વાજબી ભાવની દુકાનો પર પ્રદર્શિત કરે છે, આવા અભિયાનો માટે રાજ્યો/કેન્દ્રશાસિત પ્રદેશો સિવાય બસ રેપ તેમના પોતાના માધ્યમનો ઉપયોગ કરે છે. 13 ભાષાઓમાં ઉપલબ્ધ “મેરા રાશન” એપ પણ અત્યાર સુધીમાં લગભગ 20 લાખ ડાઉનલોડ્સ જોઈ ચૂકી છે. YP/GP/JD (Visitor Counter : 155

pib-236882

d5f1a45e4a3df89c09d218a2ef9340002d69e403c5248614267463eb05e68076

guj

પ્રધાનમંત્રીનું કાર્યાલય પ્રધાનમંત્રીએ આંતરરાષ્ટ્રીય મહિલા દિવસ નિમિતે નારી શક્તિને સલામ કરી પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ નિમિતે અદમ્ય નારી શક્તિને સલામ કરી છે પ્રધાનમંત્રીએ એક ટ્વીટમાં કહ્યું, આંતરરાષ્ટ્રીય મહિલા દિવસ પર આપણી અદમ્ય નારીશક્તિને સલામ! ભારત આપણા દેશની મહિલાઓની અનેક ઉપલબ્ધિઓ પર ગર્વ કરે છે. મહિલા સશક્તીકરણ માટે સેક્ટરોની વિસ્તૃત શ્રૃંખલામાં કામ કરવાની તક મળવી અમારી સરકાર માટે સન્માનનીય છે. પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ નિમિતે અદમ્ય નારી શક્તિને સલામ કરી છે પ્રધાનમંત્રીએ એક ટ્વીટમાં કહ્યું, આંતરરાષ્ટ્રીય મહિલા દિવસ પર આપણી અદમ્ય નારીશક્તિને સલામ! ભારત આપણા દેશની મહિલાઓની અનેક ઉપલબ્ધિઓ પર ગર્વ કરે છે. મહિલા સશક્તીકરણ માટે સેક્ટરોની વિસ્તૃત શ્રૃંખલામાં કામ કરવાની તક મળવી અમારી સરકાર માટે સન્માનનીય છે. SD/GP/JD (

pib-172177

9d5971396d87e10f5755d1f3f9774576d943d14089766c8a12a18eaf12f0622c

guj

પ્રધાનમંત્રીનું કાર્યાલય સરદાર વલ્લભભાઇ પટેલ રાષ્ટ્રીય પોલીસ એકેડમીના આઇપીએસ પ્રોબેશનર્સ સાથે પ્રધાનમંત્રીની વાતચીતનો મૂળપાઠ જય હિંદ શ્રીમાન! હું અતુલ કરવાલ, નિદેશક સરદાર વલ્લભાઇ પટેલ રાષ્ટ્રીય પોલીસ એકેડમી, એકેડમીના સમસ્ત પરિવાર અને અત્રે ઉપસ્થિત તમામ અધિકારીઓ તરફથી આપનું હાર્દિક સ્વાગત અને અભિવાદન કરું છું. અમે સૌ આપના હાર્દિક આભારી છીએ કે આપે આપની વ્યસ્ત દિનચર્યામાંથી આ સમારોહ માટે સમય ઉપલબ્ધ કર્યો. આ સમારોહમાં ઉપસ્થિત અન્ય મહાનુભાવો કેન્દ્રીય ગૃહ મંત્રી શ્રી અમિત શાહ, કેન્દ્રીય ગૃહ રાજ્ય મંત્રી શ્રી નિત્યાનંદ રાય, કેન્દ્રીય ગૃહ સચિવ શ્રી અજય ભલ્લા અને બોર્ડર મેનેજમેન્ટ ઑફ પોલીસના સચિવ શ્રી સંજીવ કુમારનું પણ હું હાર્દિક સ્વાગત કરું છું. શ્રીમાન આ સમારોહમાં આપની સમક્ષ કૂલ 144 ભારતીય પોલીસ સેવાના અધિકારી અને મિત્ર દેશો નેપાળ, ભૂટાન, માલદીવ અને મોરિશિયસના 34 પોલીસ અધિકારી પણ ઉપસ્થિત છે. આપને જાણીને ખુશી થશે કે છ માસના જિલ્લા પ્રશિક્ષણના આ ગાળામાં આ તમામ અધિકારીઓએ પોતપોતાના રાજ્યો, જિલ્લામાં અને દેશોમાં પ્રશંસનીય અને મહત્વની ભૂમિકા નિભાવી છે, એમાંના કેટલાક અધિકારી કોરોનાગ્રસ્ત પણ થયા હતા. પરંતુ સંપૂર્ણ સ્વસ્થ થઈને ટ્રેનિંગમાં સામેલ રહ્યા. આપને એ જાણીને પણ આનંદ થશે કે દિલ્હીથી આઠ અધિકારીઓની એક ટુકડી, જેમાં ત્રણ વિદેશી અધિકારી પણ રહ્યા હતા, ભારત દર્શન દરમ્યાન લક્ષદ્વીપની મુલાકાત દરમ્યાન એક સૈન્ય અધિકારી કર્નલ સાહેબના ચાર સભ્યોના કુટુંબને તેમણે ડૂબતા બચાવ્યા હતા. આ તમામ અધિકારીઓની પાસિંગ આઉટ પરેડ દિક્ષાંત સમારોહ 6 ઑગસ્ટના રોજ આયોજિત કરવામાં આવ્યો છે. ત્યારબાદ તેઓ નેશનલ ફોરેન્સિક સાયન્સ યુનિવર્સિટી અને સીઆરપીએફનું સંલગ્ન પૂર્ણ કર્યા બાદ પોતપોતાના રાજ્યોમાં અને દેશોમાં સક્રિય ફરજ પર ઉપસ્થિત થશે. આ તમામ અધિકારીઓ માટે એ સૌભાગ્યની વાત છે કે દેશ સેવામાં પ્રથમ પગલું માંડવાના અવસરે તેમને આપની પાસેથી આશીર્વચન અને માર્ગદર્શન પ્રાપ્ત થશે. શ્રીમાન, પોલીસ એકેડમીની બે વર્ષની કઠિન તાલીમના અંતિમ પરિણામો મુજબ પહેલા બેઉ સ્થાન મહિલા અધિકારીઓએ પ્રાપ્ત કર્યાં છે. એમાં પહેલાં સ્થાને રંજિતા શર્મા રહ્યાં જેમણે શ્રેષ્ઠ પ્રોબેશનરનો ખિતાબ તો જીત્યો જ પણ સાથે આઇપીએસના ઇતિહાસમાં એવાં પહેલાં ભારતીય મહિલા અધિકારી બન્યાં જેમણે આઇપીએસ ઍસોસિયેશન સ્વૉર્ડ ઑફ ઓનર પણ જીત્યું હોય. આ સન્માન આઉટડોર તાલીમ પર આધારિત હોય છે. બીજા ક્રમાંકે એક પ્રતિભાશાળી મહિલા અધિકારી શ્રેયા ગુપ્તા રહ્યાં અને આપની અનુમતિ હોય તો આ સમારોહનું સંચાલન કરવા માટે હું શ્રેયાને આમંત્રિત કરવા માગું છું. શ્રેયા ગુપ્તા: જય હિન્દ શ્રીમાન! હું શ્રેયા ગુપ્તા ભારતીય પોલીસ સેવાના 2019 બૅચની પ્રોબેશનર અધિકારી છું. હું મૂળ દિલ્હીની છું અને મને તમિલનાડુ કૅડર ફાળવવામાં આવી છે. મહોદય, સર્વ પ્રથમ પ્રશિક્ષિત અધિકારીઓની સાથે સંવાદના આ કાર્યક્રમમાં હું આપની ગરિમામય ઉપસ્થિતિ માટે આપને અભિનંદન પાઠવું છું અને આપનો આભાર વ્યક્ત કરું છું. આ સંવાદ કાર્યક્રમને આગળ વધારતા હું મારા સાથી શ્રી અનુજ પાલીવાલને આમંત્રિત કરું છું કે તેઓ પોતાનો પરિચય આપીને આપ સાથે સંવાદ શરૂ કરે. અનુજ પાલીવાલ: જય હિન્દ શ્રીમાન! સર, મારું નામ અનુજ પાલીવાલ છે. હું સર હરિયાણાના પાણીપત જિલ્લાનો રહેવાસી છું અને સર, મને કેરળ કૅડર ફાળવવામાં આવી છે. સર, મેં મારું ગ્રેજ્યુએશન આઇઆઇટી રૂરકીથી કર્યું છે. ત્યારબાદ મેં સર, બે વર્ષ એક ખાનગી કંપનીમાં કામ કર્યું છે, સર. પ્રધાનમંત્રી: સૌ પ્રથમ તો શ્રેયાને વણક્કમ! શ્રેયા ગુપ્તા: વણક્કમ સર! પ્રશ્ન 1: પ્રધાનમંત્રી: વારું અનુજજી, આપ આઇઆઇટીમાં ભણ્યા છો અને પછી આપ બે વર્ષ બીજે ક્યાંક કામ કરવા ચાલ્યા ગયા અને આપ પોલીસ સેવામાં આવી ગયા. એવું આપના મનમાં શું હતું કે આપે પોલીસ સેવાને પોતાની કારકિર્દી બનાવી? ક્યાંક એવું તો નથી ને કે આઇએએસ બનવા માગતા હતા પણ ક્યાંક અટકી ગયા અને અહીં પહોંચી ગયા, એવું તો નથી થયું ને? અનુજ પાલીવાલ: સર, હું જ્યારે મારી કૉલેજમાં ભણી રહ્યો હતો ત્યારે હું સર, થર્ડ યરમાં હતો, સર, અમારી કૉલેજમાં સર, વર્તમાનમાં પુડુચેરીનાં ગવર્નર માનનીય કિરણ બેદીજી આવ્યાં હતાં. તો સર, તેમણે જ્યારે પોતાનું ત્યાં જે ભાષણ આપ્યું હતું સર, તેનાથી અમે ઘણા લોકો સર બહુ પ્રભાવિત થયા હતા અને સર, અમે સિવિલ સેવાની તૈયારી કરવાનો નિશ્ચય કર્યો હતો. સર, પરીક્ષા આપતી વખતે મારી પહેલી પસંદ સર આઇએએસ હતી, બીજી આઇપીએસ હતી અને સર, મેં ત્યારબાદ ફરીથી પ્રયાસ કર્યો ન હતો, હું આઇપીએસમાં ઘણો ખુશ છું અને સર, દેશની સેવા આઇપીએસ પોલીસ તરીકે જ હું કરવા માગું છું. પ્રધાનમંત્રી: અત્યારે તો કિરણજી ત્યાં એલજી નથી, ત્યાં તો હવે નવા એલજી છે. પ્રશ્ન 2: પ્રધાનમંત્રી: સારું અનુજ, તમારી પૃષ્ઠભૂમિ બાયોટેકનોલોજીની છે. પોલિસિંગમાં ગુના તપાસ જેવા મામલાને લઈને પણ હું સમજું છું કે તમારું ભણતર કામ આવી શકે છે, તમને શું લાગે છે? અનુજ પાલીવાલ: જી સર! ચોક્કસ આવી શકે છે સર! આજકાલ સર, વૈજ્ઞાનિક તપાસ બહુ જરૂરી છે સર, કોઇ પણ કેસમાં ગુનેગાર ઠેરવવા માટે અને સર નવી ટેકનિક જેવી કે ડીએનએ અને ડીએનએ ટેકનોલોજી પર સર આજકાલ બહુ ફોકસ કરવામાં આવે છે. કોઇ પણ કેસમાં, સર રેપ કેસ હોય, મર્ડર કેસ હોય તો સર એમાં ડીએનએનું ઘણું મહત્વ છે અને ડીએનએ ફિંગર પ્રિન્ટિંગ આજકાલ ઘણું મહત્વપૂર્ણ છે, સર. પ્રધાનમંત્રી: આ કોરોના કાળમાં રસીની એટલી ચર્ચા થઈ રહી છે. તો આપનું બ્રેકગ્રાઉન્ડ હોવાને લીધે એમાં પણ રુચિ લઈને ભણો-બણો ખરા કે છોડી દીધું? અનુજ પાલીવાલ: સર, અત્યારે તો ધ્યાન ટ્રેનિંગ પર છે સર. પ્રશ્ન 3: પ્રધાનમંત્રી: સારું, એ સિવાય પણ આપના કયાં શોખ છે? અનુજ પાલીવાલ: સર, એ સિવાય મને રમવાનું બહુ ગમે છે. સર, સંગીતમાં પણ રસ છે, સર. પ્રધાનમંત્રી: તો ક્યાં બાયોટેકનોલોજી, ક્યાં સંગીત અને ક્યાં પોલિસિંગ..... કેમ કે આપણા શોખ ઘણી વાર પોલિસિંગ જેવા અઘરા અને કામ માગી લેતા કામમાં એક રીતે બહુ મદદ પણ કરી શકે છે અને સંગીત હોય તો વધારે મદદ કરી શકે છે. અનુજ પાલીવાલ: જી સર. પ્રધાનમંત્રી: જુઓ અનુજ, હું આપને આપનાં આવનારાં જીવન અને કૅરિયર માટે શુભકામના આપું છું. આપ હરિયાણાના રહીશ છો અને આપ કેરળ કૅડરમાં કામ કરશો. આપે આઇઆઇટીમાંથી શિક્ષણ લીધું છે અને સિવિલ સર્વિસીઝમાં હુમેનિટીઝ પસંદ કર્યું છે. આપ એવી સેવામાં છો જે કઠોર માનવામાં આવે છે અને આપને સંગીત પ્રત્યે પણ પ્રેમ છે. પહેલી નજરે આ વિરોધાભાસ લાગી શકે છે પણ તે આપની બહુ મોટી તાકાત પણ બની શકે છે. આપની આ તાકાતને તમે પોલીસ સેવામાં વધારે સારું નેતૃત્વ આપવા માટે કામમાં લાવશો એવી મારી શુભકામના છે. અનુજ પાલીવાલ: ધન્યવાદ સર! જય હિંદ સર! શ્રેયા ગુપ્તા: ધન્યવાદ શ્રીમાન! હવે હું અનુરોધ કરીશ મારા સાથી પ્રોબેશન અધિકારી શ્રી રોહન જગદીશને કે તેઓ પોતાનો પરિચય આપે અને આપની સાથે પોતાનો વાર્તાલાપ શરૂ કરે. રોહન જગદીશ: જય હિંદ શ્રીમાન! મારું નામ રોહન જગદીશ છે. હું ભારતીય પોલીસ સેવા 2019 બૅચનો પ્રોબેશનર અધિકારી છું. મને કર્ણાટક કૅડર ફાળવવામાં આવી છે. હું મૂળ બેંગલુરુનો રહેવાસી છું અને બેંગ્લોર વિશ્વ વિદ્યાલયની યુનિવર્સિટી લૉ કૉલેજમાંથી કાયદાની ડિગ્રીનો સ્નાતક છું. મારી પહેલી પસંદ ભારતીય પોલીસ સેવા હતી એનું મુખ્ય કારણ મારા પિતાજી હતા. તેમણે કર્ણાટક રાજ્યની પોલીસમાં 37 વર્ષો સેવા આપી છે અને એ મારા માટે બહુ ગર્વની વાત છે. એટલે મેં પણ એમની જેમ ભારતીય પોલીસ સેવામાં મારી સેવા આપવા માટે આ સેવાને પસંદ કરી છે. જય હિંદ શ્રીમાન! પ્રશ્ન 1: પ્રધાનમંત્રી: રોહનજી, આપ બેંગલુરુના છો, હિન્દી પણ ઘણી શીખી લીધી છે અને એક કાયદા સ્નાતક છો. આપે પૉલિટિક્સ અને આંતરરાષ્ટ્રીય સંબંધોનો પણ અભ્યાસ કર્યો છે. આ જ્ઞાનની આપ આજની પોલીસ વ્યવસ્થામાં શું ભૂમિકા જુઓ છો? રોહન જગદીશ: શ્રીમાન, હું જ્યારે તાલીમમાં જોડાયો હતો એ વખતે જ મેં હિન્દી શીખી છે તો હું એ માટે તાલીમનો બહુ આભારી છું. અને મેં પોલિટિકલ સાયન્સ અને ઇન્ટરનેશનલ રિલેશન્સ શીખતી વખતે મને દુનિયા વૈશ્વિકરણ દ્વારા હવે બહુ નાની લાગવા લાગી છે. તો એટલે અમને દરેક રીતે પોલીસ એજન્સીઓ અને બીજા રાજ્યોની સાથે પણ ઇન્ટરપોલ દ્વારા કામ કરવાની તક મળશે તો આપણું ગુના શોધન અને તપાસ અત્યારે આ સાયબર ક્રાઇમ્સના દ્વારા ક્રાઇમ માત્ર ભારતનું જ લોકલાઇઝ નથી પણ આંતરરાષ્ટ્રીય પણ છે. એટલે આ જ્ઞાન સાથે સંબંધ રાખવા અને ગુનાઓને ઉકેલવા, આંતરરાષ્ટ્રીય સીમા પારનો ત્રાસવાદ, નક્સલવાદ અને ડ્રગ્સના કેસો ઉકેલવા પણ ઉપયોગ થાય છે શ્રીમાન. પ્રશ્ન 2: પ્રધાનમંત્રી: આપણે ઘણી વાર પોલીસ એકેડમીમાં મુશ્કેલ શારીરિક તાલીમ વિશે સાંભળીએ છીએ. આપને જે તાલીમ મળી, આપને લાગે છે, કેમ કે આપે આપના પિતાજીને જોયા છે, આખી જિંદગી આપની આ પોલીસ બેડાની વચ્ચે વીતી છે. પણ આપ સ્વયં જાતે આ તાલીમમાં આવ્યા, તો આપને શું લાગણી થઈ રહી છે? મનમાં એક સંતોષ થાય છે? આપના પિતાજીને આપ પાસેથી જે અપેક્ષાઓ હશે તે પૂરી કરવા માટે ક્ષમતાઓ આપને દેખાતી હશે અને આપના પિતાજી સરખામણી કરતા હશે, કે એમના જમાનામાં તાલીમ કેવી હતી, આપના જમાનામાં કેવી હોય છે? તો આપ બેઉ વચ્ચે થોડો ટકરાવ પણ થતો હશે? રોહન જગદીશ: સર, મારા પિતાજી મારા આદર્શ પણ છે અને તેમણે કર્ણાટક પોલીસમાં સબ ઇન્સ્પેક્ટર તરીકે જોડાયા હતા અને 37 વર્ષો બાદ તેઓ એસપીની રેન્કમાં નિવૃત્ત પણ થઈ ચૂક્યા છે સર, જ્યારે હું એકેડમી આવ્યો હતો ત્યારે તેઓએ કહ્યું હતું કે પોલીસની તાલીમ બહુ અઘરી હોય છે અને બહુ મહેનત કરવી પડશે. એટલે આવતા વેંત મેં એક માઇકલ એન્જેલોનું એક વાક્ય લખ્યું છે સર, એમાં કહેવાયું છે કે આપણા સૌની અંદર એક સ્ટેચ્યુ- એક શિલ્પ પહેલેથી છે. આપણે એકેડમી દ્વારા એ શિલ્પને પથ્થરમાંથી કાઢવું પડે છે. એવી જ રીતે અમારા નિર્દેશક સર અને અમારા સૌ ફેકલ્ટીએ અમને તાલીમ આપીને અમારું બહુ સરસ શિલ્પ બનાવ્યું છે. તો અમે આ શિલ્પ લઇને દેશની સેવા કરીશું સર. પ્રધાનમંત્રી: સારું, આ તાલીમને વધારે સારી બનાવવા માટે શું કરવું જોઇએ, કોઇ સૂચન છે આપનાં મનમાં? રોહન જગદીશ: સર, અત્યારે પહેલેથી બહુ સારી છે. હું પહેલા વિચારતો હતો કે બહુ કઠિન છે અને હવે અમારા નિર્દેશકના આવ્યા બાદ અને બધું બદલાઇ ગયું છે અને અમારો વિચાર કરીને જ તાલીમ આપી રહ્યા છે અને અમને આંતરરાષ્ટ્રીય ધારાધોરણો પર તાલીમ આપી રહ્યા છે એટલે હું આ ટ્રેનિંગથી બહુ ખુશ છું. પ્રશ્ન 3: પ્રધાનમંત્રી: રોહનજી, મને જણાવાયું કે આપ સારા તરવૈયા છો અને આપે એકેદમીના જૂનાં તમામ રેકોર્ડ પણ તોડી નાંખ્યાં છે. સ્વાભાવિક છે કે આપ આજકાલ ઑલિમ્પિક્સમાં ભારતના ખેલાડીનાં સારાં પ્રદર્શનને પણ બરાબર ફોલો કરી રહ્યા હશો. આવનારા સમયમાં પોલીસ સેવામાંથી વધારે સારા ઍથ્લીટ્સ બહાર આવે કે પોલીસના ફિટનેસ લેવલને સુધારવા માટે આપના મનમાં વિચાર આવતા હોય કે આજે આપ જોતા હશો કે અમુક ઉમર પછી પોલીસને જરા બેસવાનું, ઊભા થવાનું કે ચાલવાનું બધું જ જરા અલગ જ દેખાય છે, તમને શું લાગે છે? રોહન જગદીશ: સર, એકેડમીમાં અમને ફિટનેસ પર બહુ ધ્યાન આપવામાં આવે છે. એટલે મારું માનવું છે કે અહીં સમય વીતાવ્યા બાદ ફિટનેસ માત્ર તાલીમમાં જ નહીં પણ આપણી જિંદગીનો એક હિસ્સો બની જાય છે સર. અત્યારે પણ મારા કદાચ ક્લાસ ન હોય તો, મોર્નિંગ પીટી ન હોય તો પણ હું સવારે પાંચ વાગે ઊઠી જાઉં છું સર, કેમ કે એ હવે રૂટિન થઈ ગયું છે. એટલે આ અમે આખી જિંદગીમાં લઈને જઈશું અને જ્યારે અમે જિલ્લામાં જઈશું ત્યારે અમારા સાથી અધિકારી અને અમારી સાથે કામ કરતા પોલીસ અધિકારીને પણ આ વિશે બોલીને તેમને પણ સ્ટ્રેસ મેનેજમેન્ટ અને આરોગ્યના વ્યવસ્થાપન અને તેમની તબિયતને કેવી રીતે ઠીક રાખવી એની જાણકારી પણ આપીને અમે માત્ર પોતાની ફિટનેસ જ નહી6 પણ સૌને ફિટનેસ કરીને સમગ્ર ઇન્ડિયાને ફિટ રાખવાની કોશીશ કરવા માગીશ. પ્રધાનમંત્રી: ચાલો રોહનજી, આપની સાથે વાત કરીને મને સારું લાગ્યું. ફિટનેસ અને પ્રોફેશનાલિઝમ આપણી પોલીસની એક બહુ મોટી જરૂરિયાત છે. મને લાગે છે કે આપ જેવા ઉત્સાહી યુવાન આ સુધારાઓને વધારે સરળતાથી પોલીસ સિસ્ટમમાં લાગુ કરી શકો છો. પોલીસ પોતાના દળમાં ફિટનેસને ઉત્તેજન આપશે તો સમાજમાં પણ યુવા ફિટ રહેવા માટે પ્રેરિત થશે. મારી આપને ઘણી શુભકામના છે. રોહન જગદીશ: જય હિંદ શ્રીમાન! શ્રેયા ગુપ્તા: ધન્યવાદ શ્રીમાન! આ શ્રેણીને આગળ વધારતા હવે હું આમંત્રિત કરું છું શ્રી ગૌરવ રામપ્રવેશ રાયને જેઓ આપની સમક્ષ પોતાનો પરિચય આપશે અને સંવાદ કરશે. ગૌરવ રામપ્રવેશ રાય: જય હિંદ સર! મારું નામ ગૌરવ રાય છે. હું મહારાષ્ટ્રના અમરાવતી જિલ્લાનો રહેવાસી છું અને મને છત્તીસગઢ કૅડર ફાળવવામાં આવી છે. મેં કૉલેજ ઑફ એન્જિનિયરિંગ, પૂણેથી એન્જિનિયરિંગ કર્યું છે અને ભારતીય પોલીસ સેવા અગાઉ ભારતીય રેલવેઝમાં કાર્યરત હતો. પ્રશ્ન 1: પ્રધાનમંત્રી: ગૌરવજી, મને જણાવાયું કે આપ તો શતરંજના ખેલાડી છો, બહુ સારું રમો છો શતરંજ. શેહ અને માતની આ રમતમાં એ પણ નક્કી છે કે આપે જીતવાનું જ છે. જો કે આપે કદી વિચાર્યું કે ક્યારેક અપરાધીઓને કાબૂ કરવામાં આપના શતરંજનું જ્ઞાન શું કામ આવી શકે છે? ગૌરવ રામપ્રવેશ રાય: હું શતરંજ રમું છું એટલે હંમેશા એવી રીતે જ વિચારું છું. મને છત્તીસગઢ કૅડર ફાળવાઇ છે અને ત્યાં ડાબેરી ઉદ્દામવાદ છે અને સર મને હંમેશા એવું લાગે છે કે શતરંજમાં બે વસ્તુઓ હોય છે એક સ્ટ્રેટેજી-વ્યૂહરચના અને બીજી ટેક્ટિક્સ- યુક્તિપ્રયુક્તિ. એટલે હંમેશા આપણા દળમાં નીતિઓમાં એવી વ્યૂહરચનાઓ હોય જેને હાથ ધરી શકીએ. અને ઓપરેશન મારફત આપણે એવી ટેક્ટિક્સનો ઉપયોગ કરીએ જે આપણને ટ્રેનિંગ એકેડમીમાં પણ શીખવાડાયું છે. આ પ્રકારે ઓપરેશન્સ કરીએ જેથી આપણને ઓછામાં ઓછું નુક્સાન થાય અને આપણે વધુમાં વધુ એ લોકો પર પ્રહાર કરીને એ લોકોને રોકી શકીએ. પ્રશ્ન 2: પ્રધાનમંત્રી: ગૌરવજી, આપે કહ્યું કે આપને છત્તીસગઢ કૅડર ફાળવવામાં આવી છે અને ત્યાંની સ્થિતિ વિશે આપે ઉલ્લેખ કર્યો કે ત્યાં ડાબેરી પાંખ ઉદ્દામવાદની સ્થિતિ પણ છે અને એનાથી પરિચિત પણ છો. એવામાં આપની ભૂમિકા વધારે મહત્વની છે. આપે કાયદો અને વ્યવસ્થાની સાથે જનજાતિય વિસ્તારોમાં વિકાસ અને સામાજિક જોડાણને પણ ટેકો આપવાનો છે. આપે એ માટે કોઇ વિશેષ તૈયારી કરી છે? ગૌરવ રામપ્રવેશ રાય: ભારત સરકારની જે બેતરફી રણનીતિ છે, વિકાસ અને સલામતીની દ્રષ્ટિએ, કેમ કે સર હું જ્યારે કૉલેજમાં હતો, હું સિવિલ એન્જિનિયર છું, ત્યારે હું એ સમજતો હતો કે ડાબેરી પાંખના ઉદ્દામવાદને ખતમ કરવા વિકાસ જ એક માર્ગ છે. અને વિકાસ માટે સૌથી પહેલાં જો આપણે વિચારીએ તો મગજમાં રેલ, રસ્તા, રેલવેઝ, ઘર, પાયાની સુવિધાઓ આવે છે, તો હું સમજું છું કે જો હું સિવિલ એન્જિનિયર છું તો હું મારા આ જ્ઞાનનો સારી રીતે ઉપયોગ કરી શકીશ છત્તીસગઢમાં. પ્રધાનમંત્રી: આપ મહારાષ્ટ્રના છો એટલે ગઢચિરોલી વિસ્તારમાં પણ ઘણા અભ્યાસો કરતા હશો? ગૌરવ રામપ્રવેશ રાય: જી સર! તેના વિશે પણ થોડી ખબર છે. પ્રધાનમંત્રી: ગૌરવજી, આપ જેવા યુવા અધિકારીઓ પર બહુ મોટી જવાબદારી છે. સાયબર છેતરપિંડી હોય કે પછી હિંસાના રસ્તે ગયેલા યુવાઓને મુખ્ય ધારામાં લાવવાના હોય. વીતેલા વર્ષોમાં બહુ પરિશ્રમ કરીને માઓવાદી હિંસાને આપણે મર્યાદિત કરી રહ્યા છીએ. આજે જનજાતિય વિસ્તારોમાં વિકાસ અને વિશ્વાસના નવા સેતુઓ બનાવાઇ રહ્યા છે. મને વિશ્વાસ છે કે આપ જેવું યુવા નેતૃત્વ આ કામને ઝડપથી આગળ વધારશે. મારી આપને ઘણી શુભકામનાઓ છે. ગૌરવ રામપ્રવેશ રાય: ધન્યવાદ સર! જય હિંદ! શ્રેયા ગુપ્તા: શ્રીમાન આપનો ખૂબ આભાર! હવે હું આમંત્રિત કરવા માગીશ સુશ્રી રંજીતા શર્માને કે તેઓ એમનો પરિચય આપે અને પોતાના વિચાર વ્યક્ત કરે. રંજીતા શર્મા: જય હિંદ સર! મારું નામ રંજીતા છે. હું હરિયાણાની છું અને મને રાજસ્થાન કૅડર ફાળવાઇ છે. સર, મારે જિલ્લા પોલિટિકલ ટ્રેનિંગ દરમ્યાન શરૂઆતમાં જ એક અતિ વિષમ કાયદો અને વ્યવસ્થાની સ્થિતિનો સામનો કરવો પડ્યો હતો. સર, એ દરમ્યાન મને સંયમના મહત્વનું જ્ઞાન થયું. સર કારણ કે લગભગ તમામ પ્રકારની આંતરિક સલામતીના કેસ હોય કે કાયદો અને વ્યવસ્થાની સ્થિતિ હોય, ત્યાં આપણે આપણા જ દેશના નાગરિકોનો સામનો કરવાનો હોય છે અને એ પરિસ્થિતિમાં એ જરૂરી હોય છે કે આપણે સંયમ વર્તીએ એ અતિઆવશ્યક છે અને જેમ કે સર આપણી એકેડમીમાં ઘણી જગ્યાએ અમે એ ભણીએ છીએ કે સરદાર પટેલ જેમણે આઇપીએસ પ્રોબેશનર્સ અને આઇપીએસ અધિકારીઓને સંબોધિત કરતી વખતે કહ્યું હતું કે જો કોઇ પણ ક્ષણે પોલીસ અધિકારી પોતાનો સંયમ ગુમાવી દે છે, એ જ ક્ષણે એક પોલીસ અધિકારી રહેતો નથી. એટલે સર, આ પોલીસ તાલીમ દરમ્યાન પછી તે એકેડમીમાં હોઇએ કે પછી જિલ્લાની જે વ્યવહારિક તાલીમ હતી એ દરમ્યાન હોય, એ સતત અહેસાસ થતો રહ્યો કે પોલીસના જે આદર્શો છે, જે મૂલ્યો છે જેમ કે ધીરજ હોય, સંયમ હોય, સાહસ હોય અને એનો સર, મને સતત આભાસ થતો રહ્યો છે. પ્રશ્ન 1: પ્રધાનમંત્રી: રંજીતાજી, આપે તાલીમ દરમ્યાન જે ઉપલબ્ધિઓ મેળવી છે એના માટે આપને ખૂબ અભિનંદન. આપના વિશે વાંચી અને સાંભળી રહ્યો હતો તો લાગ્યું કે આપે દરેક સ્થળે પોતાનો સિક્કો જમાવ્યો છે. આજે આપે જે કઈ પણ હાંસલ કર્યું છે, એનાથી આપનાં ઘર, ગામ, અડોશ પડોશમાં હવે દીકરીઓને લઈને પરિવર્તન દેખાય છે કે નહીં, શું અનુભવ થાય છે? રંજીતા શર્મા: સર, પ્રથમ ધન્યવાદ સર! સર, આસપાસ જે પરિવાર ગણ છે, મિત્રગણ છે, સમાજ છે, સર અમારી પસંદગી વિશે જેવી ખબર પડી કે સિલેક્શન થયું છે તો વિવિધ વર્ગોથી સર કૉલ્સ આવ્યા કે આપ આવો અને અમારે ત્યાં બાળકો સાથે વાતચીત કરો અને એમાં ખાસ કરીને જે કન્યાઓ હતી સર, એના પર ફોકસ રહ્યું કે આપ એમની સાથે વાત કરો કેમ કે આપ એક પ્રેરણા, એક આદર્શની જેમ વાત કરી શકો છો. સર, આ જ અનુભવ મારા જિલ્લામાં પણ રહ્યો. ત્યાં પણ ઘણી વાર એવા અવસર આવ્યા કે જ્યાં મને બોલાવાઇ હોઇ કેમ કે વિશેષત: મહિલા વિદ્યાર્થીઓ સાથે વાત કરીને એમને પ્રેરિત કરી શકું, એમને ઇન્સ્પાયર કરું અને ક્યાંક ને ક્યાંક સર, આ જે ગણવેશ છે એનાથી એક ઓળખ તો મળે છે અને એક જવાબદારી અને એક પડકારનો પણ અહેસાસ થાય છે. અને જો એક મહિલાને તેઓ ગણવેશમાં જુએ છે ત્યારે એમને ક્યાંક ને ક્યાંક થોડું પણ મોટિવેશન, ઇન્સપિરેશન મળે છે સર. આ મારા માટે અસલ ઉપલબ્ધિ રહેશે. પ્રશ્ન 2: પ્રધાનમંત્રી: રંજીતાજી, આપને યોગમાં પણ બહુ રુચિ છે. આપ જે ભણ્યાં છો એનાથી લાગે છે આપ પત્રકારત્વમાં આગળ વધવા માગતાં હતાં તો પછી આ માર્ગે કેવી રીતે પહોંચી ગયાં? રંજીતા શર્મા: સર, અહીં પણ એક વાર્તા છે. સર મને લાગે છે કે મેં ખાનગી ક્ષેત્રમાં કામ કર્યું, આ અગાઉ લગભગ આઠ-નવ વર્ષ. પરંતુ સર, હું કઈક એવું કામ કરવા માગતી હતી જેની અસર મને તરત જોવા મળી શકે. અને સમાજની નિકટથી હું સમાજને માટે કામ કરી શકું. કારણ કે સર, ખાનગી ક્ષેત્રમાં ક્ષેત્ર બહુ મર્યાદિત થઈ જાય છે એટલે ત્યાં એની વ્યાપક રીતે આપ પોતાની છાપ છોડી શક્તા નથી. એટલે વહીવટી સેવા હોય કે પોલીસ સેવા, સર, એ તમને તક આપે છે. અને જ્યાં સુધી ગણવેશનો સવાલ છે સર, તો એમાં તો બેહદ જવાબદારી અને સન્માનની વાત છે કે મને ભારતીય પોલીસ સેવામાં હોવાની તક સાંપડી છે. પ્રશ્ન 3: પ્રધાનમંત્રી: આપે પોતાના માટે એવું કોઇ લક્ષ્ય નક્કી કર્યું છે જે આપ દેશની પોલીસ વ્યવસ્થાને વધારે સારી બનાવવા માટે ચોક્ક્સ અમલમાં લાવવા ઇચ્છો? રંજીતા શર્મા: સર, મને યાદ છે કે ગયા વખતે આપની સાથે આ સંવાદ થયો હતો ત્યારે આપે કહ્યું હતું કે જ્યાં પોલીસની વાત આવે છે ત્યાં દંડા, બળ અને એના પ્રયોગની વાત આવે છે. એટલે સર, જો હું મારા ફિલ્ડમાં જઈને પોલીસની છબી સુધારવા, એને વધારે સારી બનાવવા, એમાં કોઇ પ્રકારે યોગદાન આપી શકું તો પોલીસને સુગમ બનાવવા માટે, પોલીસની છાપને સુગમ બનાવવા માટે એકંદરે જે ઇમેજ છે પોલીસની, એને જરા પણ સુધારવામાં મારું યોગદાન રહ્યું તો સર મારાં માટે એક મોટી ઉપલબ્ધિ હશે અને મારું લક્ષ્ય પણ રહેશે. પ્રધાનમંત્રી: રંજિતાજી, જ્યારે મેં આપના વિશે જાણ્યું અને સાંભળ્યું. આપને હું એક એવી સલાહ આપવા માગીશ કે આપ આપની ફરજ સાથે જોડાયેલ નથી, આપને જ્યાં પણ ફરજની તક મળે, સપ્તાહમાં એક કલાક કોઇ ને કોઇ કન્યા શાળામાં જઈને એ છોકરીઓ સાથે એમ જ ગપસપ કરો, જીવનભર આ ક્રમને જાળવી રાખો. સપ્તાહમાં એક કલાક કોઇ ને કોઇ કન્યા શાળામાં જવું, એ બાળકીઓને મળવું, વાતો કરવી, એમની સાથે ચર્ચા કરવી અને બીજું થઈ શકે તો યોગની પ્રેક્ટિસ આપ ચાલુ રાખો તો ક્યાંક ખુલ્લા બગીચામાં બાળકીઓ માટે યોગનો એક વર્ગ પણ ચલાવો જેમાં આપ વચ્ચે ગયા કરો અને આયોજિત કરો. આ આપની ફરજ ઉપરાંત કઈક કામ કરો, આપ જોશો કે એની અસર કઈક વધારે જ થશે. ખેર, આપની સાથે જે વાતો થઈ છે, હું આપને ઘણી શુભકામનાઓ પાઠવું છું. જુઓ, હરિયાણા હોય કે રાજસ્થાન, આપણે સૌ જાણીએ છીએ કે વીતેલા કેટલાંક વર્ષો,માં દીકરીઓને આગળ વધારવા માટે ઘણું કામ થયું છે. આપ આ બેઉ રાજ્યોમાં સામાજિક ચેતનાની લહેરને મજબૂત કરવામાં પોતાની ભૂમિકા અત્યંત સારી રીતે નિભાવી શકો છો. આપનું જે ક્મ્યુનિકેશનનું ભણતર છે, જે સમજ છે એ આજે પોલીસની એક બહુ મોટી આવશ્યકતા છે. આશા છે કે એનો પણ ભરપૂર ઉપયોગ આપ આવનારા સમયમાં કરશો. મારી આપને ઘણી શુભકામનાઓ છે!! રંજીતા શર્મા: ધન્યવાદ સર, જય હિંદ સર! શ્રેયા ગુપ્તા: ધન્યવાદ શ્રીમાન! આ જ ક્રમમાં હવે હું આમંત્રિત કરું છું મારા સાથી પ્રોબેશનર અધિકારી શ્રી નિથિનરાજ પીને કે તેઓ પોતાનો પરિચય આપે અને આપ સાથે વાર્તાલાપ ચાલુ રાખે. નિથિનરાજ પી: જય હિન્દ સર! મારું નામ નિથિનરાજ છે. હું કેરળના કસારાગોડ જિલ્લાનો છું અને મને કેરળ કૅડર ફાળવવામાં આવી છે, સર. પ્રશ્ન 1: પ્રધાનમંત્રી: હું ઘણી વાર કેરળ ગયો છું. મને જણાવાયું છે કે તમને ફોટોગ્રાફીમાં ઊંડો રસ છે. ફોટોગ્રાફી માટે કેરળમાં તમને કયાં સ્થળો સૌથી વધારે ગમે છે? નિથિનરાજ પી: સર, ખાસ કરીને પશ્ચિમી ઘાટ સર. અને હું કસારાગોડ જિલ્લાનો છું અને અમને ઘણો બધો દળના વાહનનો ટેકો છે અને પશ્ચિમી ઘાટના ભાગો પણ મને શૂટ કરવા ગમે છે સર. પ્રશ્ન 2: પ્રધાનમંત્રી: મને કહેવાયું છે કે તમારી તાલીમ દરમ્યાન, પ્રોબેશનર્સને 20-22 અધિકારીઓની સ્ક્વૉડમાં આયોજિત કરાયા છે. આપની ટુકડી સાથે આપનો અનુભવ કેવો રહ્યો? નિથિનરાજ પી: સર, ખરેખર અમે જ્યારે સ્ક્વૉડમાં હોઇએ ત્યારે અમને લાગે કે અમે એકેડમીમાં એકલા નથી. અમને ઘણા બધા સાથીઓનો ટેકો છે અને એના કારણે શરૂઆતમાં અમે વિચાર્યું કે ભારે ઇન્ડોર અને આઉટડૉર પ્રવૃત્તિઓના કારણે અમે એ કરી શકીશું નહીં. એ શરૂઆતની છાપ હતી. અમારામાંના ઘણાંને હતી. પણ અમારા સ્ક્વૉડના સાથીઓના ટેકાને કારણે અમે દરેક હાંસલ કરી શક્યા, અમે જે વિચાર્યું હતું એનાથી પણ આગળ કરી શકીએ, 40 કિલોમીટરની રૂટ કૂચ કે 16 કિમીની દોડ, અમે કરી. આ બધું જ સ્ક્વૉડના સાથીઓની મદદના કારણે સર. પ્રધાનમંત્રી: નિથિનજી, મને જણાવાયું કે તમને ભણાવવાનું પણ ગમે છે. તમે સેવામાં હો ત્યારે પણ તમારો આ પ્રેમ ચાલુ રાખશો. એનાથી તમને લોકો સાથે ગાઢ જોડાણ વિક્સાવવામાં મદદ પણ મળશે. નિથિનરાજ પી: સર, હું એ પણ આગળ વધારવા માગું છું સર. હું માનું છું કે સમાજમાં જાગૃતિ લાવવા માટે, એક પોલીસ અધિકારીને સમાજ સાથે વાતચીત કેમ કરવી એ ખબર હોવી જોઇએ. હું માનું છું કે ટિચિંગ એક માર્ગ છે જેનાથી આપણે વિદ્યાર્થીઓ સાથે સામાન્ય જનતા સાથે યોગ્ય રીતે વાત કરી શકીએ, સર. પ્રધાનમંત્રી: આપને ઘણી શુભકામનાઓ. નિથિનરાજ પી: આભાર સર, જય હિન્દ સર. શ્રેયા ગુપ્તા: આ શ્રેણીમાં આગળ વધતા હવે હું આમંત્રિત કરું છું ડૉ. નવજોતસિમીને કે તેઓ મહોદય સમક્ષ પોતાનો પરિચય આપે અને વાર્તાલાપને ચાલુ રાખે. ડૉ. નવજોતસિમી: જય હિંદ શ્રીમાન! મારું નામ નવજોતસિમી છે. હું પંજાબના ગુરદાસપુર જિલ્લાની છું અને મને બિહાર કૅડર ફાળવવામાં આવી છે. સર, મેં ડેન્ટલ સર્જરીમાં સ્નાતકની ડિગ્રી લુધિયાણાથી મેળવી છે. મારી જિલ્લા તાલીમ પટણામાં થઈ અને એ દરમ્યાન મહિલા પોલીસ કર્મચારીઓની વધતી સંખ્યા, સાહસ અને પ્રેરણાથી હું ઘણી ઉત્સાહિત થઈ હતી. પ્રશ્ન 1: પ્રધાનમંત્રી: નવજોતજી, આપે તો લોકોને દાંતના દુ:ખાવામાંથી રાહત અપાવવા માટે, દાંતોની તંદુરસ્તી બરાબર કરવાની જવાબદારી ઉઠાવી હતી. એવામાં દેશના દુશ્મનોનાં દાંત ખાટા કરવાનો માર્ગ આપે કેમ પસંદ કર્યો? ડૉ. નવજોતસિમી: સર, સિવિલ સર્વિસીઝ તરફ મારો ઝોક પહેલેથી રહ્યો હતો અને સર, એક ડૉક્ટરનું કામ અને એક પોલીસનું કામ પણ લોકોની પીડા દૂર કરવાનું જ હોય છે સર. તો સર મને લાગ્યું કે હું સિવિલ સર્વિસીઝના માધ્યમથી વધારે મોટા એક પ્લેટફોર્મ પર રહીને લોકોની સમસ્યાઓના ઉકેલમાં મારું યોગદાન આપી શકું છું. પ્રશ્ન 2: પ્રધાનમંત્રી: આપ પોલીસ દળમાં જોડાયાં છો એ માત્ર આપના માટે જ નહીં, દેશમાં દીકરીઓની નવી પેઢીને પણ પ્રેરિત કરનારી બાબત છે. આજે પોલીસમાં દીકરીઓની ભાગીદારી વધી રહી છે. આ ભાગીદારીને વધારવા માટે આપનાં કોઇ સૂચનો હોય કે આપનો કોઇ અનુભવ હોય તો ચોક્કસ શૅર કરો. ડૉ. નવજોતસિમી: સર, હમણાં અમારી જિલ્લાની પ્રેક્ટિકલ તાલીમ દરમ્યાન બિહાર પોલીસ એકેડમી રાજગીરમાં અમે લોકો ટ્રેનિંગ પર હતા. સર, ત્યાં મહિલા કૉન્સ્ટેબલોનો એક બહુ મોટો બૅચ હતો. એમની સાથે વાતચીત કરવાનો મોકો મળ્યો તો સર હું એટલી ઉત્સાહિત થઈ કે એ તમામ છોકરીઓ આગળ જઈને ભણીને કઈક બનવા માગતી હતી. સર, એ બહુ વધારે પહેલેથી પ્રેરિત હતી. એટલે સર, મને બહુ સારું લાગ્યું અને મેં વિચાર્યું કે જ્યારે પણ મારા કાર્યમાં, મારા ફિલ્ડમાં જઈશ તો મહિલાઓ માટે ચોક્ક્સ કઈક કરીશ જેથી એમના શિક્ષણમાં વિશેષતાની કોઇ ઊણપ ન આવી શકે સર. જે કઈ થઈ શકે હું એમના માટે ચોક્કસ કઈક કરીશ. પ્રધાનમંત્રી: જુઓ, નવજોતજી, દીકરીઓ વધુમાં વધુ પોલીસ દળમાં આવે એ દેશના પોલિસિંગ સિસ્ટમને મજબૂત કરશે. પંજાબ હોય કે બિહાર, આપ તો મહાન ગુરુ પરંપરાના રાજ્યોને જોડી રહ્યાં છો. ગુરુ તો કહી ગયા કે ભૈકાહૂ કો દેતનહિ, નહિ ભય માનત આન । એટલે સામાન્ય માનવીને ન તો આપણે ડરાવવાના છે ના કોઇથી ડરવાનું છે. મને વિશ્વાસ છે કે આપ આ જ પ્રેરણાથી આગળ વધશો અને પોલીસ સેવાને વધારે સમાવેશી અને સંવેદનશીલ બનાવવામાં સફળ થશો. ડૉ. નવજોતસિમી: ધન્યવાદ સર, જય હિંદ! શ્રેયા ગુપ્તા: ધન્યવાદ શ્રીમાન, હવે હું નિવેદન કરું છું કોમ્મી પ્રતાપ શિવકિશોરને કે તેઓ પોતાનો પરિચય આપે અને આપની સમક્ષ પોતાના વિચાર વ્યક્ત કરે. કોમ્મી પ્રતાપ શિવકિશોર: જય હિંદ શ્રીમાન. મારું નામ કે.પી.એસ. કિશોર છે અને હું આંધ્રના નેલ્લૂર જિલ્લાનો છું અને મને આંધ્રની કૅડર ફાળવવામાં આવી છે. સર મારું એન્જિનિયરિંગ આઇઆઇટી ખડગપુરમાં ફાયનાન્સિયલ એન્જિનિયરિંગ ઑફ બાયોટેકનોલોજીમાં બી. ટેક અને એમ. ટેક પૂર્ણ કર્યું છે. ત્યારબાદ પોલીસ એવામાં જોડાતા પૂર્વે મેં ચાર વર્ષ સેન્ટર ઑફ એક્સેલન્સ ઇન આર્ટિફિશિયલ ઈન્ટેલિજન્સમાં કામ કર્યું છે. સર મને લાગે છે કે ટેકનોલોજીને સારી રીતે જો આપણે ઉપયોગમાં લઈએ તો પોલીસમાં જે ઘણાં બધા પડકારો છે જેવા કે માનવશક્તિની તંગી વગેરે ઊણપના પડકારો છે, એને આપણે બહુ સારી રીતે ઉકેલી શકીએ છીએ. પ્રશ્ન 1: પ્રધાનમંત્રી: આપ ફાયનાન્સિયલ બેકગ્રાઉન્ડ ધરાવો છો. એવામાં આજે નાણાકીય છેતરપિંડીઓના પડકારો છે, તાલીમ દરમ્યાન એનો મુકાબલો કરવા માટે કોઇ નવીન વિચાર આવ્યા છે શું, મનમાં ઘણા વિચારો આવતા હશે? કોમ્મી પ્રતાપ શિવકિશોર: જરૂર સર. અમને બહુ સારી તપાસ નાણાકીય છેતરપિંડીની તપાસ કરવી, કયા કાયદાઓ છે, એનો પરિચય કરાવાયો અને ખાસ કરીને અમે જ્યારે જિલ્લા તાલીમમાં હતા, કરનૂલ જિલ્લામાં, નાણાકીય છેતરપિંડી આધાર સંબંધી, બનાવટી આધાર કાર્ડ્સ મારફત કેવી રીતે પૈસા લીક થઈ રહ્યા છે. આવા કામોની તપાસ કરવામાં ટ્રેનિંગમાં મદદ કરી અને ફિલ્ડમાં મને લાગે છે કે આગળ ઘણું શીખવા મળશે., પ્રશ્ન 2: સાયબર ગુનાઓ આપણા બાળકો અને મહિલાઓ માટે એવા તત્વો છે જે એમને બહુ નિશાન બનાવ્યા કરે છે અને એ માટે પોલીસ મથકના સ્તરે શું કામ થઈ શકે છે, એની સાથે સંકળાયેલા કોઇ સૂચન આપના મનમાં આવે છે, હમણાં લાગે કે હા એમાં એવી રીતે જવું જોઇએ? કોમ્મી પ્રતાપ શિવકિશોર: સર, અમે અમારે ત્યાં એ કામ કર્યું સર કે જે પણ નવા સાયબર ઠગાઇના કિસ્સા થાય એની રીત થઈ રહી છે, દરરોજ આપણે અખબારોમાં અને આપણા સ્થાનિક સિટી ચેનલમાં બોલતા હતા અને એ કામ જે ગ્રહણ સમ જૂથો છે જેમ કે કૉલેજો છે જ્યાં નવા સ્માર્ટ ફોન લાવવામાં આવે છે અને એમને દર અઠવાડિયે એક સેશન એવું કરતા હતા અને બીજું સતત મહિનામાં એક વાર વૅબિનાર યોજતા હતા જ્યાં લોકો પોતાની રીતે જોડાતા હતા અને સૌથી વધારે મને લાગે છે કે જે ગુના જે હિસાબે થાય છે એ આપણે લોકો સુધી પહોંચાડવાનું છે જેથી તેઓ પહેલેથી જાગૃત રહે. પ્રધાનમંત્રી: જુઓ પ્રતાપ, ડિજિટલ ટેકનોલોજી બહુ સમાવિષ્ટ ટેકનોલોજી છે જે સૌને જોડે છે અને ગરીબ, વંચિત, શોષિત સુધી સુવિધા અને સંસાધન પહોંચાડવામાં બહુ મદદગાર છે. એ આપણું ભવિષ્ય છે. પણ એની સાથે સાયબર ગુનાને પણ મોટો ખતરો બનાવી દીધો છે. ખાસ કરીને નાણાકીય છેતરપિંડી એક બહુ મોટો પડકાર છે. એણે અપરાધને થાણા, જિલ્લા, રાજ્યોની સીમાઓથી બહાર કાઢીને નવો રાષ્ટ્રીય અને આંતરરાષ્ટ્રીય પડકાર બનાવી દીધો છે. એનો મુકાબલો કરવા માટે સરકાર પોતાના સ્તરે અનેક પગલાં લઈ રહી છે. પણ એમાં પોલીસે પણ નીત નવાં નવીનીકરણ કરવા પડશે. ડિજિટલ જાગૃતિને લઈને થાણાના સ્તરે વિશેષ અભિયાન ચલાવી શકાય છે. એ સિવાય મારો આપ સૌ યુવા અધિકારીઓને એ આગ્રહ રહેશે કે આપની પાસે જો કોઇ પણ વિષયમાં કોઇ સૂચનો હોય તો આપ મારા સુધી જરૂરથી પહોંચાડો. ગૃહ મંત્રાલય સુધી પહોંચાડો. કેમ કે આજે જે યુવા દળ છે, એમનું એનું બેકગ્રાઉન્ડ હોવાથી એમના વિચારો આ લડાઇમાં કામ આવી શકે છે. ચાલો પ્રતાપ, આપને ઘણી શુભકામનાઓ. કોમ્મી પ્રતાપ શિવકિશોર: જય હિંદ સર! શ્રેયા ગુપ્તા: ધન્યવાદ શ્રીમાન, હવે હું મિત્ર રાષ્ટ્ર માલદીવના પોલીસ અધિકારી શ્રી મોહંમદ નાઝિમને અનુરોધ કરીશ કે તેઓ માનનીય પ્રધાનમંત્રીજી સાથે પોતાના અનુભવો શૅર કરે. મોહંમદ નાઝિમ: સુપ્રભાત આદરણીય પ્રધાનમંત્રી સર, હું ચીફ ઇન્સ્પેક્ટર ઑફ પોલીસ મોહંમદ નાઝિમ, માલદીવ પોલીસ સેવાથી છું. સરદાર વલ્લભભાઇ પટેલ રાષ્ટ્રીય પોલીસ એકેડમીમાં 2019ના ભારતીય પોલીસ સેવાના બૅચ સાથે યાદગાર સફરમાં મારા અનુભવો વિશે બોલવાની તક મળી એ કાર્ય, ગૌરવ અને વિશેષાધિકારની બાબત છે. અમારી તાલીમના છેલ્લા બે વર્ષો દરમ્યાન અમારો વ્યવસાયવાદ, ફિટનેસ અને પોલીસ અધિકારી તરીકે અમારી ક્ષમતા અદભુત રીતે સુધરી છે. માલદીવના અધિકારીઓ આ એકેડમીમાં 1998થી તાલીમ લઈ રહ્યા છે. અમારા હાલના પોલીસ વડા મોહંમદ હામીદ અને એમની સાથેની સૌથી વરિષ્ઠ નેતાગીરી પણ આ પ્રતિષ્ઠિત એકેડમીના ગર્વાન્વિત પૂર્વ વિદ્યાર્થીઓ છે. સર, તાલીમના છેલ્લા બે વર્ષોએ એક ગણવેશધારી પોલીસ અધિકારી તરીકે જ અમારું વ્યક્તિત્વ વધાર્યું છે એટલું જ નહીં, પણ અમને વધારે સારા માણસ પણ બનાવ્યા છે. ભારતીય બૅચસાથીઓ અને અન્ય વિદેશી બૅચસાથીઓ સાથે મૈત્રીભાવ અદ્વિતીય છે અને આ એકેડમીમાં અમે એક એક ક્ષણ માણી છે. અમે ભારતીય અધિકારીઓ સાથે ઘણાં મિત્રો બનાવ્યા છે અને એમની સાથે સંપર્કમાં રહેવાની યોજના છે. અહીં વીતાવેલો સમય અમે ખરેખર માણ્યો છે. હું માનું છું કે આ મૂલ્યવાન તક આપવા બદલ ભારત સરકાર માટે હાર્દિક આભાર વ્યક્ત કરવાની આ તક છે. આભાર સર, જય હિંદ! પ્રશ્ન 1: પ્રધાનમંત્રી નાઝિમ, ભારત અને માલદીવ વચ્ચે આપને શું સમાન લાગ્યું? મોહંમદ નાઝિમ: સર, સંસ્કૃતિ અને ભોજન અમારા જેવું જ છે સર. પ્રશ્ન 2: પ્રધાનમંત્રી: આપણી સાથે નેપાળ, ભૂટાન અને મોરિશિયસના અધિકારીઓ પણ છે. એનાથી એ દેશો વિશે પણ કઈક ઊંડું જ્ઞાન મેળવવામાં મદદ મળી? મોહંમદ નાઝિમ: હા સર. એનાથી ખરેખર મદદ મળી. અમે વિદેશી અધિકારીઓ સાથે વાત કરી અને નીતિ પ્રણાલિ વિશે સારું જ્ઞાન મેળવ્યું સર. પ્રધાનમંત્રી: ઓકે નાઝિમ, વિશ યુ ઑલ ધી બેસ્ટ. મોહંમદ નાઝિમ: થેંક યુ સર, જય હિન્દ. પ્રધાનમંત્રી: મને માલદીવના પ્રકૃતિ પ્રેમી લોકો સાથે મળીને બહુ આનંદ આવે છે. માલદીવ ભારતનો પડોશી જ નહીં પણ બહુ સારો મિત્ર પણ છે. ભારત માલદીવમાં પોલીસ એકેડમી બનાવવામાં પણ સહયોગ કરી રહ્યું છે અને હવે તો માલદીવ ક્રિકેટ માટે પણ પોતાને તૈયાર કરી રહ્યું છે. માલદીવ અને ભારતના સામાજિક અને વ્યાપારિક સંબંધો પણ છે. મને વિશ્વાસ છે કે ભારતમાં આપની તાલીમ માલદીવના પોલિસિંગને મજબૂત કરશે અને ભારત-માલદીવના સંબંધોને સમૃદ્ધ કરવામાં મદદ કરશે. ખૂબ શુભકામનાઓ! શ્રેયા ગુપ્તા: ધન્યવાદ શ્રીમાન, સંવાદના આ કાર્યક્રમને આગળ વધારતા હું આપને સવિનય નિવેદન કરું છું કે રાષ્ટ્ર હેતુ માટે તત્પર અમે પ્રોબેશનર્સ અધિકારીઓને સંબોધિત કરીને અમારું માર્ગદર્શન કરો. SD/GP/JD (Visitor Counter : 296

pib-245162

7db9e65692a253ada34f5690f7f11a8a76e9a03997cbd199499aa4c5111f6f40

guj

ગ્રાહક બાબતો, ખાદ્ય અને જાહેર વિતરણ મંત્રાલય સરકારે ખાંડની સિઝન 2021-22 માટે ખાંડની મિલો દ્વારા ચુકવવાપાત્ર શેરડીની નક્કી થયેલી વાજબી અને લાભદાયક કિંમતને મંજૂરી આપી શેરડીના ખેડૂતોને અત્યાર સુધીની સૌથી વધુ વાજબી અને લાભદાયક કિંમત ક્વિન્ટલદીઠ રૂ. 290ની ચુકવણી થઈ આ નિર્ણયથી શેરડીના 5 કરોડ ખેડૂતો અને તેમના પરિવારજનો તેમજ ખાંડની મિલો અને આનુષંગિક પ્રવૃત્તિઓ સાથે સંબંધિત 5 લાખ ખેડૂતોને લાભ થશે આ નિર્ણય ગ્રાહકના હિત અને શેરડીના ખેડૂતોના હિતો વચ્ચે સંતુલન સ્થાપિત કરશે માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આજે યોજાયેલી આર્થિક બાબતો પરની મંત્રીમંડળીય સમિતિએ શેરડીના ખેડૂતોના હિતોને ધ્યાનમાં રાખીને શેરડીની સિઝન 2021-22 માટે 10 ટકાના મૂળભૂત પ્રાપ્તિ દર માટે શેરડીની વાજબી અને લાભદાયક કિંમત ક્વિન્ટલદીઠ રૂ. 290/-, 10 ટકા ઉપરાંત પ્રાપ્તિમાં દર 0.1 ટકા માટે ક્વિન્ટલદીઠ રૂ. 2.90નું પ્રીમિયમ પ્રદાન કરવાની અને પ્રાપ્તિમાં દર 0.1 ટકાના ઘટાડા માટે એફઆરપીમાં ક્વિન્ટલદીઠ રૂ. 2.90 સુધીનો ઘટાડો પ્રદાન કરવાની મંજૂરી આપી હતી. ખેડૂતોના હિતો જાળવવા સરકારનો સક્રિય અભિગમ 9.5 ટકાથી ઓછી પ્રાપ્તિ ધરાવતી ખાંડની મિલોના કેસમાં કોઈ કપાત નહીં કરવાના નિર્ણયમાં પણ જોવા મળ્યો છે. આ પ્રકારના ખેડૂતોને ખાંડની આગામી સિઝન 2021-22માં શેરડી માટે ક્વિન્ટલદીઠ રૂ. 275.50 મળશે, જે ખાંડની ચાલુ સિઝન 2020-21માં ક્વિન્ટલદીઠ રૂ. 270.75 છે. ખાંડની સિઝન 2021-22 માટે શેરડીના ઉત્પાદનનો ખર્ચ ક્વિન્ટલદીઠ રૂ. 155 છે. 10 ટકાના પ્રાપ્તિદર સાથે ક્વિન્ટલદીઠ રૂ. 290ની આ એફઆરપી ઉત્પાદન ખર્ચથી 87.1 ટકા વધારે છે, જે ખેડૂતોને તેમના ખર્ચ પર 50 ટકાથી વધારે વળતર આપશે. ખાંડની હાલની સિઝન 2020-21માં ખાંડની મિલોએ રૂ. 91,000 કરોડના મૂલ્યની આશરે 2,976 લાખ ટન શેરડીની ખરીદી કરી હતી, જે અત્યાર સુધીની સૌથી વધુ ખરીદી છે અને લઘુતમ ટેકાના ભાવ પર ડાંગરના કાપની ખરીદી પછી બીજી સૌથી મોટી ખરીદી છે. ખાંડની આગામી સિઝન 2021-22માં શેરડીના ઉત્પાદનમાં અપેક્ષિત વધારાને ધ્યાનમાં રાખીને ખાંડની મિલો દ્વારા આશરે 3,088 લાખ ટન શેરડીની ખરીદી થવાની શક્યતા છે. શેરડીના ખેડૂતોને કુલ વળતર આશરે રૂ. 1,00,000 કરોડ હશે. પોતાનાં ખેડૂતલક્ષી પગલાં દ્વારા સરકાર સુનિશ્ચિત કરશે કે શેરડીના ખેડૂતોને તેમની બાકી નીકળતી રકમ સમયસર મળી જાય. મંજૂર થયેલી એફઆરપી ખાંડની મિલો દ્વારા ખાંડની સિઝન 2021-22માં ખેડૂતો પાસેથી શેરડીની ખરીદી માટે લાગુ થશે . ખાંડનું ક્ષેત્ર મહત્વપૂર્ણ કૃષિ-આધારિત ક્ષેત્ર છે, જે શેરડીના આશરે 5 કરોડ ખેડૂતો અને તેમના પરિવારજનોની આજીવિકા પર અસર કરે છે તેમજ ખાંડની મિલોમાં સીધી રોજગારી મેળવવા આશરે 5 લાખ કામદારોની આજીવિકાને પણ અસર કરે છે. આ ઉપરાંત કૃષિલક્ષી મંજૂરી અને પરિવહન સહિત વિવિધ આનુષંગિક પ્રવૃત્તિઓમાં સંલગ્ન લોકોની આજીવિકાને પણ અસર કરે છે. પૃષ્ઠભૂમિઃ એફઆરપી કૃષિ ખર્ચ અને કિંમત પંચ ની ભલામણો તથા રાજ્ય સરકારો અને અન્ય હિતધારકો સાથે ચર્ચાને આધારે નક્કી કરવામાં આવે છે. ખાંડની છેલ્લી 3 સિઝન 2017-18, 2018-19 અને 2019-20માં અનુક્રમે આશરે 6.2 લાખ મેટ્રિક ટન , 38 એલએમટી અને 59.60 એલએમટી ખાંડની નિકાસ થઈ છે. ખાંડની હાલની સિઝન 2020-21 માં 60 એલએમટીના નિકાસના લક્ષ્યાંક સામે આશરે 70 એલએમટી માટેના કરારો થયા છે અને 23.8.2021 સુધી દેશમાંથી 55 એલએમટીથી વધારે ખાંડની ફિઝિકલ નિકાસ થઈ છે. ખાંડની નિકાસથી ખાંડની મિલોની નાણાકીય પ્રવાહિતતા વધી છે, જે તેમને ખેડૂતોને બાકી નીકળતી શેરડીની કિંમતો ચુકવવા સક્ષમ બનાવે છે. સરકાર ખાંડની મિલોને વધારાની શેરડીને ઇથેનોલને ડાઇવર્ટ કરવા પણ પ્રોત્સાહન આપે છે, જેને પેટ્રોલ સાથે મિશ્ર કરવામાં આવે છે, જે પર્યાવરણને અનુકૂળ ઇંધણ તરીકે ઉપયોગી હોવાની સાથે ક્રૂડ ઓઇલની આયાત પર થતા વિદેશી હૂંડિયામણના ખર્ચને પણ બચાવે છે. 2018-19 અને 2019-20ની ખાંડની છેલ્લી 2 સિઝનમાં આશરે 3.37 એલએમટી અને 9.26 એલએમટી ખાંડને ઇથેનોલ તરફ ડાઇવર્ટ કરવામાં આવી છે. ખાંડની હાલની સિઝન 2020-21માં 20 એલએમટીથી વધારે ખાંડને ડાઇવર્ટ કરવામાં આવે એવી શક્યતા છે. ખાંડની આગામી સિઝન 2021-22માં આશરે 35 એલએમટી ખાંડને ડાઇવર્ટ કરવાનો અંદાજ છે અને વર્ષ 2024-25 સુધીમાં આશરે 60 એલએમટી ખાંડને ઇથેનોલમાં ડાઇવર્ટ કરવાનો લક્ષ્યાંક નિર્ધારિત કરવામાં આવ્યો છે, જે વધારાની શેરડીની સમસ્યાનું સમાધાન કરશે તેમજ પેમેન્ટની ચુકવણીમાં વિલંબની સમસ્યાનું સમાધાન કરશે, કારણ કે ખેડૂતોને સમયસર ચુકવણી થઈ જશે. ખાંડની છેલ્લી 3 સિઝનમાં ઇથેનોલનું વેચાણ ઓઇલ માર્કેટિંગ કંપનીઓ ને કરવાથી ખાંડની મિલો/ડિસ્ટિલરીઝને આશરે રૂ. 22,000 કરોડની આવક થઈ હતી. ખાંડની ચાલુ સિઝન 2020-21માં 8.5 ટકા પર ઓએમસીને ઇથેનોલનું વેચાણ કરીને ખાંડની મિલોએ આશરે રૂ. 15,000 કરોડ પેદા કર્યા છે. એમાં આગામી 3 વર્ષમાં નોંધપાત્ર વધારાની અપેક્ષા છે, કારણ કે અમે વર્ષ 2025 સુધીમાં 20 ટકા સુધીનું મિશ્રણ કરીશું. ખાંડની અગાઉની સિઝન 2019-20માં શેરડી પેટે બાકી નીકળતી આશરે રૂ. 75,845 કરોડ ચુકવવાપાત્ર હતી, જેમાંથી રૂ. 75,703 કરોડની ચુકવણી થઈ ગઈ છે અને ફક્ત રૂ. 142 કરોડની ચુકવણી બાકી છે. ખાંડની ચાલુ સિઝન 2020-21માં પણ શેરડીની બાકી નીકળતી ચુકવવાપાત્ર રકમ રૂ. 90,959 કરોડ છે, જેમાંથી રૂ. 86,238 કરોડની ચુકવણી ખેડૂતોને થઈ ગઈ છે. નિકાસમાં વધારો અને શેરડીનું ઇથેનોલમાં ડાઇવર્ઝન ખેડૂતોને સમયસર શેરડીની કિંમતમાં ચુકવણી સુનિશ્ચિત કરે છે. SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 182

pib-247997

b31ca0de0ca343ddda9ebc02f6bd8ce8d09d20909f2596c634eef0335630f2ed

guj

પ્રધાનમંત્રીનું કાર્યાલય પ્રધાનમંત્રીએ વિશ્વ સિંહ દિવસ નિમિત્તે સિંહ સંરક્ષણ પ્રત્યે ઉત્સાહ ધરાવતા સૌને શુભેચ્છા પાઠવી પ્રધાનમંત્રી શ્રી નરેન્દ્ર મોદીએ વિશ્વ સિંહ દિવસ નિમિત્તે સિંહ સંરક્ષણ પ્રત્યે ઉત્સાહી તે સૌને શુભેચ્છા પાઠવી છે. શ્રેણીબદ્ધ ટ્વીટમાં પ્રધાનમંત્રીએ કહ્યું; "સિંહ રાજસી અને સાહસી છે. એશિયાટિક સિંહનું ઘર હોવાનો ભારતને ગર્વ છે. વિશ્વ સિંહ દિવસ નિમિત્તે હું સિંહ સંરક્ષણ પ્રત્યે ઉત્સાહ ધરાવતા સૌને મારી શુભેચ્છા પાઠવું છું. તમને એ જાણીને ખુશી થશે કે છેલ્લા કેટલાક વર્ષોમાં ભારતમાં સિંહની વસ્તીમાં સતત વધારો જોવા મળ્યો છે. જ્યારે હું ગુજરાતના મુખ્યમંત્રી તરીકે સેવા આપતો હતો, ત્યારે મને ગીર સિંહો માટે સલામત અને સુરક્ષિત રહેઠાણોની ખાતરી કરવા માટે કામ કરવાની તક મળી હતી. ઘણી પહેલ કરવામાં આવી હતી જેમાં સ્થાનિક સમુદાયો અને વૈશ્વિક શ્રેષ્ઠ પ્રયાસો સામેલ હતા જેથી નિવાસસ્થાન સુરક્ષિત રહે અને પ્રવાસનને પણ પ્રોત્સાહન મળે. " The lion is majestic and courageous. India is proud to be home to the Asiatic Lion. On World Lion Day, I convey my greetings to all those passionate about lion conservation. It would make you happy that the last few years have seen a steady increase in India’s lion population. pic.twitter.com/GaCEXnp7hG — Narendra Modi August 10, 2021 When I was serving as Gujarat CM, I had the opportunity to work towards ensuring safe and secure habitats for the Gir Lions. A number of initiatives were taken which involved local communities and global best practices to ensure habitats are safe and tourism also gets a boost. pic.twitter.com/0VEGmh7Ygj — Narendra Modi August 10, 2021 SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-149443

8e25dd9516e3c7a830e03a9e861028d133b217704a83cda2ac2cfa7c114b2ab4

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 96.82 કરોડ લોકોને રસી આપવામાં આવી છેલ્લા 24 કલાકમાં 18,987 નવા કેસ સક્રિય કેસ કુલ કેસના 1% કરતા ઓછા છે, હાલમાં 0.61% છે; માર્ચ 2020 પછી સૌથી ઓછા ભારતમાં સક્રિય કેસનું ભારણ 2,06,586 થયું, 215 દિવસમાં સૌથી ઓછું સાજા થવાનો દર હાલમાં 98.07% નોંધાયો, માર્ચ 2020 પછી સૌથી વધુ છેલ્લા 24 કલાકમાં 19,808 દર્દીઓ સાજા થયા, કુલ વધીને 3,33,62,709 દર્દીઓ સાજા થયા સાપ્તાહિક પોઝિટિવીટી દર છેલ્લા 111 દિવસથી 3% કરતા ઓછો થઈ ગયો છે, હાલમાં 1.44% છે દૈનિક પોઝિટિવીટી દર 1.46% પહોંચ્યો, છેલ્લા 45 દિવસથી 3% કરતા ઓછો કુલ 58.76 કરોડ પરીક્ષણો કરવામાં આવ્યા SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 172

pib-187116

b0c7d848900ba03b290a90838d96f3baf1cf76786388950dec554bffc01dfe41

guj

પ્રધાનમંત્રીનું કાર્યાલય પ્રધાનમંત્રી 16 ડિસેમ્બર, 2018નાં રોજ ઉત્તરપ્રદેશની મુલાકાત લેશે પ્રધાનમંત્રી શ્રી નરેન્દ્ર મોદી 16 ડિસેમ્બર, 2018નાં રોજ ઉત્તરપ્રદેશનો પ્રવાસ કરશે. પ્રધાનમંત્રી રાયબરેલીમાં મોડર્ન કોચ ફેક્ટરીનું નિરીક્ષણ કરશે. એક જાહેર સભા દરમિયાન તેઓ આ ફેક્ટરીનાં 900માં કોચ અને એક જોડાયેલી રેકને ઝંડી દેખાડશે. તેઓ વિવિધ વિકાસ યોજનાઓ રાષ્ટ્રને સમર્પિત કરશે, ઉદઘાટન કરશે અથવા શિલાન્યાસ કરશે. પ્રધાનમંત્રી જનમેદનીને સંબોધિત કરશે. ત્યારબાદ પ્રધાનમંત્રી પ્રયાગરાજ માટે રવાના થશે. તેઓ કુંભ મેળા માટે એક અત્યાધુનિક કમાન અને નિયંત્રણ કેન્દ્રનું ઉદઘાટન કરશે. તેઓ ગંગાપૂજન કરશે અને સ્વચ્છ કુંભ એક્ઝિબિશનનું અવલોકન કરશે. શ્રી નરેન્દ્ર મોદી પ્રયાગરાજમાં ‘અક્ષયવત’ની મુલાકાત લેશે. પછી પ્રધાનમંત્રી અંડાવા માટે રવાના થશે, જ્યાં તેઓ વિવિધ વિકાસ પરિયોજનાનું લોકાર્પણ અથવા શિલાન્યાસ કરશે. પ્રધાનમંત્રી જનમેદનીને સંબોધિત પણ કરશે. ત્યારબાદ પ્રધાનમંત્રી પ્રયાગરાજનાં બામરોલી એરપોર્ટ પર પહોંચશે. દિલ્હી પરત થયા અગાઉ તેઓ એરપોર્ટનાં નવા ટર્મિનલ ભવનનું ઉદઘાટન કરશે. RP (Visitor Counter : 97

pib-226901

7eb843f4ce46b7efeec6e5a5e5b2009922a110042ae20f870c0d7d130b9d2719

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 199.71 કરોડ રસીના ડોઝ આપવામાં આવ્યા ભારતમાં સક્રિય કેસનું ભારણ 1,40,760 થયું સક્રિય કેસનું ભારણ હાલમાં 0.32% છે સાજા થવાનો દર હાલમાં 98.48% નોંધાયો છેલ્લા 24 કલાકમાં 18,301દર્દીઓ સાજા થયા, કુલ વધીને 4,30,63,651દર્દીઓ સાજા થયા છેલ્લા 24 કલાકમાં ભારતમાં 20,044 નવા કેસ નોંધાયા દૈનિક પોઝિટિવીટી દર 4.80% પહોંચ્યો સાપ્તાહિક પોઝિટિવીટી દર હાલમાં 4.40% છે કુલ 86.90 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,17,895 ટેસ્ટ કરાયા SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 122

pib-290925

b08eb4d03ce5bffbc8302157cd39112c0bc187e73ec07f782e79c9234365624e

guj

પ્રધાનમંત્રીનું કાર્યાલય ઈન્ટરનેશનલ એક્સ્પો-2023ના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ કેબિનેટમાં મારા સહયોગી જી. કિશન રેડ્ડીજી, મીનાક્ષી લેખીજી, અર્જુન રામ મેઘવાલજી, લૂવર મ્યુઝિયમના ડાયરેક્ટર મેન્યુઅલ રાબેતેજી, વિશ્વના વિવિધ દેશોના મહેમાનો, અન્ય મહાનુભાવો, મહિલાઓ અને સજ્જનો, આપ સૌને આંતરરાષ્ટ્રીય મ્યુઝિયમ દિવસની ખૂબ ખૂબ શુભેચ્છાઓ. આજે, મ્યુઝિયમ વિશ્વના દિગ્ગજ લોકો અહીં એકઠા થયા છે. આજનો પ્રસંગ એટલા માટે પણ ખાસ છે કારણ કે ભારત તેની આઝાદીના 75 વર્ષ પૂર્ણ થવાના અવસર પર અમૃત મહોત્સવ ઉજવી રહ્યું છે. ઈન્ટરનેશનલ મ્યુઝિયમ એક્સ્પોમાં પણ આધુનિક ટેક્નોલોજી સાથે જોડાઈને ઈતિહાસના વિવિધ પ્રકરણો જીવંત થઈ રહ્યા છે. જ્યારે આપણે કોઈ મ્યુઝિયમમાં જઈએ છીએ, ત્યારે આપણને એવું લાગે છે કે જાણે આપણને ભૂતકાળનો, તે યુગનો પરિચય થઈ રહ્યો હોય, આપણી મુલાકાત થઈ રહી હોય. મ્યુઝિયમમાં જે દેખાય છે તે હકીકતો પર આધારિત છે, તે દૃશ્યમાન છે, તે પુરાવા આધારિત છે. મ્યુઝિયમમાં એક તરફ આપણને ભૂતકાળમાંથી પ્રેરણા મળે છે તો બીજી તરફ ભવિષ્ય પ્રત્યેની આપણી ફરજોનું પણ ભાન થાય છે. તમારી થીમ - ટકાઉપણું અને સુખાકારી, આજના વિશ્વની પ્રાથમિકતાઓને હાઇલાઇટ કરે છે અને આ ઇવેન્ટને વધુ સુસંગત બનાવે છે. મને ખાતરી છે કે, તમારા પ્રયાસોથી યુવા પેઢીની મ્યુઝિયમોમાં રુચિ વધુ વધશે, તેમને આપણા વારસાનો પરિચય કરાવશે. આ પ્રયાસો માટે હું તમને બધાને અભિનંદન આપું છું. અહીં આવતા પહેલા મને મ્યુઝિયમમાં થોડીક ક્ષણો વિતાવવાનો મોકો મળ્યો, સરકારી, બિનસરકારી અનેક કાર્યક્રમોમાં જવાની તક મળે છે, પરંતુ હું એટલું કહી શકું કે મન પર પ્રભાવ પાડવાનું સમગ્ર આયોજન, તેનું શિક્ષણ અને સરકાર પણ એવી ઉંચાઈથી કાર્ય કરી શકે છે કે જેના લીધે ગર્વ થાય છે એવી વ્યવસ્થા છે. અને હું માનું છું કે આજનો પ્રસંગ ભારતીય સંગ્રહાલયોની દુનિયામાં એક મોટો વળાંક લાવશે. આ મારી દ્રઢ માન્યતા છે. સાથીઓ, સેંકડો વર્ષની ગુલામીના લાંબા ગાળામાં ભારતને એવું પણ નુકસાન થયું કે આપણો ઘણો લેખિત અને અલિખિત વારસો નાશ પામ્યો. ગુલામીના સમયગાળા દરમિયાન ઘણી હસ્તપ્રતો, ઘણાં પુસ્તકાલયો બાળી નાખવામાં આવ્યા, નાશ કરવામાં આવ્યા. આ માત્ર ભારતનું જ નુકસાન નથી, સમગ્ર વિશ્વનું, સમગ્ર માનવજાતનું નુકસાન છે. દુર્ભાગ્યે, આઝાદી પછી, આપણા વારસાને જાળવવા માટે જે પ્રયત્નો થવા જોઈએ તે પૂરતા થયા નથી. હેરિટેજ વિશે લોકોમાં જાગૃતિના અભાવે આ નુકસાનમાં વધુ વધારો કર્યો છે. અને તેથી જ, ભારતે આઝાદીના અમૃતકાલમાં જે 'પંચ-પ્રાણ' જાહેર કર્યા છે, તેમાં મુખ્ય છે - આપણા વારસા પર ગર્વ! અમૃત મહોત્સવમાં ભારતની વિરાસતની જાળવણીની સાથે સાથે અમે નવા સાંસ્કૃતિક માળખાનું પણ નિર્માણ કરી રહ્યા છીએ. દેશના આ પ્રયાસોમાં સ્વતંત્રતા સંગ્રામનો ઈતિહાસ પણ છે અને હજારો વર્ષનો સાંસ્કૃતિક વારસો પણ છે. મને કહેવામાં આવ્યું છે કે તમે આ ઇવેન્ટમાં સ્થાનિક અને ગ્રામીણ સંગ્રહાલયોને વિશેષ મહત્વ આપ્યું છે. ભારત સરકાર સ્થાનિક અને ગ્રામીણ સંગ્રહાલયોની જાળવણી માટે વિશેષ અભિયાન પણ ચલાવી રહી છે. આપણા દરેક રાજ્ય, દરેક ક્ષેત્ર અને દરેક સમાજના ઈતિહાસને સાચવવાના પ્રયાસો થઈ રહ્યા છે. સ્વતંત્રતા સંગ્રામમાં આપણા આદિવાસી સમુદાયના યોગદાનને અમર બનાવવા માટે અમે 10 વિશેષ સંગ્રહાલયો પણ બનાવી રહ્યા છીએ. હું સમજું છું કે આખી દુનિયામાં આ એક અનોખી પહેલ છે જેમાં આદિવાસી વિવિધતાની આટલી વ્યાપક ઝલક જોવા મળશે. મીઠાના સત્યાગ્રહ દરમિયાન મહાત્મા ગાંધી જે માર્ગે ચાલ્યા હતા, તે દાંડી માર્ગને પણ સાચવવામાં આવ્યો છે. ગાંધીજીએ જ્યાં મીઠાના કાયદાનો ભંગ કર્યો હતો તે સ્થળે ભવ્ય સ્મારક બનાવવામાં આવ્યું છે. આજે દેશ અને દુનિયામાંથી લોકો દાંડી કુટીર જોવા ગાંધીનગર આવે છે. આપણા બંધારણના મુખ્ય શિલ્પી બાબાસાહેબ આંબેડકરનું જ્યાં નિધન થયું હતું તે જગ્યા દાયકાઓથી જર્જરિત હાલતમાં હતી. અમારી સરકારે દિલ્હીના 5 અલીપોર રોડ આ સ્થળને રાષ્ટ્રીય સ્મારકમાં ફેરવી દીધું છે. બાબાસાહેબના જીવન સાથે સંબંધિત પંચ તીર્થો, જ્યાં તેઓ જન્મ્યા હતા તે મહુમાં, લંડનમાં જ્યાં તેઓ રહેતા હતા, નાગપુરમાં જ્યાં તેમણે દીક્ષા લીધી હતી, મુંબઈમાં ચૈત્યભૂમિ જ્યાં તેમની સમાધિનો પણ વિકાસ થઈ રહ્યો છે. ભારતના 580 થી વધુ રજવાડાઓને જોડતી સરદાર સાહેબની ગગનચુંબી પ્રતિમા - સ્ટેચ્યુ ઓફ યુનિટી આજે પણ દેશનું ગૌરવ છે. સ્ટેચ્યુ ઓફ યુનિટીની અંદર એક મ્યુઝિયમ પણ છે. પંજાબમાં જલિયાવાલા બાગ હોય, ગુજરાતમાં ગોવિંદ ગુરુજીનું સ્મારક હોય, યુપીમાં વારાણસીમાં માન મહેલ મ્યુઝિયમ હોય, ગોવામાં ક્રિશ્ચિયન આર્ટનું મ્યુઝિયમ હોય, આવી અનેક જગ્યાઓ સાચવવામાં આવી છે. મ્યુઝિયમને લગતો વધુ એક અનોખો પ્રયાસ ભારતમાં થયો છે. અમે રાજધાની દિલ્હીમાં દેશના તમામ ભૂતપૂર્વ પ્રધાનમંત્રીઓની યાત્રા અને યોગદાનને સમર્પિત પીએમ-મ્યુઝિયમ બનાવ્યું છે. આજે દેશભરમાંથી લોકો આઝાદી પછીની ભારતની વિકાસ યાત્રાના સાક્ષી બનવા માટે પીએમ મ્યુઝિયમમાં આવી રહ્યા છે. અહીં આવનાર અમારા મહેમાનોને હું એકવાર આ મ્યુઝિયમની મુલાકાત લેવા ખાસ વિનંતી કરીશ. સાથીઓ, જ્યારે કોઈ દેશ તેના વારસાને બચાવવાનું શરૂ કરે છે, ત્યારે તેની બીજી બાજુ બહાર આવે છે. આ પાસું અન્ય દેશો સાથેના સંબંધોમાં આત્મીયતા છે. જેમ ભગવાન બુદ્ધના મહાપરિનિર્વાણ પછી, ભારતે તેમના પવિત્ર અવશેષોને પેઢી દર પેઢી સાચવી રાખ્યા છે. અને આજે તે પવિત્ર અવશેષો માત્ર ભારતમાં જ નહીં પરંતુ સમગ્ર વિશ્વમાં કરોડો બૌદ્ધ અનુયાયીઓને એક કરી રહ્યાં છે. ગયા વર્ષે જ અમે બુદ્ધ પૂર્ણિમાના અવસરે મંગોલિયામાં 4 પવિત્ર અવશેષો મોકલ્યા હતા. તે પ્રસંગ સમગ્ર મંગોલિયા માટે આસ્થાનો મહાન તહેવાર બની ગયો. બુદ્ધના અવશેષો જે આપણા પાડોશી દેશ શ્રીલંકામાં છે તે પણ બુદ્ધ પૂર્ણિમાના અવસરે અહીં કુશીનગર લાવવામાં આવ્યા હતા. એ જ રીતે, ગોવામાં સેન્ટ ક્વીન કેતેવનના પવિત્ર અવશેષોનો વારસો પણ ભારત પાસે સાચવવામાં આવ્યો છે. મને યાદ છે, જ્યારે અમે સેન્ટ ક્વીન કેટેવનના અવશેષો જ્યોર્જિયા મોકલ્યા ત્યારે ત્યાં રાષ્ટ્રીય ઉજવણીનો માહોલ હતો. તે દિવસે, જ્યોર્જિયાના ઘણા નાગરિકો ત્યાં રસ્તાઓ પર એકઠા થયા હતા, ત્યાં એક મેળા જેવું વાતાવરણ થઈ ગયું હતું. એટલે કે આપણો વારસો પણ વૈશ્વિક એકતાનો સ્ત્રોત બને છે. અને તેથી, આ વારસાને જાળવી રાખતા આપણા સંગ્રહાલયોની ભૂમિકા પણ વધુ વધે છે. સાથીઓ, જેમ આપણે આવતીકાલ માટે કુટુંબમાં સંસાધનો ઉમેરીએ છીએ, તેવી જ રીતે આપણે આખી પૃથ્વીને એક કુટુંબ માનીને આપણા સંસાધનોને બચાવવાના છે. હું સૂચન કરું છું કે આપણા સંગ્રહાલયો આ વૈશ્વિક પ્રયાસોમાં સક્રિય સહભાગી બને. આપણી પૃથ્વીએ પાછલી સદીઓમાં ઘણી કુદરતી આફતોનો સામનો કર્યો છે. તેમની યાદો અને પ્રતીકો આજે પણ હાજર છે. આપણે વધુમાં વધુ સંગ્રહાલયોમાં આ પ્રતીકો અને તેમને સંબંધિત ચિત્રોની ગેલેરીની દિશામાં વિચારવું જોઈએ. આપણે જુદા જુદા સમયે પૃથ્વીના બદલાતા ચિત્રનું નિરૂપણ પણ કરી શકીએ છીએ. આ સાથે આગામી સમયમાં લોકોમાં પર્યાવરણ પ્રત્યે જાગૃતિ વધશે. મને કહેવામાં આવ્યું છે કે આ એક્સ્પોમાં ગેસ્ટ્રોનોમિક અનુભવ માટે જગ્યા પણ બનાવવામાં આવી છે. લોકોને અહીં આયુર્વેદ અને મિલેટ્સ-શ્રી અન્ન પર આધારિત વાનગીઓનો પણ અનુભવ થશે. ભારતના પ્રયાસોથી, આયુર્વેદ અને મિલેટ્સ-શ્રી અન્ન આ બંને આજકાલ વૈશ્વિક ચળવળ બની ગયા છે. હજારો વર્ષોની ખાદ્યાન્ન અને વિવિધ વનસ્પતિઓની સફરના આધારે આપણે નવા સંગ્રહાલયો પણ બનાવી શકીએ છીએ. આવા પ્રયાસો આ જ્ઞાન પ્રણાલીને આવનારી પેઢીઓ સુધી લઈ જશે અને તેમને અમર બનાવશે. સાથીઓ, આ તમામ પ્રયાસોમાં સફળતા ત્યારે જ મળશે જ્યારે આપણે ઐતિહાસિક વસ્તુઓની જાળવણીને દેશની પ્રકૃતિ બનાવીશું. હવે પ્રશ્ન એ છે કે આપણા વારસાનું રક્ષણ એ દેશના સામાન્ય નાગરિકનો સ્વભાવ કેવી રીતે બનશે? હું એક નાનું ઉદાહરણ આપું. ભારતમાં દરેક પરિવાર શા માટે પોતાના ઘરમાં પોતાનું એક ફેમિલી મ્યુઝિયમ નથી બનાવતું? ઘરના લોકો વિશે, પોતાના પરિવારની માહિતી. આમાં ઘરની જૂની અને ઘરના વડીલોની કેટલીક ખાસ વસ્તુઓ રાખી શકાય છે. આજે તમે જે કાગળ લખો છો તે તમને સામાન્ય લાગે છે. પણ તમારા લખાણમાંનો એ જ કાગળ ત્રણ-ચાર પેઢી પછી લાગણીની મિલકત બની જશે. એ જ રીતે, આપણી શાળાઓ, આપણી વિવિધ સંસ્થાઓ અને સંસ્થાઓનું પણ પોતાનું મ્યુઝિયમ હોવું જોઈએ. ચાલો જોઈએ, ભવિષ્ય માટે કેટલી મોટી અને ઐતિહાસિક મૂડી તૈયાર થશે. દેશના વિવિધ શહેરો પણ સિટી મ્યુઝિયમ જેવા પ્રોજેક્ટને આધુનિક સ્વરૂપમાં તૈયાર કરી શકે છે. જેમાં તે શહેરોને લગતી ઐતિહાસિક વસ્તુઓ રાખી શકાય છે. રેકોર્ડ રાખવાની જૂની પરંપરા જે આપણે જુદા જુદા સંપ્રદાયોમાં જોઈએ છીએ તે પણ આ દિશામાં આપણને ઘણી મદદ કરશે. સાથીઓ, મને ખુશી છે કે આજે મ્યુઝિયમો માત્ર મુલાકાત લેવાનું સ્થળ નથી બની રહ્યા પરંતુ યુવાનો માટે કારકિર્દીનો વિકલ્પ પણ બની રહ્યા છે. પરંતુ હું ઈચ્છું છું કે આપણે આપણા યુવાનોને માત્ર મ્યુઝિયમ કામદારોના દૃષ્ટિકોણથી જોવું જોઈએ નહીં. ઇતિહાસ અને આર્કિટેક્ચર જેવા વિષયો સાથે જોડાયેલા આ યુવાનો વૈશ્વિક સાંસ્કૃતિક આદાનપ્રદાનનું માધ્યમ બની શકે છે. આ યુવાનો અન્ય દેશોમાં જઈ શકે છે, ત્યાંના યુવાનો પાસેથી વિશ્વની વિવિધ સંસ્કૃતિઓ વિશે શીખી શકે છે, તેમને ભારતની સંસ્કૃતિ વિશે જણાવી શકે છે. તેમનો અનુભવ અને ભૂતકાળ સાથેનો સંબંધ આપણા દેશની ધરોહરને જાળવવામાં ખૂબ જ અસરકારક સાબિત થશે. સાથીઓ, આજે, જ્યારે આપણે સામાન્ય વારસાની વાત કરી રહ્યા છીએ, ત્યારે હું એક સામાન્ય પડકારનો પણ ઉલ્લેખ કરવા માંગુ છું. આ પડકાર કલાકૃતિઓની દાણચોરી અને વિનિયોગનો છે. ભારત જેવા પ્રાચીન સંસ્કૃતિ ધરાવતા દેશો સેંકડો વર્ષોથી આની સાથે સંઘર્ષ કરી રહ્યા છે. આઝાદી પહેલા અને પછી ઘણી વસ્તુઓને આપણા દેશમાંથી અનૈતિક રીતે બહાર લઈ જવામાં આવી છે. આ પ્રકારના ગુનાને રોકવા માટે આપણે સાથે મળીને કામ કરવું પડશે. મને ખુશી છે કે આજે વિશ્વમાં ભારતની વધી રહેલી પ્રતિષ્ઠા વચ્ચે હવે વિવિધ દેશોએ તેમનો વારસો ભારતને પરત કરવાનું શરૂ કર્યું છે. બનારસમાંથી ચોરાયેલી મા અન્નપૂર્ણાની મૂર્તિ હોય, ગુજરાતમાંથી ચોરાયેલી મહિષાસુરમર્દિનીની મૂર્તિ હોય કે પછી ચોલ સામ્રાજ્ય દરમિયાન બનેલી નટરાજની મૂર્તિઓ હોય, લગભગ 240 પ્રાચીન કલાકૃતિઓ ભારતમાં પાછી લાવવામાં આવી છે. જ્યારે આ પહેલા ઘણા દાયકાઓ સુધી આ સંખ્યા 20 સુધી પહોંચી ન હતી. આ 9 વર્ષોમાં ભારતમાંથી સાંસ્કૃતિક વસ્તુઓની દાણચોરીમાં પણ નોંધપાત્ર ઘટાડો થયો છે. હું વિશ્વભરના કલાના જાણકારોને, ખાસ કરીને મ્યુઝિયમો સાથે સંકળાયેલા લોકોને આ ક્ષેત્રમાં વધુ સહકાર વધારવા વિનંતી કરું છું. કોઈપણ દેશના કોઈપણ મ્યુઝિયમમાં આવી કોઈ કલાકૃતિ ન હોવી જોઈએ, જે ત્યાં અનૈતિક રીતે પહોંચી હોય. આપણે બધા સંગ્રહાલયો માટે આને નૈતિક પ્રતિબદ્ધતા બનાવવી જોઈએ. સાથીઓ, મને ખાતરી છે કે, આપણે ભૂતકાળ સાથે જોડાયેલા રહીને ભવિષ્ય માટે નવા વિચારો પર કામ કરવાનું ચાલુ રાખીશું. વારસાનું જતન કરવાની સાથે સાથે નવો વારસો બનાવીશું. આજ કામના સાથે, આપ સૌને હૃદયથી ખૂબ ખૂબ ધન્યવાદ! YP/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-187537

c8dc27a7e310e1425e607a17f2c407ec124f7aa775fecccac5c838781cc3c181

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ ઝૂંબેશ અંતર્ગત 102.94 કરોડ વેક્સિનેશનના ડોઝ અપાયા છેલ્લા 24 કલાકમાં ભારતમાં 12,428 નવા કેસ નોંધાયા, 238 દિવસમાં સૌથી ઓછા સક્રિય કેસ કુલ કેસનાં 1% કરતા ઓછા છે, હાલમાં 0.48% છે, માર્ચ 2020 પછી સૌથી ઓછા ભારતમાં સક્રિય કેસનું ભારણ 1,63,816 થયું, 241 દિવસમાં સૌથી ઓછા સાજા થવાનો દર હાલમાં 98.19% નોંધાયો, માર્ચ 2020 પછી સૌથી વધુ છેલ્લા 24 કલાકમાં 15,951 દર્દીઓ સાજા થયા, કુલ વધીને 3,35,83,318 દર્દીઓ સાજા થયા સાપ્તાહિક પોઝિટિવીટી દર છેલ્લા 32 દિવસથી 2% કરતા ઓછો થઈ ગયો છે, હાલમાં 1.24% છે દૈનિક પોઝિટિવીટી દર 1.10% પહોંચ્યો, છેલ્લા 22 દિવસથી 2% કરતા ઓછો કુલ 60.19 કરોડ પરીક્ષણો કરવામાં આવ્યા SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 153

pib-228275

542a7b5e1f5d7ec8988a8251ef836a5ee0f16ff532dc459a56d673b42f890495

guj

પ્રધાનમંત્રીનું કાર્યાલય પ્રધાનમંત્રીએ હાવડાથી ન્યૂ જલપાઇગુડીને જોડતી વંદે ભારત એક્સપ્રેસને વીડિયો કૉન્ફરન્સિંગ મારફતે લીલી ઝંડી આપી કોલકાતા મેટ્રોની પર્પલ લાઇનના જોકા-તારાતલા પટ્ટાનું ઉદ્ઘાટન કર્યું ચાર રેલવે પ્રોજેક્ટ્સ રાષ્ટ્રને અર્પણ કર્યા નવા જલપાઈગુડી રેલવે સ્ટેશનના પુનર્વિકાસ માટે શિલારોપણ કર્યું "જ્યાંથી વંદે માતરમ્નો જયઘોષ શરૂ થયો હતો તે ભૂમિ પરથી આજે વંદે ભારતને લીલી ઝંડી બતાવાઇ હતી" "ભવિષ્યની જરૂરિયાતોને ધ્યાનમાં રાખીને આધુનિક સુએઝ ટ્રીટમેન્ટ પ્લાન્ટ્સ વિકસાવવામાં આવી રહ્યા છે" "ભારતીય રેલવેની કાયાપલટ કરવા માટે દેશવ્યાપી અભિયાન ચાલી રહ્યું છે" "21મી સદીમાં દેશના ઝડપી વિકાસ માટે રેલવેની ઝડપી વૃદ્ધિ અને સુધારા આવશ્યક છે" "મેટ્રો રેલ પ્રણાલી એ ભારતની આજની ઝડપ અને વ્યાપનું ઉદાહરણ છે" "નવાં એરપોર્ટ્સ, જળમાર્ગો, બંદરો અને માર્ગોનું નિર્માણ હાથ ધરવામાં આવ્યું છે, જેથી નાગરિકો માટે અવિરત જોડાણ સુનિશ્ચિત થઈ શકે" "ભારત આજે તેની જલ શક્તિને વેગ આપવા માટે કામ કરી રહ્યું છે" "13 જાન્યુઆરીના રોજ એક ક્રુઝ કાશીથી બાંગ્લાદેશ થઈને દિબ્રુગઢ જવા રવાના થશે. 3200 કિમી લાંબી આ યાત્રા સમગ્ર વિશ્વમાં આ પ્રકારની પ્રથમ યાત્રા છ પ્રધાનમંત્રી શ્રી નરેન્દ્ર મોદીએ આજે હાવડાથી ન્યૂ જલપાઇગુડીને જોડતી વંદે ભારત એક્સપ્રેસને વીડિયો કૉન્ફરન્સિંગ મારફતે લીલી ઝંડી આપી હતી. પ્રધાનમંત્રીએ જોકા-એસ્પ્લેનેડ મેટ્રો પ્રોજેક્ટ નાં જોકા-તારાતલા પટ્ટાનું ઉદ્ઘાટન પણ કર્યું હતું. તેમણે ચાર રેલવે પ્રોજેક્ટ્સનું લોકાર્પણ પણ કર્યું હતું, જેમાં બોઇંચી-શક્તિગઢની ત્રીજી લાઇન, દાનકુની-ચંદનપુર ચોથી લાઇનનો પ્રોજેક્ટ, નિમતીતા-ન્યૂ ફરક્કા ડબલ લાઇન અને અંબરી ફાલકાટા-ન્યૂ મયનાગુરી-ગુમાનીહાટ ડબલિંગ પ્રોજેક્ટ સામેલ છે. પ્રધાનમંત્રીએ ન્યૂ જલપાઈગુડી રેલવે સ્ટેશનના પુનર્વિકાસ માટે શિલારોપણ પણ કર્યું હતું. જનમેદનીને સંબોધતા પ્રધાનમંત્રીએ આજે રૂબરૂ હાજર ન રહેવા બદલ માફી માગી હતી, કેમ કે તેમના માટે આ દિવસ બંગાળની ભૂમિ સામે નમન કરવાનો છે, કારણ કે આઝાદીની લડતનો ઇતિહાસ બંગાળના દરેક કણમાં સમાયેલો છે. પ્રધાનમંત્રીએ કહ્યું હતું કે, "જ્યાંથી વંદે માતરમ્નો જયઘોષ થયો હતો, તે ભૂમિ પર આજે વંદે ભારતને લીલી ઝંડી આપવામાં આવી હતી." પ્રધાનમંત્રીએ 30 ડિસેમ્બર, 1943ના રોજ નેતાજી સુભાષચંદ્ર બોઝે આંદામાન અને નિકોબાર દ્વિપ સમૂહમાં તિરંગો ફરકાવ્યો હતો અને ભારતની આઝાદી માટેનાં ચક્રો ગતિમાન કર્યાં હતાં એ વાત પણ યાદ કરી હતી. પ્રધાનમંત્રીએ જાણકારી આપી હતી કે, આ ઐતિહાસિક દિવસની 75મી વર્ષગાંઠ પર તેમને નેતાજીનાં માનમાં એક ટાપુનું નામ આપવા માટે આંદામાનની મુલાકાત લેવાની તક મળી છે. તેમણે વધુમાં ઉમેર્યું હતું કે, આઝાદી કા અમૃત મહોત્સવની ઉજવણી દરમિયાન ભારતે 475 વંદે ભારત ટ્રેનો શરૂ કરવાનો સંકલ્પ લીધો હતો અને આજે હાવડાથી નવી જલપાઈગુડી માટે જે ટ્રેનને લીલી ઝંડી આપવામાં આવી રહી છે તેમાંની એક છે. આજે જે વિવિધ પરિયોજનાઓનો શિલાન્યાસ અને ઉદ્ઘાટન કરવામાં આવ્યું છે તેનો ઉલ્લેખ કરીને પ્રધાનમંત્રીએ કહ્યું હતું કે, સરકાર આ વિવિધ પ્રોજેક્ટ્સ પૂર્ણ કરવા માટે આશરે 5000 કરોડનો ખર્ચ કરી રહી છે. પ્રધાનમંત્રીએ એવી પણ માહિતી આપી હતી કે, તેમને આજે ગંગાની સ્વચ્છતા અને પીવાનાં પાણી સાથે સંબંધિત ઘણી યોજનાઓ પશ્ચિમ બંગાળને સમર્પિત કરવાની તક મળશે. તેમણે માહિતી આપી હતી કે, પશ્ચિમ બંગાળમાં નમામિ ગંગે યોજના હેઠળ 25થી વધારે સુએઝ પ્રોજેક્ટ્સને મંજૂરી આપવામાં આવી છે. જેમાંથી 11 પ્રોજેક્ટ્સ પૂર્ણ થઈ ચૂક્યા છે અને સાત પ્રોજેક્ટ્સ આજે પૂર્ણ થઈ રહ્યા છે. 1500 કરોડના ખર્ચ સાથે 5 નવી યોજનાઓ પર આજથી કામ શરૂ થઈ રહ્યું છે. પ્રધાનમંત્રીએ એક મહત્ત્વપૂર્ણ પ્રોજેક્ટનો ઉલ્લેખ કર્યો હતો, જેમ કે સ્વચ્છીકરણ માટે આદિ ગંગા પ્રોજેક્ટ, જેના માટે 600 કરોડ રૂપિયાનાં મૂલ્યની માળખાગત સુવિધા સ્થાપિત કરવામાં આવી રહી છે. પ્રધાનમંત્રીએ જણાવ્યું હતું કે, નદીઓની સફાઇની સાથે-સાથે કેન્દ્ર સરકારે નિવારણ પર ધ્યાન કેન્દ્રિત કર્યું છે, જે મોટી સંખ્યામાં આધુનિક સુએઝ ટ્રીટમેન્ટ પ્લાન્ટ્સ ઊભા કરવાનું છે. આ કામ આગામી 10-15 વર્ષની જરૂરિયાતોને ધ્યાનમાં રાખીને કરવામાં આવી રહ્યું છે. પ્રધાનમંત્રીએ ભારતીય રેલવેના સુધારા અને વિકાસને દેશના વિકાસ સાથે જોડ્યા હતા. તેમણે કહ્યું હતું કે, આ જ કારણ છે કે, કેન્દ્ર સરકાર આધુનિક રેલવે માળખાગત સુવિધામાં વિક્રમજનક રોકાણ કરી રહી છે. તેમણે કહ્યું હતું કે, ભારતીય રેલવેની કાયાપલટ કરવા માટે રાષ્ટ્રવ્યાપી અભિયાન ચાલી રહ્યું છે. તેમણે વંદે ભારત, તેજસ હમ સફર અને વિસ્ટાડૉમ કૉચ જેવી આધુનિક ટ્રેનો તથા ન્યૂ જલપાઇગુડી સહિત રેલવે સ્ટેશનોનાં આધુનિકીકરણ, રેલવે લાઇનોનાં ડબલિંગ અને ઇલેક્ટ્રિફિકેશન જેવી આધુનિકરણની યાદી આપી હતી. તેમણે પૂર્વીય અને પશ્ચિમી સમર્પિત નૂર કૉરિડોરનો પણ પ્રોજેક્ટ્સ તરીકે ઉલ્લેખ કર્યો છે જે લોજિસ્ટિક્સ સેક્ટરમાં ક્રાંતિકારી પરિવર્તન લાવશે. પ્રધાનમંત્રીએ રેલવેની સુરક્ષા, સ્વચ્છતા, સંકલન, ક્ષમતા, સમયપાલન અને સુવિધાઓ જેવાં ક્ષેત્રોમાં થયેલી પ્રગતિ પર પ્રકાશ પાડ્યો હતો. પ્રધાનમંત્રીએ ભારપૂર્વક જણાવ્યું હતું કે, છેલ્લાં 8 વર્ષમાં ભારતીય રેલવેએ આધુનિકીકરણના પાયા પર કામ કર્યું છે અને આગામી વર્ષોમાં ભારતીય રેલવે આધુનિકીકરણની નવી સફર શરૂ કરશે. પ્રધાનમંત્રીએ જાણકારી આપી હતી કે, જ્યારે આઝાદીનાં પ્રથમ 70 વર્ષોમાં 20,000 કિલોમીટરની રેલવે લાઇનનું ઇલેક્ટ્રિફિકેશન થયું હતું, ત્યારે વર્ષ 2014થી અત્યાર સુધીમાં 32,000 કિલોમીટરથી વધારે રૂટનું ઇલેક્ટ્રિફિકેશન થયું છે. પ્રધાનમંત્રીએ જણાવ્યું હતું કે, મેટ્રો રેલ સિસ્ટમ એ ભારતની અત્યારની ઝડપ અને વ્યાપનું ઉદાહરણ છે. "મેટ્રો નેટવર્ક જે 2014 પહેલા 250 કિમીથી પણ ઓછું હતું, તે દિલ્હી-એનસીઆરમાં સૌથી વધુ હિસ્સો ધરાવતું હતું. છેલ્લાં 7-8 વર્ષમાં મેટ્રોનું વિસ્તરણ 2 ડઝનથી વધારે શહેરોમાં થયું છે. આજે દેશનાં વિવિધ શહેરોમાં અંદાજે 800 કિમી લાંબા મેટ્રો ટ્રેક પર મેટ્રો દોડી રહી છે. 1000 કિમીથી વધુના મેટ્રો રૂટ પર કામ ચાલી રહ્યું છે," એમ તેમણે માહિતી આપી હતી. વીતેલાં વર્ષોમાં ભારત સામે ઊભા થયેલા પડકારોનો ઉલ્લેખ કરીને પ્રધાનમંત્રીએ જણાવ્યું હતું કે, તેનાથી ભારતનાં વિકાસ પર ખૂબ જ નકારાત્મક અસર થઈ હતી. મુખ્ય પડકારોમાંના એક પર પ્રકાશ પાડતા પ્રધાનમંત્રીએ દેશના માળખાગત વિકાસમાં સંકળાયેલી વિવિધ એજન્સીઓ વચ્ચે સંકલનના અભાવને ઉજાગર કર્યો હતો. તેમણે વિવિધ પરિવહન સંસ્થાઓ વચ્ચે સંકલનના અભાવનો ઉલ્લેખ પણ કર્યો હતો અને તેનાં પરિણામે પ્રધાનમંત્રીએ વધુમાં જણાવ્યું હતું કે, એક સરકારી એજન્સીને અન્ય એજન્સીઓ દ્વારા કરવામાં આવી રહેલી કામગીરી વિશે કોઈ જાણકારી નહોતી. તેમણે કહ્યું હતું કે, "આની સીધી અસર દેશના પ્રામાણિક કરદાતાઓ પર પડી હતી." પ્રધાનમંત્રીએ નોંધ્યું હતું કે, જ્યારે તેમની મહેનતની કમાણીનો ઉપયોગ ગરીબોને બદલે ભ્રષ્ટાચારીઓનાં ખિસ્સા ભરવામાં થાય છે, ત્યારે અસંતોષ થવો સ્વાભાવિક છે. શ્રી મોદીએ કહ્યું હતું કે, "સરકારે એજન્સીઓનાં સંકલનમાં રહેલી ખામીઓ દૂર કરવા માટે પીએમ ગતિ શક્તિ યોજના શરૂ કરી છે." શ્રી મોદીએ કહ્યું હતું કે, "વિવિધ રાજ્ય સરકારો હોય, નિર્માણ એજન્સીઓ હોય કે ઉદ્યોગના નિષ્ણાતો હોય, દરેક જણ ગતિ શક્તિ મંચ પર એકસાથે આવી રહ્યા છે." તેમણે વધુમાં ઉમેર્યું હતું કે, પીએમ ગતિ શક્તિ દેશમાં પરિવહનનાં વિવિધ માધ્યમોને સાથે જોડવા સુધી જ મર્યાદિત નથી, પણ મલ્ટિમોડલ પ્રોજેક્ટ્સને ગતિ પણ પૂરી પાડી રહી છે. પ્રધાનમંત્રીએ વધુમાં ઉમેર્યું હતું કે, નવાં એરપોર્ટ્સ, જળમાર્ગો, બંદરો અને માર્ગોનું નિર્માણ હાથ ધરવામાં આવ્યું છે, જેથી નાગરિકો માટે અવિરત જોડાણ સુનિશ્ચિત થઈ શકે. પ્રધાનમંત્રીએ કહ્યું હતું કે, "આપણે 21મી સદીમાં આગળ વધવાની રાષ્ટ્રની સંભવિતતાનો ખરો ઉપયોગ કરવો જ જોઈએ." દેશમાં જળમાર્ગો પર પ્રકાશ પાડતા પ્રધાનમંત્રીએ એ સમયને યાદ કર્યો હતો, જ્યારે ભારતમાં કામ, વ્યવસાય અને પ્રવાસન માટે મોટા પાયે જળમાર્ગોનો ઉપયોગ થતો હતો, પણ પછીથી ગુલામીનાં વર્ષો દરમિયાન તેનો નાશ કરવામાં આવ્યો હતો. તેમણે અગાઉની સરકારો દ્વારા દેશમાં જળમાર્ગોને પુનર્જીવિત કરવાના પ્રયત્નોના અભાવ તરફ પણ ધ્યાન દોર્યું હતું. "ભારત આજે તેની જલ શક્તિને વેગ આપવા માટે કામ કરી રહ્યું છે, " એમ શ્રી મોદીએ કહ્યું. તેમણે માહિતી આપી હતી કે, આજે 100થી વધારે જળમાર્ગો વિકસાવવામાં આવી રહ્યાં છે અને વેપાર-વાણિજ્ય અને પર્યટનને વેગ આપવાની સાથે-સાથે નદીઓમાં અદ્યતન ક્રુઝ શિપ શરૂ કરવાનું કામ થઈ રહ્યું છે. પ્રધાનમંત્રીએ ગંગા-બ્રહ્મપુત્રા પ્રોજેક્ટ પર પણ પ્રકાશ પાડ્યો હતો, જે ભારત અને બાંગ્લાદેશ વચ્ચે બે નદીઓ વચ્ચે જળમાર્ગ જોડાણ સ્થાપિત કરવા હાથ ધરવામાં આવી રહ્યો છે. 13મી જાન્યુઆરી, 2023ના રોજ કાશીથી દિબ્રુગઢ સુધી બાંગ્લાદેશ થઈને રવાના થનારી આ ક્રુઝનો ઉલ્લેખ કરીને પ્રધાનમંત્રીએ માહિતી આપી હતી કે, 3200 કિલોમીટરની લાંબી આ સફર સમગ્ર વિશ્વમાં આ પ્રકારની સૌપ્રથમ યાત્રા છે અને તે દેશમાં વધી રહેલા ક્રુઝ ટૂરિઝમનું પ્રતિબિંબ બનશે. પશ્ચિમ બંગાળના લોકોના દેશ માટેના પ્રેમને રેખાંકિત કરતાં પ્રધાનમંત્રીએ ભારતમાં સાંસ્કૃતિક વારસાનાં વિવિધ સ્થળોની મુલાકાત લેવામાં અને તેમાંથી શીખવામાં પણ તેઓ જે ઉત્સાહ દર્શાવે છે તેના પર પણ ટિપ્પણી કરી હતી. તેમણે વધુમાં જણાવ્યું હતું કે, "બંગાળના લોકો પ્રવાસન ક્ષેત્રમાં પણ નેશન ફર્સ્ટની ભાવના ધરાવે છે." તેમણે વધુમાં જણાવ્યું હતું કે, "જ્યારે દેશમાં કનેક્ટિવિટીને વેગ મળે છે અને રેલવે, જળમાર્ગ અને રાજમાર્ગો વધારે અદ્યતન બની રહ્યાં છે, ત્યારે તેનું પરિણામ ઇઝ ઑફ ટ્રાવેલ છે અને બંગાળના લોકોને તેનો લાભ પણ મળ્યો છે, " એમ શ્રી મોદીએ ટિપ્પણી કરી હતી. પ્રધાનમંત્રીએ ગુરુ રવિન્દ્રનાથ ટાગોરની કેટલીક પંક્તિઓનું પઠન કરીને સંબોધનનું સમાપન કર્યું હતું, જેનો અર્થ થાય છે , "મારા દેશની માટી, હું તને શિશ ઝુકાવું છું". પ્રધાનમંત્રીએ ધ્યાન દોર્યું હતું કે, આ આઝાદી કા અમૃત કાળમાં દરેક વ્યક્તિએ આપણી માતૃભૂમિને સર્વોચ્ચ પ્રાથમિકતા આપીને ખભેખભો મિલાવીને કામ કરવું જ જોઈએ. પ્રધાનમંત્રીએ સમાપન કરતા કહ્યું હતું કે, "આખું વિશ્વ ભારતને આશા અને અપેક્ષાઓની નજરે જોઈ રહ્યું છે. દેશના દરેક નાગરિકે દેશની સેવા માટે પોતાની જાતને સમર્પિત કરવી જ જોઈએ." આ પ્રસંગે પશ્ચિમ બંગાળનાં મુખ્યમંત્રી સુશ્રી મમતા બેનર્જી, પશ્ચિમ બંગાળના રાજ્યપાલ ડૉ. સી વી. આનંદ બોઝ, ભારતના કેન્દ્રીય રેલવે મંત્રી શ્રી અશ્વિની વૈષ્ણવ, કેન્દ્રીય રાજ્ય કક્ષાના મંત્રીઓ શ્રી જ્હોન બરલા, ડૉ. સુભાષ સરકાર અને શ્રી નિશિથ પરમાણિક તથા સાંસદ શ્રી પ્રસૂન બેનર્જી સહિતના મહાનુભાવો ઉપસ્થિત રહ્યાં હતાં. પશ્ચાદભૂમિકા પ્રધાનમંત્રી શ્રી નરેન્દ્ર મોદીએ હાવડા રેલવે સ્ટેશન પર હાવડાથી ન્યૂ જલપાઇગુડીને જોડતી 7મી વંદે ભારત એક્સપ્રેસને લીલી ઝંડી આપી હતી. આ અતિ આધુનિક સેમી હાઈસ્પીડ ટ્રેન અત્યાધુનિક પેસેન્જર સુવિધાઓથી સજ્જ છે. આ ટ્રેન માલદા ટાઉન, બરસોઈ અને કિશનગંજ સ્ટેશનો પર બંને દિશામાં માર્ગ પર રોકાશે. પ્રધાનમંત્રીએ જોકા-એસ્પ્લેનેડ મેટ્રો પ્રોજેક્ટ નાં જોકા-તારાતલા પટ્ટાનું ઉદ્ઘાટન પણ કર્યું હતું. જોકા, ઠાકુરપુકુર, સખેર બજાર, બેહલા ચૌરાસ્તા, બેહલા બજાર અને તારાતલા એમ 6 સ્ટેશનો ધરાવતો 6.5 કિલોમીટરનો આ પટ્ટો રૂ. 2475 કરોડથી વધુના ખર્ચે તૈયાર કરવામાં આવ્યો છે. કોલકાતા શહેરના દક્ષિણ ભાગો જેવા કે સરસુના, ડાકઘર, મુચીપારા અને દક્ષિણ 24 પરગણાના મુસાફરોને આ પ્રોજેક્ટનાં ઉદ્ઘાટનથી ઘણો લાભ થશે. પ્રધાનમંત્રીએ ચાર રેલવે પ્રોજેક્ટ્સનું લોકાર્પણ પણ કર્યું હતું. તેમાં રૂ. 405 કરોડના ખર્ચે વિકસાવવામાં આવેલી બોઇંચી- શક્તિગઢની ત્રીજી લાઇન; રૂ. 565 કરોડના ખર્ચે વિકસાવવામાં આવેલ દાનકુની- ચંદનપુર ચોથી લાઇન પ્રોજેક્ટ; રૂ. 254 કરોડના ખર્ચે તૈયાર નિમતીતા - ન્યૂ ફરક્કા ડબલ લાઇન; અને અમ્બરી ફાલકાટા - ન્યૂ માયનાગુરી-ગુમાનીહાટ ડબલિંગ પ્રોજેક્ટ જે રૂ. 1080 કરોડથી વધારેનાં ખર્ચે વિકસાવવામાં આવ્યો છે, તેનો સમાવેશ થાય છે. પ્રધાનમંત્રીએ રૂ. 335 કરોડથી વધારેના ખર્ચે વિકસાવવામાં આવનાર નવા જલપાઈગુડી રેલવે સ્ટેશનના પુનર્વિકાસ માટે શિલારોપણ પણ કર્યું હતું.

pib-199455

03755c6d32d85f1a680162735ee84ba3a56c9733a99ddad06b4d142a0615439f

guj

પ્રધાનમંત્રીનું કાર્યાલય 3જી RE-INVEST 2020માં પ્રધાનમંત્રીના સંબોધનનો મૂળપાઠ મહામહિમ ઈઝરાયેલના પ્રધાનમંત્રી શ્રી, મહામહિમ નેધરલેન્ડ્સના પ્રધાનમંત્રી શ્રી, સમગ્ર વિશ્વમાંથી આવતા આદરણીય મંત્રીગણ, મારા મંત્રીમંડળના સાથીઓ, મુખ્યમંત્રીઓ, લેફ્ટનન્ટ ગવર્નર્સ અને નામાંકિત મહેમાનો, પોતાનો સંદેશ આપવા બદલ હું મહામહિમ નેધરલેન્ડ્સના પ્રધાનમંત્રીશ્રીનો આભાર વ્યક્ત કરું છું. રી-ઇન્વેસ્ટના ત્રીજા સંસ્કરણનો ભાગ બનતા આપ સૌને જોવા એ અત્યંત હર્ષની બાબત છે. પૂર્વની આવૃત્તિઓમાં, આપણે પુનઃપ્રાપ્ય ઊર્જામાં મેગાવોટથી ગીગાવોટમાં જવા માટેની આપણી યાત્રાના આયોજનો વિષે વાત કરી હતી. આપણે સૂર્ય ઉર્જાને વિસ્તૃત બનાવવા માટે “એક સૂર્ય, એક વિશ્વ, એક ગ્રીડ” વિષે પણ ચર્ચા કરી હતી. ખૂબ જ ટૂંકા સમયગાળામાં આમાંથી અનેક આયોજનો વાસ્તવિકતા બની રહ્યા છે. મિત્રો, છેલ્લા 6 વર્ષમાં ભારત અપ્રતિમ યાત્રા પર જઈ રહ્યું છે. અમે ભારતના પ્રત્યેક નાગરિકની પાસે પોતાની સંપૂર્ણ ક્ષમતાને ઉજાગર કરવા માટે વીજળીની પહોંચ હોય તે બાબતની ખાતરી કરવા માટે અમારી ઉત્પાદન ક્ષમતા અને નેટવર્કને વિસ્તારી રહ્યા છીએ. આ સાથે જ અમે પુનઃપ્રાપ્ય ઉર્જા સ્ત્રોતોના માધ્યમથી પણ ઊર્જાના ઉત્પાદનને તીવ્ર વેગથી વિસ્તૃત કરી રહ્યા છીએ. હું આપ સૌને કેટલાક તથ્યોથી અવગત કરાવવા ઇચ્છીશ. આજે, ભારતની પુનઃપ્રાપ્ય ઉર્જા ક્ષમતા એ વિશ્વમાં 4થી સૌથી વિશાળ ક્ષમતા છે. તે તમામ મોટા દેશોની વચ્ચે સૌથી વધારે ઝડપથી વિકસી રહી છે. ભારતમાં પુનઃપ્રાપ્ય ઉર્જા ક્ષમતા વર્તમાન સમયમાં 136 ગીગા વોટ છે કે જે આપણી કુલ ક્ષમતાના 36 ટકા જેટલી છે. 2022 સુધીમાં પુનઃપ્રાપ્ય ઉર્જા ક્ષમતાનો ભાગ 220 ગીગા વોટ કરતાં વધુ થઈ જશે. તમને જાણીને ખુશી થશે કે અમારી વાર્ષિક પુનઃપ્રાપ્ય ઉર્જા ક્ષમતામાં થતો ઉમેરો એ વર્ષ 2017થી કોલસા આધારિત થર્મલ ઉર્જાને પાર કરી રહ્યો છે. છેલ્લા 6 વર્ષમાં, અમે અમારી સ્થાપિત પુનઃપ્રાપ્ય ઉર્જા ક્ષમતા અઢી ગણી વધારી દીધી છે. છેલ્લા 6 વર્ષમાં સ્થાપિત સૂર્ય ઉર્જા ક્ષમતા 13 ગણી વધી ગઈ છે. મિત્રો, પુનઃપ્રાપ્ય ઉર્જાના ક્ષેત્રમાં ભારતની પ્રગતિ એ જળવાયુ પરિવર્તન વિરુદ્ધની લડાઈ માટેની અમારી પ્રતિબદ્ધતા અને દ્રઢ વિશ્વાસનું પરિણામ છે. એવા સમયમાં પણ કે જ્યારે તે પોસાય તેમ નહોતું ત્યારે પણ અમે પુનઃપ્રાપ્ય ઉર્જામાં રોકાણ કર્યું હતું. હવે અમારું રોકાણ અને સ્કેલ ખર્ચને ઘટાડી રહ્યા છે. અમે વિશ્વને બતાવી રહ્યા છીએ કે સુયોગ્ય પર્યાવરણ નીતિઓ પણ સુયોગ્ય અર્થતંત્ર હોઇ શકે છે. આજે, ભારત એ કેટલાક એવા દેશો પૈકીનું એક છે કે જેઓ 2 ડિગ્રી કમ્પ્લાયન્સ લક્ષ્યને પ્રાપ્ત કરવાના માર્ગ પર અગ્રેસર છે. મિત્રો, વધુ સ્વચ્છ ઊર્જાના સંસાધનો તરફનો અમારો વળાંક પહોંચ, અસરકારકતા અને ઉત્ક્રાંતિના અભિગમ વડે સંચાલિત છે. જ્યારે હું વીજળી પૂરી પાડવાની વાત કરું છું તો તમે આંકડામાં તેના સ્કેલનો અંદાજો લગાવી શકો છો. છેલ્લા કેટલાક વર્ષોમાં 2.5 કરોડ અથવા 25 મિલિયનથી વધુ પરિવારોને વીજળીના જોડાણો પૂરા પાડવામાં આવ્યા છે. જ્યારે હું ઉર્જા કાર્યક્ષમતાની વાત કરું છું, ત્યારે અમે આ મિશનને માત્ર એક મંત્રાલય અથવા વિભાગ પૂરતું જ મર્યાદિત નથી રાખ્યું. અમે એ બાબતની ખાતરી કરી છે કે તે સંપૂર્ણ સરકારનું લક્ષ્ય બને. અમારી બધી જ નીતિઓમાં ઉર્જા કાર્યક્ષમતા હાંસલ કરવાની વિચારણા સમાવિષ્ટ છે. તેમાં એલઇડી બલ્બ, એલઇડી સ્ટ્રીટ લાઇટ, સ્માર્ટ મીટર, પુશ ટુ ઇલેક્ટ્રિક વિહીકલ્સ અને ટ્રાન્સમિશન નુકસાનના ઘટાડાનો સમાવેશ થાય છે. જ્યારે હું ઉર્જા ઉત્ક્રાંતિની વાત કરું છું તો પીએમ કુસુમ સાથે અમે ખેતરોને સિંચાઇ આપવા માટે સૂર્ય આધારિત ઉર્જા પૂરી પાડીને અમારા કૃષિ ક્ષેત્રને ઉર્જા આપવાનું લક્ષ્ય ધરાવીએ છીએ. મિત્રો, ભારત એ પ્રકારની સતત પુનઃપ્રાપ્ય ઉર્જા સ્ત્રોતોમાં સતત રોકાણ માટે પહેલી પસંદ બની રહ્યું છે. છેલ્લા 6 વર્ષમાં, ભારતમાં પુનઃપ્રાપ્ય ઉર્જા ક્ષેત્રમાં અંદાજે 5 લાખ કરોડ રૂપિયાનું અથવા 64 બિલિયન ડોલરથી વધુનું રોકાણ કરી દેવામાં આવ્યું છે. અમે ભારતને પુનઃપ્રાપ્ય ઉર્જા ક્ષેત્રમાં વૈશ્વિક ઉત્પાદન કેન્દ્ર બનાવવા માંગીએ છીએ. તમારે ભારતમાં પુનઃપ્રાપ્ય ઉર્જા ક્ષેત્રમાં શા માટે રોકાણ કરવું જોઈએ તે માટેના હું અનેક કારણો આપીશ. ભારત પુનઃપ્રાપ્ય ઉર્જા માટે ખૂબ જ ઉદાર વિદેશી રોકાણ નીતિઓ ધરાવે છે. વિદેશી રોકાણકારો પુનઃપ્રાપ્ય ઉર્જા આધારિત ઉર્જા ઉત્પાદન પ્રોજેક્ટ્સની સ્થાપન કરવા માટે તેમની પોતાની જાતે અથવા ભારતીય ભાગીદાર સાથે સહયોગ કરીને રોકાણ કરી શકે છે. ભારત એ સતત પુનઃપ્રાપ્ય પાસેથી 24 કલાક 7 દિવસ ઉર્જા પૂરી પાડવા માટે ઇનોવેટિવ બિડ્સ પર ધ્યાન કેન્દ્રિત કરી રહ્યું છે. આ માટે સોલર વિન્ડ હાઇબ્રીડ પ્રોજેક્ટ્સને સફળતાપૂર્વક વિકસાવવામાં આવ્યા છે. સ્થાનિક રીતે ઉત્પાદન કરવામાં આવેલ સોલર સેલ અને મોડ્યુલ્સની માંગ એ આગામી ત્રણ વર્ષમાં 36 ગીગાવોટની થવાની સંભાવના છે. અમારી નીતિઓ ટેકનોલોજી ક્રાંતિને સમાંતર છે. અમે વ્યાપક રાષ્ટ્રીય હાઈડ્રોજન એનર્જી મિશનનો પ્રારંભ કરવાની દરખાસ્ત મૂકી રહ્યા છીએ. ઈલેક્ટ્રોનિક્સ ઉત્પાદનમાં પીએલઆઈની સફળતા બાદ અમે ઉચ્ચ ગુણવત્તા ધરાવતા સોલર મોડ્યુલ્સને પણ આ જ પ્રકારના પ્રોત્સાહકો આપવાનું નક્કી કર્યું છે. “વેપાર કરવાની સરળતા”ની ખાતરી કરવી એ અમારી ટોચની પ્રાથમિકતા છે. અમે રોકાણકારોને સુવિધા પૂરી પાડવા માટે તમામ મંત્રાલયોમાં સમર્પિત પ્રોજેક્ટ ડેવલપમેન્ટ સેલ્સ અને એફડીઆઇ સેલ્સની સ્થાપના કરી છે. આજે, ભારતમાં તમામ ગામડાઓ અને લગભગ દરેક પરિવારો પાસે વીજળી ઉપલબ્ધ છે. આવતીકાલે, તેમની ઉર્જાની માંગમાં વધારો થશે. આ રીતે, ભારતમાં ઉર્જાની માંગ સતત વધતી રહેશે. આગામી દાયકા માટે પુનઃપ્રાપ્ય ઉર્જા સ્થાપના માટેના વિશાળ આયોજનો અમારી પાસે છે. તે દર વર્ષે આશરે 1.5 લાખ કરોડ રૂપિયા અથવા 20 બિલિયન ડોલરની કિંમતના વ્યવસાયની સંભાવનાઓ ઉત્પન્ન કરવાની શક્યતા છે. ભારતમાં રોકાણ કરવાની આ મોટી તક છે. હું રોકાણકારો, ડેવલપર્સ અને ઉદ્યોગોને ભારતની પુનઃપ્રાપ્ય ઉર્જા યાત્રામાં જોડાવા માટે આમંત્રિત કરું છું. મિત્રો, આ કાર્યક્રમ ભારતમાં પુનઃપ્રાપ્ય ઊર્જાના શેરધારકોને સર્વશ્રેષ્ઠ વૈશ્વિક ઉદ્યોગ, નીતિ નિર્માતાઓ અને શિક્ષણવિદો સાથે જોડે છે. મને વિશ્વાસ છે કે આ કોન્ફરન્સ ફળદાયી ચર્ચાઓનું નિર્માણ કરશે કે જે ભારતને એક નવીન ઉર્જા ભવિષ્યનું સુકાન સંભાળવામાં મદદ કરશે. તમારો આભાર. SD/GP/BT (

pib-245120

b78dc65a206c45cd67423be74425bc638c9e872a8d9df35cacb019323c7555b8

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 96.43 કરોડ લોકોને રસી આપવામાં આવી છેલ્લા 24 કલાકમાં 15,823 નવા કેસ સક્રિય કેસ કુલ કેસના 1% કરતા ઓછા છે, હાલમાં 0.61% છે; માર્ચ 2020 પછી સૌથી ઓછા ભારતમાં સક્રિય કેસનું ભારણ 2,07,653 થયું, 214 દિવસમાં સૌથી ઓછું સાજા થવાનો દર હાલમાં 98.06% નોંધાયો, માર્ચ 2020 પછી સૌથી વધુ છેલ્લા 24 કલાકમાં 22,844 દર્દીઓ સાજા થયા, કુલ વધીને 3,33,42,901 દર્દીઓ સાજા થયા સાપ્તાહિક પોઝિટિવીટી દર છેલ્લા 110 દિવસથી 3% કરતા ઓછો થઈ ગયો છે, હાલમાં 1.46% છે દૈનિક પોઝિટિવીટી દર 1.19% પહોંચ્યો, છેલ્લા 44 દિવસથી 3% કરતા ઓછો કુલ 58.63 કરોડ પરીક્ષણો કરવામાં આવ્યા SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 171

pib-4493

e2e9ff431c97a161c424ea0ca8f114578e0256e75f7242e4a73be7bc1ceb067b

guj

નાણા મંત્રાલય મંત્રીમંડળે જાહેર ક્ષેત્રના સાહસોના હોલ્ડિંગ/પેરેન્ટના બોર્ડ ઓફ ડિરેક્ટર્સને સંયુક્ત સાહસોમાં તેમની પેટા કંપનીઓ/એકમો/હિસ્સામાં વિનિવેશ/બંધ કરવાની પ્રક્રિયાની ભલામણ કરવા અને પ્રક્રિયા હાથ ધરવા માટે અધિકાર આપ્યા અને વૈકલ્પિક વ્યવસ્થાતંત્ર માટે વધારાની સત્તા આપી પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા જાહેર ક્ષેત્રના સાહસોમાં હોલ્ડિંગ/ પેરેન્ટના બોર્ડ ઓફ ડિરેક્ટર્સને સંયુક્ત સાહસોમાં તેમની પેટા કંપનીઓ/એકમો/હિસ્સાના વિનિવેશ અથવા બંધ કરવા માટે ભલામણ કરવાના અને પ્રક્રિયા હાથ ધરવાના અધિકારો આપવા માટેના પ્રસ્તાવને મંજૂરી આપવામાં આવી છે. મંત્રીમંડળ દ્વારા હોલ્ડિંગ/પેરેન્ટ PAEના સંયુક્ત સાહસોમાં પેટા કંપનીઓ/એકમો/હિસ્સાના વેચાણમાં વિનિવેશ /બંધ કરવા માટે ‘સૈદ્ધાંતિક રીતે’ સંમતિ આપવા માટે વૈકલ્પિક વ્યવસ્થાતંત્રના અધિકારો પણ આપ્યા છે [મહારત્ન PSEના વિનિવેશ સિવાય કે તેમને સોંપવામાં આવ્યું હતું પેરેન્ટ/હોલ્ડિંગ PSE દ્વારા વિનિવેશ/બંધ કરવાની પ્રક્રિયાની સમીક્ષા કરવામાં આવી હતી]. PSE દ્વારા આવા સાહસોના વ્યૂહાત્મક વિનિવેશના વ્યવહારો/ બંધ કરવા માટે અનુસરવામાં આવતી પ્રક્રિયા ખુલ્લી, સ્પર્ધાત્મક બીડિંગના સિદ્ધાંતો પર આધારિત અને નિર્ધારિત કરવામાં આવેલા માર્ગદર્શક સિદ્ધાંતોની સાથે સુસંગત હોવી જોઇએ. વ્યૂહાત્મક વિનિવેશ માટે, આવા માર્ગદર્શક સિદ્ધાંતો DIPAM દ્વારા નિર્ધારિત કરવામાં આવશે. બંધ કરવા માટે, DPE દ્વારા માર્ગદર્શક સિદ્ધાંતો બહાર પાડવામાં આવશે. હાલમાં, હોલ્ડિંગ/પેરેન્ટ PSEના બોર્ડ ઓફ ડિરેક્ટર્સને આર્થિક સંયુક્ત સાહસ અને સંપૂર્ણ માલિકીની પેટા કંપનીઓ સ્થાપિત કરવા માટે અને અમુક ટોચ મર્યાદાની નેટવર્થ સુધીના વિલિનીકરણ/હસ્તાંતરણ કરવા માટે મહારત્ન, નવરત્ન અને મિનિરત્ન શ્રેણીઓ હેઠળ અમુક સત્તાઓ સોંપવામાં આવેલી છે. જોકે, બોર્ડ્સ હાલમાં સંયુક્ત સાહસોમાં તેમની પેટા કંપનીઓ/એકમો/હિસ્સાના વિનિવેશ/બંધ કરવા અંગેની સત્તા ધરાવતા નથી, સિવાય કે મહારત્ન PSEને તેમની પેટા કંપનીઓમાં શેરહોલ્ડિંગના ગૌણ હિસ્સાના વિનિવેશ માટે મર્યાદિત સત્તાઓ સોંપવામાં આવેલી છે. આથી, સંયુક્ત સાહસોમાં તેમની પેટા કંપનીઓ/એકમોની કામગીરીઓ/આવી પેટા કંપનીઓમાં રોકવામાં આવેલી મૂડી જેવા વિવિધ પરિબળોને ધ્યાનમાં રાખ્યા વગર આવી પેટા કંપનીઓ/એકમોના વિનિવેશ /બંધ કરવા માટે હોલ્ડિંગ/પેરેન્ટ CPSE દ્વારા મંત્રીમંડળ/CCEA પાસેથી મંજૂરી લેવાની જરૂરિયાત રહેતી હતી. સરકારી PSEની લઘુતમ ઉપસ્થિતિઓ માટે અને કાર્યાત્મક જરૂરિયાતો માટે અમલમાં મૂકવામાં આવેલી PSE નીતિ 2021ને અનુરૂપ, આ નિર્ણય દ્વારા આ બાબતે વધુ સત્તાની સોંપણી કરવામાં આવી છે. આ પ્રસ્તાવ હોલ્ડિંગ PSEના બોર્ડ ઓફ ડિરેક્ટર્સને નિર્ણયો લેવા માટે અને પેટા કંપનીઓ / એકમો અથવા સંયુક્ત સાહસોમાંથી તેમના રોકાણમાંથી સમયસર નીકળી જવાની તેઓ ભલામણ કરી શકે તે માટે વધુ સારી સ્વતંત્રતા આપી PSEની કામગીરીમાં વધુ સુધારો લાવવાનો ઇરાદો રાખે છે, જેના કારણે આવી પેટા કંપનીઓ/એકમો/સંયુક્ત સાહસોમાં તેઓ પોતાના રોકાણને યોગ્ય તકના સમયે નાણાંમાં રૂપાંતરિત કરી શકશે અથવા નુકસાન થતું હોય અને બિનકાર્યદક્ષ હોય તેવી પેટા કંપનીઓ/ એકમો/ સંયુક્ત સાહસોને યોગ્ય સમયે બંધ કરી શકશે. આના પરિણામરૂપે ઝડપથી નિર્ણયો લઇ શકાશે અને PSE દ્વારા પરિચાલન/ આર્થિક ખર્ચમાં થતા વેડફાટને બચાવી શકાશે. SD/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 99

pib-120149

d5dcca39adf655f48f97069be5a836dff2436d9b793df862040f8bc2a7655735

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 211.39 કરોડ રસીના ડોઝ આપવામાં આવ્યા છેલ્લા ચોવિસ કલાકમાં 25,86,805 ડોઝ આપવામાં આવ્યા ભારતમાં સક્રિય કેસનું ભારણ 87,311 થયું સક્રિય કેસનું ભારણ હાલમાં 0.20% છે સાજા થવાનો દર હાલમાં 98.62% નોંધાયો છેલ્લા 24 કલાકમાં 12,875 દર્દીઓ સાજા થયા, કુલ વધીને 4,37,83,788 દર્દીઓ સાજા થયા છેલ્લા 24 કલાકમાં ભારતમાં 9,520 નવા કેસ નોંધાયા દૈનિક પોઝિટિવીટી દર 2.50% પહોંચ્યો સાપ્તાહિક પોઝિટિવીટી દર હાલમાં 2.80% છે કુલ 88.47 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,81,205 ટેસ્ટ કરાયા SD/GP/NP (Visitor Counter : 113

pib-130999

30f5fd288fe180254a45ba2e12dea3046ca65edef0d060f60047e8f041b02a32

guj

સૂક્ષ્મ, લઘુ અને મધ્યમ ઉદ્યોગ મંત્રાલય KVIC એ CP આઉટલેટ, નવી દિલ્હી ખાતે એક જ દિવસમાં રૂ. 1.34 કરોડનું અત્યાર સુધીનું સૌથી વધુ વેચાણ નોંધાવ્યું આ વર્ષે 2જી ઓક્ટોબરે, ખાદી ઈન્ડિયાના CP આઉટલેટે ફરી એકવાર એક જ દિવસમાં ખાદીના વેચાણનો નવો રેકોર્ડ બનાવ્યો છે. નોંધનીય છે કે પ્રધાનમંત્રી શ્રી નરેન્દ્ર મોદીએ ખાદી અને ગ્રામોદ્યોગ ઉત્પાદનો ખરીદવા માટે રાષ્ટ્રીય અને આંતરરાષ્ટ્રીય મંચો પરથી અનેક પ્રસંગોએ અપીલ કરી છે અને આ ક્ષેત્રને પ્રોત્સાહન આપવાનો ઉલ્લેખ કર્યો છે, જે વર્ષ 2014 દરમિયાન સ્થિર ગતિએ હતું. નવી સરકારે સત્તા સંભાળ્યા પછી ખાદીના વેચાણમાં જબરદસ્ત વૃદ્ધિ થઈ છે. ઉલ્લેખનીય છે કે, ઓક્ટોબર 2016થી, કનોટ પ્લેસ, નવી દિલ્હીમાં ખાદી ઈન્ડિયાના ફ્લેગશિપ આઉટલેટ પર એક દિવસીય વેચાણ અનેક પ્રસંગોએ રૂ. 1.00 કરોડના આંકડાને વટાવી ગયું છે. આ વાતનો ઉલ્લેખ વડાપ્રધાને તેમના રેડિયો ટોક ‘મન કી બાત’માં સતત કર્યો છે. ખાદી અપનાવવાનો અને ગરીબ સ્પિનર્સ અને વણકરોને આર્થિક રીતે મજબૂત બનાવવાનો પ્રધાનમંત્રીનો સંદેશ રેડિયો પ્રસારણ કાર્યક્રમ "મન કી બાત" દ્વારા દેશના ખૂણે ખૂણે પહોંચ્યો છે, તેની અસર આ ગાંધી જયંતિ એટલે કે 2જી ઑક્ટોબર 2022ના વેચાણમાં જોવા મળી હતી. . એક જ દિવસમાં, કનોટ પ્લેસ, નવી દિલ્હી ખાતે ખાદી ઈન્ડિયા શોરૂમમાં રૂ. 1.34 કરોડ અને તેનો પોતાનો અગાઉનો રેકોર્ડ તોડ્યો. 2 ઑક્ટોબર, 2021ના રોજ 1.01 કરોડ સેટ કર્યું હતું. અગાઉ, ખાદીનું સૌથી વધુ એક દિવસનું વેચાણ રૂ. 1.29 કરોડ હતું જે 30મી ઑક્ટોબર 2021ના રોજ નોંધાયું હતું. ગાંધીજીએ ખાદી ચળવળની સ્થાપના માત્ર રાજકીય નહીં પણ આર્થિક, સાંસ્કૃતિક અને સામાજિક કારણોસર કરી હતી. મહાત્માના સમાન વિઝનને આગળ વધારતા, આપણા વડાપ્રધાને ખાદી અને અન્ય ગ્રામોદ્યોગ ઉત્પાદનોને લોકોમાં પ્રમોટ કરવાનો પ્રયાસ કર્યો છે. તે આપણા પ્રધાનમંત્રીની લોકપ્રિયતા અને તેમના માટે લોકોનો આદર પણ છે, જેમના એક હાકલ પર, ભારતના લોકો ખાદીના સંપૂર્ણ સમર્થનમાં ઉભા છે. ગરીબ કારીગરોને દિવાળી પર દીવા પ્રગટાવવાની મદદની હાકલ વાસ્તવિકતામાં સાર્થક છે. હાલમાં 2જી ઓક્ટોબર પહેલા 25મી સપ્ટેમ્બર, 2022ના રોજ “મન કી બાત”માં ખાદી ખરીદવાની પ્રધાનમંત્રી શ્રી નરેન્દ્ર મોદીની અપીલે આ બેન્ચમાર્ક રેકોર્ડ વેચાણને હાંસલ કરવામાં મોટી ભૂમિકા ભજવી છે, એમ KVICના ચેરમેને જણાવ્યું હતું. આ અંગે ટિપ્પણી કરતાં KVICના અધ્યક્ષ શ્રી મનોજ કુમારે ખાદીના વેચાણમાં વૃદ્ધિનું શ્રેય પ્રધાનમંત્રીના સતત સમર્થનને આપ્યું હતું. તેમણે કહ્યું કે પ્રધાનમંત્રીની અપીલને કારણે મોટી સંખ્યામાં લોકો, ખાસ કરીને યુવાનો ખાદી ખરીદવા તરફ ઝુકાવ્યા છે. YP/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 125

pib-177416

a7625207ee533d133b76bdfd1691517a2497f8b0c1300f02de718520c8f5ea85

guj

પ્રધાનમંત્રીનું કાર્યાલય પ્રધાનમંત્રી રાષ્ટ્રીય દિવસ કાર્યક્રમમાં સહભાગી થયા પ્રધાનમંત્રી શ્રી નરેન્દ્ર મોદી બાંગ્લાદેશની તેમની બે દિવસીય મુલાકાત દરમિયાન બાંગ્લાદેશની આઝાદીની સુવર્ણ જયંતિ કાર્યક્રમમાં ગેસ્ટ ઓફ ઑનર તરીકે ઉપસ્થિત રહ્યાં હતાં. આ પ્રસંગે બાંગ્લાદેશના રાષ્ટ્રપતિ મહામહિમ શ્રી મુહમ્મદ અબ્દુલ હામિદ, બાંગ્લાદેશના પ્રધાનમંત્રી મહામહિમ શેખ હસીના, શેખ મુજીબુર રહમાનની નાની પુત્રી શેખ રેહાના, મુજીબ બોરશોની ઉજવણી માટે રાષ્ટ્રીય અમલીકરણ સમિતિના મુખ્ય સંજોક નાસીર ચૌધરી અને અન્ય મહાનુભાવો સામેલ થયા હતા. આ કાર્યક્રમ રાષ્ટ્રીય પરેડ ચોક, તેજગાંવમાં યોજાયો હતો. આ વર્ષને બાંગ્લાદેશના રાષ્ટ્રપતિ બંગબંધુ શેખ મુજીબુર રહમાનની જન્મશતાબ્દી વર્ષ તરીકે પણ ઉજવવામાં આવી રહ્યું છે. કાર્યક્રમની શરૂઆતમાં પવિત્ર ધર્મગ્રંથો કુરાન, ભગવદગીતા, ત્રિપિટિકા અને બાઇબલના અવતરણો સાથે થઈ હતી. “ધ એટર્નલ મુજીબ” નામનો એક વીડિયો રજૂ થયો હતો અને પછી બાંગ્લાદેશની આઝાદીની સુવર્ણ જયંતિનો લોકો જાહેર થયો હતો. આ પ્રસંગે ઉજવણી કરવા માટે વિષયોચિત ગીત પણ રજૂ થયું હતું. “ધ એટર્નલ મુજીબ” થીમ પર એક એનિમેશન વીડિયો પણ કાર્યક્રમમાં રજૂ થયો હતો. બાંગ્લાદેશના સૈન્ય દળોએ બાંગ્લાદેશના રાષ્ટ્રનિર્માણમાં સૈન્ય દળોની ભૂમિકા વિશે પણ પ્રસ્તુતિ આપી હતી. આ પ્રસંગે ડો. કમલ અબ્દુલ નાસીર ચૌધરીએ આવકાર પ્રવચન આપ્યું હતું. તેમણે પ્રધાનમંત્રી નરેન્દ્ર મોદી અને વર્ષ 1971માં બાંગ્લાદેશના મુક્તિસંગ્રામમાં સીધા સહભાગી થયેલા ભારતીય સૈન્ય દળોના પીઢ સૈનિકોને આવકાર આપ્યો હતો. આ પ્રસંગે વિવિધ દેશના પ્રમુખો, સરકારના વડાઓ અને પ્રતિષ્ઠિત મહાનુભાવોના અભિનંદનના સંદેશા પણ દર્શાવવામાં આવ્યાં હતાં. આ પ્રસંગે પ્રધાનમંત્રી નરેન્દ્ર મોદીએ પ્રધાનમંત્રી શેખ હસીનાની સાથે શેખ મુજીબુર રહમાનની સૌથી નાની પુત્રી શેખ રેહાનાને મરણોપરાંત ગાંધી શાંતિ પુરસ્કાર 2020 સુપરત કર્યો હતો. આ પુરસ્કાર શેખ મુજીબુર રહમાનના અહિંસા અને અન્ય ગાંધીવાદી પદ્ધતિઓ દ્વારા સામાજિક, આર્થિક અને રાજકીય પરિવર્તન લાવવા માટેના ઉત્કૃષ્ટ પ્રદાન બદલ એનાયત કરવામાં આવ્યું છે. આ પ્રસંગે પ્રધાનમંત્રી નરેન્દ્ર મોદીએ સંબોધન કર્યું હતું, જેમાં તેમણે તમામ મહાનુભાવોનો આભાર માન્યો હતો. આ પ્રસંગની મહત્તા વિશે વાત કરી હતી અને બંને દેશો વચ્ચેના દ્વિપક્ષીય સંબંધના વિવિધ પાસાં વિશે જાણકારી આપી હતી. તેમના સંબોધન પછી શેખ રેહાનાએ પ્રધાનમંત્રી શ્રી નરેન્દ્ર મોદીને ‘એટર્નલ મુજીબ મેમેન્ટો’ એનાયત કર્યો હતો. અહીં બાંગ્લાદેશના રાષ્ટ્રપતિ શ્રી મુહમ્મદ અબ્દુલ હામિદે સંબોધન કરીને ભારતના પ્રધાનમંત્રી અને ભારતીયોનો આભાર માન્યો હતો તેમજ વર્ષ 1971માં બાંગ્લાદેશના મુક્તિસંગ્રામમાં ભારતની ભૂમિકા અને એના પ્રયાસોની પ્રશંસા કરી હતી. પ્રધાનમંત્રી શેખ હસીનાએ તેમના સંબોધનમાં કોવિડ-19 રોગચાળા વચ્ચે પણ આ કાર્યક્રમમાં પ્રત્યક્ષ હાજર રહેવા બદલ ભારતીય પ્રધાનમંત્રી નરેન્દ્ર મોદીનો હૃદયપૂર્વક આભાર માન્યો હતો. તેમણે બાંગ્લાદેશની આઝાદી પછી અત્યાર સુધીના ગાળા દરમિયાન ભારત સરકારના સાથસહકારને બિરદાવ્યો હતો. કાર્યક્રમના ઔપચારિક ભાગમાં સાંસ્કૃતિક કાર્યક્રમો પ્રસ્તુત થયા હતા. પ્રસિદ્ધ હિંદુસ્તાની શાસ્ત્રીય ગાયક પંડિત અજોય ચક્રવર્તીએ બંગબંધુને સમર્પિત કરેલા રાગ સાથે મહાનુભાવો અને દર્શકોને મંત્રમુગ્ધ કરી દીધા હતા. એ આર રેહમાનની કર્ણપ્રિય રજૂઆતે લોકોના હૃદય જીતી લીધા હતા. સાંસ્કૃતિક કાર્યક્રમ સંગીત, નૃત્ય અને નાટય પ્રસ્તુતિઓ સાથે સંપન્ન થયો હતો. SD/GP/JD (

pib-282616

917b57f2f2e5c9e203578b02309d59a96517d1fd154a8fa61fa833386eeef117

guj

પ્રધાનમંત્રીનું કાર્યાલય પ્રધાનમંત્રીએ બધાને રાષ્ટ્રીય યુદ્ધ સ્મારકની મુલાકાત લેવા વિનંતી કરી NWM પર મનિકા બત્રાનો વીડિયો શેર કર્યો ટેબલ ટેનિસ ખેલાડી મનિકા બત્રાની નેશનલ વોર મેમોરિયલની મુલાકાત અંગેની વીડિયો ટ્વીટ શેર કરીને, પ્રધાનમંત્રી શ્રી નરેન્દ્ર મોદીએ દરેકને રાષ્ટ્રીય યુદ્ધ સ્મારકની મુલાકાત લેવા વિનંતી કરી. એક ટ્વિટમાં, પ્રધાનમંત્રીએ કહ્યું: "ભારતનું ગૌરવ અને રમતગમતની ચેમ્પિયન @manikabatra_TT એ રાષ્ટ્રીય યુદ્ધ સ્મારકની મુલાકાત લેવાનો તેણીનો અનુભવ અદ્ભુત રીતે શેર કર્યો. હું તમને બધાને સ્મારકની મુલાકાત લેવા વિનંતી કરીશ." SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-192969

96bb885fe1489af64eead1c902a780df16ef95f357fe33a149a5055186b51f58

guj

પ્રધાનમંત્રીનું કાર્યાલય પ્રધાનમંત્રીએ ઉર્જા અને અક્ષય ઉર્જા ક્ષેત્રમાં અંદાજપત્રની જોગવાઇઓના અસરકારક અમલીકરણની દિશામાં વિચારવિમર્શ માટેના વેબિનારમાં સંબોધન કર્યું આ ક્ષેત્ર પ્રત્યે સરકારનો અભિગમ પહોંચ, મજબૂતીકરણ, સુધારા અને અક્ષય ઉર્જાના મંત્રથી માર્ગદર્શિત છે: પ્રધાનમંત્રી પ્રધાનમંત્રી શ્રી નરેન્દ્ર મોદીએ આજે, ઉર્જા અને અક્ષય ઉર્જા ક્ષેત્રમાં અંદાજપત્રની જોગવાઇઓના અસરકારક અમલીકરણની દિશામાં વિચારવિમર્શ માટે યોજાયેલા વેબિનારમાં સંબોધન કર્યું હતું. કેન્દ્રીય ઉર્જા અને નવી તેમજ અક્ષય ઉર્જા રાજ્યમંત્રી ; હિતધારકો અને ઉર્જા ક્ષેત્રના ક્ષેત્રીય નિષ્ણાતો, ઉદ્યોગો અને સંગઠનોના પ્રતિનિધિઓ, ડિસ્કોમના MDs, અક્ષય ઉર્જા માટે રાજ્યોની નોડલ એજન્સીઓના CEOs, ગ્રાહક સમૂહો તેમજ ઉર્જા મંત્રાલય અને નવી તેમજ અક્ષય ઉર્જા મંત્રાલયના વરિષ્ઠ અધિકારીઓ પણ આ પ્રસંગે ઉપસ્થિત રહ્યા હતા. પ્રધાનમંત્રીએ જણાવ્યું હતું કે, દેશના વિકાસમાં ઉર્જા ક્ષેત્ર ખૂબ જ મોટી ભૂમિકા નિભાવે છે અને તે ઇઝ ઓફ લિવિંગ તેમજ ઇઝ ઓફ ડુઇંગ બિઝનેસ બંનેમાં યોગદાન આપે છે. પ્રધાનમંત્રીએ કહ્યું હતું કે, આ વેબિનાર, સરકાર અને ખાનગી ક્ષેત્રો વચ્ચેના ભરોસાનો સંકેત આપે છે અને આ ક્ષેત્ર માટે અંદાજપત્રમાં કરવામાં આવેલી જાહેરાતોના ઝડપી અમલીકરણ માટેની રીતો શોધવાનો એક પ્રયાસ છે. પ્રધાનમંત્રીએ જણાવ્યું હતું કે, આ ક્ષેત્ર માટે સરકારનો અભિગમ સર્વાંગી છે અને આ અભિગમ ‘પહોંચ, મજબૂતીકરણ, સુધારા અને અક્ષય ઉર્જા’ આ ચાર મંત્રથી માર્ગદર્શિત છે. પ્રધાનમંત્રીએ કહ્યું હતું કે, આ પહોંચને ઇન્સ્ટોલેશનની ક્ષમતા દ્વારા વધુ મજબૂત કરવાની જરૂર છે અને તેના માટે સુધારાઓ આવશ્યક છે. આ બધાની સાથે અક્ષય ઉર્જા હાલના સમયની માંગ છે. આ બાબતે વધુ આગળ સમજાવતા પ્રધાનમંત્રીએ કહ્યું હતું કે, પહોંચ માટે સરકાર દરેક ગામડાં અને દરેક પરિવાર સુધી પહોંચવા પર ધ્યાન કેન્દ્રિત કરી રહી છે. ક્ષમતાના મજબૂતીકરણના સંદર્ભમાં, ભારત એક સમયે ઉર્જા અછત વાળા દેશની સ્થિતિમાંથી હવે ઉર્જા સિલક વાળા દેશની સ્થિતિમાં આવી ગયો છે. તાજેતરના વર્ષોમાં, ભારતે 139 ગીગા વૉટ્સની ક્ષમતાનો ઉમેરો કર્યો છે અને એક રાષ્ટ્ર એક ગ્રીડ એક ફ્રિક્વન્સીનાં લક્ષ્ય સુધી પહોંચ્યું છે. નાણાકીય અને પરિચાલન ક્ષમતાઓમાં સુધારો લાવવા માટે રૂપિયા 2 લાખ 32 હજાર કરોડ રૂપિયાની કિંમતના બોન્ડ ઇશ્યુ કરીને UDAY યોજના જેવા સુધારા લાવવામાં આવ્યા છે. પાવરગ્રીડની અસ્કયાતમોનું મુદ્રીકરણ કરવા માટે માળખાગત સુવિધા રોકાણ ટ્રસ્ટ – InvITની સ્થાપના કરવામાં આવી હતી જે ટૂંક સમયમાં રોકાણકારો માટે ખુલી જશે. પ્રધાનમંત્રીએ નોંધ્યું હતું કે, અક્ષય ઉર્જાની ક્ષમતા છેલ્લા છ વર્ષમાં વધીને અઢી ગણી થઇ ગઇ છે. સૌર ઉર્જા ક્ષમતામાં 15 ગણો વધારો થયો છે. આ વર્ષે ભારતના અંદાજપત્રએ માળખાગત સુવિધાના ક્ષેત્રમાં રોકાણ માટેની અભૂતપૂર્વ કટિબદ્ધતાઓ બતાવી છે. મિશન હાઇડ્રોજન, સ્થાનિક સ્તરે સોલર સેલનું વિનિર્માણ અને અક્ષય ઉર્જા ક્ષેત્રમાં મોટાપાયે મૂડી રોકાણમાં આ સ્પષ્ટ છે. PLI યોજનાનો સંદર્ભ ટાંકતા, પ્રધાનમંત્રીએ માહિતી આપી હતી કે, ઉચ્ચ કાર્યદક્ષ સૌર PV મોડ્યૂલ હવે PLI યોજનાનો હિસ્સો છે અને સરકાર તેમાં રૂપિયા 4500 કરોડનું રોકાણ કરવા માટે કટિબદ્ધ છે. તેમણે આ યોજનાને ખૂબ જ સારો પ્રતિસાદ મળશે તેવી આશા વ્યક્ત કરી હતી. PLI યોજના અંતર્ગત, 10 હજાર MW ક્ષમતાના એકીકૃત સોલર PV વિનિર્માણ પ્લાન્ટ્સને કાર્યાન્વિત કરવામાં આવશે જેમાં અંદાજે રૂપિયા 14 હજાર કરોડનું રોકાણ કરવામાં આવશે. આના કારણે સ્થાનિક સ્તરે ઉત્પાદિત સામગ્રી જેમકે, EVA, સોલર ગ્લાસ, બેકશીટ, જંકશન બોક્સ વગેરેની માંગમાં વધારો થવાની સંભાવના છે. પ્રધાનમંત્રીએ જણાવ્યું હતું કે, “અમે આપણી કંપનીઓને માત્ર સ્થાનિક માંગ પૂરી કરનારી તરીકે નહીં પરંતુ વૈશ્વિક વિનિર્માણ ચેમ્પિયન બનતી જોવા માંગીએ છીએ.” સરકારે અક્ષય ઉર્જા ક્ષેત્રમાં રોકાણને પ્રોત્સાહન આપવા માટે ભારતીય સૌર ઉર્જા નિગમમાં રૂપિયા 1000 કરોડની વધારાની મૂડી ઉમેરવા માટેની કટિબદ્ધતાનો સંકેત આપ્યો છે. તેવી જ રીતે, ભારતીય અક્ષય ઉર્જા વિકાસ એજન્સીને રૂપિયા 1500 કરોડનું વધારાનું રોકાણ પ્રાપ્ત થશે. પ્રધાનમંત્રીએ આ ક્ષેત્રમાં ઇઝ ઓફ ડુઇંગ બિઝનેસમાં સુધારો કરવા માટે હાથ ધરવામાં આવેલા પ્રયાસોનો પણ ઉલ્લેખ કર્યો હતો. તેમણે ખાસ કહ્યું હતું કે, નિયમનકારી અને પ્રક્રિયાઓના માળખામાં સુધારાઓના કારણે, ઉર્જા ક્ષેત્ર પ્રત્યેના દૃષ્ટિકોણમાં નોંધનીય સુધારો આવ્યો છે. સરકાર ઉર્જાને ઉદ્યોગ ક્ષેત્રના ભાગરૂપે નહીં પરંતુ એક અલગ ક્ષેત્ર તરીકે જ ગણે છે. ઉર્જાના આ સહજ મહત્વના કારણે જ સરકાર પ્રત્યેક વ્યક્તિને ઉર્જા ઉપલબ્ધ થાય તે માટે તીવ્ર પ્રયાસો પર ધ્યાન આપી રહી છે. સરકાર વિતરણ ક્ષેત્રમાં આવી રહેલી સમસ્યાઓ નિવારવા પર પણ ધ્યાન આપી રહી છે. આ માટે, ડિસ્કોમ માટે નીતિ અને નિયમનકારી માળખું તૈયાર કરવામાં આવી રહ્યું છે. ગ્રાહકો અન્ય છુટક કોમોડિટીની જેમ આમાં પણ કામગીરીના આધારે તેમના પૂરવઠાકાર પસંદ કરી શકવા જોઇએ. પ્રધાનમંત્રીએ જણાવ્યું હતું કે, પ્રવેશ અવરોધોથી મુક્ત વિતરણ ક્ષેત્ર અને વિતરણ તેમજ પૂરવઠા માટે લાઇસન્સ આપવાની દિશામાં સરકાર કામ કરી રહી છે. પ્રધાનમંત્રીએ માહિતી આપી હતી કે, પ્રિપેઇડ સ્માર્ટ મીટર, ફીડર અલગીકરણ અને પ્રણાલીમાં અપગ્રેડેશન માટેના પ્રયાસો પણ હાલમાં ચાલી રહ્યાં છે. શ્રી મોદીએ જણાવ્યું હતું કે, PM KUSUM યોજના હેઠળ ખેડૂતો ઉર્જા ઉદ્યોગસાહસિકો બની ગયા છે. ખેડૂતોના ખેતરોમાં નાના પ્લાન્ટ્સ દ્વારા 30 GW સૌર ઉર્જાની ઉત્પાદનની ક્ષમતાનું સર્જન કરવાનું લક્ષ્ય નક્કી કરવામાં આવ્યું છે. પહેલાંથી જ, રૂપટોપ સોલર પરિયોજના દ્વારા 4 GW ક્ષમતા પ્રાપ્ત કરવામાં આવી છે જેમાં ટૂંક સમયમાં 2.5 GWનો ઉમેરો કરવામાં આવશે. પ્રધાનમંત્રીએ ઉમેર્યું હતું કે, આગામી દોઢ વર્ષના સમયમાં રૂપટોપ સોલર પરિયોજના દ્વારા 40 GW સૌર ઉર્જા મેળવવાનું લક્ષ્ય છે. SD/GP/BT (

pib-42451

4f93fcc85a956de0fff1c571e6751ae403ee984aaced68bac76b762bd2093e9c

guj

પ્રધાનમંત્રીનું કાર્યાલય પ્રધાનમંત્રીએ ઉત્તરપ્રદેશમાં પ્રધાનમંત્રી આવાસ યોજના – ગ્રામીણ અંતર્ગત 6 લાખથી વધારે લાભાર્થીઓને નાણાકીય સહાય પ્રદાન કરી ઉત્તરપ્રદેશમાં 22 લાખ મકાનોનું નિર્માણ થશે, જેમાંથી 21.5 લાખ મકાનોની મંજૂરી મળી ગઈ છે, 14 લાખ પરિવારોને મકાનો મળ્યાં છે પ્રધાનમંત્રી શ્રી નરેન્દ્ર મોદીએ વીડિયો કોન્ફરન્સ મારફતે પ્રધાનમંત્રી આવાસ યોજના – ગ્રામીણ અંતર્ગત ઉત્તરપ્રદેશમાં 6 લાખથી વધારે લાભાર્થીઓને નાણાકીય સહાય પ્રદાન કરી હતી. તેમણે લાભાર્થીઓ સાથે વાત કરી હતી. આ પ્રસંગે કેન્દ્રીય ગ્રામીણ વિકાસ મંત્રી, ઉત્તરપ્રદેશના રાજ્યપાલ અને ઉત્તરપ્રદેશના મુખ્યમંત્રી ઉપસ્થિત હતાં. પ્રધાનમંત્રીએ પ્રકાશ પર્વના પાવન અવસરે લાભાર્થીઓને શુભેચ્છા અને અભિનંદન આપ્યાં હતાં. શ્રી મોદીએ પ્રકાશ પર્વ નિમિત્તે ગુરુ ગોવિંદસિંહજીને શત શત વંદન કર્યા હતા. તેમણે આ પવિત્ર પર્વ પર દેશને શુભેચ્છા આપી હતી. તેમણે જણાવ્યું હતું કે, ગુરુ સાહિબ તેમના પ્રત્યે અતિ ઉદાર હોવાનું તેઓ અનુભવી રહ્યાં છે અને ગુરુ સાહિબે તેમની સેવા કરવાની તક આપી છે. ગુરુ સાહિબનું જીવન અને એમનો સંદેશ આપણને સેવા અને સત્યના માર્ગ પર ચાલવાની સાથે પડકારો ઝીલવાની પ્રેરણા આપે છે. તેમણે ઉમેર્યું હતું કે, ગુરુ ગોવિંદસિંહજીએ દર્શાવ્યું છે કે, સેવા અને સત્યની ભાવના સાથે સૌથી વધુ ક્ષમતા હાંસલ થાય છે અને આપણી અંદર સાહસની ભાવના ખીલે છે તથા દેશ પ્રગતિના પંથે અગ્રેસર થાય છે. પ્રધાનમંત્રીએ જણાવ્યું હતું કે, દેશમાં ગરીબો, વંચિતો અને શોષિતોના જીવનમાં પરિવર્તનનો પવન ફૂંકવા માટે અભૂતપૂર્વ કાર્ય થઈ રહ્યું છે. તેમણે યાદ કર્યું હતું કે, પાંચ વર્ષ અગાઉ તેમણે પીએમ આવાસ યોજના શરૂ કરી હતી. આ યોજના શરૂ કરવાનો મૂળ આશય ભારતીય ગામડાઓની કાયાકલ્પ કરવાનો હતો. આ યોજના સાથે લાખો લોકોને આશા બંધાઈ છે અને દરિદ્રનારાયણને પણ ખાતરી મળી છે કે, એ મકાનમાલિક બની શકશે. પ્રધાનમંત્રીએ ખુશી વ્યક્ત કરતાં કહ્યું હતું કે, ઉત્તરપ્રદેશ એવા રાજ્યોમાં સામેલ છે, જે ગરીબો માટે મકાનોનું નિર્માણ ઝડપથી કરી રહ્યું છે. તેમણે જાણકારી આપી હતી કે, આજે રાજ્યના 6 લાખ પરિવારોને તેમના બેંક ખાતાઓમાં રૂ. 2600 કરોડથી વધારેની સહાય મળશે. આ 6 લાખ પરિવારોમાંથી 5 લાખ પરિવારોને પ્રથમ હપ્તો મળશે એટલે 5 લાખ પરિવારોની જીવનની આતુરતાનો અંત આવી ગયો છે. એ જ રીતે બીજા 80 હજાર પરિવારોને બીજો હપ્તો મળ્યો છે, જેનો અર્થ છે કે, આગામી વર્ષે શિયાળામાં તેમની પાસે તેમનું પોતાનું ઘર હશે. પ્રધાનમંત્રીએ આગ્રહપૂર્વક જણાવ્યું હતું કે, આત્મનિર્ભર ભારતનો સીધો સંબંધ દેશના નાગરિકોના આત્મવિશ્વાસ સાથે છે. અને જો વ્યક્તિને પોતાનું ઘર હોય, તો એનો આત્મવિશ્વાસ અનેકગણો વધે છે. જીવનમાં પોતાની માલિકીનું ઘર ઘણી સુનિશ્ચિતતાઓ લાવે છે અને ગરીબીમાંથી બહાર નીકળવાની આશાનો સંચાર પણ થાય છે. આ પ્રસંગે પ્રધાનમંત્રીએ યાદ કર્યું હતું કે, અગાઉની સરકારોના શાસનકાળ દરમિયાન ગરીબોને વિશ્વાસ નહોતો કે, સરકાર તેમના મકાનનું નિર્માણ કરવામાં કોઈ પણ પ્રકારની મદદ કરી શકે છે. તેમણે એવું પણ જણાવ્યું હતું કે, અગાઉની યોજનાઓમાં જે ઘરોનું નિર્માણ થતું હતું એની ગુણવત્તા પણ નબળી હતી. પ્રધાનમંત્રીએ કહ્યું હતું કે, ગરીબોને ખોટી નીતિઓનો ભોગ બનવું પડતું હતું. આ પીડાને ધ્યાનમાં રાખીને પ્રધાનમંત્રી આવાસ યોજનાની શરૂઆત થઈ હતી, જેનો ઉદ્દેશ દેશ આઝાદીના 75 વર્ષ પૂર્ણ કરે એ અગાઉ દરેક ગરીબને ઘરનું ઘર પ્રદાન કરવાનો હતો. છેલ્લાં થોડાં વર્ષોમાં ગ્રામીણ વિસ્તારોમાં 2 કરોડ મકાનોનું નિર્માણ થયું છે. પીએમ આવાસ યોજના અંતર્ગત કેન્દ્ર સરકારના આશરે 1.5 લાખ કરોડ રૂપિયાના પ્રદાન સાથે 1.25 કરોડ એકમોનું નિર્માણ થયું છે. પ્રધાનમંત્રીએ રાજ્યમાં અગાઉની સરકારોનો સાથસહકાર ન મળવાની વાત પણ યાદ કરી હતી. તેમણે જાણકારી આપી હતી કે, ઉત્તરપ્રદેશમાં 22 લાખ ગ્રામીણ આવાસનું નિર્માણ થશે, જેમાંથી 21.5 લાખ મકાનોના નિર્માણની મંજૂરી મળી ગઈ છે. વર્તમાન સરકારના કાર્યકાળમાં જ 14.5 લાખ પરિવારોને તેમના મકાનો સુપરત કરવામાં આવ્યાં છે. પ્રધાનમંત્રીએ જણાવ્યું હતું કે, અગાઉના માઠાં અનુભવને ધ્યાનમાં રાખીને થોડી બાબતો યાદ રાખવામાં આવી છે, જેમ કે જે ગરીબ પરિવારોએ પોતાનું ઘર હોવાની આશા ગુમાવી દીધી છે એમને પ્રાથમિકતા આપી, બીજું, મકાનોની ફાળવણીમાં પારદર્શકતા જાળવવી, ત્રણ – મકાનની માલિકી ઘણું કરીને મહિલાઓને આપવી, ચોથું – ટેકનોલોજી મારફતે નજર રાખવી અને છેલ્લે પાંચમી વાત – મકાન તમામ મૂળભૂત સુવિધાઓ સાથે સજ્જ હોય. મકાનથી ગરીબ પરિવારોને લાભ થયો છે, જેઓ અગાઉ કાચા મકાનોમાં રહેતાં હતાં. વળી સ્થાનિક કામદારો, નાનાં ખેડૂતો અને જમીનવિહોણા શ્રમિકો પણ કાચા મકાનોમાંથી પાકાં મકાનોમાં રહેવા ગયા છે. આ પ્રસંગે શ્રી મોદીએ યોજનામાં મહિલા સશક્તિકરણના પાસાનો સવિશેષ ઉલ્લેખ કર્યો હતો, કારણ કે આ મકાનો મોટા ભાગે પરિવારની મહિલાઓના નામે છે. જમીનવિહોણા પરિવારોને જમીનના દસ્તાવેજો મળ્યાં છે અને કોઈ પણ પ્રકારનો ભ્રષ્ટાચાર અટકાવવા લાભાર્થીઓના ખાતામાં તમામ રૂપિયા હસ્તાંતરિત કરવામાં આવે છે. પ્રધાનમંત્રીએ ભારપૂર્વક જણાવ્યું હતું કે, અમારી સરકારનો પ્રયાસ ગ્રામીણ અને શહેરી વિસ્તારો વચ્ચેની અસમાનતા દૂર કરવાનો છે. અમારી સરકારનો ઉદ્દેશ ગ્રામીણ લોકોનું જીવન શહેરી લોકોની જેમ સરળ અને ગુણવત્તાયુક્ત બનાવવાનો છે. એટલે શૌચાલય, લાઇટ, પાણી અને ગેસના જોડાણ જેવી મૂળભૂત સુવિધાઓ પ્રધાનમંત્રી આવાસ યોજનામાં ઉમેરવામાં પણ આવી છે. આનો એકમાત્ર હેતુ એ છે કે, ગરીબ વ્યક્તિ મૂળભૂત સુવિધાથી વંચિત ન રહેવી જોઈએ. પ્રધાનમંત્રીએ ટિપ્પણી કરી હતી કે, પ્રધાનમંત્રી સ્વામિત્વ યોજના ગ્રામીણજનોના જીવનને સુધારવામાં પરિવર્તનકારક બનશે. અને ઉત્તરપ્રદેશ પથપ્રદર્શક રાજ્યો પૈકીનું એક છે, જ્યાં એનો અમલ થઈ રહ્યો છે. આ યોજના અંતર્ગત ગ્રામીણજનોને તેમની મકાનની માલિકીના દસ્તાવેજ સાથે મળશે. ઉત્તરપ્રદેશમાં હજારો ગામડાઓમાં સર્વે કરવા માટે ડ્રોનનો ઉપયોગ થઈ રહ્યો છે, સરકાર સાથે લોકોની મિલકત નોંધાયેલી રહે એ માટે મેપિંગ થઈ રહ્યું છે અને જમીન વિવાદોનો અંત આવી રહ્યો છે. તેમણે જણાવ્યું હતું કે, આ યોજનાનો સૌથી વધુ લાભ એ ગ્રામીણજનોને થશે, જેઓ તેમનાં મકાનોને ગીરોખત કરીને બેંકમાંથી લોન મેળવી શકશે. ગ્રામીણ મિલકતની કિંમત પર એની સકારાત્મક અસર થશે. આ કામ રાજ્યના 8.5 હજાર ગામડાઓમાં થઈ ગયું છે અને સર્વે પછી લોકોને ‘ઘરોની’ નામનું ડિજિટલ સર્ટિફિકેટ પણ મળ્યું છે. પ્રધાનમંત્રીએ જાણકારી આપી હતી કે, ઉત્તરપ્રદેશમાં 51 હજારથી વધારે સર્ટિફિકેટનું વિતરણ થઈ ગયું છે. પ્રધાનમંત્રીએ જણાવ્યુ હતું કે, જ્યારે સરકારની અનેક યોજનાઓ ગામડાઓમાં પહોંચી રહી છે, ત્યારે એનાથી ગ્રામીણજનોની સુખસુવિધાઓમાં વધારો થવાની સાથે ગ્રામીણ અર્થતંત્ર પણ વેગ પકડી રહ્યું છે. તેમણે કહ્યું હતું કે, પ્રધાનમંત્રી ગ્રામ સડક યોજના અંતર્ગત નિર્મિત માર્ગો ગ્રામીણજનોના જીવનને સરળ બનાવી રહ્યાં છે. તેમણે ઉમેર્યું હતું કે, ઓપ્ટિકલ ફાઇબર દ્વારા 6 લાખથી વધારે ગામડાઓને ઝડપથી ઇન્ટરનેટની સુવિધા પ્રદાન કરવા કામગીરી થઈ રહી છે. આ પ્રોજેક્ટથી ગામડાઓ માટે રોજગારીની નવી તકોનું સર્જન પણ થશે. તેમણે કહ્યું હતું કે, કોરોનાના સમયગાળા દરમિયાન વતન પરત ફરેલા પરપ્રાંતીય કામદારોને ટેકો આપવા ગરીબ કલ્યાણ રોજગાર અભિયાન દ્વારા 10 કરોડ માનવદિવસોની રોજગારીનું સર્જન કરીને દેશમાં ઉત્તરપ્રદેશે પ્રથમ સ્થાન હાંસલ કર્યું છે. તેમણે જણાવ્યું હતું કે, એનાથી ગ્રામીણજનોનાં જીવનની સરળતામાં વધારો થયો છે. તેમણે જીવનને સરળ બનાવવા સરકારે હાથ ધરેલી વિવિધ પહેલો વિશે વાત કરી હતી, જેમ કે આયુષ્માન ભારત યોજના, રાષ્ટ્રીય પોષણ અભિયાન, ઉજાલા યોજના. આ યોજનાઓએ ઉત્તરપ્રદેશને નવી ઓળખ આપી છે. સાથે સાથે તેમણે ઉત્તરપ્રદેશમાં એક્સપ્રેસવે જેવા માળખાગત પ્રોજેક્ટ અને એમ્સ જેવી આરોગ્ય ક્ષેત્રની સંસ્થાઓ કાર્યરત થવા વિશે પણ વાત કરી હતી. તેમણે કહ્યું હતું કે, સરકારના આ પ્રકારના પ્રયાસોથી ઉત્તરપ્રદેશના વિકાસની ગતિને વેગ આપવામાં મદદ મળશે. તેમણે ઉમેર્યું હતું કે, સરકારે વિવિધ માળખાગત પ્રોજેક્ટ અને જીવનને સરળ બનાવતી યોજનાઓ હાથ ધરવાથી અત્યારે રાજ્યમાં ઘણી મોટી કંપનીઓ રોકાણ કરવા આગળ આવી છે. છેલ્લે તેમણે જણાવ્યું હતું કે, ‘એક જિલ્લો, એક ઉત્પાદન’ દ્વારા નાની કંપનીઓ માટે વિવિધ તકો પણ ઊભી થઈ છે, જેમાં સ્થાનિક કારીગરોને લાભ થાય છે. SD/GP/BT (

pib-93945

549933887ebb10bddde4d956cfb03b2664b5a3a977749bd599b334848253cbb6

guj

પ્રધાનમંત્રીનું કાર્યાલય પ્રધાનમંત્રીએ પીઢ બંગાળી પ્લેબેક સિંગર, ગીતાશ્રી સંધ્યા મુખોપાધ્યાયના નિધન પર શોક વ્યક્ત કર્યો પ્રધાનમંત્રી શ્રી નરેન્દ્ર મોદીએ પીઢ બંગાળી પ્લેબેક સિંગર ગીતાશ્રી સંધ્યા મુખોપાધ્યાયના નિધન પર ઊંડો શોક વ્યક્ત કર્યો છે. ટ્વીટ્સની શ્રેણીમાં, પ્રધાનમંત્રીએ કહ્યું; “ગીતાશ્રી સંધ્યા મુખોપાધ્યાયજીના નિધનથી આપણે બધાને અત્યંત દુ:ખ પહોંચાડ્યું છે. આપણું સાંસ્કૃતિક વિશ્વ ઘણું ગરીબ છે. તેણીની મધુર પ્રસ્તુતિઓ આવનારી પેઢીઓને આકર્ષિત કરતી રહેશે. આ દુઃખદ ઘડીમાં મારા વિચારો તેમના પરિવાર અને પ્રશંસકો સાથે છે. ઓમ શાંતિ.” SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-25458

add2ae3e401257d06a633f64c7760b200b3941c565c2c505861ce8a56f580d08

guj

મંત્રીમંડળ મંત્રીમંડળે ભારત અને રશિયા વચ્ચે માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરારને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ભારત અને રશિયા વચ્ચે માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરારને મંજૂરી આપી છે. આ સમજૂતી કરાર પર રશિયાના પ્રમુખની આગામી મુલાકાત દરમિયાન હસ્તાક્ષર થશે. પરિવહન અને ધોરી માર્ગોના ક્ષેત્રે ઔપચારિક મંચ વિકસાવવા અને સુસ્થાપિત કરવા બંને દેશો વચ્ચે માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરાર પર સંયુક્તપણે પરામર્શ થશે અને બંને દેશો તેને આખરી ઓપ આપશે. માર્ગ પરિવહન અને માર્ગ ઉદ્યોગ ક્ષેત્રે બંને પક્ષો વચ્ચેના સમજૂતી કરારથી પરસ્પર સહયોગને કારણે બંને દેશોને લાભ થશે. રશિયા સાથે વધુ સહયોગ, વિનિમય અને સહયોગને કારણે લાંબા ગાળા માટે અસરકારક અને દ્વિપક્ષી સંબંધો સ્થાપવાની બાબતને વેગ મળશે અને માર્ગ પરિવહન અને માર્ગ ઉદ્યોગ ક્ષેત્રે તથા ઉપરાંત ઈન્ટેલિજન્ટ ટ્રાન્સપોર્ટ સિસ્ટમ બાબતે સંવાદ અને સહયોગ સ્થપાશે. આ કારણે દેશમાં રોડ ક્ષેત્રે માળખાગત સુવિધાઓના આયોજન અને વહિવટમાં તથા રોડ નેટવર્ક વ્યવસ્થાપન, પરિવહન નીતિ, બાંધકામ માટેની ટેકનોલોજી અને ધોરણો ઘડવામાં તથા ધોરી માર્ગોના સંચાલનમાં પણ મદદ મળશે અને આ કરાર બંને દેશો વચ્ચે પરસ્પર સંબંધો વિકસાવવામાં પણ સહાયક બનશે. પૂર્વભૂમિકાઃ ભારત અને રશિયા લાંબા ગાળાથી સંબંધો ધરાવે છે. અને વ્યુહાત્મક ભાગીદારીના સ્તરે પણ મજબૂત સહયોગ સ્થપાયો છે. રશિયાએ ઉપગ્રહ આધારિત ટોલીંગ સોલ્યુશન્સ વિકસાવ્યાં છે. સમાન પ્રકારે તેમણે ક્રેશ રિપોર્ટીંગ/મોનિટરીંગ સિસ્ટમ બાબતે એડવાન્સ્ડ ઈન્ટેલીજન્ટ ટ્રાફિક મેનેજમેન્ટ સિસ્ટમ પણ અપનાવી છે. ટેકનોલોજી અપનાવવામાં રશિયાના પૂરવાર થયેલા અનુભવને ધ્યાનમાં લેતાં ઘનિષ્ઠ પરામર્શ વડે આવી ઉત્તમ પ્રણાલીમાંથી શિખવાનો પણ લાભ મળશે. ભારત ઝડપભેર પોતાના ધોરીમાર્ગમાં વૃદ્ધિના માર્ગે આગળ વધી રહ્યું છે. માર્ગોની મળખાગત સુવિધાઓનો સંપૂર્ણ ઉપયોગ કરવા માટે ટેકનોલોજી અપનાવવાનુ આવશ્યક બની રહે છે, જેથી પરિવહન ક્ષેત્રે ઉત્પાદકતા અને સલામતિમાં વધારો થઈ શકે. આનાથી સરેરાશ પરિવહન ખર્ચ ઘટાડવામાં પણ મદદ મળશે. ભારત જ્યારે મોટા પાયે ધોરી માર્ગો અને એક્સપ્રેસ-વેની માળખાગત સુવિધાઓ વિસ્તારવાનુ કામકાજ હાથ ધરી રહ્યું છે ત્યારે રશિયાના અનુભવનો લાભ મળશે. બંને દેશો વચ્ચેની આ ભાગીદારી સંચાલનના સ્તરે તથા બંને દેશો જેના સભ્ય હોય તેવી અને તે સાથે સંકળાયેલા આંતરરાષ્ટ્રીય સમૂહો અને મંચો પર પૂરક બાબતોમાં પણ પરામર્શની તક પૂરી પાડશે. RP (Visitor Counter : 174

pib-17805

2b11a6fd654ab0b0ddb603cc1d69eb6a7092ac7d49e1caea01d35f78a4962bfc

guj

ઉપરાષ્ટ્રપતિ સચિવાલય ગ્રામીણ ઉદ્યોગોને યુવાનો માટે કારકિર્દીનાં આકર્ષક કેન્દ્રો બનાવવાની જરૂર: ઉપ-રાષ્ટ્રપતિ અમૂલની સફળતાની ગાથાનું અન્ય ક્ષેત્રોમાં પણ પુનરાવર્તન કરવાની જરૂર ખેડૂતોને સફળ ઉદ્યોગસાહસિક બનાવવા યોગ્ય તાલિમ જરૂરી ગામડાના ડેરી અર્થતંત્રમાં મહિલાઓના 90 ટકા પ્રદાનની પ્રશંસા કરી જળ સંચયને લોક ચળવળ બનાવવી જોઈએ ઈરમાના 40માં સ્થાપના દિનની ઉજવણીપ્રસંગે ઉપરાષ્ટ્રપતિનું સંબોધન આવતા બે વર્ષોમાં ઈરમાએ ગ્રામીણ વિસ્તારોમાં 1000 જેટલા સ્ટાર્ટ અપ્સ શરૂ કરાવવા જોઈએ ઉપ-રાષ્ટ્રપતિ શ્રી વેંકૈયા નાયડુએ આજે ગ્રામ્ય ઉદ્યોગોને ભારતના ગામડા તેમજ શહેરોના યુવાનો માટે કારકિર્દીની આકર્ષક અને પસંદગીના કારકિર્દીના ક્ષેત્રો બનાવવા અનુરોધ કર્યો છે. તેમણે ગ્રામીણ ભારતમાં ઉપલબ્ધ તકો અંગે યુવાનોને જાણકાર બનાવવા માટેના કાર્યક્રમોનું આયોજન કરવા માટે પણ અનુરોધ કર્યો હતો. ઈન્સ્ટિટ્યુટ ઓફ રૂરલ મેનેજમેન્ટ, આણંદ ખાતે આજે 40માં સ્થાપના દિન પ્રસંગે યોજાયેલા સમારંભને સંબોધન કરતાં તેમણે ઈન્સ્ટિટ્યુટના વિદ્યાર્થીઓ અને શિક્ષકોને ઓછામાં ઓછા શાળા/કોલેજોના યુવાનોને તેમના નેટવર્ક અંગે જાણકાર બનાવીને ગ્રામીણ વિસ્તારોમાં પડેલી તકોને શોધવા માટે પ્રોત્સાહિત કરવા અનુરોધ કર્યો હતો. આ કામગીરીને તેમણે પીએસઆર ની કામગીરી તરીકે ઓળખાવી હતી. ગુજરાતને સરદાર પટેલ અને મહાત્મા ગાંધી જેવા મહાન નેતાઓની 'જન્મભૂમિ' અને 'કર્મભૂમિ' ગણાવીને ઉપ-રાષ્ટ્રપતિએ ગ્રામ સ્વરાજના વિઝનનું વાસ્તવિકતામાં રૂપાંતર કરવા અનુરોધ કર્યો હતો. તેમણે કહ્યું કે ઈરમા જેવી સંસ્થાઓ આ કામગીરીમાં અનોખી ભૂમિકા ભજવી શકે તેમ છે. ભારત પાંચ ટ્રિલિયન ડોલરનું અર્થતંત્ર બનવાના પંથે હોવાનો ઉલ્લેખ કરતાં શ્રી નાયડુએ એવો અભિપ્રાય વ્યક્ત કર્યો હતો કે ભારતના ગામડાઓનું અર્થતંત્ર તેમાં મહત્વની ભૂમિકા બજાવશે. આ હેતુથી ગ્રામીણ ઉદ્યોગસાહસિકતા, ફાર્મર પ્રોડ્યુસર કંપનીઓ અને સપ્લાય ચેઈનમાં કાર્યક્ષમતા દ્વારા ગ્રામીણ અર્થતંત્રમાં વ્યાપક પરિવર્તન લાવવા માટેની જરૂરિયાત તેમણે દર્શાવી હતી. આ કામગીરીને શક્ય બનાવવા માટે તેમણે ગામડાઓ અને ખેડૂતોને સફળ ઉદ્યોગસાહસિક અને ઈનોવેટર્સમાં રૂપાંતર કરવા યોગ્ય તાલિમ અને મેન્ટરીંગ માટે અનુરોધ કર્યો હતો. ગ્રામીણ સ્તરના ઉદ્યોગોના વિકેન્દ્રીકરણના ગાંધીજીના વિઝનનો પુનરોચ્ચાર કરીને તેમણે ખેતી અને ખેત ઉત્પાદનોમાં મૂલ્ય વૃદ્ધિ પર નવેસરથી ધ્યાન કેન્દ્રિત કરવા અનુરોધ કર્યો હતો. ટમેટાનો સોસ અને બટાકાની વેફરનું વેચાણ કરતી વિદેશી બ્રાન્ડઝનું ઉદાહરણ આપતા ઉપ-રાષ્ટ્રપતિએ ગામડાનાં સ્તરે કૃષિ પ્રસંસ્કરણ ઉદ્યોગો સ્થાપવા અનુરોધ કર્યો હતો, કે જેથી ખેડૂતો તેમની ઉપજનું યોગ્ય મૂલ્ય મેળવી શકે. એક મહાન સંસ્થાનું નિર્માણ કરનાર વ્યક્તિ તરીકે ડૉ. વર્ગીસ કુરિયનને યાદ કરતાં શ્રી નાયડુએ અન્ય ક્ષેત્રોમાં પણ અમૂલની સફળતાની ગાથાનું પુનરાવર્તન કરવા અનુરોધ કર્યો હતો કે જેથી નાના અને સિમાંત ખેડૂતો માર્કેટીંગના કદનો વ્યાપ વધારવાના અર્થતંત્રનો લાભ મેળવી શકે. તેમણે કહ્યું હતું કે 'શ્વેત ક્રાંતિ' જંગી ઉત્પાદનને કારણે નહીં, પણ 'વ્યાપક જન સમુદાય' મારફતે ઉત્પાદનને કારણે હાંસલ થઈ હતી. શ્રી નાયડુએ ભારપૂર્વક જણાવ્યું હતું કે ડિજિટલ ઇન્ડિયા જેવા કાર્યક્રમો અને નવી ટેકનોલોજીએ ડિજિટલ પેમેન્ટસ, ઈ-કોમર્સ વગેરે મારફતે ગ્રામીણ ભારત માટે નવા બિઝનેસના દ્વાર ખોલી દીધા છે અને ગ્રામીણ ડિજિટલ પરિવર્તન માટે સાનુકૂળ વ્યવસ્થા ઉભી કરી છે. આ સંદર્ભમાં તેમણે ઈરમાને ગ્રામીણ વિસ્તારોમાં આગામી બે વર્ષમાં ઓછામાં ઓછા 1000 સ્ટાર્ટ-અપ્સ ઉભા કરવા માટે અનુરોધ કર્યો હતો. તેમણે કહ્યું કે ''ઈરમાના પ્રોફેશનલ્સ ગ્રામીણ ભારતની વાસ્તવિકતાઓ સમજવા માટે અનોખી રીતે સક્ષમ છે અને ગ્રામીણ સંદર્ભમાં યોગ્ય બિઝનેસ મેનેજમેન્ટનું કૌશલ્ય પૂરૂં પાડવા માટે સક્ષમ છે.'' ઉપ-રાષ્ટ્રપતિએ જણાવ્યું હતું કે ગ્રાહકો માટે પરંપરાગત ક્ષેત્રે સંભાવનાઓ ઉત્તમ તકો ધરાવે છે. ખેતી , મેન્યુફેક્ચરીંગ અને સર્વિસીસ જેવી અર્થતંત્રની ત્રણ બાબતોને અનોખી રીતે સાંકળીને રાષ્ટ્રીય અર્થતંત્રની વૃદ્ધિ માટે જંગી તકો ઉભી કરી શકાય. તેમણે ભારપૂર્વક જણાવ્યું હતું કે આનાથી રાષ્ટ્રને મોટો આર્થિક-સામાજિક લાભ થઈ શકે. ભારતની શ્વેત ક્રાંતિમાં મહિલાઓની ભૂમિકાની કદર કરતાં તેમણે જણાવ્યું હતું કે ગ્રામીણ ડેરીના અર્થતંત્રમાં 90 ટકા પ્રદાન મહિલાઓ તરફથી આવે છે, પરંતુ રાષ્ટ્રીય જીડીપીમાં મહિલાઓનું એકંદર પ્રદાન આશરે 25 ટકા કરતાં પણ ઓછું છે. ''આપણે ગ્રામીણ સંસ્થાઓ અને સપ્લાય ચેઈન્સદ્વારા ઓફર કરવામાં આવતી મહિલા સશક્તિકરણની અપાર ક્ષમતાઓ ઓળખવાની જરૂર છે. ડેરી સહકારી ચળવળે આ બાબતે પૂરતું ઉદાહરણ પૂરૂં પાડ્યું છે.'' શ્રી નાયડુએ પાણીની તંગી સંબંધે જળ સંચયની જરૂરિયાત અંગે ભારપૂર્વક અનુરોધ કર્યો હતો. તેમણે અસરકારક જળ વ્યવસ્થાપન માટે ત્રણ આર માટે અનુરોધ કર્યો હતો અને જળ સંચયને લોકોની ચળવળ બનાવવા માટે હિમાયત કરી હતી. શ્રી નાયડુએ 68.8 ટકાથી વધુ વસતિ ભારતના 6.4 લાખ ગામડાઓમાં વસવાટ કરતી હોવાનો ઉલ્લેખ કરીને સરકારે ગ્રામીણ જીવનને બહેતર બનાવવા માટે હાથ ધરેલી પ્રધાનમંત્રી ગ્રામ સડક યોજના, સૌભાગ્ય યોજના હેઠળ લગભગ તમામ ગામોમાં સાર્વત્રિક વિજળીકરણ, ઉજ્જવલા યોજના હેઠળ 8 કરોડથી વધુ એલપીજી જોડાણોનું વિતરણ અને દરેક ઘરને પાઈપ લાઈનથી પાણી પૂરી પાડવાની કટિબદ્ધતા જેવી સરકારની કેટલી પહેલની કદર કરી હતી. આ સમારંભ અગાઉ શ્રી નાયડુએ નેશનલ ડેરી ડેવલપમેન્ટ બોર્ડના સંકુલની મુલાકાત લીધી હતી અને તેમને અમૂલ ડેરીની નોંધપાત્ર મજલ અને ખેડૂતો માટેની તાલિમ યોજનાઓ, વૈજ્ઞાનિક ધોરણે પશુઓને આહાર આપવાની પહેલ, ઓલાદમાં સુધારો અને નેશનલ ડેરી પ્લાન હેઠળ હાથ ધરવામાં આવેલી એનડીડીબીની વિવિધ પ્રવૃત્તિઓ સહિતની માહિતી આપવામાં આવી હતી. શ્રી નાયડુએ ઈરમાના 40 વર્ષ અંગેની એક કોફી ટેબલ બુકનું પણ વિમોચન કર્યું હતું. ગુજરાતના શિક્ષણ મંત્રી શ્રી ભૂપેન્દ્રસિંહ ચૂડાસમા, લોકસભાના સાંસદ શ્રી મિતેષ રમેશભાઈ પટેલ, રાજ્યસભાના સાંસદ શ્રી લાલસિંહ વડોદિયા, ઈરમાના ચેરમેન શ્રી દિલીપ રથ, ઈરમાના ડિરેક્ટર, પ્રૉ. હિતેષ વી. ભટ્ટ, શ્રી કાંતિભાઈ ચાવડા વગેરે મહાનુભવો આ પ્રસંગે હાજર રહ્યા હતા. NP/RP (Visitor Counter : 229

pib-131355

965d56438c57eb86a808d40adff53096f8ee4304048c04d2ff9533da20d07c06

guj

પ્રધાનમંત્રીનું કાર્યાલય પ્રધાનમંત્રીએ ઈશા ફાઉન્ડેશન દ્વારા આયોજિત 'સેવ સોઈલ' કાર્યક્રમને સંબોધન કર્યું "છેલ્લા 8 વર્ષોના મુખ્ય કાર્યક્રમો પર્યાવરણ સંરક્ષણનો આગ્રહ રાખે છે" "વિશ્વ પર્યાવરણ દિવસ પર, પ્રધાનમંત્રી શ્રી નરેન્દ્ર મોદીએ આજે 'સેવ સોઇલ મૂવમેન્ટ' પરના કાર્યક્રમમાં હાજરી આપી હતી" "આબોહવા પરિવર્તનમાં ભારતની ભૂમિકા નજીવી છે પરંતુ ભારત પર્યાવરણના રક્ષણ પર આંતરરાષ્ટ્રીય સમુદાય સાથે મળીને લાંબા ગાળાના વિઝન પર કામ કરી રહ્યું છે" "ભારત પાસે જમીન સંરક્ષણનો પાંચ-પાંખિયો કાર્યક્રમ છે" "જૈવવિવિધતા અને વન્યજીવન સંબંધિત નીતિઓ જે આજે ભારત અનુસરી રહ્યું છે તેના કારણે પણ વન્યજીવોની સંખ્યામાં રેકોર્ડ વધારો થયો છે" "આજે, ભારતે 10 ટકા ઇથેનોલ સંમિશ્રણનું લક્ષ્ય હાંસલ કર્યું છે, જે નિર્ધારિત સમય કરતાં 5 મહિના આગળ છે" "2014 માં ઇથેનોલનું મિશ્રણ 1.5 ટકા હતું" "10 ટકા ઇથેનોલ મિશ્રણને કારણે 27 લાખ ટન કાર્બન ઉત્સર્જનમાં ઘટાડો થયો છે, 41 હજાર કરોડના વિદેશી હૂંડિયામણની બચત થઈ છે અને આપણા ખેડૂતોને છેલ્લા 8 વર્ષમાં 40 હજાર 600 કરોડની કમાણી થઈ છે" પ્રારંભમાં, પ્રધાનમંત્રીએ વિશ્વ પર્યાવરણ દિવસ નિમિત્તે ઉપસ્થિત લોકોને શુભેચ્છા પાઠવી હતી. 'માટી બચાવો આંદોલન'ની પ્રશંસા કરતા પ્રધાનમંત્રી કહ્યું કે એવા સમયે જ્યારે રાષ્ટ્ર આઝાદી કા અમૃત મહોત્સવ દરમિયાન નવા સંકલ્પો લઈ રહ્યું છે, આવા આંદોલનો એક નવું મહત્વ પ્રાપ્ત કરે છે. તેમણે સંતોષ વ્યક્ત કર્યો હતો કે છેલ્લાં 8 વર્ષના મુખ્ય કાર્યક્રમોમાં પર્યાવરણ સંરક્ષણનો દ્રષ્ટિકોણ રહ્યો છે. તેમણે પર્યાવરણની જાળવણી માટે ભારત દ્વારા બહુ-પરિમાણીય પ્રયાસોના ઉદાહરણો તરીકે સ્વચ્છ ભારત મિશન અથવા સંપત્તિ સંબંધિત કાર્યક્રમ, સિંગલ યુઝ પ્લાસ્ટિકમાં ઘટાડો, એક સૂર્ય એક પૃથ્વી અથવા ઇથેનોલ સંમિશ્રણ કાર્યક્રમનો ઉલ્લેખ કર્યો. પ્રધાનમંત્રીએ નોંધ્યું હતું કે પર્યાવરણના રક્ષણ માટે ભારતના પ્રયાસો બહુપક્ષીય છે. જળવાયુ પરિવર્તનમાં ભારતની ભૂમિકા નહિવત છે ત્યારે ભારત આ પ્રયાસ કરી રહ્યું છે. વિશ્વના મોટા આધુનિક દેશો માત્ર પૃથ્વીના વધુને વધુ સંસાધનોનું શોષણ કરી રહ્યાં નથી, પરંતુ મહત્તમ કાર્બન ઉત્સર્જન તેમના ખાતામાં જાય છે. પ્રધાનમંત્રીએ જણાવ્યું હતું કે વિશ્વમાં સરેરાશ કાર્બન ફૂટપ્રિન્ટ પ્રતિ વ્યક્તિ વાર્ષિક આશરે 4 ટન છે, જેની સરખામણીમાં ભારતમાં પ્રતિ વ્યક્તિ માત્ર 0.5 ટન છે. તેમણે કહ્યું કે ભારત પર્યાવરણની રક્ષા માટે આંતરરાષ્ટ્રીય સમુદાય સાથે મળીને લાંબા ગાળાના વિઝન પર કામ કરી રહ્યું છે અને ગઠબંધન ફોર ડિઝાસ્ટર રેઝિલિએન્ટ ઈન્ફ્રાસ્ટ્રક્ચર, ઈન્ટરનેશનલ સોલર એલાયન્સ જેવી સંસ્થાઓ સ્થાપિત કરી રહી છે. પ્રધાનમંત્રીએ 2070 સુધીમાં નેટ-ઝીરોના ભારતના લક્ષ્યને પુનરાવર્તિત કર્યું. પ્રધાનમંત્રીએ માહિતી આપી હતી કે માટીને બચાવવા માટે અમે પાંચ મુખ્ય બાબતો પર ધ્યાન કેન્દ્રીત કર્યું છે. પ્રથમ- જમીનને કેમિકલ મુક્ત કેવી રીતે બનાવવી. બીજું- જમીનમાં રહેતા જીવોને કેવી રીતે બચાવી શકાય, જેને ટેકનિકલ ભાષામાં સોઈલ ઓર્ગેનિક મેટર કહે છે. ત્રીજું- જમીનમાં ભેજ કેવી રીતે જાળવી શકાય, ત્યાં સુધી પાણીની ઉપલબ્ધતા કેવી રીતે વધારવી. ચોથું- ઓછા ભૂગર્ભજળને કારણે જમીનને જે નુકસાન થઈ રહ્યું છે તેને કેવી રીતે દૂર કરવું. અને પાંચમું, જંગલોના ઘટાડાને કારણે જમીનનું સતત ધોવાણ કેવી રીતે અટકાવવું. તેમણે કહ્યું કે જમીનની સમસ્યાને દૂર કરવા માટે કૃષિ ક્ષેત્રમાં મુખ્ય પ્રયાસો હાથ ધરવામાં આવી રહ્યા છે. પ્રધાનમંત્રી કહ્યું કે અગાઉ આપણા દેશના ખેડૂતોને જમીનનો પ્રકાર, જમીનમાં ઉણપ, કેટલું પાણી છે તે અંગેની માહિતીનો અભાવ હતો. આ સમસ્યાને દૂર કરવા માટે દેશમાં ખેડૂતોને સોઈલ હેલ્થ કાર્ડ આપવા માટે એક વિશાળ અભિયાન ચલાવવામાં આવ્યું હતું. પ્રધાનમંત્રીએ માહિતી આપી હતી કે સરકાર વરસાદને પકડવા જેવા અભિયાનો દ્વારા દેશના લોકોને જળ સંરક્ષણ સાથે જોડી રહી છે. આ વર્ષે માર્ચમાં જ દેશમાં 13 મોટી નદીઓના સંરક્ષણનું અભિયાન પણ શરૂ થયું છે. જેમાં પાણીમાં પ્રદૂષણ ઘટાડવાની સાથે નદીઓના કિનારે જંગલો વાવવાનું પણ કામ કરવામાં આવી રહ્યું છે. અનુમાન છે કે આનાથી 7400 ચોરસ કિમીનું વન આવરણ ઉમેરાશે જે ભારતમાં છેલ્લા 8 વર્ષમાં ઉમેરાયેલા 20 હજાર ચોરસ કિલોમીટરના જંગલ કવરમાં વધારો કરશે, એમ તેમણે જણાવ્યું હતું. પ્રધાનમંત્રીએ નોંધ્યું હતું કે જૈવવિવિધતા અને વન્યજીવન સંબંધિત નીતિઓ જે આજે ભારત અનુસરી રહ્યું છે તેના કારણે પણ વન્યજીવોની સંખ્યામાં રેકોર્ડ વધારો થયો છે. આજે વાઘ હોય, સિંહ હોય, ચિત્તો હોય કે હાથી હોય, બધાની સંખ્યા દેશમાં વધી રહી છે. પ્રધાનમંત્રીએ નોંધ્યું કે, પ્રથમ વખત સ્વચ્છતા, ઇંધણમાં આત્મનિર્ભરતા સંબંધિત પહેલ. ખેડૂતોની આવકમાં વધારો અને જમીનના આરોગ્ય સંબંધિત કાર્યક્રમો એકબીજા સાથે જોડાયેલા હતા. તેમણે ગોબરધન યોજનાનું ઉદાહરણ આપ્યું હતું. પ્રધાનમંત્રી કહ્યું કે કુદરતી ખેતીમાં આપણી કેટલીક મોટી સમસ્યાઓનો મોટો ઉકેલ છે. તેમણે કહ્યું કે, આ વર્ષના બજેટમાં સરકારે ગંગાના કિનારે આવેલા ગામડાઓમાં પ્રાકૃતિક ખેતીને પ્રોત્સાહિત કરવાનો નિર્ણય લીધો છે જે કુદરતી ખેતીનો વિશાળ કોરિડોર બનાવશે. આનાથી આપણા ખેતરો રસાયણ મુક્ત તો બનશે જ પરંતુ નમામિ ગંગે અભિયાનને પણ નવી તાકાત મળશે. પ્રધાનમંત્રીએ માહિતી આપી હતી કે ભારત 2030 સુધીમાં 26 મિલિયન હેક્ટર જમીનને પુનઃસ્થાપિત કરવાના લક્ષ્ય પર કામ કરી રહ્યું છે. તેમણે કહ્યું કે BS VI ધોરણો અપનાવવા, LED બલ્બ અભિયાન. પ્રધાનમંત્રી કહ્યું કે પીએમ રાષ્ટ્રીય ગતિશક્તિ માસ્ટર પ્લાનના કારણે લોજિસ્ટિક્સ સિસ્ટમ અને ટ્રાન્સપોર્ટ સિસ્ટમ મજબૂત થશે અને તેના કારણે પ્રદૂષણમાં ઘટાડો થશે. 100થી વધુ જળમાર્ગો પર મલ્ટિ-મોડલ કનેક્ટિવિટી વર્ક પ્રદૂષણ ઘટાડવામાં પણ મદદ કરશે. પ્રધાનમંત્રીએ ગ્રીન જોબ્સના પાસા પર પ્રેક્ષકોનું ધ્યાન આકર્ષિત કર્યું. પર્યાવરણ સંરક્ષણ પર ભારતની ગતિ મોટી સંખ્યામાં હરિયાળી નોકરીઓ માટે તકો ઊભી કરી રહી છે, એમ તેમણે જણાવ્યું હતું. તેમણે પર્યાવરણ અને ભૂમિ સંરક્ષણ અંગે જાગૃતિ વધારવા કહ્યું અને દરેક જિલ્લામાં 75 અમૃત સરોવર બનાવવા માટે લોક ચળવળનું આહ્વાન કરીને નિષ્કર્ષ કાઢ્યો. 'સેવ સોઈલ મૂવમેન્ટ' એ જમીનના બગડતા સ્વાસ્થ્ય વિશે જાગૃતિ વધારવા અને તેને સુધારવા માટે સભાન પ્રતિભાવ લાવવા માટેની વૈશ્વિક ચળવળ છે. આ ચળવળ માર્ચ 2022 માં સદગુરુ દ્વારા શરૂ કરવામાં આવી હતી, જેમણે 27 દેશોમાંથી પસાર થતી 100 દિવસની મોટરસાઇકલ યાત્રા શરૂ કરી હતી. 5મી જૂને 100 દિવસની યાત્રાનો 75મો દિવસ છે. આ કાર્યક્રમમાં પ્રધાનમંત્રીની સહભાગિતા ભારતમાં જમીનના સ્વાસ્થ્યને સુધારવા માટેની સહિયારી ચિંતાઓ અને પ્રતિબદ્ધતાને પ્રતિબિંબિત કરશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-99698

8557f68ec6eaad20208d432cd62e74ed800c06a8bdb3cf72a5b8303cc3c9f27a

guj

પ્રધાનમંત્રીનું કાર્યાલય 3જી RE-INVEST 2020માં પ્રધાનમંત્રીના સંબોધનનો મૂળપાઠ મહામહિમ ઈઝરાયેલના પ્રધાનમંત્રી શ્રી, મહામહિમ નેધરલેન્ડ્સના પ્રધાનમંત્રી શ્રી, સમગ્ર વિશ્વમાંથી આવતા આદરણીય મંત્રીગણ, મારા મંત્રીમંડળના સાથીઓ, મુખ્યમંત્રીઓ, લેફ્ટનન્ટ ગવર્નર્સ અને નામાંકિત મહેમાનો, પોતાનો સંદેશ આપવા બદલ હું મહામહિમ નેધરલેન્ડ્સના પ્રધાનમંત્રીશ્રીનો આભાર વ્યક્ત કરું છું. રી-ઇન્વેસ્ટના ત્રીજા સંસ્કરણનો ભાગ બનતા આપ સૌને જોવા એ અત્યંત હર્ષની બાબત છે. પૂર્વની આવૃત્તિઓમાં, આપણે પુનઃપ્રાપ્ય ઊર્જામાં મેગાવોટથી ગીગાવોટમાં જવા માટેની આપણી યાત્રાના આયોજનો વિષે વાત કરી હતી. આપણે સૂર્ય ઉર્જાને વિસ્તૃત બનાવવા માટે “એક સૂર્ય, એક વિશ્વ, એક ગ્રીડ” વિષે પણ ચર્ચા કરી હતી. ખૂબ જ ટૂંકા સમયગાળામાં આમાંથી અનેક આયોજનો વાસ્તવિકતા બની રહ્યા છે. મિત્રો, છેલ્લા 6 વર્ષમાં ભારત અપ્રતિમ યાત્રા પર જઈ રહ્યું છે. અમે ભારતના પ્રત્યેક નાગરિકની પાસે પોતાની સંપૂર્ણ ક્ષમતાને ઉજાગર કરવા માટે વીજળીની પહોંચ હોય તે બાબતની ખાતરી કરવા માટે અમારી ઉત્પાદન ક્ષમતા અને નેટવર્કને વિસ્તારી રહ્યા છીએ. આ સાથે જ અમે પુનઃપ્રાપ્ય ઉર્જા સ્ત્રોતોના માધ્યમથી પણ ઊર્જાના ઉત્પાદનને તીવ્ર વેગથી વિસ્તૃત કરી રહ્યા છીએ. હું આપ સૌને કેટલાક તથ્યોથી અવગત કરાવવા ઇચ્છીશ. આજે, ભારતની પુનઃપ્રાપ્ય ઉર્જા ક્ષમતા એ વિશ્વમાં 4થી સૌથી વિશાળ ક્ષમતા છે. તે તમામ મોટા દેશોની વચ્ચે સૌથી વધારે ઝડપથી વિકસી રહી છે. ભારતમાં પુનઃપ્રાપ્ય ઉર્જા ક્ષમતા વર્તમાન સમયમાં 136 ગીગા વોટ છે કે જે આપણી કુલ ક્ષમતાના 36 ટકા જેટલી છે. 2022 સુધીમાં પુનઃપ્રાપ્ય ઉર્જા ક્ષમતાનો ભાગ 220 ગીગા વોટ કરતાં વધુ થઈ જશે. તમને જાણીને ખુશી થશે કે અમારી વાર્ષિક પુનઃપ્રાપ્ય ઉર્જા ક્ષમતામાં થતો ઉમેરો એ વર્ષ 2017થી કોલસા આધારિત થર્મલ ઉર્જાને પાર કરી રહ્યો છે. છેલ્લા 6 વર્ષમાં, અમે અમારી સ્થાપિત પુનઃપ્રાપ્ય ઉર્જા ક્ષમતા અઢી ગણી વધારી દીધી છે. છેલ્લા 6 વર્ષમાં સ્થાપિત સૂર્ય ઉર્જા ક્ષમતા 13 ગણી વધી ગઈ છે. મિત્રો, પુનઃપ્રાપ્ય ઉર્જાના ક્ષેત્રમાં ભારતની પ્રગતિ એ જળવાયુ પરિવર્તન વિરુદ્ધની લડાઈ માટેની અમારી પ્રતિબદ્ધતા અને દ્રઢ વિશ્વાસનું પરિણામ છે. એવા સમયમાં પણ કે જ્યારે તે પોસાય તેમ નહોતું ત્યારે પણ અમે પુનઃપ્રાપ્ય ઉર્જામાં રોકાણ કર્યું હતું. હવે અમારું રોકાણ અને સ્કેલ ખર્ચને ઘટાડી રહ્યા છે. અમે વિશ્વને બતાવી રહ્યા છીએ કે સુયોગ્ય પર્યાવરણ નીતિઓ પણ સુયોગ્ય અર્થતંત્ર હોઇ શકે છે. આજે, ભારત એ કેટલાક એવા દેશો પૈકીનું એક છે કે જેઓ 2 ડિગ્રી કમ્પ્લાયન્સ લક્ષ્યને પ્રાપ્ત કરવાના માર્ગ પર અગ્રેસર છે. મિત્રો, વધુ સ્વચ્છ ઊર્જાના સંસાધનો તરફનો અમારો વળાંક પહોંચ, અસરકારકતા અને ઉત્ક્રાંતિના અભિગમ વડે સંચાલિત છે. જ્યારે હું વીજળી પૂરી પાડવાની વાત કરું છું તો તમે આંકડામાં તેના સ્કેલનો અંદાજો લગાવી શકો છો. છેલ્લા કેટલાક વર્ષોમાં 2.5 કરોડ અથવા 25 મિલિયનથી વધુ પરિવારોને વીજળીના જોડાણો પૂરા પાડવામાં આવ્યા છે. જ્યારે હું ઉર્જા કાર્યક્ષમતાની વાત કરું છું, ત્યારે અમે આ મિશનને માત્ર એક મંત્રાલય અથવા વિભાગ પૂરતું જ મર્યાદિત નથી રાખ્યું. અમે એ બાબતની ખાતરી કરી છે કે તે સંપૂર્ણ સરકારનું લક્ષ્ય બને. અમારી બધી જ નીતિઓમાં ઉર્જા કાર્યક્ષમતા હાંસલ કરવાની વિચારણા સમાવિષ્ટ છે. તેમાં એલઇડી બલ્બ, એલઇડી સ્ટ્રીટ લાઇટ, સ્માર્ટ મીટર, પુશ ટુ ઇલેક્ટ્રિક વિહીકલ્સ અને ટ્રાન્સમિશન નુકસાનના ઘટાડાનો સમાવેશ થાય છે. જ્યારે હું ઉર્જા ઉત્ક્રાંતિની વાત કરું છું તો પીએમ કુસુમ સાથે અમે ખેતરોને સિંચાઇ આપવા માટે સૂર્ય આધારિત ઉર્જા પૂરી પાડીને અમારા કૃષિ ક્ષેત્રને ઉર્જા આપવાનું લક્ષ્ય ધરાવીએ છીએ. મિત્રો, ભારત એ પ્રકારની સતત પુનઃપ્રાપ્ય ઉર્જા સ્ત્રોતોમાં સતત રોકાણ માટે પહેલી પસંદ બની રહ્યું છે. છેલ્લા 6 વર્ષમાં, ભારતમાં પુનઃપ્રાપ્ય ઉર્જા ક્ષેત્રમાં અંદાજે 5 લાખ કરોડ રૂપિયાનું અથવા 64 બિલિયન ડોલરથી વધુનું રોકાણ કરી દેવામાં આવ્યું છે. અમે ભારતને પુનઃપ્રાપ્ય ઉર્જા ક્ષેત્રમાં વૈશ્વિક ઉત્પાદન કેન્દ્ર બનાવવા માંગીએ છીએ. તમારે ભારતમાં પુનઃપ્રાપ્ય ઉર્જા ક્ષેત્રમાં શા માટે રોકાણ કરવું જોઈએ તે માટેના હું અનેક કારણો આપીશ. ભારત પુનઃપ્રાપ્ય ઉર્જા માટે ખૂબ જ ઉદાર વિદેશી રોકાણ નીતિઓ ધરાવે છે. વિદેશી રોકાણકારો પુનઃપ્રાપ્ય ઉર્જા આધારિત ઉર્જા ઉત્પાદન પ્રોજેક્ટ્સની સ્થાપન કરવા માટે તેમની પોતાની જાતે અથવા ભારતીય ભાગીદાર સાથે સહયોગ કરીને રોકાણ કરી શકે છે. ભારત એ સતત પુનઃપ્રાપ્ય પાસેથી 24 કલાક 7 દિવસ ઉર્જા પૂરી પાડવા માટે ઇનોવેટિવ બિડ્સ પર ધ્યાન કેન્દ્રિત કરી રહ્યું છે. આ માટે સોલર વિન્ડ હાઇબ્રીડ પ્રોજેક્ટ્સને સફળતાપૂર્વક વિકસાવવામાં આવ્યા છે. સ્થાનિક રીતે ઉત્પાદન કરવામાં આવેલ સોલર સેલ અને મોડ્યુલ્સની માંગ એ આગામી ત્રણ વર્ષમાં 36 ગીગાવોટની થવાની સંભાવના છે. અમારી નીતિઓ ટેકનોલોજી ક્રાંતિને સમાંતર છે. અમે વ્યાપક રાષ્ટ્રીય હાઈડ્રોજન એનર્જી મિશનનો પ્રારંભ કરવાની દરખાસ્ત મૂકી રહ્યા છીએ. ઈલેક્ટ્રોનિક્સ ઉત્પાદનમાં પીએલઆઈની સફળતા બાદ અમે ઉચ્ચ ગુણવત્તા ધરાવતા સોલર મોડ્યુલ્સને પણ આ જ પ્રકારના પ્રોત્સાહકો આપવાનું નક્કી કર્યું છે. “વેપાર કરવાની સરળતા”ની ખાતરી કરવી એ અમારી ટોચની પ્રાથમિકતા છે. અમે રોકાણકારોને સુવિધા પૂરી પાડવા માટે તમામ મંત્રાલયોમાં સમર્પિત પ્રોજેક્ટ ડેવલપમેન્ટ સેલ્સ અને એફડીઆઇ સેલ્સની સ્થાપના કરી છે. આજે, ભારતમાં તમામ ગામડાઓ અને લગભગ દરેક પરિવારો પાસે વીજળી ઉપલબ્ધ છે. આવતીકાલે, તેમની ઉર્જાની માંગમાં વધારો થશે. આ રીતે, ભારતમાં ઉર્જાની માંગ સતત વધતી રહેશે. આગામી દાયકા માટે પુનઃપ્રાપ્ય ઉર્જા સ્થાપના માટેના વિશાળ આયોજનો અમારી પાસે છે. તે દર વર્ષે આશરે 1.5 લાખ કરોડ રૂપિયા અથવા 20 બિલિયન ડોલરની કિંમતના વ્યવસાયની સંભાવનાઓ ઉત્પન્ન કરવાની શક્યતા છે. ભારતમાં રોકાણ કરવાની આ મોટી તક છે. હું રોકાણકારો, ડેવલપર્સ અને ઉદ્યોગોને ભારતની પુનઃપ્રાપ્ય ઉર્જા યાત્રામાં જોડાવા માટે આમંત્રિત કરું છું. મિત્રો, આ કાર્યક્રમ ભારતમાં પુનઃપ્રાપ્ય ઊર્જાના શેરધારકોને સર્વશ્રેષ્ઠ વૈશ્વિક ઉદ્યોગ, નીતિ નિર્માતાઓ અને શિક્ષણવિદો સાથે જોડે છે. મને વિશ્વાસ છે કે આ કોન્ફરન્સ ફળદાયી ચર્ચાઓનું નિર્માણ કરશે કે જે ભારતને એક નવીન ઉર્જા ભવિષ્યનું સુકાન સંભાળવામાં મદદ કરશે. તમારો આભાર. SD/GP/BT (

pib-220410

82bf8785236771c96351f006d5bb14c4b2895c9cfd8028c97cc831ce1336cae6

guj

પ્રધાનમંત્રીનું કાર્યાલય પ્રધાનમંત્રીએ ઉત્તર પ્રદેશનાં વારાણસીમાં 'કાશી તમિલ સંગમમ'નું ઉદઘાટન કર્યું "સંપૂર્ણ ભારતને સમાવીને કાશી ભારતની સાંસ્કૃતિક રાજધાની છે, જ્યારે તમિલનાડુ અને તમિલ સંસ્કૃતિ ભારતની પ્રાચીનતા અને ગૌરવનું કેન્દ્ર છે" "કાશી અને તમિલનાડુ આપણી સંસ્કૃતિ અને સભ્યતાનાં કાલાતીત કેન્દ્રો છે" "અમૃત કાળમાં, આપણા સંકલ્પો સમગ્ર દેશની એકતાથી પૂર્ણ થશે" "તમિલના વારસાને જાળવવાની અને તેને સમૃદ્ધ કરવાની આ 130 કરોડ ભારતીયોની જવાબદારી છે" પ્રધાનમંત્રી શ્રી નરેન્દ્ર મોદીએ આજે ઉત્તર પ્રદેશનાં વારાણસીમાં આયોજિત અને એક મહિના સુધી ચાલનારા કાર્યક્રમ 'કાશી તમિલ સંગમમ'નું ઉદઘાટન કર્યું હતું. આ કાર્યક્રમનો ઉદ્દેશ દેશની સૌથી મહત્ત્વપૂર્ણ અને પ્રાચીન વિદ્યાપીઠોમાંની બે તમિલનાડુ અને કાશી વચ્ચે સદીઓ જૂનાં જોડાણોની ઉજવણી કરવાનો, તેની પુષ્ટિ કરવાનો અને પુનઃશોધ કરવાનો છે. તમિલનાડુથી 2500થી વધુ પ્રતિનિધિઓ કાશીની મુલાકાત લેશે. આ કાર્યક્રમ દરમિયાન, પ્રધાનમંત્રીએ એક પુસ્તક 'તિરુક્કુરલ'નું અને તેનો 13 ભાષાઓમાં અનુવાદ સાથે વિમોચન પણ કર્યું હતું. તેમણે સાંસ્કૃતિક કાર્યક્રમ અને ત્યારબાદ આરતી પણ નિહાળી હતી. અહીં જનમેદનીને સંબોધતા પ્રધાનમંત્રીએ દુનિયામાં સૌથી પ્રાચીન જીવંત શહેરમાં આયોજિત સમારોહ પર આનંદની લાગણી વ્યક્ત કરી હતી. નદીઓ, વિચારધારા, વિજ્ઞાન કે જ્ઞાનનો સંગમ હોય, દેશમાં સંગમનાં મહત્ત્વ પર બોલતાં પ્રધાનમંત્રીએ કહ્યું હતું કે, ભારતમાં સંસ્કૃતિ અને પરંપરાઓનો દરેક સંગમ ઉજવવામાં આવે છે અને તે પૂજનીય છે. તેમણે નોંધ્યું હતું કે, હકીકતમાં આ ભારતની તાકાત અને લાક્ષણિકતાનો ઉત્સવ છે, એટલે કાશી-તમિલ સંગમને અદ્વિતીય બનાવે છે. કાશી અને તમિલનાડુ વચ્ચેનાં જોડાણ પર પ્રકાશ ફેંકતા પ્રધાનમંત્રીએ કહ્યું હતું કે, એક તરફ કાશી ભારતની સાંસ્કૃતિક રાજધાની છે, ત્યારે તમિલનાડુ અને તમિલ સંસ્કૃતિ ભારતની પ્રાચીનતા અને ગૌરવનું કેન્દ્ર છે. ગંગા અને યમુના નદીઓના સંગમની સરખામણી કરતાં પ્રધાનમંત્રીએ કહ્યું હતું કે, કાશી-તમિલ સંગમ પણ એટલો જ પવિત્ર છે, જેમાં અનંત તકો અને સામર્થ્યનો સમાવેશ થાય છે. પ્રધાનમંત્રીએ આ મહત્ત્વપૂર્ણ સંમેલન માટે શિક્ષણ મંત્રાલય અને ઉત્તર પ્રદેશ સરકારને અભિનંદન આપ્યાં હતાં તથા આ કાર્યક્રમને સાથસહકાર આપવા બદલ આઇઆઇટી, મદ્રાસ અને બીએચયુ જેવી કેન્દ્રીય યુનિવર્સિટીઓનો આભાર માન્યો હતો. પ્રધાનમંત્રીએ ખાસ કરીને કાશી અને તમિલનાડુના વિદ્યાર્થીઓ અને વિદ્વાનોનો આભાર માન્યો હતો. પ્રધાનમંત્રીએ ભારપૂર્વક જણાવ્યું હતું કે, કાશી અને તમિલનાડુ આપણી સંસ્કૃતિ અને સભ્યતાનાં કાલાતીત કેન્દ્રો છે. તેમણે માહિતી આપી હતી કે સંસ્કૃત અને તમિલ બંને અસ્તિત્વમાં રહી એવી સૌથી પ્રાચીન ભાષાઓમાંની એક છે. પ્રધાનમંત્રીએ ઉદગાર કર્યો કે, "કાશીમાં આપણી પાસે બાબા વિશ્વનાથ છે, જ્યારે તમિલનાડુમાં આપણને ભગવાન રામેશ્વરમનાં આશીર્વાદ છે. કાશી અને તમિલનાડુ બંને શિવમાં લીન છે." સંગીત હોય, સાહિત્ય હોય કે કલા હોય, પ્રધાનમંત્રીએ કહ્યું હતું કે, કાશી અને તમિલનાડુ હંમેશા કળાનો સ્ત્રોત રહ્યાં છે. ભારતની સમૃદ્ધ સંસ્કૃતિ અને પરંપરાઓ પર પ્રકાશ ફેંકતા પ્રધાનમંત્રીએ કહ્યું હતું કે, આ બંને સ્થળોને ભારતનાં શ્રેષ્ઠ આચાર્યોનાં જન્મસ્થળ અને કાર્યસ્થળ તરીકે ચિહ્નિત કરવામાં આવ્યાં છે. તેમણે ભારપૂર્વક જણાવ્યું હતું કે, કોઈ પણ વ્યક્તિ કાશી અને તમિલનાડુમાં આ પ્રકારની ઊર્જાનો અનુભવ કરી શકે છે. તેમણે કહ્યું હતું કે, "આજે પણ પરંપરાગત તમિલ લગ્નની શોભાયાત્રા દરમિયાન કાશી યાત્રાનું મહત્ત્વ વધી રહ્યું છે." તેમણે રેખાંકિત કર્યું હતું કે, તમિલનાડુથી કાશી માટે અનંત પ્રેમ એક ભારત, શ્રેષ્ઠ ભારતની ભાવનાને સૂચવે છે, જે આપણા પૂર્વજોનાં જીવનની રીત હતી. પ્રધાનમંત્રીએ કાશીના વિકાસમાં તમિલનાડુનાં યોગદાન પર ભાર મૂક્યો હતો અને તમિલનાડુમાં જન્મેલા ડૉ. સર્વપલ્લી રાધાકૃષ્ણન બીએચયુનાં વાઇસ ચાન્સેલર હતા એ વાત યાદ કરી હતી. તેમણે વૈદિક વિદ્વાન રાજેશ્વર શાસ્ત્રીનો પણ ઉલ્લેખ કર્યો હતો, જેઓ તમિલનાડુમાં તેમના મૂળ હોવા છતાં કાશીમાં રહેતા હતા. તેમણે કહ્યું કે કાશીના લોકોને કાશીના હનુમાન ઘાટ પર રહેતા પટવિરામ શાસ્ત્રીની પણ ખોટ સાલે છે. પ્રધાનમંત્રીએ કાશી કામ કોટેશ્વર પંચાયતન મંદિર વિશે માહિતી આપી હતી, જે હરિશ્ચંદ્ર ઘાટનાં કિનારે આવેલું તમિલ મંદિર છે તથા કેદાર ઘાટ પરના બસો વર્ષ જૂનાં કુમાર સ્વામી મઠ અને માર્કન્ડે આશ્રમ વિશે જાણકારી આપી હતી. તેમણે એવું પણ જણાવ્યું હતું કે, તમિલનાડુનાં ઘણાં લોકો કેદાર ઘાટ અને હનુમાન ઘાટનાં કિનારે રહેતા આવ્યા છે તથા તેમણે અનેક પેઢીઓથી કાશી માટે અપાર પ્રદાન કર્યું છે. પ્રધાનમંત્રીએ મહાન કવિ અને ક્રાંતિકારી શ્રી સુબ્રમણ્યમ ભારતીનો ઉલ્લેખ પણ કર્યો હતો, જેઓ તમિલનાડુનાં વતની હતા, પણ ઘણાં વર્ષો સુધી કાશીમાં રહ્યા. તેમણે સુબ્રમણ્યમ ભારતીને સમર્પિત પીઠની સ્થાપનામાં બીએચયુનાં ગૌરવ અને વિશેષાધિકાર વિશે માહિતી આપી હતી. પ્રધાનમંત્રીએ ભારપૂર્વક જણાવ્યું હતું કે, કાશી-તમિલ સંગમ આઝાદી કા અમૃત કાલ દરમિયાન યોજાઈ રહ્યો છે. તેમણે કહ્યું કે, "અમૃત કાલમાં, આપણા સંકલ્પો સમગ્ર દેશની એકતાથી પૂર્ણ થશે." તેમણે જણાવ્યું હતું કે, ભારત એક એવો દેશ છે, જે હજારો વર્ષોથી કુદરતી સાંસ્કૃતિક એકતાનું જીવન જીવતો આવ્યો છે. સવારે ઉઠ્યા બાદ 12 જ્યોતિર્લિંગને યાદ કરવાની પરંપરા પર પ્રકાશ ફેંકતા પ્રધાનમંત્રીએ કહ્યું હતું કે, આપણે આપણા દિવસની શરૂઆત દેશની આધ્યાત્મિક એકતાને યાદ કરીને કરીએ છીએ. શ્રી મોદીએ હજારો વર્ષોની આ પરંપરા અને વારસાને મજબૂત કરવાના પ્રયાસોના અભાવ અંગે પણ દુઃખ વ્યક્ત કર્યું હતું. તેમણે વધુમાં ઉમેર્યું હતું કે, કાશી-તમિલ સંગમમ આજે આ સંકલ્પનો મંચ બની રહેશે, ત્યારે આપણને આપણી ફરજોનું ભાન કરાવશે અને રાષ્ટ્રીય એકતાને મજબૂત કરવા ઊર્જાનો સ્ત્રોત બનશે. પ્રધાનમંત્રીએ કહ્યું હતું કે, ભાષા તોડવાનાં અને બૌદ્ધિક અંતરને વટાવી જવાનાં આ વલણ મારફતે જ સ્વામી કુમારગુરુપર કાશી આવ્યા હતા અને તેને પોતાની કર્મભૂમિ બનાવી હતી અને કાશીમાં કેદારેશ્વર મંદિરનું નિર્માણ કરાવ્યું હતું. પાછળથી તેમના શિષ્યોએ કાવેરી નદીના કિનારે થંજાવુરમાં કાશી વિશ્વનાથ મંદિરનું નિર્માણ કરાવ્યું. પ્રધાનમંત્રીએ તમિલ રાજ્ય ગીત લખનારા મનોમનિયમ સુંદરનાર જેવી હસ્તીઓનો ઉલ્લેખ કરીને તમિલ વિદ્વાનો અને કાશી વચ્ચેની કડીનો પુનરોચ્ચાર કર્યો હતો, અને તેમના ગુરુનાં કાશી સાથેનાં જોડાણનો ઉલ્લેખ કર્યો હતો. પ્રધાનમંત્રીએ ઉત્તર અને દક્ષિણને જોડવામાં રાજાજીએ લખેલી રામાયણ અને મહાભારતની ભૂમિકાને પણ યાદ કરી હતી. શ્રી મોદીએ કહ્યું હતું કે, "આ મારો અનુભવ છે કે રામાનુજાચાર્ય, શંકરાચાર્ય, રાજાજીથી સર્વપલ્લી રાધાકૃષ્ણન જેવા દક્ષિણ ભારતના વિદ્વાનોને સમજ્યા વિના આપણે ભારતીય દર્શનને સમજી શકતા નથી." 'પંચ પ્રણ'નો ઉલ્લેખ કરીને પ્રધાનમંત્રીએ કહ્યું હતું કે, સમૃદ્ધ વારસો ધરાવતા દેશને તેની વિરાસત પર ગર્વ હોવો જોઈએ. તેમણે કહ્યું હતું કે, વિશ્વની સૌથી જૂની જીવંત ભાષાઓમાંની એક એટલે કે તમિલ હોવા છતાં, આપણે તેનું સંપૂર્ણ સન્માન કરવામાં ઊણપ અનુભવીએ છીએ. પ્રધાનમંત્રીએ કહ્યું હતું કે, "તમિલના વારસાને જાળવવાની અને તેને સમૃદ્ધ કરવાની આ 130 કરોડ ભારતીયોની જવાબદારી છે. જો આપણે તમિલની અવગણના કરીશું તો આપણે રાષ્ટ્રનું મોટું નુકસાન કરીશું અને જો આપણે તમિલને નિયંત્રણોમાં જ સીમિત રાખીશું તો આપણે તેને મોટું નુકસાન પહોંચાડીશું. આપણે ભાષાકીય મતભેદો દૂર કરવા અને ભાવનાત્મક એકતા સ્થાપિત કરવાનું યાદ રાખવું પડશે," એમ પ્રધાનમંત્રીએ કહ્યું હતું. પ્રધાનમંત્રીએ કહ્યું હતું કે, સંગમમ એ શબ્દોથી વધારે અનુભવવાની બાબત છે. તેમણે એવી આશા વ્યક્ત કરી હતી કે, કાશીનાં લોકો યાદગાર આતિથ્ય-સત્કાર પ્રદાન કરવામાં કોઈ કસર છોડશે નહીં. પ્રધાનમંત્રીએ એવી ઇચ્છા વ્યક્ત કરી હતી કે, તમિલનાડુ અને દક્ષિણનાં અન્ય રાજ્યોમાં આ પ્રકારનાં કાર્યક્રમોનું આયોજન કરવામાં આવે તથા દેશના અન્ય વિસ્તારોમાંથી યુવાનો આવે અને ત્યાંની સંસ્કૃતિને આત્મસાત કરે. પ્રધાનમંત્રીએ અંતમાં જણાવ્યું હતું કે, આ સંગમમના લાભને સંશોધનનાં માધ્યમથી આગળ વધારવાની જરૂર છે અને આ બીજ એક વિશાળ વૃક્ષ બનવું જોઈએ. આ પ્રસંગે ઉત્તર પ્રદેશના મુખ્યમંત્રી શ્રી યોગી આદિત્યનાથ, ઉત્તર પ્રદેશનાં રાજ્યપાલ શ્રીમતી આનંદીબહેન પટેલ, કેન્દ્રીય મંત્રીઓ ડૉ. એલ. મુરુગન, શ્રી ધર્મેન્દ્ર પ્રધાન અને સંસદ સભ્ય શ્રી ઇલિયારાજા ઉપસ્થિત રહ્યાં હતાં. પશ્ચાદભૂમિકા 'એક ભારત, શ્રેષ્ઠ ભારત'ના વિચારને પ્રોત્સાહન આપવું એ સરકારનાં મુખ્ય ધ્યાન ક્ષેત્રોમાંનું એક છે, જેનું માર્ગદર્શન પ્રધાનમંત્રીનાં વિઝન દ્વારા થયું છે. આ વિઝનને પ્રતિબિંબિત કરતી વધુ એક પહેલમાં કાશી માં એક મહિના સુધી ચાલનારા કાર્યક્રમ 'કાશી તમિલ સંગમમ'નું આયોજન કરવામાં આવ્યું છે. આ કાર્યક્રમનો ઉદ્દેશ તમિલનાડુ અને કાશી વચ્ચે સદીઓ જૂનાં જોડાણોની ઉજવણી કરવાનો, તેની પુન:પુષ્ટિ કરવાનો અને પુનઃશોધ કરવાનો છે– જે દેશની સૌથી મહત્ત્વપૂર્ણ અને પ્રાચીન શિક્ષણ પીઠોમાંની બે છે. આ કાર્યક્રમનો હેતુ બંને પ્રદેશોના વિદ્વાનો, વિદ્યાર્થીઓ, દાર્શનિકો, વેપારીઓ, કારીગરો, કલાકારો વગેરે સહિત જીવનનાં તમામ ક્ષેત્રના લોકોને એકસાથે આવવા, તેમનાં જ્ઞાન, સંસ્કૃતિ અને શ્રેષ્ઠ પ્રથાઓ વહેંચવા અને એકબીજાના અનુભવોમાંથી શીખવાની તક પૂરી પાડવાનો છે. તમિલનાડુથી 2500થી વધુ પ્રતિનિધિઓ કાશીની મુલાકાત લેશે. તેઓ સમાન વેપાર, વ્યવસાય અને રસ ધરાવતા સ્થાનિક લોકો સાથે વાતચીત કરવા માટે સેમિનાર, સાઇટ વિઝિટ વગેરેમાં ભાગ લેશે. કાશીમાં બંને પ્રદેશોના હાથવણાટ, હસ્તકળા, ઓડીઓપી ઉત્પાદનો, પુસ્તકો, ડોક્યુમેન્ટરી, વાનગીઓ, કળાસ્વરૂપો, ઇતિહાસ, પ્રવાસન સ્થળો વગેરેનું એક મહિના સુધી ચાલનારું પ્રદર્શન પણ યોજાશે. આ પ્રયાસ એનઇપી ૨૦૨૦ના જ્ઞાનની આધુનિક પ્રણાલીઓ સાથે ભારતીય જ્ઞાન પ્રણાલીઓની સંપત્તિને એકીકૃત કરવા પર ભાર મૂકવાની સાથે સુસંગત છે. આઈઆઈટી મદ્રાસ અને બીએચયુ એ આ કાર્યક્રમ માટેની બે અમલીકરણ એજન્સીઓ છે. YP/GP/JD (

pib-287712

c739d8b49c001798ead281b0f82e4102a286f4b92cc31713f595a0145c77dff6

guj

પ્રધાનમંત્રીનું કાર્યાલય પ્રધાનમંત્રી કૃષિ કર્મણ એવોર્ડનું વિતરણ કરશે પ્રધાનમંત્રી પી.એમ. કિસાન યોજના હેઠળ રૂ. 2000 ના ત્રીજા હપ્તાને 6 કરોડ લાભાર્થીઓને અર્પણ કરશે. પ્રધાનમંત્રી શ્રી નરેન્દ્ર મોદી ગુરુવારે, તા .૨.૧.૨૦૨૦ ના રોજ તુમકુર કર્ણાટક રાજયની જાહેરસભામાં કૃષિ કર્મણ પુરસ્કારો અને પ્રશંસા પુરસ્કારોનું વિતરણ કરશે. તેઓ પ્રગતિશીલ ખેડુતોને કૃષિ પ્રધાનના કૃષિ કર્મણ પુરસ્કારો પણ આપશે. આ કાર્યક્રમમાં ડિસેમ્બર 2019 થી માર્ચ 2020 ના સમયગાળા માટે રૂ. 2000 ના પીએમ કિસાન ના ત્રીજા હપ્તા આપવાની શરૂઆત કરશે. આનાથી આશરે 6 કરોડ લાભાર્થીઓને લાભ થશે. પ્રધાનમંત્રી 8 રાજ્યો / કેન્દ્રશાસિત કેન્દ્રોના પીએમ કિસાન હેઠળ લાભાર્થીઓને પ્રમાણપત્રો પણ સોંપશે. આ જ કાર્યક્રમમાં પ્રધાનમંત્રી તમિલનાડુના ખેડૂતોની પસંદગી માટે ડીપ સી ફિશિંગ વેસેલ્સ અને ફિશિંગ વેસેલ ટ્રાન્સપોન્ડર્સ ચાવી પણ અર્પણ કરશે. તેઓ કર્ણાટકના ખેડુતોની પસંદગી માટે કિસાન ક્રેડિટ કાર્ડ્સ નું વિતરણ પણ કરશે. પ્રધાનમંત્રી એક પ્રદર્શનની મુલાકાત લેશે, અને સભાને સંબોધન કરશે NP/GP/DS (Visitor Counter : 184

pib-108498

869fcaa3658f9fd39bddad254373d915f3d0db8ff994b8e2ff209f92b0cde161

guj

PIB Headquarters કોવિડ-19 વિશે PIBનું દૈનિક બુલેટીન કોવિડ-19 વિશે PIBનું દૈનિક બુલેટીન Date: 15.07.2020 Press Information Bureau Ministry of Information and Broadcasting Government of India કોવિડ-19 અંગે આરોગ્ય અને પરિવાર કલ્યાણ મંત્રાલયમાંથી અપડેટ્સ: છેલ્લા 24 કલાકમાં 20,000થી વધુ દર્દી સાજા થયા, સાજા થવાનો દર વધીને 63.24% થયો; સાજા થયેલાની સંખ્યા 6 લાખની નજીક; કોવિડ-19ના વાસ્તવિક કેસ ભારણમાં માત્ર 3,19,840 સક્રિય કેસ છેલ્લા 24 કલાકમાં કોવિડ-19માંથી દર્દીઓ સાજા થવાની સંખ્યામાં ઝડપી વધારો જોવા મળ્યો છે અને કુલ 20,572 દર્દીઓ સાજા થઇ ગયા છે. આથી, દેશમાં આજદિન સુધીમાં કોવિડ-19માંથી સાજા થયેલા કુલ દર્દીઓની સંખ્યા વધીને 5,92,031 થઇ ગઇ છે. દેશમાં આજે દર્દીઓ સાજા થવાનો દર 63.24% નોંધાયો હતો. કોવિડ-19માંથી દર્દીઓ સાજા થવાની સંખ્યામાં એકધારી વૃદ્ધિ એ સઘન પરીક્ષણ, સમયસર નિદાન અને કોવિડના દર્દીઓના વ્યવસ્થાપન માટે હોમ આઇસોલેશન અથવા હોસ્પિટલમાં તબીબી દેખરેખ હેઠળ સંભાળના કારણે જોવા મળી છે. હાલમાં દેશમાં કોવિડ-19ના વાસ્તવિક કેસનું ભારણ 3,19,840 સક્રિય કેસ છે. આ તમામ કેસોને તબીબી દેખરેખ હેઠળ રાખવામાં આવ્યા છે. હોમ આઇસોલેશન માટેના માપદંડો અને ધોરણોનું પાલન કરાવવામાં આવે છે અને સાથે-સાથે પલ્સ ઓક્સીમીટરના કારણે પણ લક્ષણો ના ધરાવતા અથવા અંત્યત હળવા લક્ષણો ધરાવતા દર્દીઓને હોસ્પિટલ ઇન્ફ્રાસ્ટ્રક્ચર પર વધુ દબાણ લાવ્યા વગર ઓળખી કાઢવામાં મદદ મળી રહી છે. હાલમાં સક્રિય કેસો અને સાજા થઇ ગયેલા કેસોની સંખ્યાનો તફાવત સતત વધી રહ્યો છે. આજે સક્રિય કેસોની સરખામણીએ સાજા થયેલા કેસોની સંખ્યા 2,72,191 વધારે નોંધાઇ હતી. સાજા થયેલા દર્દીઓની સંખ્યા સક્રિય કેસોની સંખ્યા કરતાં 1.85 ગણી વધારે છે. વધુ વિગતો માટે: https://pib.gov.in/PressReleseDetail.aspx?PRID=1638799 WHOએ પ્રત્યેક 10 લાખની વસ્તીમાં દરરોજ સરેરાશ 140 પરીક્ષણની સલાહ આપી, ભારતમાં 22 રાજ્યો/ કેન્દ્ર શાસિત પ્રદેશોમાં પહેલાંથી જ પ્રત્યેક દસ લાખની વસ્તીમાં દરરોજ સરેરાશ 140થી વધુ પરીક્ષણ થાય છે; પ્રત્યેક દસ લાખની વસ્તીએ થયેલા સરેરાશ પરીક્ષણની સંખ્યા 8994 કરતાં વધુ WHO દ્વારા "કોવિડ-19ના સંદર્ભમાં જાહેર આરોગ્ય અને સામાજિક માપદંડોનું સમાયોજન કરવા માટે જાહેર આરોગ્ય માપદંડ” નામથી બહાર પાડવામાં આવેલી માર્ગદર્શિકામાં સલાહ આપવામાં આવી છે કે, શંકાસ્પદ કેસોનું વ્યાપક સર્વેલન્સ થવું જોઇએ. વ્યાપક સર્વેલન્સ અને શંકાસ્પદ કેસોના પરીક્ષણનું વર્ણન કરતા, WHOએ સલાહ આપી છે કે, પ્રત્યેક દસ લાખની વસ્તીએ દરરોજ સરેરાશ 140 લોકોનું પરીક્ષણ થવું જોઇએ. કેન્દ્ર અને રાજ્યો/ કેન્દ્ર શાસિત પ્રદેશો દ્વારા હાથ ધરવામાં આવેલા વિવિધ સંકલિત પ્રયાસોના કારણે, હાલમાં ભારતમાં 22 રાજ્યો/ કેન્દ્ર શાસિત પ્રદેશો એવા છે જ્યાં પહેલાંથી જ પ્રત્યેક દસ લાખની વસ્તીએ દરરોજ સરેરાશ 140થી વધુ પરીક્ષણ કરવામાં આવે છે. હાલમાં દેશમાં સરકારી ક્ષેત્રની 865 લેબોરેટરી અને ખાનગી ક્ષેત્રની 358 લેબોરેટરી સાથે કુલ 1223 લેબોરેટરીનું નેટવર્ક કોવિડ-19ના પરીક્ષણ માટે ઉપલબ્ધ છે. છેલ્લા 24 કલાકમાં દેશમાં 3,20,161 સેમ્પલનું કોવિડ-19 માટે પરીક્ષણ કરવામાં આવ્યું છે. આ સાથે દેશમાં અત્યાર સુધીમાં થયેલા કુલ પરીક્ષણની સંખ્યા 1,24,12,664 છે. ભારતમાં પ્રત્યેક દસ લાખની વસ્તીએ સરેરાશ પરીક્ષણનો આંકડો એકધારો વધી રહ્યો છે અને આ સંખ્યા વધીને 8994.7 થઇ ગઇ છે. 14 જુલાઇ 2020ના રોજ, માત્ર એક જ દિવસમાં 3.2 લાખથી વધુ સેમ્પલનું પરીક્ષણ કરવામાં આવ્યું હતું. વધુ વિગતો માટે: https://www.pib.gov.in/PressReleseDetail.aspx?PRID=1638696 કેન્દ્રીય માનવ સંસાધન અને વિકાસ મંત્રી શ્રી રમેશ પોખરિયાલ 'નિશંકે’ દિલ્હીના IIT દ્વારા તૈયાર કરવામાં આવેલી વિશ્વની સૌથી સસ્તી RT-PCR આધારિત કોવિડ-19 નિદાન કિટ કોરોશ્યોરનું લોન્ચિંગ કર્યું કેન્દ્રીય માનવ સંસાધન અને વિકાસ મંત્રી શ્રી રમેશ પોખરિયાલ 'નિશંકે’ નવી દિલ્હી ખાતે આજે વિશ્વની સૌથી સસ્તી RT-PCR આધારિત કોવિડ-19 નિદાન કિટનું ઇ-લોન્ચિંગ કર્યું છે જે દિલ્હીના IIT દ્વારા તૈયાર કરવામાં આવી છે અને ICMR તેમજ DCGI દ્વારા તેને માન્યતા આપવામાં આવી છે. શ્રી પોખરિયાલે જણાવ્યું હતું કે, કોરોશ્યોર નામની કોવિડ-19ના નિદાનની કિટ નવી દિલ્હી સ્થિત ઇન્ડિયન ઇન્સ્ટિટ્યુટ ઓફ ટેકનોલોજી દ્વારા તૈયાર કરવામાં આવી છે જે પ્રધાનમંત્રી શ્રી નરેન્દ્ર મોદીની આત્મનિર્ભર ભારતના નિર્માણની દૂરંદેશીની દિશામાં એક પગલું છે. તેમણે જણાવ્યું હતું કે, દેશને અત્યારે સસ્તી અને ભરોસાપાત્ર કિટની જરૂર છે જે આ મહામારીને નિયંત્રણમાં લાવવા માટે મદદરૂપ થઇ શકે. કોરોશ્યોર કિટ સ્વદેશી ઉત્પાદન છે અને અન્ય કિટ્સની સરખામણીએ તે સસ્તી પણ છે. વધુ વિગતો માટે: https://www.pib.gov.in/PressReleseDetail.aspx?PRID=1638780 વિશ્વ યુવા કૌશલ્ય દિન પ્રસંગે પ્રધાનમંત્રીનો યુવાનોને કૌશલ્ય હાંસલ કરવા, નવેસરથી કૌશલ્ય પ્રાપ્ત કરવા અને કોશલ્યમાં સુધારો કરવા અનુરોધ આજે વિશ્વ યુવા કૌશલ્ય દિન અને સ્કીલ ઈન્ડીયા મિશનની પાંચમી વર્ષગાંઠ પ્રસંગે યોજાયેલી ડિજિટલ સ્કીલ કોન્ક્લેવને સંબોધન કરતા એક સંદેશમાં પ્રધાનમંત્રીએ ઝડપથી બદલાતા જતા બિઝનેસના વાતાવરણની વચ્ચે અને બદલાતી જતી બજારની પરિસ્થિતમાં યુવાનોને કોશલ્ય હાંસલ કરવા, નવેસરથી કૌશલ્ય પ્રાપ્ત કરવા અને કોશલ્યમાં સુધારો કરવા અનુરોધ કર્યો છે. તેમણે આ પ્રસંગે દેશના યુવાનોને અભિનંદન આપ્યા હતા અને જણાવ્યુ હતું કે, દરેક સમયે નવુ કૌશલ્ય હાંસલ કરવાની ક્ષમતા ધરાવતા યુવાનોને કારણે આ વિશ્વ યુવાનોનુ છે. તેમણે કહ્યું કે, પાંચ વર્ષ પહેલાં આજના જ દિવસે રજૂ કરવામાં આવેલા સ્કીલ ઈન્ડીયા મિશનને કારણે કૌશલ્ય હાંસલ કરવા, નવેસરથી કૌશલ્ય પ્રાપ્ત કરવા અને કૌશલ્યમાં સુધારો કરવાની અપાર તકો પેદા થઈ છે અને સ્થાનિક સ્તરે તેમજ વિશ્વમાં નોકરીઓ હાંસલ કરવાની તકોમાં વધારો થયો છે. તાજેતરમાં કુશળ કામદારોના કૌશલ્યની માપણી માટે રજૂ કરવામાં આવેલા પોર્ટલનો ઉલ્લેખ કરીને પ્રધાનમંત્રીએ જણાવ્યું હતું કે, તેનાથી વતનમાં પાછા ફરેલા પ્રવાસી શ્રમિકો સહિતના કામદારોને આસાનીથી નોકરી મેળવવામાં સહાય થશે અને માલિકો માઉસ પર ક્લિક કરતાંની સાથે જ કુશળ કામદારોનો સંપર્ક કરી શકશે. તેમણે ભારપૂર્વક જણાવ્યુ હતું કે, પ્રવાસી શ્રમિકોના કૌશલ્યનો ઉપયોગ કરવાથી સ્થાનિક અર્થતંત્રને ફાયદો થશે. વધુ વિગતો માટે: https://pib.gov.in/PressReleseDetail.aspx?PRID=1638715 વિશ્વ યુવા કૌશલ્ય દિન પ્રસંગે પ્રધાનમંત્રીના સંબોધનનો મૂળપાઠ વધુ વિગતો માટે: https://pib.gov.in/PressReleseDetail.aspx?PRID=1638746 15મી ભારત- ઇયુ સમિટ: પ્રધાનમંત્રી શ્રી નરેન્દ્ર મોદી દ્વારા પ્રારંભિક સંબોધન આલ્કોહોલ આધારિત હેન્ડ સેનિટાઇઝર પર GST મુદ્દે સ્પષ્ટતા આલ્કોહોલ આધારિત હેન્ડ સેનિટાઇઝર પર GST દર લાગુ કરવા અંગે મીડિયાને કેટલાક વર્ગોમાં મુદ્દા ચર્ચાઇ રહ્યા હોવાનું સામે આવ્યું છે. આ બાબતે જણાવવામાં આવ્યું છે કે, આલ્હોકાલ આધારિત હેન્ડ સેનિટાઇઝર પર 18%ના દરે GST લાગુ થવા પાત્ર છે. સેનિટાઇઝર્સ એ સાબુ, એન્ટિ-બેક્ટેરિયલ પ્રવાહીઓ, ડેટોલ વગેરે જેવા જંતુનાશકો સમાન છે અને તે બધા પર GST કર પ્રણાલી અનુસાર 18%નો દર લાગુ પડે છે. વિવિધ ચીજો પર લાગુ કરવામાં આવતા GST દરનો નિર્ણય GST કાઉન્સિલ દ્વારા લેવામાં આવે છે જ્યાં કેન્દ્ર સરકાર અને તમામ રાજ્યોની સરકારો સાથે મળીને વિચારવિમર્શ કર્યા પછી નિર્ણયો લે છે. વધુ વિગતો માટે: https://www.pib.gov.in/PressReleseDetail.aspx?PRID=1638769 અટલ ઇનોવેશને કોવિડ-19 ઉકેલો સાથેના સ્ટાર્ટઅપને સહકાર આપવા માટે મંત્રાલયો અને ભાગીદારો સાથે જોડાણ કર્યું વૈશ્વિક અર્થતંત્ર પર કોવિડ-19 મહામારી અને આર્થિક મંદીના કારણે ભારે ફટકો પડી રહ્યો છે તેવા સંજોગોમાં, નીતિ આયોગનું મુખ્ય એવું અટલ ઇનોવેશન મિશન સમગ્ર દેશમાં લોકોમાં ઉદ્યોગ સાહસિકતાનો જુસ્સો જળવાઇ રહે તે માટે, કોવિડ-19 માટે નવીનતમ ઉકેલો સાથેના સ્ટાર્ટઅપને સહકાર આપવા માટે તેમજ કોવિડ-19 મહામારી સામે વધુ લડત આપવા માટે અન્ય મંત્રાલયો અને ભાગીદારો સાથે જોડાણ કરી રહ્યું છે. આ સંદર્ભે, AIM દ્વારા આજે કોવિડ-19 ડેમો-ડેઝ નામથી સંભવિત કોવિડ-19 નાવીન્યતાઓ સાથેના આશાસ્પદ સ્ટાર્ટઅપ્સને ઓળખી કાઢવા અને તેમને વધુ મદદ કરવા માટે તેમના ઉકેલો દેશવ્યાપી રજૂ કરવા અને તેમાં ઉન્નતિ લાવવા માટેની પહેલની શ્રેણી અંગે ગઇકાલે સંકલન અને પ્રારંભ કરવામાં આવ્યો હતો. આ પહેલની શરૂઆત બાયોટેકનોલોજી ઉદ્યોગ સંશોધન સહાય પરિષદ , બાયોટેકનોલોજી વિભાગ , વિજ્ઞાન અને ટેકનોલોજી વિભાગ , સ્ટાર્ટઅપ ઇન્ડિયા, AGNIi અને અન્ય મંત્રાલયો સહિત સરકારી સંગઠનોની ભાગીદારીમાં શરૂ કરવામાં આવ્યું છે. સંભાળ, નિવારાત્મક અને સહાયક ઉકેલો સહિત વિવિધ શ્રેણીઓમાં જોડાયેલા 1,000થી વધુ કોવિડ-19 સંબંધિત સ્ટાર્ટઅપને મૂલ્યાંકનના બે રાઉન્ડમાં સાથે રાખવામાં આવ્યા હતા અને તેમાંથી 70 સ્ટાર્ટઅપને કોવિડ-19 ડેમો-ડે માટે અલગ તારવવામાં આવ્યા છે. આ સ્ટાર્ટઅપને ભંડોળ, ઉત્પાદન ક્ષમતાઓ માટે ઍક્સેસ, પૂરવઠા સાંકળ અને લોજિસ્ટિક્સ તેમજ યોગ્ય વેન્ડર તેમજ માર્ગદર્શકોને ફંડિગ માટે જરૂરી સહકાર આપવામાં આવશે. વધુ વિગતો માટે: https://pib.gov.in/PressReleasePage.aspx?PRID=1638572 શ્રી પીયૂષ ગોયલે પુનરોચ્ચાર કર્યો કે, ભારત –અમેરિકા દ્વિપક્ષીય જોડાણમાં અસામાન્ય વેગ આવ્યો છે, વૈશ્વિક સ્થિરતા, સુરક્ષા અને આર્થિક સમૃદ્ધિના પ્રબળ સહિયારા હિતોના કારણે સંબંધોમાં ઘનિષ્ઠતા આવી છે ભારત- અમેરિકા CEO મંચનું 14 જુલાઇ 2020ના રોજ ટેલિફોનિક કોન્ફરન્સ દ્વારા આયોજન કરવામાં આવ્યું હતું. આ બેઠકની અધ્યક્ષતા ભારતના વાણિજ્ય અને ઉદ્યોગ તેમજ રેલવે મંત્રી શ્રી પીયૂષ ગોયલ અને અમેરિકા તરફથી અમેરિકાના વાણિજ્ય સચિવ શ્રી વિલ્બર રોસે સંયુક્ત રીતે સંભાળી હતી. સચિવ રોસે ખાસ કરીને કોવિડ-19 મહામારીના કારણે ઉભા થયેલા પડકારજનક સમય કે જેના કારણે બંને દેશોને ફાર્માસ્યુટિકલ, તબીબી ઉપકરણો અને સંબંધિત પૂરવઠા સાંકળોના ક્ષેત્રે વધુ નજીક આવવાની તક મળી છે, તે સહિત હંમેશા બંને દેશો વચ્ચે દ્વિપક્ષીય સંબંધો વધુ મજબૂત કરવાની દિશામાં ભાગ લેવા અને પહેલ શરૂ કરવા બદલ સહ-અધ્યક્ષ મંત્રીશ્રી ગોયલ અને CEO મંચના સભ્યોનો આભાર વ્યક્ત કર્યો હતો. શ્રી પીયૂષ ગોયલે પુનરોચ્ચાર કર્યો કે, ભારત –અમેરિકા દ્વિપક્ષીય જોડાણમાં અસામાન્ય વેગ આવ્યો છે, વૈશ્વિક સ્થિરતા, સુરક્ષા અને આર્થિક સમૃદ્ધિના પ્રબળ સહિયારા હિતોના કારણે સંબંધોમાં ઘનિષ્ઠતા આવી છે. તેમણે બંને દેશોમાં અર્થતંત્રમાં નાના વ્યવસાયોના મહત્વ પર વિશેષ ભાર મૂક્યો હતો અને આ ક્ષેત્રમાં રોજગારી તેમજ કૌશલ્ય વધારવાની જરૂરિયાત હોવાનું પણ કહ્યું હતું. તેમણે મંચને અનુરોધ કર્યો હતો કે, કોવિડ પછીની દુનિયામાં ભાવિ માર્ગ તૈયાર કરવામાં સૌ નેતૃત્વ સંભાળે. વધુ વિગતો માટે: https://www.pib.gov.in/PressReleseDetail.aspx?PRID=1638702 CBSEએ ધોરણ Xનું પરિણામ જાહેર કહ્યું; સૌથી વધુ પાસની ટકાવારી સાથે ત્રિવેન્દ્રમ પ્રદેશ સૌથી ટોચે રહ્યો કેન્દ્રીય માધ્યમિક શિક્ષણ બોર્ડ દ્વારા આજે ધોરણ Xના પરિણામો જાહેર કરવામાં આવ્યા હતા. તમામ પ્રદેશોમાં ત્રિવેન્દ્રમનું પરિણામ 99.28% પાસ ટકાવારી સાથે સૌથી ટોચે રહ્યું હતું જ્યારે 98.95% સાથે ચેન્નઇ બીજા ક્રમે આવ્યું છે અને 98.23% સાથે બેંગલોર ત્રીજા ક્રમે આવ્યું છે. કુલ 18,73,015 વિદ્યાર્થીઓ આ વર્ષે પરીક્ષામાં બેઠા હતા જેમાંથી 17,13,121 વિદ્યાર્થીઓ પાસ થયા છે. એકંદરે પાસ થનારા વિદ્યાર્થીઓની કુલ સંખ્યા 91.46% ટકા છે. વધુ વિગતો માટે: https://www.pib.gov.in/PressReleseDetail.aspx?PRID=1638740 કેન્દ્રીય ગ્રામીણ વિકાસઅને પંચાયતી રાજ મંત્રી શ્રી નરેન્દ્રસિંહ તોમરે ગરીબ કલ્યાણ રોજગાર અભિયાનમાં થયેલી પ્રગતીની સમીક્ષા માટે છ રાજ્યોના પ્રતિનિધીઓ સાથે વીડિયો કોન્ફરન્સથી બેઠક યોજી કેન્દ્રીય ગ્રામીણ વિકાસ અને પંચાયતી રાજ મંત્રી શ્રી નરેન્દ્રસિંહ તોમરે ગઇકાલે ગરીબ કલ્યાણ રોજગાર અભિયાનની પ્રગતીની સમીક્ષા કરવા માટે છ રાજ્યોના ગ્રામીણ વિકાસ મંત્રીઓ અને અન્ય વરિષ્ઠ અધિકારીઓ સાથે વીડિયો કોન્ફરન્સના માધ્યમથી બેઠક યોજી હતી. 20 જૂન 2020ના રોજ શરૂ કરવામાં આવેલા આ અભિયાનમાં છ રાજ્યો – બિહાર, ઉત્તરપ્રદેશ, ઝારખંડ, મધ્યપ્રદેશ, ઓડિશા અને રાજસ્થાનના 116 જિલ્લા આવરી લેવામાં આવી છે. આ અભિયાન 125 દિવસ સુધી ચાલશે જેમાં 11 અલગ અલગ મંત્રાલય અંતર્ગત આવતા 25 કાર્યોને ઓળખી કાઢવામાં આવ્યા છે તેને પૂર્ણ કરવામાં આવશે. કેન્દ્રીય મંત્રીએ જણાવ્યું હતું કે, વિસ્થાપિત શ્રમિકોને તેમના વતનમાં જ રોજગારી મળી રહે તે દેશમાં સરકારના આ પ્રયાસો છે. આ અભિયાન માત્ર વિસ્થાપિત શ્રમિકોને જ નહીં પરંતુ અસરગ્રસ્ત ગ્રામીણ લોકોને પણ રોજગારી પૂરી પાડે છે અને તેના કારણે અર્થતંત્ર વધુ મજબૂત થઇ રહ્યું છે તેમજ આ અભિયાનથી ગ્રામીણ ઇન્ફ્રાસ્ટ્રક્ચર વધુ સંતૃપ્ત થશે અને લોકો માટે આજીવિકાનું સર્જન થશે. તેમણે ખાસ કરીને મહત્તમ ઇન્ફ્રાસ્ટ્રક્ચરના નિર્માણ પર અને આ કવાયતને વધુ વેગ આપવા પર ભાર મૂક્યો હતો. વધુ વિગતો માટે: https://www.pib.gov.in/PressReleseDetail.aspx?PRID=1638602 શ્રી રિજિજુએ NYKS, NSS સ્વયંસેવકો દ્વારા આત્મનિર્ભર ભારત અંગે રાજ્યોમાં લોકજાગૃતિ ફેલાવવા માટે આહ્વાન કર્યું યુવા બાબતો અને રમતગમત મંત્રી શ્રી કિરણ રિજિજુએ 18 રાજ્યો અને કેન્દ્ર શાસિત પ્રદેશોના યુવા બાબતો અને રમતગમત વિભાગોના વરિષ્ઠ અધિકારીઓ સાથે ગઇકાલે વીડિયો કોન્ફરન્સિંગના માધ્યમથી બેઠક યોજી હતી. તમામ રાજ્યો અને કેન્દ્ર શાસિત પ્રદેશો સાથે બે દિવસ કોન્ફરન્સના પ્રથમ ભાગ તરીકે આ બેઠક યોજાઇ હતી જેમાં કોવિડ-19 પછી રમતો માટેની ભાવિ સ્થિતિની રૂપરેખા જણાવવામાં આવશે તેમજ નહેરુ યુવા કેન્દ્ર સંસ્થાન તેમજ રાષ્ટ્રીય સેવા યોજના ના સ્વયંસેવકોને રાજ્ય સ્તરે વિવિધ યોજનાઓના પ્રચાર માટે જોડવા અંગે પણ માહિતી આપવામાં આવશે. આ બેઠકને સંબોધન કરતા શ્રી રિજિજુએ જણાવ્યું હતું કે, NYKS અને NSSના સ્વયંસેવકો કોવિડ-19 દરમિયાન નાગરિક વહીવટીતંત્રને મદદ કરીને પ્રશંસનીય કામ કર્યું છે. તેમણે જણાવ્યું હતું કે, અંદાજે 75 લાખ સ્વયંસેવકો છે અને મંત્રાલયે અનલૉક 2માં તે સંખ્યા વધારીને એક કરોડ કરવાનો નિર્ણય લીધો છે. મંત્રીશ્રીએ વધુમાં કહ્યું હતું કે, પ્રધાનમંત્રીએ પહેલાંથી જ આત્મનિર્ભર ભારત અભિયાનની જાહેરાત કરી છે. હવે દેશમાં બધુ તબક્કાવાર ખુલી રહ્યું છે જેથી આપણા સ્વયંસેવકો સમાજના તમામ વર્ગો જેમ કે, ખેડૂતો, નાના વ્યવસાય માલિકો અને અન્ય લોકોમાં આત્મનિર્ભર થવા માટેના સીધા લાભો અંગે લોકજાગૃતિ ફેલાવવાનું કામ કરશે. વધુ વિગતો માટે: https://www.pib.gov.in/PressReleseDetail.aspx?PRID=1638566 PIB ફિલ્ડ ઓફિસના ઇનપુટ્સ - ચંદીગઢ: કેન્દ્ર શાસિત પ્રદેશ ચંદીગઢના પ્રશાસકે શ્રમ સચિવને નિર્દેશો આપ્યા હતા કે, કોવિડની સારવાર લીધી હોય તેવી કોઇપણ વ્યક્તિને ખાનગી અથવા સરકારી ક્ષેત્રમાં નોકરીએ પાછા રાખવાનો ઇનકાર ના કરવામાં તે સુનિશ્ચિત થવું જોઇએ. તેમણે જણાવ્યું હતું કે, આવા લોકો સલામત છે કારણ કે, તેમને ફરી કોરોના વાયરસનો ચેપ લાગવાની શક્યતા ઓછી છે. - પંજાબ: જેઓ 72 કલાક કરતાં ઓછા સમય માટે પંજાબમાં આવી રહ્યા છે તેમને હવે ફરજિયાત હોમ ક્વૉરેન્ટાઇનના નિયમમાંથી મુક્તિ આપવામાં આવી છે અને તેમણે સરહદે ચેક પોસ્ટ પર એક ઔપચારિક બાંયધરી આપવાની રહેશે. જેઓ પરીક્ષા આપવા માટે આવવા માંગે છે તેવા વિદ્યાર્થીઓ અને વ્યાવસાયિક હેતુથી પંજાબમાં મુસાફરી કરવા માંગે છે કે જેમને રાજ્યમાં 72 કલાક કરતાં ઓછુ રોકાવાનું હોય તેવા લોકોને સુવિધા પૂરી પાડવાના આશય સાથે આ છુટછાટ આપવાનો નિર્ણય લેવામાં આવ્યો છે. આ સમય દરમિયાન, તેમણે પોતાના આરોગ્યની એકધારી દેખરેખ રાખવાની રહેશે અને અન્ય લોકોથી સામાજિક અંતર જાળવવું પડશે તેમજ જો તેમને કોવિડ-19 સંબંધિત કોઇપણ પ્રકારના લક્ષણો હોવાની આશંકા જાય તો તેમને ફાળવેલી સર્વેલન્સ ટીમ સાથે વાતચીત કરવી પડશે અને તાત્કાલિક 104 પર કૉલ કરીને જાણ કરવાની રહેશે. - હરિયાણા: રાજ્યના મુખ્યમંત્રીએ જણાવ્યું હતું કે, રાજ્ય સરકારે કોવિડ-19 પડકારને એક તક તરીકે લીધો છે અને આ સમયગાળા દરમિયાન વિવિધ ઔદ્યોગિક અને આર્થિક સુધારા લાવવામાં આવ્યા છે જેના પરિણામે 60 મોટી કંપનીઓએ હરિયાણામાં રોકાણ કરવા માટે રસ દાખવ્યો છે. આ ઉપરાંત, રાજ્ય સરકારે કોરોના પછીના સમયગાળામાં રાજ્યના અર્થતંત્રને ફરી બેઠુ કરવા માટે ભાવિ રૂપરેખા તૈયાર કરી દીધી છે જે અંતર્ગત અલગ અલગ ક્ષેત્રની અગ્રણી હસ્તીઓ સાથે સંખ્યાબંધ સમૂહોની રચના કરવામાં આવી છે. - હિમાચલ પ્રદેશ: આરોગ્ય વિભાગના વરિષ્ઠ અધિકારીઓ સાથે રાજ્યમાં પરિસ્થિતિની સમીક્ષા બેઠક દરમિયાન મુખ્યમંત્રીએ જણાવ્યું હતું કે, રાજ્ય સરકાર કોવિડ-19ના નિરાકરણ અને નિયંત્રણ માટે અસરકારક પગલાં લઇ રહી છે. તેમણે ઉમેર્યું હતું કે, હવે રાજ્યમાં અનલૉકની પ્રક્રિયા પછી વ્યાપાર અને આર્થિક પ્રવૃત્તિઓ તબક્કાવાર શરૂ થઇ રહી છે. અન્ય રાજ્યોમાંથી ઔદ્યોગિક શ્રમિકો પણ પાછા આવવા લાગ્યા છે. જોકે, અન્ય રાજ્યોમાંથી આવી રહેલા લોકોના કારણે કોવિડ-19ના પોઝિટીવ કેસોની સંખ્યામાં થઇ રહેલી વૃદ્ધિને ધ્યાનમાં રાખતા રાજ્ય સરકારે એવો નિર્ણય લીધો છે કે, રાજ્યમાં આવી રહેલા ઔદ્યોગિક શ્રમિકોને સંસ્થાકીય ક્વૉરેન્ટાઇન અથવા હોમ ક્વૉરેન્ટાઇનમાં રાખવામાં આવશે. કોન્ટ્રાક્ટર અને ઔદ્યોગિક સંસ્થાઓએ તેમની સંપૂર્ણ જવાબદારી ઉપાડવાની રહેશે. તેમને કોવિડ-19નો નેગેટીવ રિપોર્ટ આવ્યા પછી જ કામ પર જવાની મંજૂરી આપવામાં આવશે. - મહારાષ્ટ્ર: રાજ્યમાં છેલ્લા 24 કલાકમાં કોરોના વાયરસથી ચેપગ્રસ્ત વધુ 6,741 કેસ પોઝિટીવ નોંધાયા હોવાથી રાજ્યમાં અત્યાર સુધીમાં નોંધાયેલા કુલ કેસની સંખ્યા વધીને 2,67,655 થઇ ગઇ છે. આમાંથી 1.49 લાખ દર્દીઓ અત્યાર સુધીમાં સાજા થઇ ગયા છે જ્યારે રાજ્યમાં સક્રિય કેસની સંખ્યા 1,07,963 છે. મુંબઇમાં મંગળવારે નવા 969 કેસ પોઝિટીવ નોંધાયા છે જ્યારે 1011 સાજા થઇ ગયા છે અને 70 દર્દીઓ મૃત્યુ પામ્યા હતા. આ સાથે મુંબઇમાં કોવિડ-19ના કુસ કેસની સંખ્યા 94,863 પર પહોંચી ગઇ છે; જ્યારે કુલ સાજા થયેલા કેસની સંખ્યા 66,633 થઇ ગઇ છે જ્યારે અત્યાર સુધીમાં અહીં કુલ 5402 દર્દીઓ કોરોનાના ચેપથી મૃત્યુ પામ્યા છે. હાલમાં મુંબઇમાં સક્રિય કેસની સંખ્યા 22,828 છે. મુંબઇમાં કોવિડ-19ના કેસ બમણા થવાનો દર ઘટીને 52 દિવસ થઇ ગયો છે. - ગુજરાત: ગુજરાતમાં કોવિડ-19ના નવા 951 કેસ પોઝિટીવ હોવાનું નિદાન થયું છે જેથી રાજ્યમાં અત્યાર સુધીમાં નોંધાયેલા કુસ કેસની સંખ્યા 43,723 થઇ ગઇ છે. મંગળવારે 14 દર્દીઓના કોરોનાના કારણે મૃત્યુ થયા હોવાથી રાજ્યમાં કોવિડ-19ના કારણે કુલ મૃત્યુઆંક વધીને 2071 થયો છે. સુરત જિલ્લામાં કોવિડ-19ના સૌથી વધુ 291 નવા કેસ નોંધાયા હતા જ્યારે તે પછી અમદાવાદમાં 154 કેસ નોંધાયા છે. કોવિડ-19ના પોઝિટીવ કેસની સંખ્યામાં થઇ રહેલી વૃદ્ધિને ધ્યાનમાં રાખતા, ટેક્સટાઇલ અને હીરાના હબ ગણાતા સુરતમાં સંખ્યાબંધ દુકાનો, બજારો અને ઔદ્યોગિક એકમોએ સ્વેચ્છાએ તેમના વેપાર-ધંધા બંધ રાખવાનો અથવા કામકાજના કલાકો ઓછા કરવાનો નિર્ણય લીધો છે. 35,000થી વધુ દુકાનો ધરાવતા અંદાજે 25 ટેક્સટાઇલ બજારોએ જાહેરાત કરી હતી કે તેઓ 20 જુલાઇ સુધી દુકાનો બંધ રાખશે. - રાજસ્થાનઃ આજે સવારે કોવિડ-19ના વધુ 235 નવા પોઝિટીવ કેસો સામે આવતાં રાજ્યમાં કુલ કેસોની સંખ્યા વધીને 25,806 પર પહોંચી ગઇ છે. કુલ સાજા થયેલા દર્દીઓની સંખ્યા વધીને 19,199 થઇ ગઇ છે, જ્યારે અત્યારે માત્ર 6,080 કેસો સક્રિય છે. રાજસ્થાનમાં અત્યાર સુધી 527 લોકોના મૃત્યુ નીપજ્યાં છે. - મધ્યપ્રદેશઃ મંગળવારે રાજ્યમાં એક જ દિવસમાં સૌથી વધારે 798 નવા પોઝિટીવ કેસો નોંધાયા હતા. આ સાથે જ કોવિડ-19ના કુલ કેસોની સંખ્યા વધીને 19,005 પર પહોંચી ગઇ છે. મધ્યપ્રદેશમાં એક તરફ જ્યારે 4,757 સક્રિય કેસો છે, જ્યારે કુલ સાજા થયેલા દર્દીઓની સંખ્યા 13,575 છે અને 673 લોકો મૃત્યુ પામ્યા છે. ગ્વાલિયરમાંથી મહત્તમ 190 કેસો નોંધાયા છે, જ્યારે ત્યારપછી ભોપાલમાં 103 કેસો અને મોરેનામાં 98 નવા કેસો નોંધાયા છે. - છત્તીસગઢઃ રાજ્યમાં 105 નવા પોઝિટીવ દર્દીઓ નોંધાતા રાજ્યમાં કોવિડ-19નો કુલ આંકડો 4,379 પર પહોંચી ગયો છે. વધુમાં અત્યારે સક્રિય દર્દીઓની સંખ્યા પણ 1,084 છે. - ગોવાઃ મંગળવારે 170 નવા દર્દીઓના ટેસ્ટ પોઝિટીવ આવ્યાં છે જેના કારણે રાજ્યમાં કુલ કેસોની સંખ્યા વધીને 2,753 થઇ ગઇ છે. સાજા થયેલા દર્દીઓની સંખ્યા 1,607 છે અને કોવિડના કારણે 19 વ્યક્તિઓ મૃત્યુ પામ્યાં છે. બુધવારે મુખ્યમંત્રી પ્રમોદ સાવંતે જણાવ્યું હતું કે કોવિડ-19ના વધી રહેલા કેસોને ધ્યાનમાં રાખતાં શુક્રવારથી ગોવામાં કડક જોગવાઇઓ સાથે ત્રણ દિવસનું લૉકડાઉન લાગુ કરવામાં આવશે. ઉપરાંત વધી રહેલા કેસોને ધ્યાનમાં રાખતા 10 ઑગસ્ટ સુધી રાત્રે 8થી સવારે 6 વાગ્યાં સુધી સમગ્ર ગોવામાં 'જનતા કર્ફ્યૂ' પાળવામાં આવશે. આ દરમિયાન માત્ર તબીબી સેવાઓને જ પરવાનગી અપાશે. - અરૂણાચલ પ્રદેશઃ અરૂણાચલ પ્રદેશમાં નામસાઇ જિલ્લા પ્રશાસને કોવિડ-19નો ફેલાવો અટકાવવા માટે આજથી 23 જુલાઇ સુધી નવ દિવસના લૉકડાઉનનો અમલ કરવાનો નિર્ણય લીધો છે. અરૂણાચલ પ્રદેશના આરોગ્ય સચિવે જણાવ્યું હતું કે, ઇટાનગરમાં નવા MLA એપાર્ટમેન્ટ ખાતે પ્રસ્તાવિત ક્વૉરેન્ટાઇન કેન્દ્ર માત્ર કોવિડ-19 દર્દી માટે જ નહીં પરંતુ તમામ પ્રકારના ગંભીર દર્દીઓ માટે છે. - આસામઃ આસામના મુખ્યમંત્રીએ આજે તેઓકરાજાબારી HS સ્કૂલ ખાતે આવેલી પૂર રાહત શિબિરમાં રહેતાં લોકોની મુલાકાત લીધી હતી. આશરે 44,000 લોકો અત્યારે રાજ્યમાં વિવિધ પૂર પ્રભાવિત વિસ્તારોમાં આસામ સરકાર દ્વારા શરૂ કરવામાં આવેલી 198 રાહત શિબિરોમાં વસી રહ્યાં છે. - મણિપુરઃ મણિપુરના કાકચિંગ ખાતે પાલ્લેલ બજારમાં યુનાઇટેડ પિપલ્સ એડમિનિસ્ટ્રેટિવ કાઉન્સિલના સહયોગથી ડ્રગ્સ અને દારૂ વિરુદ્ધ કાકચિંગ જિલ્લા સમિતિ સંગઠન દ્વારા કોવિડ-19 અંગેના જાગૃતિ કાર્યક્રમનું આયોજન કરવામાં આવ્યું હતું. - મિઝોરમઃ મિઝોરમ શાળા શૈક્ષણિક બોર્ડ દ્વારા ગઇકાલે ધોરણ 12ના પરિણામો જાહેર કરવામાં આવ્યાં હતા. આ પરીક્ષામાં 78.52 ટકા વિદ્યાર્થીઓ ઉર્તિણ થયા છે. - કેરળઃ કેરળ ઉચ્ચ અદાલતે આજે 31 જુલાઇ સુધી રાજ્યમાં તમામ પ્રકારના વિરોધ પ્રદર્શનો, હડતાળો અને રેલીઓ ઉપર પ્રતિબંધ મૂકી દીધો છે. વધુમાં અદાલતે રાજ્ય સરકારને કોવિડ-19 મહામારી સંબંધિત કેન્દ્ર દ્વારા આપવામાં આવેલા નિર્દેશોનો ચુસ્તપણે અમલ કરવા પણ જણાવ્યું છે. કોઝિકોડેમાં કોવિડ કેસોની વધી રહેલી સંખ્યાને ધ્યાનમાં રાખીને આગામી નોટિસ સુધી રવિવારથી સંપૂર્ણ લૉકડાઉન અંગેનો આદેશ બહાર પડાયો છે. કોઝિકોડેમાં થુનેરીમાં 53 કોવિડ કેસો સામે આવ્યાં બાદ આજે વધુ 43 કેસો સામે આવ્યાં હતા. અહીં ત્રિપલ લૉકડાઉન પહેલેથી જ અમલી છે. બે બંદરોને પણ બંધ કરવામાં આવ્યાં છે. આજે રાજ્યમાં વધુ એક કોવિડ સંબંધિત મૃત્યુ નોંધાતા કુલ મૃત્યુઆંક વધીને 35 પર પહોંચી ગયો છે. ગઇકાલે રાજ્યમાં નવા 608 કેસો નોંધાયા હતા, જેમાંથી 396 કેસો સંપર્કના કારણે થયા હતા. અત્યારે 4,454 દર્દીઓ સારવાર હેઠળ છે અને વિવિધ જિલ્લાઓમાં 1,81,847 લોકો દેખરેખ હેઠળ છે. - તામિલનાડુઃ પુડુચેરીમાં કોવિડના કારણે વધુ ત્રણ લોકોના મૃત્યુ નીપજ્યાં છે, જ્યારે વધુ 67 કેસો સામે આવતા કુલ કેસોની સંખ્યા 1,596 પર પહોંચી ગઇ છે. તામિલનાડુ સરકારે ICMRની ચેન્નઇ સંસ્થા ખાતે BCGના અભ્યાસ માટે સંમતિ આપી છે. આરોગ્યમંત્રી સી. વિજયભાસ્કરે જણાવ્યું હતું કે, તેમને આશા છે કે સમયસર પરીક્ષણ થયેલી BCG દ્વારા વૃદ્ધોનું રસીકરણ કરવાથી કોવિડ-19ની તીવ્રતા ઘટાડવામાં, હોસ્પિટલમાં લોકોની સંખ્યા ઘટાડવામાં અને મૃત્યુદર ઘટાડવામાં મદદ મળશે. ચેન્નઇમાં કોવિડના કેસો નિયંત્રણમાં આવ્યાં છે ત્યારે તામિલનાડુના બાકીના વિસ્તારોમાં તેની સંખ્યામાં ઉછાળો જોવા મળ્યો છે. ગઇકાલે મદુરાઇમાં 450 કેસો, તિરુવલ્લુરમાં 360 કેસો અને વિરુધુનગરમાં 328 કેસો નોંધાયા છે. ગઇકાલે 4,526 નવા કેસો નોંધાયા છે અને 66 વ્યક્તિઓના મૃત્યુ નીપજ્યાં છે. ચેન્નઇમાંથી 1,078 કેસો નોંધાયા છે. અત્યાર સુધી કુલ કેસોની સંખ્યા 1,47,324 છે, જેમાંથી 47,912 કેસો સક્રિય છે. ચેન્નઇમાં સક્રિય કેસોની સંખ્યા 15,814 છે. - કર્ણાટકઃ બેંગલોર શહેરી અને બેંગલોર ગ્રામીણ જિલ્લાઓમાં સાત દિવસના લૉકડાઉનનો કડક અમલ કરવામાં આવશે. શિવામોગા જિલ્લામાં પણ આગામી આદેશ સુધી આવતી કાલથી લૉકડાઉનનો અમલ કરવામાં આવશે. રાજ્ય સરકારે ખાનગી હોસ્પિટલો માટે પથારીઓની ફાળવણી દર્શાવતી માહિતી ફરજિયાત બનાવી દીધી છે, જેના ઉલ્લંઘન બદલ કાર્યવાહી હાથ ધરવામાં આવશે. કર્ણાટક ઉચ્ચ અદાલતે લૉકડાઉન દરમિયાન ફરજ બજાવી રહેલા ખાનગી સેવકોનું કોવિડ પરીક્ષણ હાથ ધરવા માટે વિશેષ સુવિધા ધરાવે છે કે નહીં તે અંગે માહિતી પૂરી પાડવા જણાવ્યું છે. સરકાર ટૂંક જ સમયમાં ખાલી પડેલી 1,419 નર્સ, 506 લેબ ટેક્નિશિયન, 916 ફાર્માસિસ્ટ અને ડી-ગ્રૂપની જગ્યાઓ ઉપર ભરતી હાથ ધરશે. ગઇકાલે 2,496 નવા કેસો નોંધાયા હતા અને 87 લોકોના મૃત્યુ થયા હતા. જ્યારે બેંગલોર શહેરમાંથી 1,276 કેસો નોંધાયા હતા. કુલ પોઝિટીવ કેસોની સંખ્યા 44,077 છે, જેમાંથી 25,839 કેસો સક્રિય છે અને 842 લોકોના મૃત્યુ થયા છે. - આંધ્રપ્રદેશઃ તબીબી અને પેરા-મેડિકલ કર્મચારીઓ સહિત ચાળીસથી વધારે કર્મચારીઓ કોવિડ-19ના કારણે સંક્રમિત થવાથી તિરુપતિ ખાતે આવેલી SVIMS સુપર-સ્પેશિયાલિટી હોસ્પિટલની સેવાઓ બહારના દર્દીઓ માટે બંધ કરવામાં આવી છે. દૈનિક 100થી વધારે કેસો નોંધાતા હોવાથી, તિરુપતિ સત્તાવાળાઓએ 18 વિભાગોમાં સંપૂર્ણ લૉકડાઉન લાગુ કરવાનો નિર્ણય લીધો છે. નોકરીયાત વર્ગ તરફથી વ્યક્ત કરવામાં આવેલી ચિંતા બાદ, APSRTCએ રાજ્યમાં કન્ડક્ટર વગરની બસ સેવા પાછી ખેંચી છે અને કોરોના વાયરસનો ફેલાવો અટકાવવા માટે ડિજિટલ ચૂકવણીને પ્રોત્સાહન આપવાનો નિર્ણય લીધો છે. વિજયવાડામાં ગન્નવરમ હવાઇ મથકે ફરજ બજાવી રહેલા APSPના 26 કોન્સ્ટેબલનો કોવિડ ટેસ્ટ પોઝિટીવ આવ્યો છે. હાલ તેમની વિવિધ હોસ્પિટલોમાં સારવાર ચાલી રહી છે. ગઇકાલે 1,916 નવા કેસો નોંધાયા હતા, 952 લોકોને રજા આપવામાં આવી હતી. કુલ કેસોની સંખ્યા 33,019 છે, જેમાંથી 15,144 કેસો હાલમાં સક્રિય છે અને 408 લોકોના મૃત્યુ નીપજ્યાં છે. - તેલંગણાઃ જિલ્લા હોસ્પિટલ અને તેલંગણા તબીબી વિજ્ઞાન સંસ્થા કોવિડ-19 સારવાર શરૂ કરશે. હૈદરાબાદમાં નિઝામ તબીબી વિજ્ઞાન સંસ્થા દ્વારા કોરોના વાયરસની રસી માટે તબીબી પરીક્ષણો હાથ ધરવાની પ્રક્રિયા શરૂ કરવામાં આવી છે. દેશની પ્રથમ સ્વદેશી બનાવટની કોવિડ-19 કોવેક્સિન ICMRના સહકારથી ભારત બાયોટેક અને નેશનલ ઇન્સ્ટિટ્યુટ ઓફ વાયરોલોજી દ્વારા વિકસાવવામાં આવી છે. ગઇકાલે કુલ 37,745 કેસો નોંધાયા હતા, જેમાંથી 12,531 કેસો સક્રિય છે, 375 લોકોના મૃત્યુ થયા છે અને 24,840 લોકોને રજા આપવામાં આવી છે. (

pib-50508

a4b564c4f92608369514665317209183b5f21c5362233018dad1091ac5334389

guj

PIB Headquarters કોવિડ-19 અંગે PIBનું દૈનિક બુલેટિન - રાષ્ટ્રવ્યાપી રસીકરણ અભિયાન અંતર્ગત અત્યાર સુધી 80.85 કરોડ લોકોને રસી આપવામાં આવી - છેલ્લા 24 કલાકમાં ભારતમાં 30,256 નવા કેસ નોંધાયા - સક્રિય કેસ કુલ કેસનાં 1% કરતા ઓછા છે, હાલમાં 0.95% છે, માર્ચ 2020 પછી સૌથી ઓછા - ભારતમાં સક્રિય કેસનું ભારણ 3,18,181 થયું, 183 દિવસમાં સૌથી ઓછું - સાજા થવાનો દર હાલમાં 97.72% નોંધાયો - છેલ્લા 24 કલાકમાં 43,938 દર્દીઓ સાજા થયા, કુલ વધીને 3,27,15,105 દર્દીઓ સાજા થયા - સાપ્તાહિક પોઝિટિવીટી દર છેલ્લા 87 દિવસથી 3% કરતા ઓછો થઈ ગયો છે, હાલમાં 2.07% છે - દૈનિક પોઝિટિવીટી દર 2.57% પહોંચ્યો, છેલ્લા 21 દિવસથી 3% કરતા ઓછો - કુલ 55.36 કરોડ પરીક્ષણો કરવામાં આવ્યા #Unite2FightCorona#IndiaFightsCorona PRESS INFORMATION BUREAU MINISTRY OF INFORMATION & BROADCASTING GOVERNMENT OF INDIA રાષ્ટ્રીય સંચિત કોવિડ -19 રસીકરણ કવરેજ 80.85 કરોડને પાર સાજા થવાનો દર હાલમાં 97.72% છેલ્લા 24 કલાકમાં 30,256 દૈનિક નવા કેસ નોંધાયા ભારતમાં સક્રિય કેસનું ભારણ , કુલ કેસનાં 0.95% સાપ્તાહિક પોઝિટિવિટી દર 87 દિવસથી 3% કરતા ઓછો છેલ્લા 24 કલાકમાં 37,78,296 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 80 કરોડ ના સંચિત આંકડાને વટાવી ગયું છે. આ 79,78,302 સત્રો દ્વારા પ્રાપ્ત થયું છે. આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે: | | HCWs | | પ્રથમ ડોઝ | | 1,03,68,967 | | બીજો ડોઝ | | 87,29,932 | | FLWs | | પ્રથમ ડોઝ | | 1,83,45,002 | | બીજો ડોઝ | | 1,45,04,111 | | 18 થી 44 વર્ષ સુધીનું વય જૂથ | | પ્રથમ ડોઝ | | 32,70,72,826 | | બીજો ડોઝ | | 6,01,11,629 | | 45 થી 59 વર્ષ સુધીનું વય જૂથ | | પ્રથમ ડોઝ | | 15,09,55,764 | | બીજો ડોઝ | | 6,91,16,028 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 9,69,24,214 | | બીજો ડોઝ | | 5,24,39,671 | | કુલ | | 80,85,68,144 કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે. રોગચાળાની શરૂઆતથી ચેપગ્રસ્ત લોકોમાંથી, 3,27,15,105 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 43,938 દર્દીઓ સ્વસ્થ થયા છે. અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.72% સુધી પહોંચી ગયો છે. 85 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે. છેલ્લા 24 કલાકમાં ભારતમાં દૈનિક 30,256 નવા કેસ નોંધાયા છે. સક્રિય કેસનું ભારણ આજે 3,18,181 છે. સક્રિય કેસ કુલ કેસનાં 0.95% છે. સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,77,607 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 55.36 કરોડથી વધારે પરીક્ષણો કરવામાં આવ્યા છે. એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 87 દિવસોથી 2.07% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.57% છે. છેલ્લા 21 દિવસથી 3% કરતા ઓછો અને સતત 1014 દિવસો માટે દૈનિક સકારાત્મકતા દર 5% થી નીચે રહ્યો છે. રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ રાજ્યો/કેન્દ્રશાસિત પ્રદેશોને 79.58 કરોડથી વધુ રસીના ડોઝ પૂરા પાડવામાં આવ્યા રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.43 કરોડથી વધુ ડોઝ ઉપલબ્ધ છે અને હજુ 15 લાખથી વધુ ડોઝ આપવાના બાકી છે કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય. દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને પહોંચાડશે અને સપ્લાય કરશે. | | રસીના ડોઝ | | | | પુરવઠો | | 79,58,74,395 | | આપવાના બાકી | | 15,51,940 | | બાકી ઉપલબ્ધ | | 5,43,43,490 ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 79.58 કરોડ થી વધુ રસી પૂરી પાડી છે અને હજુ 15 લાખથી વધુ ડોઝ આપવાના બાકી છે હાલમાં, કોવિડ-19 રસીના 5.43કરોડ થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે. મહત્વપૂર્ણ ટ્વીટ્સ SD/GP/BT (Visitor Counter : 224

pib-287831

a77c26bc05ddac28a94d54909386a3ddcbe3d8fc125b75f7e363893c49e6b32d

guj

પ્રધાનમંત્રીનું કાર્યાલય પ્રધાનમંત્રીએ આસામના મુખ્યમંત્રી સાથે રાજ્યના વિસ્તારોમાં પૂરની સ્થિતિ વિશે વાત કરી પ્રધાનમંત્રી શ્રી નરેન્દ્ર મોદીએ આસામના મુખ્યમંત્રી શ્રી હિમંત બિસ્વા સરમા સાથે રાજ્યના ભાગોમાં પૂરની સ્થિતિ વિશે વાત કરી. પ્રધાનમંત્રીએ પરિસ્થિતિને હળવી કરવામાં મદદ માટે કેન્દ્ર તરફથી તમામ સંભવિત સહાયની ખાતરી પણ આપી હતી. એક ટ્વિટમાં પ્રધાનમંત્રીએ કહ્યું; "આસામના મુખ્યમંત્રી શ્રી @himantabiswa સાથે વાત કરી અને રાજ્યના કેટલાક ભાગોમાં પૂરની સ્થિતિનો તાગ મેળવ્યો. પરિસ્થિતિને હળવી કરવા માટે કેન્દ્ર તરફથી તમામ સંભવિત સહાયની ખાતરી આપી. હું અસરગ્રસ્ત વિસ્તારોમાં રહેતા લોકોની સલામતી અને સુખાકારી માટે પ્રાર્થના કરું છું." SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-3175

c102a7a9076cd15143e930c639add43bb610a9780cd5b331e5897ca024f9361d

guj

પ્રધાનમંત્રીનું કાર્યાલય સમગ્ર દેશમાં કોવિડ-19, ઑમિક્રોનની સ્થિતિ અને આરોગ્ય વ્યવસ્થાઓની તૈયારીની સમીક્ષા કરવા પ્રધાનમંત્રીએ ઉચ્ચ સ્તરીય મીટિંગની અધ્યક્ષતા કરી નવા વેરિઅન્ટને ધ્યાનમાં રાખીને આપણે સતર્ક અને સાવધાન રહેવું જોઇએ: પ્રધાનમંત્રી રાજ્યોમાં જિલ્લા સ્તરથી શરૂ કરીને આરોગ્ય વ્યવસ્થાઓ મજબૂત થાય એ સુનિશ્ચિત કરો: પ્રધાનમંત્રી સરકાર સાવધ છે અને ઉદ્ભવતી સ્થિતિથી વાકેફ છે; ‘સંપૂર્ણ સરકાર’ના અભિગમ હેઠળ રાજ્યોને એમના કન્ટેનમેન્ટ અને વ્યવસ્થાપનના પ્રયાસોમાં ટેકો આપી રહી છે અને અગમચેતીનાં પગલાં લઈ રહી છે: પ્રધાનમંત્રી પ્રધાનમંત્રી: ત્વરિત અને અસરકારક સંપર્ક ટ્રેસિંગ, ટેસ્ટિંગ વધારવા, રસીકરણ વેગીલું કરવા અને આરોગ્ય ઇન્ફ્રાસ્ટ્રક્ચર મજબૂત કરવા પર ધ્યાન કેન્દ્રીત કરવું જોઇએ ઓછું રસીકરણ, વધતા કેસો, અપૂરતું આરોગ્ય ઇન્ફ્રાસ્ટ્રક્ચર ધરાવતા રાજ્યોને મદદ કરવા કેન્દ્ર ટુકડીઓ મોકલશે પ્રધાનમંત્રી શ્રી નરેન્દ્ર મોદીએ આજે કોવિડ-19 અને નવા વેરિઅન્ટ ઑફ કન્સર્ન ઑમિક્રોનની સ્થિતિ, કોવિડ-19ના વ્યવસ્થાપન અને કન્ટેનમેન્ટ માટેનાં જાહેર આરોગ્યનાં વળતાં પગલાં, દવાઓ, ઑક્સિજન સિલિન્ડર્સ અને કૉન્સન્ટ્રેટર્સ, વેન્ટિલેટર્સ, પીએસએ પ્લાન્ટ્સ, આઇસીયુ/ઑક્સિજન સપોર્ટેડ બૅડ્સ, માનવ સંસાધનો, આઇટી ઇન્ટરવેન્શન્સ સહિતના આરોગ્ય ઇન્ફ્રાસ્ટ્રક્ચરને મજબૂત કરવા અને રસીકરણની સ્થિતિની સમીક્ષા કરવા એક ઉચ્ચ સ્તરીય મીટિંગની અધ્યક્ષતા કરી હતી. અધિકારીઓ પ્રધાનમંત્રીને ઉચ્ચ રસીકરણ કવરેજ ધરાવતા અને ઑમિક્રોન વેરિઅન્ટની હાજરી ધરાવતા દેશોમાં કેસોમાં ઉછાળાના સર્વસામાન્ય નિરીક્ષણ સાથે નવા વેરિઅન્ટને લીધે ઉદભવેલા વૈશ્વિક સિનારિયો વિશે માહિતી આપી હતી. ઑમિક્રોનના પરિપ્રેક્ષ્યમાં ડબલ્યુએચઓ દ્વારા ભલામણ કરાયેલાં અગ્રતાનાં પગલાંઓ અને ટેકનિકલ બ્રીફ વિશે પણ તેમને માહિતગાર કરવામાં આવ્યા હતા. વધુ સંખ્યામાં કેસો આવી રહ્યા છે એ રાજ્યો, ઉચ્ચ પૉઝિટિવિટી ધરાવતા અને વધારે સંખ્યામાં ક્લસ્ટર્સ ધરાવતા જિલ્લાઓ સહિત દેશમાં કોવિડ-19 અને ઑમિક્રોનની સ્થિતિનો સ્નેપશૉટ પ્રધાનમંત્રીને રજૂ કરાયો હતો. દેશમાં નોંધાતા ઑમિક્રોનના કેસોની વિગતો પણ એમના મુસાફરીના ઈતિહાસ, રસીકરણની સ્થિતિ અને સાજા થયાની સ્થિતિ સહિત રજૂ કરવામાં આવી હતી. રાજ્યોને કેન્દ્રીય આરોગ્ય મંત્રાલય દ્વારા પહેલી એડવાઇઝરી આપવામાં આવી એ દિવસ 25મી નવેમ્બર 2021થી લેવાયેલાં વિવિધ પગલાં વિશે પણ પ્રધાનમંત્રીને વાકેફ કરવામાં આવ્યા હતા. પ્રધાનમંત્રીને આંતરરાષ્ટ્રીય મુસાફરો માટેની સુધારેલી ટ્રાવેલ એડવાઇઝરી, કોવિડ-19 અંગે જાહેર આરોગ્યનાં વળતાં પગલાં અંગે રાજ્યો/કેન્દ્ર શાસિત પ્રદેશો સાથેની સમીક્ષા બેઠકો, રસીકરણ વધારવા, ઑક્સિજન સપ્લાય સાધનોની સ્થાપના ઈત્યાદિ અંગે પણ પ્રધાનમંત્રીને માહિતગાર કરવામાં આવ્યા હતા. અધિકારીઓ દ્વારા પ્રેઝન્ટેશન બાદ, પ્રધાનમંત્રીએ અધિકારીઓને તમામ સ્તરે તકેદારી અને સાવધાનીનું ઉચ્ચ સ્તર જાળવવા નિર્દેશ આપ્યો હતો. તેમણે કેન્દ્રને ‘સંપૂર્ણ સરકાર’ના અભિગમ હેઠળ રાજ્યોની સાથે એમના કન્ટેનમેન્ટ અને વ્યવસ્થાપનનાં જાહેર આરોગ્યનાં પગલાંમાં મદદ કરવા માટે ગાઢ સંકલન સાધીને કાર્ય કરવા નિર્દેશ આપ્યો હતો. પ્રધાનમંત્રીએ અધિકારીઓને નિર્દેશ આપ્યો કે મહામારી સામેની અગમચેતી, કેન્દ્રીત, સહયોગી અને સહકારી લડાઇ માટે કેન્દ્રની વ્યૂહરચના મુજબ આપણાં તમામ ભાવિ પગલાં હોવાં જોઇએ. પ્રધાનમંત્રીએ નિર્દેશ આપ્યો હતો કે નવા વેરિઅન્ટને ધ્યાનમાં રાખીને આપણે સતર્ક અને સાવધાન રહેવું જોઇએ. મહામારી સામેની લડાઇ સમાપ્ત થઈ નથી, એમ તેમણે કહ્યું હતું અને આજે પણ કોવિડ સલામત વર્તણૂકને વળગી રહેવું એ જરૂરી છે, સૌથી અગત્યનું છે. પ્રધાનમંત્રીએ અધિકારીઓને એ સુનિશ્ચિત કરવા નિર્દેશ આપ્યો હતો કે રાજ્યોમાં, જિલ્લા સ્તરથી શરૂ કરીને આરોગ્ય વ્યવસ્થાઓ નવા વેરિઅન્ટ દ્વારા ઊભા થનારા કોઇ પણ પડકારને પહોંચી વળવા મજબૂત કરવામાં આવે. રાજ્યો માટે એ સુનિશ્ચિત કરવાનું અગત્યનું છે કે ઑક્સિજન સપ્લાયના સાધનો સ્થાપિત કરાયા હોય અને સંપૂર્ણ કાર્યરત હોય, એવી સૂચના તેમણે અધિકારીઓને આપી હતી. તેમણે અધિકારીઓને રાજ્યો સાથે નિયમિત આધારે કાર્ય કરવા અને માનવ સંસાધનની તાલીમ અને ક્ષમતા નિર્માણ, એમ્બ્યુલન્સીસની સમયસર ઉપલબ્ધતા, સંસ્થાગત ક્વૉરન્ટાઇન માટે કોવિડ સુવિધાઓ કાર્યરત કરવાની રાજ્યોની તૈયારી અને હૉમ આઇસોલેશનમાં છે એમના અસરકારક અને નિરીક્ષણયુક્ત દેખરેખ સહિતના આરોગ્ય ઇન્ફ્રાસ્ટક્ચરનાં વિવિધ ઘટકોની તૈયારીની સ્થિતિની સમીક્ષા કરવા નિર્દેશ આપ્યો હતો. ટેલિ-મેડિસીન અને ટેલિ-કન્સલ્ટેશન માટે આઇટીના સાધનોના અસરકારક ઉપયોગ માટે પણ તેમણે અધિકારીઓને નિર્દેશ આપ્યો હતો. સક્રિય, ત્વરિત અને અસરકારક દેખરેખ દ્વારા ઉદભવતા ક્લસ્ટર્સ અને હૉટસ્પોટ્સ પર વધારેલી અને ચાંપતી નજર ચાલુ રહેવી જોઇએ, એમ તેમણે કહ્યું હતું. તેમણે પૉઝિટિવ આવેલા સેમ્પલ્સ સારી સંખ્યામાં જિનોમ સિકવન્સિંગ માટે આઇએનએસએસીઓજી લૅબ્સને ત્વરિત મોકલવા નિર્દેશ આપ્યો હતો. સમયસર કન્ટેનમેન્ટ અને સારવાર માટે કેસો ઝડપથી ઓળખી શકાય એ સુનિશ્ચિત કરવા પ્રધાનમંત્રીએ ટેસ્ટિંગ વેગીલું કરવા પણ નિર્દેશ આપ્યો હતો. સંક્રમણનો ફેલાવો નિયંત્રિત કરવા અસરકારક સંપર્ક ટ્રેસિંગ પર ધ્યાન કેન્દ્રીત થવું જોઇએ એમ તેમણે કહ્યું હતું. પ્રધાનમંત્રીએ અધિકારીઓને નિર્દેશ આપ્યો હતો કે ઓછું રસીકરણ, વધુ કેસો, અપૂરતું આરોગ્ય ઇન્ફ્રાસ્ટ્રક્ચર ધરાવતા રાજ્યોને સ્થિતિ સુધારવામાં મદદ કરવા માટે કેન્દ્ર સરકારે ટીમો મોકલવી જોઇએ. પ્રધાનમંત્રીને સમગ્ર દેશમાં રસીકરણની પ્રગતિ વિશે વાકેફ કરવામાં આવ્યા હતા. તેમને માહિતગાર કરાયા હતા કે પાત્ર વસ્તીના 88%થી વધુ લોકોને કોવિડ19 રસીનો પહેલો ડૉઝ મૂકાઇ ગયો છે અને પાત્ર વસ્તીના 60% કરતા વધુને બીજો ડૉઝ મળી ચૂક્યો છે. અધિકારીઓએ પ્રધાનમંત્રીને માહિતી આપી હતી કે લોકોને એક કરી રસી આપવા ડોર ટુ ડોર હર ઘર દસ્તક રસીકરણ અભિયાન કોવિડ 19 રસી લેવા માટે લોકોને પ્રેરિત કરવા સક્ષમ રહ્યું છે અને રસીકરણના કવરેજને વધારવા પ્રોત્સાહજનક પરિણામો દર્શાવ્યાં છે. પ્રધાનમંત્રીએ રાજ્યોને નિર્દેશ આપ્યો કે પાત્ર વસ્તી કોવિડ19 સામે સંપૂર્ણ રસીકરણ મેળવે અને પૂરેપૂરી રીતે લક્ષ્યાંકને સિદ્ધ કરવા આગળ વધે એ સુનિશ્ચિત કરવાની જરૂર છે. આ મીટિંગમાં કૅબિનેટ સચિવ, ડૉ. વી.કે.પૌલ , નીતિ આયોગ, ગૃહ સચિવ શ્રી એ.કે. ભલ્લા, કેન્દ્રીય આરોગ્ય અને પરિવાર કલ્યાણ મંત્રાલયના સચિવ શ્રી રાજેશ ભૂષણ, સચિવ ; સચિવ ડૉ. રાજેશ ગોખલે, આઇસીએમઆરના ડીજી ડૉ. બલરામ ભાર્ગવ; સચિવ શ્રી વૈદ્ય રાજેશ કોટેચા; સચિવ શ્રી દુર્ગા શંકર મિશ્રા, એનએચએન સીઈઓ શ્રી આર. એસ. શર્મા; ભારત સરકારના મુખ્ય વૈજ્ઞાનિક સલાહકાર પ્રો. કે. વિજય રાઘવન અને અન્ય વરિષ્ઠ અધિકારીઓ ઉપસ્થિત રહ્યા હતા. SD/GP/JD (

pib-191175

558ce28beaa0a46e2f2373bab43c06afc516e604588475f77ddee2da7a2e345f

guj

સ્વાસ્થ્ય અને પરિવાર કલ્યાણ મંત્રાલય રાષ્ટ્રીય સંચિત કોવિડ -19 રસીકરણ કવરેજ 86 કરોડના સીમાચિન્હને પાર છેલ્લા 24 કલાકમાં 38 લાખથી વધુ ડોઝ આપવામાં આવ્યા સાજા થવાનો દર હાલમાં 97.78% છેલ્લા 24 કલાકમાં 26,041 દૈનિક નવા કેસ નોંધાયા ભારતમાં સક્રિય કેસનું ભારણ , કુલ કેસનાં 0.89% સાપ્તાહિક પોઝિટિવિટી દર 94 દિવસથી 3% કરતા ઓછો છેલ્લા 24 કલાકમાં 38,18,362 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 86 કરોડ ના સંચિત આંકડાને વટાવી ગયું છે. આ 84,07,679 સત્રો દ્વારા પ્રાપ્ત થયું છે. આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે: | | HCWs | | પ્રથમ ડોઝ | | 1,03,71,418 | | બીજો ડોઝ | | 88,35,377 | | FLWs | | પ્રથમ ડોઝ | | 1,83,49,453 | | બીજો ડોઝ | | 1,48,33,709 | | 18 થી 44 વર્ષ સુધીનું વય જૂથ | | પ્રથમ ડોઝ | | 34,82,66,215 | | બીજો ડોઝ | | 7,45,08,007 | | 45 થી 59 વર્ષ સુધીનું વય જૂથ | | પ્રથમ ડોઝ | | 15,64,81,731 | | બીજો ડોઝ | | 7,39,69,804 | | 60 વર્ષથી વધુ ઉંમરના લાભાર્થી | | પ્રથમ ડોઝ | | 9,97,47,469 | | બીજો ડોઝ | | 5,47,95,828 | | કુલ | | 86,01,59,011 કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે. રોગચાળાની શરૂઆતથી ચેપગ્રસ્ત લોકોમાંથી, 3,29,31,972 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 29,621 દર્દીઓ સ્વસ્થ થયા છે. અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.78% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે. 92 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે. છેલ્લા 24 કલાકમાં ભારતમાં દૈનિક 26,041 નવા કેસ નોંધાયા છે. સક્રિય કેસનું ભારણ આજે 2,99,620 છે. સક્રિય કેસ કુલ કેસનાં 0.89% છે. માર્ચ 2020 પછી ભારતમાં સક્રિય કેસોમાં આ સૌથી ઓછો આંકડો છે. સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,65,006 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 56.44 કરોડથી વધારે પરીક્ષણો કરવામાં આવ્યા છે. એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 94 દિવસોથી 1.94% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.24% છે. છેલ્લા 28 દિવસથી 3% કરતા ઓછો અને સતત 111 દિવસો માટે દૈનિક સકારાત્મકતા દર 5% થી નીચે રહ્યો છે. SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 209

pib-253624

1d5bd0dc2d25a899493ebd8a0bce7df4e62f894ab3c0464a1b9eed2b339a3500

guj

વેપાર અને ઉદ્યોગ મંત્રાલય સ્ટાર્ટઅપ ઇકોસિસ્ટમને રાજ્યોના સહકારનું રેન્કિંગ કવાયત 2021ના પરિણામો જાહેર કરવામાં આવ્યા ગુજરાત અને કર્ણાટક શ્રેષ્ઠ પ્રદર્શન કરનારા રાજ્યો જાહેર થયા; કેન્દ્રશાસિત પ્રદેશો અને પૂર્વોત્તર રાષ્ટ્રોમાં મેઘાલયનું શ્રેષ્ઠ પ્રદર્શન કેરળ, મહારાષ્ટ્ર, ઓડિશા અને તેલંગાણા ટોચના પ્રદર્શન કરનારા રાજ્યોમાં સ્થાન પામ્યા; કેન્દ્રશાસિત પ્રદેશો અને પૂર્વોત્તર રાજ્યોમાં ટોચનું પ્રદર્શન કરનાર તરીકે જમ્મુ અને કાશ્મીર જાહેર ONDCની મદદથી, $100 બિલિયન અથવા $1 ટ્રિલિયનની ત્રણ ફર્મના બદલે $1 બિલિયનની હજાર કંપનીઓ હશે: શ્રી ગોયલ શ્રી ગોયલે વધુને વધુ સ્ટાર્ટઅપને GeM પર આવવા માટે કહ્યું: તેમણે કહ્યું કે, સ્ટાર્ટઅપ સિસ્ટમને ડેમોક્રેટાઇઝ કરવા માટે ખૂબ જ મોટી તક છે રાષ્ટ્રીય સ્ટાર્ટઅપ અને રાજ્ય સંબંધિત ચોક્કસ અહેવાલો બહાર પાડવામાં આવ્યા સ્ટાર્ટઅપ ઇકોસિસ્ટમને રાજ્યોના સહકારનું રેન્કિંગ કવાયતના ત્રીજા સંસ્કરણના પરિણામો આજે નવી દિલ્હીમાં આવેલા અશોક હોટેલ ખાતે યોજાયેલા કાર્યક્રમ દરમિયાન વાણિજ્ય અને ઉદ્યોગ, ગ્રાહક બાબતો, ખાદ્ય અને જાહેર વિતરણ તેમજ કાપડ મંત્રી શ્રી પીયૂષ ગોયલ દ્વારા બહાર પાડવામાં આવ્યા છે. આ રેન્કિંગ માટે રાજ્યો અને કેન્દ્રશાસિત પ્રદેશોને પાંચ શ્રેણી એટલે કે, શ્રેષ્ઠ પ્રદર્શનકર્તા, ટોચના પ્રદર્શનકર્તા, અગ્રણી, મહત્વાકાંક્ષી અગ્રણી અને ઉભરતી સ્ટાર્ટઅપ સિસ્ટમમાં વર્ગીકૃત કરવામાં આવ્યા હતા. ગુજરાત અને કર્ણાટક રાજ્યોની શ્રેષ્ઠ પ્રદર્શનકર્તા શ્રેણીમાં ઉભરી આવ્યા છે જેમાં દિલ્હીનો NCT પ્રદેશ પણ સામેલ છે. કેન્દ્રશાસિત પ્રદેશ અને પૂર્વોત્તર રાજ્યો માં આ ટોચનું સન્માન મેઘાલયને પ્રાપ્ત થયું છે. ટોચના પ્રદર્શનકર્તાની શ્રેણીમાં રાજ્યોમાં કેરળ, મહારાષ્ટ્ર, ઓડિશા અને તેલંગાણાને પુરસ્કાર પ્રાપ્ત થયો છે જ્યારે કેન્દ્રશાસિત પ્રદેશ અને પૂર્વોત્તર રાજ્યો માં ટોચના પ્રદર્શનકર્તા પુરસ્કાર જમ્મુ અને કાશ્મીરને પ્રાપ્ત થયો છો. આસામ, પંજાબ, તમિલનાડુ, ઉત્તરાખંડ અને ઉત્તરપ્રદેશ અગ્રણી શ્રેણીમાં પુરસ્કાર વિજેતાઓ જાહેર થયા છે જ્યારે આ શ્રેણીમાં જ UT અને પૂર્વોત્તર માટે આ સન્માન આદામાન અને નિકોબારના ટાપુઓ તેમજ અરુણાચલ પ્રદેશ અને ગોવાને પ્રાપ્ત થયું છે. મહત્વાકાંક્ષી અગ્રણી રાજ્યોમાં ચંદીગઢ, દિલ્હી, મધ્યપ્રદેશ અને રાજસ્થાન રહ્યા છે જ્યારે આ કેન્દ્રશાસિત પ્રદેશ અને પૂર્વોત્તર રાજ્યો માટે મહત્વાકાંક્ષી અગ્રણી તરીકે ચંદીગઢ, દાદરા અને નગર હવેલી તેમજ દમણ અને દીવ, હિમાચલ પ્રદેશ, મણીપુર, નાગાલેન્ડ, પુડુચેરી, ત્રિપુરા જાહેર કરવામાં આવ્યા છે. ઉભરતી સ્ટાર્ટ ઇકોસિસ્ટમ શ્રેણીના રાજ્યોમાં આંધ્રપ્રદેશ અને બિહાર છે જ્યારે UT/NEમાં મિઝોરમ અને લદાખ આવ્યા છે. પુરસ્કારોની જાહેરાત કર્યા પછી ઉપસ્થિતોને સંબોધન આપતા, શ્રી પીયૂષ ગોયલે જણાવ્યું હતું કે, ONDC હજારો સ્ટાર્ટ-અપ્સને જન્મ આપવાની શક્તિ ધરાવે છે. મંત્રીશ્રીએ કહ્યું હતું કે, “ભારતમાં UPIને ઘણી મોટી સફળતા પ્રાપ્ત થઇ છે, જેણે ભારતમાં પેમેન્ટ સિસ્ટમનું લોકશાહીકરણ કર્યું છે. આવનારા 5 વર્ષમાં, અમે ONDC સમગ્ર ભારતમાં ઇ-કોમર્સનું લોકશાહીકરણ કરીશું. આવું એટલા માટે થશે, કારણ કે આપણી પાસે અમુક હજાર અથવા તેથી વધુ સ્ટાર્ટ-અપ્સ હશે અને અમુક સેંકડો યુનિકોર્ન હશે. 100 બિલિયન અથવા એક ટ્રિલિયનના કદની ત્રણ કંપની હોવાને બદલે, તમારી પાસે એક અબજ ડૉલરની એક હોય તેવી હજાર કંપનીઓ હશે. ONDC પાસે તે કરવાની સત્તા છે.” ભારતીય ઇકોસિસ્ટમ કામગીરીમાં શ્રેષ્ઠ બની શકે છે તે બાબત પર ભાર મૂકતા, શ્રી ગોયલે સૂચન આપ્યું હતું કે, રાજ્યો એકબીજા પાસેથી શીખવા માટે તેમના પડોશીઓ સાથે જોડાણ કરી શકે. હવે સેવાઓને પણ GeM હેઠળ લાવવામાં આવી છે તેમ જણાવ્યા તેમણે વિભાગને ગવર્નમેન્ટ ઇ-માર્કેટપ્લેસ પર વધુ સ્ટાર્ટ-અપ્સ મેળવવા માટે પણ કહ્યું હતું. શ્રી ગોયલે સૂચન કર્યું હતું કે, કેન્દ્ર અને રાજ્ય સરકાર દ્વારા ઉપલબ્ધ કરાવવામાં આવતી તમામ સ્ટાર્ટ-અપ સંબંધિત યોજનાઓની મદદથી જિલ્લાઓમાં સ્ટાર્ટ-અપ ઇકોસિસ્ટમ વિકસાવવા પર ધ્યાન કેન્દ્રિત કરવાની જરૂર હતી. તેમણે વધુ સ્ટાર્ટ-અપ્સને ઓનબોર્ડ લાવવાની અને તેમની નોંધણી કરવાની જરૂરિયાત પર ભાર મૂક્યો હતો. તેમણે ઉમેર્યું હતું કે ઇન્ડિયન પ્રીમિયર લીગ ના કારણે ક્રિકેટના મેદાનનું લોકશાહીકરણ થયું છે તેવી જ રીતે સ્ટાર્ટ-અપ ઇકોસિસ્ટમનું લોકશાહીકરણ કરવાની મોટી તક છે. મંત્રીશ્રીએ નવા માર્ગદર્શન કાર્યક્રમની પ્રશંસા કરી હતી અને કહ્યું હતું કે, નવતર આઇડિયા ધરાવતા હોય તેમને સહકાર મેળવવામાં આનાથી મદદ થશે અને તેમના આઇડિયાને સાર્થક કરવામાં મદદ કરશે. DPIITના સચિવ શ્રી અનુરાગ જૈને જણાવ્યું હતું કે, JAM , ડિજિટલ ઇન્ડિયા, ગતિશક્તિ, ઇઝ ઓફ ડુઇંગ બિઝનેસ સહિતની સરકારની સંખ્યાબંધ પહેલો દ્વારા સ્ટાર્ટ-અપ ઇકોસિસ્ટમને આગળ ધપાવવામાં આવે છે છે. તેમણે ઉમેર્યું હતું કે, “જો સ્ટાર્ટ-અપ સિસ્ટમને આગળ વધારવી હોય તો સૌથી મોટી ભૂમિકા રાજ્યોએ ભજવવી પડશે. અમે સુવિધા પૂરી પાડવાની ભૂમિકા નિભાવી શકીએ છીએ.” નવા કોચિંગ અને માર્ગદર્શન કાર્યક્રમ MAARG અંગે રાષ્ટ્રીય સ્ટાર્ટઅપ સલાહકાર પરિષદના સભ્ય શ્રી મનોજ કોહલીએ કહ્યું હતું કે, આ કાર્યક્રમ નફાકારક સ્ટાર્ટ-અપ્સનું નિર્માણ કરવા, તેમના કોર્પોરેટ ગવર્નન્સમાં સુધારો કરવા, તેમની કામગીરીમાં વધારો કરવા, ભંડોળના અંતરાયોને દૂર કરવા અને તેમની બ્રાન્ડ બનાવવા પર ધ્યાન કેન્દ્રિત કરશે. આનાથી તેમની સફળતાના દરમાં સુધારો આવશે. કાર્યક્રમ દરમિયાન MAARG પોર્ટલ માટે માર્ગદર્શકોની પણ જાહેરાત કરવામાં આવી હતી. આ પોર્ટલ ભારતમાં સ્ટાર્ટ-અપ્સ માટે એક એવું સાધન વિકસાવવાના વિચાર સાથે તૈયાર કરવામાં આવ્યું છે કે જેને દેશના દરેક ખૂણેથી ઍક્સેસ કરી શકાય અને માર્ગદર્શક સાથે જોડાઇ શકે. DPIITના સંયુકત સચિવ શ્રીમતી શ્રૃતિસિંહે જણાવ્યું હતું કે, રાજ્યોની મોટી ભૂમિકા સાથે સ્ટાર્ટઅપ ઇકોસિસ્ટમના ખૂબ જ લાંબાગાળાના પરિણામો મળી રહ્યા છે. તેમણે ઉમેર્યું હતું કે, 27 રાજ્યોમાં પ્રાદેશિક ભાષામાં પોર્ટલ સાથે રાજ્યો વાઇબ્રન્ટ ઇકોસિસ્ટમ ધરાવે છે. ઉદ્યોગ અને આંતરિક વેપાર પ્રોત્સાહન વિભાગ દ્વારા વર્ષ 2018 થી રાજ્યોની સ્ટાર્ટ-અપ રેન્કિંગ કવાયતનું આયોજન કરવામાં આવી રહ્યું છે જેથી સમગ્ર દેશમાં સ્ટાર્ટ-અપનું નિર્માણ કરી શકાય અને ઇઝ ઓફ ડુઇંગ બિઝનેસની સવલત પણ આપી શકાય. આ કવાયતના છેલ્લા ત્રણ સંસ્કરણોમાં તેના પ્રભાવમાં ઉત્તરોત્તર વધારો થયો છે, જેમાં આ સંસ્કરણમાં 31 સહભાગી રાજ્યો અને કેન્દ્રશાસિત પ્રદેશો છે, જે અત્યાર સુધીની સૌથી વધુ સંખ્યામાં છે. રાજ્ય સ્ટાર્ટ-અપ રેન્કિંગ કવાયતનો મૂળ ઉદ્દેશ રાજ્યો અને કેન્દ્રશાસિત પ્રદેશોને તેમની સ્ટાર્ટ-અપ ઇકોસિસ્ટમ વિકસાવવામાં મદદ કરવાનો છે અને દરેક રાજ્ય અને કેન્દ્રશાસિત પ્રદેશમાં અપનાવવામાં આવેલા શ્રેષ્ઠ આચરણોમાંથી શીખવાનો છે. રાજ્ય સ્ટાર્ટઅપ રેન્કિંગ કવાયતના ત્રીજા સંસ્કરણના સમયગાળા તરીકે ધ્યાનમાં લેવાનો તબક્કો 1 ઓક્ટોબર 2019થી 31 જુલાઇ 2021 સુધીનો હતો. સબમિટ કરવામાં આવેલા દસ્તાવેજી પુરાવાઓનું મૂલ્યાંકન 6 મહિનાના સમયગાળા દરમિયાન કરવામાં આવ્યું હતું. મૂલ્યાંકન સમિતિએ 14 બેઠકોમાં દરેક દસ્તાવેજનું મૂલ્યાંકન કર્યું હતું અને ન્યાયી તેમજ પારદર્શક મૂલ્યાંકન માટે આ સમિતિમાં 19 સરકારી વિભાગો અને 29 બિન-સરકારી સ્ટાર્ટઅપ ઇકોસિસ્ટમ હિસ્સેદારોના પ્રતિનિધિઓને સમાવી લેવામાં આવ્યા હતા. સહભાગીઓનું 7 વ્યાપક સુધારા ક્ષેત્રોના આધારે મૂલ્યાંકન કરવામાં આવ્યું હતું જેમાં 26 એક્શન પોઇન્ટ સમાવેલા હતા. આ પોઇન્ટ્સમાં સંસ્થાગત સહકાર, આવિષ્કાર અને ઉદ્યોગસાહસિકતાને વેગ, બજારની સુલભતા, ઇન્ક્યુબેશન સહકાર, નાણાકીય સહકાર, સક્ષમકર્તાઓના ક્ષમતા નિર્માણને માર્ગદર્શન સહકાર સામેલ છે. આ કવાયત દેશમાં સ્ટાર્ટઅપ્સ માટે વ્યવસાયનો માહોલ સરળ બનાવવામાં નિર્ણાયક ભૂમિકા નિભાવે છે. રાજ્ય સ્ટાર્ટઅપ રેન્કિંગ 2021માં એ બાબતો પ્રકાશ પાડવામાં આવ્યો છે કે, ઇકોસિસ્ટમને સ્ટાર્ટઅપ નીતિઓ દ્વારા 30 થી વધુ રાજ્યો અને કેન્દ્રશાસિત પ્રદેશો દ્વારા વિસ્તૃત પ્રમાણમાં સમર્થન આપવામાં આવી રહ્યું છે. 2016 પહેલાં સ્ટાર્ટઅપ નીતિ ધરાવતા રાજ્યો માત્ર 4 જ હતા. રાજ્યની સ્ટાર્ટઅપ ટીમો માર્ગદર્શન, ઇન્ક્યુબેશન અને ભંડોળ સંબંધિત સમર્થન આપી રહી છે. આ ઉપરાંત, અમલીકરણના સ્તરે વાસ્તવિક પરિસ્થિતિને સમજવા માટે 13 વિવિધ ભાષાઓમાં કરવામાં આવેલા સર્વેક્ષણો દ્વારા 7,000 થી વધુ લાભાર્થીઓ પાસેથી પ્રતિભાવ એકત્ર કરવામાં આવ્યા હતા. રાજ્યો અને કેન્દ્રશાસિત પ્રદેશોને દરેક શ્રેણીમાં મૂળાક્ષરો પ્રમાણે મૂકવામાં આવ્યા છે. આ ઉપરાંત, સુધારા માટેના દરેક ક્ષેત્રમાં, જે રાજ્યોને તેમના અસામાન્ય કામ બદલ ચોક્કસ સુધારાના ક્ષેત્રમાં અગ્રણી તરીકે પસંદ કરવામાં આવ્યા હોય તેમને પણ સમાવી લેવામાં આવ્યા હોવાથી તે સહિયારું સ્થાન ધરાવે છે. આ સત્કાર સમારંભમાં રાષ્ટ્રીય અહેવાલ બહાર પાડવામાં આવ્યો હતો જેમાં દૂરંદેશી, માળખું, વર્ષોના સમયગાળામાં થયેલી ઉત્ક્રાંત, પદ્ધતિ અને અમલીકરણ તેમજ રાજ્યોના સ્ટાર્ટઅપ રેન્કિંગ માટે ભાવી માર્ગ પર પ્રકાશ પાડવામાં આવ્યો છે. 31 સહભાગી રાજ્યો અને કેન્દ્રશાસિત પ્રદેશોમાંના દરેક માટે રાજ્ય સંબંધિત વિશિષ્ટ અહેવાલ પણ બહાર પાડવામાં આવ્યા છે, જેમાં સંબંધિત ઇકોસિસ્ટમનું વિસ્તૃત વિશ્લેષણ આપ્યું છે, જે ભવિષ્ય માટે શક્તિઓ અને અગ્રતા ક્ષેત્રોને પ્રકાશિત કરે છે. સત્ર દરમિયાન લોન્ચ કરવામાં આવેલા રાષ્ટ્રીય અહેવાલ અને સહભાગી થયેલા તમામ રાજ્યો અને કેન્દ્રશાસિત પ્રદેશો માટેના ચોક્કસ અહેવાલોને સ્ટાર્ટઅપ ઇન્ડિયા પોર્ટલ પરથી ડાઉનલોડ કરી શકાય છે. સંપૂર્ણ પરિણામો પરિશિષ્ટ 1માં જોડવામાં આવેલા છે.

pib-73493

14d70b6d05572dbf7d87f46a77a4a0631f88b3130d00f42802540889dfa3ab81

guj

કોર્પોરેટ બાબતોનું મંત્રાલય મંત્રીમંડળે ધ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ ઓફ ઈન્ડિયા અને ચેમ્બર ઓફ ઓડિટર્સ ઓફ ધ રિપબ્લિક ઓફ અઝરબૈજાન વચ્ચે સમજૂતી કરારોને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ધ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટસ્ ઓફ ઈન્ડિયા અને ચેમ્બર ઓફ ઓડિટર્સ ઓફ ધ રિપબ્લિક ઓફ અઝરબૈજાન વચ્ચેના સમજૂતી કરારોને મંજૂરી આપી છે. વિગતો: ICAI અને ચેમ્બર ઓફ ઓડિટર્સ ઓફ ધ રિપબ્લિક ઓફ અઝરબૈજાન વચ્ચેના સમજૂતી કરારો પર થયેલા આ હસ્તાક્ષર સભ્ય વ્યાવસ્થાપન, વ્યાવસાયિક નૈતિકતા, ટેકનિકલ સંશોધન, સીપીડી, વ્યાવસાયિક એકાઉન્ટન્સી તાલીમ, ઓડિટ ગુણવત્તા દેખરેખ, એકાઉન્ટિંગ જ્ઞાનમાં આધુનિકતા, વ્યાવસાયિક અને બૌદ્ધિક વિકાસ વેગેરે જેવા ક્ષેત્રોમાં પારસ્પરિક સહયોગ સ્થાપિત કરવા માટે મદદ કરશે. અમલીકરણ વ્યૂહરચના અને લક્ષ્યાંકો: આઇસીએઆઇ અને સીએએઆર બંનેનો ઉદ્દેશ્ય ઓડિટ, ફાયનાન્સ અને એકાઉન્ટિંગ વ્યવસાયિકોની તાલીમના ક્ષેત્રોમાં સહયોગ મજબૂત કરવાનો છે. આઇસીએઆઇ અને સીએએઆર વ્યાવસાયિક સંસ્થાનો દ્વારા પ્રકાશિત પુસ્તકો, મેગેઝીન અને અન્ય પ્રકાશનોનું આદાનપ્રદાન કરવાનો હેતુ ધરાવે છે, મેગેઝીનમાં અને બંને પક્ષોની વેબસાઇટ પર પારસ્પરિક ઓડિટ અને એકાઉન્ટિંગ ઉપર લેખ પ્રકાશિત કરવા માંગે છે તેમજ ઓડિટ, ફાયનાન્સ અને એકાઉન્ટિંગના વિકાસ પર સંયુક્ત સંમેલનો, ગોષ્ઠીઓ, ગોળ મેજી પરિષદો અને તાલીમનું આયોજન તથા નાણાકીય સહાયતા આપવાની ઈચ્છા ધરાવે છે. આઇસીએઆઇ અને સીએએઆર બ્લોક ચેઇન, સ્માર્ટ કોન્ટ્રેક્ટ સિસ્ટમ, પરંપરાગત એકાઉન્ટિંગમાં પરિવર્તન કરી ક્લાઉડ એકાઉન્ટિંગ સહિત ઓડિટ અને એકાઉન્ટિંગના ક્ષેત્રમાં નવીન પદ્ધતિઓના અમલીકરણ ઉપર અભ્યાસ હાથ ધરવાની ઈચ્છા પણ ધરાવે છે. આ ઉપરાંત ભ્રષ્ટાચાર અને નાણાં ઉચાપત વિરુદ્ધ સંયુક્ત સહયોગ હાથ ધરવા માંગે છે. અસરો: આઇસીએઆઇના સભ્યો અનેક દેશોના સંગઠનોમાં મધ્યમથી લઈને ટોચના પદો ધરાવે છે અને જે તે દેશના સંલગ્ન સંગઠનમાં નિર્ણય/નીતિ ઘડતરની વ્યૂહરચનાને પ્રભાવિત કરી શકે છે. આ સમજૂતી કરાર બંને પ્રદેશોમાં એકાઉન્ટન્સીના ક્ષેત્રમાં નવીન રીતભાતો અને ટેકનોલોજીના અમલીકરણ સહિત જ્ઞાનના આદાનપ્રદાન અને શ્રેષ્ઠતમ પ્રક્રિયાઓને મજબૂત કરવા ઉપર ધ્યાન કેન્દ્રિત કરશે. લાભ: વિશ્વના 45 દેશો અને 69 શહેરોમાં પોતાના ચેપ્ટર અને પ્રતિનિધિ ઓફિસોના વિશાળ નેટવર્કના માધ્યમથી આ દેશોમાં પ્રવર્તમાન પ્રવૃત્તિઓને વહેંચીને એક મહત્વપૂર્ણ ભૂમિકા નિભાવવા માટે કટિબદ્ધ છે, કે જેથી ભારત સરકાર વિદેશી રોકાણને આકર્ષિત કરવા અને તેમની કચેરીઓ ભારતમાં સ્થાપિત કરવા માટે ત્યાં અમલમાં મૂકવામાં આવેલ શ્રેષ્ઠતમ રીતોને અપનાવી શકે. આ સમજૂતી કરાર સાથે આઇસીએઆઇ એ એકાઉન્ટન્સી વ્યવસાયમાં સેવાના નિકાસને પૂરો પાડીને અઝરબૈજાન સાથે પોતાની ભાગીદારી મજબૂત કરવામાં સક્ષમ બનશે. પશ્ચાદભૂમિકા: ધ ઇન્સ્ટિટ્યૂટ ઓફ ચાર્ટર એકાઉન્ટન્ટસ ઓફ ઈન્ડિયા એ ભારતમાં ચાર્ટર્ડ એકાઉન્ટન્ટસ એક્ટ, 1949 અંતર્ગત ચાર્ટર્ડ એકાઉન્ટન્ટસના વ્યવસાયનું નિયમન કરવા માટે સ્થાપિત કરવામાં આવેલ એક બંધારણીય સંસ્થા છે. આઇસીએઆઇએ ચાર્ટર્ડ એકાઉન્ટન્ટના વ્યવસાયને આગળ વધારવા માટે શિક્ષણ, વ્યાવસાયિક વિકાસ, ઉચ્ચ ગુણવત્તા એકાઉન્ટિંગની જાળવણી, ઓડિટીંગ અને નૈતિક માનાંકોના ક્ષેત્રમાં મહત્વપૂર્ણ યોગદાન આપ્યું છે કે જે સમગ્ર વિશ્વમાં જાણીતું છે. ધ ચેમ્બર ઓફ ધ રિપબ્લિક ઓફ અઝરબૈજાન ની સ્થાપના રિપબ્લિક ઓફ અઝરબૈજાનમાં ઓડિટ વ્યવસાયને નિયમિત કરવા માટે 2004માં સુધારો કરેલ ઓડિટ ઓફ 1944 ઉપરના કાયદા અનુસાર કરવામાં આવી હતી. SD/GP/BT (Visitor Counter : 155

pib-290103

cf70838df013665cbaa9fdc2eb3cb05e3479a5da24c0c7ee67338a3f61b19fc4

guj

ઇલેક્ટ્રોનિક્સ તથા સૂચના પ્રોદ્યોગિકી મંત્રી સામાન્ય સેવા કેન્દ્રો ઈલેક્ટ્રોનિક્સ અને ઈન્ફોર્મેશન ટેકનોલોજી મંત્રાલય એ ડિજિટલ ઈન્ડિયા પ્રોગ્રામ હેઠળ કોમન સર્વિસ સેન્ટર્સ નું નેટવર્ક બનાવ્યું છે. CSC પ્રોજેક્ટ દેશભરની 2.50 લાખ ગ્રામ પંચાયતો માં ઓછામાં ઓછું એક CSC સ્થાપવાની કલ્પના કરે છે, વિવિધ સરકાર-થી-નાગરિક અને નાગરિકોને અન્ય નાગરિક-કેન્દ્રિત ઈ-સેવાઓ પહોંચાડવા માટે. તે એક સ્વ-ટકાઉ સાહસિકતા મોડલ છે જે ગ્રામ્ય સ્તરના સાહસિકો દ્વારા ચલાવવામાં આવે છે. 28 ફેબ્રુઆરી 2022 સુધીમાં, દેશભરમાં 4,63,705 કાર્યકારી CSC છે. દરેક CSCમાં સરેરાશ ચાર વ્યક્તિઓ રોકાયેલા છે. તદનુસાર, લગભગ 15 લાખ લોકો હવે સમગ્ર દેશમાં સીએસસીમાં પ્રત્યક્ષ કે પરોક્ષ રીતે કામ કરી રહ્યા છે. આ માહિતી ઈલેક્ટ્રોનિક્સ અને ઈન્ફોર્મેશન ટેક્નોલોજી રાજ્ય મંત્રી શ્રી રાજીવ ચંદ્રશેખરે આજે લોકસભામાં એક પ્રશ્નના લેખિત જવાબમાં આપી હતી. SD/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 182

pib-146725

485b9781093a3b8ee49b504887add9e6f98377f232b6e0a99567cb72bce6cb80

guj

લઘુમતિ બાબતોનું મંત્રાલય લઘુમતી બાબતોના મંત્રાલય દ્વારા આ વર્ષે બે યોજનાઓનો શુભારંભ કરાશે : શ્રી મુખ્તાર અબ્બાસ નકવી સરકાર શિક્ષણ અને રોજગારી મારફતે લઘુમતી સમુદાયને સશક્ત બનાવે છેઃ શ્રી મુખ્તાર અબ્બાસ નકવી ટેકનિકલ, મેડિકલ, આયુર્વેદ, યુનાની વગેરે ક્ષેત્રોમાં શિક્ષણ પ્રદાન કરવા 5 વૈશ્વિક કક્ષાની શૈક્ષણિક સંસ્થાઓ સ્થાપિત થશેઃ શ્રી મુખ્તાર અબ્બાસ નકવી નવી દિલ્હી, 11-05-2017 લઘુમતી બાબતો અને સંસદીય બાબતોના રાજ્ય કક્ષાના મંત્રી શ્રી મુખ્તાર અબ્બાસ નકવીએ કહ્યું હતું કે મંત્રાલય આ વર્ષે બે યોજનાઓનો શુભારંભ કરશે. ઉસ્તાદ સન્માન સમારોહનો પંડિત દિનદયાળ ઉપાધ્યાયની જન્મ શતાબ્દિ દરમિયાન શુભારંભ કરાવાશે, જેમાં લઘુમતી સમુદાયના શિલ્પકારો અને કારીગરોને સન્માનિત કરાશે. અન્ય એક શિક્ષણને લગતી યોજનાનો ભૂતપૂર્વ રાષ્ટ્રપતિ એ. પી. જે. અબ્દુલ કલામની જન્મ જયંતિ નિમિત્તે 15 ઓક્ટોબર, 2017ના રોજ શુભારંભ કરાવાશે. વર્ષ 2017 દરમિયાન આ અભિયાન ચાલશે. જેના માટે 100 જિલ્લાઓ પસંદ કરવામાં આવ્યા છે. મંત્રીશ્રી એનડીએ સરકારના ત્રણ વર્ષના કાર્યકાળ દરમિયાન લઘુમતી બાબતોના મંત્રાલયની સિદ્ધિઓ પર આજે નવી દિલ્હીમાં એક પત્રકાર પરિષદને સંબોધી રહ્યા હતા. લઘુમતી બાબતો અને સંસદીય બાબતોના રાજ્ય કક્ષાના મંત્રી શ્રી મુખ્તાર અબ્બાસ નકવીએ જણાવ્યું છે કે સરકાર “3ઇ” – એજ્યુકેશન, એમ્પ્લોયમેન્ટ અને એમ્પાવરમેન્ટ મારફતે લઘુમતી સમુદાયોના ગરીબ, પછાત અને નબળા વર્ગના લોકોને વિકાસના મુખ્ય પ્રવાહમાં લાવવામાં સફળ રહી છે. એનડીએ સરકારના ત્રણ વર્ષના કાર્યકાળ દરમિયાન લઘુમતી બાબતોના મંત્રાલયની સિદ્ધિઓ પર આજે નવી દિલ્હીમાં એક પત્રકાર પરિષદને સંબોધતા શ્રી નકવીએ કહ્યું હતું કે, અમારી “તુષ્ટિકરણ વિના સશક્તિકરણ”ની નીતિએ લઘુમતી સમુદાય વચ્ચે “વિકાસ અને વિશ્વાસ”નું વાતાવરણ ઊભું કર્યું છે. શ્રી નકવીએ જણાવ્યું હતું કે, “ગરીબ નવાઝ સ્કિલ ડેવલપમેન્ટ સેન્ટર”, “ઉસ્તાદ”, “નઈ મંઝિલ”, “નઈ રોશની”, “શીખો ઔર કમાઓ”, “પઢો પરદેશ”, “પ્રોગ્રેસ પંચાયત”, “હુન્નર હાટ”, બહુહેતુક “સદભાવ મંડપ”, “પીએમનો નવો 15 પોઇન્ટનો કાર્યક્રમ”, “મલ્ટિ-સેક્ટરલ ડેવલપમેન્ટ પ્રોગ્રામ”, કન્યાઓ માટે “બેગમ હઝરત મહલ સ્કોલરશિપ” વગેરે જેવી સ્કીમ/કાર્યક્રમોએ લઘુમતી સમુદાયોની દરેક જરૂરિયાતમંદ વ્યક્તિના વિકાસને સુનિશ્ચિત કર્યો છે. મંત્રીએ કહ્યું હતું કે, લઘુમતી સમુદાયના સામાજિક-આર્થિક-શૈક્ષણિક ઉત્થાનને ધ્યાનમાં રાખીને સરકારે લઘુમતી સમુદાય માટેનું બજેટ 2017-18 માટે રૂ. 4195.48 કરોડથી કર્યું છે, જે 2016-17ના રૂ. 3827.25 કરોડના બજેટથી રૂ. 368.23 કરોડ વધારે છે. વર્ષ 2012-13માં મંત્રાલયનું બજેટ રૂ. 3135 કરોડ, 2013-14માં રૂ. 3511 કરોડ, 2014-15માં રૂ. 3711 કરોડ અને 2015-16માં રૂ. 3713 કરોડ હતું. તેમણે જણાવ્યું હતું કે, 2017-18ના બજેટનો આશરે 70 ટકા હિસ્સો લઘુમતી સમુદાયોના શૈક્ષણિક સશક્તિકરણ અને કૌશલ્ય વિકાસ પર ખર્ચ કરવામાં આવશે. શ્રી નકવીએ કહ્યું હતું કે, મોદી સરકાર લઘુમતી સમુદાયોના વિદ્યાર્થીઓને ગુણવત્તાયુક્ત શિક્ષણ પ્રદાન કરવા પ્રતિબદ્ધ છે અને આ બાબતને ધ્યાનમાં રાખીને લઘુમતી સમુદાયના મંત્રાલયે 5 વૈશ્વિક કક્ષાની શૈક્ષણિક સંસ્થાઓની સ્થાપના કરી છે, જે સમગ્ર દેશમાં ટેકનિકલ, મેડિકલ, આયુર્વેદ, યુનાની વગેરેમાં શિક્ષણ પ્રદાન કરશે. આ સંસ્થાઓની સ્થાપના થશે એ સ્થળો માટે રોડમેપ તૈયાર કરવા 10 જાન્યુઆરી, 2017ના રોજ એક ઉચ્ચ-સ્તરીય સમિતિ રચવામાં આવી છે, જે ટૂંક સમયમાં તેનો રિપોર્ટ રજૂ કરશે. અમે આ શૈક્ષણિક સંસ્થઆઓમાં 2018થી શૈક્ષણિક સત્ર શરૂ કરવાનો લક્ષ્યાંક નિર્ધારિત કર્યો છે. અમે આ સંસ્થાઓમાં કન્યાઓ માટે 40 ટકા અનામતની દરખાસ્ત રજૂ કરી છે. આગામી મહિનાઓમાં લઘુમતીની બહુમતી હોય તેવા વિસ્તારોમાં નવોદય વિદ્યાલય પ્રકારની આશરે 100 શાળાઓ ખોલવામાં આવશે. ગરીબ તબક્કાની દરેક વ્યક્તિને શ્રેષ્ઠ શિક્ષણ આપવા “તેહરિક એ તાલીમ” લોન્ચ કરવામાં આવી છે, જે અંતર્ગત દરેક જરૂરિયાતમંદ વ્યક્તિને સંસાધનો અને સુવિધાઓ પ્રદાન કરવામાં આવશે. છેલ્લાં ત્રણ વર્ષ દરમિયાન મંત્રાલયે 33 ડિગ્રી કોલેજ, 1102 સ્કૂલ બિલ્ડિંગ, 15,869 વધારાના વર્ગખંડો, 676 હોસ્ટેલ, 97 આઇટીઆઇ, 16 પોલિટેકનિક, 1952 પીવાના પાણીની સુવિધાઓ, 8532 આંગણવાડી કેન્દ્રો, 2090 આરોગ્ય કેન્દ્રો, 223 સદભાવ મંડપ , 18 ગુરુકૂળ પ્રકારની નિવાસી શાળાઓ જેવા માળખાગત વિકાસના પ્રોજેક્ટ ઊભા કર્યા છે. ઉપરાંત પ્રધાનમંત્રી આવાસ યોજના હેઠળ 47,986 પાક્કા મકાનોનું નિર્માણ થયું છે. છેલ્લાં ત્રણ વર્ષ દરમિયાન 1.82 કરોડ વિદ્યાર્થીઓને રૂ. 4740 કરોડની શિષ્યાવૃત્તિઓ આપવામાં આવી હતી. સ્પર્ધાત્મક પરીક્ષાઓ માટે ફ્રી કોચિંગ સ્કીમ હેઠળ 32,705 વિદ્યાર્થીઓને રૂ. 116 કરોડ આપવામાં આવ્યા હતા, ત્યારે “બેગમ હઝરત મહલ સ્કોલરશિપ” હેઠળ 1,38,426 કન્યા વિદ્યાર્થીનીઓ વચ્ચે રૂ. 166 કરોડ વહેંચવામાં આવ્યા હતા. આ તમામ શિષ્યાવૃત્તિના નાણાં ડાયરેક્ટ બેનિફિટ ટ્રાન્સફર મારફતે વિદ્યાર્થીઓના બેંક ખાતામાં સીધા ટ્રાન્સફર કરવામાં આવ્યા છે, જેથી લીકેજ માટે કોઈ અવકાશ રહેતો નથી. શ્રી નકવીએ કહ્યું હતું કે, છેલ્લાં ત્રણ વર્ષ દરમિયાન આશરે 40 ટકા મહિલાઓ સહિત 5.2 લાખ યુવાનોને રૂ. 578 કરોડના ખર્ચે લઘુમતી સમુદાય મંત્રાલયની વિવિધ રોજગારલક્ષી કુશળતા તાલીમ યોજનાઓ હેઠળ આવરી લેવામાં આવ્યા છે. “શીખો ઔર કમાઓ” હેઠળ 2 લાખથી વધારે યુવાનોને રોજગારલક્ષી કૌશલ્ય તાલીમ પ્રદાન કરવામાં આવી છે અને રૂ. 300 કરોડથી વધારેના ખર્ચ સાથે રોજગારી પ્રદાન કરવામાં આવી છે, 1.99 લાખ મહિલાઓને “નઇ રોશની” હેઠળ વિવિધ લીડરશિપ ડેવલપમેન્ટ ટ્રેનિંગ આપવામાં આવી છે, તો “નઇ મંઝિલ” હેઠળ 70,000 યુવાનોને તાલીમ અને રોજગારીની તકો પ્રદાન કરવામાં આવી છે. છેલ્લાં ત્રણ મહિના દરમિયાન લઘુમતી સમુદાયોની હજારો શાળાઓ અને મદરેસાઓને “3ટી” એટલે ટિચર્સ, ટિફિન અને ટોઇલેટ્સ સાથે જોડવામાં આવી છે. આ શૈક્ષણિક સંસ્થાઓમાં ગુરુદ્વારા અને જૈન, બૌદ્ધ અને પારસી સમુદાય દ્વારા સંચાલિત સંસ્થાઓ પણ સામેલ છે. લઘુમતી સમુદાયના રાજ્ય કક્ષાના મંત્રી એ જણાવ્યું હતું કે, જ્યારે એક તરફ “પ્રોગ્રેસ પંચાયત” આપણી “સબ કા સાથ, સબ કા વિકાસ” અને “અંત્યોદય”ની પ્રતિબદ્ધતા પૂર્ણ કરવા મજબૂત અભિયાન પુરવાર થશે, ત્યારે બીજી તરફ “હુન્નર હાટ” લઘુમતી સમુદાયના કુશળ કારીગરોને પ્રોત્સાહન, બજાર અને તક પ્રદાન કરે છે. આ બંને “હુન્નર હાટ”ની મુલાકાત 35 લાખથી વધારે લોકોએ મુલાકાત લીધી હતી. શ્રી નકવીએ કહ્યું હતું કે, “ક્રાફ્ટ ઔર ક્યુસિન કા સંગમ” થીમ સાથે બીજો “હુન્નર હાટ” એ અર્થમાં વિશિષ્ટ હતો કે તેમાં “બાવરચીખાના”માં દેશના વિવિધ વિસ્તારોમાંથી કળાઓ અને પરંપરાગત વાનગીઓ પ્રસ્તુત કરવામાં આવી હતી. પ્રથમ “હુન્નર હાટ”નું આયોજન નવેમ્બર, 2016માં ઇન્ડિયા ઇન્ટરનેશનલ ટ્રેડ ફેરમાં 14થી 27 નવેમ્બર સુધી કરવામાં આવ્યું હતું. આ બંને “હુન્નર હાટ”ને નોંધપાત્ર સફળતા મળ્યા પછી લઘુતમ સમુદાય મંત્રાલયે દરેક રાજ્યમાં આ પ્રકારની ઇવેન્ટમાં “હુન્નર હબ” સ્થાપિત કરવાનો નિર્ણય લીધો છે. કેટલાંક રાજ્યોએ પ્રોજેક્ટ માટે જમીન પ્રદાન કરવાની તૈયારી દાખવી છે. આગામી “હુન્નર હાટ”નું આયોજન પુડુચેરી, મુંબઈ, લખનૌ, બેંગાલુરુ, કોલકાતા, ગૌહાટી, અમદાવાદ, જયપુરમાં થશે. શ્રી નકવીએ જણાવ્યું હતું કે, પ્રધાનમંત્રી શ્રી નરેન્દ્ર મોદીએ શરૂ કરેલા “ડિજિટલ ઇન્ડિયા” અભિયાનમાં જોડાઈને લઘુતમ સમુદાય મંત્રાલયે તેની તમામ યોજનાઓ અને કાર્યક્રમો ડિજિટલ/ઓનલાઇન કર્યા છે. આ વખતે સંપૂર્ણ હજ પ્રક્રિયા ઓનલાઇન થઈ છે અને હજ મોબાઇલ એપ પણ લોન્ચ કરવામાં આવી છે. ચાલુ વર્ષે ભારતમાંથી 1,70,000 હાજીઓ હજ કરવા જશે. સાઉદી અરેબિયાની સરકારે ભારતના હજ ક્વોટામાં 34,005નો વધારો કર્યો છે. કેટલાંક વર્ષો પછી આપણા દેશમાં હજ ક્વોટામાં આ નોંધપાત્ર વધારો છે. AP/J.Khunt/GP (Visitor Counter : 313

pib-139106

3b5019b5ca9756b928ac3abfdf2cbbd28cd5a845e0f7e7acf47ff776c15edb52

guj

પ્રધાનમંત્રીનું કાર્યાલય પ્રધાનમંત્રીએ સ્વચ્છતા અભિયાનમાં ભાગ લીધો અંકિત બયાનપુરિયા પણ પ્રધાનમંત્રીની આ પહેલમાં જોડાયા છે પ્રધાનમંત્રી શ્રી નરેન્દ્ર મોદીના આહવાન પર આજે રાષ્ટ્ર સ્વચ્છતા અભિયાનનું અવલોકન કરી રહ્યું છે. દરેક વ્યક્તિએ સ્વચ્છતા માટે એક કલાક સમર્પિત કર્યો છે જે દેશના ઉજ્જવળ ભવિષ્યના નિર્માણમાં મદદ કરશે. પ્રધાનમંત્રી શ્રી નરેન્દ્ર મોદીએ પણ અંકિત બૈયાનપુરિયા સાથે આ સ્વચ્છતા અભિયાનમાં ભાગ લીધો હતો. અંકિત ફિટનેસ પ્રભાવક છે. પ્રધાનમંત્રીએ તેમની X પોસ્ટ પર એક વિડિયો શેર કર્યો જેમાં તેઓ આપણા રોજિંદા જીવનમાં સ્વચ્છતા અને ફિટનેસના મહત્વ વિશે વાત કરતા જોઈ શકાય છે. PMએ તેમની દિનચર્યા વિશે પણ વાત કરી અને અંકિતના ફિટનેસ ફંડા વિશે પણ પૂછ્યું. એક X પોસ્ટમાં, પ્રધાનમંત્રીએ કહ્યું; “આજે, જેમ રાષ્ટ્ર સ્વચ્છતા પર ધ્યાન કેન્દ્રિત કરે છે, અંકિત બૈયનપુરિયા અને મેં તે જ કર્યું! માત્ર સ્વચ્છતા ઉપરાંત, અમે ફિટનેસ અને સુખાકારીને પણ આ મિશ્રણમાં મિશ્રિત કર્યા છે. આ બધું સ્વચ્છ અને સ્વસ્થ ભારત વાઇબ વિશે છે! @baiyanpuria CB/GP/JD (

pib-150801

471fbd6c2a1fdc8277eee803ea09811b12a99daa09be9fa53062916807ae9b48

guj

રસાયણ અને ખાતર મંત્રાલય નેશનલ ડ્રગ પ્રાઈસિંગ ઓથોરિટીના રજત જયંતી સમારોહમાં ડૉ. મનસુખ માંડવીયાએ સંબોધન કર્યું કેન્દ્રીય રસાયણ અને ખાતર મંત્રી ડૉ. મનસુખ માંડવીયાએ સંબોધન કર્યું હતું. રસાયણ અને ખાતર અને નવી અને પુનઃપ્રાપ્ય ઉર્જા રાજ્ય મંત્રી ભગવંત ઢુબા અતિથિ વિશેષ તરીકે ઉપસ્થિત રહ્યા હતા. કાર્યક્રમને સંબોધતા ડો. માંડવિયાએ નેશનલ ડ્રગ પ્રાઇસિંગ ઓથોરિટી ને અભિનંદન પાઠવ્યા હતા. તેમણે કહ્યું કે NPPA એ માત્ર એક નિયમનકાર કરતાં વધુ સુવિધાજનક તરીકે કામ કર્યું છે. તેમણે છેલ્લા 25 વર્ષમાં સસ્તી દવાઓની ઉપલબ્ધતા સુનિશ્ચિત કરવામાં NPPA દ્વારા આપવામાં આવેલા નોંધપાત્ર યોગદાનનો ઉલ્લેખ કર્યો હતો. કેન્દ્રીય મંત્રીએ સતત ગુણવત્તાયુક્ત ઉત્પાદનોનું ઉત્પાદન કરવા બદલ ભારતીય ઉદ્યોગોની પ્રશંસા કરી હતી. તેમણે ઉદ્યોગોને સંશોધનમાં નવીનતા લાવવા અને માત્ર વ્યાપારી હેતુઓ માટે જ નહીં પરંતુ લોકોના સારા સ્વાસ્થ્ય અને સુખાકારી માટે દવા વિકસાવવા અપીલ કરી હતી. ડૉ. માંડવિયાએ ભારતીય ફાર્માસ્યુટિકલ કંપનીઓને ખાતરી આપી હતી કે સરકાર શક્ય તમામ સહકાર આપશે. તેમણે ઉદ્યોગો માટે રજૂ કરવામાં આવેલી 2 ઉત્પાદન સાથે જોડાયેલી પ્રોત્સાહન યોજનાઓનો ઉલ્લેખ કર્યો, જેણે ઘણા મહત્વપૂર્ણ ઔષધીય ઘટકોના સ્વદેશી ઉત્પાદનમાં મદદ કરી છે. તેમણે કોવિડ કટોકટી દરમિયાન ભારતીય ફાર્માસ્યુટિકલ કંપનીઓ દ્વારા આપવામાં આવેલા સકારાત્મક યોગદાનને પણ યાદ કર્યું. તે જ સમયે, તેમણે લોકોને ગુણવત્તાયુક્ત આરોગ્યસંભાળ પહોંચાડવા માટે સરકાર અને ઉદ્યોગ વચ્ચે સારા સહકાર અને સંકલનના મહત્વ પર પ્રકાશ પાડ્યો હતો. ઉદ્ઘાટન સત્રમાં, ઈન્ટીગ્રેટેડ ફાર્માસ્યુટિકલ ડેટાબેઝ મેનેજમેન્ટ સિસ્ટમ 2.0 અને ફાર્મા સાહી દામ 2.0 એપનું ઉદ્ઘાટન કરવામાં આવ્યું હતું. SD/GP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 148

pib-240861

487d0690dbf70d1d7b4d75e426016e547f36094661929aa019bca06040d4618c

guj

ગૃહ મંત્રાલય કેન્દ્રીય ગૃહ અને સહકારિતા મંત્રી શ્રી અમિત શાહે 76મા સ્વતંત્રતા દિવસ પર નાગરિકોને શુભેચ્છા પાઠવી ભારતની સંસ્કૃતિ, જીવંત લોકશાહી પરંપરા અને છેલ્લા 75 વર્ષોની સિદ્ધિઓ પર ગર્વ કરવાનો આ દિવસ છે હું આપણને આઝાદી અપાવનારા સ્વતંત્રતા સેનાનીઓને અને આપણા બહાદુર સૈનિકોને, જેમણે રાષ્ટ્રની રક્ષા માટે સર્વસ્વ બલિદાન આપ્યું તેમને મારી શ્રદ્ધાંજલિ અર્પણ કરું છું પ્રધાનમંત્રી શ્રી નરેન્દ્ર મોદી રાષ્ટ્રીય હિતને સર્વોચ્ચ મહત્વ આપીને આપણા બહાદુર સ્વાતંત્ર્ય સેનાનીઓના મજબૂત અને આત્મનિર્ભર ભારતના સ્વપ્નને સાકાર કરી રહ્યા છે આઝાદી કા અમૃત મહોત્સવના અવસરે, હું દરેકને આઝાદીના શતાબ્દી વર્ષ સુધીમાં ભારતને ફરી એક વખત 'વિશ્વગુરુ' બનાવી શકાય તે માટે સખત પરિશ્રમ દ્વારા વિકાસની આ અવિરત યાત્રામાં યોગદાન આપવા અપીલ કરું છું કેન્દ્રીય ગૃહ અને સહકારિતા મંત્રી, શ્રી અમિત શાહે 76મા સ્વતંત્રતા દિવસ પર નાગરિકોને શુભેચ્છા પાઠવી છે. શ્રી અમિત શાહે તેમના ટ્વીટમાં કહ્યું કે આ ભારતની સંસ્કૃતિ, જીવંત લોકતાંત્રિક પરંપરા અને છેલ્લા 75 વર્ષોની સિદ્ધિઓ પર ગર્વ કરવાનો દિવસ છે. હું આપણને આઝાદી અપાવનારા આપણા સ્વાતંત્ર્ય સેનાનીઓને અને આપણા પ્રધાનમંત્રી શ્રી નરેન્દ્ર મોદી રાષ્ટ્રીય હિતને સર્વોચ્ચ મહત્વ આપીને આપણા બહાદુર સ્વાતંત્ર્ય સેનાનીઓનું મજબૂત અને આત્મનિર્ભર ભારતનું સ્વપ્ન સાકાર કરી રહ્યા છે. દરેક વ્યક્તિએ સખત પરિશ્રમ દ્વારા વિકાસની આ અવિરત યાત્રામાં યોગદાન આપવું જોઈએ જેથી કરીને આપણી આઝાદીના શતાબ્દી વર્ષ સુધીમાં ભારતને ફરી એકવાર 'વિશ્વગુરુ' બનાવી શકાય. SD/GP/NP (Visitor Counter : 175

pib-29047

78f15b3dc493b69b2a35f046c09ce62de74b68541e4ee422eb5c79f800e2d14e

guj

PIB Headquarters કોવિડ-19 અંગે PIBનું તાજેતરનું દૈનિક બુલેટિન | | - સમગ્ર દેશમાં કુલ રસીકરણ કવરેજનો આંકડો 19 કરોડથી વધારે થયો - ભારતે છેલ્લા 24 કલાકમાં અત્યાર સુધીમાં સર્વાધિક 20.61 લાખ પરીક્ષણો કરીને વધુ એક વિક્રમ બનાવ્યો - દૈનિક પોઝિટીવિટી દર ઘટીને 12.59% થયો - પ્રધાનમંત્રીએ વારાણસીના તબીબો અને અધિકારીઓ સાથે વાતચીત કરી - દેશવ્યાપી “આયુષ કોવિડ-19 કાઉન્સેલિંગ હેલ્પલાઇન” કાર્યરત #Unite2FightCorona #IndiaFightsCorona PRESS INFORMATION BUREAU MINISTRY OF INFORMATION AND BROADCASTING GOVERNMENT OF INDIA સમગ્ર દેશમાં કુલ રસીકરણ કવરેજનો આંકડો 19 કરોડથી વધારે થયો વધુ વિગતો માટે: https://pib.gov.in/PressReleasePage.aspx?PRID=1720526 વારાણસીના તબીબો અને અધિકારીઓ સાથે વાતચીત કરી, કોવિડ વ્યવસ્થાપનમાં નવો મંત્ર પૂરો પાડ્યો: ‘ જ્યાં બીમાર, ત્યાં ઉપચાર’ વધુ વિગતો માટે: https://www.pib.gov.in/PressReleasePage.aspx?PRID=1720567 ભારત સરકાર બ્લેક ફંગસ બીમારીના ઉપચાર માટે ફંગલ વિરોધી દવા એમ્ફોટેરિસિન-બીની સપ્લાઈ અને ઉપલબ્ધતા વધારવા માટે સક્રિય રીતે દરેક શક્ય પ્રયાસો કરી રહી છે, દેશની અંદર પાંચ વધારાના ઉત્પાદકોને તેના ઉત્પાદન માટે લાયસન્સ આપવામાં આવ્યું છે વધુ વિગતો માટે: https://www.pib.gov.in/PressReleasePage.aspx?PRID=1720563 રાજ્યોમાંથી આવી રહેલા બ્લેક ફંગસના અહેવાલોના પગલે, ભારત સરકારે રાજ્યો/કેન્દ્રશાસિત પ્રદેશોને પત્ર લખ્યા વધુ વિગતો માટે: https://www.pib.gov.in/PressReleasePage.aspx?PRID=1720669 ઓક્સિજન એક્સપ્રેસે ઓક્સિજનની રોજિંદી સપ્લાઈ 1118 MTના સ્તરે પહોંચી વધુ વિગતો માટે:https://www.pib.gov.in/PressReleasePage.aspx?PRID=1720564 ડીઆરડીઓએ કોવિડ-19 એન્ટીબોડી નિદાન કિટ વિકસાવી વધુ વિગતો માટે:https://www.pib.gov.in/PressReleasePage.aspx?PRID=1720604 Aid કોવિડ રાહત સામગ્રી અંગે તાજી જાણકારી વધુ વિગતો માટે:https://www.pib.gov.in/PressReleasePage.aspx?PRID=1720603 દેશવ્યાપી “આયુષ કોવિડ-19 કાઉન્સેલિંગ હેલ્પલાઇન” કાર્યરત વધુ વિગતો માટે: https://pib.gov.in/PressReleasePage.aspx?PRID=1720519 કોવિડ-19ની બીજી લહેરને ધ્યાનમાં લઈને ગૃહ મંત્રાલયે અંશતઃ નિર્બળ જૂથો માટે હયાત સુવિધાઓની સમીક્ષા કરવા રાજ્યો / કેન્દ્ર શાસિત પ્રદેશો માટે માર્ગરેખાઓ જાહેર કરી વધુ વિગતો માટે; https://www.pib.gov.in/PressReleasePage.aspx?PRID=1720544 વિજ્ઞાન અને ટેકનોલોજી વિભાગ એ કોવિડની બીજી લહેરનો સામનો કરવા નવી ટેકનોલોજીસ તથા ઈનોવેટિવ ઉત્પાદનોના વિકાસ માટે સ્ટાર્ટ અપ્સ અને કંપનીઓ પાસેથી અરજીઓ મંગાવી વધુ વિગતો માટે: https://www.pib.gov.in/PressReleasePage.aspx?PRID=1720482 INPUTS FROM PIB FIELD OFFICES Maharashtra: In Maharashtra, the Brihanmumbai Municipal Corporation on Thursday added one more drive in Vaccination Centre in suburban Kandivali area of Mumbai. Meanwhile, the state government’s latest guidelines have advised screening of a sizable chunk of hospitalized Covid-19 patients for mucormycosis immediately prior to or after the discharge. This includes patients who have had steroid, oxygen therapy and intensive care unit stay for more than seven days in hospitals. Gujarat: The Gujarat government has declared Mucormycosis disease as epidemic. The Mucormycosis disease also known as Black Fungus has been declared an epidemic under the Epidemic Disease Act 1857.Gujarat recorded 4,773 new cases of COVID-19 on Thursday. According to the State Health Department, 8,308 patients recovered during the last 24 hours and were discharged from the hospitals. Total 6, 77, 798 patients have recovered from COVID-19 in Gujarat till now. The recovery rate further improved and reached up to 87.32 per cent. Rajasthan:The weekly positive rate in Rajasthan has dipped after rising continuously for 11 weeks. The positivity rate, which was 23% on May 7-13, has now gone down to below 19%. Rajasthan recorded 127 Covid-19 deaths and 7,680 cases on Thursday, taking the overall numbers to 7,346 fatalities and 8,97,193 infections. Of the fresh positive cases, the maximum of 1,517 were reported from Jaipur, while 601 and 427 people tested positive in Jodhpur and Kota respectively. A total of 7,45,873 people have so far recovered from the infection and the number of active cases at present is 1,43,974. Madhya Pradesh: In Madhya Pradesh, the State Government will provide financial assistance of Rs. 1 lakh to the families of those who died due to COVID-19 during the second wave. Meanwhile, COVID positivity rate declined to 6.3 per cent. The state ranks 16th in the country in terms of infection.The active cases in the state stand at 72,725.More than 70 thousands tests are being conducted every day. Chhattisgarh: In Chhattisgarh, now it will not be mandatory for air passengers coming from other states to show negative report of RT-PCR test at the time of boarding. Post-Covid OPD services will be started in all District Hospitals of the state. State Health Department of Chhattisgarh has asked the Collectors of all the districts to ensure availability of experts of medicine, eye and physiotherapists in these OPDs. District Hospitals have also been instructed to conduct OPD three days a week for counseling and treatment related to mental health problems such as depression, restlessness, sleep deprivation. Goa: Goa government today extended the state-wide curfew effective in the state till May 31. The state government had imposed a 15-day state wide curfew from May 10 to May 23 in view of spiralling COVID cases and COVID linked deaths in the state. All essential commodity stores will be open from 7 am to 1 pm during the curfew period. Goa government today formed a task force to prepare for the anticipated third wave of Covid in the state. The 15-member task force under the chairmanship of Chief Minister will have 15 members including doctors. Assam:A total of 6,573 persons tested positive for COVID-19 on Thursday while death count stood at 74. Of the 6,573 positive cases, 1084 were from Kamrup Metro. Urging the people to strictly follow COVID-19 protocol and restrictions imposed by the government, CM Himanta Biswa Sarma on Thursday said that the situation would be under control by the next 15-20 days. Manipur:Manipur on Thursday recorded 644 new COVID-19 positive cases and claimed 11 more lives in Manipur in the last 24 hours. The total number of people who have been inoculated reached 3,31,631. CM opened COVID-19 Grievance Cell; scheme started to take care of children orphaned by Covid.The State Government has asked individuals and organisations, which wish to donate medical oxygen cylinders and concentrators to do so through the Government or healthcare institute concerned. Meghalaya:For the first time since the COVID-19 pandemic struck Meghalaya on April 13, 2020, the state has registered over 1,000 cases in a single day. 10 more people succumbed to COVID-19 taking the total number of fatalities from the infection to 389. There were 465 recoveries which takes the total number of recoveries to 20,061. The Health department has attributed the rise in the number of cases to the increase in the number of tests in the state. Sikkim:1860 Covishield jabs administered; 30 of44 vaccination sites receive no visitors. 249 new cases and three more Covid deaths in Sikkim. Tripura: A record number of samples were tested and of which 720 people tested positive with 2 death and 379 recovery. The positivity rate slightly dipped to 6.73%. But west Tripura still tops the chart among rest of the districts with 405 new cases coming in last 24 hours. Total sample tested is 10,699. Nagaland: Nagaland reports 326 new Covid cases and 11 deaths on Thursday. Active cases are 4519 and tally rises to 19,284. Dimapur oxygen generation plant being set up under PM Cares Fund yet to get certification. Equipments for oxygen plants to be set up at Tuensang and Phek under UNDP support arrived on Thursday. Kerala:The state government has granted more lockdown relaxations. However, these relaxations are not applicable to areas under triple lockdown. Accordingly, Textile and jewellery showrooms can open with limited number of employees for home delivery and online sale. Wedding groups can visit showrooms for up to one hour. Tax consultants, GST practitioners can work on 2 days a week. Free food kits can be distributed to fisher folk families using the state disaster relief fund. Meanwhile, the state confirmed 30,491 Covid-19 cases yesterday. As of now, there are 3,17,850 active cases in the state. The death toll has risen to 685 with 128 more fatalities. TPR stands at 23.18%. A total of 86,09,008 people has so far taken vaccination. Out of this, 65,88,870 were administered with first dose and 20,20,138 second dose. Tamil Nadu:With the State government sounding an alert on surging mucormycosis or black fungus cases, the authorities have ordered 5,000 vials of Amphotericin from a private pharmaceutical company in Hosur. The State received its twelfth oxygen express carrying 64.95 MT on Thursday; with this the State has received a total of 649.4 MT of liquid medical oxygen through 12 oxygen express trains. Pointing out that the Central government affidavit states nothing on drugs, vaccination and oxygen supply to Tamil Nadu now or in the near future, the Madras High Court on Thursday sought the Union government to come up with a ‘centralised plan of action’ to deal with the emergency caused by the raging second wave in the State. TN government on Thursday slashed the Covid test charge at the private laboratories in the state from Rs 1,200 to Rs 900. TN hit an all-time high of Covid-19 cases and deaths on Thursday, reporting 35,579 infections and 397 fatalities. Karnataka:As per the State Government bulletin released for 20-05-2021, New Cases Reported: 28869; Total Active Cases: 534954; New Covid Deaths: 548; Total Covid Deaths: 23854. Around 63,140 were vaccinated yesterday with a total of 1,15,08,005 have been vaccinated in the state till now. Ending days of speculation on vaccination for the 18 to 44-year age group, the state government on Thursday announced that it will commence vaccination from Saturday , across Karnataka. One-third of all Covid-19 deaths in Karnataka - since the first case in March last year - were reported in the first 20 days of May. Andhra Pradesh:State reported 22,610 new Covid-19 cases after testing 1,01,281 samples with 114 deaths, while 23,098 got discharged during the last 24 hours. Total cases: 15,21,142; Active cases: 2,09,134; Discharges: 13,02,208; Deaths: 9800. A total of 78,57,020 doses of Covid vaccine have been administered in the state as on yesterday, which include 55,39,622 first doses and 23,17,398 second doses. For treating black fungus, the government has identified 17 hospitals in the State. The State government allocated Rs 1000 crore exclusively to fight Covid-19 pandemic in the newly presented State budget for FY: 2021-22 in the Assembly yesterday. A total of Rs 13,840.44 crore has been earmarked for the health sector. Meanwhile, with the spurt in suspected black fungus cases, the government has notified mucormycosis under the Epidemic Diseases Act, 1897. Telangana:As per the instructions of the Central Government, the State Government has declared the Mucormycosis/Black Fungus as notifiable disease under Epidemic Diseases Act, 1897 and State Public Health Director asks all Govt and private hospitals in the state to report the details of the cases to the Govt in a prescribed format. Ninth Oxygen Express with six tankers carrying 119.40 Metric Tonnes of Liquid Medical Oxygen arrived in Hyderabad from Odisha yesterday. As many as 3,660 new Covid infections and 23 fatalities were reported in the state taking the cumulative number of deaths to 3,060 and the total number of positive cases to 5,44,263. The number of Active Cases in the state now stands at 45,757. Yesterday also the Covid vaccination drive could not take place in the state due to shortage of vaccines. Punjab: The total number of patients tested Positive is 523423. Number of active cases is 67041. Total Deaths reported is 12716. Total COVID-19 Vaccinated with 1st dose is 840628. Total COVID-19 Vaccinated with 2nd dose is 242068. Total above 45 Vaccinated with 1st dose is 2644958. Total above 45 Vaccinated with 2nd dose is 439746. Haryana: Total Number of Samples found positive till date is 722964. Total active COVID-19 patients are 62352. Number of deaths is 7205. Cumulative number of people vaccinated till date is 5129363. Chandigarh: Total Lab confirmed COVID-19 cases are 57331. Total number of Active Cases is 6073. Total number of COVID-19 deaths till date is 666. Himachal Pradesh: Total number of patients tested COVID positive till date is 172722. Total number of Active Cases is 33448. Total deaths reported till date is 2581. PIB FACT CHCEK SD/GP/JD (Visitor Counter : 138

pib-144765

40898572669e2ca1baf82633e9900f439a460ae35ce7631128c2aeb341691219

guj

રાષ્ટ્રપતિ સચિવાલય પ્રેસ વિજ્ઞપ્તી ભારતના રાષ્ટ્રપતિએ પ્રધાનમંત્રીની સલાહ મુજબ, કેન્દ્રીય પ્રધાન પરિષદમાં પ્રધાનો વચ્ચે નીચેના ખાતાઓની પુન: ફાળવણીનું નિર્દેશન કર્યું છે:- પૃથ્વી વિજ્ઞાન મંત્રાલયનો પોર્ટફોલિયો શ્રી કિરેન રિજિજુને સોંપવામાં આવ્યો છે. શ્રી અર્જુન રામ મેઘવાલ, રાજ્ય મંત્રીને શ્રી કિરેન રિજિજુના સ્થાને તેમના વર્તમાન પોર્ટફોલિયો ઉપરાંત કાયદા અને ન્યાય મંત્રાલયમાં રાજ્ય મંત્રી તરીકેનો સ્વતંત્ર હવાલો સોંપવામાં આવ્યો છે. YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 135

pib-190204

613b4cbb7a39b8689dd18c8ce67037b81ebf26336e89db76163f32714aee77be

guj

માહિતી અને પ્રસારણ મંત્રાલય I&B મંત્રાલયે એનિમેશન, વિઝ્યુઅલ ઇફેક્ટ્સ, ગેમિંગ અને કોમિક્સ પ્રમોશન ટાસ્ક ફોર્સની રચના કરી સચિવ I&Bના નેતૃત્વમાં, ટાસ્ક ફોર્સ 90 દિવસની અંદર તેનો પ્રથમ એક્શન પ્લાન સબમિટ કરશે ટાસ્ક ફોર્સમાં ઉદ્યોગ, શૈક્ષણિક અને રાજ્ય સરકારોનું પ્રતિનિધિત્વ છે • AVGC પ્રમોશન ટાસ્ક ફોર્સની રચનાની જાહેરાત માનનીય નાણામંત્રીના બજેટ ભાષણમાં કરવામાં આવી • AVGC ઉદ્યોગ ભાગીદારો હિસ્સેદારો તરીકે રહેશે • સામગ્રી નિર્માણમાં ભારત મોખરે રહેશે • AVGC સેક્ટરની વૃદ્ધિની નીતિઓનું માર્ગદર્શન આપવું • ઉદ્યોગ સાથે સક્રિયપણે સહયોગ કરવો • ભારતીય AVGC ઉદ્યોગની વૈશ્વિક સ્થિતિમાં વૃધ્ધિ કરવી ભારતમાં એનિમેશન, વિઝ્યુઅલ ઈફેક્ટ્સ, ગેમિંગ અને કોમિક સેક્ટરમાં “ક્રિએટ ઈન ઈન્ડિયા” અને “બ્રાન્ડ ઈન્ડિયા”ના મશાલ વાહક બનવાની ક્ષમતા છે. ભારત 2025 સુધીમાં વૈશ્વિક બજાર હિસ્સાનો 5% કબજે કરવાની ક્ષમતા ધરાવે છે, જેમાં વાર્ષિક 25-30%ની વૃદ્ધિ અને વાર્ષિક 1,60,000થી વધુ નવી નોકરીઓનું સર્જન થશે. 2. AVGC સેક્ટરના અવકાશને આગળ વધારવા માટે, એનિમેશન, વિઝ્યુઅલ ઇફેક્ટ્સ, ગેમિંગ અને કૉમિક્સ પ્રમોશન ટાસ્ક ફોર્સની સ્થાપના કરવા માટે કેન્દ્રીય બજેટ 2022-23માં જાહેરાત કરવામાં આવી હતી, જેથી આપણા બજારો અને વૈશ્વિક માગને પુરી કરવા માટે સ્થાનિક ક્ષમતાને અનુભૂતિ અને નિર્માણ કરવાની રીતોની ભલામણ કરવામાં આવે. 3. કેન્દ્રીય બજેટ 2022-23માં કરવામાં આવેલી જાહેરાતના અનુસંધાનમાં, માહિતી પ્રસારણ મંત્રાલયના નેજા હેઠળ દેશમાં AVGC ક્ષેત્રને પ્રોત્સાહન આપવા માટે એનિમેશન, વિઝ્યુઅલ ઇફેક્ટ્સ, ગેમિંગ અને કોમિક્સ પ્રમોશન ટાસ્ક ફોર્સની રચના કરવામાં આવી છે. 4. AVGC પ્રમોશન ટાસ્ક ફોર્સનું નેતૃત્વ માહિતી અને પ્રસારણ મંત્રાલયના સચિવ દ્વારા કરવામાં આવશે અને તેના સચિવો હશે a કૌશલ્ય વિકાસ અને સાહસિકતા મંત્રાલય; b ઉચ્ચ શિક્ષણ વિભાગ, શિક્ષણ મંત્રાલય; c ઈલેક્ટ્રોનિક્સ અને ઈન્ફોર્મેશન ટેકનોલોજી મંત્રાલય અને d ઉદ્યોગ અને આંતરિક વેપારના પ્રમોશન માટેનો વિભાગ. તેમાં ઉદ્યોગ ભાગીદારોની વ્યાપક ભાગીદારી હશે જેમ કે. a S/Sh. બિરેન ઘોષ, કન્ટ્રી હેડ, ટેક્નિકલર ઈન્ડિયા; b આશિષ કુલકર્ણી, સ્થાપક, પુણ્યયુગ આર્ટવિઝન પ્રા. લિ.; c જેશ કૃષ્ણ મૂર્તિ, સ્થાપક અને સીઈઓ એનિબ્રેન; d. કીતન યાદવ, COO અને VFX નિર્માતા, Redchillies VFX; E. ચૈતન્ય ચિંચલીકર, ચીફ ટેક્નોલોજી ઓફિસર, વ્હિસલિંગ વુડ્સ ઇન્ટરનેશનલ; f કિશોર કિચિલી, સિનિયર. વાઇસ પ્રેસિડેન્ટ અને કન્ટ્રી હેડ, ઝિંગા ઇન્ડિયા; g નીરજ રોય, હંગામા ડિજિટલ મીડિયા એન્ટરટેઈનમેન્ટના મેનેજિંગ ડિરેક્ટર અને સીઈઓ. 5. AVGC પ્રમોશન ટાસ્ક ફોર્સમાં કર્ણાટક, મહારાષ્ટ્ર, તેલંગાણાની રાજ્ય સરકારોનો પણ સમાવેશ થાય છે; ઓલ ઈન્ડિયા કાઉન્સિલ ઓફ ટેકનિકલ એજ્યુકેશન, નેશનલ કાઉન્સિલ ઓફ એજ્યુકેશનલ રિસર્ચ એન્ડ ટ્રેનિંગ અને ઉદ્યોગ સંસ્થાઓના પ્રતિનિધિઓ-MESC, FICCI અને CII જેવા શિક્ષણ સંસ્થાઓના વડાઓ તેમાં હશે. 6. ભારત સરકાર, રાજ્ય સરકારો અને મુખ્ય ઉદ્યોગ ખેલાડીઓની સહભાગિતા સાથે AVGC પ્રમોશન ટાસ્ક ફોર્સની રચના આ ક્ષેત્રની વૃદ્ધિની નીતિઓને માર્ગદર્શન આપવા, ધોરણો સ્થાપિત કરવા માટે સંસ્થાકીય પ્રયાસોને આગળ વધારીને ક્ષેત્રના વિકાસ માટે કેન્દ્રીત ભાર પ્રદાન કરશે. ભારતમાં AVGC શિક્ષણ માટે, ઉદ્યોગ અને આંતરરાષ્ટ્રીય AVGC સંસ્થાઓ સાથે સક્રિયપણે સહયોગ કરશે અને ભારતીય AVGC ઉદ્યોગની વૈશ્વિક સ્થિતિને વધારશે. ટાસ્ક ફોર્સના સંદર્ભની શરતોમાં નીચેનાનો સમાવેશ થાય છે: રાષ્ટ્રીય AVGC નીતિની રચના, AVGC સંબંધિત ક્ષેત્રોમાં ગ્રેજ્યુએશન, પોસ્ટ-ગ્રેજ્યુએશન અને ડોક્ટરલ અભ્યાસક્રમો માટે રાષ્ટ્રીય અભ્યાસક્રમ માળખાની ભલામણ કરવી શૈક્ષણિક સંસ્થાઓ, વ્યવસાયિક તાલીમ કેન્દ્રો અને ઉદ્યોગો સાથે મળીને કૌશલ્યની પહેલની સુવિધા આપવી, રોજગારની તકો વધારવી, ભારતીય AVGC ઉદ્યોગની વૈશ્વિક પહોંચને વિસ્તારવા માટે પ્રમોશન અને બજાર વિકાસ પ્રવૃત્તિઓની સુવિધા, નિકાસમાં વધારો કરવો અને AVGC ક્ષેત્રમાં FDI આકર્ષવા પ્રોત્સાહનોની ભલામણ કરવી. 7. AVGC પ્રમોશન ટાસ્ક ફોર્સ તેનો પ્રથમ એક્શન પ્લાન 90 દિવસની અંદર સબમિટ કરશે. SD/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-98894

be5820511614f84710b95886e4aefbcb98cb2c08be74354fc84671cf490ff92b

guj

પ્રધાનમંત્રીનું કાર્યાલય ટોકિયો ઑલિમ્પિક્સ માટે જનાર ભારતીય રમતવીરો-ઍથ્લીટ્સની ટુકડી સાથે પ્રધાનમંત્રીએ વાતચીત કરી રમતવીરો અને એમના પરિવારો સાથે અનૌપચારિક, સ્વયંસ્ફૂર્ત સત્રમાં ભાગ લીધો 135 કરોડ ભારતીયોની શુભેચ્છાઓ આપ સૌ માટે દેશના આશીર્વાદ છે: પ્રધાનમંત્રી ખેલાડીઓને વધુ સારી તાલીમ શિબિરો, સાધનો, આંતરરાષ્ટ્રીય તકો પૂરી પાડવામાં આવી છે: પ્રધાનમંત્રી ઍથ્લીટ્સ જોઇ રહ્યા છે કે નવી વિચારધારા અને નવા અભિગમ સાથે આજે દેશ કેવી રીતે એમનામાંના દરેકની સાથે ઊભો છે: પ્રધાનમંત્રી પહેલી વાર આટલી મોટી સંખ્યામાં અને આટલી બધી રમતોમાં ખેલાડીઓ ઑલિમ્પિક માટે ક્વૉલિફાઇ થયા છે: પ્રધાનમંત્રી એવી ઘણી રમતો છે જેમાં ભારત પહેલી વાર પાત્ર ઠર્યું છે: પ્રધાનમંત્રી ‘ચિઅર4ઇન્ડિયા’ કરવાની દેશવાસીઓની જવાબદારી છે: પ્રધાનમંત્રી પ્રધાનમંત્રી શ્રી નરેન્દ્ર મોદીએ આજે ટોકિયો ઑલિમ્પિક્સ માટે જનારા ભારતીય રમતવીરો-ઍથ્લીટ્સના દળ સાથે વીડિયો કૉન્ફરન્સિંગથી વાતચીત કરી હતી. પ્રધાનમંત્રી દ્વારા આ પરસ્પર સંવાદ રમતવીરો રમતોમાં ભાગ લે એ પૂર્વે એમને પ્રેરિત અને પ્રોત્સાહિત કરવાનો એક પ્રયાસ હતો. યુવા બાબતો અને રમતગમતના કેન્દ્રીય મંત્રી શ્રી અનુરાગ ઠાકુર; યુવા બાબતો અને રમતગમતના કેન્દ્રીય રાજ્ય કક્ષાના મંત્રી શ્રી નિશિથ પ્રમાણિક અને કાયદા મંત્રી શ્રી કિરણ રિજિજુ આ પ્રસંગે ઉપસ્થિત રહ્યા હતા. તદ્દન અનૌપચારિક અને સ્વયંસ્ફૂરિત આ સંવાદમાં પ્રધાનમંત્રીએ ઍથ્લીટ્સને પ્રોત્સાહિત કર્યા હતા એમના પરિવારોનો એમનાં બલિદાન માટે આભાર માન્યો હતો. દીપિકા કુમારી સાથે વાત કરતા પ્રધાનમંત્રીએ વર્લ્ડ ચૅમ્પિયનશીપમાં ગૉલ્ડ માટે એમને અભિનંદન પાઠવ્યા હતા. પ્રધાનમંત્રીએ ઉલ્લેખ કર્યો કે દીપિકાકુમારીની યાત્રા તીરંદાજી મારફત કેરીઓ પાડવાથી થઈ હતી અને રમતવીર તરીકે એમની સફર વિશે પણ પૃચ્છા કરી હતી. મુશ્કેલ સંજોગો છતાં માર્ગ પર ટકી રહેવા બદલ પ્રધાનમંત્રીએ પ્રવીણ જાદવ ની પ્રશંસા કરી હતી. પ્રધાનમંત્રીએ તેમના પરિવાર સાથે પણ વાત કરી હતી અને એમના પ્રયાસોની પ્રશંસા કરી હતી. શ્રી મોદીએ આ પરિવાર સાથે મરાઠીમાં વાતચીત કરી હતી. નીરજ ચોપરા સાથે વાત કરતા પ્રધાનમંત્રીએ ભારતીય સૈન્ય સાથે ઍથ્લીટના અનુભવ વિશે અને ઇજામાંથી સાજા થવા વિશે પૃચ્છા કરી હતી. શ્રી મોદીએ આ રમતવીરને અપેક્ષાઓના બોજા તળે અસમર્થ થયા વિના શ્રેષ્ઠ આપવા માટે કહ્યું હતું. દુતી ચંદ સાથેની વાતચીતમાં શ્રી મોદીએ શરૂઆત એમનાં નામના અર્થ સાથે કરતા કરી જેનો અર્થ ‘ તેજસ્વિતા’ થાય છે અને પોતાની રમતની કુશળતા દ્વારા પ્રકાશ પાથરવા બદલ તેમને અભિનંદન આપ્યા હતા. પ્રધાનમંત્રીએ સમગ્ર ભારત ઍથ્લીટ્સની પડખે હોઇ, તેમને ઝડપથી નિર્ભિકપણે આગળ વધવા કહ્યું હતું. પ્રધાનમંત્રીએ આશિષકુમાર ને પૂછ્યું હતું કે તમે બૉક્સિંગ કેમ પસંદ કર્યું? પ્રધાનમંત્રીએ તેમને પૂછ્યું કે તમે કોવિડ-19 સામે લડીને પોતાની તાલીમ કેવી રીતે જાળવી રાખી? પોતાના પિતાને ગુમાવવા છતાં પોતાના લક્ષ્યમાંથી ચલિત ન થવા બદલ પ્રધાનમંત્રીએ તેમની પ્રશંસા પણ કરી હતી. આ રમતવીરે સાજા થવાની પ્રક્રિયામાં પરિવાર અને મિત્રોની મદદને યાદ કરી હતી. શ્રી મોદીએ જ્યારે ક્રિકેટર સચીન તેંડુલકરે આવા જ સંજોગોમાં એમના પિતાને ગુમાવ્યા હતા અને પોતાની રમત દ્વારા કેવી રીતે પિતાને શ્રદ્ધાંજલિ અર્પી હતી એ પ્રસંગ યાદ અપાવ્યો હતો. ઘણા રમતવીરો માટે આદર્શ-રોલ મોડેલ બનવા માટે પ્રધાનમંત્રીએ મેરિ કૉમ ની પ્રશંસા કરી હતી. તેઓ પોતાની રમત ખાસ કરીને મહામારીમાં ચાલુ રાખીને કેવી રીતે એમના પરિવારની કાળજી લે છે એ વિશે પણ તેમણે પૂછ્યું હતું. પ્રધાનમંત્રીએ તેમને એમના મનપસંદ પંચ-મુક્કા અને મનપસંદ ખેલાડી વિશે પૂછ્યું હતું. તેમણે તેમને શુભકામનાઓ પાઠવી હતી. પી વી સિંધુ સાથે પ્રધાનમંત્રીએ ગચિબોવ્લી, હૈદ્રાબાદમાં એમની પ્રેક્ટિસ વિશે પૂછ્યું હતું. તેમણે તેમની તાલીમમાં ડાયેટના મહત્ત્વ વિશે પણ પૂછ્યું હતું. પ્રધાનમંત્રીએ તેમનાં માતા-પિતાને પૂછ્યું કે જેઓ તેમના બાળકોને રમતવીર બનાવવા માગે છે એવા માતા-પિતાને તમે શું સલાહ અને ટિપ્સ આપશો? ઑલિમ્પિકમાં આ ઍથ્લીટને સફળતાની શુભકામના પાઠવતા પ્રધાનમંત્રીએ કહ્યું કે તેઓ જ્યારે રમતવીરો પાછા ફરે ત્યારે એમને આવકારશે ત્યારે તેઓ પણ તેમની સાથે આઇસક્રીમ ખાશે. પ્રધાનમંત્રી એલાવેનિલ વાલરિવન ને પૂછ્યું હતું કે તમને રમતમાં કેવી રીતે રસ પડ્યો? અંગત વાત કરતા શ્રી મોદીએ અમદાવાદમાં ઉછરેલાં શૂટર સાથે ગુજરાતીમાં વાત કરી હતી અને એમનાં માતા-પિતાને તમિલમાં આવકાર્યા હતા અને તેઓ જ્યારે એમના વિસ્તાર મણિનગરથી ધારાસભ્ય હતા ત્યારે પ્રારંભિક વર્ષોને યાદ કર્યા હતા. તેમણે એલાવેનિલને પૂછ્યું કે તેઓ અભ્યાસ અને રમતની તાલીમ વચ્ચે સંતુલન કેવી રીતે રાખે છે? પ્રધાનમંત્રીએ સૌરભ ચૌધરી સાથે ધ્યાન અને માનસિક સ્વસ્થતા સુધારવામાં યોગની ભૂમિકા વિશે વાત કરી હતી. પ્રધાનમંત્રીએ પીઢ ખેલાડી શરત કમલ ને અગાઉના અને આ ઑલિમ્પિક્સ વચ્ચેના તફાવત વિશે પૂછ્યું હતું અને આ અવસરે મહામારીની અસરમાંથી શું શીખ્યા એ પૂછ્યું હતું. શ્રી મોદીએ કહ્યું કે એમનો બહોળો અનુભવ સમગ્ર દળને મદદરૂપ થશે. ટેબલ ટેનિસના અન્ય ખેલાડી, અવ્વલ મનિકા બત્રા સાથે પ્રધાનમંત્રીએ રમતમાં ગરીબ બાળકોની તાલીમ માટે તેમની ભરપૂર પ્રશંસા કરી હતી. રમતી વખતે હાથમાં તિરંગો પહેરવાની એમની પ્રેક્ટિસ વિશે પણ તેમણે ટિપ્પણી કરી હતી. તેમણે પૂછ્યું કે નૃત્ય પ્રત્યેનો લગાવ તેમની રમતોમાં તણાવ દૂર કરે છે કે કેમ. પ્રધાનમંત્રીએ વિનેશ ફોગાટ ને પૂછ્યું કે તેઓ એમના પારિવારિક વારસાને કારણે વધી ગયેલી અપેક્ષાઓને કેવી રીતે પહોંચી વળે છે. તેમના પડકારોનો ઉલ્લેખ કરતા પ્રધાનમંત્રીએ પૂછ્યું કે એનો સામનો કેવી રીતે કરો છો? તેમણે એમનાં પિતા સાથે પણ વાત કરી હતી અને આવી પ્રખ્યાત દીકરીઓને કેવી રીતે ઉછેરી એ વિશે પૂછ્યું હતું. તેમણે સાજન પ્રકાશ ને એમની ગંભીર ઇજા વિશે અને એમાંથી કેવી રીતે બહાર આવ્યા એ વિશે પૂછ્યું હતું. મનપ્રીત સિંહ સાથે વાત કરતા પ્રધાનમંત્રીએ કહ્યું કે એમની સાથે વાત કરતા તેમને હૉકીના દંતકથારૂપ મેજર ધ્યાન ચંદ ઇત્યાદિ યાદ આવે છે અને આશા વ્યક્ત કરી કે એમની ટીમ આ વારસાને જીવંત રાખશે. સાનિયા મિર્ઝા સાથે પ્રધાનમંત્રીએ ટેનિસમાં એમની વધતી જતી લોકપ્રિયતા બાબતે ટિપ્પણી કરી હતી અને આ વરિષ્ઠ ખેલાડીને પૂછ્યું કે નવા આકાંક્ષીઓને તમે શું સલાહ આપશો? ટેનિસમાં તેમના ભાગીદાર સાથેના સમીકરણ અંગે પણ તેમણે પૂછ્યું હતું. છેલ્લા 5-6 વર્ષોમાં રમતગમતમાં કેવા પરિવર્તનો અનુભવ્યા એ વિશે પણ તેમણે પૂછ્યું હતું. સાનિયા મિર્ઝાએ કહ્યું કે તાજેતરના વર્ષોમાં ભારત સ્વયં વિશ્વાસ જોઇ રહ્યો છે અને એ દેખાવમાં પરિવર્તિત થશે. ભારતીય ઍથ્લીટ્સને સંબોધતા પ્રધાનમંત્રીએ એ હકીકત પ્રતિ ખેદ વ્યક્ત કર્યો કે તેઓ મહામારીને કારણે ઍથ્લીટ્સની યજમાની કરી શક્યા નહીં. તેમણે ટિપ્પણી કરી કે મહામારીએ એમની પ્રેક્ટિસ ઑલિમ્પિક્સના વર્ષમાં પણ બદલી નાખી છે. તેમણે એમના મન કી બાતના સંબોધનને યાદ કર્યું હતું જેમાં તેમણે નાગરિકોને ઑલિમ્પિક્સમાં એમના રમતવીરો માટે ચિઅર કરવા આહ્વાન કર્યું હતું. તેમણે હેશટેગ #Cheer4Indiaની લોકપ્રિયતા નોંધી હતી. તેમણે કહ્યું કે સમગ્ર દેશ આ રમતવીરોની પાછળ છે અને દેશવાસીઓના આશીર્વાદ એમની સાથે છે. તેમણે માહિતી આપી કે લોકો નમો એપ પર લોગ ઇન કરીને એમના રમતવીરો માટે ચિઅર કરી શકે છે. આ હેતુ માટે ખાસ જોગવાઇઓ કરવામાં આવી છે. ‘135 કરોડ ભારતીયોની શુભેચ્છાઓ આપ સૌના માટે રમતના ક્ષેત્રમાં પ્રવેશ કરો એ પૂર્વે દેશના આશીર્વાદ છે’, એમ પ્રધાનમંત્રીએ કહ્યું હતું. પ્રધાનમંત્રીએ ઍથ્લીટ્સ-રમતવીરોમાં સાહસ, આત્મવિશ્વાસ અને સકારાત્મક્તા જેવા સમાન વિશિષ્ટ ગુણો નોંધ્યા હતા. તેમણે કહ્યું કે તમામ રમતવીરોમાં શિસ્ત, સમર્પણ અને દ્રઢ સંકલ્પના સમાન પરિબળો હોય છે. પ્રધાનમંત્રીએ નોંધ્યું કે રમતગમતમાં કટિબદ્ધતા અને સ્પર્ધાત્મકતા રહેલી છે. આવા જ ગુણ ન્યુ ઇન્ડિયા-નૂતન ભારતમાં જોવા મળે છે. ઍથ્લીટ્સ ન્યુ ઇન્ડિયાનું પ્રતિબિંબ પાડે છે અને દેશના ભાવિનું પ્રતીક છે. તેમણે કહ્યું કે તમામ રમતવીરો જોઇ રહ્યા છે કે કેવી રીતે દેશ આજે એના દરેકે દરેક ખેલાડી સાથે નવી વિચારધારા અને નવા અભિગમ સાથે ઊભો છે. આજે આપની પ્રેરણા દેશ માટે અગત્યની છે. તેમણે કહ્યું કે રમતવીરોને મુક્ત પણે રમવા, એમની પૂરી સંભાવનાઓ સાથે રમવા અને એમની રમત અને ટેકનિકને સુધારવાને ટોચની અગ્રતા આપવામાં આવી છે. પ્રધાનમંત્રીએ નોંધ્યું કે રમતવીરોને મદદ કરવા માટે તાજેતરના વર્ષોમાં પરિવર્તનો કરવામાં આવ્યા છે. પ્રધાનમંત્રીએ કહ્યું કે ખેલાડીઓ પાસે વધારે સારી તાલીમ શિબિરો અને વધુ સારા સાધનો હોય એ માટેના પ્રયાસો કરાયા હતા. આજે, ખેલાડીઓને વધુ આંતરરાષ્ટ્રીય તકો પણ પૂરી પડાઇ રહી છે. તેમણે કહ્યું કે રમત સંબંધી સંસ્થાઓએ રમતવીરો દ્વારા કરાયેલા સૂચનોને અગ્રતા આપી છે એટલે આટલા ટૂંકા ગાળામાં એટલા બધા ફેરફારો થયા છે. તેમણે ખુશી પણ વ્યક્ત કરી કે પહેલી વાર આટલી મોટી સંખ્યામાં ખેલાડીઓ ઑલિમ્પિક્સ માટે ક્વૉલિફાઇ થયા છે. તેમણે કહ્યું કે ‘ફિટ ઇન્ડિયા’ અને ‘ખેલો ઇન્ડિયા’ જેવા અભિયાનોનું આમાં યોગદાન છે. તેમણે કહ્યું કે પહેલી વાર ભારતથી ખેલાડીઓ આટલી બધી રમતોમાં ભાગ લઈ રહ્યા છે. એવી ઘણી રમતો છે જેમાં ભારત પહેલવહેલી વાર ક્વોલિફાઇ થયું છે. પ્રધાનમંત્રીએ કહ્યું કે યંગ ઇન્ડિયાના આત્મવિશ્વાસ અને ઉર્જાને જોતા તેમને આશા છે કે માત્ર વિજય જ ન્યુ ઇન્ડિયાની ટેવ બની જાય એ દિવસ દૂર નથી. તેમણે ખેલાડીઓને એમનું શ્રેષ્ઠ આપવા સલાહ આપી હતી અને દેશવાસીઓને ‘ચિઅર4ઇન્ડિયા’ માટે કહ્યું હતું. SD/GP/JD (

pib-260183

625295f113e9a4089ec61c7432a852be9e9a88b5eb1daba921a66f363684537c

guj

પ્રધાનમંત્રીનું કાર્યાલય સિવિલ સર્વિસીસ ડે પ્રસંગે પ્રધાનમંત્રીનો એવોર્ડ ફોર એક્સેલન્સ ઈન પબ્લિક એડમિનિસ્ટ્રેશન એનાયત કરતી વખતે પ્રધાનમંત્રીના સંબોધનનો મૂળપાઠ મંત્રી મંડળના મારા સાથી ડો. જીતેન્દ્ર સિંહ, પી કે મિશ્રાજી, રાજીવ ગૌબાજી, શ્રી વી. શ્રીનિવાસનજી અને અહિંયા ઉપસ્થિત સિવિલ સર્વિસના તમામ સભ્યો તથા સમગ્ર દેશમાંથી વર્ચ્યુઅલી જોડાયેલા સાથીઓ, દેવીઓ અને સજ્જનો. સિવિલ સર્વિસ દિવસ પ્રસંગે આપ સૌ કર્મયોગીઓને મારી ખૂબ ખૂબ શુભેચ્છાઓ. આજે જે સાથીઓને એવોર્ડ મળ્યા છે તેમને, તેમની સમગ્ર ટીમને અને તે રાજ્યને પણ મારી તરફથી ખૂબ ખૂબ અભિનંદન. પણ મારી આદત થોડી ઠીક નથી એટલા માટે હું મફતમાં અભિનંદન આપતો નથી. શું આપણે કેટલીક ચીજનો તેની સાથે જોડી શકીએ તેમ છીએ? સાથીઓ, મારા મનમાં એવી જ રીતે આવેલો વિચાર છે, પણ આપ સૌ તેને વહિવટી વ્યવસ્થાના ત્રાજવામાં તોલવાનું કામ કરશો નહીં. એક રીતે આપણે જે રીતે કરી શકીએ છીએ કે જ્યાં પણ આપણી સિવિલ સર્વિસ સાથે જોડાયેલી જેટલી પણ સંસ્થાઓ હોય, વિદેશ મંત્રાલયની હોય કે પછી પોલિસ વિભાગ હોય, રેવન્યુની હોય કે પછી કોઈપણ હોય, કારણ કે તમામ કારોબાર વિખરાયેલો ચાલી રહ્યો છે. દર અઠવાડિયે એક દોઢ કલાક વર્ચ્યુઅલી આ જે એવોર્ડ વિજેતાઓ છે તે પોતાના રાજ્યમાં તેની કલ્પના કેવી હતી, કેવી રીતે શરૂ કરવામાં આવ્યા અને તેમાં કેવી તકલીફો પડી તે અંગે આ સૌ તાલિમાર્થીઓને પ્રેઝન્ટેશન આપે. સવાલ – જવાબ થાય અને દર સપ્તાહે આવા બે એવોર્ડ વિજેતાઓ સાથે વિશેષ ચર્ચા કરવામાં આવશે તો હું સમજુ છું કે જે નવી પેઢી આવી રહી છે તેમને એક પ્રેક્ટિકલ અનુભવ સાથે વાતચીતનો લાભ મળશે અને તેના કારણે જે લોકોએ આ કામને હાંસલ કર્યું છે તેમને પણ આ કામ સાથે જોડાઈ રહેવામાં એક આનંદ આવશે. ધીરે ધીરે તેમાં ઈનોવેશન થતા રહેશે, ઉમેરો થતો રહેશે. બીજો એક લાભ એ થશે કે આજે 16 સાથીઓને એવોર્ડ મળ્યો છે તેમાંથી આપ કોઈપણ એક યોજનાને પસંદ કરો અને કોઈ એક વ્યક્તિને તેનો ઈનચાર્જ બનાવો અને તમે ત્રણ મહિના કે છ મહિના સુધી આ પ્રોગ્રામને કેવી રીતે લાગુ કરવો તે દિશામાં કઈ રીતે કામ કરીશું, અને માની લઈએ કે સમગ્ર દેશમાં 20 જિલ્લા એવા નિકળે કે જેમણે એક યોજના પસંદ કરી હોય. ત્યાર પછી ક્યારેક તે 20 જિલ્લાની વર્ચ્યુઅલ સમીટ કરીને જે વ્યક્તિને, જે ટીમનું આ કામ છે તેમની સાથે વાતચીત કરવામાં આવે અને રાજ્યોમાં કોણ ટોચના સ્થાને આવે છે તેનું અમલીકરણ કરવામાં આવે અને તેનું સંસ્થાકરણ કરીને તે જિલ્લામાં તેના સ્વભાવથી પરિવર્તીત કરવા માટે શું કરી શકીએ તેમ છીએ અને સમગ્ર દેશમાં એક યોજના એક જિલ્લાની આપણે સ્પર્ધા કેમ ના કરી શકીએ? અને જ્યારે એક વર્ષ પછી મળીએ ત્યારે તેનો ઉલ્લેખ કરીએ, તેને એવોર્ડ આપવાની હાલમાં જરૂર નથી, પણ તેનો ઉલ્લેખ થઈ શકે કે આ યોજનાને વર્ષ 2022માં સન્માન પ્રાપ્ત થયું હતું તે બાબત હાલમાં અહીં સુધી પહોંચી છે. જો હું એમ સમજું કે આપણે લોકો આ બાબતનું સંસ્થાકરણ કરીએ, કારણ કે મેં જોયું છે કે સરકારનો સ્વભાવ, જ્યાં સુધી તે કાગળ ઉપર કોઈ બાબત આવે નહીં ત્યાં સુધી તે બાબત આગળ ધપી શકતી નથી. એટલા માટે કોઈપણ વસ્તુનું સંસ્થાકરણ કરવું હોય તે તેના માટે સંસ્થા બનાવવી પડે છે અને જરૂર પડે તો એક વ્યવસ્થા પણ ઊભી કરવામાં આવી શકે છે. જો બની શકે તો આ સિવાય શું થઈ શકે? કેટલાક લોકો મનમાં જ નક્કી કરતા હોય છે કે તેમણે આ હાંસલ કરવાનું છે અને તે 365 દિવસ તે જ કામગીરીમાં વિતાવે છે. બધા લોકોને તેની સાથે જોડતા હોય છે અને એકાદ બાબત હાંસલ કરી લેતા હોય છે. અને તેમને એવોર્ડ પણ હાંસલ થાય છે. પરંતુ બાકી બાબતોને જોઈએ તો તેમાં ઘણાં લોકો પાછળ રહી જાય છે. આથી આવી ઊણપો અનુભવાય નહીં તે માટે સ્પર્ધાનું એક વાતાવરણ ઊભું થાય અને તે દિશામાં આપણે થોડો વિચાર કરીએ તો કદાચ આપણે જેવું ઈચ્છીએ તેવું પરિવર્તન લાવી શકીએ તેમ છીએ. સાથીઓ, તમારા જેવા સાથીઓ સાથે આ પ્રકારે સંવાદ કરવાથી મને લાગે છે કે કદાચ 20 -22 વર્ષથી લગાતાર હું આ કામ કરતો આવ્યો છું. અગાઉ મુખ્ય મંત્રી તરીકે આ કામ કરતો હતો. એક નાના સરખા વ્યાપ હેઠળ કામ કરતો હતો. પ્રધાન મંત્રી બન્યા પછી આ વ્યાપમાં વધારો થયો છે અને મોટા મોટા લોકોનો સહકાર મળ્યો છે અને તે કારણથી તેમાં આપણને અન્ય બાબતો શિખવા મળી છે. હું મારી કેટલીક બાબતો તમારા સુધી પહોંચાડી શકું છું તેથી એક પ્રકારે સંવાદ એક સારૂં માધ્યમ બની રહે છે, પરંપરા બની જાય છે. અને મને આનંદ છે કે વચ્ચે કોરોના કાળમાં થોડીક તકલીફ પડી તે સિવાય મારો એ પ્રયાસ રહ્યો છે કે હું આપ સૌને મળતો રહું. તમારી પાસેથી ઘણું બધું જાણતો રહું, તમને સમજવાનો પ્રયાસ કરતો રહું અને જો શક્ય હોય તો તેને મારા વ્યક્તિગત જીવનમાં ઉતારવાનું હોય તો તેને ઉતારૂં અને જો ક્યાંય તેને વ્યવસ્થામાં લાવવાનું હોય તો તેને વ્યવસ્થામાં લાવવા પ્રયાસ કરૂં, પરંતુ આ એક એવી પ્રક્રિયા છે કે જે આપણને આગળ ધપાવતી રહે છે. દરેક વ્યક્તિને શિખવાની તક પ્રાપ્ત નથી હોતી. દરેક વ્યક્તિ પાસે કોઈ વ્યક્તિને કશુંકને કશુંક આપવાનું સામર્થ્ય તો હોય છે જ. જો આપણે આ ભાવનાને વિકસીત કરીશું તો સ્વાભાવિકપણે જ તેનો સ્વીકાર કરવાની ઈચ્છા પણ થશે. સાથીઓ, આ વખતનું આયોજન એક રૂટિન પ્રક્રિયા નથી. હું તેને કશુંક વિશેષ સમજું છું. વિશેષ એટલા માટે સમજું છું કે આઝાદીના અમૃત મહોત્સવમાં દેશ જ્યારે આઝાદીના 75 વર્ષ મનાવી રહ્યો છે ત્યારે આપણે આ સમારંભ બાબતે શું શું કામ કરી શકીએ તેમ છીએ? અને હું માનું છું કે કેટલીક ચીજો એવી હોય છે કે જ સહજ રીતે નવો ઉમંગ અને ઉત્સાહ ભરી દે છે. માની લો કે તમે જે જિલ્લામાં કામ કરતા હો અને વિતેલા 75 વર્ષમાં તે જિલ્લાના વડા તરીકે જે લોકોએ કામ કર્યું છે તેમાંથી કેટલાક લોકો જીવિત હશે અને કેટલાક નહીં પણ હોય. આઝાદીના આ અમૃત મહોત્સવ નિમિત્તે એક વખત જિલ્લામાં એ બધાને બોલાવો. તેમને પણ સારૂં લાગશે. 30 થી 40 વર્ષ પછી એ લોકો તે જગાએ પાછા આવ્યા હોવાથી તેમને પણ સારૂં લાગશે અને તે લોકો પણ જૂના લોકોને યાદ કરશે. આનો અર્થ એ કે એક પ્રકારે તે જિલ્લા એકમમાં 30 વર્ષ પહેલાં જેણે કામ કર્યું હશે, જેમણે 40 વર્ષ પહેલાં કામ કર્યું હશે તે લોકો બહારથી અહિંયા આવશે ત્યારે તે નવી ઊર્જા સાથે પરત ફરશે અને અહિંયા જે લોકો છે તે દેશના કેબિનેટ સેક્રેટરી કે જે હમણાં અહિંયા હતા તેમના માટે આનંદની મોટી વાત બનશે. અને મને વિશ્વાસ છે કે આપણે આ દિશામાં ચોક્કસ પ્રયાસ કરવો જોઈએ. મને આવો વિચાર એટલા માટે આવ્યો છે કે કદાચ હું નામ ભૂલી ગયો છું કે તે ગોડબોલે હતા કે દેશમુખ. નામ ભૂલી જાવ તે આપણા કેબિનેટ સેક્રેટરી રહી ચૂક્યા છે. પાછળથી તેમણે પોતાનું જીવન રક્તપિત્ત ધરાવતા લોકોની સેવામાં વિતાવી દીધું અને નિવૃત્ત થયા પછી તે કામમાં લાગી ગયા. તે જ્યારે ગુજરાતમાં તેમના રક્તપિત્ત સંબંધિ કાર્યક્રમ માટે આવ્યા હતા ત્યારે મારે તેમને મળવાનું થયું હતું. એ વખતે તો સંયુક્ત મુંબઈ રાજ્ય હતું. ગુજરાત અને મહારાષ્ટ્ર અલગ ન હતા. તેમણે મને જણાવ્યું કે હું બનાસકાંઠાનો હતો અને ત્યાં જ ડિસ્ટ્રીક્ટ કલેક્ટર હતો. મહારાષ્ટ્ર બન્યા પછી હું મહારાષ્ટ્ર કેડરમાં ચાલ્યો ગયો અને તે પછી ભારત સરકારમાં ચાલ્યો ગયો. પરંતુ આટલું સાંભળ્યું તેનાથી હું તેમની સાથે જોડાઈ ગયો. મેં તેમને પૂછ્યું કે તે સમયે બનાસકાંઠા કેડરમાં કેવું ચાલતું હતું, કેવી રીતે કામ થતું હતું. આનો અર્થ કે બાબતો નાની નાની હોય, પણ તેનું સામર્થ્ય ઘણું મોટું હોય છે અને એકરૂપતા ધરાવતી એક જીંદગીમાં પરિવર્તન લાવવા માટે વ્યવસ્થામાં જોમ લાવવું ખૂબ જરૂરી બની રહેતું હોય છે. વ્યવસ્થા જીવંત હોવી જોઈએ. વ્યવસ્થા ગતિશીલ હોવી જોઈએ. અને આપણે જ્યારે જૂના લોકોને મળીએ છીએ ત્યારે તેમના જમાનામાં વ્યવસ્થા કયા કારણથી વિકસીત થઈ હતી તે અંગે તેની પૂર્વ માહિતી આપણે તે પરંપરા મુજબ ચાલવું કે નહીં, પરિવર્તન લાવવું કે નહીં તેવી ઘણી બાબતો શિખવીને જાય છે. હું ઈચ્છા રાખું છું કે આઝાદીના આ અમૃતકાળમાં તમે પોતાનો જિલ્લો કે જ્યાં હું અગાઉ જિલ્લા કલેક્ટર તરીકે કામ કરતો હતો, એક વખત જો શક્ય બને તો તેમને મળવાનો કાર્યક્રમ બનાવો. તમને એ સમગ્ર જિલ્લા અંગે એક નવો અનુભવ પ્રાપ્ત થશે. તેવી જ રીતે રાજ્યોમાં જે લોકો મુખ્ય સચિવ તરીકે કામ કરીને ગયા છે તે એક વખત રાજ્યના મુખ્ય મંત્રી આવા બધા લોકોને બોલાવી લે, દેશના પ્રધાનમંત્રી જેટલા પણ કેબિનેટ સેક્રેટરી રહ્યા છે તે બધાને એકઠા કરે. અને બની શકે કે આઝાદીના અમૃતકાળના 75 વર્ષની આ યાત્રાને આગળ ધપાવવા માટે સરદાર પટેલની જે ભેટ છે કે જેને આપણે સિવિલ સર્વિસીસનું, તેના જે ધ્વજવાહક લોકો રહ્યા છે તેમાંથી આજે કેટલા લોકો જીવિત છે, તેમણે કોઈને કોઈને કોઈ યોગદાન તો આપ્યું જ હશે. આપણે દેશને આજ સુધી ઊંચાઈએ પહોંચાડવાનો છે. આ બધાનું સ્મરણ કરતાં કરતાં તેમનું માન સન્માન કરવું તે આઝાદીના અમૃતકાળમાં સમગ્ર સિવિલ સર્વિસીસનું સન્માન કરવાનો વિષય બની જશે. હું આશા રાખું છે કે 75 વર્ષની આ યાત્રાને આપણે તેમને સમર્પિત કરીએ. તેમનું ગૌરવગાન કરીએ અને એક નવી ચેતના સાથે આપણે આગળ ધપીએ, તે દિશામાં આપણે પ્રયત્ન કરી શકીએ તેમ છીએ. સાથીઓ, આપણો જે અમૃતકાળ છે તે અમૃતકાળ માત્ર વિતેલા 7 દાયકાનો જય જયકાર કરવા માટે નથી અને એવું પણ નથી કે હું સમજું છું કે 70 થી 75 ગયા હશે, રૂટિનમાં ગયા હશે, 60 થી 70 ગયા હશે, 70 થી 75 ગયા હશે, રૂટિનમાં ગયા હશે, પણ 75 થી 2047 સુધીના ભારતના 100 વર્ષ રૂટિન હોઈ શકે નહીં. આજનો આપણો આ મહોત્સવ એક વોટરશેડ હોવો જોઈએ, જેમાં હવે 25 વર્ષને એક એકમ તરીકે લઈને આપણે જોવો જોઈએ. ટૂકડાઓમાં નહીં જોવો જોઈએ અને આપણે ભારતને 100, હમણાં તેનું વિઝન જોઈને અને વિઝન દેશમાં કેવું હોય, જિલ્લામાં મારો જિલ્લો, 25 વર્ષમાં ક્યાં પહોંચશે? હું આ જિલ્લાને 25 વર્ષ પછી કેવા સ્વરૂપે જોઉં છું અને શક્ય હોય તો આ બાબતને કાગળ ઉપર ઉતારીને પોતાના જિલ્લાની કચેરીમાં લગાવો. આપણે અહીંથી ક્યાં સુધી પહોંચવાનું છે, તમે જુઓ એક નવી પ્રેરણા, એક નવો ઉત્સાહ અને નવા ઉમંગ સહિત તેની સાથે જોડાઈ જશે. આપણે વિવિધ પ્રવૃત્તિઓ હાથ ધરીને જિલ્લાને આગળ ધપાવવાનો છે. અને હવે કેન્દ્ર પણ આપણું છે. ભારત ક્યાં પહોંચશે, રાજ્ય ક્યાં પહોંચશે આપણે આવા લક્ષ્ય સાથે આગળ વધ્યા છીએ. 100મા વર્ષે ભારત, આપણે જિલ્લાના 25 વર્ષ અંગે પણ વિચારીશું. તમે નક્કી કરો કે ભારતમાં હું મારા જિલ્લાને નંબર-1 બનાવીને જ રહીશ. કોઈપણ ક્ષેત્ર એવું ના હોય કે જેમાં મારો જિલ્લો પાછળ ના રહે. જેટલી પણ કુદરતી તકલીફો હોય તેને દૂર કરીને હું આ કામ કરીને જ રહીશ. આ પ્રેરણા, આ સપનાં, આ સંકલ્પ અને તેની સિધ્ધિ પ્રાપ્ત કરવા માટે નિરંતર પુરૂષાર્થ તથા પરિશ્રમ કરીને અનેક સંભાવનાઓ સાથે આપણે આગળ વધીએ તો સિવિલ સર્વિસ આપણા માટે પ્રેરણાનું એક નવું કારણ બની જશે. સાથીઓ, દરેક ભારતવાસી આજે આપણને જે આશા અને આકાંક્ષા સાથે જોઈ રહ્યો છે તેને પૂરી કરવામાં તમારા પ્રયાસોમાં કોઈ ઊણપ ના રહી જાય. એટલા માટે તમને સરદાર વલ્લભભાઈ પટેલ કે જેમણે આપણને પ્રેરણા આપી છે, જે સંદેશો આપ્યો છે અને જે સંકલ્પથી આપણને પ્રેરિત કર્યા છે તે સંકલ્પને આપણે ફરી વખત દોહરાવવાનો છે. આપણે પોતાની જાતને તે માટે સંપૂર્ણ વચનબધ્ધ કરવાની છે. અને અહીંથી કદમ આગળ ધપાવીને આગળ વધવાનું છે. આપણે સૌ એક લોકતાત્રિક વ્યવસ્થામાં છીએ અને આપણી સામે સંપૂર્ણપણે ત્રણ લક્ષ્ય હોવા જોઈએ. અને હું માનું છું કે તેમાં કોઈ સમાધાન નહીં હોવું જોઈએ. અને આ ત્રણ જ હોય તેવું નથી. બાકી અનેક ચીજો હોઈ શકે છે. પણ આજે હું ત્રણ ચીજોનો સમાવેશ કરવા માગું છું. પ્રથમ લક્ષ્ય એ છે કે આપણે દેશમાં જે વ્યવસ્થાઓ ચલાવીએ છીએ, જે કોઈપણ બજેટ મુજબ ખર્ચ કરીએ છીએ, જે પણ પદ પ્રતિષ્ઠા આપણે પ્રાપ્ત કરીએ છીએ તે કોના માટે છે? આ બધું શા માટે છે? આ મહેનત શા માટે કરવામાં આવી રહી છે? આ પ્રભાવ કઈ વાત માટે છે? અને એટલા માટે હું એવું કહેવાનું ઈચ્છીશ કે આપણું પ્રથમ લક્ષ્ય દેશમાં સામાન્યમાં સામાન્ય માનવીના જીવનમાં પરિવર્તન લાવવાનું હોવું જોઈએ. તેના જીવનમાં સુગમતા આવે અને તેને એવો અનુભવ પણ થાય કે દેશના સામાન્ય નાગરિકોની સામાન્ય જીંદગી માટે સરકાર સાથે જે નાતો છે તે માટે સંઘર્ષ ના કરવો પડે. બધું સહજ રીતે ઉપલબ્ધ થાય તેવું લક્ષ્ય સદા સર્વદા આપણી સામે હોવું જોઈએ. આપણા પ્રયાસ એ દિશામાં હોવા જોઈએ કે દેશના સામાન્ય માનવીના સપનાંને, સંકલ્પને બદલવા માટે, તેમના સંકલ્પ કઈ રીતે નક્કી થાય, તેમના સપનાંને સંકલ્પ સુધી લઈ જવાની યાત્રા પૂરી કરવામાં એક હકારાત્મક વાતાવરણ ઊભું થાય, સ્વાભાવિક વાતાવરણ પેદા કરવાની જવાબદારી વ્યવસ્થાતંત્રની છે અને તેનું નેતૃત્વ આપણા સૌની પાસે છે. આપણે એ જોવું જોઈએ કે દેશના નાગરિકોને પોતાના સંકલ્પો સિધ્ધ કરવાની યાત્રામાં, સપનાં સંકલ્પ બની જાય ત્યાં વાત અટકતી નથી. જ્યાં સુધી સંકલ્પ સિધ્ધ ના થાય અને તેના માટે સપનાં સંકલ્પ બને, સંકલ્પ સિધ્ધિ બને. આ પૂરી યાત્રામાં અહીં, તહીં જરૂર હોય ત્યાં આપણે એક સાથી તરીકે તેમની સાથે હોઈએ, તેમનો હાથ પકડીને, જીવન જીવવામાં સરળતા વધારવા માટે આપણે જે કાંઈ પણ કરી શકીએ તે આપણે કરવું જોઈએ. જો હું બીજા લક્ષ્યની વાત કરૂં તો આજ આપણે ગ્લોબલાઈઝેશન, ગ્લોબલાઈઝેશનની વાતો આપણે છેલ્લા કેટલાક દાયકાઓથી સાંભળતા આવ્યા છીએ. શક્ય છે કે ભારત ક્યારેક આ બધી બાબતોને દૂરથી જ જોતું હતું, પરંતુ આજે સ્થિતિ થોડીક અલગ છે. આજે આપણું પોઝીશનીંગ બદલાઈ રહ્યું છે અને આવી સ્થિતિમાં આપણે દેશમાં જે કાંઈ પણ કામ કરીએ તેને વૈશ્વિક સંદર્ભમાં કરવું જોઈએ તે હવે સમયની માગ છે. ભારત, દુનિયામાં ટોચ ઉપર કઈ રીતે પહોંચે, જો દુનિયાની ગતિવિધીઓને સમજી શકીશું નહીં, જાણી શકીશું નહીં તો આપણે ક્યાં જવાનું છે અને કયા ઊંચા સ્થાને પહોંચવાનું છે, આપણો માર્ગ કયો હશે, આપણા ક્ષેત્રો કયા કયા હશે તેની ઓળખ કરીને તેનો તુલનાત્મક અભ્યાસ કરતા રહીને આપણે આગળ ધપવું જ પડશે. આપણી જે યોજનાઓ છે, આપણા શાસનના જે મોડેલ છે તે આપણને આ સંકલ્પ સાથે વિકસીત કરવા માટેના મોડેલ છે. આપણે એવી કોશિષ પણ કરતાં રહેવું પડશે કે તેમાં નવિનતા આવતી રહે. તેમાં આધુનિકતા આવતી રહે. આપણે પાછલી સદીના વિચારો, પાછલી સદીના નીતિ- નિયમોથી હવે પછીની શતાબ્દિની મજબૂતીનો સંકલ્પ કરી શકીએ નહીં. અને એટલા માટે જ આપણી વ્યવસ્થાઓમાં, આપણા નિયમોમાં, આપણી પરંપરાઓમાં અગાઉ કદાચ પરિવર્તન લાવવામાં 30 થી 40 વર્ષ વિતી જતા હતા, પરંતુ બદલાતી જતી દુનિયાને તથા ઝડપી ગતિથી બદલાતા જતા વિશ્વને આપણે પળ પળનો હિસાબ લઈને જ ચાલવું પડશે એવો મારો મત છે. અને આપણે જો ત્રીજા લક્ષ્યની વાત કરીએ તો એક પ્રકારે આપણે પુનરાવર્તન કરી રહ્યા છીએ, કારણ કે એ વાત હું સતત કહેતો રહું છું કે સિવિલ સર્વિસીસનું સૌથી મોટું કામ ક્યારેય પણ આપણા લક્ષ્યને ઢાંકી શકે નહીં. એટલા માટે વ્યવસ્થામાં આપણે જે કોઈપણ સ્થળે હોઈએ, જે કોઈપણ પદ ઉપર હોઈએ, પરંતુ આપણે જે વ્યવસ્થામાંથી નિકળ્યા છીએ તે વ્યવસ્થામાં આપણી એક મહત્વની જવાબદારી બની રહે છે અને તે દેશની એકતા માટેની જવાબદારી છે, દેશની અખંડતાની જવાબદારી છે. આપણે તેમાં કોઈ સમાધાન કરી શકીએ નહીં. આપણે જ્યારે પણ સ્થાનિક સ્તરે કોઈ નિર્ણય કરીએ ત્યારે આ નિર્ણય ગમે તેટલો લોકો માટે લોભાવનારો હોય, વાહવાહી પ્રાપ્ત થાય તેવો હોય, ગમે તેટલો આકર્ષક હોય, પરંતુ એક વખત તેને ત્રાજવાથી પણ તોળી જુઓ કે હું જે કાંઈ કરી રહ્યો છું તે નાના ગામ માટે કરી રહ્યો છું. જે નિર્ણય છે તે કોઈપણ રીતે મારા દેશની એકતા અને અખંડતા માટે અવરોધરૂપ બનવો જોઈએ નહી, હું તે માટેના બીજ તો રોપી રહ્યો નથીને? આજે તો સારૂં લાગે છે, પ્રિય લાગે છે, પરંતુ શ્રેય કરવાનું હોય, મહાત્મા ગાંધીજી હંમેશા શ્રેય અને પ્રેયની વાત કરતા હતા. આપણે આજે આ બાબતના આગ્રહી બનીએ. આપણે નકારાત્મકતા છોડીને, વાતને એ રીતે જોઈએ કે દરેક નિર્ણય દેશની એકતાને મજબૂત કરનારો હોવો જોઈએ. તે તોડતો નથી એટલું પૂરતું નથી. તે મજબૂતી પૂરી પાડે છે કે નહીં અને વિવિધતા ધરાવતા ભારતની અંદર આપણને લગાતાર એકતાના મંત્રનો ઉપાય આપતાં રહેવું પડશે અને આવું બધુ પેઢી દર પેઢી કરતાં રહેવું પડશે. અને તેની ચિંતા આપણે દૂર કરવી પડશે અને એટલા માટે હું અગાઉ પણ કહી ચૂક્યો છું તે રીતે આજે ફરીથી કહેવા માગુ છું કે આપણા દરેક કામમાં એક બાબત હોવી જોઈએ અને તે છે ઈન્ડિયા ફર્સ્ટ, નેશન ફર્સ્ટ. મારૂં રાષ્ટ્ર સર્વોપરી છે, આપણે જ્યાં પહોંચવાનું છે, લોકતંત્રમાં શાસન વ્યવસ્થા અલગ અલગ રાજનીતિક વિચારધારાઓથી અસર પામતી હોય છે અને લોકતંત્ર માટે તે આવશ્યક પણ છે, પરંતુ વહિવટની જે વ્યવસ્થાઓ છે તેના કેન્દ્રમાં દેશની એકતા અને અખંડતા અને ભારતને નિરંતર મજબૂત બનાવવાના મંત્ર સાથે આપણે આગળ ધપતા રહેવું જોઈએ. સાથીઓ, જે રીતે આપણે જિલ્લા સ્તરે કામ કરીએ છીએ, રાજ્ય સ્તરે કામ કરીએ છીએ અથવા તો ભારત સરકારના સ્તરે કામ કરીએ છીએ તે માટે શું કોઈ સર્ક્યુલર બહાર પાડીએ છીએ કે રાષ્ટ્રીય શિક્ષણ નીતિમાં મારે કયા કયા મુદ્દા મારા જિલ્લા માટે ઉઠાવવાના છે અને તેમાંથી કઈ બાબતો લાગુ કરવાની છે. આ ઓલિમ્પિક પછી દેશની અંદર રમતો અંગે જે જાગૃતિ આવી છે તેને મારા જિલ્લાના સ્તરે સંસ્થાકિય સ્વરૂપ આપીને મારા જિલ્લામાં ખેલાડી તૈયાર કરવા હોય તો તેનું નેતૃત્વ કોણ પૂરૂં પાડશે? શું માત્ર રમત-ગમત વિભાગ સમગ્ર ટીમની જવાબદારી લેશે? હવે હું જો ડિજિટલ ઈન્ડિયાની વાત કરૂં તો હું મારા જિલ્લામાં ડિજિટલ ઈન્ડિયા માટે ચોક્કસ ટીમ બનાવીને વિચારી રહ્યો છું કે કેમ? આજે માર્ગદર્શન માટે કશું કરવું પડે તેવી જરૂર છે જ નહીં. જે રીતે અહિંયા હમણાં બે કોફી ટેબલ બુકનું વિમોચન થયું, પરંતુ એ બાબત ભૂલશો નહીં કે આ કોફી ટેબલ બુક હાર્ડ કોપી નથી. ઈ-કોપી છે. શું હું મારા જિલ્લામાં હાર્ડ કોપીના ચક્કરમાંથી બહાર નિકળી શકીશ? અને જો આવું ના થાય તો હું પણ મોટા મોટા ઢગલા ઊભા કરીશ અને પછીથી તેને લેવા કોઈ નિકળશે નહીં. આપણે બનાવીએ. આપણને આજે જોવા મળ્યું છે કે અહીંયા ઈ-કોપી ટેબલ બુક બની છે. એનો અર્થ એ થયો કે આપણને પણ તેની જરૂર પડશે અને તે માટે ટેવ પાડીએ. આપણે પણ ઈ-કોફી ટેબલ બુક બનાવીશું. એટલે કે ચીજો, ચીજોનો પ્રોટોકોલ કરવાની આપણી જવાબદારી બને છે. તેની અલગથી વાત કરવી તેવું કહેવાનું મારૂં તાત્પર્ય નથી. મારૂં તાત્પર્ય એ છે કે આજે જિલ્લાને માર્ગદર્શન આપવા માટે કોઈ વ્યવસ્થાની જરૂર ઊભી થાય તેવી સ્થિતિ નથી. તમામ ચીજો ઉપલબ્ધ છે. જિલ્લામાં કોઈ બાબત માટે સમગ્ર જિલ્લો જાગૃત બનીને ઉભો રહે તો તે સિધ્ધિ હાંસલ કરી લે છે. આવું થાય ત્યારે બાકીની બાબતો અંગે હકારાત્મક અભિગમ મળવાનું આપોઆપ શરૂ થઈ જાય છે. સાથીઓ, ભારતની મહાન સંસ્કૃતિની એ વિશેષતા છે કે આપણો દેશ, હું આ બાબતે મોટી જવાબદારી સાથે વાત કરી રહ્યો છું. આપણો દેશ રાજ્ય વ્યવસ્થાઓથી બનેલો નથી. આપણા દેશમાં રાજ સિંહાસનો એ બાપદાદાની મિલકત નથી. આ દેશ સદીઓથી, હજારો વર્ષના લાંબા સમય ખંડથી તેની એક પરંપરા રહી છે. આ પરંપરા સામાન્ય લોકોના સામર્થ્યને લઈને આગળ ધપતા રહેવાની પરંપરા છે. આપણે આજે જે કાંઈ હાંસલ કર્યું છે તે લોક ભાગીદારીની તપસ્યાનું પરિણામ છે. લોકશક્તિની તપસ્યાનું પરિણામ છે અને આવું બને છે તેથી જ દેશ નવી ઊંચાઈઓ હાંસલ કરી શકે છે. પેઢી દર પેઢી મળેલા યોગદાનથી, સમયની સાથે જે આવશ્યકતાઓ હતી તેને પૂરી કરતા રહીને, તે પરિવર્તનોનો સ્વિકાર કરતા રહીને તથા સમયથી જે વિપરીત છે તેને છોડતા રહીને આપણા સમાજે એક જીવંત સમાજ તરીકે વિપરીત પરંપરાઓને જાતે જ તોડીફોડીને ફેંકી દીધી છે. આપણે આંખો બંધ કરીને, તેને પકડીને જીવનારા લોકો નથી. સમય પ્રમાણે પરિવર્તન કરનારા લોકો છીએ. દુનિયામાં, હું એક ઘણાં સમય પહેલાંની વાત કરૂં છું. અમેરિકાના સ્ટેટ ડિપાર્ટમેન્ટમાં મારી વાત થઈ રહી હતી અને તે સમયે તો રાજકારણમાં મારી કોઈ ઓળખ પણ ન હતી. હું ખૂણાનો એક નાનો સરખો કાર્યકર હતો. કોઈ વિષય સાથે મારે થોડોક સંબંધ હોવાથી ચર્ચાની શરૂઆત થઈ હતી. મેં કહ્યું કે દુનિયાની અંદર કોઈપણ સમાજ આસ્તિક હોય, નાસ્તિક હોય, આ ધર્મ કે અન્ય ધર્મને માનતો હોય પણ મૃત્યુ પછીની તેની જે માન્યતા છે તે બાબતે ઝાઝું પરિવર્તન કરવાનું સાહસ કરતો નથી. તે વૈજ્ઞાનિક છે કે નહીં, કેટલીક બાબતો સમય વિતતા છોડવી જોઈએ કે નહીં છોડવી જોઈએ તે બાબતે તે સાહસ કરતો નથી. મૃત્યુ પછીની સ્થિતિ અંગે જે માન્યતા છે તે પરંપરાને પકડી રાખે છે. હું કહીશ કે હિંદુ એ એક એવો સમાજ છે કે જે ક્યારેક મૃત્યુ પછી ગંગાના તટ ઉપર ચંદનના લાકડાથી શરીરને અગ્નિદાહ અપાય તો તે માને છે કે મારૂં અંતિમ કાર્ય પૂર્ણ થયું છે. આ વ્યક્તિ ફરતા ફરતા ઈલેક્ટ્રિક સ્મશાન ભૂમિ તરફ ગયો અને તેને કોઈ સંકોચ થયો નહીં. સમાજની આ પરિવર્તનશીલતાની આ એક ખૂબ મોટી તાકાત છે. તેનો કોઈ મોટો પૂરાવો હોઈ શકે નહીં. વિશ્વનો કોઈપણ આધુનિક સમાજ હોય, મૃત્યુ પછીની સ્થિતિ અંગે તેની જે ધારણાઓ છે તેને બદલવાનું તેનું સામર્થ્ય હોતું નથી. આપણે એ સમાજના લોકો છીએ. આ ધરતીની તાકાત એ છે કે આપણે મૃત્યુ પછીની વ્યવસ્થામાં પણ જો આધુનિકતાની જરૂર પડે તો તેનો સ્વિકાર કરવા માટે તૈયાર હોઈએ છીએ અને એટલા માટે હું કહું છું કે આ દેશ નિત્ય નૂતન, નિત્ય પરિવર્તનશીલ, નવિન બાબત સ્વિકારવાનું સામર્થ્ય ધરાવતી સમાજ વ્યવસ્થાનું એક પરિણામ છે કે જેથી તે મહાન પરંપરાઓને ગતિ આપવાની આપણી જવાબદારી છે. શું આપણે તેને ગતિ આપવાનું કામ કરીએ છીએ ખરા? માત્ર ફાઈલને જ ગતિ આપવાથી જીંદગી બદલાતી નથી. સાથીઓ, આપણે એક સામાજીક વ્યવસ્થા હેઠળ શાસન વ્યવસ્થાનું એક સામર્થ્ય હોય છે કે મારે સમગ્ર સમાજને નેતૃત્વ પૂરૂં પાડવાનું છે. આપણી એ જવાબદારી બની રહે છે અને તે માત્ર રાજકીય નેતાનું જ કામ નથી હોતું. દરેક ક્ષેત્રમાં બેઠેલા મારા સિવિલ સર્વિસના સાથીઓએ નેતૃત્વ પૂરૂં પાડવું પડશે અને સમાજમાં પરિવર્તન લાવવા માટેની આગેવાની લેવાનું કામ તમારે બધાએ કરીને તમારે શાસન કરવાનું રહેશે અને આવું થશે ત્યારે જ તમે પરિવર્તન લાવી શકશો. દેશમાં આજે વધુ પરિવર્તન લાવવાનું સામર્થ્ય છે. અને આપણે જ વિશ્વાસ સાથે જીવન જીવી રહ્યા છીએ તેવું નથી. દુનિયા ખૂબ મોટી આશા સાથે આપણી તરફ જોઈ રહી છે ત્યારે આપણું એ કર્તવ્ય બની રહે છે કે આપણા કર્તવ્યો પૂરા કરવા માટે આપણે આપણી જાતને સજ્જ બનાવીએ. હવે જે રીતે આપણે નિયમો અને કાનૂનોના બંધનમાં બંધાઈ જઈએ છીએ, ક્યાંક એવું કરીને આપણી સામે જે એક નવો વર્ગ તૈયાર થયો છે, જે યુવા પેઢી તૈયાર થઈ રહી છે. શું આપણે તેના સાહસને, તેના સામર્થ્યને આપણા આ નિયમોની જંજાળમાં ઝકડી લેતા તો નથી ને? તેના સામર્થ્યને પ્રભાવિત તો કરતા નથીને? જો આવું થઈ રહ્યું હોય તો કદાચ, હું સમય સાથે ચાલવાનું સામર્થ્ય ખોઈ ચૂક્યો છું. હું ઉજળા ભવિષ્ય માટે, ભારતના ઉજળા ભવિષ્ય માટે પોતાના કદમ સાચી દિશામાં સાચું સામર્થ્ય દાખવીને ચાલી શકું તેવી સ્થિતિ કદાચ હું ખોઈ ચૂક્યો છું. જો હું બહાર નિકળું છું તો પરિસ્થિતિને બદલી શકું છું. અને આપણા દેશે આજે પણ જોયું છે કે હવે આઈટી સેક્ટરે દુનિયામાં ભારતની છાપ ઊભી કરવામાં જો કોઈએ શરૂઆતમાં ભૂમિકા બજાવી હોય તો તે આપણું આઈટી સેક્ટર છે. આ કામ આઈટી સેક્ટરના 20, 22, 25 વર્ષના નવયુવાનોએ કર્યું છે, પરંતુ માની લો કે આપણા જ લોકોએ તેમાં અવરોધ ઊભા કર્યા છે અને તેને કાયદા અને નિયમોમાં જકડી દીધું ના હોત તો મારૂં આ આઈટી સેક્ટર વધુ ફૂલીફાલ્યું હોત અને દુનિયામાં તેનો ડંકો વાગતો હોત. મિત્રો, આપણે ન હતા તેથી તે આગળ વધી શક્યા. ક્યારેક ક્યારેક આપણે પણ વિચારવું જોઈએ કે દૂર રહીને, તાળી વગાડીને, પ્રોત્સાહિત કરીને પણ દુનિયાને બદલી શકાય તેમ છે. આજે આપણે ગર્વ લઈ શકીએ છીએ કે સ્ટાર્ટ- અપના વિષયમાં 2022નો હજુ તો પ્રથમ ત્રિમાસિક ગાળો હમણાં જ પૂરો થયો છે. પ્રથમ ક્વાર્ટરના ત્રણ માસના ટૂંકા સમયમાં મારા દેશના નવયુવાનોએ દુનિયામાં 14 યુનિકોર્નની જગા હાંસલ કરી લીધી છે. મિત્રો, આ એક ખૂબ મોટી સિધ્ધિ છે. જો 14 યુનિકોર્ન માત્ર 3 મહિનાની અંદર બની શકે તો મારા દેશના નવયુવાનો કેવી ઊંચાઈ પ્રાપ્ત કરી શકે તેમ છે. આપણી ભૂમિકા શું છે? ઘણી વખત તો આપણને જાણકારી પણ નથી હોતી કે મારા જિલ્લાનો નવયુવાન છે અને વર્ગ-2ના શહેરના ખૂણામાં બેસીને કામ કરી રહ્યો છે અને અખબારમાં આવ્યું ત્યારે જ ખબર પડી કે તે ક્યાં સુધી પહોંચી ગયો છે. આનો અર્થ એ થયો કે શાસન વ્યવસ્થાની બહાર પણ સમાજના સામર્થ્યની તાકાત ઘણી મોટી હોય છે. શું હું તેનો પોષક છું કે નહીં? હું તેને પ્રોત્સાહન આપું છું કે નથી આપતો, હું તેની ઓળખ સ્થાપિત કરૂં છું કે નથી કરતો? એવું તો નથી કે તમે કરી લીધું તો કરી લીધું,પણ પહેલાં કેમ મળ્યા નહીં? સરકાર પાસે કેમ આવ્યા નહીં? જો ના આવ્યા હોય તો તમારો સમય ખરાબ કર્યો નથી, પણ તમને ઘણું બધું આપી રહ્યા છે તે બાબતનું તમે ગૌરવ ગાન કરો. સાથીઓ, મેં બાબતો અંગે ઉલ્લેખ કર્યો છે, પરંતુ એવી ઘણી બાબતો છે, કૃષિ ક્ષેત્રમાં પણ હું જોઈ રહ્યો છું કે આપણા દેશનો ખેડૂત આધુનિકતા તરફ જઈ રહ્યો છે. કદાચ તેની સંખ્યા ઓછી હશે, પણ મારી બારીક દ્રષ્ટિમાં, મારી નજરમાં શું તે ત્યાં સ્થિર થયો છે? જો સાથીઓ, આપણે આવી ચીજો કરી હોત તો, હું સમજું છું કે ઘણું મોટું પરિવર્તન આવ્યું હોત. વધુ એક વાત હું તમને કહેવા માગું છું. ઘણી વખત મેં જોયું છે કે માત્ર રમવું તે ઘણાં બધા લોકોના સ્વભાવનો હિસ્સો બની રહે છે. અરે છોડો યાર, ચલો ભાઈ, આપણે અહીં કેટલા દિવસ રહેવું છે. એક જિલ્લામાં બેથી ત્રણ વર્ષ બહુ થઈ ગયા, આગળ ચાલ્યા જઈશું. હું કોઈને દોષ દેતો નથી, પણ જ્યારે એક ખાત્રીપૂર્વકની વ્યવસ્થા મળી રહે છે ત્યારે જીવનમાં સુરક્ષા મજબૂત બની જાય છે. ક્યારેક ક્યારેક સ્પર્ધાનો ભાવ પણ રહેતો નથી. એવું લાગે છે કે હવે તો યાર ઘણું બધું છે, નવી આફત ક્યાં ઊભી કરવી. જીંદગી તો વિતી જવાની છે. બાળકો મોટા થઈ જશે અને ક્યાંકને ક્યાંક તક મળી જશે, આપણે શું કરવાનું છે. અને આ રીતે પોતાની જાત પ્રત્યે ઉદાસીન બની જતા હોઈએ છીએ. વ્યવસ્થાની વાત ના કરો, લોકો પોતાના માટે પણ ઉદાસીન બની જાય છે. જીંદગી જીવવાની આ પધ્ધતિ નથી. મિત્રો, પોતાની જાત પ્રત્યે ક્યારેય પણ ઉદાસીન થવું જોઈએ નહીં. મન ભરીને જીવી લેવાનો આનંદ મેળવતાં રહેવું જોઈએ અને કશુંક કરી ચૂકવાનું અને દરેક પળે હિસાબ લેતાં રહેવું જોઈએ. આવું થશે તો જીંદગી જીવવાની મજા આવશે. વિતેલી પળમાં હું શું કરી શક્યો? વિતેલી પળમાં મેં શું કર્યું તેના લેખાં- જોખા કરવાનો જો સ્વભાવ ના હોય તો જીંદગી ધીરે ધીરે પોતાની જ જાતને ઉદાસ બનાવી દેતી હોય છે અને પછી જીંદગી જીવવાનો કોઈ અર્થ રહેતો નથી. મિત્રો, હું તો ઘણી વખત કહેતો હોઉં છું કે સિતારવાદક અને એક ટાઈપીસ્ટ બંનેમાં શું ફર્ક હોય છે? એક કોમ્પ્યુટર ઓપરેટર આંગળીઓનો ખેલ કરતો હોય છે, પણ 45- 50ની ઉંમરે પહોંચતા સુધીમાં તમે તેને મળશો તો તે ઘણી મુશ્કેલીથી ઉપર જોતો હશે. એક- બે વખત બોલાવવા છતાં તે સાંભળતો પણ નથી હોતો. ખૂબ આગ્રહ સાથે વાત કરો તો તે કહેશે કે હા સાહેબ, શું કામ હતું. તે અડધી મરેલી જીંદગી જીવી રહ્યો હોય છે. જીંદગી બોજ બની ગઈ હોય છે. કરવામાં તો આંગળીથી કરવાનું કામ છે. ટાઈપરાઈટર પર આંગળીઓ જ ઘૂમાવવાની હોય છે અને બીજી તરફ એક સિતારવાદક પણ આંગળીઓનો જ ખેલ કરતો હોય છે. તેને 80 વર્ષની ઉંમરે મળશો તો તેના ચહેરા પર ચેતના નજરે પડતી હોય છે. જીંદગી ભરેલી નજરે પડે છે. સપનાં સાથે જીવતી વ્યકિત નજરે પડે છે. મિત્રો, આ બંને લોકો આંગળીઓનો આ ખેલ કરતા હોય છે, પરંતુ એક ચાલતા ચાલતા મરી જતો હોય છે અને બીજો ચાલતા ચાલતા જીવતો ચાલી રહ્યો હોય છે. શું આ પરિવર્તન જીંદગીની અંદર જીવવાનો આપણો સંકલ્પ હોય છે? શું આવી રીતે જીંદગી બદલાતી રહેતી હોય છે? મિત્રો, આટલા માટે જ હું કહેતો રહું છું કે મારા પ્રવાહમાં દેશના દરેક ખૂણામાં મારા લાખો સાથીઓ છે અને તેમના જીવનમાં ચેતના હોવી જોઈએ, સામર્થ્ય હોવું જોઈએ. કશુંક કરી છૂટવાનો સંકલ્પ હોવો જોઈએ અને આવું થાય ત્યારે જ જીંદગી જીવવાનો આનંદ આવતો હોય છે. મિત્રો, ક્યારેક લોકો મને પૂછે છે કે સાહેબ, તમે થાકતા નથી? કદાચ, આ જ કારણ મને થાકવા દેતું નથી. હું ક્ષણ ક્ષણને જીવવા માગું છું. ક્ષણે ક્ષણ જીવીને અન્ય લોકોના જીવન માટે જીવવા માગું છું. સાથીઓ, આનું પરિણામ શું આવ્યું છે? પરિણામ એ આવ્યું છે કે એક ચોકઠું બની ગયું છે. આપણે જ્યાં પણ જઈએ, પોતાની જાતને તે વ્યવસ્થામાં ઢાળી દઈએ છીએ અને તેમાં તો તમારી માસ્ટરી છે. પોતાની જાતને ઢાળી દેવામાં માસ્ટરી છે. કોઈને આ બાબત સારી લાગતી હશે, પણ મને એવું લાગે છે કે કદાચ આ જીંદગી નથી. મિત્રો, જ્યાં જરૂર હોય ત્યાં તો પોતાની જાતને ઢાળી દઈએ, પરંતુ જરૂરિયાત હોય ત્યાં ઢાળ પણ બની જઈએ. જરૂર એ છે કે પરિવર્તન માટે ક્યાંક ઢાળ બનીને પણ કદમ ઉઠાવીએ તો તે પણ જરૂરી બની રહે છે. શું આપણે સહજ પધ્ધતિથી શાસનમાં સુધારા માટેનો સહજ સ્વભાવ પેદા કર્યો છે? નાની નાની બાબતો માટે કમિશન બનાવવા પડે છે. ખર્ચો ઓછો કરો, પંચ બેસાડો, શાસનમાં પરિવર્તન લાવો, પંચ બેસાડો, 6 મહિનામાં કે 12 મહિનામાં અહેવાલ આવે અને એ અહેવાલ જોવા માટે એક કમિટીની રચના કરો. એ કમિટીના અમલીકરણ માટે વધુ એક કમિશન બનાવો. આપણે આ બધું જે કર્યું છે તેમાં મૂળ સ્વભાવ એ છે કે શાસનમાં સુધારા માટે આપણે સમય અનુસાર પરિવર્તન કરવું ખૂબ જ જરૂરી હોય છે. કોઈ સમયે યુધ્ધ થાય છે ત્યારે હાથીઓ હોય છે, હાથીવાળા લોકોએ હાથી છોડીને ઘોડા પકડ્યા અને આજે ના તો હાથી ચાલે છે કે ના તો ઘોડા ચાલે છે. બીજી કશાકની જરૂર ઊભી થાય છે. આવા સુધારા સહજ હોય છે. પરંતુ યુધ્ધનું દબાણ આપણને સુધારા કરવા માટે મજબૂર કરી દેતું હોય છે. દેશની આશાઓ અને આકાંક્ષાઓ આપણને મજબૂર કરી દે છે કે મજબૂર નથી કરતી? જયાં સુધી દેશની આશાઓ અને આકાંક્ષાઓને આપણો સમજી શકતા નથી, ત્યાં સુધી આપણે શાસનમાં સુધારા કરી શકતા નથી. શાસનમાં સુધારા એ સતત ચાલતી પ્રક્રિયા હોવી જોઈએ, સહજ પ્રક્રિયા હોવી જોઈએ અને તે પ્રયોગશીલ વ્યવસ્થા હોવી જોઈએ. અને જો પ્રયોગ સફળ થાય નહીં તો તેને છોડીને ચાલ્યા જવાનું સાહસ પણ હોવું જોઈએ. પોતે જાતે કરેલી ભૂલોનો સ્વિકાર કરીને પોતાનામાં નવી બાબતનો સ્વિકાર કરવાનું સામર્થ્ય હોવું જોઈએ અને આવું થાય ત્યારે જ પરિવર્તન આવે છે. હવે તમે જુઓ સેંકડો કાયદા એવા હતા કે જે દેશના લોકો માટે બોજારૂપ બની ગયા હતા. પ્રધાનમંત્રી પદના ઉમેદવાર તરીકે મારા પક્ષે મારા નામની પ્રથમ વખત જ્યારે ઘોષણા કરી ત્યારે હું ભાષણ આપી રહ્યો હતો. દિલ્હીના બિઝનેસ સમુદાયે મને આમંત્રણ આપ્યુ હતું. 2014ની ચૂંટણીને હજુ 4 -6 મહિના બાકી હતા. તેમણે મને પૂછયું કે શું કરશો? મેં ક્હયું કે રોજ એક કાયદો રદ કરીશ અને નવા કાયદા બનાવીશ નહીં. આ સાંભળીને તેમનેઅચરજ થયું. અને પહેલાં પાંચ વર્ષમાં મેં 1500 કાયદા રદ કર્યા હતા. મિત્રો, તમે મને કહો કે આવા કાયદા રાખીને આપણે શા માટે જીવીએ છીએ. આજે પણ મારા મત મુજબ એવા ઘણાં કાયદા છે કે જે કારણ વગર ટકી રહયા છે. તમારે કોઈ પ્રયાસ કરીને આવા કાયદા રદ કરવા જોઈએ. ભાઈ, દેશને આ જંજાળમાંથી બહાર કાઢો. નિયમોનો અમલ એવી રીતે કરો કે આપણે જાણતા નથી કે નાગરિકો શું શું માગી રહ્યા હોય છે. મને કેબિનેટ સેક્રેટરીએ કહ્યું કે બાકીની દુનિયાના દેશોમાં કામ હશે, તમે તેની જવાબદારી લો. નિયમપાલનથી દેશને મુક્ત કરો. નાગરિકોને મુક્ત કરો. આઝાદીને 75 વર્ષ થયા, નાગરિકોને શા માટે આ જંજાળમાં ફસાવીને રાખ્યા છે. એક ઓફિસમાં 6 લોકો બેઠા હશે અને દરેક ટેબલવાળા પાસે જાણકારી હશે, પરંતુ તે અલગ અલગ જાણકારી માગશે. બાજુવાળા પાસેથી માહિતી નહીં માગે. આપણા નાગરિકો પાસેથી ઘણી બાબતો વારંવાર માગવામાં આવતી હોય છે. આજે ટેકનોલોજીનો યુગ છે. શું આપણે એવી વ્યવસ્થા વિકસીત ના કરી શકીએ કે આપણે વારંવાર નિયમપાલનના બોજાથી મુક્ત કરી શકીએ. હું તો ખૂબ જ પરેશાન છું. હમણાં આપણા કેબિનેટ સેક્રેટરીએ એક બીડું ઉઠાવ્યું હતું. લાગે છે કે ભાઈ દરેક બાબતમાં જેલ થતી હોય છે. નાગરિકો માટે મેં એવા કાયદા જોયા છે કે જેમાં કારખાનામાં જો 6 માસથી ચૂનો ના લગાવ્યો હોય તો તમને જેલની સજા થાય છે. હવે તમે જ કહો, આપણે દેશને ક્યાં લઈ જવા માગીએ છીએ. હવે આ તમામ બાબતોથી આપણને મુક્તિ મળવી જોઈએ. હવે આ પ્રક્રિયા સહજ હોવી જોઈએ. તેના માટે આપણને કોઈ સર્ક્યુલર બહાર પાડવાની જરૂર નહીં હોવી જોઈએ. તમને ખ્યાલ આવે કે આ રાજ્ય સરકારનું કામ છે, તો રાજ્ય સરકારને જણાવો. જો ભારત સરકારની જવાબદારી હોય તો તેમને બતાવો. સંકોચ રાખશો નહીં. ભાઈઓ, મારો કહેવાનો અર્થ એ છે કે આપણે નાગરિકોને બોજથી જેટલા મુક્ત કરીશું તેટલો જ મારો નાગરિક ખિલી ઉઠશે અને ઘણી તાકાત સાથે ખિલશે. મારી નાની સરખી એવી સમજ છે કે મોટા ઝાડ નીચે ગમે તેટલો સારો ફૂલનો છોડ રાખ્યો હોય, પણ મોટા વૃક્ષની છાયાનું દબાણ એટલું હોય કે એ છોડ ખિલી શકતો નથી. જો આ છોડને આકાશની નીચે ખૂલ્લામાં રાખવામાં આવે તો તે તાકાત સાથે ઊભો રહી જાય છે. તેને આપણે બોજમાંથી બહાર કાઢવાનો છે. સાથીઓ, સામાન્ય રીતે એવું જોવા મળે છે કે જેમ ચાલી રહ્યું હોય તેવી જ રીતે વ્યવસ્થાને ઢાળતા રહો. જેમ તેમ સમય પસાર કરવામાં આવે છે. સમય વિતાવવાની કોશિષ થતી રહે છે. આપણે છેલ્લા 7 દાયકાની સમિક્ષા કરીએ તો એક બાબત તમને ચોક્કસ જણાઈ આવશે કે જ્યારે પણ કોઈ સંકટ આવે છે, કોઈ કુદરતી આફત આવે છે, કોઈ વિશેષ પ્રકારનું દબાણ ઊભું થાય છે ત્યારે આપણે ફેરફાર કરીએ છીએ. કોરોના આવ્યો તો સમગ્ર દુનિયાના લોકોએ ફેરફાર કર્યા અને પોતાના હિત માટે કર્યા, પરંતુ સ્વસ્થ સ્થિતિ શું છે? મોટું દબાણ આવે ત્યારે જ આપણે ફેરફાર કરતા હોઈએ છીએ. શું આ કોઈ રીત છે?રાજ્ય ના કરે તો આપણે જાતે રસ્તો શોધવાનો રહે છે. એટલા માટે આપણે સંકટના સમયમાં રસ્તો શોધવાનો પ્રયાસ કરીએ છીએ. એક એવો સમય હતો કે જ્યારે આપણે અભાવની વચ્ચે સમય પસાર કરતા હતા. એટલા માટે આપણા જે કોઈ નિયમો બન્યા તેમાં અભાવની વચ્ચે કેવી રીતે જીવવું તેની વાત થતી હતી, પણ હવે આપણે અભાવની વચ્ચેથી બહાર આવી ગયા છીએ તો કાયદાઓને પણ અભાવમાંથી દૂર કરવા જોઈએ. ભાઈ, વિપુલતા બાબતે કઈ રીતે વિચાર કરવો જોઈએ તે અંગે આપણે વિચાર કરવાનો રહેશે. આપણે જો વિપુલતા અંગે વિચાર નહીં કરીએ તો આપણે જે રીતે કૃષિ ક્ષેત્રમાં આગળ ધપી રહ્યા છીએ તે જોતાં ફૂડ પ્રોસેસીંગની વ્યવસ્થા અગાઉથી જ કરી દીધી હોત તો આજે જે રીતે પરિસ્થિતિ ઘણી વખત ખેડૂતો માટે બોજ બની જાય છે તે સ્થિતિ કદાચ ન બની હોત. અને હું એટલા માટે આ વાત કહેવા માગું છું કે સંકટમાંથી માર્ગ શોધવાની પધ્ધતિ સરકાર પાસેથી શિખી લેવી જોઈએ, પરંતુ તટસ્થ મનથી વ્યવસ્થાઓને વિકસીત કરવી આપણા લોકોના સ્વભાવમાં નથી. અને આપણે વિઝ્યુલાઈઝ કરવું જોઈએ કે આવી આવી સમસ્યાઓ આવે છે અને આવી સમસ્યાઓને કઈ રીતે દૂર કરી શકાય અને તેના માટે કેવા ઉપાયો શોધી શકાય તે બાબતે કામ કરતાં રહેવું જોઈએ. આવી જ રીતે આપણે પડકારોની પાછળ મજબૂર થઈને ભાગવું પડે છે. આ બાબત ઠીક નથી. આપણે પડકારોને માપી લેવા જોઈએ. જો ટેકનોલોજીથી દુનિયાને બદલી શકાતી હોય તો શાસનમાં તેની સાથે આવનારા પડકારો અંગે મને ખ્યાલ હોવો જોઈએ. હું મારી જાતને કઈ રીતે સજ્જ કરૂં અને એટલા માટે હું આશા રાખું છું કે શાસનમાં સુધારા એ આપણું રોજબરોજની કામ હોવું જોઈએ. આપણે સતત કોશિષ કરતાં રહેવું જોઈએ. અને હું તો એમ પણ કહીશ કે આપણે જ્યારે પણ નિવૃત્ત થઈએ ત્યારે પણ મનમાંથી એક અવાજ નિકળવો જોઈએ કે મારા સમય દરમિયાન મેં શાસનમાં આટલા આટલા સુધારા કર્યા હતા અને તે વ્યવસ્થા વિકસીત થવામાં કદાચ આવનારા 25- 30 વર્ષ સુધી કામમાં આવશે. જો આવા પરિવર્તનો થયા હોત તો પરિવર્તન આસાન બની ગયું હોત. સાથીઓ, વિતેલા 8 વર્ષ દરમિયાન દેશમાં અનેક મોટા કામ થયા છે. તેમાં અનેક અભિયાન એવા છે કે જેના મૂળમાં જ વર્તણુંકલક્ષી પરિવર્તન છે. આ કામ કઠીન હોય છે અને રાજનેતાઓ તેને હાથ અડાડવાની હિંમત પણ કરતા નથી. પણ હું રાજનીતિથી ખૂબ દૂર છું. મિત્રો, લોકશાહીમાં એક વ્યવસ્થા છે. મારે રાજ વ્યવસ્થામાંથી પસાર થઈને આવવું પડે છે તે એક અલગ બાબત છે. હું મૂળભૂત રીતે રાજનીતિનો સ્વભાવ ધરાવતો નથી. હું જનનીતિ સાથે જોડાયેલી વ્યક્તિ છું. સામાન્ય લોકોની જીંદગી સાથે જોડાયેલી વ્યક્તિ છું. સાથીઓ, આ જે વર્તણુંકલક્ષી ફેરફાર માટેની મારી જે કોશિષ રહી છે, સમાજની મૂળભૂત ચીજોમાં પરિવર્તન લાવવાના જે પ્રયાસો થયા છે, સામાન્યમાં સામાન્ય માનવીની જીંદગીમાં પરિવર્તન લાવવાની મારી જે આશાઓ અને આકાંક્ષાઓ છે તેનો તે એક હિસ્સો છે અને જ્યારે હું સમાજની વાત કરતો હોઉં છું ત્યારે હું માનું છું કે શાસનમાં બેઠેલા લોકો અલગ નથી. એ લોકો કોઈ બીજા ગ્રહમાંથી આવ્યા નથી. તે પણ આ વ્યવસ્થાનો જ એક હિસ્સો છે. શું આપણે જે પરિવર્તનની વાત કરીએ છીએ. ઘણી વખત અધિકારીઓ મને લગ્નનું કાર્ડ આપવા માટે આવતા હોય છે ત્યારે મારો એ સ્વભાવ છે અને એ સ્વભાવ હું છોડી શકતો નથી. એ લોકો મારી પાસે આવે છે ત્યારે ઘણું મોંઘુ કાર્ડ લઈને આવતા નથી, ઘણું સસ્તું કાર્ડ લાવે છે, પરંતુ તેની ઉપર એક પ્લાસ્ટીકનું પારદર્શક કવર હોય છે, ત્યારે હું સહજપણે પૂછતો હોઉં છું કે તમે હજુ પણ સિંગલ યુઝ્ડ પ્લાસ્ટિકનો ઉપયોગ કરો છો? ત્યારે તે બિચારા શરમ અનુભવે છે. મારૂં એ કહેવું છે કે આપણે જ્યારે દેશ પાસે સિંગલ યુઝ્ડ પ્લાસ્ટિકનો ઉપયોગ નહીં કરવાની અપેક્ષા રાખીએ છીએ ત્યારે શું હું મારી જ ઓફિસમાં આ કામ કરૂં છું. શું હું મારા જીવનમાં પરિવર્તન લાવી રહ્યો છું, મારી વ્યવસ્થાઓમાં ફેરફાર લાવી શક્યો છું, હું ચીજોને અને નાની નાની ચીજોને એટલા માટે હાથ લગાડતો હોઉં છું કે આપણે મોટી ચીજોમાં એટલા ખોવાઈ ગયા હોઈએ છીએ કે નાની ચીજોથી દૂર રહેતા હોઈએ છીએ. અને જ્યારે નાની ચીજોથી દૂર ચાલ્યા જઈએ છીએ ત્યારે નાના લોકો સામે પણ તે દિવાલરૂપ બની જાય છે. મિત્રો, મારે આ દિવાલોને તોડવાની છે. હવે સ્વચ્છતા અભિયાનની વાત કરૂં તો દર 15 દિવસે વિભાગમાં શું ચાલી રહ્યું છે. સ્વચ્છતા બાબતે કશું થઈ રહ્યું છે કે નહીં, આટલા બે વર્ષ, ત્રણ વર્ષ, પાંચ વર્ષ થવા છતાં મિત્રો હવે આપણા વિભાગનો એવો સ્વભાવ બનવો જોઈએ કે નહીં બનવો જોઈએ? જો આવો સ્વભાવ ના બન્યો હોય તો દેશના સામાન્ય નાગરિકનો આવો સ્વભાવ કઈ રીતે બની શકશે તેવી અપેક્ષા રાખવી તે વધુ પડતું બની રહેશે. અને એટલા માટે હું કહેવા માગું છું કે આપણે તેની વ્યવસ્થાનો સ્વિકાર કર્યો છે. આપણે હવે ડિજિટલ ઈન્ડિયાની વાત કરીએ છીએ. એક ફીનટેકની ચર્ચા કરીએ છીએ. ભારતે ફીનટેકના ક્ષેત્રમાં જે ગતિ હાંસલ કરી છે, ડિજિટલ ચૂકવણીની દુનિયામાં જે કદમ ઉઠાવ્યા છે, જ્યારે હું કાશીમાં હતો ત્યારે કોઈ નવયુવાનને ઈનામ મળે તો આપણા અધિકારીઓને તાળી વગાડવાનું મન તો થતું હતું, કારણ કે લારી- ફેરીવાળા લોકો ડિજિટલ ચૂકવણીનું કામ કરતાં હોય છે. આપણને આ તસવીરમાં જોઈને સારૂં લાગે છે, પણ મારા સાહેબ ડિજિટલ પેમેન્ટ કરતા નથી. જો મારી વ્યવસ્થામાં બેઠેલી વ્યક્તિ કામ કરતી ના હોય તો તેનો અર્થ એવો થાય કે લોક આંદોલન બનાવવામાં હું અવરોધરૂપ બન્યો છું. સિવિલ સર્વિસ ડે પ્રસંગે આવી વાતો કરવી જોઈએ કે નહીં કરવી જોઈએ તે બાબતે વિવાદ હોઈ શકે છે. તમે તો અહીં બે દિવસ રોકાવાના છો તો મારી વાતનું ઘણું વિશ્લેષણ કરશો અને મને ખબર છે અને હું સાથીઓને કહેતો રહેતો હોઉં છું કે જે ચીજો સારી લાગતી હોય છે, આપણે સમાજ પાસે જેની અપેક્ષા રાખીએ છે તેની ક્યાંકને ક્યાંક આપણાથી જ શરૂઆત કરવી જોઈએ. આપણે એ માટે કોશિષ કરતા રહેવું જોઈએ. આપણે જો આ બાબતો અંગે કોશિષ કરીશું તો આપણે ઘણું મોટું પરિવર્તન લાવી શકીશું. આપણે કોશિષ કરીએ. શું આપણે વારંવાર સર્ક્યુલર બહાર પાડવો પડશે કે આપણો વિભાગ હવે GeM પોર્ટલ 100 ટકા કઈ રીતે પહોંચી શકે. મિત્રો, આ એક સશક્ત માધ્યમ બનેલું છે. મિત્રો, આપણા યુપીઆઈની દુનિયાભરમાં કદર થઈ રહી છે. શું મારા મોબાઈલ ફોનમાં યુપીઆઈની વ્યવસ્થા છે? શું હું યુપીઆઈની ટેવ પાડી શક્યો છું? મારા પરિવારના સભ્યોમાં આવી ટેવ પાડી છે ખરી? આપણા હાથમાં ઘણું મોટું સામર્થ્ય છે, પરંતુ જો હું મારા યુપીઆઈનો સ્વિકાર કરીશ નહીં અને કહીશ કે ગૂગલ તો બહારનું છે. મિત્રો, જો આપણા દિલમાં યુપીઆઈ અંગે જે ભાવ હોય છે તે યુપીઆઈ પણ ગૂગલથી આગળ નિકળી શકે તેમ છે તેની એટલી તાકાત છે.તે ફીનટેકની દુનિયામાં નામના મેળવી શકે છે. તે ટેકનોલોજી માટે ફૂલપ્રૂફ સિધ્ધ થઈ ચૂક્યું છે. વિશ્વ બેંક પણ તેની પ્રશંસા કરી રહ્યું છે. શું આપણી પોતાની વ્યવસ્થાનો તે હિસ્સો કેમ બની શકે નહીં. પાછળ પડીએ તો કહેતા હોઈએ છીએ કે મેં જોયું છે કે આપણા જેટલા સૈન્ય દળો છે તેમણે પોતાની કેન્ટીનની અંદર તેને ફરજીયાત બનાવી દીધું છે. તે લોકો ડિજિટલ પેમેન્ટ જ સ્વિકારે છે, પરંતુ આજે પણ આપણા સચિવાલયની અંદર કેન્ટીન હોય છે ત્યાં આવી વ્યવસ્થા નથી. શું આપણે પરિવર્તન લાવી શકીએ નહીં? આવી બાબતો નાની લાગતી હોય પણ, મિત્રો આપણે જો કોશિષ કરીશું તો ઘણી મોટી વાતો કરી શકીએ છીએ અને આપણે છેલ્લી વ્યક્તિ સુધી યોગ્ય લાભ પહોંચાડવા માટે સતત એક ચોક્કસ અને દૂરગામી વ્યવસ્થા ઊભી કરવી જોઈએ. જેટલા વધુ પ્રમાણમાં આપણે આવી વ્યવસ્થા ઊભી કરીશું તો મારી સમજ છે કે દેશની છેલ્લી વ્યક્તિના સશક્તિકરણ માટેનું આપણું જે મિશન છે તે મિશનને આપણે ખૂબ જ સારી રીતે પૂરૂં કરી શકીએ તેમ છીએ. સાથીઓ, મેં તમારો ઘણો સમય લીધો છે. ઘણાં વિષયો અંગે મેં તમારી સાથે વાત કરી છે, પરંતુ હું આશા રાખીશ કે આપણે આ બધી બાબતોને આગળ ધપાવીશું. આ સિવિલ સર્વિસ ડે આપણી અંદર એક નવી ઊર્જા ભરવાનો અવસર બનવો જોઈએ. નવા સંકલ્પ લેવાનો અવસર બનવો જોઈએ. નવા ઉત્સાહ અને ઉમંગ સાથે જે નવા લોકો આપણી વચ્ચે હાજર છે તેમનો હાથ પકડીને આગળ વધીએ. તેમને પણ આ વ્યવસ્થાનો હિસ્સો બનાવવા માટે તેમનામાં ઉમંગ ભરી દઈએ. આપણે ખુદ ઝીંદાદીલ જીંદગી જીવતાં જીવતાં આપણા સાથીઓને આગળ ધપાવીશું એવી એક અપેક્ષા સાથે હું આપને ખૂબ ખૂબ શુભેચ્છાઓ પાઠવું છું. ખૂબ ખૂબ ધન્યવાદ! SD/GP/MR સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-251741

d36f925789ba6cfef40f3ba5afed7ea2176c627e2ee7ee323f4eef69657021f1

guj

પ્રધાનમંત્રીનું કાર્યાલય પ્રધાનમંત્રી શ્રીએ 2023 U-20 વર્લ્ડ ચેમ્પિયનશિપમાં મહિલા કુસ્તી ટીમનો ખિતાબ જીતવા બદલ ભારતીય ટીમને અભિનંદન પાઠવ્યા 2023 અંડર-20 વર્લ્ડ ચેમ્પિયનશિપમાં મહિલા કુસ્તી ટીમનો ખિતાબ જીતવા બદલ ભારતીય ટીમને અભિનંદન આપતાં, પ્રધાનમંત્રી શ્રી નરેન્દ્ર મોદીએ X પર પોસ્ટ કર્યું: "ભારતીય મહિલા કુસ્તીબાજો માટે એક સીમાચિહ્નરૂપ વિજય! આપણી ટીમે 2023ની U-20 વર્લ્ડ ચેમ્પિયનશિપમાં મહિલા કુસ્તી ટીમનું ટાઇટલ જીત્યું છે, જેમાં 7 મેડલ સાથે અપ્રતિમ પ્રદર્શન કર્યું છે, જેમાં 3 ગોલ્ડ છે. યાદગાર પ્રદર્શનમાં એક અંતિમ પંચાલ દ્વારા પોતાનો ખિતાબ જાળવી રાખવા માટેનું હતું, જે બે વાર આ ખિતાબ જીતનારી પ્રથમ ખેલાડી બની છે! આ ભવ્ય જીત અમારા ઉભરતા કુસ્તીબાજોની અતૂટ પ્રતિબદ્ધતા, સંપૂર્ણ નિશ્ચય અને અસાધારણ પ્રતિભાનું મૂર્ત સ્વરૂપ છે." CB/GP/JD (

pib-76415

80e916ea968a66ef61ad0048ee39a9df7a1960859e7984b2cd2f08ebe092c8c0

guj

સૂક્ષ્મ, લઘુ અને મધ્યમ ઉદ્યોગ મંત્રાલય KVIC ની "ચરખા ક્રાંતિ" એ ગાંધીવાદી મૂલ્યો પર જાગરૂકતા સર્જી; રાષ્ટ્રપતિના સંબોધનમાં ઉલ્લેખ ખાદીની ઉદાહરણીય વૃદ્ધિ, જેનો ઉલ્લેખ રાષ્ટ્રપતિએ બજેટ સત્ર પહેલા સંસદને કરેલા સંબોધનમાં કર્યો છે, તે છેલ્લા 7 વર્ષમાં ખાદી અને ગ્રામોદ્યોગ આયોગ દ્વારા શરૂ કરાયેલ "ચરખા ક્રાંતિ"નું પરિણામ છે. KVICએ ભારત અને વિદેશમાં ગાંધીવાદી વિચારો અને ચરખાના પ્રતીકવાદનો પ્રચાર કરવા માટે ઘણા સ્મૃતિચિહ્નરૂપ ચરખા બનાવ્યા જેણે ખાદીને વધુ લોકપ્રિય બનાવ્યું અને તેના વિશાળ વિકાસમાં મુખ્ય ભૂમિકા ભજવી. 31મી જાન્યુઆરીએ રાષ્ટ્રપતિ દ્વારા સંસદને આપેલા સંબોધનમાં અને ગૃહમંત્રી શ્રી અમિત શાહ દ્વારા એક દિવસ પહેલા અમદાવાદમાં સાબરમતી રિવરફ્રન્ટ ખાતે, મહાત્મા ગાંધીના 74મા શહીદ દિવસ પર 100 ચોરસ મીટરની દિવાલના મ્યુરલનું અનાવરણ કરતી વખતે ખાદીની સફળતાનો સ્વીકાર કરવામાં આવ્યો હતો. રસપ્રદ વાત એ છે કે, KVIC ની રચના વર્ષ 1956માં કરવામાં આવી હતી પરંતુ તે પછીના 58 વર્ષોમાં કોઈ પ્રયાસ કર્યો ન હતો; એટલે કે 2014 સુધી, ખાદી, ચરખા અથવા મહાત્મા ગાંધી સાથે સંકળાયેલ અન્ય કોઈપણ પ્રતીકને લોકપ્રિય બનાવવા માટે. “ખાદી” અને “ગાંધી” નો ઉપયોગ ફક્ત રાજકીય લાભ માટે થતો હતો. વર્ષ 2014 પછી જ નરેન્દ્ર મોદી સરકાર દ્વારા ખાદીને લોકપ્રિય બનાવવા અને મહાત્મા ગાંધીના વિચારો અને ચરખાના પ્રતીકવાદને વિશ્વભરમાં ફેલાવવા માટે નક્કર પ્રયાસો કરવામાં આવ્યા હતા. પછી તે જન્મજયંતી હોય કે મહાત્મા ગાંધીની શહાદત, KVIC એ ગાંધીવાદી વિચારોની ઉજવણી માટે અનોખા કાર્યક્રમોનું આયોજન કર્યું હતું. છેલ્લા 7 વર્ષો દરમિયાન, KVIC એ વિશ્વના સૌથી મોટા લાકડા અને સ્ટીલના ચરખા, કાંડા ઘડિયાળ પર વિશ્વનો સૌથી નાનો ચરખો, માટીની કુલડીથી બનેલી ગાંધીજીની વિશ્વની સૌથી મોટી દિવાલ ભીંતચિત્ર, ખાદીના કાપડમાંથી બનેલો વિશ્વનો સૌથી મોટો રાષ્ટ્રધ્વજ, હેરિટેજ ચરખા મ્યુઝિયમ અને અન્ય ઘણા સ્મારકો બનાવ્યા. . ચરખા, જે બ્રિટિશ શાસન સામેની લડતમાં ગાંધીજીનું સાધન હતું, તેણે 2017માં પ્રથમ વખત વિદેશમાં પ્રવેશ કર્યો. ત્યારથી, બાપુનો ચરખો વિશ્વના 60 દેશોમાં પહોંચી ગયો છે. “પ્રધાનમંત્રી શ્રી નરેન્દ્ર મોદીની પ્રેરણાથી જ ખાદી અને ચરખાને માત્ર ભારતમાં જ નહીં પરંતુ સમગ્ર વિશ્વમાં લોકપ્રિય બનાવવા માટે નક્કર પગલાં લેવામાં આવ્યા હતા. ખાદીના ઉત્પાદન અને વેચાણમાં વધારો કરવામાં આણે મુખ્ય ભૂમિકા ભજવી હતી અને આ રીતે બાપુના ગ્રામોદયના સ્વપ્નને સાકાર કરવામાં ફાળો આપ્યો હતો. ચરખા ક્રાંતિએ દેશભરના ખાદી કારીગરોને વિક્રમી 55,000 અદ્યતન ચરખાનું વિતરણ પણ જોયુ જે તેમને સ્વ-રોજગાર પ્રદાન કરે છે," KVICના અધ્યક્ષ શ્રી વિનય કુમાર સક્સેનાએ જણાવ્યું હતું. 1956 થી 2014 - કોઈ નોંધપાત્ર પ્રવૃત્તિ/ઇવેન્ટ નથી જુલાઈ 5, 2016 - તત્કાલિન ભાજપ અધ્યક્ષ અને સંસદ સભ્ય શ્રી અમિત શાહ દ્વારા નવી દિલ્હીના IGI એરપોર્ટ પર વિશ્વનો સૌથી મોટો લાકડાનો ચરખો સ્થાપિત કરવામાં આવ્યો. 18 ઓક્ટોબર, 2016 - પ્રધાનમંત્રી શ્રી નરેન્દ્ર મોદી દ્વારા લુધિયાણા ખાતે સ્વતંત્ર ભારતમાં અત્યાર સુધીનું સૌથી મોટું ચરખાનું વિતરણ. 21 મે, 2017 - તત્કાલિન ભાજપ અધ્યક્ષ અને સંસદ સભ્ય શ્રી અમિત શાહ દ્વારા કનોટ પ્લેસ, નવી દિલ્હી ખાતે વિશ્વનો સૌથી મોટો સ્ટેનલેસ સ્ટીલ ચરખો સ્થાપિત કરવામાં આવ્યો. 21 મે, 2017 - કનોટ પ્લેસ, નવી દિલ્હી ખાતે હેરિટેજ ચરખા મ્યુઝિયમનું ઉદઘાટન ભાજપના તત્કાલિન અધ્યક્ષ અને સંસદ સભ્ય શ્રી અમિત શાહ દ્વારા કરવામાં આવ્યું. ઑક્ટોબર 2, 2017 - યુગાન્ડામાં પ્રથમ વખત વિદેશી ધરતી પર લાકડાના મોટા ચરખાનું અનાવરણ કરવામાં આવ્યું. એપ્રિલ 15, 2018 - ચંપારણ સત્યાગ્રહ શતાબ્દી ઉજવણીની ઉજવણી નિમિત્તે બિહારના મોતિહારી ખાતે ભૂતપૂર્વ કૃષિ મંત્રી શ્રી રાધા મોહનસિંહ દ્વારા સ્ટેનલેસ સ્ટીલ ચરખાનું અનાવરણ કરવામાં આવ્યું. જૂન 7, 2018 - દક્ષિણ આફ્રિકાના પીટરમેરિટ્ઝબર્ગ સ્ટેશને ખાદીમાં સજ્જ અને ખાદીના કાપડમાં લપેટાયેલી ટ્રેનો જોવા મળી. આ રેલ્વે સ્ટેશન એ સ્થાન છે જ્યાં 125 વર્ષ પહેલા 1893માં, પ્રથમ વર્ગ, "ફક્ત ગોરા" ડબ્બામાં તેમની સીટ છોડવાનો ઇનકાર કરવા બદલ ગાંધીજીને ટ્રેનમાંથી ફેંકી દેવામાં આવ્યા હતા. વિદેશી ધરતી પર KVIC દ્વારા પ્રાયોજિત આ પ્રકારનો પ્રથમ કાર્યક્રમ હતો. જૂન 26, 2018 - સાબરમતી રિવરફ્રન્ટ, અમદાવાદ ખાતે ગ્રાન્ડ સ્ટેનલેસ સ્ટીલ ચરખા સ્થાપિત. ચરખાનું અનાવરણ ભાજપના તત્કાલિન અધ્યક્ષ અને સંસદ સભ્ય શ્રી અમિત શાહ દ્વારા કરવામાં આવ્યું હતું. 31 જાન્યુઆરી, 2019 - ઉપરાષ્ટ્રપતિ શ્રી એમ. વેંકૈયા નાયડુ દ્વારા નવી દિલ્હીમાં NDMC બિલ્ડીંગમાં ટેરાકોટા કુલડીથી બનેલી મહાત્મા ગાંધીની વિશ્વની સૌથી મોટી દિવાલ મ્યુરલનું અનાવરણ કરવામાં આવ્યું. 30 જાન્યુઆરી, 2020 - MSME ના તત્કાલીન મંત્રી શ્રી નીતિન ગડકરી દ્વારા લૉન્ચ કરાયેલી અનન્ય ખાદી કાંડા ઘડિયાળમાં ઉપયોગમાં લેવાયો વિશ્વનો સૌથી નાનો ચરખો. 2017 અને 2018માં ખાદી પ્રદર્શનો દરમિયાન ચરખાને 60 દેશોમાં મોકલવામાં આવ્યો હતો. ઑક્ટોબર 2, 2021 - લદ્દાખના લેફ્ટનન્ટ ગવર્નર શ્રી આર.કે. માથુર દ્વારા લેહમાં ખાદી ફેબ્રિકથી બનેલા અને 1400 KG વજનના વિશ્વના સૌથી મોટા સ્મારક રાષ્ટ્રીય ધ્વજનું અનાવરણ કરવામાં આવ્યું. 30 જાન્યુઆરી 2022 - અમદાવાદમાં સાબરમતી રિવરફ્રન્ટ ખાતે માટીની કુલડીથી બનેલું મહાત્મા ગાંધીનું ભવ્ય ભીંતચિત્ર. આ પ્રકારનું આ ભારતનું બીજું અને ગુજરાતનું પ્રથમ દિવાલ ભીંતચિત્ર છે જેનું અનાવરણ ગૃહ અને સહકારિતા મંત્રી શ્રી અમિત શાહ દ્વારા કરવામાં આવ્યું હતું. 2014-15 થી 2020-21 - ખાદીનું ઉત્પાદન વધારવા માટે દેશભરમાં ખાદી કારીગરોને 55,000 નવા મોડલ ચરખા અને 9000 આધુનિક લૂમ્સનું વિતરણ કરવામાં આવ્યું. SD/GP/MR સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 272

pib-137797

7bc7de606e12272af59d48673e37ef1473bf85c8db022b9f727c97c8f41f026a

guj

સ્વાસ્થ્ય અને પરિવાર કલ્યાણ મંત્રાલય ભારત સરકારે કોવિડ-19 તાત્કાલિક પ્રતિભાવ અને આરોગ્ય વ્યવસ્થાની તૈયારી માટે રૂ. 15,000 કરોડનું પેકેજ મંજૂર કર્યુ કોવિડ-19 તાત્કાલિક પ્રતિભાવ અને આરોગ્ય વ્યવસ્થા તૈયારી માટે ભારત સરકારે રૂ.15,000 કરોડના પેકેજ તરીકે નોંધપાત્ર રોકાણની જાહેરાત કરી છે. આ મંજૂર કરાયેલા ભંડોળનો ઉપયોગ કોવિડ-19 તાત્કાલિક પ્રતિભાવ ના તાત્કાલિક ઉપયોગ અને બાકીની રકમ મિશન મોડ અભિગમ હેઠળ મધ્યમ-ગાળાની સહાય માટે વાપરવામાં આવશે. આ પેકેજનો મુખ્ય હેતુઓમાં ભારતમાં કોવિડ-19નો ફેલાવો ધીમો અને મર્યાદિત કરવા માટે આપાતકાલીન પ્રતિભાવો વધારવાનો છે. આ કામગીરીઓમાં નિદાન સુવિધાઓના વિકાસ અને કોવિડ-19 વિશિષ્ટ સારવાર સુવિધાઓ, સંક્રમિત દર્દીઓની સારવાર માટે આવશ્યક તબીબી સાધનો અને જરૂરી દવાઓની મધ્યસ્થ ખરીદી, ભવિષ્યમાં ચેપી રોગોના ફેલાવો અટકાવવા અને તેની તૈયારીઓને મદદ કરવા પ્રતિરોધક રાષ્ટ્રીય અને રાજ્ય આરોગ્ય વ્યવસ્થાના નિર્માણ, લેબોરેટરીની સ્થાપના અને દેખરેખ પ્રવૃતિઓમાં વધારો, જૈવ-સુરક્ષા તૈયારીઓ, મહામારી સંશોધન અને સમુદાયોને સક્રિય રીતે જોડાણ અને જોખમ પ્રસારણ પ્રવૃતિઓનો સમાવેશ થાય છે. આ હસ્તક્ષેપ અને પ્રારંભિક કામગીરીનો અમલ આરોગ્ય અને પરિવાર કલ્યાણ વિભાગની સમગ્રલક્ષી દેખરેખ હેઠળ કરવામાં આવશે. માનનીય પ્રધાનમંત્રીએ 24 માર્ચ, 2020ના રોજ પોતાના રાષ્ટ્રીય સંબોધનમાં ભારપૂર્વક જણાવ્યું હતું કે, "કેન્દ્ર સરકારે કોરાના દર્દીઓની સારવાર અને દેશના તબીબી માળખાને મજબૂત બનાવવા માટે 15 હજાર કરોડ રૂપિયાની જોગવાઇને મંજૂરી આપી છે. તેના કારણે કોરોના પરીક્ષણ સુવિધાઓની સંખ્યા ઝડપથી વધારવા, વ્યક્તિગત સંરક્ષણ સાધનો, આઇસોલેશન બેડ, ICU બેડ, વેન્ટિલેટર અને અન્ય આવશ્ય ઉપકરણોની ખરીદીને સહાયતા મળશે. તેની સાથે સાથે તબીબી અને પેરામેડિકલ માનવશક્તિની તાલીમની વ્યવસ્થા પણ હાથ ધરાશે. મેં રાજ્ય સરકારોને વિનંતી કરી છે કે વર્તમાન સમયમાં એકમાત્ર આરોગ્ય સંભાળને પ્રથમ અને સર્વોચ્ચ પ્રાથમિકતા આપવામાં આવે." આ ખર્ચનો મોટાભાગના હિસ્સાનો ઉપયોગ મજબૂત આપાતકાલિન વ્યવસ્થા, રાષ્ટ્રીય અને રાજ્ય આરોગ્ય વ્યવસ્થા મજબૂત કરવા અને વન હેલ્થ, સમુદાયિક જોડાણ તેમજ જોખમ સંચાર અને અમલીકરણ, સંચાલન, ક્ષમતા નિર્માણ, દેખરેખ અને મૂલ્યાંકન ઘટકોની સાથે સાથે મહામારી સંશોધન અને બહુક્ષેત્રીય રાષ્ટ્રીય સંસ્થાઓને મજબૂત બનાવવા કરવામાં આવશે. આરોગ્ય અને પરિવાર કલ્યાણ વિભાગ આ પેકેજના ઘટકો વચ્ચે અને વિવિધ અમલીકરણ સંસ્થાઓમાં વચ્ચે ઉભરતી પરિસ્થિતિ અનુસાર સંશાધનોની પુનઃવહેંચણી માટે અધિકૃત છે. આરોગ્ય અને પરિવાર કલ્યાણ વિભાગ ચેપ નિવારણ અને નિયંત્રણને ચાવીરૂપ પ્રતિભાવ વ્યૂહરચના તરીકે આરોગ્ય ક્ષેત્રના પ્રતિભાવોનું અમલીકરણ કરવા અગ્રેસર ભૂમિકા નિભાવી રહી છે. આજ દિન સુધીમાં, 157 સરકારી અને 66 ખાનગી લેબોરેટરીના નેટવર્કનો સમાવેશ કરતી કુલ 223 લેબોરેટરી સ્ક્રિનિંગ પ્રક્રિયાની જટીલ કામગીરી કરી રહી છે. વધુમાં કોવિડ સામે લડવા તાત્કાલિક પગલાં રૂપે આરોગ્ય અને પરિવાર કલ્યાણ વિભાગે તમામ રાજ્યો અને કેન્દ્રશાસિત પ્રદેશોને રૂ. 4113 કરોડનું વિતરણ કરી દીધું છે. RP

pib-2887

ed0ed2105d259f0abdd88e09e9a32a778708919c23ad0855493cd02ba8fb40a3

guj

પ્રધાનમંત્રીનું કાર્યાલય પ્રધાનમંત્રીએ પેરાલિમ્પિક્સ ગેમ્સમાં શૂટિંગમાં કાંસ્ય પદક જીતવા બદલ સિંહરાજ અધાનાને અભિનંદન પાઠવ્યા પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં શૂટિંગમાં કાંસ્ય પદક જીતવા બદલ સિંહરાજ અધાનાને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "સિંહરાજ અધાનાનું અસાધારણ પ્રદર્શન! ભારતના પ્રતિભાશાળી શૂટરે કાંસ્ય ચંદ્રક જીત્યો છે. તેમણે સખત મહેનત કરી છે અને નોંધપાત્ર સફળતા પ્રાપ્ત કરી છે. તેમને અભિનંદન અને આગળના પ્રયત્નો માટે શુભેચ્છાઓ. #Paralympics #Praise4Para" SD/GP/BT સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-44268

31dd0687e250bed2db69a080570e69835aae0d3a3a396d5ef2fdf2d1bc12f85b

guj

PIB Headquarters કોવિડ-19 વિશે PIBનું દૈનિક બુલેટીન કોવિડ-19 વિશે PIBનું દૈનિક બુલેટીન Date: 09.06.2020 Released at 1900 Hrs Press Information Bureau Ministry of Information and Broadcasting Government of India કોવિડ-19 અંગે આરોગ્ય અને પરિવાર કલ્યાણ મંત્રાલયમાંથી અપડેટ્સ; મંત્રીઓના સમૂહે કોવિડ-19ના નિયંત્રણ માટેના પગલાંઓની સમીક્ષા કરી કેન્દ્રીય આરોગ્ય અને પરિવાર કલ્યાણમંત્રી ડૉ. હર્ષવર્ધનની અધ્યક્ષતામાં કોવિડ-19 મામલે રચાયેલા મંત્રીઓના સમૂહ ની આજે વીડિયો કોન્ફરન્સના માધ્યમથી 16મી બેઠક યોજાઇ હતી. મંત્રીઓના સમૂહને દેશમાં કોવિડ-19ની તાજેતરની સ્થિતિ, નિયંત્રણ અને વ્યવસ્થાપન અંગે માહિતી આપવામાં આવી હતી. મંત્રીઓના સમૂહે દેશમાં વધતા તબીબી ઇન્ફ્રાસ્ટ્રક્ચરની પણ પ્રશંસા કરી હતી. 9 જૂન 2020ની સ્થિતિ અનુસાર, કોવિડ સંબંધિત આરોગ્ય ઇન્ફ્રાસ્ટ્રક્ચરને વધુ મજબૂત બનાવીને 1,67,883 આઇસોલેશન બેડ, 21,614 ICU બેડ અને 73,469 ઓક્સિજન સપોર્ટ વાળા બેડ સાથે દેશમાં 958 કોવિડ સમર્પિત હોસ્પિટલો ઉપલબ્ધ કરાવવામાં આવી છે. 1,33,037 આઇસોલેશન બેડ; 10,748 ICU બેડ અને 46,635 ઓક્સિજન સપોર્ટ વાળા બેડ સાથે કુલ 2,313 કોવિડ સમર્પિત આરોગ્ય સંભાળ કેન્દ્રો પણ કાર્યાન્વિત કરવામાં આવ્યા છે. વધુમાં, દેશમાં કોવિડ-19 મહામારીનો સામનો કરવા માટે 7,525 કોવિડ સંભાળ કેન્દ્રોમાં કુલ 7,10,642 બેડની સુવિધા હાલમાં ઉભી કરવામાં આવી છે. કોવિડ-19 બેડ માટે હાલમાં 21,494 વેન્ટિલેટર ઉપલબ્ધ છે. કેન્દ્ર સરકારે વધુ 60,848 વેન્ટિલેટરનો ઓર્ડર આપ્યો છે. 553 સરકારી લેબોરેટરી અને 231 ખાનગી લેબોરેટરી ની મદદથી ICMRની પરીક્ષણની ક્ષમતા વધારી દેવામાં આવી છે. અત્યાર સુધીમાં દેશમાં 49 લાખથી વધુ સેમ્પલના કોવિડ-19ના પરીક્ષણ કરવાં આવ્યા છે. છેલ્લા 24 કલાકમાં 1,41,682 સેમ્પલના કોવિડ-19 માટે પરીક્ષણ કરવામાં આવ્યા છે. અત્યાર સુધીમાં દેશમાં કુલ 1,29,214 દર્દીઓ કોવિડ-19ની બીમારીમાંથી સાજા થઇ ગયા છે. છેલ્લા 24 કલાકમાં કુલ 4,785 દર્દીઓ સાજા થયા હતા. આ સાથે દેશમાં દર્દીઓ સાજા થવાનો દર 48.47% નોંધાયો છે. હાલમા દેશમાં કુલ 1,29,917 સક્રિય કેસો તબીબી દેખરેખ હેઠળ છે. વધુ વિગતો માટે: https://pib.gov.in/PressReleasePage.aspx?PRID=1630445 કોવિડ-19ના કેસોનું વધુ ભારણ હોય તેવા 50થી વધુ મ્યુનિસિપલ ક્ષેત્રોમાં કેન્દ્રની ટીમો તૈનાત કરવામાં આવી આરોગ્ય અને પરિવાર કલ્યાણ મંત્રાલય દ્વારા 15 રાજ્યો/ કેન્દ્ર શાસિત પ્રદેશોમાં કેસોનું સૌથી વધુ ભારણ હોય અને કેસોની સંખ્યામાં ઝડપથી વધારો થઇ રહ્યો હોય એવા 50 જિલ્લા/ મ્યુનિસિપલ ક્ષેત્રોમાં ઉચ્ચ સ્તરીય બહુ-ક્ષેત્રીય ટીમો તૈનાત કરવામાં આવી છે. આ ટીમો રાજ્ય સરકારોને કોવિડ-19 મહામારીનો ઉપદ્રવ ફેલાતો રોકવામાં અને તેનું નિયંત્રણ કરવા માટે યોગ્ય વ્યવસ્થાપન કામગીરીમાં ટેકનિકલ સહકાર આપશે. કેન્દ્ર દ્વારા ક્યાં અને કેટલી ટીમો તૈનાત કરવામાં આવી છે તે રાજ્યો/ કેન્દ્ર શાસિત પ્રદેશોની વિગતો આ મુજબ છે: મહારાષ્ટ્ર , તેલંગાણા , તામિલનાડુ , રાજસ્થાન , આસામ , હરિયાણા , ગુજરાત , કર્ણાટક , ઉત્તરાખંડ , મધ્યપ્રદેશ , પશ્ચિમ બંગાળ , દિલ્હી , બિહાર , ઉત્તરપ્રદેશ અને ઓડિશા . આ ટીમો વિવિધ ક્ષેત્રોમાં કામ કરી રહી છે અને આરોગ્ય સંભાળ સુવિધાઓની મુલાકાતો લઇ રહી છે જેથી કન્ટેઇન્મેન્ટના માપદંડોના અમલીકરણમાં રાજ્યના આરોગ્ય વિભાગને સહકાર આપી શકે અને જિલ્લા/ શહેરોમાં પોઝિટીવ કેસોની અસરકારક સારવાર/ તબીબી વ્યવસ્થાપનમાં મદદરૂપ થઇ શકે. વધુ વિગતો માટે: https://pib.gov.in/PressReleseDetail.aspx?PRID=1630452 કોવિડ ઇમરજન્સી ધિરાણ સુવિધામાં માત્ર MSME નહીં પરંતુ તમામ કંપનીઓને આવરી લેવામાં આવી છે: નાણામંત્રી કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે જણાવ્યું હતું કે, કોવિડ ઇમરજન્સી ધિરાણ સુવિધામાં માત્ર MSME નહીં પરંતુ તમામ કંપનીઓને આવરી લેવામાં આવી છે. FICCI રાષ્ટ્રીય કારોબારી સમિતિ સભ્યોની બેઠકને સંબોધતા શ્રીમતી સીતારમણે ઉદ્યોગજગતને ખાતરી આપી હતી કે, ભારતીય વ્યવસાયોને સહકાર આપવાના તેમજ અર્થતંત્રને ફરી બેઠું કરવાના ઇરાદા સાથે ભારત સરકાર દ્વારા તમામ શક્ય હોય તે પ્રકારે સહાકાર આપવામાં આવશે. તેમણે કહ્યું હતું કે, “અમે તમારામાંથી કોઇપણ સભ્યોને કોઇ સમસ્યા હોય તો તેમાં સહકાર આપવા/ દરમિયાનગીરી કરવા માટે અમે પ્રતિબદ્ધ છીએ.” તેમણે એમ પણ જણાવ્યું હતું કે, સરકારના દરેક વિભાગોને કહેવામાં આવ્યું છે કે, બાકી નીકળતી રકમોની ચુકવણી કરી દેવામાં આવે અને જો કોઇપણ વિભાગ સામે પ્રશ્ન હોય તો, સરકાર તેના પર ધ્યાન આપશે. નાણામંત્રીએ એમ પણ કહ્યું હતું કે, નવા રોકાણો પર 15% કોર્પોરેટ કર દરનો લાભ લેવાની સમયમર્યાદા લંબાવવા પર પણ સરકાર વિચાર કરશે. વધુ વિગતો માટે: https://pib.gov.in/PressReleasePage.aspx?PRID=1630260 નાણાકીય વર્ષ 2020-2021માં મનરેગા યોજના અંતર્ગત અત્યાર સુધીની સર્વાધિક રૂ. 1,01,500 કરોડની ફાળવણી કરવામાં આવી; રૂ. 31,493 કરોડ લાભાર્થીઓના ખાતાંમાં જમા કરાવી દીધા છે વર્તમાન નાણાકીય વર્ષ 2020-2021 દરમિયાન મહાત્મા ગાંધી રાષ્ટ્રીય ગ્રામીણ રોજગારી બાંયધરી યોજના અંતર્ગત રૂ. 1,01,500 કરોડની ફાળવણી કરવામાં આવી છે. આ રકમ યોજના શરૂ કર્યા પછી અત્યાર સુધીમાં ફાળવવામાં આવેલી સર્વાધિક રકમ છે. વર્ષ 2020-2021માં અત્યાર સુધીમાં રૂ. 31,493 મનરેગાના લાભાર્થીઓના ખાતાંમાં જમા પણ કરાવી દેવામાં આવ્યા છે. અત્યાર સુધીમાં કુલ 60.80 કરોડ માનવ દિવસ જનરેટ કરવામાં આવ્યા છે અને 6.69 કરોડ લોકોને કામ આપવામાં આવ્યું છે. મે 2020માં દરરોજ સરેરાશ 2.51 કરોડ લોકોને આ યોજના હેઠળ કામ આપવામાં આવ્યું છે. વર્તમાન નાણાકીય વર્ષ 2020-2021માં અત્યાર સુધીમાં, આ યોજના અંતર્ગત કુલ 10 લાખ કામકાજો પૂરાં કરવામાં આવ્યા છે. સૌથી વધારે, જળ સંચય અને સિંચાઇ, વાવેતર, બાગાયત અને આજીવિકાને પ્રોત્સાહન આપવા માટે વ્યક્તિગત લાભાર્થી સંબંધિત કાર્યો પર વિશેષરૂપે ધ્યાન આપવામાં આવી રહ્યું છે. વધુ વિગતો માટે: https://pib.gov.in/PressReleasePage.aspx?PRID=1630332 રાજ્યોની માંગ અનુસાર ભારતીય રેલવે શ્રમિક વિશેષ ટ્રેનો પૂરી પાડવાનું ચાલુ રાખશે ભારતીય રેલવે દ્વારા અત્યાર સુધીમાં દેશના વિવિધ રાજ્યોમાં 4347 શ્રમિક વિશેષ ટ્રેનોનું પરિચાલન કરવામાં આવ્યું છે. 1 મે 2020થી શરૂ થયેલી શ્રમિક વિશેષ ટ્રેનોમાં અત્યાર સુધીમાં કુલ 60 લાખથી વધુ મુસાફરો તેમના ગંતવ્ય સ્થળોએ પહોંચ્યા છે. ભારતીય રેલવેએ રાજ્ય સરકારોને જણાવ્યું હતું કે, રાજ્ય સરકાર તરફથી તેમને માંગ પ્રાપ્ત થયા પછી 24 કલાકમાં તેઓ શ્રમિક વિશેષ ટ્રેન દોડાવશે. રેલવે મંત્રાલયે તમામ રાજ્ય સરકારોને વિનંતી કરી હતી કે, તેઓ શ્રમિક વિશેષ ટ્રેનો માટે પોતાની જરૂરિયાત અંગે અગાઉથી રેલવેને જાણ કરે અને રેલવેના માધ્યમથી બાકી રહેલા લોકોની મુસાફરી માટે જે માંગ કરવામાં આવી છે તે યોગ્ય રીતે નક્કી કરવામાં આવી છે તેનું ધ્યાન રાખે. વધુ વિગતો માટે: https://pib.gov.in/PressReleasePage.aspx?PRID=1630332 EPFOએ લૉકડાઉન દરમિયાન 36.02 લાખ દાવાની પતાવટ કરી શ્રમ અને રોજગાર મંત્રાલય અંતર્ગત આવતી વૈધાનિક સંસ્થા કર્મચારી ભવિષ્ય નિધિ સંગઠન એ લૉકડાઉનના કારણે લાગુ કરવામાં આવેલા પ્રતિબંધો છતાં પણ, આ સમયમાં 36.02 લાખ દાવાની પતાવટ કરીને 11,540 કરોડ રૂપિયા છેલ્લા મહિના એટલે કે એપ્રિલ અને મે 2020 દરમિયાન તેના સભ્યોને ચુકવ્યા છે. આમાંથી 15.54 લાખ દાવા તાજેતરમાં શરૂ કરવામાં આવેલી પ્રધાનમંત્રી ગરીબ કલ્યાણ યોજના અંતર્ગત કોવિડ-19 એડવાન્સ યોજના સંબંધિત હતા જેમાં 4580 કરોડ રૂપિયાની ચુકવણી કરવામાં આવી છે. લૉકડાઉન દરમિયાન પતાવટ કરવામાં આવેલા ડેટા પર નજર કરવામાં આવે તો 74%થી વધુ દાવા એવા સ્લેબમાં આવે છે જેમનો પગાર રૂપિયા 15,000થી ઓછો છે. વધુ વિગતો માટે: https://pib.gov.in/PressReleasePage.aspx?PRID=1630450 મોટર વાહનોના દસ્તાવેજોની માન્યતા 30 સપ્ટેમ્બર 2020 સુધી લંબાવવામાં આવી કેન્દ્રીય માર્ગ પરિવહન અને ધોરીમાર્ગ તેમજ MSME મંત્રી શ્રી નીતિન ગડકરીએ આજે જાહેરાત કરી હતી કે, મોટર વાહનોના દસ્તાવેજોની માન્યતા આ વર્ષે સપ્ટેમ્બર મહિના સુધી લંબાવવામાં આવી છે. તદઅનુસાર, માર્ગ પરિવહન અને ધોરીમાર્ગ મંત્રાલય દ્વારા એડવાઇઝરી બહાર પાડવામાં આવી છે જે તમામ રાજ્યો અને કેન્દ્ર શાસિત પ્રદેશોમાં લાગુ પડશે. રાજ્યો/ કેન્દ્ર શાસિત પ્રદેશોને પણ વિનંતી કરવામાં આવી છે કે, કોવિડ-19ના કારણે ઉભા થયેલા અસામાન્ય સંજોગોને ધ્યાનામં રાખીને તેઓ પરમીટમાં છુટછાટ અથવા ફી અથવા રીન્યુઅલ માટેનો કર/ પરમીટ માટેનો દંડ વગેરેમાં રાહત આપવા માટે મોટર વાહન અધિનિયમ 1988 અથવા અન્ય અધિનિયમો અંતર્ગત આવી જોગવાઇઓને ધ્યાનમાં લે. વધુ વિગતો માટે: https://pib.gov.in/PressReleasePage.aspx?PRID=1630455 સરકારે SMS દ્વારા NIL GST ફાઇલ કરવાની સુવિધાનો આરંભ કર્યો કરદાતાઓને વધુ સુવિધા આપવાની દિશામાં એક મહત્વપૂર્ણ પગલાં રૂપે, સરકારે આજથી SMSની મદદથી ફોર્મ GSTR-3Bમાં NIL GST માસિક રીટર્ન ભરવાની સુવિધાનો આરંભ કર્યો છે. આના કારણે 22 લાખથી વધુ નોંધાયેલા કરદાતાઓને GSTનું અનુપાલન કરવામાં નોંધપાત્ર પ્રમાણમાં સરળતા રહેશે જેમને અન્યથા, અત્યાર સુધી કોમન પોર્ટલ પર પોતાના એકાઉન્ટમાં લોગઇન કરીને દર મહિને તેમનું રિટર્ન ફાઇલ કરવું પડતું હતું. હવે, NIL જવાબદારી સાથેના આ કરદાતાઓને તેમના GST પોર્ટલ પરના એકાઉન્ટમાં લોગઇન કરવાની જરૂર નહીં પડે અને તેઓ માત્ર SMSની મદદથી NIL રીટર્ન ફાઇલ કરી શકશે. વધુ વિગતો માટે: https://pib.gov.in/PressReleasePage.aspx?PRID=1630258 શ્રી રામ વિલાસ પાસવાને ખાંડ ક્ષેત્ર સંબંધિત સમસ્યાઓની સમીક્ષા કરી કેન્દ્રીય અન્ન અને જાહેર વિતરણ તેમજ ગ્રાહકોની બાબતોના મંત્રી શ્રી રામ વિલાસ પાસવાને અન્ન અને જાહેર વિતરણ વિભાગના વરિષ્ઠ અધિકારીઓ સાથે સમીક્ષા બેઠકનું આયોજન કર્યું હતું. આ સમીક્ષા બેઠકમાં, ખાંડનું ઉત્પાદન, શેરડીના ખેડૂતોના એરિયર્સની બાકી રકમની ચુકવણી, ઇથેનોલનું ઉત્પાદન અને અન્ય સંબંધિત પ્રશ્નોની ચર્ચા કરવામાં આવી હતી. શ્રી પાસવાને અધિકારીઓને નિર્દેશો આપ્યા હતા કે, શેરડીના ખેડૂતોના એરિયર્સની બાકી નીકળતી રકમની ચુકવણી માટે જરૂરી માર્ગદર્શિકાઓ બહાર પાડવામાં આવે. મંત્રીશ્રીએ માહિતી આપી હતી કે, આ વર્ષે ખાંડનું ઉત્પાદન 270 LT સુધી પહોંચવાની અપેક્ષા છે. સરકારે વર્તમાન ખાંડની મોસમ દરમિયાન ખાંડ ઉદ્યોગને મદદરૂપ થવા માટે કેટલાક માપદંડો લીધા છે. રાજ્યો દ્વારા લઘુતમ ટેકાના ભાવે ગૌણ વન પેદાશોની ખરીદી શરૂ કરવામાં આવતા આદિજાતિ લોકો માટે આવક ઉભી કરતી પ્રવૃત્તિઓમાં વેગ આવ્યો કોવિડ-19 મહામારીના કારણે ઉભી થયેલી સ્થિતિમાં ગરીબો અને હાંસિયામાં ધકેલાયેલા લોકોને મદદરૂપ થવા માટે સરકારના અવિરત પ્રયાસોના ભાગરૂપે રાજ્યો દ્વારા સતત સકારાત્મક પ્રતિભાવને પ્રોત્સાહન આપવામાં આવી રહ્યું છે. 17 રાજ્યોએ ખરીદીની પ્રક્રિયા શરૂ કરી દીધી છે અને અંદાજે રૂપિયા 50 કરોડની કિંમતે ગૌણ વન પેદાશોની ખરીદી રાજ્યો દ્વારા કરવામાં આવી છે. વધુમાં, આ પ્રયાસોના કારણે 7 રાજ્યોમાં ખાનગી એજન્સીઓએ લઘુતમ ટેકાના ભાવે રૂપિયા 400 કરોડની કિંમતની ગૌણ વન પેદાશોની ખરીદી કરી છે. આદિજાતિ બાબતોના મંત્રાલય દ્વારા સમયસર લઘુતમ ટેકાના ભાવની જાહેરાત અને લઘુતમ ટેકાના ભાવમાં સુધારાથી તેમજ TRIFED દ્વારા લેવામાં આવેલા નક્કર પગલાંઓના પરિણામે આદિજાતિ લોકોને લઘુતમ ટેકાના ભાવ કરતા પણ બજારમાં વધુ ભાવ મળી રહ્યા છે. વધુ વિગતો માટે: https://pib.gov.in/PressReleseDetail.aspx?PRID=1630390 IDY 2020ના પૂર્વાવલોકનનું 10 જૂનના રોજ DD ન્યૂઝ પર પ્રસારણ કરવામાં આવશે આયુષ મંત્રાલય અને મોરારજી દેસાઇ રાષ્ટ્રીય યોગ સંસ્થા દ્વારા સંયુક્ત ઉપક્રમે આંતરરાષ્ટ્રીય યોગ દિવસ 2020 નિમિત્તે એક પૂર્વાવલોકન કાર્યક્રમનું આયોજન કરવામાં આવશે જેનું પ્રસારણ 10 જૂન 2020ના રોજ DD ન્યૂઝ પર સાંજે 7.00થી 8.00 વાગ્યા દરમિયાન કરવામાં આવશે. આ કાર્યક્રમનું આયુષના ફેસબુક પેજ પર પણ લાઇવ સ્ટ્રિમિંગ કરવામાં આવશે. આ કાર્યક્રમના પ્રસારણથી આતંરરાષ્ટ્રીય યોગ દિવસ 2020ના 10 દિવસનું સત્તાવાર કાઉન્ટડાઉન શરૂ થશે. વધુ વિગતો માટે: https://pib.gov.in/PressReleseDetail.aspx?PRID=1630402 PIB ફિલ્ડ ઓફિસના ઇનપુટ્સ - ચંદીગઢ: ચંદીગઢના પ્રશાસકે લોકોને વિનંતી કરી છે કે, બાપુધામ કોલોનીના રહેવાસીઓ સાથે જરાય પણ ભેદભાવની ભાવના ન રાખવામાં આવે છે તેમને સમાજમાં એકીકૃત થવા માટે સંપૂર્ણ તક આપવામાં આવે. તેમણે શ્રમ વિભાગને નિર્દેશો આપ્યા હતા કે, કર્મચારીઓના બાકી રહેલા વેતનની ચુકવણી થાય અને નોકરીની તકોમાં વધારો થાય તે માટે તેઓ ખાનગી નોકરીદાતાઓ સાથે આ બાબતે વિચારવિમર્શ કરે. - પંજાબ: કોવિડ-19 વચ્ચે શ્રમિકોની અછતની સમસ્યાનો સામનો કરવા માટે, પંજાબના ખેડૂતો હવે આ વર્ષે ડાંગરની પરંપરાગત પદ્ધતિથી રોપણી કરવાના બદલે સીધા જ ચોખાના વાવેતર ની પદ્ધતિ અપનાવી રહ્યા છે અને કુલ વિસ્તારમાંથી અંદાજે 25% વિસ્તારમાં અત્યાર સુધીમાં આ નવીનતમ ટેકનોલોજીથી ડાંગરનું વાવેતર થઇ ગયું છે. આનાથી, મહેનત અને પાણી બંને સંદર્ભમાં ઉછેર ખર્ચમાં ઘટાડો થશે. DSR ટેકનોલોજીને પ્રોત્સાહન આપવા માટે અને મોટી સંખ્યામાં ખેડૂતોને આ ટેકનોલોજી અપનાવવા માટે પ્રોત્સાહિત કરવાના આશયથી રાજ્યના કૃષિ અને ખેડૂત કલ્યાણ વિભાગે 4000 DSR મશીનો અને 800 ડાંગર રોપણી મશીનો ખેડૂતોને 40% થી 50% સબસિડીના ભાવે આપવા માટે મંજૂરી આપી છે. - હરિયાણા: હરિયાણાના રમતગમત અને યુવા બાબતોના મંત્રાલયે જણાવ્યું હતું કે, અનલૉક-1 દરમિયાન, રાજ્ય સરકારે લોકોની તંદુરસ્તીને ધ્યાનમાં રાખીને કેટલીક ચોક્કસ શરતો સાથે સ્પોર્ટ્સ સ્ટેડિયમ ફરી ખોલવાની મંજૂરી આપી છે જેમાં સામાજિક અંતરના નિયમોનું પાલન કરવાનું રહેશે. તેમણે જણાવ્યું હતું કે, હરિયાણા રાજ્યમાં ખેલાડીઓ અને કોચ ફરી તેમની રમતોમાં સંપૂર્ણપણે ઓતપ્રોત થઇ ગયા છે અને વિતેલા સમય તેમને રમતગમતમાં થયેલી નુકસાની ભરપાઇ થાય તે માટે શક્ય એવા તમામ પ્રયાસ સરકાર દ્વારા કરવામાં આવશે. - મહારાષ્ટ્ર: સોમવારે મહારાષ્ટ્રમાં કોવિડ-19ના વધુ 2,553 કેસના પોઝિટીવ રિપોર્ટ નોંધાયા હોવાથી રાજ્યમાં અત્યાર સુધીમાં કોરોના વાયરસથી અસરગ્રસ્ત પોઝિટીવ દર્દીની સંખ્યા વધીને 88,528 થઇ ગઇ છે જેમાંથી 44,374 દર્દીઓ અત્યાર સુધીમાં સાજા થઇ ગયા છે. રાજ્યના હોટસ્પોટ મુંબઇમાં નવા 1,314 કેસને કોરોના વાયરસનો ચેપ લાગ્યો હોવાની પુષ્ટિ થતા મુંબઇ મેટ્રોપોલિટન પ્રદેશમાં કુલ નોંધાયેલા પોઝિટીવ કેસનો આંકડો વધીને 49,863 થયો છે. રાજ્યમાં 3,510 કન્ટેઇન્મેન્ટ ઝોન છે જ્યાં 17,895 સ્ક્વૉડે 66.84 લાખ લોકોની દેખરેખની કામગીરી પૂર્ણ કરી દીધી છે. - ગુજરાત: રાજ્યમાં 19 જિલ્લામાં કોવિડ-19ના નવા 477 કેસ પોઝિટીવ નોંધાયા હોવાની પુષ્ટિ થતા ગુજરાતમાં અત્યાર સુધીમાં નોંધાયેલા કુલ કેસનો આંકડો 20,574 સુધી પહોંચી ગયો છે. આમાંથી, 5,309 સક્રિય કેસો સારવાર હેઠળ છે. છેલ્લા 24 કલાકમાં રાજ્યમાં 31 દર્દીઓના કોવિડ-19ના કારણે મૃત્યુ થયા છે જેથી રાજ્યમાં કોવિડના કારણે કુલ મૃત્યુઆંક 1280 થયો છે. - રાજસ્થાન: રાજ્યમાં આજે કોવિડ-19ના વધુ 144 કેસ પોઝિટીવ હોવાનું નોંધાયું છે. આ સાથે, રાજ્યમાં નોંધાયેલા કોવિડ-19ના કુલ પોઝિટીવ કેસની સંખ્યા વધીને 10,876 થઇ ગઇ છે જેમાંથી 8,117 દર્દીઓ અત્યાર સુધીમાં સાજા થઇ ગયા છે જ્યારે 246 દર્દીઓના કોવિડ-19ના કારણે મૃત્યુ નીપજ્યાં છે. રાજ્યના આરોગ્ય વિભાગે રોજના 25 હજાર સેમ્પલનું પરીક્ષણ કરવાનું લક્ષ્ય હાંસલ કર્યું છે. અત્યાર સુધીમાં રાજ્યમાં કુલ 5,18,000 સેમ્પલનું કોવિડ-19 માટે પરીક્ષણ કરવામાં આવ્યું છે. હાલમાં, કોવિડ-19ના સેમ્પલનું રાજ્યમાં 15 જિલ્લામાં 25 જગ્યાએ પરીક્ષણ કરવામાં આવી રહ્યું છે. ટુંક સમયમાં, આ સુવિધા વધુ 10 જિલ્લામાં વધારવામાં આવશે તેમ રાજ્યના આરોગ્ય મંત્રી ડૉ. રઘુ શર્માએ જણાવ્યું હતું. રાજ્યમાં દર્દીઓ સાજા થવાનો દર વધીને 74.6 ટકા નોંધાયો છે. - મધ્યપ્રદેશ: મધ્યપ્રદેશમાં કોવિડ-19ના વધુ 237 કેસ પોઝિટીવ નોંધાયા છે જેથી રાજ્યમાં કોરોના વાયરસથી અસરગ્રસ્ત કુલ પોઝિટીવ કેસની સંખ્યા વધીને 9638 થઇ ગઇ છે. આમાંથી, 2688 સક્રિય કેસો હાલમાં સારવાર હેઠળ છે જ્યારે 414 દર્દીઓએ કોરોના વાયરસના કારણે જીવ ગુમાવ્યો છે. મધ્યપ્રદેશના કુલ 52 જિલ્લામાંથી 51 જિલ્લામાં કોરોના વાયરસ ફેલાયો હતો પરંતુ 27 જિલ્લામાં કોવિડ-19ના નવા કોઇ કેસ નોંધાયા નથી. - છત્તીસગઢ: છત્તીસગઢમાં સોમવારે કોવિડ-19ના નવા 104 કેસ પોઝિટીવ નોંધાયા હોવાથી રાજ્યમાં અત્યાર સુધીમાં કોરોના વાયરસથી નોંધાયેલા કુલ પોઝિટીવ કેસની સંખ્યા 1197 થઇ ગઇ છે. હાલમાં રાજ્યમાં સક્રિય કેસની સંખ્યા 885 છે. સોમવાર સુધીમાં રાજ્યમાં 92,598 સેમ્પલનું કોવિડ-19 માટે પરીક્ષણ કરવામાં આવ્યું છે. - ગોવા: ગોવામાં વધુ 30 કેસ પોઝિટીવ નોંધાયા હોવાથી રાજ્યમાં કોવિડ-19ના કારણે અત્યાર સુધીમાં અસરગ્રસ્ત થયેલા પોઝિટીવ કેસની સંખ્યા વધીને 330 સુધી પહોંચી ગઇ છે. આમાંથી, 263 સક્રિય કેસો હાલમાં સારવાર હેઠળ છે અને રાજ્યમાં 67 દર્દીઓ અત્યાર સુધીમાં કોરોના વાયરસની બીમારીમાંથી સાજા થઇ ગયા છે. - કેરળ: કેરળમાં અઢી મહિના સુધી લૉકડાઉનનો અમલ કર્યા પછી આજે સવારથી મોલ, રેસ્ટોરન્ટ્સ અને ધાર્મિક સ્થળો ફરી જાહેર જનતા માટે ખુલ્લા મુકવામાં આવ્યા છે. ગુરુવયુરમાં આવેલા ભગવાન શ્રીકૃષ્ણના મંદિર સહિત વિવિધ મંદિરો અને કેટલાંક ચર્ચ તેમજ મસ્જિદો લોકો માટે ફરી ખોલવામાં આવ્યા છે. રાજ્યમાં મંદિરો ફરી ખોલવાના નિર્ણય અંગે વિદેશ રાજ્યમંત્રી વી. મુરલીધરને મુખ્યમંત્રી પીનારયીવિજયન પર આકરા પ્રહારો કર્યા હતા. તેમણે માંગ કરી હતી કે, રાજ્ય સરકાર દેવસ્વમ બોર્ડ અંતર્ગત મંદિરો ફરી ખોલવાના નિર્ણયને પાછો ખેંચે. જોકે, દેવસ્વમ મંત્રી કદકમપલ્લી સુરેન્દરને જણાવ્યું હતું કે, ધાર્મિક અગ્રણીઓ સાથે વિચારવિમર્શ કર્યા પછી તેમજ કેન્દ્ર સરકાર દ્વારા બહાર પાડવામાં આવી માર્ગદર્શિકા અનુસાર મંદિરો ફરી ખોલવામાં આવ્યા છે અને ધાર્મિક સ્થળોએ લોકોની સલામતી માટે સુરક્ષા સંબંધિત તમામ માપદંડોનું ચુસ્ત પાલન કરવામાં આવે છે. અખાતી દેશોમાં કોવિડ-19ના કારણે વધુ ત્રણ કેરળવાસીઓના મૃત્યુ થયા હોવાથી અખાતી દેશોમાં કુલ 200 કેરળવાસીઓ આ બીમારીથી મૃત્યુ પામ્યા છે. રાજ્યમાં ગઇકાલે 91 નવા કેસ કોવિડ-19ના નોંધાયા છે જ્યારે 16 વ્યક્તિના મૃત્યુ થયા છે અને રાજ્યમાં કુલ સક્રિય કેસની સંખ્યા 1,174 નોંધાઇ છે. - તામિલનાડુ: મદુરાઇની સરકારી રાજાજી હોસ્પિટલ ખાતે કોન્વેલ્સેન્ટ પ્લાઝ્મા પરીક્ષણનો પ્રારંભ કરવામાં આવ્યો છે. તામિલનાડુમાં કોવિડની પરિસ્થિતિને ધ્યાનમાં રાખીને ધોરણ 10ની પરીક્ષા રદ કરવામાં આવી છે. વિપક્ષે સરકારના આ નિર્ણયને આવકાર્યો હતો. આરોગ્યમંત્રીએ રાજ્યમાં બેડની અછત હોવાની અફવાઓનું ખંડન કર્યું હતું; મંત્રીએ જણાવ્યું હતું કે, રાજ્યમાં દર્દીઓ સાજા થવાનો દર 56 ટકા છે અને હાલમાં રાજ્યમાં માત્ર છ દર્દીઓ જ વેન્ટિલેટર પર છે. રાજ્યમાં ગઇકાલે 1562 નવા કેસ નોંધાયા હતા જ્યારે 528 દર્દીઓ સાજા થયા હતા અને 17 દર્દીના મૃત્યુ થયા હોવાના અહેવાલ છે. ચેન્નઇમાં નવા 1149 કેસ નોંધાયા હતા. રાજ્યમાં નોંધાયેલા કુલ કેસની સંખ્યા: 33229, સક્રિય કેસ: 15413, મૃત્યુ થયા: 286, સાજા થયા: 17527 છે. ચેન્નઇમાં સક્રિય કેસની સંખ્યા 11817 છે. - કર્ણાટક: રાજ્યના આરોગ્ય અને પરિવાર કલ્યાણ મંત્રાલયે ફરી ખોલવાના અનલૉક 1 તબક્કા દરમિયાન કર્ણાટકમાં આંતર રાજ્ય મુસાફરોને પ્રવેશ માટે પ્રોટોકોલ બહાર પાડ્યો છે. કર્ણાટકમાં આવતા પહેલાં તમામ મુસાફરોએ સેવાસિંધુ પોર્ટલ પર જાતે નોંધણી કરાવવાની રહેશે અને રાજ્યમાં પ્રવેશના તમામ પોઇન્ટ્સ પર દરેક વ્યક્તિનું ફરજિયાત આરોગ્ય સ્ક્રિનિંગ કર્યા પછી તેમને પ્રવેશ આપવામાં આવશે. સાથે સાથે, કોવિડ-19 દરમિયાન નિવાસી કલ્યાણ સંગઠનોને અનુસરવાની માર્ગદર્શિકા પણ આ મંત્રાલય દ્વારા બહાર પાડવામાં આવી છે. રાજ્યમાં ગઇકાલે નવા 308 કેસ પોઝિટીવ નોંધાયા હતા જ્યારે 387 દર્દીઓ સાજા થતા તેમને રજા આપવામાં આવી છે અને ત્રણ વ્યક્તિ મૃત્યુ પામી હતી. રાજ્યમાં ગઇકાલ સુધીમાં નોંધાયેલા કુલ પોઝિટીવ કેસની સંખ્યા: 5760, સક્રિય કેસ: 3175, મૃત્યુ થયા: 64, સાજા થયા: 2519 - આંધ્રપ્રદેશ: રાજ્યના મુખ્યમંત્રીએ લોકોને સમયસર સરકારી યોજનાઓ પૂરી પાડવાની ખાતરી આપી છે. મુખ્યમંત્રીએ સ્પંદન કાર્યક્રમની સમીક્ષા કરી હતી અને અધિકારીઓને રેતીની પ્રાપ્તિના સ્થળો ફરી ખોલવાના નિર્દેશો આપ્યા હતા. ટોલિવૂડનું પ્રતિનિધીમંડળ ટુંક સમયમાં વિજયવાડા ખાતે મુખ્યમંત્રી વાય.એસ. જગન સાથે મુલાકાત કરીને ફિલ્મોના શુટિંગ અંગે ચર્ચા કરશે. રાજ્યમાં ગઇકાલે કોવિડ-19ના નવા 125 કેસ પોઝિટીવ નોંધાયા છે. રાજ્યમાં ગઇકાલ સુધીમાં કુલ નોંધાયેલા પોઝિટીવ કેસની સંખ્યા: 3843, સક્રિય કેસ: 1381, સાજા થયા: 2387, મૃત્યુ પામ્યા: 75 - તેલંગાણા: મૃત્યુ પામેલા લોકોના કોવિડ-19ના પરીક્ષણ કરવા માટે તેલંગાણાની ઉચ્ચ અદાલતે આપેલા ચૂકાદાને સર્વોચ્ચ અદાલતમાં પડકારવાનો રાજ્ય સરકારે નિર્ણય લીધો છે. થોડા દિવસ પહેલાં, ઉચ્ચ અદાલતે રાજ્ય સરકારને આદેશ આપ્યો હતો કે, તમામ મૃતકોના કોરોના વાયરસના પરીક્ષણો કરવામાં આવે. 8 જૂનના રોજની સ્થિતિ અનુસાર રાજ્યમાં કુલ નોંધાયેલા કોવિડ-19ના પોઝિટીવ કેસની સંખ્યા 3742 છે. હાલમાં 448 વિસ્થાપિતો અને વિદેશથી પરત આવેલા સક્રિય પોઝિટીવ કેસ છે. FACT CHECK (

pib-9837

6e3a45088f8cbf72963dc44e4916cb2c98538dea72507e5375f7514ee4c22cac

guj

પ્રધાનમંત્રીનું કાર્યાલય પ્રધાનમંત્રી શ્રીએ રાધા સોમી સત્સંગ બિયાસની મુલાકાત લીધી પ્રધાનમંત્રી શ્રી નરેન્દ્ર મોદીએ આજે રાધા સોમી સત્સંગ બિયાસની મુલાકાત લીધી હતી. તેમણે બાબા ગુરિન્દર સિંહ ધિલ્લોન સાથે વાતચીત કરી અને ત્યાંની ગતિવિધિઓ જોઈ. પ્રધાનમંત્રી શ્રીએ ટ્વીટ કર્યું: “રાધા સોમી સત્સંગ બિયાસની મુલાકાત લેવાની અને તેઓ જે અસાધારણ કાર્ય કરી રહ્યા છે તે જોવાની તક મળી તે માટે આનંદ થયો. બાબા ગુરિન્દર સિંહ ધિલ્લોનજી સાથે પણ સમજદારીભરી વાતચીત કરી હતી, જેમનો સેવા પ્રત્યેનો જુસ્સો પ્રશંસનીય અને પ્રેરણાદાયી છે.” YP/GP/JD સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (

pib-220805

a6d48d971e76c36319d8b11c3d1534543f358b40f23b4809eaec05ca0d348d17

guj

સ્વાસ્થ્ય અને પરિવાર કલ્યાણ મંત્રાલય કોવિડ-19 અપડેટ રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.21 કરોડ રસીના ડોઝ આપવામાં આવ્યા છેલ્લા ચોવિસ કલાકમાં 5,93,963 ડોઝ આપવામાં આવ્યા ભારતમાં સક્રિય કેસનું ભારણ 26,583 થયું સક્રિય કેસનું ભારણ હાલમાં 0.06% છે સાજા થવાનો દર હાલમાં 98.76% નોંધાયો છેલ્લા 24 કલાકમાં 2,594 દર્દીઓ સાજા થયા, કુલ વધીને 4,40,68,557 દર્દીઓ સાજા થયા છેલ્લા 24 કલાકમાં ભારતમાં 2,678 નવા કેસ નોંધાયા દૈનિક પોઝિટિવીટી દર 1.13% પહોંચ્યો સાપ્તાહિક પોઝિટિવીટી દર હાલમાં 1.07% છે કુલ 89.81 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,37,952 ટેસ્ટ કરાયા YP/GP/NP સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com (Visitor Counter : 133

pib-232046

70206a3b9dfbebc7cd15d6a8eb0cb952d01e2962faef712b93c6ef25987e35cc

guj

મંત્રીમંડળ મંત્રીમડળે ફોસ્ફેટિક અને પોટાસ્ટિક ખાતરો માટે વર્ષ 2020-21 માટે પોષકતત્વો આધારિત સબસિડી દરો નિર્ધારિત કરવાની મંજૂરી આપી પ્રધાનંમત્રી શ્રી નરેન્દ્ર મોદીની અધ્યક્ષતામાં મળેલી આર્થિક બાબતોની કેન્દ્રીય સમિતિએ ફોસ્ફેટિક અને પોટાસ્ટિક ખાતરો માટે વર્ષ 2020-21 માટે પોષકતત્વ આધારિત સબસિડી ના દરો નિર્ધારિત કરવા માટે મંજૂરી આપી છે. NBS માટે મંજૂર કરવામાં આવેલા દરો નીચે દર્શાવ્યા અનુસાર છે:- | | પ્રતિ કિલો સબસિડીના દર | | N | | P | | K | | S | | 18.789 | | 14.888 | | 10.116 | | 2.374 CCEA દ્વારા NBS યોજના હેઠળ એમોનિયમ ફોસ્ફેટ નામના જટિલ ખાતરને સામેલ કરવાની પણ મંજૂરી આપવામાં આવી છે. P&K ખાતરો માટે વર્ષ 2020-21 દરમિયાન સબસિડી આપવા માટે અંદાજે રૂ. 22,186.55 કરોડનું ભારણ આવશે. P&K પરની સબસિડી ખાતર કંપનીઓને CCEA દ્વારા મંજૂરી આપવામાં આવેલા સબિસિડી દરે આપવામાં આવશે. પૃષ્ઠભૂમિ: સરકાર ખાતર ઉત્પાદકો/ આયાતકારો મારફતે ખેડૂતોને સબસિડીના ભાગે યુરિયા અને P&Kના 21 ગ્રેડના નામે ખાતરો ઉપલબ્ધ કરાવે છે. P&K પરની સબસિડીનું સંચાલન NBS યોજના હેઠળ કરવામાં આવે છે જે 01.04.2010થી અમલી છે. ખેડૂતલક્ષી અભિગમના કારમે સરકાર ખેડૂતોને પરવડે તેવા ભાવે P&K ખાતર ઉપલબ્ધ કરાવવા માટે પ્રતિબદ્ધ છે. આ સબસિડી ઉપરોક્ત દરે ખાતર કંપનીઓને આપવામાં આવશે જેથી તેઓ ખેડૂતોને ખાતરની વાસ્તવિક કિંમત કરતા સસ્તા ભાવે ખાતર ઉપલબ્ધ કરાવી શકે. GP/DS (

pib-214463

024e029a5c00725b1be4c82b0128c81f22dd4ef290081cc0fb26eec0ce0175dc

guj

પ્રધાનમંત્રીનું કાર્યાલય પ્રધાનમંત્રીએ કહ્યું કે 21મી સદીમાં ગગનયાન ભારત માટે ઐતિહાસિક સિદ્ધિ હશે નવા દાયકાની પહેલી ‘મન કી બાત’માં ગગનયાન મિશન અંગે ચર્ચા કરી પ્રધાનમંત્રી શ્રી નરેન્દ્ર મોદીએ નવા વર્ષ અને નવા દાયકાની તેમની પ્રથમ ‘મન કી બાત’માં ‘ગગનયાન’ મિશન અંગે ચર્ચા કરી હતી. તેમણે કહ્યું કે વર્ષ 2022માં ભારત સ્વતંત્રતાનું 75મું વર્ષ ઉજવશે ત્યારે દેશ ‘ગગનયાન’ મારફતે અંતરિક્ષમાં કોઇ ભારતીયને પહોંચાડવાનાં પોતાના સંકલ્પને પૂર્ણ કરશે. તેમણે કહ્યું કે, “21મી સદીમાં ભારત માટે વિજ્ઞાન અને તકનીકી ક્ષેત્રે ગગનયાન મિશન ઐતિહાસિક સિદ્ધિ હશે. તે નવા ભારત માટે એક સીમાચિહ્નરૂપ સાબિત થશે.” પ્રધાનમંત્રીએ ભારતીય વાયુસેનાના ચાર પાઇલોટની પ્રશંસા કરી હતી જેમને મિશન માટે અંતરિક્ષયાત્રી તરીકે પસંદ કરવામાં આવ્યા છે અને રશિયામાં તેમની આગામી તાલીમ થવાની છે. “આ આશાસ્પદ યુવાનો ભારતની કુશળતા, પ્રતિભા, ક્ષમતા, હિંમત અને સપનાનું પ્રતીક છે. આપણા ચાર મિત્રો તેમની તાલીમ માટે થોડા દિવસોમાં રશિયા જવાના છે. મને વિશ્વાસ છે કે તેઓ ભારત-રશિયાની મિત્રતા અને સહયોગના એક નવા સુવર્ણ અધ્યાયની શરૂઆત કરશે. પ્રધાનમંત્રીએ કહ્યું કે એક વર્ષ સુધી તેમની તાલીમ બાદ તેઓ રાષ્ટ્રની આશા અને આકાંક્ષાઓ વહન કરવાની અને અંતરિક્ષમાં આગળ વધવાની જવાબદારી માટે તૈયાર થશે. તેમણે કહ્યું, "પ્રજાસત્તાક દિનના શુભ પ્રસંગે હું આ ચાર યુવાનો અને આ મિશન સાથે સંકળાયેલા ભારતીય અને રશિયન વૈજ્ઞાનિકો અને ઇજનેરોને અભિનંદન પાઠવું છું." SD/RP/DS (Visitor Counter : 193

pib-204606

6dc3c1933177ef63fd6dd16fb1b6d21fe62bcba9c9bce2cc0bbfa986700e946e

guj

મંત્રીમંડળ મંત્રીમંડળે પૂર્વોત્તર ક્ષેત્રોમાં સીટીડીપી દૂરસંચાર સેવાઓ પૂરી પાડવા માટે મેઘાલયમાં યુએસઓએફ યોજનાને મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તરનાં રાજ્યો માટે મેઘાલયમાં અંદાજે રૂ. 3911ના ખર્ચે વિસ્તૃત દૂરસંચાર વિકાસ યોજના ના અમલીકરણને મંજૂરી આપી છે, જેના માટે સાર્વત્રિક સેવા જવાબદારી ભંડોળ માંથી નાણા મળશે. પૂર્વોત્તરનાં રાજ્યો માટેના સીટીડીપી પ્રોજેકટના વધારાના ખર્ચને માટે રૂ. 8120.80 કરોડની મંજૂરી આપવામાં આવી છે. . મુખ્ય વિશેષતાઓ : આ યોજનામાં નીચે મુજબની બાબતોનો સમાવેશ થાય છે: - મેઘાલય રાજ્યમાં સુનિશ્ચિત કરાયેલા વિસ્તારોને આવરી લઈને 2જી+4જી મોબાઈલ કવરેજ, અને - મેઘાલયમાં નેશનલ હાઈવે સહિતના વિસ્તારોમાં અવિરત 2જી+4જી મોબાઈલ કવરેજની વ્યવસ્થા. લાભ: - દૂરસંચાર નેટવર્કને સુદ્રઢ કરવાને પરિણામે મેઘાલયમાં મોબાઈલ કનેક્ટિવિટીના વ્યાપમાં વધારો થશે અને તેથી લોકોને પરવડે તેવી એકસમાન સંચાર, માહિતી અને પ્રશાસન પ્રણાલી પ્રાપ્ત થશે. - મેઘાલયના લોકોને જ્યાં અત્યાર સુધી સાર્વજનિક મોબાઈલ નેટવર્ક પહોંચ્યુ ન હતુ ત્યાં તે ઉપલબ્ધ થવાથી નાગરિકોના આર્થિક-સામાજિક વિકાસ માટે સંચાર અને પ્રોદ્યોગિકી સેવાનો લાભ મળશે. - નહી આવરી લેવાયેલા વિસ્તારોને બ્રોડબેન્ડ અને ઈન્ટરનેટ મારફતે નવતર કૌશલ્ય પ્રાપ્ત થતાં તેમનું સશક્તિકરણ થશે. NP/J.Khunt/GP/RP (Visitor Counter : 131